
(a Sfântului apostol Toma) 


H YHAAPHOIC T% e0Mă 


Biserica Ortodoxă îl sărbătoreşte în Duminica a II-a după Paşti, pe Sfântul apostol 
Toma. În această zi, Mântuitorul S-a arătat ucenicilor prin uşile încuiate, pentru a 
doua oară după Înviere. Pentru că Toma nu credea în Învierea Mântuitorului, lisus 
l-a îndemnat să-i atingă semnele rămase pe corp în urma răstignirii Sale. După 

Evanghelia şi Apostolul zilei 


19. Și fiind seară, în ziua aceea, întâia a săptămânii (duminica) şi uşile fiind 
încuiate, unde erau adunaţi ucenicii de frica iudeilor, a venit lisus şi a Stat în 
mijloc şi le-a zis: Pace vouă! 

20. Și zicând acestea, le-a arătat mâinile şi coasta Sa. Deci s-au bucurat ucenicii, 
văzând pe Domnul. 


21. Și lisus le-a zis iarăşi: Pace vouă! Precum M-a trimis pe Mine Tatăl, vă 
trimit şi Eu pe voi. 

22. Şi zicând acestea, a suflat asupra lor şi le-a zis: Luaţi Duh Sfânt; 

23. Cărora veţi ierta păcatele, le vor fi iertate şi cărora le veţi ţine, vor fi ţinute. 
24. lar Toma, unul din cei doisprezece, cel numit Geamănul, nu era cu ei când a 
venit lisus. 

25. Deci au zis lui ceilalţi ucenici: Am văzut pe Domnul! Dar el le-a zis: Dacă nu 
voi vedea, în mâinile Lui, semnul cuielor şi dacă nu voi pune degetul meu în 
semnul cuielor şi dacă nu voi pune mâna mea în coasta Lui, nu voi crede. 

26. Şi după opt zile, ucenicii Lui erau iarăşi înăuntru şi Toma, împreună cu ei. 
Şi a venit lisus, uşile fiind încuiate, şi a stat în mijloc şi a zis: Pace vouă! 

27. Apoi a zis lui Toma: Adu degetul tău încoace şi vezi mâinile Mele şi adu 
mâna ta şi o pune în coasta Mea şi nu fi necredincios ci credincios. 

28. A răspuns Toma şi I-a zis: Domnul meu şi Dumnezeul meu! 

29. lisus I-a zis: Pentru că M-ai văzut ai crezut. Fericiţi cei ce n-au văzut şi au 
crezut! 

30. Deci şi alte multe minuni a făcut lisus înaintea ucenicilor Săi, care nu sunt 
scrise în cartea aceasta. 

31.lar acestea s-au scris, ca să credeţi că lisus este Hristosul, Fiul lui Dumnezeu 
şi crezând, să aveţi viaţă în numele Lui. 


Apostol 


12. Iar prin mâinile apostolilor se făceau semne şi minuni multe în popor şi erau 
toţi, într-un cuget, în pridvorul lui Solomon. 

13. Și nimeni dintre ceilalţi nu cuteza să se alipească de ei, dar poporul îi lăuda. 
14. Și din ce în ce mai mult se adăugau cei ce credeau în Domnul, mulțime de 
bărbaţi şi de femei, 

15. Încât scoteau pe cei bolnavi în uliţe şi-i puneau pe paturi şi pe tărsi, ca 
venind Petru, măcar umbra lui să umbrească pe vreunul dintre ei. 

16. Şi se aduna şi mulţimea din cetăţile dimprejurul Ierusalimului, aducând 
bolnavi şi bântuiţi de duhuri necurate şi toţi se vindecau. 

17. Și sculându-se arhiereul şi toţi cei împreună cu el - cei din eresul saducheilor 
- S-au umplut de pizmă. 

16. Și au pus mâna pe apostoli şi i-au băgat în temniţa obştească. 

19. lar un înger al Domnului, în timpul nopții, a deschis uşile temniţei şi 
scoțându-i, le-a zis: 

20. Mergeţi şi stând, grăiți poporului în templu toate cuvintele Vieţii acesteia. 


Condacul praznicului: Toma cu dreapta lui cea iubitoare de încredințare, a cercat 
coasta Ta cea de viaţă dătătoare, Hristoase Dumnezeule. Că dacă ai intrat uşile 
fiind încuiate, dimpreună cu ceilalți Apostoli a strigat către Tine: Domnul meu eşti 
şi Dumnezeul meu! 


Duminica Antipasha în care prăznuim pipăirea coastei Domnului de către 
Sfântul apostol Toma (Penticostar) 


PENTICOSTAR 


EDITURA INSTITUTULUI BIBLIC ȘI DE MISIUNE 
AL BISERICII ORTODOXE ROMANE 


SO 


Cade-se a şti, că întru această sfântă a doua Duminică, ce se se zice Antipasha, nu 
se cântă nimic din ale Octoihului, ci toate ale praznicului. 


Sâmbătă seara la Vecernia cea mică 
Punem stihirile pe 4, când se face priveghiere, glasul 1: 


Podobie: Ceea ce eşti bucuria cetelor cereşti şi pe pământ oamenilor tare folo- 
sitoare, prea curată Fecioară miluieşte-ne pe noi cei ce scăpăm la tine. Că nădejdile 
noastre, după Dumnezeu, întru tine le-am pus, Născătoare de Dumnezeu. 


Suferit-a Hristos pentru iubirea de oameni şi pipăirea ca şi Crucea mai-nainte de 
aceasta, ca şi uciderea fără dreptate, după ce a înviat din mormânt a treia zi şi 
pecețile nu le-a stricat şi fiind uşile încuiate, a stătut înaintea ucenicilor, ca un 
atotputernic. (de două ori) 


Necredinţa Tomei cea mântuitoare lumii, adeverează scularea Cuvântului Dumne- 
zeu-Omului din temniţa iadului, rănile mâinilor şi ale picioarelor, cu mare 
îndrăzneală pipăindu-le spre încredințarea lumii, cu dreapta cea osârduitoare. 


Fiind adunaţi apostolii Tăi, Cuvinte, de frica cea de la patima Ta şi uşile fund 
încuiate, fară de veste ai intrat în mijlocul lor, pace dăruindu-le şi ai tins Tomei să 
pipăie cinstite rănile coastei Tale. 
Slavă... Și acum... glasul al 2-lea. 
După scularea Ta, Doamne, fiind adunaţi ucenicii Tăi şi uşile încuiate ai stătut în 
mijloc, pace dându-le lor şi încredințându-se şi Toma, din vederea mâinilor şi a 
coastei Tale, Domn şi Dumnezeu Te-a mărturisit pe Tine, Cel ce mântuieşti pe cei 
ce nădăjduiesc spre Tine, iubitorule de oameni. 

La Stihoavnă 


Stihirile, glasul al 2-lea: 


Podobie: Casa Efratei, cetate sfântă, a proorocilor mărire; împodobeşte-ţi casa 
întru care Cel dumnezeiesc se naşte. 


Cu buze curate, lăudaţi oameni împreună cu îngerii, pe Cel ce a înviat din mormânt 
a treia zi şi lumea împreună a ridicat. 


Stih: Laudă lerusalime pe Domnul, laudă pe Dumnezeul tău, Sioane. 


Arătatu- Te-ai Sfinţilor Tăi apostoli, Mântuitorule, uşile fiind încuiate, printr-înşii 
înnoindu-ne nouă Duhul Tău Cel Sfânt. 


Stih: Că au întărit încuietorile porţilor Tale, binecuvântat-au pe fiii Tăi întru Tine. 


Pe Tine, Împăratul tuturor, acum văzându-Te, nu cu ochii, ci cu dragostea inimii, 
Dumnezeu adeverindu-Te, cu cântări Te slăvim. 


Slavă... Și acum..., acelaşi glas şi podobie. 


Dai, o Mântuitorule, pace poporului Tău şi dezlegare de greşeli, pentru rugăciunile 
Preacuratei şi uneia Maicii lui Dumnezeu. 


Troparul, glasul al 7-lea: Pecetluit fund mormântul, viaţă din mormânt ai răsărit, 
Hristoase Dumnezeule, şi uşile fiind încuiate înaintea ucenicilor ai stătut, învierea 
tuturor, Duh drept printr-înşii înnoindu-ne nouă, după mare mila Ta. 


Apoi Ectenia mică şi otpustul. 


A şti ni se cuvine: Că dacă undeva nu este priveghere în Duminica aceasta, Sâm- 
bătă la Pavecerniţă, după Cade-se să te fericim... şi după Sfinte Dumne-zeule... şi 
Tatăl nostru... Condacul praznicului, Slavă... Şi acum... al Paştilor: De Te-ai şi 
pogorât în mormânt..., şi aşa zicem şi până la odovania praznicului Paştilor. 


Tot în această zi la Vecernia cea mare 


După ce binecuvântează preotul: Hristos a înviat... de trei ori. Şi îndată citim 
Psalmul şi Catisma toată. La Doamne strigat-am..., punem stihirile pe 10 şi cântăm 
stihirile Duminicii celei nouă, ale lui loan Monahul, glasul 1; singur glasul. 


Uşile fiind încuiate şi ucenicii adunaţi, ai întrat fără de veste, atotputernice Iisuse, 
Dumnezeul nostru şi stând în mijlocul lor, pace dându-le, i-ai umplut de Duhul 
Sfânt. Şi le-ai poruncit să aştepte şi nicicum să nu se depărteze de Ierusalim, până 
când se vor îmbrăca cu putere de sus. Pentru aceasta strigăm către Tine: Luminarea 
ŞI învierea şi pacea noastră, slavă Ţie. (de două ori) 


După opt zile de la scularea Ta, Doamne, Te-ai arătat ucenicilor Tăi în locul unde 
erau adunaţi şi strigând către dânşii : Pace vouă ! ucenicului celui ce nu credea i-ai 
arătat mâinile şi preacurata coastă; iar el crezând a strigat către Tine : Domnul meu 
şi Dumnezeul meu, slavă Ţie. (de două ori) 


Toma ce se zice geamăn, nu era cu dânşii când ai întrat, Hristoase, fiind uşile încu- 
iate. Pentru aceasta n-a crezut cele ce ziceau ei către dânsul, dar din necredinţă la 
credinţă adeverindu-l, nu ai socotit ca o nevrednicie, bunule, a-i arăta lui preacurată 
coasta Ta şi rănile mâinilor şi ale picioarelor. lar el pipăind şi văzând, Te-a 
mărturisit pe Tine a fi Dumnezeu, nu gol, şi om nu simplu. Şi a strigat: Domnul 
meu şi Dumnezeul meu, slavă Ţie. (de două ori) 


Ucenicii îndoindu-se, a opta zi a stătut înaintea lor Mântuitorul, unde erau adunaţi 
şi pace dându-le, a strigat către Toma: Vino, apostole, pipăie mâinile, întru care au 
înfipt cuiele. O, bună necredinţă a Tomei. Că inimile credincioşilor la cunoştinţă 
le-a adus. Şi cu frică a strigat: Domnul meu şi Dumnezeul meu, slavă Ţie. (de două 
Ori) 


După scularea Ta, Doamne, fiind adunaţi ucenicii Tăi şi uşile încuiate, ai stătut în 
mijloc pace dându-le lor. Şi crezând şi Toma prin vederea mâinilor şi a coastei 


Tale, Domn şi Dumnezeu Te-a mărturisit pe Tine, Cela ce mântuieşti pe cei ce 
nădăjduiesc spre Tine, lubitorule de oameni. 


Fiind uşile încuiate, înaintea ucenicilor a stătut lisus şi le-a dat pace şi netemere. 
După aceea a zis Tomei: Pentru ce nu crezi că am înviat din morți ? Adu aici mâna 
ta şi o pune în coasta Mea şi vezi că tu necrezând, toţi au cunoscut patimile şi 
învierea Mea şi toți strigă împreună cu tine: Domnul meu şi Dumnezeul meu, slavă 


Tie. 


Slavă... Și acum... glasul al 5-lea. 
A lui Ioan Monahul. 


Fiind uşile încuiate, venit-ai Hristoase la ucenici. Atunci Toma, cu iconomie, nu s- 
a aflat cu dânşii. Că zicea: Nu voi crede de nu voi vedea şi eu pe Stăpânul. De nu 
vol vedea coasta din care a ieşit Sângele, Apa, Botezul. De nu voi vedea rana, prin 
care s-a vindecat omul de rana cea mare. De nu voi vedea că nu este ca un Duh, ci 
trup şi oase. Cel ce ai călcat moartea şi pe Toma l-ai încredinţat, Doamne, slavă, 


ie. 


Vohod: Lumină lină a sfintei slave a Tatălui ceresc, Celui fără de moarte, a 
Sfântului, Fericitului, lisuse Hristoase, venind la apusul soarelui, văzând lumina 
cea de seară, lăudăm pe Tatăl şi pe Fiul şi pe Sfântul Duh, Dumnezeu; vrednic eşti 
în toată vremea a fi lăudat de glasuri cuvioase, Fiul lui Dumnezeu, Cel ce dai viaţă, 
pentru aceasta lumea Te slăveşte. 


Prochimenul zilei: Domnul a împărăţit... 


La Litie 
Stihirile, glasul al 4-lea. 


Doamne, cu strălucirea cea nesuferită a Dumnezeirii Tale ai venit, uşile fiind 
încuiate, şi stând în mijlocul ucenicilor, le-ai descoperit coasta Ta şi le-ai arătat 
semnele rănilor, mâinilor şi picioarelor Tale; şi risipind mâhnirea întristării, ai 
strigat de faţă: În ce chip vedeţi întru mine luarea trupului, o prieteni, nu port fire 
de Duh. lar ucenicului celui ce se îndoia, i-ai poruncit să se atingă cu frică, 
zicându-i : Ispitind toate, vino şi nu te mai îndoi. lar el simțind cu mâna firea Ta 
cea îndoită, plin de frică, a strigat cu credință: Domnul meu şi Dumnezeul meu, 
slavă ie. 


Glasul al 2-lea. 


Atinge-te 'Tomo cu mana de coasta mea, zis-a Hristos, şi vino, pipăie semnele 
cuielor; ispiteşte cu credinţă şi-Mi fii credincios, iar nu necredincios. lar Toma, 
dacă s-a atins cu degetul de Stăpânul, tare a strigat: Tu eşti Dumnezeul meu şi 
Domnul, milostive, slavă Ţic. 


Slavă... Și acum... glasul al 8-lea: 
A lui Anatolie. 


Fiind uşile încuiate şi ucenicii înlăuntru, a venit Mântuitorul unde erau adunaţi, şi 
stând în mijlocul lor, a zis către Toma; Vino de Mă pipăie şi vezi semnele cuielor; 
tinde mâna ta şi te atinge de coasta Mea, şi nu fii necredincios, ci cu credință 
mărturiseşte învierea Mea cea din morți. 


La Stihoavnă 
Stihirile, glasul al 4-lea. Singur glasul: 
O, prea slăvită minune! Necredinţa, credință adevărată a rodit, că zicând Toma de 
nu voi vedea, nu voi crede şi pipăind coasta, teologhisea pe Cel ce S-a întrupat, 
cunoscând pe acelaşi Fiu al lui Dumnezeu, că a pătimit cu trupul; şi propovăduind 
pe Dumnezeu Cel ce a înviat, a strigat cu glas luminat: Domnul meu şi Dumnezeul 


meu, slavă ie. 


Stih: Laudă lerusalime pe Domnul, laudă pe Dumnezeul tău, Sioane. 


O, prea slăvită minune! Fânul de foc atingându se, s-a păzit nears, că punând Toma 
mâna în coasta cea de foc a lui lisus Hristos Dumnezeu, nu s-a aprins prin pipăire; 
ci încă necredinţa sufletului lui o a mutat întru bunăcredinţă şi cu căldură a strigat 
dintru adâncul sufletului: Tu eşti Stăpânul şi Dumnezeul meu, Cel ce ai înviat din 
morţi, slavă Ţie. 


Stih: Că a întărit încuietorile porților tale, binecuvântat-a pe fii tăi întru tine. 


O, prea slăvită minune! loan pe pieptul Cuvântului s-a plecat, iar Toma s-a învred- 
nicit a pipăi coasta. Acela a scos de acolo marele adânc de teologie, adică rânduiala 
întrupării; iar acesta s-a învrednicit a ne învăţa pe noi cele de taină, punând arătat 


înaintea noastră dovedirile învierii Lui şi strigând: Domnul meu şi Dumnezeul 
meu, slavă ie. 


Slavă... Și acum... Glasul al 5-lea. 


Iubitorule de oameni, mare şi neasemănată este mulţimea îndurărilor Tale, că ai 
răbdat îndelung, de evrei fund lovit cu palme peste obraz, de Apostol pipăit şi de 
cei ce se leapădă de Tine mult ispitit. Cum Te-ai întrupat, cum Te-ai răstignit, Cela 
ce eşti fără de păcat? Ci dă-ne nouă înţelegere, ca şi lui Toma, a striga ie : 
Domnul meu şi Dumnezeul meu, slavă ie. 


După Tatăl nostru... troparul, glasul al 7-lea. Pecetluit fiind mormântul... De trei 
ori. Caută la vecernia cea mică. Apoi binecuvântarea pâinilor şi citirea cuvântului. 
lar dacă nu este priveghere, după Sfinte Dumnezeule... şi Tatăl nostru... Troparul 
praznicului: Pecetluit fiind mormântul... şi otpustul. La Miezonoptică cântăm 
troişnicul învierii, glasul 1. Şi după canon, troparele Sfintei Treimi. După Tatăl 
nostru... troparul: Pecetluit fiind mormântul... Doamne miluieşte, de 40 de ori, 
Slavă... Şi acum... Ceea ce eşti mai cinstită... şi stih: Dumnezeule, milostiveşte- 
Te spre noi..., şi celelalte. Apoi otpustul. 


Cade-se a şti, că dintru această Duminică până la Duminica tuturor Sfinţilor, citim 
din tâlcuirea Faptelor Sfinţilor Apostoli. 


In Duminica Tomei la Utrenie 


După cei şase psalmi. La Dumnezeu este Domnul... Troparul de trei ori şi ştiutele 
Catisme. 


După întâia Catismă, sedealna, glasul 1: 


Podobie: Piatra fund pecetluită de iudei şi ostaşii străjuind prea curat trupul Tău, 
înviat-ai a treia zi, Mântuitorule, dăruind lumii viaţă pentru aceasta, puterile 
cerurilor strigau Ție, Dătătorule de viaţă: Slavă învierii Tale, Hristoase; slavă 
împărăției Tale; slavă rânduieliui Tale, Unule, lubitorule de oameni. 


Pentru frica evreilor fiind ascunşi ucenicii şi în Sion adunaţi, ai întrat la dânşii, 
Bunule, şi fiind uşile încuiate ai stătut în mijlocul lor, bucurie făcându-le şi le-ai 
arătat lor mâinile şi rănile preacuratei Tale coaste, zicând către ucenicul cel ce nu 
credea: Adu-ţi mâna ta şi ispiteşte, că însumi Eu sunt, Cel ce am pătimit pentru 
tine. (de două ori) 


După a doua Catismă, sedealna, glasul 1: 


Podobie: Mormântul Tău, Mântuitorule, ostaşii străjuindu-l, morţi s-au făcut de 
strălucirea îngerului ce s-a arătat, care a vestit femeilor Învierea. Pe Tine Te 
mărim, Pierzătorul stricăciunii, la Tine cădem, Cel ce ai înviat din mormânt la 
Unul Dumnezeul nostru. 


Stătut-ai înaintea ucenicilor, Hristoase, Cela ce eşti viaţa, fiind uşile încuiate şi 
arătându-le coasta, mâinile şi picioarele Tale, le-ai adeverit scularea Ta cea din 
mormânt. Dar Toma nu s-a aflat cu dânşii, pentru aceasta a zis: De nu-L voi vedea, 
nu voi crede cuvintelor voastre. (de două ori) 


Și în loc de: Fericiţi cei fără prihană... Polieleul. După polieleu, sedealna, acelaşi 
glas şi podobie. 


Văzând coasta Mea şi rănile cuielor, pentru ce nu crezi Tomo învierii Mele? 
Domnul a zis, după ce a înviat din mormânt şi S-a arătat apostolilor, precum nu se 
poate spune. lar geamănul crezând, a strigat către Făcătorul: Dumnezeul meu eşti 
şi Domnul. De două ori. 


Apoi antifonul 1 al glasului al 4-lea. 


Prochimen, glasul al 4-lea: Laudă lerusalime pe Domnul, Laudă pe Dumnezeul 
tău, Sioane. 


Stih: Că a întărit încuietorile porţilor tale. 


Evanghelia de la Matei: Învierea lui Hristos văzând... 


Miluieşte-mă, Dumnezeule, după mare mila Ta, şi după mulțimea îndurărilor 
Tale, şterge fărădelegea mea. Mai vârtos mă spală de fărădelegea mea, şi de 
păcatul meu mă curăţeşte. Că fărădelegea mea eu o cunosc, şi păcatul meu 
înaintea mea este pururea. Ţie Unuia am greşit, şi rău înaintea Ta am făcut, aşa 
încât drept eşti Tu întru cuvintele Tale şi biruitor când vei judeca Tu. Că iată 
întru fărădelegi m-am zămislit şi în păcate m-a născut maica mea. Că iată 
adevărul ai iubit, cele nearătate şi cele ascunse ale înţelepciunii Tale mi-ai arătat 
mie. Stropi-mă-vei cu isop şi mă voi curăţi, spăla-mă-vei şi mai vârtos decât 
zăpada mă voi albi. Auzului meu vei da bucurie şi veselie; bucura-se-vor oasele 
mele cele smerite. Întoarce faţa Ta de către păcatele mele, şi toate fărădelegile 


mele şterge-le. Inimă curată zideşte întru mine, Dumnezeule, şi Duh drept 
înnoieşte întru cele dinlăuntru ale mele. Nu mă lepăda de la faţa Ta, şi Duhul 
Tau cel Sfânt nu-L lua de la mine. Dă-mi mie bucuria măntuirii Tale, şi cu Duh 
stăpânitor mă întăreşte. Învăţa-voi pe cei fără de lege căile Tale, şi cei 
necredincioşi la Tine se vor întoarce. Izbăveşte-mă de vărsarea de sânge 
Dumnezeule, Dumnezeul mântuirii mele; bucura-se-va limba mea de dreptatea 
Ta. Doamne, buzele mele vei deschide şi gura mea va vesti lauda Ta. Că de-ai fi 
voit jertfă, Ţi-aş fi dat; arderile de tot nu le vei binevoi. Jertfa lui Dumnezeu, 
duhul umilit; inima înfrântă şi smerită Dumnezeu nu o va urgisi. Fă bine, 
Doamne, întru bunăvoirea Ta, Sionului, şi să se zidească zidurile Ierusalimului. 
Atunci vei binevoi jertfa dreptăţii, prinosul şi arderile de tot; atunci vor pune pe 
altarul Tău viței. 


Slavă... 


Pentru rugăciunile apostolilor Tăi, Milostive, curăţeşte mulțimea greşelilor 
noastre. 


Și acum... 


Pentru rugăciunile Născătoarei de Dumnezeu, Milostive, curăţeşte mulţimea 
greşelilor noastre. 


Stih: Miluieşte-ne Dumnezeule după marea mila Ta, şi după mulțimea în- 
durărilor Tale, curăţeşte fărădelegile noastre. 


Şi stihira, glasul al 6-lea: Inviind lisus din mormânt, precum a zis mai-nainte, a 
dăruit nouă viaţă veşnică şi mare milă. 


Apoi: Mântuieşte, Dumnezeule poporul Tău... Şi îndată: 
Canonul 
facere a lui loan Damaschin. 
Irmosul de două ori şi troparele pe 12. 


Cântarea 1-a, glasul 1. 


Irmos: Să cântăm toate noroadele Celui ce a izbăvit pe Israil din robia cea amară a 
lui Faraon şi cu picioare neudate prin adâncul mării l-a povăţuit cântare de biruinţă, 
că S-a proslăvit. 


Astăzi este primăvara sufletelor, pentru că Hristos, ca un soare răsărind din 
mormânt a treia zi, a gonit iarna cea întunecată a păcatului nostru; pe Dânsul să-L 
lăudăm, că s-a proslăvit. 


Impărăteasa vremilor, aducând daruri prea arătat zilei celei purtătoare de lumină şi 
împărătesei zilelor, veseleşte pe poporul bisericesc, cel ales, neîncetat lăudând pe 
Hristos, Cel ce a înviat. 


Nici porțile morţii, Hristoase, nici peceţiile mormântului, nici încuietorile uşilor nu 
s-au împotrivit Ţie; ci înviind, ai stătut înaintea prietenilor Tăi, Stăpâne, dându-le 
lor pacea care covârşeşte toată mintea. 


Catavasia: Ziua învierii, să ne luminăm popoare, Paştile Domnului, Paştile; că din 
moarte la viață şi de pe pământ la cer, Hristos Dumnezeu ne-a trecut pe noi, cei ce- 
| cântăm cântare de biruinţă. 


Cântarea a 3-a 
Irmos: Intăreşte-mă pe mine, Hristoase, pe piatra cea neclintită a poruncilor Tale 
şi mă luminează cu lumina feţei Tale, că nu este sfânt, fără numai Tu, lubitorule de 


oameni. 


Noi în loc de vechi şi nestricăcioşi prin Crucea Ta, Hristoase, pe noi făcându-ne, 
întru înoirea vieţii cu cuviinţă a vieţui ne-ai poruncit. 


In mormânt fiind închis cu trupul Tău cel cuprins, ai înviat, Hristoase, Cela ce ești 
necuprins şi uşile fiind încuiate ai stătut înaintea ucenicilor Tăi, Atotputernice. 


Rănile Tale, Hristoase, care de voie le-ai răbdat pentru noi, le-ai arătat ucenicilor 
Tăi, păzindu-le mărturie slăvitei învierii Tale. 


Ipacoi, glasul al 6-lea: Precum ai venit în mijlocul ucenicilor Tăi, Hristoase, pace 
dându-le lor, vino şi la noi şi ne mântuieşte pe noi. 


Și citire la loan Gură de Aur, al cărei început este: Innoirile a se cinsti... 


Cântarea a 4-a 


Irmos: Mare este taina iconomiei Tale, Hristoase, că aceasta mai-nainte văzându-o 
de sus prin dumnezeiasca vedenie Avacum, a strigat către Tine: leşit-ai spre 
mântuirea poporului Tău, iubitorule de oameni. 


Fiere a gustat, vindecând gustarea cea dedemult şi acum cu fagur de miere lumi- 
nare dând Hristos strămoşului, dă şi a sa dulce împărtăşire. 


Bucuratu-Te-ai, fund pipăit, pentru aceea, lubitorule de oameni, spre aceasta ai 
îndemnat pe Toma, tinzându-i lui coasta, celui ce nu credea şi lumii adeverind, 
Hristoase, scularea Ta cea de a treia zi. 


Bogăţie scoțând din vistieria cea nefurală, din dumnezeiasca coasta Ta cea 
împunsă cu sulița, facătorule de bine, de înţelepciune şi de cunoştinţă umple lumea 
Geamănul. 


A ta limbă cea prea fericită se laudă, o Geamănule, că aceasta întâi a propovăduit 
cu bunăcredință pe Dătătorul de viaţă lisus, Dumnezeu şi Domn, din pipăire 
umplându-se de dar. 


Cântarea a 5-a 
Irmos: De noapte mânecând Te lăudăm pe Tine, Hristoase, Cela ce eşti împreună 
cu Tatăl fără de început şi Mântuitorul sufletelor noastre pace lumii dăruieşte, 


lubitorule de oameni. 


Stând Mântuitorul înaintea prietenilor celor ce erau întristaţi, cu venirea Sa toată 
mâhnirea le-a gonit şi a sălta i-a îndemnat întru învierea Sa. 


O, fapta cea bună cu adevărat, cea lăudată şi înfricoşată a lui Toma! Că cu 
îndrăzneală a pipăit coasta ceea ce strălucea cu dumnezeiescul foc. 


Necredinţa Tomei, roditoare de credință nouă o ai arătat; că Tu, cu înţelepciunea 
Ta, toate mai-nainte le rânduieşti spre folos, Hristoase, ca un iubitor de oameni. 


Cântarea a 6-a 


Irmos: Pe proorocul l-ai mântuit din chit, lubitorule de oameni, şi pe mine mă 
scoate dintru adâncul greşelilor, rogu-mă. 


Pe Toma nu l-ai lăsat să se afunde întru adâncul necredinţei, Stăpâne, ci i-ai tins 
palmele spre pipăire. 


Mântuitorul nostru a zis: Pipăindu-Mă vedeţi, că oase şi trup port; Eu nu M-am 
schimbat. 


Coasta a pipăit, şi crezând a cunoscut Toma, nefiind la intrarea Ta cea dintâi, 
Mântuitorule al nostru. 


Condac, glasul al 8-lea: Cu dreapta cea osârduitoare coasta Ta cea de viață dătă- 
toare Toma o a cercat, Hristoase Dumnezeule. Că dacă ai întrat, uşile fiind 
încuiate, cu ceilalți apostoli a strigat către Tine: Domnul eşti şi Dumnezeul meu. 


Icos: Cine a păzit atunci mâna ucenicului nearsă, când s-a apropiat de coasta 
Domnului cea de foc ? Cine i-a dai ei îndrăzneală de a putut pipăi osul cel de 
văpaie ? Cu adevărat ceea ce s-a pipăit. Că, de n-ar fi dat coasta putere dreptei celei 
de lut, cum ar fi putut pipăi patimile cele ce au clintit cele de sus şi cele de jos ? 
Acest dar Tomei s-a dat, a o pipăi pe aceasta şi a striga lui Hristos: Domnul eşti şi 
Dumnezeul meu. 


Sinaxar în Duminica Tomei 


Stih: De vreme ce cheia iadului şi a mormântului nu Te ţine, 
Cum, Hristoase, cheia uşilor Te poate opri pe Tine? 


Întru această Duminică a doua după Paşti, prăznuim înnoirea învierii lui Hristos şi 
pipăirea Sfântului apostol Toma. Pentru că era obicei vechi a se face înoiri la vreun 
lucru din cele vestite. Că întorcându-se anul şi ajungând la acea zi, întru care se 
întâmplase, se făcea pomenire de acel lucru, ca să nu se uite lucrurile cele mari. 
Pentru aceasta evreii întâi au făcut Paştile în Galgal, înoind trecerea prin Marea 
Roşie. De aceea se înnoia la ei cortul mărturiei şi multe sărbători. 


Însă de vreme ce învierea Domnului este lucru mai înalt şi mai mare decât toate 
lucrurile cele din lume şi mai presus de tot gândul, pentru aceea nu numai în 
fiecare an aceasta o prăznuim şi o înnoim, ci pururea şi după fiecare a opta zi. 
Întâia înnoire a acesteia (adică a învierii) este Duminica de acum, care se zice cu 
adevărat şi a opta şi cea dintâia. A opta, că este de la Paşti a opta: iar întâia, căci 
este începerea celorlalte. Şi iarăşi a opta, căci se pune spre închipuirea zilei celei 
fără de sfârşit, care va fi în veacul viitor, care va fi cu adevărat şi cel dintâi şi o zi 
care nu se va despărţi nicicum cu vreo noapte. Acestea pentru înnoiri. 


Iar cele pentru Toma aşa au fost: Hristos în ziua când a înviat, seara arătându- 
se ucenicilor, nu era Toma; că încă nu se adunase cu ceilalți, pentru frica iudeilor. 
După aceea peste puţin venind şi înțelegând de venirea lui Hristos, nu numai n-a 
crezut pe ucenici că L-au văzut pe EI înviat, ci încă nicicum, că ar fi înviat 
Domnul. Şi acesta este unul din cei doisprezece. lar Dumnezeu, meşterul cel bun, 
economisind cu adevărat şi de unul şi ca mai vârtos să se adevereze învierea şi 
celor ce vor fi după aceea, a aşteptat opt zile, ca să facă dragostea lui desăvârşit; şi 
mai ales acela n-a crezut ca să dea tuturor credinţa învierii mai adevărat. 


Deci, Domnul iar a venit, fiind uşile încuiate ca şi mai-nainte şi fiind şi Toma, a 
intrat şi le-a dat lor pacea cea obişnuită. După aceea S-a întors spre Toma şi a zis: 
Adu-ţi degetul tău încoace şi vezi mâinile Mele şi adu-ţi mâna ta şi o pune în 
coasta Mea şi nu fii necredincios, ci credincios. lar Toma cu dinadinsul ispitind şi 
luând credinţă prin pipăire a strigat: Domnul meu şi Dumnezeul meu. Aceea adică 
pentru trup, iar aceasta pentru Dumnezeire. Şi Hristos a zis către dânsul; Dacă M-ai 
văzut ai crezut ? Fericiţi sunt cei ce n-au văzut şi au crezut. 


lar geamăn se numeşte Toma, sau pentru că împreună cu altul s-a născut, sau 
pentru că s-a născut îndoit pentru înviere, sau că avea din fire două degete ale 
mâinii drepte lipite, adică cel din mijloc şi cel dinaintea lui, care se cheamă 
arătător, ca şi cum s-ar fi ştiut că avea să se îndoiască şi cu acestea era să pipăie. lar 
alții zic şi acesta este lucru mai adevărat, că Toma se tâlcuieşte geamăn. Aceasta a 
fost a doua arătare a lui Hristos. 


lar a treia a fost la Marea Tiberiadei, la vânatul peştilor, când şi cu mâncarea s-a 
unit, mistuindu-se de focul cel dumnezeiesc, precum singur ştie şi adeverind şi prin 
aceasta învierea. 


După aceea S-a arătat în Emmaus. 


A cincea oară S-a arătat în Galileea celor unsprezece, precum se zice. De la 
înviere până la înălţare, multe şi mai presus de fire semne a făcut înaintea 
ucenicilor şi nu multora a arătat acelea, pentru că nu era cu putinţă să le audă mulţi 
oameni, încă în lume petrecând, fiindcă erau foarte peste fire. 


Pentru rugăciunile apostolului Tău Toma, Hristoase Dumnezeul nostru, miluieşte- 
ne pe noi. 


Cântarea a 7-a 


Irmos: Cântarea muzicească cea tocmită cheamă pe popoare să slujească chipului; 
iar tinerii lui David, cântând după obiceiul părintesc din cântările Sionului, porunca 
cea potrivnică a tiranului o au călcat şi văpaia în rouă o au schimbat, cântând 
cântare. Cela ce eşti prea înălțat, Dumnezeule al părinților şi al nostru, bine eşti 
cuvântat. 


Cea întâia din zile şi doamnă este această zi purtătoare de lumină, întru care se 
cuvine să se bucure, după vrednicie, poporul cel nou şi dumnezeiesc; căci, ca ceea 
ce este a opta, poartă şi chipul veacului ce va să fie. Cel ce eşti prea înălţat, 
Dumnezeule al părinților şi al nostru bine eşti cuvântat. 


Unul cel ce a îndrăznit şi cu credinţa cea necredincioasă bine ne-a făcut nouă, 
Toma geamănul, risipeşte necunoştința cea întunecată a tuturor marginilor, cu 
necredinţa cea credincioasă şi luişi îşi împleteşte arătat cunună, strigând: Tu eşti 
Domnul cel prea înălţat, Dumnezeule al părinţilor şi al nostru, bine eşti cuvântat. 


Nu în zadar îndoindu-se Toma pentru scularea Ta, nu se pleca; ci se nevoia să o 
arate aceasta fără îndoială tuturor neamurilor, Hristoase. Pentru aceasta cu 
necredinţa sa pe toți aducându-i la credinţă, i-a învăţat să zică: Tu eşti Domnul cel 
prea înălţat, Dumnezeule al părinților şi al nostru, bine eşti cuvântat. 


Cu frică mâna punându-și Toma în coasta Ta cea de viață aducătoare, Hristoase, 
tremurând a simțit, Mântuitorule, îndoită lucrare a celor două firi, care întru Tine 
sunt unite fără amestecare şi cu credinţă a strigat zicând: Tu eşti Domnul cel prea 
înălţat, Dumnezeule al părinţilor şi al nostru, bine eşti cuvântat. 


Cântarea a 8-a 


Irmos: Pe Cela ce a păzit pe coconi în văpaia focului cuptorului celui ars şi în chip 
de înger la dânşii S-a pogorât, pe Domnul lăudaţi-L şi-L prea înălțaţi întru toți 
vecii. 


Dorind de vederea Ta cea veselă, mai întâi nu credea Toma, iar învrednicindu-se a 
dobândi aceea, Dumnezeu şi Domn pe Tine Te-a numit, Stăpâne, pe carele 'Te prea 
înălțăm întru toți vecii. 


Pe Cel ce a suferit necredinţa Tomei şi Şi-a arătat coasta şi cu palma aceluia S-a 
pipăit, pe Domnul lăudaţi-L şi-L prea înălţați întru toți vecii. 


Iscodirea ta, Tomo, vistierie ascunsă ne-a deschis nouă. Că teologhisind cu limba 
cea de Dumnezeu purtată, lăudaţi-L, ziceai, pe Hristos şi-L prea înălţaţi întru toți 
vecii. 

La Cântarea a 9-a: Ceea ce eşti mai cinstită... nu cântăm. 


Cântarea a 9-a 


Irmos: Pe tine, făclia cea luminoasă şi Maica lui Dumnezeu, slava cea prea 
strălucită şi mai înaltă decât toate făpturile, cu cântări Te slăvim. 


Ziua Ta cea luminoasă şi prea strălucită, Hristoase, Darul cel cu totul luminat, întru 
care frumos cu podoaba ai stătut înaintea ucenicilor Tăi, cu cântări o slăvim. 


Pe Tine, Cel pipăit la coastă cu palmă de lut şi nu o ai ars pe dânsa cu focul 
dumnezeieștii fiinţe celei fără de materie, cu cântari Te slăvim. 


Pe 'Tine, Hristoase, Cel ce ai înviat din mormânt ca un Dumnezeu, nu cu ochii 
văzându-Te, ci cu dorul inimii crezând, cu cântări Te slăvim. 


Catavasie: Luminează-te, luminează-te, noule lerusalime, că slava Domnului peste 
ti-ne a răsărit, saltă acum şi te bucură, Sioane, iar tu Curată veseleşte-te Născătoare 
de Dumnezeu, întru Invierea Celui născut al tău. 


Și Sfânt este Domnul Dumnezeul nostru..., de trei ori, glasul 1. 


Luminânda 


Podobie: Cela ce ai împodobit cerul cu stele... 


Cu mâna Ta cercând rănile mădularelor Mele, nu-Mi fii necredincios, Tomo, Mie 
Celui ce M-am rănit pentru tine, ci împreună cu ucenicii una gândeşte şi 
Dumnezeu viu Mă propovăduieşte. (de două ori.) 


Slavă... Și acum... 
Astăzi primăvara miroseşte şi făptura cea nouă dăinuieşte; astăzi s-au tras în laturi 


încuietorile uşilor şi ale necredinţei prietenului Toma, care a strigat : Domnul meu 
şi Dumnezeul meu. 


La Laude 
Punem stihirile pe 4, glasul 1: 
Podobie: Prea lăudaţilor mucenici... 


Precum după înfricoşată scularea Ta cea din mormânt, dătătorule de viaţă 
Hristoase, pecețile mormântului nu le-ai stricat, aşa uşile fiind încuiate, ai intrat la 
preaslăviții Tăi apostoli, bucurie făcându-le şi Duhul Tău cel drept dându-le lor, 
pentru mila cea nemăsurată. (de două ori.) 


Toma, cel ce se cheamă şi geamăn, încă nu venise când Te-ai arătat Tu, Doamne, 
ucenicilor; pentru aceasta nu credea învierii Tale. Şi celor ce Te văzuseră pe Tine a 
strigat : De nu voi pune degetul meu în coasta Lui şi în rănile cuielor, nu voi crede 
că s-a sculat. 


Pipăieşte-Mă precum voieşti, a zis Hristos către Toma: Bagă-ţi mâna şi Mă 
cunoaşte, că oase am şi trup pământesc şi nu fii necredincios, ci împreună cu 
ceilalți încredinţează-te. Iar el a strigat: Dumnezeul meu şi Domnul Tu eşti, slavă 
învierii Tale. 


Slavă..., glasul al 6-lea. 

După opt zile de la scularea Ta, lisuse împărate, unule născut Cuvinte al Tatălui, 
Te-ai arătat ucenicilor Tăi fiind uşile încuiate, pacea Ta dându-le lor şi necrezând 
ucenicul, i-ai arătat semnele. Vino de pipăie mâinile şi picioarele şi coasta Mea cea 
nestricăcioasă. lar el crezând a strigat către Tine: Domnul meu şi Dumnezeul meu, 
slavă Ţic. 

Și acum... 


Prea binecuvântată eşti... 


Slavoslovia cea mare, ecteniile şi otpustul. 


Dintru această zi iarăşi se încep litiile în tinda bisericii. Aşişderea şi învăţăturile 
cele de credinţă ale cuviosului părintelui nostru Teodor Studitul, la care cântăm: 


Slavă... Și acum... 


Stihira Evangheliei, glasul 1. 


În munte ucenicii mergând pentru Înălţarea cea de pe pământ, înaintea lor a stătut 
Domnul şi închinându-se Lui şi de puterea cea dată Lui pretutindenea învăţându- 
se, în partea cea de sub cer s-au trimis, să propovăduiască învierea cea din morți şi 
suirea la ceruri; cu care şi în veci a petrece s-a făgăduit nemincinosul Hristos 
Dumnezeu şi Mântuitorul sufletelor noastre. 


Să ştii că litule în tinda bisericii se fac mai-nainte de ceasul întâi. Iar învăţăturile de 
credinţă ale lui Studitul, după ceasul întâi. lar stihira Evangheliei se zice după 
otpustul utreniei mai-nainte de litie. Încă trebuieşte să se ştie că slujbele Sfinţilor 
ce se vor întâmpla în toate Duminicile până la Duminica tuturor Sfinţilor, se cântă 
la Pavecerniţă. 


lar să se ştie, că din Duminica aceasta până la odovania praznicului Paştilor, la 
Liturghie facem începerea cu Hristos a înviat... de trei ori. 


La Liturghie 


Cântăm Fericirile din Canonul praznicului, Cântarea 3-a şi a 6-a. Troparul şi 
condacul praznicului. Prochimenul, glasul al 3-lea: Mare este Domnul nostru şi 
mare este tăria Lui şi priceperii Lui nu este număr. Stih: Lăudaţi pe Domnul că este 
bun... Psalmul: Dumnezeului nostru să se îndulcească lauda... Apostolul: Din 
Faptele Apostolilor, Evangelia de la loan. Chinonicul: Laudă lerusalime pe 
Domnul, laudă pe Dumnezeul tău, Sioane. La masă se face mângâiere fraților. 


Luni în săptămâna a doua după Paşti întru aceeaşi Duminică a Tomei seara 


Începem cu, Hristos a înviat... de trei ori. Apoi psalmul cel obişnuit. La Doamne 
strigat-am... punem stihirile pe 6; ale praznicului 3 şi de la Minei 3. 


Stihirile praznicului, glasul 1: 
Podobie: Prea lăudaţilor mucenici... 


Pipăieşte-mă, zis-a Tomei, lubitorul de oameni după ce a înviat din morţi a treia zi 
şi vezi mâinile Mele şi rănile picioarelor şi împungerea coastei şi Mă cunoaşte pe 
Mine, Dumnezeul neschimbat, închipuit după fiinţă în frământătura pământească, 
întru care şi patima am luat. 


Se îndoia geamănul, văzând rănile picioarelor şi pătrunderile mâinilor şi era 
spăimântat de înfricoşata minune şi cu mâna pipăind prea curata coastă şi văzându- 
O, a arătat neamurilor că este fără îndoială scularea din mormânt cea de a treia zi. 


Primesc mare bucurie văzând Mântuitorule al meu, scularea Ta cea adevărată, din 
lucrurile cele cu îndrăzneală, de care s-a învrednicit Toma a se atinge; pentru 
aceasta pe Tine cel singuratec, Te mărturisim Dumnezeu şi om, Carele porți două 
lucrări fireşti ale acelora din care eşti alcătuit. 


De la Minei stihirile sfântului ce se vor întâmpla. Slavă... a Sfântului, de va fi, Şi 
acum... a praznicului; iar de nu, Slavă... Și acum... a praznicului, glasul 1. 


Uşile fiind încuiate şi ucenicii adunaţi, ai intrat fără de veste, atotputernice Lisuse, 
Dumnezeul nostru şi stând în mijlocul lor, pace dându-le, i-ai umplut de Duhul 
Sfânt şi le-ai poruncit să aştepte şi nicidecum să se depărteze de Ierusalim, până ce 
se vor îmbrăca cu putere de sus. Pentru aceasta strigăm către Tine: Luminarea şi 
învierea şi pacea noastră, slavă ie. 


Vohod cu cădelniţa. 


Prochimen, glasul al 7-lea: Cine este Dumnezeu mare ca Dumnezeul nostru ? Tu 
eşti Dumnezeu Carele faci minuni. 


Stih 1. Cunoscută ai făcut întru noroade puterea Ta. 

Stih 2. Şi am zis: Acum am început, aceasta este schimbarea dreptei Celui Prea 
Înalt. 

Stih 3. Adusu-mi-am aminte de lucrurile Domnului, că-mi voi aduce aminte. 


Apoi Ecteniile: Să zicem toţi... 


La Stihoavnă 
Stihira învierii 1, glasul 1: Rugăciunile noastre cele de seară, primeşte-le, Sfinte 
Doamne şi ne dă nouă iertarea păcatelor, că Tu eşti Cel ce ai arătat în lume 


învierea. 


Stih: Către Tine am ridicat ochii mei... 


A pocăinţei: Cât este de mare noianul greşelilor mele, Mântuitorule, şi cumplit mă 
afund întru păcatele mele, dă-mi mâna şi mă mântuieşte, ca lui Petru, Dumnezeule, 
şi mă miluieşte. 


Stih: Miluieşte-ne Dumnezeule după marea mila Ta, şi după mulțimea în- 
durărilor Tale, curăţeşte fărădelegile noastre. 


Mucenicina: Pentru rugăciunile, Doamne, ale tuturor Sfinţilor şi ale Născătoarei de 
Dumnezeu, pacea Ta dă-ne-o nouă şi ne miluieşte pe noi ca un îndurat. 


Slavă... Și acum... glasul 1. 


După opt zile de la scularea Ta, Doamne, Te-ai arătat ucenicilor Tăi, în locul unde 
erau adunaţi şi strigând către dânşii: Pace vouă! Ucenicului celui ce nu credea i-ai 
arătat mâinile şi prea curata coastă; iar el crezând a strigat către Tine: Domnul meu 
şi Dumnezeul meu, slavă Ţie. 


După: Sfinte Dumnezeule...Preasfântă Treime... Tatăl nostru... Troparul prazni- 
cului, iar de are Sfântul tropar, zi al lui mai-nainte; apoi Slavă... Şi acum... a 
praznicului: Pecetluit fiind mormântul, viață din mormânt ai răsărit, Hristoase 
Dumnezeule, şi uşile fiind încuiate înaintea ucenicilor ai stătut, învierea tuturor, 
Duh drept printr-înşii înnoindu-ne nouă, după mare mila Ta. 


Ecteniile şi otpustul şi Litia în tinda bisericii, la care cântăm stihira samoglasnică a 
hramului, pe glasul ce va fi. Aşa se face slujba de seară întru toate Duminicile, 
până la odovania praznicului Paştilor. 


Pavecerniţa cea mică o citim în toate zilele săptămânii până la Duminica tuturor 
Sfinților, la care citim canonul de rugăciune, al PreaSfintei Născătoarei de 
Dumnezeu, din Octoih şi tripesneţul zilei, facerea lui Chir Iosif. Caută la sfârşitul 
cărții acesteia, iar unde citim tripezneţul, Cântarea canonului Născătoarei de 
Dumnezeu se lasă. După: Cade-se să te fericim... şi Sfinte Dumnezeule... şi după 
Tatăl nostru... zicem condacul praznicului, întru toată Cincizecimea. 


Acatistul Sfântului apostol Toma 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 
Doamne, curăţeşte păcatele noastre; 


Stăpâne, iartă fărădelegile noastre; 
Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 
Uşa milostivirii deschide-o nouă,binecuvântată Născătoare de Dumnezeu, ca să 


nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pământului, 
al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 


adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu Slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 

Cela ce dintre apostoli ai fost ales a purta crucea cea grea a îndoielilor spre 
adeverirea fără putință de tăgadă sau de îndoială a Învierii lui Hristos, scapă-ne pe 
noi cu rugăciunile tale din furtunile lumii şi din valurile îndoielilor vieţii acesteia, 
ca să-ţi strigăm: Bucură-te, Sfinte Toma, apostol al Mântuitorului Hristos! 


Icosul 1 

Galileea neamurilor a oblăduit a ta pruncie, sfinte, învrednicindu-te pe tine Dumne- 
zeu a auzi propovăduirea lui Hristos şi a vedea preaslăvitele Sale minuni şi 
cunoscându-L pe El, Dumnezeu adevărat, să-L urmezi îndeaproape şi încă şi în 
ceata celor doisprezece apostoli să te numeri, pentru care zicem ţie: 

Bucură-te, Toma, cel ce ai fost numit Geamănul; 

Bucură-te, că ai cunoscut pe lisus Galileanul; 

Bucură-te, că prin minuni, puterea Lui ţi s-a vădit: 

Bucură-te, că L-ai cunoscut pe EI a fi Dumnezeu; 

Bucură-te, îți strigă sufletul meu; 

Bucură-te, că pe urmele lui Hristos ai purces; 

Bucură-te, că te-ai învrednicit Apostol a fi ales; 

Bucură-te, că între cei dintâi ai fost chemat; 

Bucură-te, că între cei doisprezece te-ai numărat; 

Bucură-te, că ai urmat lui Hristos până în sfârşit; 

Bucură-te, că prin tine temeiul credinţei s-a vădit; 

Bucură-te, Sfinte Toma, apostol al Mântuitorului Hristos! 


Condacul al 2-lea 


Prin dumnezeiască Pronie, nu ai fost de faţă cu ceilalți apostoli, când li s-a arătat 
lor Mântuitorul după Sfânta Sa Înviere, de aceea nu ai crezut spuselor lor, când 
mărturiseau zicând: "L-am văzut pe Domnul", şi-L slăveau cu cântări zicând: 
Aliluia! 


Icosul al 2-lea 

Necrezând mărturiei celor unsprezece apostoli "că a Înviat Domnul omorând 
moartea", ai dorit să vezi locul rănilor Lui şi să pui degetul în coasta Lui, spre 
desăvârşita încredințare a ta şi a tuturor neamurilor până la sfârşitul veacurilor; de 
care prea-înţeleapta îndoială minunându-ne, strigăm ţie: 

Bucură-te, că a rânduit Domnul să nu fii de faţă la arătarea Sa; 

Bucură-te, cel ce n-ai crezut că Hristos a înviat, dând viaţa; 

Bucură-te, că apostolii bună vestire ţi-au adus; 

Bucură-te, că, dorind a-L vedea, n-ai crezut ce ţi-au spus; 

Bucură-te, că dorirea ta fierbinte te-a făcut îndoielnic; 

Bucură-te, că în hotărâre nu te-ai arătat şovăielnic; 

Bucură-te, că îndată ţi-ai arătat dorirea să-L vezi pe Hristos; 

Bucură-te, că ai zis: "De nu voi pipăi rănile Lui nu voi crede"; 

Bucură-te, că degetul pe rănile Lui ai voit să ţi-L pui; 

Bucură-te, că prin această taină adâncă descoperi oricui; 

Bucură-te, că ne înveţi a ne lipi de rănile lui Hristos; 

Bucură-te, că ne arăţi a primi suferinţa ca pe un dar luminos; 

Bucură-te, Sfinte Toma, apostol al Mântuitorului Hristos! 


Condacul al 3-lea 

Cunoscând Domnul curăţia cugetului tău, ca spre adeverirea Învierii şi nu spre 
ispitire ţi-a fost îndoiala, te-a învrednicit slăvitei arătării Sale, ca noi, cunoscând 
minunea, cu tine de-a pururi să cântăm lui Dumnezeu: Aliluia! 


Icosul al 3-lea 

Arătându-Se Domnul pentru a doua oară apostolilor pe când erai şi tu cu dânşii, ţi- 
a adeverit dumnezeiasca puterea Sa, căci cunoscându-ţi îndoiala, te-a chemat să-ţi 
pui degetul în coasta Sa, după dorire, dojenindu-te şi înlesnindu-ţi a fi credincios 
arătării Sale şi nu necredincios; pentru care noi cu cutremur strigăm ţie: 

Bucură-te, că Domnul a doua oară apostolilor s-a arătat; 

Bucură-te, că prin această arătare şi pe tine te-a bucurat; 

Bucură-te, că lisus ţi s-a adresat ţie anume; 

Bucură-te, că te-ai cutremurat când te-ai auzit chemat pe nume; 

Bucură-te, că ai recunoscut îndată pe Domnul Hristos; 

Bucură-te, că te-a certat cu blândeţe să nu fii necredincios; 


Bucură-te, şi ne întăreşte şi pe noi în credinţă; 

Bucură-te, că ai adeverit Învierea cu prisosință; 

Bucură-te, şi nu ne lăsa în îndoială; 

Bucură-te, şi din căderile noastre ne scoală; 

Bucură-te, al lumii îndreptător; 

Bucură-te, osârdnic povăţuitor; 

Bucură-te, Sfinte Toma, apostol al Mântuitorului Hristos! 


Condacul al 4-lea 

Punând degetul tău pe rănile Domnului şi cunoscându-L pe El a fi cu adevărat 
Dumnezeu cel înviat din morţi, ai strigat cu tărie: "Domnul meu şi Dumnezeul 
meu!", încredinţându-ne şi pe noi de Sfânta Sa Înviere şi învăţându-ne a cânta Lui: 
Aliluia! 


Icosul al 4-lea 

Prin îndoiala ta cea din cuget curat izvorâtă şi din fierbinte dorință de a adeveri 
taina cea nepricepută de minte a Învierii lui Hristos, dat-ai mai cu tărie tuturor să 
ştie că a înviat Domnul nu cu nălucire, ci cu acelaşi trup cu care pătimise pentru a 
noastră mântuire. Pentru aceasta, noi laude îţi aducem ţie: 

Bucură-te, cel ce ai fost ales să porţi a îndoielii cruce; 

Bucură-te, că îndoiala ta adeverirea Învierii aduce; 

Bucură-te, că dumnezeiasca Taină prin tine s-a lucrat; 

Bucură-te, că smerit crucea ai purtat; 

Bucură-te, că lumii spre întărire şi nu spre sminteală ai fost pus; 

Bucură-te, că s-a vădit cât de mult te-a iubit lisus; 

Bucură-te, că a ta îndoială nu L-a mâhnit; 

Bucură-te, că dorirea ta arzătoare ţi-a plinit,; 

Bucură-te, că ne-ai fost dat nouă tare întărire; 

Bucură-te, că te avem spre povăţuire; 

Bucură-te şi în îndoieli luminează a noastră minte; 

Bucură-te, strigăm ţie, Apostole sfinte; 

Bucură-te, Sfinte Toma, apostol al Mântuitorului Hristos! 


Condacul al 5-lea 

După Sfânta Înălţare a Domnului şi după primirea harului cel dumnezeiesc prin 
pogorârea Sfântului Duh, aruncând apostolii sorți ca să ştie unde avea fiecare să 
propovăduiască cuvântul lui Dumnezeu, tu, Sfinte, ai primit India, spre propo- 
văduire, slăvind pe Dumnezeu cu cântări: Aliluia! 


Icosul al 5-lea 


Propovăduitor neamurilor păgâne din depărtatul Răsărit ai fost trimis, pornind pe 
drumul celor trei magi să duci vestirea Învierii lui Hristos şi Evanghelia Sa 
mântuitoare, pentru care laude ca acestea aducem ţie: 

Bucură-te, că neamurile Răsăritului le-ai adunat la turma lui Hristos; 

Bucură-te, că ai propovăduit credinţa la neamuri păgâne; 

Bucură-te, că piatra pusă de tine pururi rămâne; 

Bucură-te, că L-au cunoscut ca pe un Soare mult luminos; 

Bucură-te, că ai înălțat puternica Biserică în Răsărit; 

Bucură-te, că ai purces pe drumul pe care magii au venit; 

Bucură-te, că ai lățit al Evangheliei cuvânt; 

Bucură-te, Apostole şi propovăduitor preasfânt,; 

Bucură-te şi ne învredniceşte şi pe noi mărturisirii Lui; 

Bucură-te şi ne întăreşte pe piatra mărturisirii Domnului; 

Bucură-te şi dă-ne mărturisirii neînfricoşate; 

Bucură-te şi din ispita îndoielilor ne scoate; 

Bucură-te, Sfinte Toma, apostol al Mântuitorului Hristos! 


Condacul al 6-lea 
Spre adeverirea propovăduirii Cuvântului lui Dumnezeu şi spre încredințarea 
neamurilor datu-ţi-s-a ţie, Sfinte, şi darul de a săvărşi minuni, ca toţi, văzându-le, 


să slăvească pe Dumnezeu Cel ce ţi-a dăruit ţie putere multă şi să strige Lui: 
Aliluia! 


Icosul al 6-lea 

Aflându-te tu, Sfinte, în Cezareea, prin pronia lui Dumnezeu ai fost chemat drept 
meşter zidar, să mergi în India pentru înălţarea unui palat împărătesc şi, în drum, 
oprindu-vă într-o cetate în care se prăznuia nunta împărătească şi fiind poruncă ca 
să meargă şi toți străinii ce s-ar afla în cetate, aflându-te acolo, ai fost lovit peste 
obraz fără de vină de o slugă, pe care ai blestemat-o să-i fie ruptă mâna de câini, 
lucru ce s-a şi întâmplat. Care minune văzând-o mulți au venit la credinţă şi chiar 
pe fiul împăratului l-ai învăţat a păzi curăția cămării de nuntă; pentru aceasta îți 
strigăm: 

Bucură-te, că ale tale cărări de Dumnezeu au fost rânduite; 

Bucură-te, că ai aflat prilej să faci minuni preaslăvite; 

Bucură-te, că pe cel ce te-a hulit fără vină l-ai osândit,; 

Bucură-te, că după cuvântul tău pedeapsă a primit; 

Bucură-te, că prin aceasta puterea lui Dumnezeu au cunoscut; 

Bucură-te, că multora osânda lui spre pildă s-a făcut; 

Bucură-te, că mulţi au venit la credinţa adevărată; 

Bucură-te şi ne învaţă şi pe noi a nu huli niciodată; 


Bucură-te, că însuşi fiul împărătesc s-a întors la credinţă; 
Bucură-te, că l-ai îndemnat la păzirea curăţiei în cuviinţă; 
Bucură-te, că şi noi, prin tine, bune îndemnuri primim; 
Bucură-te şi ne învredniceşte următori sfaturilor tale să fim; 
Bucură-te, Sfinte Toma, apostol al Mântuitorului Hristos! 


Condacul al 7-lea 

Aflând împăratul cetăţii de sfătuirea dată fiului său şi văzându-l pe el că a părăsit 
slujirea idolească a voit să te piardă, dar fiind în drum spre India, sfinte, Dumne- 
zeu te ocrotea pentru slujba ce-ţi încredinţase; de aceea, necontenit laude şi cântări 
îi aducem Lui: Aliluia! 


Icosul al 7-lea 

Voind Gundafor, împăratul Indiei, să-şi facă un palat preaslăvit, prin pronia lui 
Dumnezeu ai fost adus înaintea lui drept meşter iscusit, venit din laturile Palestinei. 
Primindu-te cu mare bucurie împăratul şi încredințându-ți aur din destul, spre 
săvârşirea palatului, tu, Sfinte, l-ai împărţit la săraci, ca să-i îi agoniseşti lui palat 
fără de asemănare în locaşurile cereşti. Pentru care înţeleaptă îndrăzneală, lău- 
dându-te, îți strigăm: 

Bucură-te, că prea-îndrăzneţ te-ai arătat; 

Bucură-te, că ai făurit un plan minunat; 

Bucură-te, că tot aurul la săraci l-ai dat; 

Bucură-te, că pe Domnul însuşi L-ai împrumutat; 

Bucură-te, că palat preaslăvit împăratul a dorit; 

Bucură-te, că locaş neasemănat în ceruri i-ai gătit; 

Bucură-te, că prin tine şi noi năzuim la cămările cereşti; 

Bucură-te, că acolo, împreună cu Hristos te sălăşluieşti,; 

Bucură-te şi ne du şi pe noi în casa Tatălui de Sus; 

Bucură-te şi ne uneşte cu Domnul lisus; 

Bucură-te, ajutătorul celor săraci şi în nevoi; 

Bucură-te, Sfinte, şi roagă-te şi pentru noi; 

Bucură-te, Sfinte Toma, apostol al Mântuitorului Hristos! 


Condacul al 8-lea 
Aflând împăratul cele făptuite de tine, a poruncit să te arunce în temniţă, dar tu, 
Sfinte, în necazuri te bucurai, proslăvind pe Dumnezeu şi strigându-i Lui: Aliluia! 


Icosul al 8-lea 
Minunata orânduire a arătat Dumnezeu spre încredințarea împăratului, că 
neînşelător era cuvântul tău despre zidirea palatului celui ceresc, căci în chip 


neaşteptat s-a săvârşit din viaţă fratele împăratului şi a fost purtat de înger şi a 
văzut slava celor agonisite în ceruri de tine, sfinte. Apoi a slobozit Dumnezeu să se 
întoarcă el întru simţire spre adeverirea celor văzute, de care incredinţându-se 
împăratul, te-a lhberat din temniţă şi a venit la dreapta credinţă, iar noi, văzând 
minunea, grăim: 

Bucură-te, că te-ai învrednicit de minuni preaslăvite; 

Bucură-te, că prin minuni cuvântul şi faptele i-au fost adeverite; 

Bucură-te, că răbdarea în suferinţă ţi s-a răsplătit; 

Bucură-te, că însuşi împăratul la credinţă a venit; 

Bucură-te, şi ne întăreşte şi pe noi în necaz; 

Bucură-te, şi al nostru cuget ţine-l mereu treaz; 

Bucură-te, că din temniţă te-ai izbăvit; 

Bucură-te, că celor din prigoane le eşti zid nebiruit; 

Bucură-te, că ne arăţi nouă puterea credinţei; 

Bucură-te, că ne vădeşti preţul suferinţei; 

Bucură-te că izbăveşti din închisoare pe cei nedreptățiți; 

Bucură-te, strigă ţie ai tăi slujitori; 

Bucură-te Sfinte Toma, apostol al Mântuitorului Hristos! 


Condacul al 9-lea 


Luminând tu cu propovăduirea Evangheliei părțile Indiei, a venit clipa cinstitei 
mutări a Maicii lui Dumnezeu şi toţi apostolii din toate părţile lumii au fost răpiți şi 
aduşi în Ghetsimani înaintea patului prea curatei, ca să aducă ei slăvite cântări de 
îngropăciune şi lui Dumnezeu să-i cânte: Aliluia! 


Icosul al 9-lea 

Și de această dată a voit Dumnezeu ca tu, sfinte, să ajungi a doua zi după îngro- 
păciune şi, sfâtuindu-se apostolii, spre mângâierea ta au deschis mormântul Prea- 
sfintei Născătoare de Dumnezeu, ca să te închini prea curat trupului ei, dar 
deschizându-l n-au aflat decât giulgiurile, adeverindu-se astfel că Maica lui 
Dumnezeu, în chipul Fiului Său, cu trupul la Cer a fost luată. Această mare taină 
cunoscând-o, strigăm către tine: 

Bucură-te, că ai fost ales spre adeverirea unor taine preaslăvite; 

Bucură-te, că de Dumnezeu îndoiala şi zăbava şi-au fost rânduite; 

Bucură-te, că şi proslăvirea Maicii Domnului ai adeverit; 

Bucură-te, că pe nori din India în Ghetsimani ai venit; 

Bucură-te, că ai ajuns a doua zi după îngropăciune; 

Bucură-te, că vi s-a descoperit ce să faceţi prin rugăciune; 

Bucură-te, că aţi hotărât ca mormântul să fie deschis; 

Bucură-te, că doar giulgiul l-aţi aflat pe pământ întins; 


Bucură-te, că aţi înţeles că la cer cu trupul a fost luată; 
Bucură-te, că aşa dragostea Fiului pentru Maica Sa se arată; 
Bucură-te, cel ce îndoielnic şi zăbavnic te-ai dovedit; 
Bucură-te, că îndoiala şi zăbava ta de rătăciri ne-a izbăvit; 
Bucură-te, Sfinte Toma, apostol al Mântuitorului Hristos! 


Condacul al 10-lea 

După aceasta iarăşi în părţile Indiei întorcându-te, Sfinte Toma, propovăduiai pe 
Hristos, întorcând pe mulţi la credinţă şi învăţându-i pe ei să-l cânte lui Dumnezeu: 
Aliluia! 


Icosul al 10-lea 

Prin multe alte minuni, Sfinte Toma, ai întărit propovăduirea Cuvântului lui 
Dumnezeu, când un slujitor netrebnic, ucigându-şi copilul, te-a învinuit pe tine de 
fapta lui ticăloasă, iar tu, neavând nici o mărturie în faţa judecătorilor pentru 
nevinovăția ta, ai cerut să te ducă înaintea pruncului celui ucis şi i-ai poruncit lui ca 
însuşi să mărturisească pentru sineşi cine l-a ucis, iar cel mort a cuvântat, arătând 
pe cel vinovat. De care lucru cutremurându-ne, ție strigăm unele ca acestea: 
Bucură-te, că prin tine multe alte minuni s-au făcut; 

Bucură-te, că în primejdii darul Domnului ţi-a fost scut; 

Bucură-te, că minciuna slujitorului idolesc s-a vădit; 

Bucură-te, că cel mort singur a grăit,; 

Bucură-te, că mărturie de nevinovăția ta a dat; 

Bucură-te, că pe nelegiuitul său tată ucigaş l-a arătat 

Bucură-te, că Hristos, Soarele dreptăţii, te-a luminat; 

Bucură-te, că Domnul tău din primejdii şi din temniţă iarăşi te-a scăpat; 

Bucură-te, şi ne fii nouă apărător în ispite; 

Bucură-te, şi ne scapă de cursele diavolului cele meşteşugite; 

Bucură-te, aducem ţie cei ce cinstim a ta pomenire; 

Bucură-te, mijlocitor la cer pentru a noastră mântuire; 

Bucură-te, Sfinte Toma, apostol al Mântuitorului Hristos! 


Condacul al 11-lea 

Prin trei femei preacucernice, Sindiclia, Migdonia si împărăteasa Tertiana, pe care 
le-ai adus de la păgâneasca închinare de idoli la creştineasca credinţă şi închinare a 
Unuia singur adevărat Dumnezeu, ţi-a pregătit Domnul şi cărarea muceniciei, ca 
cetei sfinților alăturându-te, de-a pururi să cânţi lui Dumnezeu: Aliluia! 


Icosul al 11-lea 


Invăţându-le pe ele să-şi păzească curăţia ferindu-se de amestecul cu păgânii, ai 
întărâtat mânia urâtorului de curăţie, care prin soţii acelor cucernice femei s-a 
pornit cu înverşunare împotriva-ţi, îndemnând pe împărat să te piardă pentru că le 
despărțiseşi pe ele de la spurcata închinare idolească şi de la păgâneştile năravuri 
necurate şi pe mulţi i-ai adus la slujirea lui Hristos. Dar tu, sfinte, te-ai arătat gata a 
le răbda toate pentru dragostea lui Hristos, pe care-L propovăduiai, de aceea şi noi 
cu credinţă îţi strigăm ţie: 

Bucură-te, că întâi pe Sindiclia la credinţă o ai câştigat; 

Bucură-te, că ea plină de dar s-a arătat; 

Bucură-te, că prin ea şi pe Migdonia, rudenia ei, o ai atras; 

Bucură-te, că şi aceasta, s-a arătat bun şi cinstit vas; 

Bucură-te, că pe însăşi preaînţeleapta împărăteasă Tertiana Domnul o a chemat; 
Bucură-te, că mânia împăratului împotriva ta s-a întărâtat,; 

Bucură-te, că cele trei femei cucernice cununi i-au împletit; 

Bucură-te, că şi cununa muceniciei ţi-au pregătit; 

Bucură-te, şi ne povăţuieşte şi pe noi pe calea mântuirii; 

Bucură-te, că ne încredințăm ajutorului tău şi povăţuirii,; 

Bucură-te, păzitorul întregii curăţii; 

Bucură-te, agonisitorul cereştii avuţii; 

Bucură-te, Sfinte Toma, apostol al Mântuitorului Hristos! 


Condacul al 12-lea 

Înştiinţându-se împăratul că un străin a întors-o pe femeia sa de la împreună- 
petrecerea cu el, plin de mânie, te-a prins şi te-a aruncat în temniță, sfinte. La 
judecată aducându-te, tu cu îndrăznire ai mărturisit că Unuia singur Dumnezeu, 
Făcătorul cerului şi al pământului te închini şi slujeşti şi, neputând să te plece nici 
închinării idoleşti şi nedobândind de la tine nici a întoarce pe împărăteasa la 
petrecerea ei de mai înainte, te-a dat la munci grele, dar pe toate le-ai biruit cu 
puterea lui Hristos, căruia necontenit îi slujeai, cântând-I: Aliluia! 


Icosul al 12-lea 

Neputând cu munci să te piardă nelegiuitul împărat şi temându-se de norod, te-a 
scos cu vicleşug din cetate, împreună cu tine mergând, apoi te-a dat pe mâna 
ostaşilor care cu cinci sulițe te-au străpuns şi aşa ai dobândit cununa muceniciei, 
încât după moarte nu numai cinstitele tale moaşte, dar şi țărâna mormântului în 
care au fost îngropate s-a arătat făcătoare de minuni şi chiar un frate al împăratului, 
îndrăcindu-se, a fost tămăduit cu ţărâna de la mormântul tău, de care minune s-a 
cutremurat până şi împăratul care cu urgie te-a pierdut şi aşa l-ai întors şi pe el la 
credinţă iar noi cu cutremur strigăm ţie: 

Bucură-te, că te-ai învrednicit de slăvite minuni şi cununi; 


Bucură-te, că în viaţă şi după moarte te-ai arătat făcător de minuni; 
Bucură-te, că cea mai luminoasă cunună, cununa muceniciei îţi străluceşte; 
Bucură-te, că prin mucenicia ta, ceata sfinţilor sporeşte; 

Bucură-te, că mulți îndrăciţi ai tămăduit; 

Bucură-te, că ţărâna mormântului tău a vindecat pe fratele împăratului ce 
îndrăcit; 

Bucură-te, că împăratul care te-a ucis la ajutorul tău a alergat;. 

Bucură-te, că în vedenie i te-ai arătat şi l-ai mustrat; 

Bucură-te, că de ajutor nu l-ai lipsit; 

Bucură-te, că prin minunata tămăduire, pentru Hristos l-ai dobândit; 
Bucură-te, că şi azi tămăduieşti multe boli şi neputinţe; 

Bucură-te şi scapă-ne pe noi de ale sufletului şi ale trupului suferinţe; 
Bucură-te, Sfinte Toma, apostol al Mântuitorului Hristos! 


Condacul al 13-lea (de 3 ori) 

O, prea sfinte apostole al lui Hristos, cel ce îndoielnic şi zăbavnic te-ai arătat spre 
adeverirea desăvârşită a dumnezeieştii Taine a Învierii Domnului şi a proslăvirii 
prea curatei Sale Maici, cela ce în viaţa ta şi după moarte făcător de minuni te-ai 
arătat şi cu mucenicească cunună te-ai încununat, apără turma lui Hristos de toată 
rătăcirea şi îndoiala; pe noi, cei zăbăvnici cu inima, ne întăreşte pe piatra 


mărturisirii Sale; cu rugăciunile tale dă tămăduire rănilor sufletelor şi trupurilor 
noastre şi ne mijloceşte mântuirea la sfârşitul vieţii noastre. Amin. 


Apoi se zice: 


Icosul 1 

Galileea neamurilor a oblăduit a ta pruncie, sfinte, învrednicindu-te pe tine Dumne- 
zeu a auzi propovăduirea lui Hristos şi a vedea preaslăvitele Sale minuni şi 
cunoscându-L pe El, Dumnezeu adevărat, să-L urmezi îndeaproape şi încă şi în 
ceata celor doisprezece Apostoli să te numeri, pentru care zicem ţie: 

Bucură-te, Toma, cel ce ai fost numit Geamănul; 

Bucură-te, că ai cunoscut pe lisus Galileanul; 

Bucură-te, că prin minuni, puterea Lui ţi s-a vădit: 

Bucură-te, că L-ai cunoscut pe EI a fi Dumnezeu; 

Bucură-te, îți strigă sufletul meu; 

Bucură-te, că pe urmele lui Hristos ai purces; 

Bucură-te, că te-ai învrednicit apostol a fi ales; 

Bucură-te, că între cei dintâi ai fost chemat; 

Bucură-te, că între cei doisprezece te-ai numărat; 

Bucură-te, că ai urmat lui Hristos până în sfârşit; 


Bucură-te, că prin tine temeiul credinţei s-a vădit; 
Bucură-te, Sfinte Toma, apostol al Mântuitorului Hristos! 


Condacul 1 

Cela ce dintre apostoli ai fost ales a purta crucea cea grea a îndoielilor spre 
adeverirea fără putință de tăgadă sau de îndoială a Învierii lui Hristos, scapă-ne pe 
noi cu rugăciunile tale din furtunile lumii şi din valurile îndoielilor vieţii acesteia, 
ca să-ţi strigăm: Bucură-te, Sfinte Toma, apostol al Mântuitorului Hristos! 


Comentarii patristice - Evanghelia la Duminica Tomii 


Duminica a 2-a după Paşti (Ev. loan 20, 19-31) 


(In. 20, 19) Şi fiind seară, în ziua aceea, întâia a săptămânii (duminica), şi uşile 
fiind încuiate, unde erau adunaţi ucenicii de frica iudeilor, a venit lisus şi a Stat 
în mijloc şi le-a zis: Pace vouă! 


Era seară mai mult prin durere, decât prin vreme. Era seară pentru minţile 
întunecate de norul negru al durerii şi al tristeţii, deşi vestea învierii a dat o slabă 
licărire amurgului, însă Domnul încă nu strălucise în toată strălucirea Sa. 


(Petru Hrisologul, Predica 84,2, traducere pentru Doxologia.ro de Alexandra 
Zurba) 


(In. 20, 19) Şi fiind seară, în ziua aceea, întâia a săptămânii (duminica), şi uşile 
fiind încuiate, unde erau adunaţi ucenicii de frica iudeilor, a venit lisus şi a Stat 
în mijloc şi le-a zis: Pace vouă! 


Probabil că atunci când ucenicii au auzit aceste lucruri de la Maria, fie n-au crezut- 
0, fie dacă au făcut-o, ar fi spus că Hristos nu i-ar fi considerat vrednici de o 
asemenea viziune, chiar dacă EI le promisese că-i va întâlni în Galilea. De s-a 
întâmplat aceasta, Hristos nu a mai lăsat nici o singură zi să treacă pentru ca ei să 
nu mai stăruie asupra acestei idei şi să devină neliniştiţi. Mai degrabă, 1-a adus la o 


stare de dorinţă puternică prin conştiinţa că EI a înviat şi prin ceea ce ei au auzit de 
la femei. Şi când ei erau însetaţi să-L vadă şi le era frică mare (care îndeosebi le-a 
făcut tânjirea mai mare), El atunci, când era seară, S-a arătat pe Sine înaintea lor. 
Și a făcut aceasta într-un mod minunat. 


De ce a apărut în timpul serii? Probabil pentru că atunci ei erau deosebit de 
înfricoşaţi. 


(Sfântul loan Gură de Aur, Omilii la Evanghelia după loan 86,2, traducere 
pentru Doxologia.ro de Alexandra Zurba) 


(In. 20, 19) Şi fiind seară, în ziua aceea, întâia a săptămânii (duminica), şi uşile 
fiind încuiate, unde erau adunaţi ucenicii de frica iudeilor, a venit lisus şi a Stat 
în mijloc şi le-a zis: Pace vouă! 


Măsura spaimei şi a neliniştii cauzate de o asemenea grozăvie a încuiat în acelaşi 
timp şi casa şi inimile ucenicilor şi a împiedicat atât de mult lumina de a avea 
vreun acces, căci pentru simţurile lor, copleşite din ce în ce mai mult de durere, 
întunecimea nopţii s-a adâncit şi a devenit din ce în ce mai pătrunzătoare. Nici o 
întunecime a nopţii nu poate fi comparată cu întunecimea suferinței şi a fricii 


pentru că sunt incapabile de a fi temperate de orice lumină de mângâiere sau 
sfătuire. 


(Petru Hrisologul, Predici 84, 2, traducere pentru Doxologia.ro de Alexandra 
Zurba) 


(In. 20, 19) Şi fiind seară, în ziua aceea, întâia a săptămânii (duminica), şi uşile 
fiind încuiate, unde erau adunaţi ucenicii de frica iudeilor, a venit lisus şi a Stat 
în mijloc şi le-a zis: Pace vouă! 


Dar, de vreme ce tu ai întrebat în mod repetat ce credem despre învierea trupurilor 
şi a funcţiilor viitoare ale mădularelor în acea nestricăciune şi nemurire, ascultă pe 
scurt la ceea ce, cu ajutorul Domnului, a putut să fie mai departe discutat. Noi 
trebuie să ţinem foarte ferm acel punct în care expunerea Sfintei Scripturi este 
adevărată şi limpede, anume, că aceste trupuri văzute şi pământeşti care sunt 
numite naturale (animalia, cf. 1 Corinteni 15, 44) vor fi spiritualizate la învierea 
celor credincioşi şi drepţi. Dar nu ştiu cum însuşirea unui trup spiritualizat, 
necunoscut nouă aşa cum este, poate fi înţeles sau învăţat. Cu siguranţă nu va fi 
nici o stricăciune în ele şi din acest motiv, nu vor avea atunci nevoie de această 
hrană stricăcioasă de care acum au nevoie. Ele nu vor mai putea de acum fi 


capabile să ia şi să mai consume cu adevărat asemenea hrană, cel puţin nu din 
necesitate. Altfel, Domnul nu ar fi luat mâncare după învierea Sa. Şi El ne-a oferit 
nouă un exemplu de înviere a trupului pentru ca apostolii să spună despre EI: Dacă 
morții nu se vor ridica, nici Hristos nu s-a ridicat (1 Corinteni 15, 16). Atunci când 
EI s-a arătat cu toate mădularele trupului Său, Şi-a folosit funcțiunile lor, a arătat şi 
locurile rănilor Sale (vezi Luca 24, 15-43; Marcu 16, 12-14). Eu am luat mereu 
acestea drept cicatrici, nu ca răni reale şi le-am văzut ca un rezultat al puterii Lui, 
nu al unei necesităţi. El a descoperit uşurinţa puterii Sale, îndeosebi când S-a arătat 
pe Sine într-un alt chip sau a arătat pe adevăratul Său Sine ucenicilor adunaţi în 
casă când uşile erau încuiate. 


(Fericitul Augustin, Epistolă 95, 7, traducere pentru Doxologia.ro de Alexandra 
Zurba) 


(In. 20, 19) Şi fiind seară, în ziua aceea, întâia a săptămânii (duminica), şi uşile 
fiind încuiate, unde erau adunaţi ucenicii de frica iudeilor, a venit lisus şi a Stat 
în mijloc şi le-a zis: Pace vouă! 


Trupul Domnului, care şi-a făcut intrarea la ucenici prin uşile încuiate, era la fel ca 
atunci când a ieşit înaintea ochilor mulțimii din pântecele închis al Fecioarei, la 
naşterea Sa. Este uimitor cum EI, Cel care acum urma să trăiască pentru totdeauna, 
Și-a făcut intrarea prin uşile încuiate după învierea Sa şi EI, Cel care, la venirea Sa 
pentru a muri, Și-a făcut apariția din pântecele nedeschis al unei Fecioare. Dar 
pentru că credinţa acelora care L-au privit şovăia, privind trupul pe care L-au putut 
vedea, EI le-a arătat odată mâinile şi coasta, oferindu-le lor trupul pe care l-a adus 
prin uşile încuiate, ca să-L atingă. Prin această faptă, El a descoperit două lucruri 
minunate şi, după raţiunea umană, destul de contradictorii. 


EI le-a arătat că după învierea Sa, trupul Său era nestricăcios şi putea fi atins în 
continuare. Prin arătarea către noi că este nestricăcios, El ne înflăcărează către 
cununa noastră şi prin înfăţişarea ei ca putând fi atinsă, El ne-a orânduit spre 
credinţă. EI s-a arătat pe Sine ca ambele, nestricăcios şi capabil de a fi atins, pentru 
a ne arăta nouă că trupul Său, după învierea Sa, era de aceeaşi natură ca a noastră, 
dar de un chip diferit de slavă. 


(Sfântul Grigorie cel mare, a XL-a Omilie la Evanghelie 26, traducere pentru 
Doxologia.ro de Alexandra Zurba) 


(In. 20, 19) Şi fiind seară, în ziua aceea, întâia a săptămânii (duminica), şi uşile 
fiind încuiate, unde erau adunaţi ucenicii de frica iudeilor, a venit lisus şi a Stat 
în mijloc şi le-a zis: Pace vouă! 


Mă întrebi pe mine şi spui: dacă EI a intrat prin uşile încuiate, unde este volumul 
trupului Său? Şi eu răspund, dacă El a mers pe apă, unde era greutatea trupului 
Lui? EI a mers pe apă ca Dumnezeu. A încetat EI atunci, pentru că a înviat, să mai 
fie Domnul? Dar ce putem spune despre faptul că EI de asemenea l-a făcut pe Petru 
să meargă deasupra apei? (Matei 14, 29). Ceea ce divinitatea putea să facă în unul, 
credinţa a împlinit în celălalt. Hristos era capabil să facă aceasta şi Petru a putut-o 
face şi el pentru că Hristos a dorit. Prin urmare, când începi să cercetezi ra- 
ționalitatea minunilor prin simţurile umane, mă tem că îți poţi pierde credinţa. Nu 
ştii că nimic nu este imposibil pentru Dumnezeu? Deci, când cineva îţi spune ţie, 
pentru că EI a intrat prin uşile încuiate înseamnă că nu are trup, răspunde-i lui: Nu, 
dacă putea fi atins, exista cu trup şi dacă El a mâncat, era un trup. Un lucru L-a 
făcut printr-o minune, celălalt prin natură. 


(Cezar de Arles, Predică 175, 2, traducere pentru Doxologia.ro de Alexandra 
Zurba) 


(In. 20, 19) Şi fiind seară, în ziua aceea, întâia a săptămânii (duminica), şi uşile 
fiind încuiate, unde erau adunaţi ucenicii de frica iudeilor, a venit lisus şi a Stat 
în mijloc şi le-a zis: Pace vouă! 


EI nu a rămas în puterea morţii. Rănile pe care trupul Său le-a primit de la fierul 
cuielor şi a sulițelor n-au pus nici o piedică învierii Sale. După Înviere, S-a arătat 
ucenicilor oricând a dorit. Când a dorit să fie prezent cu ei, era în mijlocul lor fără 
a fi văzut, neavând nevoie de intrare prin uşile descuiate... Toate aceste întâmplări 
şi oricare alte fapte similare pe care le ştim despre viaţa Sa, nu ne mai cer nici un 
argument viitor pentru a arăta că sunt semne ale dumnezeirii şi ale puterii sublime 
şi supreme. 


(Grigorie de Nyssa, Marele catehism 32, traducere pentru Doxologia.ro de 
Alexandra Zurba) 


(In. 20, 19) Şi fiind seară, în ziua aceea, întâia a săptămânii (duminica), şi uşile 
fiind încuiate, unde erau adunaţi ucenicii de frica iudeilor, a venit lisus şi a Stat 
în mijloc şi le-a zis: Pace vouă! 


Prin intrarea Sa neaşteptată prin uşile încuiate, Hristos a dovedit încă o dată că prin 
natură El era Dumnezeu şi de asemenea, că nu era altul decât Cel care a trăit 
printre ei. Prin arătarea coastei Sale rănite şi a semnelor cuielor, El ne-a convins pe 
noi, fără nici o îndoială, că a înviat templul trupului Său, adevăratul trup care a fost 
spânzurat pe cruce. El a restaurat acel trup pe care L-a purtat, distrugând puterea 
morţii asupra trupului, întrucât Dumnezeu era viaţa însăşi. De ce a trebuit EI să le 
arate lor mâinile şi coasta dacă, cum gândesc unii pervertiţi, nu a înviat trupeşte? Şi 
dacă țelul era să nu gândească ucenicii despre EI în acest mod, de ce nu S-a arătat 
în alt chip, dispreţuind orice asemănare a trupului, invocând alte gânduri în mințile 
lor? Dar EI, evident, S-a gândit că era aşa de important să-i convingă pe ei de 
învierea trupului Său încât, chiar atunci când evenimentele ar fi părut să-L cheme 
pentru a-şi schimba felul trupului Său într-o măreție inefabilă şi depăşită, EI, cu 
toate acestea, prin dumnezeirea Sa, a hotărât să se arate încă o dată aşa cum era în 
trecut, în trup, pentru ca ei să realizeze că nu purta altă formă decât cea în care a 
suferit răstignirea. Ochii noştri nu ar fi putut suporta slava trupului Său sfânt, dacă 
EI ar fi ales să-l descopere ucenicilor Lui înainte de a se înălța la Tatăl. Oricine 
reflectă la transfigurare, va deduce uşor că acesta este exemplul... de vreme ce, se 
spune, ei nu puteau îndura vederea, ci o simțeau pe feţele lor (Matei 17, 6). 


(Sfântul Chiril Alexandrinul, Comentariu la Evanghelia după loan 12, 1, 
traducere pentru Doxologia.ro de Alexandra Zurba) 


(In. 20, 19) Şi fiind seară, în ziua aceea, întâia a săptămânii (duminica), şi uşile 
fiind încuiate, unde erau adunaţi ucenicii de frica iudeilor, a venit lisus şi a Stat 
în mijloc şi le-a zis: Pace vouă! 


Prin salutul Său cu pace, EI suflă spre ei şi le dăruieşte pace, la fel ca o împărtăşire 
cu Duhul Sfânt. 


(Sfântul Maxim mărturisitorul, Capitole la conştiinţă 2, 46, traducere pentru 
Doxologia.ro de Alexandra Zurba) 


(In. 20, 19) Şi fiind seară, în ziua aceea, întâia a săptămânii (duminica), şi uşile 
fiind încuiate, unde erau adunaţi ucenicii de frica iudeilor, a venit lisus şi a Stat 
în mijloc şi le-a zis: Pace vouă! 


Când Hristos Și-a salutat ucenicii cu cuvintele pace vouă, prin pace EI S-a adresat 
pe Sine, pentru că prezenţa lui Hristos întotdeauna aduce pace sufletului. Acesta 
este harul pe care Pavel l-a dorit pentru credincioşi, atunci când a scris: pacea lui 
Hristos, care covârşeşte orice minte, să păzească inimile şi cugetele voastre 


(Filipeni 4, 7). Pacea lui Hristos care covârşeşte orice minte este de fapt Duhul lui 
Hristos, care umple pe cei care se împărtăşesc de EI cu fiecare binecuvântare. 


(Sfântul Chiril Alexandrinul, Comentariu la Evanghelia după loan 12, 1, 
traducere pentru Doxologia.ro de Alexandra Zurba) 


(In. 20, 20) Și zicând acestea, le-a arătat mâinile şi coasta Sa. Deci s-au bucurat 
ucenicii, văzând pe Domnul. 


Aşa cum Hristos a înviat în materia trupului şi a arătat ucenicilor Săi semnele 
cuielor şi gaura din coasta Sa (acum, acestea sunt semnele acelui trup care a înviat 
din morţi), aşa trebuie El de asemenea, se spune, să ne învieze şi pe noi prin 
puterea Sa (| Corinteni 6, 14). Ce sunt, atunci, trupurile muritoare? Pot fi ele 
suflete? În nici un caz, pentru că sufletele sunt spirituale, în comparaţie cu trupurile 
muritoare... Noi trebuie aşadar să concluzionăm că moartea este pomenită în 
legătură cu trupul.. Acest trup, după plecarea sufletului, devine fără suflare şi 
neînsufleţit şi se descompune treptat în pământul din care a fost luat. Aceasta este 
atunci, ceea ce este muritor. Şi în legătură cu aceasta, Pavel spune, EI va face vii şi 
trupurile voastre muritoare (Romani 8, 11). 


(Sfântul Irineu de Lyon, Împotriva ereziilor 5, 7,1], traducere pentru 
Doxologia.ro de Alexandra Zurba) 


(In. 20, 20) Și zicând acestea, le-a arătat mâinile şi coasta Sa. Deci s-au bucurat 
ucenicii, văzând pe Domnul. 


Și astfel, motivul din cauza căruia Domnul a stat în mijlocul ucenicilor, chiar dacă 
uşile erau încuiate (vezi loan 20, 19), după pătimiri şi nu înaintea lor, era ca voi să 
ştiţi că trupul vostru era asemănat cu un trup fizic, dar crescut ca un trup spiritual 
(vezi 1 Corinteni 15, 44). Dar pentru ca voi să nu gândiţi că ceea ce înviază este 
ceva diferit, când Toma nu a crezut în înviere, EI îi arată lui semnele cuielor. EI îi 
arată cicatricile rănilor (vezi loan 20, 27). EI, Cel care a vindecat pe toți chiar 
înainte de înviere, putea să Se vindece pe Sine îndeosebi după înviere, nu? Da, dar 
prin semnele cuielor pe care EI le arată, învaţă că acest trup, cu care prin uşile 
încuiate EI intră, descoperă că nu este un trup aşa cum a fost. Acest trup era pentru 
ca EI să poată împlini scopul planului divin prin învierea a ceea ce nu putea cădea 
din nou în stricăciune şi pentru a nu fi supus din nou morţii. 


(Teodor de Cir, Dialog 2, 56, traducere pentru Doxologia.ro de Alexandra 
Zurba) 


(In. 20, 20) Și zicând acestea, le-a arătat mâinile şi coasta Sa. Deci s-au bucurat 
ucenicii, văzând pe Domnul. 


Materia trupurilor noastre înviate va fi cu siguranţă la fel ca acum, însă de o mai 
înaltă slăvire. Pentru că Mântuitorul, după coborârea Sa în iad, a avut acelaşi trup 
ca cel care a fost răstignit. Căci mai apoi EI le-a arătat ucenicilor semnele cuielor 
în mâinile Sale şi rana din coasta Sa. 


(Fericitul Ieronim, Împotriva lui lovinian 1, 36, traducere pentru Doxologia.ro 
de Alexandra Zurba) 


(In. 20, 20) Şi zicând acestea, le-a arătat mâinile şi coasta Sa. Deci s-au bucurat 
ucenicii, văzând pe Domnul. 


EI oferă ochilor îndoielnicilor, semnele crucii care au rămas în mâinile şi picioarele 
Sale şi îi invită pe ei să-L pipăie cu minuţiozitate. EI face aceasta pentru că urmele 
cuielor şi ale suliței s-au păstrat să vindece rănile inimilor neîncrezătoare, astfel 
încât nu cu credință şovăitoare, ci cu cea mai sigură convingere, ei să poată 
înţelege că materia care zăcea în mormânt avea să stea pe tronul lui Dumnezeu 
Tatăl. 


(Sfântul Leon cel mare, Predica 73.3, traducere pentru Doxologia.ro de 
Alexandra Zurba) 


(In. 20, 20) Şi zicând acestea, le-a arătat mâinile şi coasta Sa. Deci s-au bucurat 
ucenicii, văzând pe Domnul. 


EI le-a arătat rana din coasta Sa, semnele cuielor şi toate semnele suferinței destul 
de recente, spunând: Vedeţi mâinile şi picioarele Mele, că acestea sunt. Pipăiţi-Mă 
şi vedeţi că un duh nu are trup şi oase, aşa cum vedeţi că Eu am (Luca 24, 39), 
pentru ca însuşirile naturii Sale divine şi umane să poată fi recunoscute ca încă 
rămase inseparabile. EI a făcut de asemenea astfel, pentru ca noi să putem cunoaşte 
că, Cuvântul nu era diferit de trup, pentru ca noi să putem de asemenea mărturisi că 
singurul Fiul al lui Dumnezeu este Cuvântul şi trupul. 


(Sfântul Leon cel mare, Predică 2.85, traducere pentru Doxologia.ro de 
Alexandra Zurba) 


(In. 20, 20) Şi zicând acestea, le-a arătat mâinile şi coasta Sa. Deci s-au bucurat 
ucenicii, văzând pe Domnul. 


Vedeţi cuvintele ieşind din fapte? Pentru că EI a spus înainte de răstignire că: vă 
voi vedea din nou pe voi şi inima voastră se va bucura şi bucuria voastră nu o va 
lua nimeni de la voi (loan 16, 22). Şi aceasta EI a desăvârşit-o în faptă. lar toate 
aceste lucruri i-au condus pe ei la o credinţă şi mai cucernică. Pentru că, de vreme 
ce au avut un război neîncetat cu evreii, El repeta neîncetat pacea să fie cu voi, 
dăruindu-le mângâiere pentru a echilibra dezbinarea. Şi astfel, acesta a fost primul 
cuvânt pe care l-a spus după înviere (asemănător, Pavel continuă să spună, harul şi 
pacea să fie cu tine). Femeilor, totuşi, El le dă veşti de bucurie, fiecăruia în 
situaţiile lor: bărbaţilor, le-a dat pace din cauza războiului lor; femeilor le-a dat 
bucurie din cauza durerii lor. Apoi punând la o parte toate lucrurile dureroase, El 
anunţă biruinţa crucii, care de fapt aceasta a fost pacea. 


(Sfântul loan Gură de Aur, Omilii la Evanghelia după loan 86, 2-3, traducere 
pentru Doxologia.ro de Alexandra Zurba) 


(In. 20, 21) Și lisus le-a zis iarăşi: Pace vouă! Precum M-a trimis pe Mine Tatăl, 
vă trimit şi Eu pe voi. 


Ce înseamnă această repetare în oferirea de pace prin dăruirea ei în mod repetat, 
exceptând faptul că El vrea pacea pe care a anunţat-o sufletelor lor în mod 
particular şi pentru a fi păstrată colectiv printre ei? Acesta știa cu siguranţă că se 
vor confrunta cu greutăți însemnate în viitor din cauza întârzierii Sale: unul avea să 
se mândrească cu rămânerea în credință, iar altul să sufere pentru necredinţa sa. 
Petru se leapădă (Matei 26, 69-75), loan fuge (era mai probabil loan Marcu, decât 
Ioan Evanghelistul — n.tr.), Toma se îndoieşte, toţi Îl părăsesc (vezi Matei 25, 25). 
Dacă Hristos nu le dăruia iertare prin pacea Sa pentru aceste încălcări, chiar şi 
Petru, cel care era cel mai în vârstă dintre toţi, ar fi fost considerat inferior şi de 
nedorit din cauza alegerii Sale ulterioare, în raport cu prima. 


(Petru Hrisologul, Predică 84, 5, traducere pentru Doxologia.ro de Alexandra 
Zurba) 


(In. 20, 21) Şi lisus le-a zis iarăşi: Pace vouă! Precum M-a trimis pe Mine Tatăl, 
vă trimit şi Eu pe voi 


Amintirea trimiterii Lui nu Îl micşorează pe EI ca Fiu, ci spune că ceea ce vrea EI 
să fie înţeles aici nu este puterea Celui ce trimite, ci dragostea Celui ce a fost 


trimis. De aceea, El spune: aşa cum Tatăl, nu Domnul, M-a trimis pe Mine, aşa şi 
Eu vă trimit pe voi. Cu alte cuvinte, Eu nu vă mai trimit de acum cu autoritatea 
unui stăpân, ci cu toată afecțiunea unuia care vă iubeşte. Vă trimit pe voi să 
înduraţi foamea, să suferiți povara lanțurilor, mizeria închisorii, să purtaţi toate 
tipurile de pedepse şi să suferiți moarte amară pentru toţi: dintre care milostenia şi 
nu puterea, porunceşte în sufletele oamenilor. 


(Petru Hrisologul, Predică 84, 6, traducere pentru Doxologia.ro de Alexandra 
Zurba) 


(In. 20, 21) Și lisus le-a zis iarăşi: Pace vouă! Precum M-a trimis pe Mine Tatăl, 
vă trimit şi Eu pe voi 


Hristos spune că a trimis pe apostoli aşa cum Tatăl L-a trimis pe EI, ca ei să poată 
înţelege pe deplin misiunea lor: aceea de a chema pe păcătoşi la pocăință şi de a 
avea grijă de cei care au fost prinşi de cel rău, fie că este vorba de trup sau de 
suflet. Ucenicii, în toate relațiile lor de pe acest pământ, nu au căutat în nici un fel 
să-şi urmărească propria dorinţă, ci dorinţa Lui, a Celui care i-a trimis. Ei au fost 
chemaţi să elibereze prin învăţătura lor lumea de păcat, atât cât le-a fost cu putinţă. 
Și într-adevăr, noi vom vedea că ucenicii au fost râvnitori să arate gradul cel mai 
înalt de înflăcărare în săvârşirea tuturor acestor lucruri. Nu-i este greu lumii să 
vadă aceasta, dacă priveşte cu atenţie în Faptelor Apostolilor şi spre cuvintele 
Sfântului Pavel. 


(Sfântul Chiril al Alexandriei, Comentariu la Evanghelia după loan 12.1, 
traducere pentru Doxologia.ro de Alexandra Zurba) 


(In. 20, 21) Și lisus le-a zis iarăşi: Pace vouă! Precum M-a trimis pe Mine Tatăl, 
vă trimit şi Eu pe voi 


Tatăl a trimis pe Fiul Său, hotărând să devină o persoană umană pentru 
răscumpărarea neamului omenesc. A dorit ca EI să vină în lume pentru a suferi, cu 
toate că îşi iubea Fiul pe care L-a trimis să sufere. 


Domnul trimite apostolii Săi în lume, nu spre plăcerile ei, ci ca să sufere, aşa cum 
EI Însuşi pentru aceasta a fost trimis. Prin urmare, aşa cum Fiul este iubit de Tatăl 
şi totuşi este trimis să sufere, aşa sunt şi ucenicii iubiţi de Domnul, Care, cu toate 
acestea, îi trimite în lume să sufere. 


(Sfântul Grigorie cel mare, Evanghelia 40, Omilia 26, traducere pentru 
Doxologia.ro de Alexandra Zurba) 


(In. 20, 22) Şi zicând acestea, a suflat asupra lor şi le-a zis: Luaţi Duh Sfânt! 


Ucenicii Domnului au primit Duhul Sfânt în trei momente: înainte ca EI să fie prea 
slăvit prin pătimiri, după ce a fost prea slăvit prin înviere şi după înălţarea Sa. 
Prima dintre acestea ÎI arată pe Hristos, vindecător al bolnavilor şi izgonitor al 
duhurilor rele şi tot EI face şi acea suflare asupra lor de după înviere, care a fost 
limpede o insuflare divină. La fel şi împărțirea din momentul de faţă a limbilor de 
foc. Prima L-a arătat într-un chip vag, a doua în mod expres, iar cea de acum, pe 
deplin, de vreme ce El nu mai este prezent doar sub forma energiei, ci real, unit cu 
noi şi sălăşluind în noi. 


(Sfântul Grigore de Nazianz, La Cincizecime, Discurs 41.11, traducere pentru 
Doxologia.ro de Alexandra Zurba) 


(In. 20, 22) Și zicând acestea, a suflat asupra lor şi le-a zis: Luaţi Duh Sfânt! 


După judecata mea, motivul pentru care Hristos a dat Duhul Sfânt după învierea 
Sa, prima dată pe pământ şi apoi l-a trimis din Cer (Fapte 2, 4), este acesta: că 
iubirea s-a vărsat peste tot în inimile noastre (Romani 5, 5), prin însuşi acel dar, 
prin care noi Îl iubim pe Dumnezeu şi pe aproapele nostru, conform celor două 
porunci, pe care se sprijină toată Legea şi proorocii (Matei 22, 37-40). lisus a arătat 
aceasta dăruind-le Sfântul Duh, o dată de pe pământ din iubirea aproapelui nostru, 
şi a doua oară din cer, din iubirea lui Dumnezeu. Chiar dacă ar mai putea fi invocat 
şi un alt motiv pentru acest dar îndoit al Duhului Sfânt, nu trebuie să ne îndoim că 
acelaşi Duh Sfânt a fost dat şi atunci când lisus a suflat peste ei spunând: Mergând, 
botezați toate neamurile, în numele Tatălui şi al Fiului şi al Sfântului Duh (Matei 
28, 19), unde această Treime este îndeosebi slăvită în noi. EI este aşadar, cel care a 
fost dat din Cer și în ziua Cincizecimii, la zece zile după înălţarea Domnului la cer. 


(Fericitul Augustin,La Sfânta Treime 15. 26. 46, traducere pentru Doxologia.ro 
de Alexandra Zurba) 


(In. 20, 22) Şi zicând acestea, a suflat asupra lor şi le-a zis: Luaţi Duh Sfânt! 


Aceasta este acum a doua oară când EI suflă peste om. Prin prima Sa suflare (vezi 
Facerea 2, 7) a omorât păcatele voite (din Adam şi Eva). Deşi a oferit harul Său 
atunci, avea să-l împartă încă şi mai generos, căci le spune lor: sunt pregătit să îl 


dau chiar şi acum, dar vasele încă nu îl pot ţine. Pentru că, pentru un timp, primeşti 
atât har cât poţi ţine, așteptând cu nerăbdare mai mult. Dar staţi în cetate până când 
vă veţi îmbrăca cu putere de sus (Luca 24, 49). Primiţi-l în parte acum, iar mai apoi 
îl veţi purta în deplinătatea sa. Cel care primeşte des are doar o parte din dar, însă 
cel ce este îmbrăcat, este pe deplin cuprins de haina Sa. 


(Sfântul Chiril al Ierusalimului, Lecturi catehetice 17. 12, traducere pentru 
Doxologia.ro de Alexandra Zurba) 


(In. 20, 22) Şi zicând acestea, a suflat asupra lor şi le-a zis: Luaţi Duh Sfânt! 


Cu aceste cuvinte, EI îi învăţa cine este Dăruitorul şi Împărţitorul tuturor acestor 
bunuri. Suflarea Sa îi convinge să nu aibă nici o îndoială despre aceasta, pentru că 
trupul a fost creat la început imobil şi neînsuflețit, dar apoi a primit viaţa pe care nu 
o avea în sine însuşi când sufletul a intrat în el prin suflare, aşa cum a spus fericitul 
Moise (Facerea 2, 7). După ce lisus a suflat pentru prima dată, El menţionează 
Duhul pentru a arăta că, aşa cum atunci nimic nu a împiedicat trupul să trăiască, 
chiar dacă nu avea prin posesie firească viaţa, pe care sufletul prin intrare i-a dat-o, 
aşa şi acum, trebuie să se creadă că trupul fiinţelor umane a fost făcut nemuritor 
prin înviere, pentru că Duhul care îi dăruieşte această forță este puternic. 


Prin urmare, EI le-a spus, Voi trebuie cu adevărat să credeţi în ceea ce s-a spus 
vouă şi nu trebuie să aveţi îndoieli cu privire la înviere. Nu trebuie să respingeţi 
cinstea apostolatului, pentru că sunteţi înspăimântați de a fi trimişi ca vestitori ai 
noii învățături în lume. Veţi primi într-adevăr înrâurirea Duhului, care la timpul 
cuvenit vă va da vouă înviere şi nemurire. Prin Duhul, veţi primi în această viaţă o 
nemaipomenită forță să săvârşiţi nemaiauzite minuni printr-un simplu cuvânt. Veţi 
putea să înfruntați mai uşor orice amărăciuni, care vi se pot întâmpla vouă din 
cauza celor care se opun învăţăturii voastre. 


Și chiar dacă ar fi fost multe alte lucruri de îndeplinit în ei prin Duhul, fără a le fi 
menţionat, El a subliniat cel mai important argument din toate. Aici, El spune că: 
este ceea ce va demonstra vouă limpede puterea Duhului. Într-adevăr, cu cât de 
repede îl primiţi, veţi putea să iertaţi păcatele oricui doriţi, precum şi să pronunţaţi 
o sentință de condamnare împotriva oricui. Dacă voi, care sunteți oameni, după ce 
veți primi darul Duhului, veţi putea face toate lucrurile care sunt ale lui Dumnezeu, 
cu excepția puterii de a judeca, atunci vă las pe voi găsiți răspunsul la întrebarea: 
care este folosul Duhului? 


Pentru că, odată ce aţi primit Duhul, nu trebuie să vă mai îndoiţi. 


(Teodor de Mopsuestia, Comentariu la loan 7. 20. 22, traducere pentru 
Doxologia.ro de Alexandra Zurba) 


(In. 20, 22) Şi zicând acestea, a suflat asupra lor şi le-a zis: Luaţi Duh Sfânt! 


Fiul, împărțind aceeaşi natură cu Dumnezeu Tatăl, are Duhul în același fel în care 
Tatăl era înţeles să aibă Duhul. Cu alte cuvinte, Duhul nu este ceva adăugat sau 
care vine din afară, pentru că ar fi înşelător, chiar nebunesc, să susţii o asemenea 
opinie. Dumnezeu Tatăl are Duhul aşa cum fiecare dintre noi are respiraţia proprie 
înlăuntrul nostru, care se varsă mai departe din cele mai tainice părţi ale trupului. 
De aceea, Hristos a suflat fizic asupra ucenicilor Lui, arătând că aşa cum suflarea 
porneşte fizic din gura omului, aşa şi Duhul se varsă mai departe din esenţa divină. 


(Sfântul Chiril al Alexandriei, Comentariu la Evanghelia după loan 9. 
I,traducere pentru Doxologia.ro de Alexandra Zurba) 


(In. 20, 22) Şi zicând acestea, a suflat asupra lor şi le-a zis: Luaţi Duh Sfânt! 


Hristos a dat Duhul ucenicilor, arătând dumnezeirea Lui şi măreţia Lui, făcându-le 
cunoscut că nu era inferior, ci egal cu Duhul. Şi astfel, EI a dat Duhul, spunând: 
Luaţi Duh Sfânt şi Eu L-am trimis şi Acela Mă va slăvi şi Câte va auzi vă va 
vesti...(loan 16, 14). Prin cine atunci şi de la cine este că Duhul trebuie să fie dat, 
decât prin Fiul, căruia de asemenea Duhul îi aparţine? Şi când am fi putut noi să-L 
primim, decât numai atunci când Cuvântul a devenit om? 


(Sfântul Atanasie cel mare, Discurs împotriva arienilor 1. 12. SO,traducere 
pentru Doxologia.ro de Alexandra Zurba) 


(In. 20, 22) Şi zicând acestea, a suflat asupra lor şi le-a zis: Luaţi Duh Sfânt! 


Atunci, de ce spune în altă parte că:dacă Eu nu plec, EI (Mângâietorul) nu va veni 
(loan 16, 7) şi totuşi, EI le face cunoscut Duhul aici? Unii spun că nu prin suflare 
le-a dat Duhul, ci i-a pregătit să primească Duhul, suflând asupra lor. Pentru că, 
dacă simţurile lui Daniel erau atât de pline de tărie doar la vederea îngerului 
(Daniel 10, 18-19), n-ar fi fost ei oare copleşiţi la primirea acestui nemaipomenit 
dar, dacă EI nu i-ar fi pregătit prima dată pentru aceasta!? Nu ar fi totuşi greşit să 
spun că ei au primit atunci darul unei anumite puteri spirituale, nu să învie morţii şi 
să facă minuni, ci ca să ierte păcatele. Pentru că darurile Duhului sunt de diferite 
feluri. 


(Sfântul loan Gură de Aur, Omilii la Evanghelia după loan 86. 3, traducere 
pentru Doxologia.ro de Alexandra Zurba) 


(In. 20, 22) Şi zicând acestea, a suflat asupra lor şi le-a zis: Luaţi Duh Sfânt! 


Tuturor apostolilor, după învierea Sa, EI le dă o putere egală şi spune:Aşa cum 
Tatăl M-a trimis pe Mine, aşa şi Eu pe voi: Luaţi Duh Sfânt. Cărora veţi ierta 
păcatele se vor ierta. Şi cărora le veţi ţine, ţinute vor fi. Şi, ca să poată încuraja 
unitatea, EI a rânduit prin autoritatea Sa, originile acelei unităţi, începând de la 
una... ca începutul să pornească de la unitate. Şi despre această singură Biserică, în 
Cântarea Cântărilor, Duhul Sfânt numit în persoana Domnului nostru spune: Po- 
rumbiţa Mea, curata Mea este numai una. Una este ca la a ei mamă, singură 
născută în casă (Cântarea Cântărilor 6, 9). 


(Sfântul Ciprian al Cartaginei, Despre Unitatea Bisericii 4, traducere pentru 
Doxologia.ro de Alexandra Zurba) 


(In. 20, 23) Cărora veţi ierta păcatele, le vor fi iertate; şi cărora le veţi ţine, vor fi 
ținute. 


Ce daruri cu adevărat minunate! Într-adevăr, nu doar dăruieşte tărie peste lucruri şi 
puterea de a face semne şi minuni, ci şi acceptă ca Dumnezeu să îi poată numi pe 
ei judecători, şi prin urmare, slugile primesc de la EI puterea care este proprie 
numai Lui. Dreptul exclusiv de a ierta şi a opri păcatele Îi aparţine doar lui 
Dumnezeu şi israeliți uneori au ridicat această obiecție împotriva Mântuitorului, 
spunând: Cine poate să ierte păcatele, fără numai unul Dumnezeu? (Marcu 2, 7). 
Domnul le-a dat această putere cu dărnicie celor care L-au cinstit pe EL. 


(Teodor de Mopsuestia, Comentariu la loan 7. 20. 22-25, traducere pentru 
Doxologia.ro de Alexandra Zurba) 


(In. 20, 23) Cărora veţi ierta păcatele, le vor fi iertate; şi cărora le veți ţine, vor fi 
ținute. 


Ei confirmă că arată măreaţă cinstire pentru Dumnezeu, căruia Lui singur i 
rezervă puterea de a ierta păcatele. Dar într-adevăr, nimeni nu Îi face rana mai 
mare decât aceia care aleg să încalce poruncile Lui şi să respingă lucrarea 
încredinţată lor. Pentru că Însuşi Domnul a spus în Evanghelie: Luaţi Duh Sfânt; 
cei cărora le veţi ierta păcatele, se vor ierta şi celor cărora le veţi ţine, ţinute vor fi. 
Cine este cel care ÎI cinsteşte pe El mai mult, cel care se supune poruncilor Lui sau 


cel care le nesocotește? Biserica îşi manifestă superioritatea prin ambele: prin 
ținerea şi prin iertarea păcatelor. 


Erezia este dureroasă şi arată în acelaşi timp şi nesupunere. Cei în erezie doresc să 
lege ceea ce nu se va lega şi să dezlege ceea ce este legat, condamnându-se prin 
propria sentință. Pentru că Domnul a voit ca puterea de a lega şi dezlega să fie 
aceeaşi şi El a pedepsit pe fiecare printr-o condiție similară. Deci, cine nu are 
puterea de a dezlega, nu are nici puterea de a lega. Pentru că aşa cum, conform 
cuvântului Domnului, cel ce are puterea să lege, asemenea are şi puterea să 
dezlege. Învățătura lor se dezbină pe sine, la fel ca aceia care neagă că au puterea 
de a dezlega şi care trebuie să nege şi pe cea a legării. Cum poate una să fie 
permisă şi cealaltă nu? Este uşor şi evident că fiecare dintre ele este permisă sau 
fiecare este nepermisă în cazul fiecăruia care s-a dat. Fiecare dintre ele este 
permisă Bisericii; nici una nu este permisă ereziei. Pentru că această putere este 
încredinţată doar preoților. Prin urmare, este singurul adevăr, pe care Biserica, care 
are preoţi adevăraţi, să îl pretindă. Erezia, care nu are preoţii lui Dumnezeu, nu o 
poate pretinde. Şi prin nepretinderea acestei puteri, erezia îşi pronunţă propria 
sentinţă, care neavând preoţi, nu poate pretinde puterea preoțească. 


(Sfântul Ambrozie de Mediolanum, Despre pocăință 1. 2. 6-7, traducere pentru 
Doxologia.ro de Alexandra Zurba) 


(In. 20, 23) Cărora veţi ierta păcatele, le vor fi iertate; şi cărora le veți ţine, vor fi 
ținute. 


Dar voi spuneţi că Biserica a fost zidită pe Petru (Matei 16, 18), deşi altundeva 
(Matei 18, 18), ea este atribuită tuturor apostolilor şi ei toți primesc cheile 
Împărăției Cerurilor şi puterea Bisericii depinde de toţi la fel. Unul dintre cei 
doisprezece este ales pentru ca atunci când va fi numit un cap, să nu existe 
dezbinare. 


(Fericitul Ieronim, Împotriva lui lovinian 1. 26, traducere pentru Doxologia.ro 
de Alexandra Zurba) 


(In. 20, 23) Cărora veţi ierta păcatele, le vor fi iertate; şi cărora le veţi ţine, vor fi 
ținute. 


Cine poate realiza cât de mult însemnă să fu capabil în firea omenească a Lui, încă 
amestecată în trup şi sânge, să se apropie de acea binecuvântată şi curată Fiinţă 
(care este Dumnezeu), va vedea limpede ce mare cinste este că harul Sfântului Duh 


s-a dăruit preoţilor. Prin ei, este săvârşită această lucrare împreună cu alta, nu mai 
mică ca aceasta, purtată pentru demnitatea şi mântuirea noastră. Pentru că locuitorii 
pământului, având viaţa lor în această lucrare, au fost încredinţaţi administrării 
lucrurilor cereşti şi au primit o putere pe care Dumnezeu nu a dat-o nici măcar 
îngerilor sau arhanghelilor. Nu lor li s-a spus:Orice veţi lega pe pământ va fi legat 
ŞI în ceruri şi orice veţi dezlega, va fi dezlegat (vezi şi Matei 18, 18). Cei care sunt 
stăpâni pe pământ au într-adevăr puterea să lege, dar numai trupurile oamenilor. 


Dar această putere de a lega (dată de Hristos — n.tr.) atinge cu adevărat sufletul şi 
ajunge până la cer. Ceea ce preoţii fac pe pământ, Dumnezeu aprobă în ceruri, 
adică stăpânul confirmă deciziile robilor Lui. Într-adevăr, El nu le-a dat nimic 
altceva decât întreaga putere a cerului, pentru că spune: Cărora veţi ierta păcatele, 
vor fi iertate şi cărora le veţi ţine, ţinute vor fi. Ce altă putere poate fi mai mare ca 
aceasta?Tatăl a dat toată judecata Fiului (loan 5, 22). Dar eu văd că Fiul a pus totul 
în mâinile lor. Pentru că ei au fost ridicaţi la acest drept, ca şi cum ar fi fost deja 
mutaţi în cer şi ar fi depăşit natura umană şi ar fi fost eliberaţi de patimile trupeşti. 
Din nou, dacă un împărat acordă unuia dintre supuşii săi dreptul de a întemniţa şi 
de a elibera, acea persoană devine invidia şi admiraţia oamenilor. 


Însă, deşi preotul a primit de la Dumnezeu o putere mult mai mare ca aceea, pentru 


că cerul este mai de preţ decât pământul, ca şi sufletul decât trupul, unii oameni 
gândesc că au primit o cinste oarecare, încât îşi pot imagina pe oricine încredinţat 
cu ea, desconsiderând astfel darul. Dumnezeu să ne elibereze de o asemenea 
nebunie! Pentru că este absurd să dispreţuieşti această însemnată lucrare fără de 
care noi nu putem să atingem mântuirea sau nădejdea cea bună a lui Dumnezeu. 
Pentru că, dacă unul nu poate intra întru Împărăţia Cerurilor, doar dacă este născut 
din nou din apă şi din duh (vezi loan 3, 5) şi cine nu mănâncă trupul Domnului şi 
bea sângele Lui este exclus din viaţa cea veşnică (vezi loan 6, 53). Toate aceste 
lucruri nu se pot împlini prin nici o altă mijlocire decât prin mâinile lor sfinte (ale 
preoţilor, adică). Cum ar putea cineva să scape de focul gheenei sau să câștige 
cununa rânduită lui fără ajutorul lor? 


(Sfântul loan Gură de Aur, Despre preoţie 3. 5, traducere pentru Doxolozgia.ro 
de Alexandra Zurba) 


(In. 20, 23) Cărora veţi ierta păcatele, le vor fi iertate; şi cărora le veți ţine, vor fi 
ținute. 


Consideră persoana inspirată de lisus, aşa cum apostolii erau, şi care poate fi 
cunoscută prin roadele sale (Matei 7, 16) ca cineva care a primit pe Duhul Sfânt şi 


care devine înduhovnicit, fiind condusă de Duhul, ca un Fiu al lui Dumnezeu, să 
facă totul urmându-L (vezi 1 Corinteni 2, 14-15; Romani 8, 14; Galateni 5, 18). 
Această persoană iartă tot ceea ce şi Dumnezeu iartă şi leagă păcatele care nu pot fi 
vindecate, slujind lui Dumnezeu ca profeţii, prin grăirea nu a cuvintelor proprii, ci 
ale voinţei divine. Deci, el slujeşte lui Dumnezeu, Singurul care are puterea de a 
ierta. 


(Origen, Despre Rugăciune 28. 8, traducere pentru Doxologia.ro de Alexandra 
Zurba) 


(In. 20, 23) Cărora veţi ierta păcatele, le vor fi iertate; şi cărora le veți ţine, vor fi 
ținute. 


După cinstirea sfinţilor apostoli cu titlul slăvit de apostol şi numirea lor ca slujitori 
şi preoți ai altarului divin, după cum tocmai am spus, îndată îi sfinţeşte, 
promiţându-le Duhul Său prin semnul exterior al suflării, prin care noi putem fi 
ferm convinşi că Sfântul Duh nu este străin de Fiul, ci consubstanţial cu El şi că 
prin El purcede de la Tatăl. 


Hristos arată că darul Duhului inevitabil îi însoţeşte pe cei care sunt aleşi de EI 


pentru a fi apostolii lui Dumnezeu. Şi de ce? Pentru că ei n-ar fi putut să facă nimic 
plăcut lui Dumnezeu şi nu ar fi putut birui asupra capcanei păcatului dacă n-ar fi 
fost îmbrăcaţi cu putere de sus (Luca 24, 49) şi schimbaţi faţă de cum erau 
înainte... 


lisus sfinţeşte prin adevărata sfințire, făcând oamenii părtaşi în natura Sa, prin 
participarea în Duhul şi într-un anume fel, consolidând natura umanităţii într-o 
putere şi slavă care este supraomenească. 


(Sfântul Chiril al Alexandriei, Comentariu la Evanghelia după loan 12. 1, 
traducere pentru Doxologia.ro de Alexandra Zurba) 


(In. 20, 23) Cărora veţi ierta păcatele, le vor fi iertate; şi cărora le veţi ţine, vor fi 
ținute. 


Este bineplăcut să vedem ucenicii ridicați la o înălțime egală cu cea a crucii 
umilinţei la care au fost chemaţi. Vedeţi că nu doar dobândesc liniştea privindu-l 
pe EI, ci chiar primesc puterea de a-i elibera pe ceilalți din legăturile lor. Ei 
împărtăşesc din dreptul judecății divine pentru că, fiind preoţi ai lui Dumnezeu, pot 
să împiedice iertarea păcatelor cuiva şi să o dăruiască altora. Deci, se cuvenea ca 


doar acelora care au consfințit să fie smeriţi de dragul lui Dumnezeu, să fie înviaţi 
de EI. Cei care s-au temut de judecata absolută a lui Dumnezeu au fost făcuţi 
judecători de inimi. Acei care erau ei înşişi temători de a fi pedepsiţi, pedepsesc pe 
unii ŞI îi eliberează pe alţii. 


Locul lor în Biserică este acum ţinut de episcopi. Cei care primesc poziția de 
conducere primesc putere să dezlege şi să lege. Este o însemnată cinste, dar povara 
este grea. Într-adevăr, este greu pentru cel care nu cunoaşte să exercite controlul 
asupra propriei sale vieţi, să devină judecătorul vieţii altuia. 


(Sfântul Grigore cel mare, A patruzecea Evanghelie, Omilia 26, traducere pentru 
Doxologia.ro de Alexandra Zurba) 


(In. 20, 23) Cărora veţi ierta păcatele, le vor fi iertate; şi cărora le veţi ţine, vor fi 
ținute. 


Voi trebuie să vă ţineţi păstorul la mare cinste. Voi ţineţi la propriile voastre 
treburi, şi dacă ţineţi la ele bine sau nu, nu trebuie să daţi seamă în faţa nimănui. 
Însă, dacă păstorul vostru, chiar dacă îşi rânduieşte viaţa sa bine, dar nu are o 
preocupare asemenea și pentru cea a voastră (de toţi acei din jurul lui), el, 
arhiereul, este trimis în iad cu răufăcătorii. Prin urmare, cunoscând însemnătatea 
pericolului la care pot fi supuși, dăruiți-le o mare măsură din bunăvoința voastră... 
Ei trebuie să primească cea mai binevoitoare atenţie a voastră. Dar dacă voi vă 
alăturaţi cu restul în călcarea lor în picioare... îi aruncaţi pe ei în deznădejde, le 
slăbiți puterile şi îi faceţi, la fel ca şi pe voi, o uşoară pradă a valurilor, indiferent 
de cât de curajoşi ar fi ei... 


Aveţi respect pentru autorităţile laice, dar când Dumnezeu îl numeşte pe episcop, 
noi îl dispreţuim, pe cel ce este numit, şi îl ocărâm şi îl spurcăm cu zeci de mii de 
reproşuri şi, deşi interzicem să judecăm aproapele, ne ascuţim limba împotriva 
păstorului nostru. Nu spun că eu îi încuviinţez pe cei care îşi exercită pastorația lor 
cu nevrednicie, dar îmi este milă de ei şi vărs lacrimi pentru ei... Şi chiar dacă este 
mult de spus împotriva modului în care îşi trăiesc vieţile, aceasta în nici un caz nu 
invalidează ceea ce fac, prin împuternicirea de la Dumnezeu... 


Dar de ce vorbesc eu doar de păstori? Nici chiar un înger sau arhanghel nu poate 
face nimic de unul singur. Tatăl, Fiul şi Sfântul Duh fac totul, pe când păstorul 
doar oferă limba şi mâna. Pentru că nu ar fi corect ca mântuirea acelora care vin la 
tainele credinţei să fie primejduită de nevrednicia altora (Augustin pune aceeaşi 
problemă în scrierile sale împotriva lui Donat — n.tr). 


(Sfântul loan Gură de Aur,Omilii la Evanghelia după loan 86. 4, traducere 
pentru Doxologia.ro de Alexandra Zurba) 


(In. 20, 24) lar Toma, unul din cei doisprezece, cel numit Geamănul, nu era cu 
ei când a venit lisus. 


Toma este numit didimul, care înseamnă geamăn, pentru că era ca un fel de 
geamăn în cuvânt, scriind lucrurile divine în două moduri, luându-L drept model 
pe Hristos, care a vorbit celor din afara cercului Său în parabole, iar ucenicilor Săi 
le-a vorbit în taină despre orice. Şi nu este nepotrivit să spui că ucenicii autentici ai 
lui Hristos obţin acest dublu echipament în cuvântul pe care Toma, probabil l-a 
avut deja şi mai apoi, după aceea. Dar se poate spune că explicaţia acestuia singur 
a fost amintită pentru că evanghelistul era preocupat de faptul că grecii, intrând în 
contact cu Evanghelia, trebuiau să observe particularităţile interpretării singurului 
nume îndeosebi interpretat, pentru a căuta cauza numelui său alcătuit pe urmă şi în 
greacă. 


(Origen, Fragment 106 La Evanghelia după loan, traducere pentru 
Doxologia.ro de Alexandra Zurba) 


(In. 20, 24) lar Toma, unul din cei doisprezece, cel numit Geamănul, nu era cu 
ei când a venit lisus. 


Dar de ce spune loan că Toma nu era cu ei, când Luca scrie că doi ucenici, dintre 
care unul era Cleopa, la întoarcerea lor în Ierusalim (din Emaus) i-au găsit pe cei 
unsprezece adunaţi împreună şi pe cei care erau cu ei (vezi şi Luca 24, 33)? 


Trebuie să înţelegem că Toma a plecat şi că în timpul absenței lui, lisus a venit şi a 
stat în mijlocul lor. 


(Beda venerabilul, Expunere la Evanghelia lui Luca 6.24.36,traducere pentru 
Doxologia.ro de Alexandra Zurba) 


(In. 20, 24) lar Toma, unul din cei doisprezece, cel numit Geamănul, nu era cu 
ei când a venit lisus. 


Nu întâmplător ucenicul nu era prezent. Mila dumnezeiască a poruncit ca un ucenic 
îndoielnic, prin pipăirea rănilor trupului Invăţătorului său, să vindece în noi rănile 
necredinţei. Necredinţa lui Toma este mai de folos pentru credinţa noastră decât 


credinţa altor ucenici. Deoarece pipăirea prin care este adus la credinţă confirmă 
credinţa din sufletele noastre, dincolo de toate întrebările. 


(Sfântul Grigore cel mare, A patruzecea Evanghelie, Omilia 26, traducere pentru 
Doxologia.ro de Alexandra Zurba) 


(In. 20, 24) lar Toma, unul din cei doisprezece, cel numit Geamănul, nu era cu 
ei când a venit lisus. 


De ce este nejustificat ca cineva să întrebe: dacă Toma era absent, a mai fost făcut 
părtaş Sfântului Duh când Mântuitorul s-a arătat ucenicilor şi a suflat peste ei, 
spunând: Luaţi Duh Sfânt? 


Pentru că puterea Duhului a pătruns fiecare persoană care a primit har şi a împlinit 
scopul Domnului care L-a dăruit lor. Hristos a dăruit Duhul nu doar unora, ci 
tuturor ucenicilor. Prin urmare, dacă unii erau absenţi, şi ei L-au primit, gene- 
rozitatea dăruitorului nefiind limitată doar la cei care erau prezenţi, ci s-a revărsat 
peste întreg grupul sfinților apostoli. 


lar pentru ca această interpretare să nu fie exagerată sau ideile noastre 
extravagante, vă vom convinge pe voi din cuvintele Sfintei Scripturi, aducând mai 
departe ca dovadă un pasaj din Cărțile lui Moise. Domnul Dumnezeu a poruncit 
înțeleptului Moise să aleagă şaptezeci de bătrâni din adunarea evreilor şi a spus: 
Voi lua din Duhul care este pus peste tine şi voi pune peste ei (Numeri Il, 17). 
Moise, aşa cum i s-a cerut, i-a adus pe toţi şi a împlinit porunca. S-a întâmplat ca 
doar doi dintre bărbaţii incluşi în numărul celor şaptezeci să fie lăsați în urmă, 
rămânând în adunare. Cei doi erau: Eldad şi Medad. Atunci când Dumnezeu a 
vărsat asupra tuturor Duhul dumnezeiesc, aşa cum făgăduise, cei pe care Moise 1-a 
ales împreună au primit de-ndată har şi au proorocit. Dar şi cei doi, care 
rămăseseră în adunare, au profeţit. Aceasta înseamnă că de fapt, harul venit de sus 
a coborât prima dată asupra lor. 


(Sfântul Chiril din Alexandria, Comentariu la Evanghelia după loan 12. 1, 
traducere pentru Doxologia.ro de Alexandra Zurba) 


(In. 20, 25) Deci au zis lui ceilalți ucenici: Am văzut pe Domnul! Dar el le-a zis: 
Dacă nu voi vedea, în mâinile Lui, semnul cuielor şi dacă nu voi pune degetul 
meu în semnul cuielor şi dacă nu voi pune mâna mea în coasta Lui, nu voi 
crede. 


De ce mâna unui ucenic credincios în această înfățișare vrea să reconstituie acele 
răni pe care o mână lipsită de sfinţenie le-a cauzat? De ce mâna unui ucenic 
ascultător a năzuit să redeschidă coasta pe care lancea unui soldat lipsit de sfinţenie 
a împuns-o? De ce curiozitatea dură a unui rob să repete torturile impuse de furia 
persecutorilor? De ce este un ucenic atât de îndrăzneţ în a dovedi din chinurile Lui 
că EI este Domnul, din durerile Lui că El este Dumnezeu şi din rănile Lui că El 
este Doctorul ceresc? 


De ce Toma, tu singurul, puţin mai deştept, un urmăritor al binelui tău, insişti ca 
doar rănile să fie aduse pentru mărturia credinţei? Dar dacă aceste răni au fost 
făcute ca să dispară cu celelalte lucruri? Ce risc ar fi adus credinţei tale acea 
curiozitate? Crezi că nici un semn al devotamentului Său şi nici o mărturie a 
învierii Domnului nu s-ar fi găsit decât doar dacă ai fi pipăit cu mâinile tale 
organele Sale interioare care au fost dezgolite cu atât de multă sălbăticie? Fraților, 
dăruirea sa a căutat aceste lucruri, dedicarea lui le-a poruncit lor pentru ca în viitor 
nici măcar un necredincios să nu se îndoiască că Domnul a înviat. Toma tămăduia 
nu doar nesiguranța propriei sale inimi, ci şi pe aceea a tuturor oamenilor. De 
vreme ce el trebuia să predice mesajul neamurilor, acest cercetător conştiincios a 
examinat cu grijă cum ar fi putut să realizeze o temelie pentru credinţa de care era 
nevoie pentru o asemenea taină. Deoarece, singurul motiv pentru care Domnul şi-a 


păstrat rănile Sale a fost ca să asigure dovada învierii Sale. 


(Petru Hrisologul, Predica 84. 8, traducere pentru Doxologia.ro de Alexandra 
Zurba) 


(In. 20, 25) Deci au zis lui ceilalți ucenici: Am văzut pe Domnul! Dar el le-a zis: 
Dacă nu voi vedea, în mâinile Lui, semnul cuielor şi dacă nu voi pune degetul 
meu în semnul cuielor şi dacă nu voi pune mâna mea în coasta Lui, nu voi 
crede. 


Toma pare să fi avut rigurozitate şi grijă faţă de Hristos, amănunte care sunt 
subliniate prin ceea ce spune. El probabil nu i-a crezut pe cei care au spus că L-au 
văzut pe Domnul, căci putea fi şi o apariţie, aşa cum s-a întâmplat în Evanghelia 
după Matei (Matei 24, 5). 


Eu cred că același lucru l-au trăit şi ceilalți apostoli, însă mai cu seamă Toma. 
Faptul că şi ceilalţi apostoli au avut un asemenea gând la vederea lui lisus se vede 
din: ei au presupus că este o arătare, şi EI le-a răspuns şi le-a spus lor: „Pipăiţi-Mă 
şi vedeţi, că duhul nu are oase şi carne aşa cum Mă vedeţi pe Mine că am” (Luca 
24, 39). 


(Origen, Fragmentul 106 la Evanghelia după loan, traducere pentru 
Doxologia.ro de Alexandra Zurba) 


(In. 20, 25) Deci au zis lui ceilalți ucenici: Am văzut pe Domnul! Dar el le-a zis: 
Dacă nu voi vedea, în mâinile Lui, semnul cuielor şi dacă nu voi pune degetul 
meu în semnul cuielor şi dacă nu voi pune mâna mea în coasta Lui, nu voi 
crede. 


Toma a fost înzestrat cu o curiozitate iscoditoare, gândind că învierea (Sa — n.tr.) 
nu este cu putință. Deci, nu doar că a spus numai dacă voi vedea, ci a mai adăugat 
şi dacă nu voi pune mâna, de teamă ca nu cumva ceea ce a văzut să fie o iluzie. 
Prin urmare, când Toma a auzit de la ucenici că Hristos a fost străpuns cu sulița, 
Toma i-a crezut pe ei, chiar dacă nu a văzut aceasta. Însă, nu a crezut și în spusele 
lor despre înviere, ca şi cum ele ar fi fost lipsite de rațiune. Toma nu a spus aceasta 
atât de mult din necredinţă, cât din durere, pentru că, el însuşi nu a fost socotit 
vrednic de a-L. vedea pe Hristos înviind. S-a potrivit planului lui Dumnezeu că 
Toma nu a crezut, pentru ca noi toţi să ştim prin el că trupul care a fost răstignit a 
înviat. Toma de fapt căuta să-L găsească pe Mântuitorul, de aceea, căuta să vadă 
rănile din carnea lui Hristos dar şi trupul Său, ca să se convingă că a înviat. 


(Anonim, Fragmente la loan 633, traducere pentru Doxologia.ro de Alexandra 
Zurba) 


(In. 20, 25) Deci au zis lui ceilalți ucenici: Am văzut pe Domnul! Dar el le-a zis: 
Dacă nu voi vedea, în mâinile Lui, semnul cuielor şi dacă nu voi pune degetul 
meu în semnul cuielor şi dacă nu voi pune mâna mea în coasta Lui, nu voi 
crede. 


David se referă la suferinţa lui lisus şi la cruce într-o pildă de taină în Psalmul 22, 
16-22: Străpuns-au mâinile Mele şi picioarele mele.... şi tu tot susţii că acest psalm 
nu se referă la Hristos pentru că în orbirea ta, nu ajungi să realizezi că nimeni din 
neamul evreiesc care a fost numit Împărat sau Hristos nu a avut vreodată mâinile 
sale sau picioarele străpunse fiind viu sau mort în această tainică înfăţişare - care 
este, prin cruce - decât acest singur lisus. 


(Sfântul Iustin martirul şi filosoful, Dialog cu Trifon 97, traducere pentru 
Doxologia.ro de Alexandra Zurba) 


(In. 20, 25) Deci au zis lui ceilalţi ucenici: Am văzut pe Domnul! Dar el le-a zis: 
Dacă nu voi vedea, în mâinile Lui, semnul cuielor şi dacă nu voi pune degetul 
meu în semnul cuielor şi dacă nu voi pune mâna mea în coasta Lui, nu voi 
crede. 


Noi suntem învăţaţi, prin neputincioasa lipsă a credinţei arătată de fericitul Toma, 
că taina învierii este realizată asupra trupurilor noastre pământeşti şi în Hristos, ca 
pârgă a neamului omenesc. EI nu era o iluzie sau o stafie, înfăţişată în chip uman și 
care a luat înfăţişarea trăsăturilor omeneşti, şi nici, aşa cum alții nebuneşte au 
presupus, un trup spiritualizat care este compus dintr-o substanţă subtilă şi diafană, 
care nu este din carne. Pentru că unii atribuie acest înţeles expresiei trup spi- 
ritualizat. De vreme ce toate speranțele şi semnificaţiile credinței noastre 
incontestabile, după dovada Sfintei Treimi consubstanţiale, se centrează pe taina 
referitoare la trup, binecuvântatul evanghelist a pus cum se cuvine mai bine aceste 
cuvinte ale lui Toma alături de rezumatul a ceea ce s-a petrecut mai înainte. Pentru 
că observați că Toma nu dorea doar să-L vadă pe Domnul şi atât, ci dorea să 
privească semnele cuielor, adică rănile trupului Său, spunând că doar atunci va 
crede cu adevărat şi va fi de acord cu ceilalți, că Hristos într-adevăr a înviat, şi a 
înviat cu trupul. 


(Sfântul Chiril din Alexandria, Comentariu la Evanghelia după loan 12. 1, 
traducere pentru Doxologia.ro de Alexandra Zurba) 


(In. 20, 26) Şi după opt zile, ucenicii Lui erau iarăşi înăuntru, şi Toma împreună 
cu ei. Şi a venit lisus, uşile fiind încuiate, şi a Stat în mijloc şi a zis: Pace vouă! 


Pentru aceasta obișnuim şi noi să ne adunăm cu sfințenie în biserică în ziua a opta. 
Iar, pentru a adopta limbajul alegoric, aşa cum ideea o cere cu necesitate, noi într- 
adevăr încuiem uşile (încuiatul uşilor se întâmpla la slujba bisericilor antice, în 
timpul euharistiei — n.tr.), dar Hristos tot ne vizitează şi se arată nouă tuturor, 
nevăzut ca Dumnezeu şi văzut în Trup. Ne permite să ne atingem trupul Său, 
dându-ni-L nouă. Pentru că prin harul lui Dumnezeu suntem lăsaţi să participăm la 
Sfânta Euharistie, primindu-L pe Hristos în mâinile noastre, pentru ca noi să 
credem cu tărie că El cu adevărat a ridicat templul trupului Său... Participarea la 
tainele dumnezeieşti, pentru a ne umple pe noi cu binecuvântări dumnezeieşti, este 
o adevărată mărturisire şi pomenire a morţii lui Hristos şi a ridicării din nou pentru 
noi Şi din iubire pentru noi. Prin urmare, după atingerea trupului lui Hristos, să 
ocolim toată necredința în El ca o completă pieire şi să găsim fundamentul în 
deplina siguranţă a credinţei. 


(Sfântul Chiril al Alexandriei, Comentariu la Evanghelia după loan 12. 1, 
traducere pentru Doxologia.ro de Alexandra Zurba) 


(In. 20, 26) Şi după opt zile, ucenicii Lui erau iarăşi înăuntru, şi Toma împreună 
cu ei. Și a venit lisus, uşile fiind încuiate, şi a Stat în mijloc şi a zis: Pace vouă! 


De ce nu S-a arătat lui Toma imediat, ci după opt zile? EI face aceasta pentru ca 
între timp, fiind înştiințat continuu de ucenici şi auzind acelaşi lucru în mod 
repetat, să poată fi cuprins de o şi mai mare înflăcărare şi să poată fi pregătit pentru 
ca pe mai departe să creadă. 


De unde a aflat Toma că a fost străpunsă coasta Mântuitorului? A auzit aceasta de 
la ucenici. 


Atunci, cum a crezut aceasta şi pe cealaltă nu? Deoarece cea din urmă a fost foarte 
neobişnuită şi surprinzătoare. Observaţi cât sunt de cinstiți ucenicii, pentru că nu 
ascund de noi greșelile, fie cele făcute de ei, fie de ceilalți, ci le arată cu mare 
sinceritate. 


lisus se arată din nou lor şi nu aşteaptă să fie întrebat de Toma sau să audă 
asemenea lucru. Mai degrabă, înainte ca Toma să poată vorbi, lisus L-a împiedicat 
şi i-a împlinit dorinţa, arătând că chiar şi atunci când Toma spunea acele cuvinte 
ucenicilor, El era prezent cu ei. Pentru că EI a folosit aceleași cuvinte, însă într-un 
fel prin care să mustre, adăugând sfaturi pentru vremurile ce aveau să urmeze. 


(Sfântul loan Gură de Aur, Omilii la Evanghelia după loan 87. 1, traducere 
pentru Doxologia.ro de Alexandra Zurba) 


(In. 20, 26) Şi după opt zile, ucenicii Lui erau iarăşi înăuntru, şi Toma împreună 
cu ei. Şi a venit lisus, uşile fiind încuiate, şi a stat în mijloc şi a zis: Pace vouă! 


Domnul se apleacă chiar şi la nivelul slabei noastre înţelegeri şi face o minune prin 
puterea Sa nevăzută pentru a convinge minţile îndoielnice ale celor care nu cred. 


Explică, criticul meu, căile cerului şi explică fapta Lui, dacă poţi. Ucenicii erau 
într-o cameră închisă. Ei s-au întâlnit şi şi-au ţinut adunarea în taină de când s-au 
petrecut pătimirile Domnului. lar Domnul se arată pentru a întări credinţa lui 
Toma, împlinindu-i dorinţa. EI îi oferă trupul pentru a-L pipăi şi rănile pentru a le 
atinge. Într-adevăr, El, Care trebuia să fie recunoscut ca pătimitor al lovirilor 
trebuia să fi creat trupul în care acele loviri au fost primite. 


Te întreb: prin ce punct al pereţilor casei încuiate a intrat trupul Domnului? Căci 
apostolii au însemnat evenimentele cu exactitate: lisus a venit când uşile erau 
încuiate şi a stat în mijlocul lor. A pătruns prin cărămizi şi tencuială sau prin lemn 
solid, materii a căror natură este aceea de a bloca înaintarea? Deoarece acolo EI a 
stat în prezenţa Sa trupească; nu era vreo suspiciune de înşelare. Permite ochiului 
minţii tale să urmărească drumul Lui pe când EI intră. Îngăduie vederii minţii tale 
să-L însoţească pe când EI trece în acel loc încuiat. Nu există nici o crăpătură în 
pereţi şi nici o uşă nu a fost descuiată. Totuşi, vezi cum EI stă în mijloc, căruia nici 
o barieră nu îi poate rezista. Sunteţi critici ai lucrurilor nevăzute; eu vă cer să 
explicaţi un eveniment văzut. Totul rămâne statornic aşa cum a fost. Nici un trup 
nu este capabil să se strecoare prin golurile lemnului sau ale pietrei. Trupul 
Domnului nu se dispersează pe Sine după o dispariţie pentru a se aduna la un loc 
din nou. 


Totuşi, de unde a venit Cel ce stă în mijlocul lor? Capacităţile voastre şi cuvintele 
voastre sunt fără putere în a justifica aceasta. Faptul este cert, dar se află dincolo de 
puterea rațiunii omeneşti. Dacă, aşa cum spuneţi, istoria noastră despre naşterea 
dumnezeiască este o minciună, atunci dovediți că această realitate a intrării 
Domnului este o ficţiune. Dacă presupunem că un eveniment nu a avut loc, doar 
pentru că nu ştim cum s-a realizat, facem din limitele înţelegerii noastre limite ale 
realităţi. 


Dar certitudinea dovezilor arată falsitatea contradicției noastre. Domnul a stat într- 
o casă încuiată în mijlocul ucenicilor, iar Fiul s-a născut din Tatăl. Să nu negaţi că 
EI s-a aflat cu ucenicii doar pentru că mintea voastră neputincioasă nu-Și poate 
explica cum a ajuns EI acolo. Renunţaţi la o necredinţă în Dumnezeu, Singurul 
Născut şi desăvârşitul Fiu al lui Dumnezeu, Nenăscutul şi desăvârşitul Tată, care 
este bazată doar pe incapacitatea minţii şi a cuvântului de a înţelege. 


(Ilarie de Poitiers, Despre Sfânta Treime 3. 20, traducere pentru Doxologia.ro de 
Alexandra Zurba) 


(In. 20, 27) Apoi a zis lui Toma: Adu degetul tău încoace şi vezi mâinile Mele şi 
adu mâna ta şi o pune în coasta Mea; şi nu fi necredincios, ci credincios. 


Se cuvine a ne întreba cum un trup ferit de stricăciune a arătat semnele cuielor şi a 
fost cu putinţă a fi atins de niște mâini muritoare, dar să nu vă tulburaţi întrebându- 
vă aceasta. Ceea ce a avut loc s-a întâmplat din bunăvoință, pentru că ceea ce a fost 
atât de mic şi uşor încât să intre prin uşile încuiate, a fost cu totul lipsit de orice 
densitate. Această minune a fost arătată pentru ca învierea să fie crezută şi pentru 


ca oamenii să ştie EI că era Însuşi Cel răstignit, şi nu altul, care a înviat în locul 
Său. De aceea, El a apărut purtând semnele şi de aceea şi mănâncă. Cel puţin 
apostolii au făcut aceasta în mod repetat ca o dovadă a învierii, spunând: noi, care 
am mâncat şi am băut cu El. Aşa cum atunci când vedem pe Hristos mergând pe 
apă înainte de răstignire, noi nu spunem că trupul Lui este de altă natură, ci de 
aceeaşi ca a noastră, tot aşa şi după înviere, când vedem pe Hristos cu semnele 
cuielor, nu spunem că este muritor. 


EI S-a arătat astfel pentru ucenicii Săi. 


(Sfântul loan Gură de Aur, Omilii la Evanghelia după loan 87. I,traducere 
pentru Doxologia.ro de Alexandra Zurba) 


(In. 20, 27) Apoi a zis lui Toma: Adu degetul tău încoace şi vezi mâinile Mele şi 
adu mâna ta şi o pune în coasta Mea; şi nu fi necredincios, ci credincios. 


Înainte de patimi, Hristos Şi-a prevestit moartea trupească, spunând că trebuie să 
fie predat urmăritorilor marilor preoți ca să vestească biruinţa crucii (Mt. 20, 18- 
19). Dar după patimă, când a treia zi a înviat din morţi, de vreme ce ucenicii s-au 
îndoit că EI a înviat, le-a apărut lor în trupul Său real. 


EI le spune că are trup adevărat, cu oase, arătându-Şi coasta rănită și semnele 
cuielor (Lc. 24, 39). 


(Teodoret de Cir, Dialog 2. 18, traducere pentru Doxologia.ro de Alexandra 
Zurba) 


(In. 20, 27) Apoi a zis lui Toma: Adu degetul tău încoace şi vezi mâinile Mele şi 
adu mâna ta şi o pune în coasta Mea; şi nu fi necredincios, ci credincios. 


Marcion a ales să creadă că lisus era o fantasmă, negându-i realitatea unui trup 
perfect. Acum, nici măcar pentru apostolii Săi natura Sa nu mai era un prilej de 
înşelătorie. EI a fost cu adevărat văzut şi auzit pe munte. Adevărată şi reală a fost 
gustarea vinului la nunta din Cana Galileii. Adevărată şi reală a fost atingerea de 
atunci a lui Toma, cel care urma să creadă. Citiţi mărturia lui loan: Acela pe care 
L-am văzut, pe care noi L-am auzit, la care ne-am uitat cu ochii noştri şi mâinile 
noastre L-au pipăit, de la Cuvântul vieţii (1 loan 1, 1). Neadevărată, desigur şi 
înşelătoare trebuia să fie acea dovadă, dacă dovada ochilor noştri şi a urechilor şi a 
mâinilor prin natură este o minciună. 


(Tertulian, Despre Suflet 17, traducere pentru Doxologia.ro de Alexandra 
Zurba) 


(In. 20, 27) Apoi a zis lui Toma: Adu degetul tău încoace şi vezi mâinile Mele şi 
adu mâna ta şi o pune în coasta Mea; şi nu fi necredincios, ci credincios. 


Sfântul Apostol Pavel numeşte pe Hristos începătură celor adormiţi (1 Corinteni 
15, 20), ca primul născut din morţi (Coloseni 1, 18). Pentru că EI, înviind şi dorind 
să arate că acelaşi trup a înviat, dar a şi murit, când ucenicii Săi stăteau în îndoială, 
l-a chemat pe Toma la EI şi i-a spus: Pipăie aici. Atinge-Mă şi vezi. Pentru că 
duhul nu are oase şi carne, aşa cum Mă vezi pe Mine că am. Numindu-L pe EI 
începătură, a dovedit celor cărora le-am spus aceasta, că Mântuitorul, luând pentru 
EI trup din aceeaşi materie, a crescut acelaşi trup şi l-a făcut începătura trupului 
adevărului pentru ca toţi care am crezut în nădejdea învierii Aceluia să putem avea 
nădejdea în învierea noastră. 


(Sfântul Ipolit al Romei, Fragment 3, traducere pentru Doxologia.ro de 
Alexandra Zurba) 


(In. 20, 27) Apoi a zis lui Toma: Adu degetul tău încoace şi vezi mâinile Mele şi 
adu mâna ta şi o pune în coasta Mea; şi nu fi necredincios, ci credincios. 


După înviere, noi vom avea aceleaşi mădulare pe care le folosim acum, acelaşi trup 
ŞI sânge şi oase, pentru că nu este natura acestora cea care este osândită în Sfânta 
Scriptură, ci lucrarea lor... Adevărata mărturisire a învierii spune că trupul va fi 
luminos, dar fără a distruge realitatea sa. Când apostolul spune: Acest trup este 
stricăcios şi muritor, (| Corinteni 15, 53), cuvintele lui arată chiar spre acest trup, 
adică, carnea care a fost văzută atunci. Dar când, mai departe adaugă că este 
îmbrăcat întru nestricăciune şi nemurire, nu spune că ceea ce a fost pus deasupra 
(îmbrăcămintea) leapădă trupul pe care îl împodobeşte în slavă, ci că face luminos 
acel trup care înainte era lipsit de slavă. Când nevrednica haină a morţii şi a 
slăbiciunii este lepădată, atunci noi putem fi îmbrăcaţi cu aurul nemuririi şi 
binecuvântării tăriei, precum şi a virtuţii. 


(Fericitul Ieronim, Împotriva lui loan al Ierusalimului 28-29, traducere pentru 
Doxologia.ro de Alexandra Zurba) 


(In. 20, 27) Apoi a zis lui Toma: Adu degetul tău încoace şi vezi mâinile Mele şi 
adu mâna ta şi o pune în coasta Mea; şi nu fi necredincios, ci credincios. 


Dragostea pe care o purtăm pentru fericiți martirii ne determină - cum, nu ştiu - să 
ne dorim a vedea în Împărăţia Cerurilor semnele pe care ei le-au primit în numele 
lui Hristos. Şi poate că le vom vedea. Pentru că aceasta nu va fi o urâţenie, ci un 
semn de cinstire şi va adăuga strălucire înfăţişării lor, precum şi o duhovnicească 
(dacă nu una trupească) frumuseţe... Pentru că, deşi nici un trup înviat nu va avea 
nici o meteahnă, dovezile de virtute pot fi cu greu numite metehne. 


(Fericitul Augustin, Cetatea lui Dumnezeu 22. 19, traducere pentru 
Doxologia.ro de Alexandra Zurba) 


(In. 20, 27) Apoi a zis lui Toma: Adu degetul tău încoace şi vezi mâinile Mele şi 
adu mâna ta şi o pune în coasta Mea; şi nu fi necredincios, ci credincios. 


Cine a ocrotit mâna ucenicului care nu a fost topită la momentul când el s-a 
apropiat de coasta de foc a Domnului (Roman Melodul găseşte un mod poetic și 
unic de a arăta faptul că ucenicii erau acum în prezenţa slăvitului trup al omului 
dumnezeiesc lisus. În condacul său de la Botezul lui Hristos leagă atingerea lui 
loan Botezătorul de omul divin, Hristos, de Uza [2 Samuel 6, 6-8], care a murit 
când a atins chivotul — n.tr.) 


Cine i-a dat îndrăzneală şi putere să verifice 

Osul cuprins de flăcări? Cu adevărat coasta a fost cercetată. 
Dacă coasta nu a oferit putere multă, 

Cum a putut o mână dreaptă de tină să atingă 

Durerile care au cutremurat Cerul şi pământul? 

A fost harul însuşi care a permis lui Toma 

Să atingă şi să exclame, 

Tu eşti Domnul şi Dumnezeului nostru. 


Cu adevărat, rugul care a îndurat focul a fost ars, 

dar nu s-a mistuit (Ieşire 3, 3-5). 

De la mâna lui Toma am avut credinţă în istoria lui Moise. 
Pentru că, deşi mâna lui era stricăcioasă şi greoaie, nu a ars, 
Când a atins coasta care era ca arderea flăcării. 


Înainte, focul venea spre mărăcini, 

Dar acum, mâna cea greoaie s-a grăbit spre foc; 

Şi Dumnezeu Însuşi a fost văzut păzindu-le pe amândouă. 

De aceea eu am credinţă; şi de aceea Îl slăvesc pe Dumnezeu, 
Însuşi şi pe omul, ca să strig, 


Tu eşti Domnul şi Dumnezeul nostru. 


Cu adevărat linia delimitării credinţei a fost semnată pentru mine 
De mâna lui Toma; pentru că atunci când el L-a atins pe Hristos 
EI a devenit stiloul unui scriitor iscusit (Psalmul 43, 3) 

Care scrie pentru cei credincioşi. 

Din care ţâşneşte mai departe credinţă. 


Din ea, tâlharul a gustat şi a devenit drept din nou; 

Din ea, ucenicii şi-au adăpat inimile; 

Din ea, Toma a sorbit cunoaşterea pe care a căutat-o, 

Pentru că el a gustat prima dată şi 

apoi a oferit băutura multora care au avut o mică îndoială. 

EI i-a convins pe ei să spună: Tu eşti Domnul Dumnezeul nostru. 


(Sfântul Roman Melodul, Condac la Toma necredinciosul 30. 1-3, traducere 
pentru Doxologia.ro de Alexandra Zurba) 


(In. 20, 27) Apoi a zis lui Toma: Adu degetul tău încoace şi vezi mâinile Mele şi 
adu mâna ta şi o pune în coasta Mea; şi nu fi necredincios, ci credincios. 


Odinioară, El făcea ca oamenii să vadă minunea învierii Sale viitoare în alte 
trupuri, însă acum a adeverit cuvântul Său în propria Sa natură omenească. Voi 
deja aţi primit o licărire din acel cuvânt lucrând în alţii - în cei care erau pe cale să 
moară, copilul care tocmai înceta să mai trăiască, tânărul la marginea morţii, 
trupurile în putrefacție, totul deopotrivă restaurat la viaţă printr-o singură 
poruncă... Acum uitaţi-vă la EI, Cel ale cărui mâini au fost străpunse de cuie, 
uitaţi-vă la EI, a cărui coastă a fost pătrunsă cu sulița. Treceţi degetele voastre prin 
urmele cuielor, vârâți mâna voastră în rana suliţei. Puteaţi cu siguranţă să bănuiţi 
până unde puteţi ajunge cu mâna voastră prin grosimea rănii, de vreme ce rana care 
acceptă mâna arată la ce adâncime a pătruns fierul. Prin urmare, dacă EI a înviat, 
atunci noi pe bună dreptate ar trebui să rostim exclamaţia apostolilor: Cum spun 
unii că nu există înviere a morților? (1 Corinteni 15, 12), de vreme ce fiecare 
profeție a Domnului este arătată adevărată de către mărturiile evenimentelor. De 
fapt, noi nu am aflat aceasta doar din cuvintele Lui, ci am şi primit dovadă în 
faptele Lui de la chiar aceleaşi persoane care s-au întors la viaţă, înviind. 


Ce alte motive mai au cei care nu cred? Mai degrabă să ne luăm rămas bun de la 
cei care ne pervertesc credinţa noastră curată prin filosofie şi deşarta înşelăciune 
(Coloseni 2, 8) şi să ne ţinem de credinţa noastră (a învierii) în curăţenia ei, o 


credinţă pe care am învăţat-o din cuvintele pline de har ale proorocului: Lua-vei 
duhul lor şi se vor sfârşi şi în ţărână se vor întoarce. Trimite-vei Duhul Tău şi se 
vor zidi şi vei înnoi faţa pământului (Psalmul 103, 29-30). 


(Sfântul Grigore de Nyssa, La Crearea omului 25. 12-13, traducere pentru 
Doxologia.ro de Alexandra Zurba) 


(In. 20, 27) Apoi a zis lui Toma: Adu degetul tău încoace şi vezi mâinile Mele şi 
adu mâna ta şi o pune în coasta Mea; şi nu fi necredincios, ci credincios. 


Dacă, precum un Toma, ai fost lăsat afară când ucenicii erau adunaţi, cărora 
Hristos S-a arătat pe Sine, când tu nu-L vezi, nu fi necredincios. lar dacă tu nu 
crezi, atunci crede-i pe cei care ţi-o zic. Şi dacă nu-i poţi crede nici pe ei, atunci 
încrede-te în semnele cuielor. 


(Sfântul Grigore de Nazianz, La Sfintele Paşti, Discurs 45. 24, traducere pentru 
Doxologia.ro de Alexandra Zurba) 


(In. 20, 28) A răspuns Toma şi I-a zis: Domnul meu şi Dumnezeul meu! 


Aşadar, să-şi mărturisească greşeala cei ce mai înainte tăgăduiau că Cel răstignit 
era Dumnezeu. Pentru că dumnezeiasca Scriptură le-o porunceşte şi îndeosebi 
Toma, care, după ce a văzut pe EI urmele cuielor, a strigat: Domnul meu şi 
Dumnezeul meu. 


(Sfântul Atanasie cel mare, Epistola 59. 10 către Epictet, traducere pentru 
Doxologia.ro de Alexandra Zurba) 


(In. 20, 28) A răspuns Toma şi L-a zis: Domnul meu şi Dumnezeul meu! 


Ai citit că Tatăl este Domnul şi în acelaşi timp Dumnezeu: O, Domnul Dumnezeul 
meu, te strig pe Tine, auzi-mă (Psalmul 29, 3). Cunoşti pe Fiul ca fiind Domnul şi 
Dumnezeu, aşa cum ai citit în Evanghelie că atunci când Toma a atins coasta lui 
Hristos, a spus: Domnul meu şi Dumnezeul meu. Deci, aşa cum Tatăl este 
Dumnezeu şi Fiul Domn, aşa şi Fiul este Dumnezeu şi Tatăl, Domnul. Numirea 
sfântă se schimbă de la Unul la Altul, însă natura divină nu se schimbă și nici 
cinstea. Pentru că ei nu sunt aşa cum erau, ajutoare adunate din bunătate, ci daruri 
fără plată, din dragoste firească. Pentru că unitatea are trăsătura sa deosebită şi 
trăsăturile deosebite sunt legate împreună în unitate. 


(Sfântul Ambrozie de Mediolanum, La Sfântul Duh 3. 15. 108, traducere pentru 
Doxologia.ro de Alexandra Zurba) 


(In. 20, 28) A răspuns Toma şi l-a zis: Domnul meu şi Dumnezeul meu! 


Când Toma a atins trupul Mântuitorului, spunând Domnul meu şi Dumnezeul meu, 
a crezut cu adevărat că L-a atins pe Dumnezeu. Pentru că ei toţi au mărturisit un 
singur Hristos, astfel încât să nu-L facă doi. 


Așadar, tu îl crezi pe Toma? Şi crezi în acest fel că lisus Hristos, Domnul a toate, 
Singurul Născut şi în acelaşi timp primul născut, este Ziditorul tuturor lucrurilor şi 
Mântuitorul lumii şi că aceeaşi persoană este în primul rând Ziditorul lumii întregi 
şi după aceea Mântuitorul lumii întregi? 


(Sfântul loan Casian, La Întruparea Domnului împotriva lui Nestorie 6. 19, 
traducere pentru Doxologia.ro de Alexandra Zurba) 


(In. 20, 28) A răspuns Toma şi I-a zis: Domnul meu şi Dumnezeul meu! 


Când lisus i-a arătat lui Toma chiar locurile despre care avea îndoieli, Toma a 
strigat: Domnul meu şi Dumnezeul meu. Toma I-a pipăit trupul şi I-a proclamat 
divinitatea. Ce a atins el? A atins trupul Domnului. A fost trupul lui Hristos sau 
dumnezeirea lui Hristos? Dumnezeirea lui Hristos a fost Cuvântul; natura Sa a fost 
suflet şi trup. Toma nu putea atinge sufletul, dar îl putea înţelege, pentru că trupul, 
care era mort, trece la viaţă. Dar acel Cuvânt nu este supus nici schimbării, nici 
atingerii, nici nu se retrage, nici nu progresează, nici nu cade, nici nu înfloreşte 
pentru că la început a fost Cuvântul, şi Cuvântul era la Dumnezeu şi Cuvântul era 
Dumnezeu. Aceasta este ceea ce Toma a proclamat. El a pipăit trupul şi a invocat 
Cuvântul deoarece Cuvântul S-a făcut trup şi S-a sălăşluit între noi (loan 1, 1, 14). 


(Fericitul Augustin, Predica 1454, traducere pentru Doxologia.ro de Alexandra 
Zurba) 


(In. 20, 28) A răspuns Toma şi L-a zis: Domnul meu şi Dumnezeul meu! 


Toma L-a atins pe El cu luare aminte şi când a descoperit adevărul, şi-a mărturisit 
greşeala prin cuvintele: Domnul meu şi Dumnezeul meu! Ce înseamnă aceasta? 
După ce mai înainte Toma nu credea că Mântuitorul a înviat din morţi, acum ÎI 
numeşte pe El Domn şi Dumnezeu? Aceasta nu este verosimilă. Toma, ucenicul 
necredincios, nu Îl numeşte Domnul şi Dumnezeu pe Cel pe care L-a atins - de 


fapt, cunoaşterea învierii nu L-a învăţat pe el că Cel înviat era Dumnezeu. Mai 
degrabă, L-a slăvit pe Dumnezeu pentru minunea săvârşită, fiind uimit datorită 
minunii pe care a văzut-o. 


(Teodor de Mopsuestia, Comentariu la loan 7. 20-29traducere pentru 
Doxologia.ro de Alexandra Zurba) 


(In. 20, 29) lisus i-a zis: Pentru că M-ai văzut, ai crezut. Fericiţi cei ce n-au 
văzut şi au crezut. 


Când Apostolul Pavel spune:credinţa este încredințarea celor nădăjduite, dovedirea 
lucrurilor nevăzute (Evrei 11, 1), este limpede că dovada acelor lucruri care nu pot 
fi făcute evidente este credința. Lucrurile care sunt evidente nu mai implică 
credinţă, ci recunoaştere. 


De ce atunci când Toma a văzut şi când L-a pipăit, Domnul i-a spus: pentru că M- 
ai văzut ai crezut? Pentru că a văzut un singur lucru şi a crezut un altul; divinitatea 
nu putea fi văzută de un muritor. EI a văzut o ființă omenească şi L-a mărturisit ca 
Dumnezeu... Dar noi ne bucurăm şi de ceea ce urmează: fericiţi cei care n-au văzut 
şi au crezut. Cu siguranţă, această spusă se referă la noi, cei care păstrăm în minţile 


noastre pe Acela pe care nu [Il vedem în trupul Său. Se referă la noi, doar dacă 
îmbrăcăm credinţa cu fapte. Crede cu adevărat doar acea persoană care îşi exprimă 
credinţa în lucrările sale. 


(Sfântul Grigore cel mare, A patruzecea Evanghelia, Omilie 26,traducere pentru 
Doxologia.ro de Alexandra Zurba) 


(In. 20, 29) lisus i-a zis: Pentru că M-ai văzut, ai crezut. Fericiţi cei ce n-au 
văzut şi au crezut. 


lisus i-a spus lui:pentru că M-ai văzut pe Mine, Toma, ai crezut. Fericiţi sunt cei 
care n-au văzut şi au crezut. Aceste cuvinte erau deosebit de pertinente şi ne pot fi 
de mare ajutor. Ucenicii au demonstrat încă odată ce mare grijă are Hristos de 
sufletele noastre, pentru că EI este bun şi, aşa cum spune Scriptura: vrea ca toţi să 
se mântuiască şi la cunoştinţa adevărului să vină (| Timotei 2, 4). Chiar şi aşa, 
acest cuvânt al Său ne poate surprinde. 


Ca de obicei, Hristos trebuia să fie răbdător cu Toma când a spus că el nu va crede, 
şi cu ceilalţi ucenici când au crezut că au văzut un duh. Datorită dorinţei Sale de a 
convinge întreaga lume, El de bună voie le-a arătat semnele cuielor şi rana din 


coasta Sa. Pentru că EI, fără îndoială, îi dorea şi pe aceia care aveau nevoie de 
asemenea semne ca sprijin pentru credinţa lor. Şi chiar a şi mâncat, deşi nu avea 
nevoie de aceasta... Cel care se încrede în ceva ce nu a văzut, crezând în cuvântul 
învățătorului său, prin credinţa prin care el cinsteşte pe cel pe care învățătorul său îl 
proclamă lui, este vrednic de mare cinste. Aşadar, fericit este cel care crede 
mesajul sfinţilor apostoli care, aşa cum spune Sfântul Evanghelist Luca, au fost 
martorii faptelor lui Hristos şi slujitorii lumii. Dacă noi dorim viaţa veşnică şi 
tânjim după un lăcaş în Cer, trebuie să-i ascultăm. 


(Sfântul Chiril al Alexandriei, Comentariu la Evanghelia după loan 12. 1, 
traducere pentru Doxologia.ro de Alexandra Zurba) 


(In. 20, 29) lisus i-a zis: Pentru că M-ai văzut, ai crezut. Fericiţi cei ce n-au 
văzut şi au crezut. 


Sunt unii... care cred că o viaţă binecuvântată este imposibilă în acest trup slab şi 
fragil deoarece trebuie să suferim durere şi tristeţe, plâns, boală şi toate în acest 
trup... Nu este o binecuvântare să fii în mijlocul suferinţei, dar este o 
binecuvântare să fu biruitor asupra ei şi să nu fu înspăimântat de vremelnica putere 
a durerii. Lucrurile care ne vin sunt considerate groaznice din cauza durerii ce o 
provoacă, cum ar fi orbirea, pribegia, foamea, necinstirea unei fiice, pierderea unui 
copil. Dar cine neagă că Isaac nu a fost binecuvântat, el care nu vedea la anii săi şi 
totuşi dădea binecuvântări din binecuvântarea sa? (Facerea 27, 28). Nu era oare 
Iacob binecuvântat, el care, lăsând casa tatălui său a îndurat pribegia ca un cioban 
pentru plată (Facerea 31, 41) şi a jelit încălcarea castităţii fiicei sale (Facerea 34, 5) 
şi a suferit foamea? (Facerea 42, 2). Nu au fost ei binecuvântaţi, ei a căror bună 
credință Dumnezeu a primit-o mărturie, aşa cum este scris: Dumnezeul lui 
Avraam, Dumnezeul lui Isaac şi Dumnezeul lui Iacob? Greu lucru este sclavia, 
însă Iosif nu era sclav. De fapt, în mod limpede el a fost binecuvântat pe când era 
sclav şi a împiedicat pofta trupească a stăpânei sale (Facerea 39, 7). Ce să mai spun 
de Sfântul David, care a jelit moartea a trei dintre copii săi (2 Samuel 12, 16; 13, 
31; 18, 33), şi oare ce este mai rău decât legătura incestuoasă a fiicei sale? (2 
Samuel 13, 21). Cum poate fi lipsit el de binecuvântare? EI, cel din care Însuși 
Creatorul binecuvântării a răsărit şi care a făcut mulți fericiți? Pentru că fericiți 
sunt cei care nu au văzut şi au crezut. 


Toţi aceştia au simţit slăbiciunea lor, dar cu curaj au biruit asupra ei. Ce putem noi 
gândi despre cineva aşa de nenorocit ca Sfântul lov, fie pentru arderea casei sale 
sau pentru moartea fulgerătoare a celor zece fii ai săi sau pentru durerile sale 
trupeşti? (lov 1, 14-2, 10). N-ar fi fost oare el mai puţin binecuvântat dacă nu 


îndura acele lucruri prin care el cu adevărat s-a arătat a fi de acord? Este adevărat 
că în aceste suferinţe este ceva amar şi că noi nu ne putem pune mintea deasupra 
problemei pentru a ascunde această durere. 


Nu ar trebui să neg că marea este adâncă pentru că la țărm este mai puţin adâncă, 
sau că cerul este limpede pentru că uneori este acoperit cu nori sau că pământul 
este rodnic pentru că în unele locuri este doar pământ arid sau că recoltele sunt 
bogate şi pline pentru că uneori au ovăz sălbatic amestecat cu ele. Deci, la fel, 
consideră ca adevăr că recolta unei conştiinţe fericite poate fi amestecată cu unele 
simţiri amare de tristeţe. În snopii unei vieţi fericite, dacă din întâmplare orice 
nenorocire sau amărăciune s-a strecurat, nu este ca şi cum ovăzul sălbatic a fost 
ascuns sau ca şi cum amărăciunea neghinei a fost ascunsă de dulcea aromă a 
grâului? 


(Sfântul Ambrozie al Milanului, Îndatoririle clerului 2. 5. 19-21, traducere 
pentru Doxologia.ro de Alexandra Zurba) 


(In. 20, 29) lisus i-a zis: Pentru că M-ai văzut, ai crezut. Fericiţi cei ce n-au 
văzut şi au crezut. 


Doar pentru mințile adânci şi pentru sufletele întărite de lumina credinţei este 
posibil să creadă fără a ezita ceea ce nu este văzut cu vederea trupească şi să-şi 
îndrepte simţurile unde nu-şi pot direcționa privirea. De unde s-ar mai fi ridicat 
aceasta în inimile noastre sau cum ar mai fi fost cineva motivat prin credinţă, dacă 
mântuirea noastră s-ar fi bazat doar pe acele lucruri care se află înaintea ochilor 
noştri? Pentru aceasta, Domnul nostru a spus lui Toma, care părea să se îndoiască 
de învierea Sa până când nu a verificat prin vedere şi nu a atins urmele pătimirilor 
Lui chiar pe trup Său: pentru că M-ai văzut, ai crezut; fericiţi sunt cei care nu au 
văzut şi au crezut. 


(Sfântul Leon cel mare, Predica 74, 1, traducere pentru Doxologia.ro de 
Alexandra Zurba) 


(In. 20, 29) lisus i-a zis: Pentru că M-ai văzut, ai crezut. Fericiţi cei ce n-au 
văzut şi au crezut. 


Fericiţi sunt cei care, atunci când harul s-a retras, nu găsesc nici o mângâiere în ei 
înşişi, ci doar continuă suferinţa şi adânca întunecime, dar nu deznădăjduiesc. Fi, 
întăriți prin credinţă, suferă cu bărbăţie, încredinţaţi că văd într-adevăr pe Domnul, 
Cel care este nevăzut. 


(Sfântul loan Carpatiul, Text pentru monahii din India 71, traducere pentru 
Doxologia.ro de Alexandra Zurba) 


(In. 20, 30) Deci şi alte minuni a făcut lisus înainte ucenicilor Săi, care nu sunt 
scrise în cartea aceasta. 


Cu aceste cuvinte, evanghelistul arată că existau nenumărate semne pe care 
Mântuitorul le-a împlinit înaintea ucenicilor. Mai mult, el dovedeşte că spusele 
Evangheliei sunt adevărate, adică acele rare relatări alcătuite cu precizie de ceilalți 
evanghelişti, dar care au fost omise de el. Cu ale lui cuvinte, aici demonstrează că 
nu a spus acestea cu vreo intenţie polemică, ci arată faptul că mesajele celorlalți 
evanghelişti sunt adevărate şi suficiente pentru cel care vine la credinţă şi le crede, 
le citeşte şi le înţelege. 


(Teodor de Mopsuestia, Comentariu la loan 7. 20. 30-31, traducere pentru 
Doxologia.ro de Alexandra Zurba) 


(In. 20, 30) Deci şi alte minuni a făcut lisus înainte ucenicilor Săi, care nu Sunt 
scrise în cartea aceasta. 


Pentru că, în ceea ce priveşte timpul de dinainte de înviere, a fost necesar ca multe 
semne să fie făcute, ca ei să poată crede că EI este Fiul lui Dumnezeu, la fel a 
trebuit şi după înviere, pentru ca ucenicii să creadă că Hristos a înviat. 


Un alt motiv pentru care evanghelistul a adăugat şi cuvintele în prezenţa ucenicilor 
Săi, este pentru că Hristos le-a vorbit după înviere. 


ȘI tot EI va spune: lumea nu Mă va mai vedea. 


(Sfântul loan Gură de Aur,Omilii la Evanghelia după loan 87. 2, traducere 
pentru Doxologia.ro de Alexandra Zurba) 


(In. 20, 31) lar acestea s-au scris ca să credeţi că lisus este Hristosul, Fiul lui 
Dumnezeu, şi, crezând, să aveți viaţă în numele Lui. 


Evanghelia nu a cunoscut un al Fiu al Omului decât pe EI, Cel care era al Mariei, 
care a și suferit. Nu a existat nici un Hristos care a fugit de la Iisus înainte de 
patimă. Evanghelia a ştiut despre EI, Cel care a fost născut ca lisus Hristos, Fiul lui 
Dumnezeu şi că această persoană a suferit şi S-a ridicat din nou, aşa cum 
demonstrează loan, ucenicul Domnului, spunând: Dar acestea sunt scrise pentru ca 


voi să puteţi să credeţi că lisus este Mesia, Fiul lui Dumnezeu şi că prin credinţă să 
aveţi viaţă în numele Lui. EI a anticipat sistemele blasfemiatoare care ÎL împart pe 
Domnul, în măsura în care stă puterea lor, spunând că a fost format din două 
substanţe diferite. 


(Sfântul Irineu de Lyon, Împotriva ereziilor 3. 16. 5, traducere pentru 
Doxologia.ro de Alexandra Zurba) 


(In. 20, 31) lar acestea s-au scris ca să credeţi că lisus este Hristosul, Fiul lui 
Dumnezeu, şi, crezând, să aveți viaţă în numele Lui. 


De ce această Evanghelie, chiar la finele ei, spune că aceste lucruri erau scrise dacă 
nu cumva, ca să folosesc cuvintele mele, ca să crezi că lisus Hristos este Fiul lui 
Dumnezeu? Prin urmare, când iei oricare dintre afirmaţiile acestei evanghelii şi le 
aplici pentru a demonstra identitatea Tatălui şi a Fiului, presupunând că ele servesc 
perspectivele tale acolo, eşti împotriva scopului definit al evangheliei. Pentru că 
aceste lucruri cu certitudine nu sunt scrise pentru ca tu să poţi crede că lisus 
Hristos este Tatăl, ci Fiul. 


(Tertulian, Împotriva practicilor 25,traducere pentru Doxologia.ro de Alexandra 


Zurba) 


(In. 20, 31) lar acestea s-au scris ca să credeţi că lisus este Hristosul, Fiul lui 
Dumnezeu, şi, crezând, să aveți viaţă în numele Lui. 


Singurul motiv pentru care loan pretinde că scrie Evanghelia sa, este acela ca toţi 
să poată crede că lisus este Hristosul, Fiul lui Dumnezeu. Dacă este suficient 
pentru mântuire să credem că El este Hristos, de ce adaugă Fiul lui Dumnezeu? 
Dar dacă adevărata credinţă nu este altceva decât credinţa că Hristos nu este doar 
Hristos, ci Hristos Fiul lui Dumnezeu, apoi cu siguranță numele Fiului nu este 
ataşat lui Hristos ca un adaos obişnuit datorită adopţiei, ci observăm că este 
substanţial mântuirii. Dacă atunci, mântuirea constă în mărturisirea numelui, nu 
trebuie ca numele să exprime adevărul? Dacă numele exprimă adevărul, prin ce 
autoritate poate fi el numit o creatură? Nu este mărturisirea unei creaturi, ci 
mărturisirea unui Fiu care trebuie să ne dea mântuire. Prin urmare, a crede că lisus 
Hristos, Fiul lui Dumnezeu este adevărata mântuire, reprezintă slujba de mulțumire 
a unei credinţe neprefăcute. Pentru că noi nu avem dragoste înăuntrul nostru faţă 
de Dumnezeu Tatăl, decât prin credinţa în Fiul. 


(Ilarie de Poitiers, La Sfânta Treime 6. 41-42, traducere pentru Doxologia.ro de 
Alexandra Zurba) 


(In. 20, 31) lar acestea s-au scris ca să credeţi că lisus este Hristosul, Fiul lui 
Dumnezeu, şi, crezând, să aveți viaţă în numele Lui. 


Acest paragraf indică sfârşitul cărţii. Dar apoi există totuşi relatarea modului în 
care Domnul Însuşi S-a arătat la Marea Tiberiadei şi la prinderea peştelui unde este 
făcută o trimitere deosebită asupra tainei Bisericii şi a caracterului său în timpurile 
viitoare la învierea de obşte a celor adormiţi. Prin urmare, eu cred că este aşezat în 
acest mod pentru a da o deosebită proeminenţă faptului că sfârşitul cărţii a fost 
întrerupt, aşa cum a fost, şi că acest sfârşit trebuia să fie o prefaţă a relatării care 
urma pentru a da acesteia într-o anumită măsură o poziție de mai mare 
însemnătate. 


(Fericitul Augustin, Tratate la Evanghelia după loan 122, traducere pentru 
Doxologia.ro de Alexandra Zurba) 


Părintele Ilie Cleopa - Predică la Duminica Tomei 


Fericiţi cei ce n-au văzut şi au crezut (loan 20, 29) 


Iubiţi credincioşi, în prima zi a Sfintelor Paşti, seara, ne spune Sfântul apostol şi 
evanghelist loan, S-a arătat lisus Hristos înviat ucenicilor Săi, ascunşi de frica 
iudeilor, într-o cameră încuiată din Ierusalim şi le-a spus: Pace vouă! După ce i-a 
liniştit, că erau tulburaţi şi cuprinşi de frică şi i-a încredinţat de Învierea Sa din 
morţi, arătându-le mâinile şi coasta străpunse de cuie şi suliță pe cruce, le-a 
adăugat: Precum M-a trimis pe Mine Tatăl, aşa vă trimit şi Eu pe voi (loan 20, 
21). Prin aceste cuvinte Domnul a trimis pe Apostoli la propovăduire, având 
misiunea să vestească Evanghelia mântuirii la toate neamurile pământului. 


Dar pentru a-i întări cu putere de sus la această misiune dumnezeiască de înnoire a 
lumii, Mântuitorul a suflat asupra lor Duh Sfânt, şi le-a dat putere să ierte păcatele 
oamenilor, zicând: Luaţi Duh Sfânt! Cărora veţi ierta păcatele, le vor fi iertate şi 
cărora le veți ţine vor fi ţinute (loan 20, 22-23). Nimeni nu poate propovădui pe 
Hristos dacă nu este trimis de Dumnezeu şi dacă nu este întărit şi sfințit de harul 
Duhului Sfânt. Însă nu este destul pentru mântuire numai să citim Sfânta Scriptură 
şi să ascultăm cuvântul Evangheliei. Trebuie să-l şi facem. Nu era suficientă 
Apostolilor şi ucenicilor Domnului numai propovăduirea cuvântului. Ea singură nu 


poate mântui fără pocăință. Apostolii aveau datoria să-i înveţe voia lui Dumnezeu, 
dar să-i curețe şi de păcate, adică să le dezlege păcatele prin spovedanie, fără de 
care nu poate fi iertare, pocăință şi mântuire. De aceea Domnul întemeiază acum 
Taina Sfintei Spovedanii, ca urmaşii lor, episcopii şi preoţii, să spovedească pe cei 
ce cred, şi să-i dezlege de păcate. Aceasta este singura cale de mântuire a 


Dar, cu rânduiala dumnezeiască, apostolul Toma nu era de faţă cu ceilalți apostoli 
când S-a arătat Domnul. Şi când i-au spus toţi: Am văzut pe Domnul! el nici nu s- 
a bucurat, nici n-a voit să creadă, până nu a văzut cu ochii şi a pipăit cu mâna 
rănile Mântuitorului (oan 20, 25). După opt zile, adică în Duminica a doua după 
Înviere, iarăşi S-a arătat lisus Hristos ucenicilor Săi, trecând prin uşile încuiate. 
Atunci era şi Toma de față. După ce le-a zis din nou: Pace vouă, a spus cu 
mustrare pentru Toma: Adu-ţi degetul tău încoace şi vezi mâinile Mele, şi adu-ţi 
mâna ta şi o pune în coasta Mea; şi nu fi necredincios, ci credincios! (loan 20, 
26-27). lar Toma pipăind şi văzând rănile Domnului, cuprins de frică şi uimire, a 
strigat cu smerenie şi credință: Domnul meu şi Dumnezeul meu! Mântuitorul însă 
l-a mustrat pentru puţina lui credinţă, zicând: Pentru că M-ai văzut, Tomo, ai 
crezut? Fericiţi cei ce n-au văzut şi au crezut! (loan 20, 28-29). 


Toma era un apostol îndoielnic. El a crezut numai după ce a văzut şi a cercetat 
adevărul, pipăind rănile lui Hristos. De aceea l-a şi mustrat Domnul, căci credinţa 
vine din auz, iar nu din pipăire şi vedere. Credinţa vine din interior, din inimă, iar 
nu din afară. Credinţa vine din cuvânt. Din cuvântul de învăţătură auzit din gura 
mamei şi a tatei. Căci părinţii trupeşti ne sunt primii dascăli de religie în viaţă. 
Apoi, credinţa noastră în Dumnezeu ne vine şi se întăreşte în noi din predica 
preotului la biserică, din sfaturile date de bătrâni, din citirea cărților sfinte şi mai 
ales din cuvintele şi învăţăturile pe care le auzim şi le citim zilnic în Sfânta 
Evanghelie. 


La formarea noastră duhovnicească şi la sporirea dreptei credinţe în inimile noastre 
cel mai mare rol îl au părinţii trupeşti care ne-au născut şi părinții sufleteşti care 
ne-au învăţat şi ne-au crescut în frica de Dumnezeu, adică preotul satului, 
duhovnicul şi naşul de botez. Când părinţii trupeşti şi cei sufleteşti sunt buni şi îşi 
fac datoria creştină faţă de sufletele pe care le cresc şi le păstoresc, atunci se nasc şi 
se formează creştini buni, copii ascultători de părinţi, tineri cuminţi şi evlavioşi. lar 
când părinţii trupeşti sunt necredincioşi şi stăpâniţi de patimi, iar cei sufleteşti sunt 
indiferenți şi nepăsători față de fiii lor sufleteşti, atunci copiii sunt răi şi 
neascultători, tinerii sunt necredincioşi sau îndoielnici şi caută dovezi văzute, ca 


Toma, pentru a crede în nevăzutul Dumnezeu. Cei căsătoriţi vin rar la biserică fiind 
înconjurați de griji pământeşti; mulţi îşi ucid copiii şi unii îşi distrug familia şi 
pacea sufletului prin divorţ. Dar şi bătrânii care n-au avut în tinereţe o viaţă 
religioasă profundă îşi sfârşesc viaţa în beţii şi indiferenţă religioasă, spre osânda 
sufletelor lor. 


De vom cugeta mai mult la îndoiala apostolului Toma, vom înţelege mai bine 
slăbirea credinţei în Dumnezeu în zilele noastre şi urmările ei cumplite, pe care le 
trăim. 


Iubiţi credincioşi, îndoiala lui Toma la Învierea Domnului a avut şi un rol 
providenţial. Căci, prin pipăirea rănilor Mântuitorului, Toma dovedeşte celor 
necredincioşi că Hristos a avut cu adevărat trup omenesc, asemenea nouă, afară de 
păcat şi că a pătimit cu trupul pe cruce pentru mântuirea lumii. lar dacă Toma s-a 
îndoit de Învierea Domnului, după ce şi-a pus mâna în coasta Lui, s-a căit de 
necredinţa sa şi, căzând în genunchi, şi-a mărturisit cu lacrimi credinţa şi păcatul 
său, prin aceste cuvinte: Domnul meu şi Dumnezeul meu! 


Oare câţi dintre creştinii de astăzi nu cad în păcatul îndoielii şi al necredinţei în 
Dumnezeu? Insă se întorc la credinţă, cu căinţă şi smerenie ca apostolul Toma? 


Din cauza fricii şi Petru s-a lepădat de Hristos prin cuvintele: Nu cunosc pe omul 
acesta! (Matei 26, 74). Dar îndată după cântatul cocoşului, din miezul nopţii, Petru 
a ieşit afară şi a plâns cu amar. Toată viaţa s-a căit Petru de căderea şi necredinţa 
sa. 


Dar dintre noi câţi creştini nu se îndoiesc de existenţa lui Dumnezeu? Câţi nu-L 
înjură şi-L hulesc? Câţi nu caută dovezi şi zic: “Nu cred până nu văd!” Câţi nu 
caută să pipăie rănile şi coasta Domnului, căutând dovezi ale existenţei lui 
Dumnezeu prin pământ, prin mărturii vechi, prin tainele planetelor şi ale 
Universului? Câţi nu zic dintre creştini: “Aici este raiul şi iadul! Aici pe pământ 
este totul!” Iar când se văd bolnavi, în faţa primejdiei, a sărăciei şi a morţii, nici 
atunci nu se căiesc ca Toma, să zică: “Tu eşti Domnul meu şi Dumnezeul meu! 
Acum cred în Tine Doamne, că Tu m-ai zidit şi m-ai mântuit. lartă-mă de 
necredința mea!” Nici măcar la bătrâneţe nu se întorc la Dumnezeu ca să plângă cu 
amar ca Petru, viaţa lor din tinereţe, cheltuită în desfrâu, în răutăţi şi necredinţă. 


Puţini sunt acei ce se pocăiesc de păcate la bătrâneţe. Cei mulți mor aşa cum au 
trăit, în necredinţă şi nepocăinţă, spre a lor veşnică osânda. Cu adevărat, mare dar 
este credința în Dumnezeu însoțită de fapte bune! De aceea a şi zis Mântuitorul 
către Toma cea de-a zecea fericire: Fericiţi cei ce n-au văzut şi au crezut! (loan 


20, 29). Iar cu alt prilej a zis către ucenicii Săi: Fericit este cel ce nu se va sminti 
întru Mine (Matei 11, 6). Adică nu se va Ssminti din dreapta credinţă în 
Dumnezeu, cum s-au smintit mulți în zilele noastre. 


De ce credeţi că se smintesc unii creştini în Hristos şi cad din dreapta credinţă 
apostolică în tot felul de secte şi grupări religioase? Pentru că ei vor să cuprindă cu 
mintea lor tainele şi dogmele credinţei. Ei vor să pipăie cu rațiunea lor limitată 
mâinile şi coasta Domnului, adică vor să înţeleagă adâncul cel nepătruns al 
credinţei, mai mult decât este dat omului să înţeleagă. 


— Dar cei mai mulţi se leapădă şi se smintesc de Biserica întemeiată de 
Hristos din cauza mândriei şi a neascultării lor. 

— Se smintesc de Maica Domnului şi din mândrie şi neascultare o defaimă 
spunând că ar fi fost o femeie de rând. 

— Se smintesc de Sfânta Cruce şi din aceleaşi pricini spun că este un semn de 
ocară, iar nu armă a creştinilor împotriva diavolilor, sfințită cu sângele lui 
Hristos. 

— Se smintesc de sfintele icoane şi le numesc idoli, neînţelegând sensul lor 
duhovnicesc. 

— Se smintesc de sfinţi şi de cinstea dată lor şi-i numesc oameni de rând, iar 
pe ei se numesc drepți şi mântuiți. 

— Se smintesc de preoți, nu le recunosc harul Duhului Sfânt primit la hirotonie 
şi îi judecă. 

— Se smintesc de Tainele Bisericii întemeiate de Hristos, prin care se revarsă 
harul Duhului Sfânt şi le refuză pe toate. 

— Se smintesc de învăţătura Sfintei Scripturi şi o răstălmăcesc după voia şi 
mintea lor, spre a lor osânda şi amăgirea multora. 


De vom rămâne însă statornici şi ascultători în sânul Bisericii Ortodoxe şi vom 
păstra cu sfinţenie dreaptă credinţa dată nouă de Hristos, ne vom izbăvi de 
necredinţa lui Toma, de sminteală religioasă a sectelor şi vom înţelege cum 
trebuie înţeleasă învăţătura Sfintei Evanghelii în sensul adevărat al celor două 
fericiri: Fericiţi cei ce n-au văzut şi au crezut! şi Fericit este acela ce nu se va 
sminti întru Mine! 


Iubiţi credincioşi, se cade nouă astăzi, să ne bucurăm că stăm neclintiţi în dreapta 
credinţă şi suntem fii ai Bisericii lui Hristos de două mii de ani. Necredincioşii se 
leapădă şi caută să vadă pe Dumnezeu cu ochi trupeşti; îndoielnicii vor să pipăie 
rănile Domnului; cei slabi în credință caută minuni; sectele părăsesc Biserica, 


răstălmăcesc dogmele credinţei şi vestesc altă Evanghelie; cei robiți de patimi 
amână pocăinţa, iar noi, fiii învierii şi fiii lui Dumnezeu după har, să-l rămânem 
credincioşi până la sfârşit, ştiind că cel ce va răbda toate până la sfârşit, acela se 
va mântui (Matei 24, 13). Astăzi, a opta zi după Sfintele Paşti, 


Astăzi Mântuitorul l-a încredinţat pe Toma că a înviat cu adevărat şi ne 
încredinţează şi pe noi că vom învia cu toţii la judecata de apoi. 


De aceea să ne bucurăm pentru înviere. Să ne bucurăm pentru mărturisirea de 
credință a lui Toma şi să ne rugăm lui Dumnezeu ca şi ceilalți îndoielnici în 
credinţă şi doritori de semne şi minuni, tineri sau bătrâni, rude, vecini şi chiar fii, 
să mărturisească şi ei pe Hristos împreună cu Apostolul Toma. Să ne bucurăm cu 
adevărat că avem cu noi, în mâinile noastre, pe Domnul înviat şi suntem izbăviţi de 
chinurile sufleteşti ale necredinţei şi îndoieli. 


Noi credem în Dumnezeu şi nu căutăm să iscodim tainele credinţei sau să pipăim 
coasta Domnului. 


=> Cerul înstelat ne arată puterea Lui. 

= Soarele şi luna ne amintesc de strălucirea Lui. 

=> Florile câmpului şi armonia creaţiei ne încredinţează că Dumnezeu este 
frumuseţe. 

> Copiii cei nevinovaţi, asemenea îngerilor, ne amintesc de bunătatea lui 
Dumnezeu şi ne îndeamnă la sfinţenie. 

=> Mamele cu pruncii la sân, când se roagă, ne aduc aminte de Maica 
Domnului cu pruncul lisus în braţe, care se roagă pentru mântuirea 
lumii. 


Pentru toate acestea să ne întărim mai mult în credinţă şi să ne bucurăm. Ne putem 
şi noi atinge de Domnul cu inima, cu mintea, cu voinţa şi chiar cu trupul, dar nu cu 
nevrednicie sau cu îndoială ca apostolul Toma. 


4 Cu inima ne atingem de Domnul prin credinţă, evlavie şi rugăciune 
curată, duhovnicească. 
4 Cu mintea ne atingem de Domnul prin citirea Sfintei Scripturi şi a altor 


cărţi ziditoare de suflet. 
+ prin săvârşirea faptelor bune, în 


dragoste şi smerenie. 


4 lar cu 
prin Sfânta Impărtăşanie, care este cea mai înaltă cale de 


unire a noastră cu Hristos, fără de care nu ne putem mântui. 


Vă reamintim că astăzi, la Duminica Tomei, numită şi “Paştele blajinilor” în unele 
sate ies credincioşii la cimitir unde fac pomenire, dau de mâncare unii altora şi 
cântă cu toţii troparul Învierii. Păstraţi cu sfinţenie acest obicei creştinesc. De altfel 
fiecare Duminică este un Paşte, este ziua Învierii Domnului, ziua bucuriei şi a 
mântuirii noastre. 


Să păstrăm cu sfinţenie credinţa curată şi fierbinte în Dumnezeu. Să ne ferim de 
necredincioşi, de sectanţi şi de îndoielnici, ca să nu cădem în cursele lor. Să 
păstrăm cu grijă frumuseţea cultului ortodox şi toată tradiţia străbună moştenită de 
la înaintaşi şi să trăim în pace şi iubire unii cu alţii, ca împreună să cântăm cu 
îngerii Amin. 


Sfântul Ignatie Briancianinov - Predică în Duminica Tomei - Despre 
creştinism 


“Fericiţi cei ce n-au văzut şi au crezut” (loan 20, 29). 


Aceste cuvinte le-a grăit Domnul credinciosului Său ucenic, care n-a vrut să creadă 
în învierea Domnului atunci când ea i-a fost adusă la cunoştinţă de către fraţii lui, 
Apostolii; aceste cuvinte le-a grăit Domnul ucenicului care spusese sus şi tare că el 
nu va crede în învierea Domnului până ce nu se va căpăta dovada vie a acestei 
întâmplări atât de minunate şi atât de însemnate pentru lume. 


“Am văzut pe Domnul”, i-au spus cu bucurie Sfântului Apostol Toma ceilalți 
Apostoli, cărora li S-a arătat Domnul chiar în ziua învierii Sale, seara, intrând în 
cămară fără a deschide uşile. 


Cămara era zăvorâtă bine de frica urii iudeilor, ce de-abia săvârşiseră uciderea de 
Dumnezeu şi luaseră toate măsurile împotriva învierii care fusese prevestită. 


“De nu voi vedea în mâinile Lui semnul cuielor”, a răspuns Toma, pe care îl 
uimise preaîmbucurătoarea veste, şi “de nu voi pune degetul meu în semnul 
cuielor şi de nu voi pune mâna mea în coasta Lui, nu voi crede” (loan 20, 25). 


Vorbind astfel, a arătat nu necredinţa cea vrăjmaşă lui Dumnezeu, ci bucurie 
negrăită; aşa a arătat ce simţea sufletul lui înaintea măreției întâmplării ce a 
schimbat soarta omenirii. 


Atotbunul Domn nu a întârziat să îi dea iubitului Său ucenic dovada pe care acesta 
o dorea. După ce a trecut o săptămână de când Se arătase Apostolilor pentru întâia 
dată, Domnul S-a arătat din nou, fiind ei cu toţii împreună şi Toma aflându-se cu 
ei. Uşile erau închise, ca şi întâia dată, de frica iudeilor. 


Apostolii L-au văzut dintr-o dată pe Domnul stând înaintea lor. Pace vouă, le-a 
grăit E]. Apoi, întorcându-se către Toma, i-a zis: “Adu degetul tău încoace şi vezi 
mâinile Mele, şi adu mâna ta şi o pune în coasta Mea, şi nu fi necredincios, ci 
credincios ” (loan 20, 27). 


Prin aceste cuvinte, Domnul a arătat că EI, Cel pretutindenea fiitor după 
Dumnezeire, era în mijlocul ucenicilor Săi şi atunci când Toma, presupunând că El 
nu este de faţă, le-a arătat răspicat acestora starea de nedumerire care îl cuprinsese 
la vestea învierii. 


Toma dorea să se încredinţeze de înviere: el primeşte o încredințare neasemuit mai 
înaltă, înaintea căreia nici n-o mai bagă în seamă pe cea a învierii. “ 

şi Dumnezeul meu!” - strigă Toma. „încredințându-mă de Dumnezeirea Ta, nu 
mai caut Să mă încredinţez de înviere. Ţie, Atotputernicului Dumnezeu, îți Sunt 
cu putinţă toate lucrările, care sunt mai presus de înţelegerea omenească”. 


Ca răspuns la mărturisirea Apostolului, Domnul i-a fericit pe “cei ce nu au văzut şi 
au crezut”. Şi pe noi ne-a pomenit Domnul, i-a pomenit pe toţi cei care nu L-au 
văzut cu ochii trupeşti! A făcut această pomenire în timp ce stătea în mijlocul 
Sfinților Săi Apostoli cu omenitatea luată asupra Sa, adusă jertfă pentru omenire şi 
deja proslăvită cu slava învierii! 


N-am fost uitaţi de Domnul nici noi, cei ce suntem de faţă aici, în sfânta Lui 
biserică, pomenind această întâmplare de care ne despart optsprezece veacuri. 
Fericiţi suntem noi, cei care nu L-am văzut, însă credem în El! 


apropie pe om de Dumnezeu şi îl face pe om al lui Dumnezeu; ea îl aduce pe om 
înaintea feţei lui Dumnezeu, şi în ultima zi a vieţii acestei lumi, la începutul zilei 
veşnice, îl va aşeza de-a dreapta tronului lui Dumnezeu ca să îl vadă în veci pe 
Dumnezeu, ca să se desfăteze în veci de Dumnezeu, ca să împărăţească în veci 
împreună cu Dumnezeu. 


“Fericiţi cei ce nu au văzut şi au crezut”. Prin aceste cuvinte, Domnul i-a unit cu 
Apostolii pe toţi credincioşii de pe tot pământul şi din toate timpurile. Când a 


adus rugăciune pentru Apostoli Tatălui Său, înainte de a merge la patimile cele 
mântuitoare pentru noi, i-a unit cu Apostolii pe toţi creştinii adevăraţi. 


“Nu numai pentru aceştia mă rog”, a zis EI, nu numai pentru Apostoli, “ci şi 
pentru cei care vor crede prin cuvântul lor întru Mine” (loan 17,20). Aşa şi aici: 
EI îi face părtaşi ai fericirii Apostolilor pe toți fiii Bisericii. “Jar ochii voştri fericiți 
sunt că văd şi urechile voastre că aud. Că amin grăiesc vouă: că mulți proroci şi 
drepţi ai Vechiului Legământ au dorit să vadă cele ce vedeţi voi şi n-au văzut, şi 
să audă cele ce auziţi şi n-au auzit” (Matei 13, 16-17). 


Fericiţii înşişi-văzători şi slujitori ai Cuvântului ne-au predanisit nouă cele văzute 
şi auzite de către ei (Luca |, 3) când “Cuvântul trup S-a făcut şi s-a sălăşluit întru 
noi, şi am văzut”, spune unul dintre aceşti înşişi-văzători ai Cuvântului, “slava 
Lui, Slavă ca a Unuia-Născut din Tatăl, plin de har şi adevăr” (loan |, 14). 


Mărturia cât se poate de limpede a Apostolilor ne face, parcă, privitori ai 


văzut pentru ochiul sufletesc, al minţii (Exr. 11, 27). 


Vieţuirea după poruncile Domnului ne aduce arătarea de taină a Domnului. El 
se arată duhovniceşte în inimă, când ucenicii Domnului - vederile ce au luat 
naştere în minte şi s-au împropriat ei din Evanghelie - se adună în inimă şi 
zăvorăsc uşile ei, ca să nu intre acolo iudeii - gândurile vrăjmaşe Domnului, care 
leapădă atotsfânta Lui învăţătură. 


Fiind sub har, precum apostolii, cutezăm a spune că starea noastră e mult mai 
fericită decât a fost cea a drepţilor Vechiului Legământ. Aceia au crezut în 
Răscumpărătorul Care avea să vină: noi credem în Cel ce a venit şi a săvârşit 
răscumpărarea. Acelora le-au fost făgăduite darurile harice: noi am primit din 
belşug darurile, le avem în mâini, ne folosim de ele după voia noastră. 


Dăruitorul este nesfârşit de bogat şi darnic. Dacă simţim vreo neîndestulare, de 
aceasta vinovaţi suntem noi, numai noi. Lipsa simțirii darurilor harice este 
pricinuită de slăbiciunea noastră în credință, sau ca s-o spun mai pe şleau, de 
lepădarea ei. 


De ce n-avem credinţă? Fiindcă nu ne-am dat, nu am vrut să ne dăm nici o 
ostencală pentru studierea creştinismului, pentru dobândirea credinţei din auzire 


(Romani 10, 17), prin care se capătă cunoaşterea teoretică limpede a 
creştinismului, spre agonisirea credinţei din fapte (lac. 2, 18), care aduce 
cunoaşterea făptuitoare a creştinismului. 


Din aceste două cunoaşteri cel ce le-a dobândit, ca unul care şi-a dovedit 
nefățărnicia dorinţei de a-L cunoaşte pe Dumnezeu prin toate dovezile ce 
depindeau de el şi îi stăteau în puteri, este înălțat de Dumnezeu însuşi la tainica, 
adevărata cunoaştere duhovnicească, ce totdeauna este unită cu credinţa vie. 


“Cela ce are poruncile Mele şi le păzeşte, a grăit Domnul, acela este cel ce Mă 
iubeşte: iar cel ce Mă iubeşte iubit va fi de Tatăl Meu, şi Eu îl voi iubi pe el, şi 
Mă voi arăta lui” (loan 14, 21). 


Creştinismul poate fi asemuit unui minunat şi cât se poate de cuprinzător liman, în 
care pot trage cu aceeaşi uşurinţă corăbii de toate mărimile şi toate felurile. Să-şi 
afle adăpost în acest liman poate şi umila luntre a pescarului, şi corabia uriaşă a 
negustorului, încărcată cu marfă de multe feluri, şi uriașul cuirasat, înarmat cu 
nenumărate mijloace de nimicire şi omorâre, şi iahtul împodobit al împăratului şi al 
oamenilor de seamă, menit pentru călătorii sărbătoreşti şi înveselitoare. 


Creştinismul primeşte în sânurile sale oameni de toată vârsta, de toată starea şi de 
tot rangul, cu orice înzestrare, cu orice treaptă de învăţătură: îi primeşte şi îi 
mântuieşte. 


“De vei mărturisi cu gura ta pe Domnul lisus şi vei crede întru inima ta că 
Dumnezeu L-a ridicat pe EI din morţi, te vei mântui: că cu inima se crede spre 
dreptate, iar cu gura se mărturiseşte spre mântuire” (Romani 10, 9-10). 


Toţi oamenii au fost răscumpăraţi cu un singur preţ - Hristos: şi în răscumpărare 
are însemnătate numai preţul plătit. EI este dat fără deosebire şi fără părtinire 
pentru fiecare om care doreşte să fie răscumpărat, care crede în însemnătatea 
preţului şi mărturiseşte această însemnătate. 


Mărturisirea însemnătăţii preţului de răscumpărare e, totodată, şi lepădare a 
oricărei însemnătăţi şi vrednicii proprii. Preţul de răscumpărare este dat cu condiţia 
lepădării de sine. Şi cel mai simplu om, care nu judecând după stihiile acestei lumi 


n-are nici o sporire, se mântuieşte prin mijlocirea creştinismului deopotrivă cu 
învățatul şi înțeleptul. 


Creştinismul, ca dar al Atotdesăvârşitului Dumnezeu, îndestulează pe toţi cu 
îmbelşugare: credinţa din nefăţărnicia inimii înlocuieşte pentru prunc şi omul 
simplu înţelegerea, iar înțeleptul care se apropie de creştinism în chipul legiuit (| 
Cor. 3, 18) află în el un nesecat adânc, o neajunsă înălțime a înţelepciunii, în 
creştinism este ascunsă şi adevărata teologie, şi psihologia şi metafizica cele 
nemăsluite. 


Numai creştinul poate dobândi adevărata cunoaştere - pe cât stă în puterile 
omeneşti - în privința omului, a duhurilor sfinte şi a celor lepădate, a lumii 
nevăzute cu ochii cei trupeşti. Din luminarea la care se ajunge prin creştinism ia 
naştere în om acea vedere asupra cărturăriei omeneşti pe care o are asupra acesteia 
Dumnezeu, “înțelepciunea lumii acesteia nebunie este înaintea lui Dumnezeu... 
Domnul cunoaşte gândurile înţelepţilor, gânduri din care este alcătuită 
cărturăria lor, că sunt deşarte” (| Cor. 3, 19, 20). 


Aceste gânduri sau cunoştinţe privesc numai cele vremelnice şi deşarte, îl duc pe 
cel care le are la slavă deşartă, la trufie, la amăgire de sine, la irosirea vieţii numai 


în griji pentru ceea ce este stricăcios şi trecător, la viaţa păcătoasă, la lepădarea şi 
uitarea lui Dumnezeu şi a veşniciei. 


Iar când omul neluminat cu lumina lui Hristos cutează să facă judecăţi cu privire la 
lucrurile duhovniceşti, mintea lui rătăceşte ca într-o pustie întunecată, fără hotare, 
şi în locul adevăratelor cunoştinţe - de a căror dobândire nu este nicidecum în stare 
- alcătuieşte păreri şi închipuiri, le îmbracă în cuvinte întunecoase şi viclean 
alcătuite, amăgind cu ele pe sine şi pe aproapele, văzând înţelepciune acolo unde 
cu toată dreptatea trebuie văzută numai vătămare de minte şi aiurare. 


Ciudată, izbitoare este orbirea şi învârtoşarea acelor oameni din vremea lui Hristos 
care L-au văzut, au auzit atotsfânta Lui învăţătură, au fost înşişi-văzători ai 
uimitoarelor Lui semne - şi n-au crezut în El. Stând la depărtarea a şapte veacuri ca 
pe înălţimea unui munte îndepărtat, Proorocul a strigat, mirându-se de nesimţirea 
omenească, acestei numeroase gloate de morţi vii: “Cu auzul veți auzi şi nu veţi 
înţelege, şi privind veţi privi şi nu veţi vedea” (Matei 13, 14). 


Tot atât de ciudată este şi necredinţa multora faţă de creştinism, care străluceşte cu 
razele celui mai limpede adevăr. Scriptura lămureşte pricina acestei necredinţe 
zicând: “că s-a îngroşat inima norodului acestuia” (Matei 13, 15). 


Ea s-a făcut trupească, groasă din pricina vieţii trupeşti; ea s-a făcut oarbă şi surdă, 
s-a făcut moartă faţă de tot ce este duhovnicesc, faţă de ceea ce este veşnic şi 
dumnezeiesc. 


Studierea creştinismului dovedeşte în chip cât se poate de limpede şi de hotărâtor 
adevărul lui. Convingerea dobândită prin studierea corectă a creştinismului, 
credinţa în toate lucrurile nevăzute propovăduite de creştinism, este mult mai 
puternică decât credinţa în cele văzute, dobândită prin simţuri. 


Aşa neîndoielnică este convingerea aceasta, că milioane de oameni au lăsat cele 
văzute pentru a dobândi cele nevăzute, nu s-au dat în lături a-şi pecetlui cu sângele 
lor convingerea, nu s-au temut de cele mai cumplite cazne, prin care nebunia şi 
încrâncenarea s-a străduit să le smulgă lepădarea de crezul lor. 


Chiar şi privirea cea mai superficială asupra întemeierii şi răspândirii 
creştinismului este uluitoare. Ea vesteşte în auzul întregii lumi că întemeierea 
creştinismului nu este nicidecum un aşezământ omenesc, ci este un aşezământ 
dumnezeiesc. 


Domnul, luând omenitatea, a binevoit a Se arăta nu întru strălucirea măririi 
pământeşti, ci în starea înjosirii pământeşti. El se trăgea după trup din neam 
împărătesc; seminția Lui însă coborâse de mult de pe înălțimea tronului 
împărătesc, se mutase din cămările împărăteşti într-o colibă, intrase în numărul şi 
în starea oamenilor de rând, care îşi dobândeau hrana prin osteneala braţelor. 
Neluând nimic din puterea şi slava omenească, Dumnezeu-Omul n-a luat nimic 
nici din înţelepciunea omenească. El nu avea ştiinţă de carte (loan 7, 15). 


Ieşind să propovăduiască la vârsta de treizeci de ani, El şi-a ales doisprezece 
ucenici tot dintre oamenii de rând, din care făcea parte şi EI însuşi. Ucenicii 
aceştia erau oameni cât se poate de simpli, fără învăţătură, fără ştiinţă de carte, 
prunci - aşa cum îi numeşte Evanghelia în privinţa sporirii după temeiurile firii 
căzute (Fapte 4, 13): aşa se înfăţişează cei care trebuiau să fie întemeietorii 
creştinismului. 


Ce a poruncit şi ce porunceşte acest învăţător acestor ucenici? EI le porunceşte 
să recunoască în EI pe Dumnezeu întrupat, să încredinţeze de aceasta întreaga 
lume, să întoarcă întreaga lume la slujirea şi închinarea Lui, dărâmând toate 
religiile lumii. El le porunceşte lor şi tuturor celor care vor crede în El să se 
lepede de plăcerile lumii şi de ei înşişi pentru credinţa în EI şi pentru a deveni ai 


Lui. Despre Sine, El spune că va fi omorât cu moartea de ocară a nelegiuiţilor, şi 
atunci îi va trage pe toţi la Sine. 


Despre ei, El spune că vor fi urâţi de toţi, prigoniţi, omorâţi, că vor vâna cu 
învăţătura lor pe toți oamenii, biruind şi călcând pe cei puternici şi înţelepţi ai 
pământului, că sunt trimişi ca nişte oi la lupi (Matei 10, 16), că din această luptă 
oile vor ieşi neîndoielnic biruitoare. 


După înţelegerea lumii, aşezământul creştinismului este lipsit de noimă; planurile 
întemeietorului său sunt un vis de neîmplinit al închipuirii prea aprinse şi al iubirii 
de slavă; mijloacele şi uneltele împlinirii sunt de nimic, ciudate, caraghioase; chiar 
din faptul că această întreprindere este afară de cale în toate privinţele se vede că 
ea este cu neputinţă, se vede prăbuşirea ei chiar de la început. 


Numai trei ani şi-a format ucenicii învățătorul; nu S-a îngrijit deloc nici măcar să-i 
înveţe cartea neapărat trebuincioasă pentru citirea Sfintei Scripturi, nu le-a fost 
asigurat cu nimic traiul: dimpotrivă, li s-a poruncit neagonisirea, iar în locul 
mijloacelor băneşti de întreținere li s-a dat făgăduinţa că Pronia lui Dumnezeu le va 
da toate cele de trebuinţă pentru viaţa pământească. 


lată ce privelişte cu neputinţă de lămurit pentru înţelegerea omenească se vede 
chiar la întemeierea creştinismului! După aceea, întâmplările care au urmat îndată 
după acesta înfăţişează o privelişte tot atât de minunată. Aceste întâmplări au 
început în lerusalim şi au cuprins în cea mai scurtă vreme întreaga lume. 
Dumnezeu-Omul fusese răstignit pe lemnul crucii. Moartea pe cruce avea în acele 
vremuri acelaşi înţeles ca spânzurătoarea. Sunt omorâţi prin spânzurătoare acei 
criminali pe care legea vrea să îi necinstească prin însuşi felul morţii lor. 


Spânzurând pe cruce, despuiat, acoperit de batjocuri, Dumnezeu-Omul a început 
supunerea oamenilor, pe care o prezisese: “Dacă Eu voi fi înălțat de la pământ, îi 
voi trage pe toți la Mine” (loan 12, 32). 


În timp ce spânzura pe cruce, un tâlhar răstignit asemeni Lui L-a mărturisit ca 
Domn, iar sutaşul care îl străjuia L-a mărturisit ca Fiu al lui Dumnezeu. După ce 
au trecut zece zile de la înălțarea Domnului la cer, s-a săvârşit pogorârea 
Sfântului Duh asupra Apostolilor: ei s-au umplut de înţelepciunea cea de multe 
feluri a lui Dumnezeu; cei care nu ştiau bine nici limba lor, oameni necărturari, 
au început să vorbească în toate limbile pământului, au prins a săvârşi cele mai 
uimitoare minuni, au început Să tâlcuiască Scriptura, pe care nu o citiseră 
niciodată. 


Mu de iudei au primit creştinismul. Tulburat de izbânzile Apostolilor, Sinedriul, 
alcătuit din arhierei şi alte feţe de mare cinste şi preaînvăţate ale poporului iudeu, îi 
cheamă înaintea sa pe necărturarii Apostoli, îi ia la întrebări, ascultă răspunsuri şi o 
învăţătură în faţa căreia nu are ce să spună. Negăsind cuvinte pentru a se împotrivi 
spuselor prin care se arăta adevărul, Sinedriul foloseşte amenințările, bătăile, 
închisoarea, bătaia cu pietre, dând prin aceasta în vileag slăbiciunea sa şi puterea 
potrivnicilor săi. 


În urma Sinedriului se scoală asupra Apostolilor Irod şi spre marea bucurie a 
Sinedriului (Fapte 12, 3), taie capul unuia dintre Apostoli. Prigoana din Ierusalim îi 
face să plece din el pe mulţi ucenici ai lui Hristos. 


Aceştia s-au răspândit prin lume şi au semănat pretutindeni creştinismul, udând cu 
sângele lor seminţele. Într-un răstimp de douăzeci de ani, creştinismul a cuprins 
lumea. La cincizeci de ani după învierea lui Hristos, creştinii erau atât de numeroşi 
că numai în armata de răsărit a împăratului Traian s-au aflat unsprezece mii de 
creştini, împăratul i-a dat pe toți până la unul morţii, spre uimirea celor cu judecată 
sănătoasă, ce socoteau drept cea mai mare nechibzuinţă nimicirea propriei oştiri. 
Romil, căpetenia unei cete de ostaşi creştini, a fost la început bătut crunt, după care 
i s-a tăiat capul. Zece mii de ostaşi au fost răstigniţi în pustia de lângă Ararat; 
ceilalți au fost ucişi în fel şi chip. 


Fapta lui Traian şi-a aflat următori şi mai târziu, împărații romani, stăpânii lumii, s- 
au înarmat cu ură şi tiranie neîmpăcată împotriva creştinismului. Nici celții, nici 
marcomanii, nici Attila, nici Genserich n-au omorât atâţia oameni din Imperiul 
Roman câţi au omorât împărații prigonitori ai creştinismului. 


Trei veacuri s-a prelungit sângeroasa luptă dintre lupi şi miei. Unii lucrau cu sabia, 
focul, fiarele, închisoarea, înfometarea şi setea, cu toate mijloacele de chinuire şi 
de ucidere; ceilalți luptau cu puterea duhului, puterea credinţei, puterea lui 
Dumnezeu, răbdând cele mai cumplite chinuri, murind cu mărime de suflet pentru 
credință. Lupta de trei veacuri a creştinilor a fost încununată de biruinţă, şi la 
începutul veacului al patrulea creştinismul a devenit religia stăpânitoare în lume. 


S-au plecat înaintea învăţăturii necărturarilor pescari şi puternicii, şi înţelepții 
pământului; s-au plecat înaintea ei toate neamurile. Crucea, până atunci semn al 
morţii de ocară, a devenit semn al celei mai înalte cinstiri: o poartă pe capete şi 
umeri împărații şi arhiereii; ea încununează bisericile Adevăratului Dumnezeu; ea 
slujeşte drept semn al fiecărui creştin adevărat, semn al credinţei lui, al nădejdii lui, 
al dragostei lui. 


Cine nu recunoaşte în aşezământul creştinismului voia lui Dumnezeu, puterea lui 
Dumnezeu, lucrarea lui Dumnezeu, care întrece înţelegerea şi puterile omeneşti? S- 
a săvârşit ceea ce era cu neputinţă şi mai presus de fire; s-a săvârşit planul şi 
lucrarea lui Dumnezeu. 


Astfel se înfăţişează creştinismul când îl priveşte cineva în mare. O cercetare mai 
amănunţită a lui duce la o încredințare mai limpede că firea lui este dumnezeiască. 
Cea mai puternică încredințare apare din vieţuirea după poruncile evanghelice, 
precum a zis şi Prorocul: “Din poruncile Tale am cunoscut” (Ps. 118, 104). 


Incredinţarea care vine din împlinirea poruncilor este încredințare care lucrează 
chiar în sufletul omului: ea este mai puternică decât orice încredințare ce vine 
dinafară. 


Poruncile evanghelice liniştesc, viază, întăresc sufletul. Cel care a simţit în sine 


lucrarea lor dobândeşte credinţă vie în Domnul lisus Hristos, şi ea arată 
înaintea Domnului aşezarea inimii celui care o are prin mărturisirea limpede şi 
hotărâtă: “Cuvinte ale vieţii veşnice ai, şi noi am crezut şi am cunoscut că tu eşti 
Hristosul, Fiul lui Dumnezeu Celui viu” (loan 6, 68-69). 


“Adu-ţi degetul tău încoace”, spune Mântuitorul ucenicului care se clatină în 
credinţă, ucenicului lovit de nedumerire înaintea măreției lucrurilor lui Dumnezeu 
—“ şi adu mâna ta, şi nu fi necredincios, ci credincios” (loan 20, 27). “Pipăiţi- Mă 


fe) 


şi vedeţi 


od i întru sita că M-a fiii va 
» 


Amin. 


(loan 20, 28). 


din “Predici la Triod si Penticostar” 


Sfântul Nicolae Velimirovici - Predică la Duminica I-a după Paşti - 
Evanghelia despre îndoială şi credinţa Sfântului apostol Toma 


Cât de minunată este legătura dintre mamă şi copil! Iubire şi jertfă pe de o parte, şi 
credinţă şi ascultare pe de alta. 


Există pentru copil vreo altă cale spre fericire decât aceea a credinţei în mama sa şi 
a ascultării faţă de ea? Există ceva mai îngrozitor decât un copil care nu are 
încredere în mama sa, şi nu o ascultă? 


Credinţa este calea cea mai curată spre cunoaştere. Oricine se întoarce de pe 
această cale capătă ruşine şi necurăţie. 


Credinţa este calea cea mai grabnică spre cunoaştere. Oricine se întoarce de pe 
această cale va primi pedeapsa cu moartea pe calea sa. 


Acolo unde există credinţă există şi sfătuire; acolo unde nu există credinţă, 
sfătuirea nu aduce nici un ajutor. 


Acolo unde există credinţă, există dialog; acolo unde credinţa lipseşte, şi dialogul 
lipseşte; atunci, locul dialogului este luat de îndoială şi ispită. 


Un străin nu are nici un fel de încredere într-un străin; o rudenie are încredere într- 
o rudenie. Atunci când între doi străini vine credinţa, ei se fac rudenii, unul cu 
altul; atunci când vine o pierdere între rudenii, aceştia se fac străini. 


Cum ar putea dormi în pace gospodarul dacă a închis în acelaşi ţare un lup şi o 
oaie? Cum se poate afla omul în linişte şi în pace dacă sufletul său ar fi stăpânit de 
îndoială şi ar fi întors în credinţa sa? 


Când credinţa în semenul său este lipsită de îndoieli, atunci sufletul omului este 
puternic şi se află în pace şi faţa lui este liniştită. 


O, ce privelişte întristătoare este atunci când se întâlnesc doi oameni care sunt 
muritori, amândoi fiind zidirile Lui, ale Celui care a zidit şi serafimii, şi unul 
vorbeşte către celălalt ca să-l ispitească, şi acela îl ascultă pe celălalt cu îndoială! 


Numai o singură privelişte este mai întristătoare decât aceasta, şi anume aceea în 
care omul cel zidit ascultă cuvintele Ziditorului său din Evanghelie şi se îndoieşte 
de ele. 


Marele Moise numai o singură dată a pus la îndoială cuvântul lui Dumnezeu şi de 
aceea el a fost pedepsit să rătăcească vreme de patruzeci de ani până să poată intra 
din nou în ţara sa. Proorocul Zaharia nu a crezut cuvintele Arhanghelului Gavriil 
despre naşterea Înaintemergătorului Ioan şi de îndată a rămas mut. 


Cât de cumplită a fost pedeapsa dată părinților noştri celor dintâi pentru cea dintâi 
îndoială a lor! Adam şi Eva au fost izgoniți din Rai pentru că au pus la îndoială 
cuvântul lui Dumnezeu şi au crezut propriilor lor ochi; ei s-au încrezut în ei şi în 
diavol. 


Pe când părinţii cei dintâi ai omului ascultau numai de cuvântul lui Dumnezeu, 
toate erau pentru ei şi pentru toate zidirile, bune foarte (Facerea 1:31). Dar de 
îndată ce ei au încălcat această credință, Raiul s-a închis şi heruvimi şi sabie de 
flacără (Facerea 3:24) au fost aşezaţi la porțile Raiului, pentru ca nici un îndoielnic 
sau necredincios să nu se mai poată întoarce acolo vreodată. 


Dintre toate cazurile întristătoare de necredinţă a omului faţă de Dumnezeu, două 
sunt cele mai întristătoare şi de necrezut pentru o ființă cu dreapta judecată, în 
întreaga istorie a lumii. Primul este legat de Pomul Cunoaşterii şi cel de al doilea 
de Pomul Vieţii. În primul caz, Dumnezeu i-a atenţionat pe cei din Rai despre 
primejdia din partea lui Satan; în cel de al doilea, Dumnezeu a arătat neamului 


celui muritor al lui Adam viaţa cea fără de moarte întru Hristos Cel înviat. Când 
Dumnezeu a spus oamenilor să nu se îndrepte către moarte, ei tocmai aceasta au 
făcut. Când Dumnezeu a chemat oamenii să se apropie de Viaţă, au fost mulţi care 
nu au vrut să se apropie. 


Toţi oamenii iubesc viaţa, iubesc bucuria, doresc nemurirea, tânjesc după bogăţiile 
fericirii. Cu toate acestea, atunci când Dumnezeu le descoperă şi le dăruieşte toate 
astea, unii sunt şovăielnici şi se îndoiesc. Cei care se sălăşluiesc în această vale a 
plângerii pun la îndoială că ar exista vreo împărăție a vieţii, mai bună decât 
aceasta! Robii morţii pun la îndoială faptul că poate exista un tărâm al lui 
Dumnezeu, fără moarte. Însoţitorii viermilor şi ai omizilor se îndoiesc că 
Dumnezeu poate să-i schimbe în împărați fără de moarte şi însoțitori ai sfinţilor 
îngeri. 


Îndoiala omului faţă de Dumnezeu este descoperirea de bază a bolii omului din 
marele spital al lumii. Lumea nu are nici un leac pentru această boală, fiindcă 
Hristos Cel înviat este singurul leac şi dacă omul nu-L va lua, cum se va putea 
vindeca? 


Domnul lisus a întărit descoperirea adevărului prin biruirea morţii ca Domn înviat. 


Dacă omul nu crede în Învierea Sa din morţi, cum poate crede el toate celelalte pe 
care EI le-a spus şi săvârşit? Care minte ar putea înţelege că EI a înviat morţii cu 
adevărat, dacă El a rămas neschimbat în mormânt şi a văzut putreziciune? Care 
limbă ar fi putut mărturisi că, cuvintele Lui erau cuvintele vieţii, dacă viaţa Lui nu 
ar fi luat sfârşit pe Crucea de pe Golgota? 


O, fraţii mei, Domnul a înviat şi este viu! Ce altă mărturie mai poate fi adusă 
când aceasta este lucrarea cea mai doveditoare din întreaga istorie a lumii? 
Dumnezeu a rânduit aceasta prin Voia Lui, din iubirea Sa pentru oameni. 


Dintre toate faptele din istoria omenirii, nici măcar unul singur nu este dovedit atât 
de limpede precum fapta Învierii Domnului. Domnul lisus a venit printre oameni 
atunci când credința oamenilor era cea mai slabă; şi astfel Voia lui Dumnezeu a 
rânduit ca Învierea Domnului să poată fi pricepută de oamenii cu credinţa cea mai 
slabă. 


De ce Dumnezeu nu le-a spus lui Adam şi Evei mai mult despre primejdia de a 
mânca din Pomul oprit din Rai? De ce nu le-a dat El măcar o singură dovadă, ci 
numai le-a făcut pe scurt oprire? Pentru că Adam şi Eva erau atunci fără de păcat şi 
fiind neprihăniţi, erau puternici în credință. Dar Dumnezeu a dovedit Învierea lui 


Hristos cu multe dovezi, şi mai mult decât dovezi - cu înfățișări văzute. Aceasta 
fiindcă la vremea Invierii lui Hristos, omenirea era plină de păcat, foarte păcătoasă, 
şi foarte slabă în credinţă. 


Evanghelia de astăzi aduce o dovadă minunată a Invierii lui Hristos, o dovadă 
întărită prin credinţa Apostolului Toma şi împreună cu credinţa lui Toma, credința 
altor mii de creştini de la începutul istoriei mântuirii până în zilele noastre. 


Și fiind seara, în ziua aceea, întâia a săptămânii (duminică), şi uşile fiind încuiate, 
unde erau adunaţi ucenicii de frica iudeilor, a venit lisus şi a stat în mijloc şi le-a 
zis: Pace vouă! Prima zi a săptămânii este ziua care urmează după sâmbătă. Acest 
lucru este lămurit în Evanghelia Sfântului Evanghelist Marcu, unde se spune: Și 
după ce a trecut ziua Ssâmbetei ... în prima zi a Săptămânii (Marcu 16:1-2). 
Aceasta este ziua de Duminică; tocmai ziua în care Domnul a înviat dis-de- 
dimineaţă. De aceea, în seara aceleiaşi zile, târziu, ucenicii erau strânşi laolaltă, 
cu toţii în afară de Toma, într-o casă din Ierusalim. Toate trebuiau să se 
întâmple după cum fuseseră proorocite: păstorul fusese bătut şi oile risipite 
(Marcu 14:27). Dar Apostolii nu erau ca oile lipsite de minte, ca să se risipească în 
toate părțile; ei degrabă s-au strâns din nou într-un loc, ca să aştepte întâmplările 
următoare şi ca să se încurajeze unii pe alţii. Ei ţineau uşa încuiată de frica iudeilor, 
cu toţii păstrând vie în minte proorocia Învăţătorului lor, fără nici o îndoială, atunci 
când EI le vorbise de vremea chinuirii de către sinedristi şi de bătăile cu biciul din 
sinagogile lor (Matei 10:17). Puteau uita ei aceste cuvinte îngrozitoare "Vine 
ceasul când tot cel ce vă va ucide să creadă că aduce închinare lui Dumnezeu" 
(loan 16:2)? Înfricoşarea Apostolilor din zilele acelea era de la sine înţeles, când se 
săvârşeau nelegiuiri fără de minte, cu multă cruzime, împotriva Învăţătorului lor, 
chiar înaintea ochilor lor. Oameni slabi cum erau, la ce se puteau aştepta pentru ei 
de la bătrânii iudei, însetaţi de sânge, când ei le cunoşteau deja ticăloşia cumplită 
de la judecarea celui fără de păcat şi Atotputernicul Hristos, Făcătorul de minuni? 
Dar Hristos, chiar şi în mormânt, îi păstra în mintea Sa, ca să nu li se întâmple nici 
un rău, ca să nu se vândă unul pe altul şi ca să nu se împrăştie în cele patru colţuri 
ale pământului înainte de a-L vedea pe EI viu şi slăvit. 


Și iată, în cea de a patra seară de când ucenicii se despărțiseră de Domnul lor - 
când EI a fost luat şi dus la judecată - şi prima după Învierea Sa, Domnul S-a 
înfățişat lor viu şi slăvit. EI a venit şi a stat în mijlocul lor, uşile fiind închise şi 
încuiate. Așa cum toate minunile sunt săvârşite de către Domnul lisus cu mare 
socoteală, pentru a fi de folos oamenilor, şi aceasta este tot la fel. Fvanghelistul 
nostru nu lăsa loc nici pentru cea mai mică îndoială că Domnul a intrat în 
încăperea încuiată în chip minunat. Domnul S-a arătat ucenicilor Săi în chipul 


acesta, mai întâi, pentru a nu-i speria bătând la uşă. Ei erau deja destul de îngroziţi 
de iudei, şi Domnul cel iubitor nu voia să le sporească frica nici măcar o clipă. În al 
doilea rând - ceea ce este de însemnătate cu mult mai mare - pentru a arăta că tăria 
Sa atotputernică era înapoi cu El după se păruse că era neajutorat şi după 
înfrângerea cea văzută din ultimele trei zile. Îndată după aceasta, El exprima 
aceasta cu cuvintele: "Datu-Mi-s-a toată puterea în cer şi pe pământ” (Matei 
28:18). Fără această mare minune, cum ar fi putut să refacă credinţa şovăielnică în 
EI, a ucenicilor Lui? Cum S-ar fi arătat Biruitor cel biruit? Fiind batjocorit, scuipat, 
bătut, ucis şi îngropat, cum ar fi putut EI să Se arate întru slavă Sa în alt chip? Cum 
ar fi putut în alt chip să-Şi lămurească prietenii că suferinţa şi moartea nu luaseră 
nimic din puterea Lui, ci dimpotrivă, mai mult a sporit puterea Lui ca om? În 
sfârşit, ce fel de zidire ar fi în stare să se împotrivească Preasfântului şi 
Preacuratului? Întreaga natură se află sub stăpânirea sfinţeniei şi a curăţiei. Pe când 
EI Se afla în trup muritor, Voia Lui era în stare să supună marea şi vânturile. 
Atunci, ar putea uşile de lemn şi pereţii de piatră să-l stea în cale Lui şi trupului 
Său slăvit? Când El doar doreşte aceasta - şi El săvârşeşte aceasta la vremea 
potrivită, că în acest caz - întreaga zidire se schimbă: spaţiu şi timp, tăria şi 
fluiditatea unui obiect, înălțimea şi adâncimea, cele dinăuntru şi cele din afară - 
toate se fac la fel: slabe, deschise, supuse şi goale de orice fel de putere 
împotrivitoare. 


"Pace vouă!" Biruitorul morţii întâmpină mica Sa oştire cu aceste cuvinte. 
"Domnul va binecuvânta pe poporul Său cu pace" (Psalm 28:11) - astfel, prin 
întunecimea cea neagră a veacurilor, proorocul David a văzut mai dinainte această 
clipă de înflăcărare. "Pace vouă" - aceasta este, de fapt, o întâmpinare obişnuită în 
răsărit, dar pe buzele lui Hristos s-a aşezat o mulţumire deosebită şi un înţeles 
deosebit. Mai devreme, despărțindu-Se de ucenicii Săi, Domnul spusese: "Pacea 
Mea o dau vouă, nu precum dă lumea vă dau Eu. Să nu se tulbure inima 
voastră" (loan 14:27). În vasul gol al lumii EI a turnat vinul Său; EI a dat dulceaţă 
cerească întâmpinării Sale obişnuite. Atunci când oamenii, pierzându-și pacea lor 
lăuntrică şi S-au plecat grijilor pământeşti, spun: "Pace vouă!", ei dau ceva ce 
nu au nici ei înşişi. Din această întâmpinare al lor, nu sporeşte nici pacea lor nici 
pacea acelora cărora le este îndreptată această întâmpinare. Când ei spun aceasta, ei 
vorbesc din obişnuinţă şi din politeţe, necugetat şi fără sens; ei spun acelaşi lucru 
atunci când se adună ca să se veselească şi când se adună ca să deschidă procese şi 


El nu o dă aşa 
cum 0 dă lumea: 
Dând lor 


pacea Sa, EI - în chip tainic - aduce în ei ființa Lui. Aceasta este pacea lui 
Dumnezeu, care covârşeşte orice minte (Filipeni 4:7). Asemenea pace semnifică 
Stăpânirea lui Dumnezeu în sufletul omului. Asemenea pace este întregul 
desavarşit, roadă şi cununa vieţii duhovniceşti a primilor creştini. 


Intâmpindu-Şi ucenicii, Domnul a pornit să-i întărească în credinţa că EI nu era 
duh, aşa cum au putut crede unii dintre ei în clipa aceea (Luca 24:37), ci era cu 
adevărat Invăţătorul şi Domnul lor Cel viu. 


Și zicând acestea, le-a arătat mâinile şi coasta Sa. Deci s-au bucurat ucenicii, 
văzând pe Domnul. De ce le-a arătat Domnul mâinile Sale şi coasta Sa? În chip 
limpede a făcut aceasta pentru rănile pe care le primise pe Cruce de la cuie şi de la 
spadă. Arătându-le rănile Sale, Domnul a căutat să-i lămurească, şi ca să le fie 
lor aceasta spre aducere aminte. Pentru a-i încredința că era El, căci cine 
altcineva ar fi avut asemenea răni pe mâini şi în coastă? Ca să le amintească că 
El purta urmele acestor răni intru Slavă Sa fără de moarte, ca o mărturie 
nesfârşită a iubirii Lui şi suferinţei Lui pentru omenire. 


Atunci ucenicii s-au veselit, pentru că L-au văzut şi L-au recunoscut pe Domnul. 
Mântuitorul, în judecata Sa cea limpede, vestise mai dinainte chiar şi această clipă 
de bucurie, când El a mai venit odată ca să stea cu ucenicii Săi. Aceasta s-a 
întâmplat chiar înainte de patima Sa, când ucenicii erau foarte îndureraţi. EI, care 
era om, avea cea mai mare nevoie de mângâiere în ajunul suferinţei Sale pe Cruce, 
a uitat de Sine, şi S-a sârguit să-Şi mângâie ucenicii cei îndureraţi: "Deci şi voi 
acum Sunteţi trişti, dar iarăşi vă voi vedea şi se va bucura inima voastră" (loan 
16:22). Acum, în clipa aceasta, se împlineşte această proorocire minunată! Inimile 
lor întristate se umplu degrabă cu bucurie multă! 


Și lisus le-a zis iarăşi: Pace vouă! Precum M-a trimis pe Mine Tatăl, vă trimit şi 
Eu pe voi. De ce spune Domnul "Pace vouă” a doua oară? Pentru că El vrea să- 
i întărească cu pace îndoită pentru lupta care îi aşteaptă şi în care îi trimite EL. 
EI le dă mai întâi pacea lăuntrică şi apoi pacea dinafară; cu alte cuvinte: pacea cu ei 
şi pacea cu lumea. Când EI a spus: "Pace vouă” prima oară, EI le-a arătat că EL, 
Domnul lor cel adevărat, se află împreună cu ei în trup şi suflet. Prin aceasta EI 
a vrut să le spună: "Când aveţi lupte lăuntrice cu patimile, şi cu gândurile şi cu 
dorinţele acestei lumi, şi Eu sunt în mijlocul vostru - adică, în inimile voastre - 
nu Vă temeţi de nimic. Eu sunt Pacea, şi Ziditorul păcii în inimile voastre.” Şi 
acum, când EI îi trimite în lume - în lupta dinafară cu lumea - EI îi salută încă o 
dată şi le dă pace, ca să nu se teamă de lume, ci să rabde în luptă şi să fie 
semănătorii păcii în inimile oamenilor. EI le dă lor pace bogată, pentru că ei nu au 


nevoie de pace numai înlăuntrul lor şi numai pentru ei, ci ei trebuie să o dea şi la 
alţii, aşa cum le poruncise El mai dinainte: "Și intrând în casă, uraţi-i zicând: 
'Pace casei acesteia. Şi dacă este casa aceea vrednică, vina pacea voastră peste 
ea" (Matei 10:12-13). Această pace îndoită dându-le lor, se mai poate tălmăci ca 
dându-le pacea sufletului şi pacea trupului, aşa cum socotesc unii Părinţi. De 
altfel, pacea din trup şi pacea din lume reprezintă una şi aceeaşi pace, căci, ce 
altceva este lumea decât pofta trupului şi pofta ochilor (1 loan 2:16)? 


Indestulându-i astfel îndoit cu pace îmbelşugată, Domnul îi trimite în lume. Cum îi 
trimite EI în lume? "Precum M-a trimis pe Mine Tatăl, vă trimit şi Eu pe voi." 
Tatăl L-a trimis pe Fiul Său din iubire pentru oameni. "În aceasta este dragostea, 
nu fiindcă noi am iubit pe Dumnezeu, ci fiindcă EI ne-a iubit pe noi şi a trimis 
pe Fiul Său" ( loan 4:10; cf. loan 3:16). Din iubirea Sa pentru oameni, iată, 
Domnul lisus îi trimite pe ucenicii Săi. Mai mult, Tatăl L-a trimis pe Fiul Său în 
lume cu putere şi tărie: "Toate Mi-au fost date de către Tatăl Meu (Matei 11:27); 
toate câte are Tatăl ale Mele sunt" (loan 16:15). Şi iată, Domnul cel înviat dă 
putere şi tărie de a dezlega şi a lega, ucenicilor Săi, după cum se va vedea puţin 
mai târziu. Mai mult, chiar Domnul a spus că EI a fost trimis de către Tatăl, nu ca 
să facă Voia Sa ci Voia Tatălui (oan 6:38). La fel, EI Îşi trimite acum ucenicii 
Săi, nu ca să facă voia lor, ci a Lui. Deşi EI a fost trimis de către Tatăl, Domnul nu 
a fost niciodată, nici măcar pentru o clipă despărțit de Tatăl Său: "Eu nu sunt 
singur, ci Eu şi Cel ce M-a trimis pe Mine" (loan 8:16). La fel, Îşi trimite şi EI 
ucenicii în lume, promiţându-le că El va fi cu ei "în toate zilele, până la sfârşitul 
veacului" (Matei 28:20). Mai mult, pentru a-i învăţa smerenia pe oamenii cei 
mândri lipsiţi de minte, Domnul le arătă că roate lucrările ale Lui sunt (loan 5:19) 
ŞI foată învăţătura Lui (loan 7:16) de la Tatăl este. Şi El le aminteşte ucenicilor 
Săi de smerenie, spunându-le: "Fără Mine nu puteţi face nimic" (loan 15:5). În 
sfârşit, EI îi trimite pe ei ca oi printre lupi - aşa cum şi EI a fost trimis. Ei fuseseră 
de faţă şi au văzut cum păcătoşii, precum lupii, urlau prin preajmă în ultimele zile, 
şi cum aceia I-au adus Lui chinuire de moarte, precum lupii poftitori de sânge. Dar 
EI este acum mărturia lor cea vie că păcătoşii, atunci când se ucid pe ei înşişi sau 
pe altcineva, ei întotdeauna se ucid pe ei şi nu pe alţii. Biruinţa Lui este garanţia 
biruinţei lor viitoare. 


Și zicând acestea, a suflat asupra lor şi le-a zis: Luaţi Duh Sfânt; cărora veţi ierta 
păcatele, le vor fi iertate şi cărora le veţi ţine, vor fi ţinute. Am văzut atunci cum, 
Domnul Şi-a întărit mai întâi ucenicii cu pace îmbelşugată, şi cum le-a zidit 
încrederea, asemănând apostolatul lor cu al Lui şi trimițându-i pe ei în același chip 
în care fusese EI trimis de către Tatăl. Vedem acum desluşit cum le-a dat EI putere 
şi tărie. EI le dă putere suflând asupra lor, şi tăria le-o dă prin cuvântul pe care EI îl 


spune lor. Înnoitorul lumii lucrează întocmai ca şi Ziditorul ei. Făcând om din 
țărâna pământului, Ziditorul a suflat în faţa lui suflare de viaţă şi s-a făcur omul 
fiinţă vie (Facerea 2:7). Înnoitorul lumii lucrează acum în acelaşi chip. El suflă 
suflare de viaţă în faţa oamenilor care se slăbănogiseră din pricina păcatului. Prin 
suflarea Sa dătătoare de viaţă, EI învie din morţi sufletele oamenilor, şi le înnoieşte 
pe cele legate de cele lumeşti, pe cele nepăsătoare. Suflând în faţa ucenicilor, 
Domnul le spune: "Luaţi Duh Sfânt!" Aceasta este prima dăruire de Duh Sfânt. 
Cea de a doua va fi în ziua cincizecimii, după această seară minunată. Prima 
dare de Duh Sfânt este pentru reînsufleţirea şi întărirea ucenicilor, şi cea de a 
doua este pentru slujirea Apostolilor în lume - pentru a aduce lumii viaţă nouă. 
Dându-le putere în chipul acesta, Domnul le dă şi puterea de a ierta păcatele şi de a 
le ţine. O, cât de mult rabdă lumea de la oamenii care se leapădă de această putere 
de la ei înşişi, fără să aibă în ei puterea lui Dumnezeu, fără să aibă Duhul Sfânt! Un 
om slab care pune stăpânire pe puterea care este a judecătorilor şi bătrânilor 
pricinuieşte mare nenorocire omenirii. El este un leş legat la şaua unui cal fără 
frâu. Aceasta se întâmplă printre păgâni, unde puterea este călcată în picioare; dar 
nu trebuie să fie la fel şi printre creştini, unde Dumnezeu dă putere celor cărora li 
se dă celor dintâi Duhul Sfânt. lată cu câtă înţelepciune sunt rânduite şi plănuite 
toate în împărăţia pe care Hristos o zideşte! 


Puterea de a ierta păcatele şi a le ţine, puterea de a lăsa şi a lega, o făgăduise 
Domnul mai dinainte Apostolului Petru (Matei 16:19), şi apoi celorlalți Apostoli 
(Matei 18:18). Aici Domnul Îşi împlineşte făgăduinţa, chiar în ziua preaslăvitei 
Sale Învieri. De data aceasta, EI nu îl alege pe Petru dintre ceilalţi, ci le dă putere şi 
tărie la toți deopotrivă. Domnul nu i-a dat niciodată lui Petru o putere şi tărie 
aparte, ci lui i-a făcut numai o făgăduinţă în chip nemijlocit, şi aceea a fost într-o 
clipă de străfulgerare a insuflării cu privire la îndatorirea lui Petru, când el l-a 
mărturisit pe Hristos ca "Fiul lui Dumnezeu celui viu" (Matei 16:16). Ca semn că 
EI dovedeşte această mărturisire, şi iarăşi pentru a-i întări pe toţi ucenicii Săi în 
această credinţă, Domnul îi face lui Petru aceeaşi făgăduinţă pe care o face puţin 
mai târziu tuturor ucenicilor Săi, şi pe care El o împlineşte acum pentru toți 
deopotrivă, în ziua Învierii Lui. Apostolii au trecut mai târziu această putere şi tărie 
urmaşilor lor, episcopilor, şi episcopii preoților, şi astfel această putere şi tărie sunt 
lucrătoare şi se află intru tărie până în ziua de astăzi în Biserica lui Dumnezeu. 


lar Toma, unul din cei doisprezece, cel numit Geamănul, nu era cu ei când a venit 
lisus. Deci au zis lui ceilalți ucenici: Am văzut pe Domnul! Dar el le-a zis: Dacă nu 
voi vedea, în mâinile Lui, semnul cuielor, şi dacă nu voi pune degetul meu în 
semnul cuielor, şi dacă nu voi pune mâna mea în coasta Lui, nu voi crede. 
"Didimus" (Geamănul) nu era porecla lui Toma, ci felul iudaic al numelui. 


Probabil că numele său i-a fost dat de către o rânduială tainică şi de nepătruns, 
pentru a semnifica cele două laturi ale sufletului său, cu chipurile de îndoială şi de 
credinţă. În tot timpul cât el L-a urmat pe Hristos nu se întăreşte în chip deosebit 
nici îndoială, nici credinţa sa. Cu un anumit prilej, iese la iveală curajul şi evlavia 
sa faţă de Domnul, deşi aceasta vine din nepriceperea sa. Aceasta s-a întâmplat 
atunci când ei au primit vestea morţii lui Lazăr, şi Domnul Şi-a chemat ucenicii, 
zicând: "Să mergem la el." Toma a crezut că Domnul îi cheamă pe ei la moarte, 
căci nu-l stătea lui în putinţă să vadă mai dinainte scopul lui Hristos de a-l învia pe 
Lazăr. Evanghelistul scrie astfel: Deci a zis Toma, care se numeşte Geamănul, 
celorlalți ucenici: Să mergem şi noi şi Să murim cu El. (oan 11:16). Cu toate că 
aceste cuvinte fuseseră rostite fără înţelegerea lor, ele se sălăşluiau în inima cea 
plină de curaj şi de evlavie. Cu prilejul acela, Toma a fost de faţă la învierea lui 
Lazăr, tot aşa cum fusese de faţă şi cu un alt prilej, al învierii fiului văduvei din 
Nain. La învierea fiicei lui lair, el nu se afla de faţă în cămara unde era fata cea 
moartă, fiind chemaţi înăuntru numai cei trei ucenici mai mari, dar nu se 
pomeneşte că Toma şi-ar fi arătat vreo îndoială cu privire la această minune a 
Domnului. La urma urmei el a fost de față la toate marile minuni pe care le-a 
săvârşit Domnul Hristos în cei câţiva ani. El cunoştea proorocia lui Hristos că EI va 


lărgeşte chiar şi văzându-L pe El, dacă nu-l pipăie rănile din mâinile Sale. Într- 
adevăr, privind omeneşte, aceasta este îndârjire rară şi de neînchipuit, şi stăruința 
în necredinţă! Dar aceasta se poate înţelege când se priveşte cu judecată 
Dumnezeiască, fiindcă hotărârea în credinţă depinde de harul lui Dumnezeu. 


Cine poate înţelege adâncurile tainice ale Voii lui Dumnezeu? Cine poate să 
spună că Dumnezeu, prin rânduiala Sa, nu a dorit aici să se folosească de 
necredinţa lui Toma pentru credința multora? În orice caz, s-au arătat aici 
desluşit două lucruri: boala cumplită a firii omeneşti, scoasă la iveală prin 
necredinţa învârtoşată a unuia dintre Apostoli (care avea pricini fără de număr 
pentru a crede), şi înţelepciunea şi iubirea cea mai bogată a lui Dumnezeu. 


Toma spune hotărât că el nu va crede până nu-şi va pune degetul său şi mâna sa în 
rănile lui Hristos. El spune aceasta, în chip de netăgăduit, pentru că prietenii săi au 
spus cum le-a arătat Domnul rănile din mâinile Lui şi din coasta Sa. Dar iată cum îl 
întăreşte în credinţa bunul lisus Hristos pe şovăielnicul Toma: 


Și după opt zile, ucenicii Lui erau iarăşi înăuntru, şi Toma, împreună cu ei. Şi a 
venit lisus, uşile fiind încuiate, şi a stat în mijloc şi a zis: Pace vouă! Iarăşi în zi de 
Duminică, ucenicii se strânseseră din nou împreună, şi iarăşi uşile erau încuiate şi 
iarăşi lisus S-a aflat în mijlocul lor şi a zis: "Pace vouă!" Totul era ca atunci când 
EI S-a arătat prima oară, cu singura deosebire că Toma se află acum cu ceilalți. Se 
părea că Domnul a voit să se arate lui Toma chiar în aceleaşi împrejurări, pentru a 
lămuri înaintea lui Toma tot ceea ce spuseseră cei zece ucenici despre prima Lui 
înfăţişare. Dar de ce a aşteptat Domnul opt zile? De ce nu S-a arătat El mai 
devreme? 


» Mai întâi pentru că toate împrejurările să fie întocmai aceleaşi: fiindcă EI 
S-a arătat prima oară în zi de Duminică, EI trebuia să Se arate acum din 
nou, tot în zi de Duminică. 

» In al doilea rând) pentru ca necredinţa lui Toma să fie scoasă la iveală şi 


dşteptând să se facă mai puternică. 
» pentru a-i obişnui pe ucenicii Săi cu răbdarea şi 


indurarea în rugăciunea pentru întărirea credinţei prietenului lor, pentru 
ca ucenicii să se roage ca Domnul să Se arate din nou pentru Toma. 

» in al patrulea rând] pentru ca ucenicii Să-şi dea seama de neajutorarea lor 
şi de neputinţa lor de a-L arăta pe Domnul înviat fără ajutorul Lui. 

» n cele din urmă poate, pentru că numărul opt semnifica zilele cele de pe 
urmă, ajunul celei de a doua Veniri a lui Hristos, când oamenii, ca şi 
Toma, vor fi foarte slabi în credinţă, mergând numai după simţurile lor şi 
crezând numai ceea ce pot Simţi cu simţurile lor. Pentru că atunci oamenii 


vor spune ca şi Toma: Dacă eu nu văd nu voi crede. Și li se va da lor să 
vadă. "Atunci se va arăta pe cer semnul Fiului Omului" (Matei 24:30). 


Apoi a zis lui Toma: Adu degetul tău încoace şi vezi mâinile Mele şi adu mâna ta 
şi o pune în coasta Mea şi nu fi necredincios, ci credincios. lar Toma I-a 
răspuns şi I-a zis: "Domnul meu şi Dumnezeul meu." 


Domnul S-a arătat a doua oară pentru Toma - pentru un singur om, un păcătos. Cel 
care este înconjurat de cetele îngerilor, care Îl întâmpină cu bucurie pe Biruitorul 
morţii, Îşi lasă turma Sa cea cerească şi Se grăbeşte ca să mântuiască oile cele 
rătăcite. Toţi cei care ajung la slavă şi putere mare în lumea aceasta, să-şi uite 


prietenii cei slabi şi cu capul plecat şi, cu ruşine şi cu nesuferire, să se întoarcă de 
la ei şi să se ruşineze la exemplul Lui. Din iubirea Sa pentru oameni, Domnul nu 
S-a abătut de la nici un fel de umilire sau strădanie. Din iubirea Lui pentru 
oameni, EI - care se afla intru toată slava şi intru toată puterea - S-a pogorât 
pentru a doua oară într-o cămăruţă din Ierusalim. 


Când Domnul S-a arătat lui Toma, Toma a strigat cu bucurie: "Domnul meu şi 


slăvitului Domn era destul pentru a-i da lui Toma acea binecuvântare de către 
Duhul, acea renaştere a vieţii şi acea putere de a ierta şi de a ţine păcatele, pe care o 
dăduse Domnul celorlalți ucenici prin cuvânt şi suflare asupra lor, cu opt zile mai 
devreme. Fiindcă atunci când Domnul, neaflându-Se încă intru slavă, ci fiind în 
trup muritor, a fost în stare să vindece femeia cu scurgere de sânge doar prin 
atingerea veşmântului Sau, umplând-o de putere şi sănătate, cu atât mai mult putea 
EI, în trupul Său cel înviat şi slăvit, să-i dea lui Toma, prin pipăire, toată puterea şi 
tăria pe care le dăduse celorlalți Apostoli în altă zi. Desigur, nu lipseşte 
posibilitatea ca Domnul să-i fi dat lui Toma putere şi tărie în acelaşi chip în care le 
dăduse celorlalți ucenici mai dinainte, cu toate că nu se spune aceasta în 
Evanghelie, fiindcă în nici un caz nu s-a scris tot ceea ce a spus şi a făcut Domnul 
după slăvita Sa Înviere, aşa cum chiar Evanghelistul spune lămurit puţin mai 
departe. Important este că Toma, într-un fel sau altul, a primit de la Domnul 
aceeaşi putere şi tărie ca şi ceilalți Apostoli. Aceasta se lămureşte desluşit prin 
slujirea sa apostolică, prin minunile sale şi prin moartea sa mucenicească. (Din 
viaţa Apostolului Toma se vede că el a fost dat morţii pentru propovăduirea fără de 
frică a Domnului Hristos cel înviat. Cinci soldați au străpuns cu cinci sulițe pe 
acest oştean curajos al lui Hristos.) 


Zidind din nou şi întărind credinţa lui Toma, Domnul l-a mustrat cu blândeţe: isus 
1-a zis: Pentru că M-ai văzut, ai crezut. Fericiţi cei ce n-au văzut şi au crezut. Tu 
Toma, ai crezut în Mine mai mult cu simţurile tale decât cu duhul tău. Tu ai vrut 
să te încredinţezi cu ajutorul simţurilor tale, şi astfel ţi-am dat prilejul să faci 
aceasta, şi tu te-ai lămurit doar dacă M-ai văzut şi M-ai pipăit. Dar, "fericiţi cei 


ce n-au văzut şi au crezut: 
Fericiţi cei care vin la credinţa în 


Hristos şi la Evanghelia Sa fără să-L vadă cu ochii lor trupeşti Sau pipăindu-L 
cu mâinile sale. Fericit este copilul care crede tot ceea ce spune mama sa fără să 
meargă, şovăielnic, ca să cerceteze cu ochii şi cu mâinile. "Cuvântul vostru să fie: 


Ceea ce este da, da; şi ceea ce este nu, nu" (Matei 5:37). Domnul a spus deja de 
multe ori că El va învia din nou, şi că El trebuie crezut. Dar, pentru ca 
necredinciosul să fie lămurit, şi că şovăielnicul să fie întărit, Domnul nu a lăsat 
aceasta numai în seama proorocirii învierii Sale din morţi, ci S-a arătat de multe ori 


aceea, Domnul cel Atotinţelept a făcut tot posibilul ca să încredinţeze sufletele şi 
simţurile Apostolilor Săi, pentru ca nici unul dintre ei să nu se clatine vreodată în 
credinţa sa că El, Domnul se afla viu şi intru slavă. Cu toate că Duhul este cel ce dă 
viaţă; trupul nu foloseşte la nimic (loan 6:63), şi cu toate că simţurile pot înşela 
omul mai îndată decât sufletul, Domnul cel îngăduitor S-a plecat către slăbiciunea 
omului şi a pus în lucrare toate cele cu putinţă ca să întărească simţirea cu simţurile 
oamenilor şi logica simţurilor. Asfel că Învierea Domnului a rămas cu adevărat 
până în ziua de astăzi fapta cea mai dovedită din istoria omenirii. Care faptă din 
trecutul îndepărtat este dovedită cu atâta înţelepciune şi grijă ca aceasta? 


Deci şi alte multe minuni a făcut lisus înaintea ucenicilor Săi, care nu sunt scrise în 
cartea aceasta. lar acestea s-au scris, ca să credeţi că lisus este Hristosul, Fiul lui 
Dumnezeu şi, crezând, să aveţi viaţa în numele Lui. Este foarte probabil că 
Evanghelistul loan se gândeşte aici la minunile săvârşite de lisus după Înviere. 
Aceasta se vede mai întâi din istorisirea de mai înainte a înfăţişării Domnului Celui 
înviat. Se mai vede din Faptele Apostolilor, în care se spune că Domnul S-a şi 
înfăţişat pe Sine viu, după patima Sa, prin multe semne doveditoare, arătându-li-Se 
timp de patruzeci de zile şi vorbind cele despre împărăţia lui Dumnezeu (Fapte 
1:3). Unde s-au scris toate aceste dovezi de netăgăduit săvârşite, în timpul acestor 
patruzeci de zile? Nicăieri. Chiar şi loan recunoaşte că nu toate sunt scrise în 
această carte - în Evanghelie. În sfârşit, faptul că Evanghelistul se gândeşte aici 
numai la minunile săvârşite după Învierea Domnului şi nu la cele pe care El le-a 
săvârşit în timpul vieţii Sale, se vede din cuvintele cu care acelaşi Evanghelist 
încheie Evanghelia: Dar sunt şi alte multe lucruri pe care le-a făcut lisus şi care, 
dacă s-ar fi scris cu de-amănuntul, cred că lumea aceasta n-ar cuprinde cărţile 
ce s-ar [i scris. (loan 21:25). Aceste cuvinte se referă la minunile pe care le-a 
săvârşit Domnul în viața Sa pământească, atât înainte cât şi după Învierea Sa. Cu 
toate acestea, cuvintele din Evanghelia de astăzi nu pot avea acelaşi înţeles ca şi 
acelea cu care îşi încheie Evanghelia Sf. loan. Ce sens ar avea să le repete? 


Tot ceea ce este scris în Evanghelie este scris cu un Singur scop: ca să credeţi că 
lisus este Hristosul, Fiul lui Dumnezeu. Aceasta înseamnă: să nu aşteptaţi un alt 
Mesia şi Mântuitor al lumii, fiindcă Cel care trebuia să vină a venit. Cel despre 


care proorocii ludeii şi sibilele păgâne au spus mai dinainte, a venit intru adevăr. 
Se mai scrie şi, crezând, să aveţi viaţă în numele Lui; ca prin această credinţă, care 
a fost întărită pentru Toma prin simţirile sale, să aveţi viaţă veşnică. Se vede din 
aceasta că aceste cuvinte de încheiere din Evanghelia de astăzi se leagă de 
întâmplarea de dinainte cu privire la Toma şi necredinţa lui. Afunci, Domnul nu S- 
a arătat lui Toma numai pentru acesta, ci pentru noi toţi, cei care căutăm 
adevărul şi viaţa. Înfăţişându-Se lui Toma, Domnul Cel preabun ne-a ajutat pe 
noi toți să credem mai lesne în El, Cel înviat şi viu şi, prin această credinţă, să 
avem adevărul veşnic şi viaţa veşnică. "În numele Lui", adăugă Evanghelistul. De 
ce "în numele Lui"? Pentru că "nu este sub cer nici un alt nume, dat între oameni, 
în care trebuie să ne mântuim noi" (Fapte 4:12), "pentru că oricine va chema 


nu este izvor ci lucirea nisipului încins, precum strălucirea apei dintr-un vrăjitorie 
diavolească. 


După cum spune ÎNIBBBORIIIIESRI [Ineolipt?] în “Filocalia”: Învață înţele- 
pciunea de la albine: când acestea văd un roi de viespi în jurul lor, ele stau în 
Stup, şi astfel scapă de vătămarea răufăcătorilor lor" - tot la fel cum Apostoli 
pleacă din faţa iudeilor însetaţi de sânge şi cu iubire pentru cele materialnice. Într- 
un sens adânc, iudeii reprezintă pe cei care sunt legaţi de simţuri, şi de cele 
materialnice. Unui asemenea suflet păzit cu înflăcărare, sub lacăt şi cheie, Domnul 
i Se va arăta intru slavă. Mirele slăvit Se va arăta astfel miresei celei înțelepte. 


sufletelor noastre. Această adâncitură semnifică îndoiala lui Toma. 


Ai dE DOREIE DE DESIE SIE AN OIMAIĂ Arunci Domnul, care iubeşte oamenii, 


sufletelor noastre. Atunci, și 


Sfântul Luca, arhiepiscopul Crimeei şi al Simferopolului - Cuvânt la 
Duminica I-a după Paşti - Domnul meu şi Dumnezeul meu 


iu AVKAG 


A. 0 lăroe 


"Credinţa noastră e mult mai slabă decât credinţa apostolilor, deşi nu avem nici o 
îndoială că a înviat, fiindcă acest adevăr sfânt este primit de multă vreme de 
întreaga lume creştină. Dar credința noastră necesită o întărire şi o încălzire 
permanentă. Cu ce o vom întări? Cu ce o vom încălzi? 


Cumva prin atingerea de rănile lui Hristos? Cum se poate întâmpla aceasta? Doar 
noi nu putem pune degetele în aceste răni. Dar putem să le pipăim prin credinţă, 
prin duh, prin dragoste fierbinte faţă de Hristos. Putem să ne aplecăm cu 
gândul la aceste răni, să ne concentrăm asupra lor gândurile sufletului nostru, 
să ne îndreptăm duhul spre contemplarea lor şi cu această contemplare, cu 
această pipăire duhovnicească, ne vom întări credinţa. Să privim dar la mâinile 
lui Hristos, să privim cu frică şi cutremur la mâinile Domnului însângerate, sfâşiate 
de cuie! 


Y Acestea sunt acele mâini care cu atingerea lor vindecau pe cei orbi. 

Y Acestea sunt acele mâini care îi ridicau din patul de suferinţă pe cei 
slăbănogiți... 

Y Aceste mâini S-au întins ca să ne primească pe noi toți, fii Săi risipitori. 

Y Ele s-au întins pe cruce ca să ne izbăvească de chinul cel veşnic şi de 
moarte. 


Y Aceste mâini conduc viaţa întregii lumi şi aceste mâini sunt pironite de 
cuie, însângerate. 


Cum să nu privim cu frică şi cutremur la ele, gândindu-ne la cea mai mare 
fărădelege care s-a săvârşit vreodată în lume? 


Să cădem dar la mâinile lui Hristos, să le sărutăm cu gândul!” 


Domnul meu şi Dumnezeul meu! Cugetare duhovnicească la rănile lui Hristos 
şi la nevoia fiinţială de un Mântuitor. Dar cât de vie mai este credinţa 
noastră? 


Simţiţi, oare, cu câtă putere s-a agăţat el de Domnul şi cât de tare Îl ţine? Cel care 


se îneacă ţine mai strâns scândura prin care nădăjduieşte să se izbăvească de 
moartea în viaţă. Să mai adăugăm că cel ce nu-L are astfel pe Domnul, acela încă 
nu crede în Domnul aşa cum se cuvine. 


Din predicile cele mai frumoase ale Sfantului Luca al Crimeei si ale Sfantului 
Teofan Zăvorâtul la Duminica lui Toma: 


Aţi văzut cât de greu le-a fost sfinților apostoli să creadă în învierea lui Hristos. 
Ştiţi că, chiar şi atunci când au văzut cu ochii lor pe Domnul, unii dintre ei s-au 
îndoit, gândind că este duh. 


Cel mai greu i-a fost să creadă apostolului Toma. Cum se explică această necre- 
dinţă a lui? Putem gândi că mintea lui era asemenea minţii materialiştilor, care cred 
doar în ceea ce pot pipăi, în ceea ce pot cunoaşte printr-o gândire raţională? Sigur 
că nu! Sfântul Toma, ca şi toţi apostolii, a fost departe de o astfel de gândire. Şi to- 
tuşi, aţi văzut cât de greu i-a fost să creadă. 


Cert este că apostolul Toma avea o minte ascuţită, aprinsă. Această ascuţime a 
minţii sale s-a manifestat în dese rânduri şi în mod deosebit atunci când Domnul 
lisus Hristos, la invitația Martei şi a Mariei, a hotărât să meargă în Betania, să-l 


învieze pe fratele lor, Lazăr, mort de patru zile. Ucenicii Lui s-au înfricoşat şi l-au 
spus: Rabbi, nu de mult iudeii 'Te căutau să Te ucidă cu pietre, şi 'Tu din nou mergi 
acolo? lar apostolul Toma a spus: Să mergem să murim şi noi împreună cu EI! Nu 
denotă aceasta iuțimea minţii apostolului? O minte iute nu primeşte atât de uşor ca 
una liniştită tot ce este neobişnuit. Minţii apostolului Toma i-a fost mai greu decât 
minţii liniştite a apostolului loan, ucenicul iubit al lui Hristos, să creadă în învierea 
Domnului. Şi doar atunci când Toma L-a văzut pe Domnul înviat şi a pus degetele 
lui în rănile cuielor, a exclamat cu încântare: Domnul Meu şi Dumnezeul Meu! 


Acum Domnul ni Se arată. Nu suntem în situația apostolului Toma, să punem 
degetele în urmele cuielor. Prin credinţă ştim că Domnul este viu, că Se află 
împreună cu Tatăl Său, ştim că locuieşte în fiecare inimă curată care Îl iubeşte. 
Știm că Domnul şi astăzi este printre noi, în Biserica Lui, şi că ia aminte la rugă- 
ciunile noastre. 


Credinţa noastră este mult mai slabă decât credinţa apostolilor, deşi nu avem 
nici o îndoială că Hristos a înviat, fiindcă acest adevăr sfânt este primit de multă 
vreme de întreaga lume creştină. Dar credinţa noastră necesită o întărire şi o 
încălzire permanentă. Cu ce o vom întări? Cu ce o vom încălzi? Cumva prin 
atingerea de rănile lui Hristos? Cum se poate întâmpla aceasta? Doar noi nu putem 


pune degetele în aceste răni. Dar putem să le pipăim prin credinţă, prin duh, prin 
dragoste fierbinte faţă de Hristos. Putem să ne aplecăm cu gândul la aceste răni, să 
ne concentrăm asupra lor gândurile sufletului nostru, să ne îndreptăm duhul spre 
contemplarea lor. Şi cu această contemplare, cu această pipăire duhovnicească vom 
întări credinţa. 


Să privim dar la mâinile lui Hristos, să privim cu frică şi cu cutremur la mâinile 
Domnului însângerate, sfâşiate de cuie! 
Y Acestea sunt acele mâini care, cu atingerea lor, vindecau pe cei orbi. 
V Acestea sunt mâinile care îi ridicau din patul suferinţei pe cei slăbănogiți, 
V degetele care au fost puse în urechile celui surd şi gângav şi l-au vindecat. 
V Acestea sunt aceleaşi mâini care s-au atins de sicriul fiului mort al văduvei 
din Nain - şi a fugit moartea, şi duhul vieții a intrat în cel mort. 
V Aceste mâini S-au întins ca să ne primească pe noi toți, fiii Săi risipitori! Ele 
s-au întins pe cruce ca să ne izbăvească de blestemul veşnic şi de moarte. 
Ele ţin cu puterea lor întreaga lume, întregul univers. Aceste mâini conduc 
viața întregii lumi, binecuvântează de sus tot pământul, tot universul. Şi 
aceste mâini Sunt pironite de cuie, aceste mâini sunt însângerate! Cum să nu 
privim cu frică şi cu cutremur la ele, gândindu-ne la cea mai mare 
fărădelege care s-a săvârşit vreodată în lume! 


Să cădem, dar, la mâinile lui Hristos, să le sărutăm cu gândul! 


Să privim şi la picioarele lui Hristos! Şi ele au fost pironite în cuie. Pentru ce au 
fost pironite? Pentru că Domnul a mers cu sfintele Sale picioare prin toată 
Palestina, binevestind despre Împărăţia lui Dumnezeu, chemând oamenii la po- 
căinţă, propovăduind lumii Sfânta Sa Evanghelie. 


Această propovăduire a iscat o răutate diabolică din partea sinagogii evreieşti, 
fiindcă prin Dumnezeiasca Evanghelie, prin demascarea vicleniei cărturarilor, a 
fariseilor şi a arhiereilor, Domnul le-a distrus autoritatea în ochii poporului iudeu, 
o autoritate falsă, nemeritată. Astfel că s-au aprins de ură cărturarii şi fariseii şi au 
hotărât să pironească aceste picioare, pentru ca ele stea pe loc, să nu mai meargă 
niciodată nicăieri. Şi au pironit aceste picioare pe Cruce. 


Ce să facem noi, văzând aceste răni ale cuielor? Nu trebuie, oare, să cădem la 
picioarele lui Hristos, cum a căzut femeia desfrânată, care le-a spălat cu lacrimile şi 
le-a şters cu părul capului ei? Nu trebuie, oare, să cădem cu frică şi cu cutremur la 
aceste răni ale Domnului şi să primim iertarea păcatelor, la fel ca acea femeie 
desfrânată? Ea n-a primit doar iertarea păcatelor. 


Sfântul loan Gură de Aur spune că ea a devenit din nou fecioară. S-a auzit aşa ceva 
vreodată în lume? lar aceasta este dovada: desfrânata n-a devenit doar fecioară, ci 
şi soră a lui Hristos! 


Dacă este aşa, dacă astfel este puterea închinării la picioarele lui Hristos, atunci 
cum Să nu cădem noi, cei împovăraţi de păcate nu mai puţine decât cea 
desfrânată, la sfintele răni ale picioarelor Domnului, cum să nu le spălăm în 
lacrimile pocăinţei, cum să nu-l cerem din toată inima Domnului iertarea 
păcatelor? Doar pentru noi, pentru păcatele noastre Domnul a fost pironit pe 
Cruce! 


Să ne îndreptăm privirile spre cumplitele răni de pe pieptul lui Hristos, cele de la 
sulița cu care a fost străpunsă coasta Dumnezeu Omului, din care au curs sânge şi 
apă - acel Sânge care a spălat păcatele întregii lumi, acel Sânge care şi astăzi ni se 
dă în Taina Impărtăşaniei! 


Să ne apropiem de această inimă deschisă a lui Hristos! Doar ea este plină de dra- 
goste nemăsurată, dumnezeiască, care cuprinde întreaga lume, dragoste de care au 
fost învredniciţi toţi păcătoşii, dragoste care acoperea şi curăţea totul! 


Să ne apropiem de această rană cumplită a lui Hristos, să ne amintim cuvintele 
Domnului, spuse în Templul din Ierusalim în ziua înjumătățirii sărbătorii Cinze- 
cimii: Dacă însetează cineva, să vină la Mine şi să bea! (loan 7, 37). 


Să ne apropiem dar şi să bem Sângele lui Hristos, să ne umplem de dragostea care 
se revarsă la nesfârşit din inima Lui! lată ce înseamnă să pipăi duhovniceşte rănile 
lui Hristos. Doar acela le pipăie cu adevărat, care, asemenea apostolului Pavel, 
poate spune: Viaţa mea este Hristos. 


Au existat o mulțime de sfinţi care au putut spune aceste cuvinte. Acest lucru îl 
puteau spune cuviosul Serafim de Sarov, Sfântul Dimitrie al Rostovului, Sfântul 
Pitirim al Tambovului. Toţi au trăit numai cu Domnul lisus Hristos, toți au putut 
spune: Viaţa mea este Hristos. 


Să ne adresăm dar oamenilor în mijlocul cărora trăim şi să-i întrebăm pe fiecare: 
„Cu ce trăieşti?” 


Dacă îl vom întreba pe un învăţat, el va răspunde: 
„Eu trăiesc cu ştiinţa”. 


Și noi cu tulburare îi vom răspunde: 

„Doar cu atât? Pentru tine este importantă doar cunoaşterea naturii? Domnul lisus 
Hristos pentru tine nu reprezintă nimic? De rănile lui Hristos nu-ţi aminteşti 
niciodată?” 


EI va spune: 
„Sunt prea ocupat ca să mă gândesc la aceasta”. 


Să ne adresăm oamenilor politici şi să-i întrebăm: 
„Cu ce trăiţi voi?” 


Ei vor spune: 
„Noi trăim pentru a transforma, pentru a perfecționa viaţa omenească, pentru a face 
reforme care îi vor face pe oameni mai fericiţi”. 


Iar noi vom spune: 

„Da, este o sarcină demnă, dar oare nu ştiţi că Domnul lisus Hristos, cu mult timp 
înaintea voastră, a rezolvat această sarcină în aşa fel cum nimeni dintre voi nu 
poate s-o facă? EI a arătat singura cale pe care, dacă vom merge, viaţa noastră va fi 
plină de lumină”. 


Ei cu siguranţă nu vor fi de acord cu noi, ci vor continua să se ocupe cu propriile 
lor activităţi. 


Să ne adresăm oamenilor simpli şi să-i întrebăm: 
„In ce constă viaţa voastră?” 


Ei ne vor spune: 
„Viaţa noastră constă în grija de familie, de pâinea cea de toate zilele, de îmbră- 
căminte”. 


Iar noi îi vom întreba: 

„Oare n-aţi auzit niciodată că nu doar cu pâinea cea de toate zilele va fi viu omul, 
că Dumnezeu cunoaşte toate necesităţile tale, că dacă Îi vei sluji Lui cu toată inima 
nu va trebui să te îngrijeşti de ziua de mâine?” 


Să ne îndreptăm spre cartierele întunecate, sumbre ale oraşelor şi să-i întrebăm pe 
cei ce locuiesc acolo: 
„Cu ce trăiţi?” 


Unul ne va răspunde: 
„Viaţa mea constă în băutură şi în tutun”. 


Altul va spune: 
„Viaţa mea constă în hoţie şi în ucidere”. 


Doamne, cât mai curând să ne întoarcem de la întuneric, să plecăm din acel întu- 
neric în care trăiesc oamenii nefericiţi! Cât de puţini sunt cei care în aceste zile 
sfinte ale Săptămânii Patimilor, sau măcar în ziua Vinerii mari, au respectat postul, 
gândind că în această zi Domnul a fost pironit pe Cruce! 


Cât de puţini sunt cei care îşi amintesc de Hristos, cât de mulţi sunt cei despre care 
s-a spus de către apostolul Pavel un cuvânt cumplit, cutremurător: Dacă cineva 
încalcă legea lui Moise şi fără milă este ucis pe cuvântul a doi sau trei martori, cu 
cât mai aspră credeţi voi că va fi pedeapsa meritată de cel ce L-a călcat în picioare 
pe Fiul lui Dumnezeu şi I-a nesocotit sângele testamentului prin care s-a sfinţit, şi a 
batjocorit Duhul harului? (Evrei 10, 28-29) 


O, Doamne! Cât de mulţi, sunt cei din popor care L-au călcat în picioare, care au 
nesocotit Sângele lui Hristos şi chiar l-au batjocorit! 


Va auzi oare cineva dintre noi, în ziua înfricoşătoarei Judecăţi, această condamnare 
a lui Pavel? Oare va muri cineva dintre noi cu moarte veşnică pentru că L-a călcat 
în picioare pe Fiul lui Dumnezeu, nu s-a gândit la rănile lui Hristos, nu s-a închinat 
lor, nu le-a pipăit cu credinţa lui? Să nu fie! 


Să ne îndreptăm cu toată inima spre rănile lui Hristos, să primim din acest izvor 
veşnic al dragostei, dragostea sfântă! Să pătrundă şi în inimile noastre şuvoiul 
dragostei dumnezeieşti din inima lui Hristos! 


Şi va fi cu noi ceea ce spune Solomon în Pildele sale: Îi iubesc pe cei ce Mă 
iubesc. EI îi iubeşte pe toţi care Îl caută, le dă harul Său tuturor celor care îşi 
amintesc de rănile Lui şi le sărută duhovniceşte. Cu noi va fi Însuşi Domnul lisus 
Hristos, precum a spus: Cel ce Mă iubeşte pe Mine iubit va fi de Tatăl Meu şi-l voi 
iubi şi Eu şi Mă voi arăta lui (loan 14,21). 


Orice om, care-L va iubi pe Hristos, va fi iubit de Dumnezeu, i Se va arăta Hristos 
Însuşi, precum S-a arătat multor sfinţi, aleşilor Săi. El Se va arăta celui care cu 
dragoste fierbinte sărută rănile Lui, care ... va exclama împreună cu apostolul 
Toma: Domnul Meu şi Dumnezeul meu! 


ie se ste 


Altă predică a Sfântului Luca al Crimeei la Duminica Tomei: Credinţa, 
credulitatea şi necredinţa. De ce a crezut mai greu Sfântul apostol Toma? 


Toţi sfinţii apostoli au crezut la un moment dat, şi nu de prima dată, că învățătorul 
lor, Domnul lisus Hristos, a înviat din morţi. Mai târziu decât toţi a crezut Sfântul 
apostol Toma. Atât de greu i-a fost să creadă faptul uimitor al Învierii Domnului 
lisus, încât a afirmat categoric că nu va crede până când nu va pune degetul său în 
rănile cuielor, până când nu va pune mâna lui în coasta Domnului. Venind Domnul 
lisus Hristos la ucenicii Săi, le-a spus: Pace vouă! Iar lui Toma i-a spus: “Adu-ţi 
degetul tău încoace şi vezi mâinile Mele, adu-ţi mâna ta şi pune-o în coasta Mea, şi 
nu fi necredincios, ci credincios!” Cu frică şi cu uimire a pus Sfântul Toma 
degetele sale în rănile lui Hristos şi a exclamat: "Domnul meu şi Dumnezeul meu!“ 
lar Domnul i-a răspuns: “Pentru că M-ai văzut, ai crezut. Fericiţi cei ce au crezut 
fără să fi văzut!“ 


Ei bine, putem considera aceste cuvinte o lecţie pentru Sfântul Toma? L-a conda- 
mnat oare Domnul pentru necredinţa lui? Nu, nicidecum! Nu l-a condamnat, pentru 
că EI cunoştea inima lui Toma, ştia că i-a fost greu să creadă şi de aceea i-a permis 
să atingă rănile Sale. 


De ce dar Sfântul Toma a crezut cu atâta greutate, mult mai târziu decât ceilalți 
ucenici? Pentru a înţelege aceasta, trebuie să ne gândim la modul în care oamenii 
se raportează la orice zvon, la orice lucru nou, neaşteptat. 


» Există mulţi oameni creduli, care primesc fără judecată, fără critică, orice 
zvon şi cred uşor orice lucru. 

> Sunt şi unii care cred cu mare greutate, cum ar fi cei ce gândesc profund, 
cei serioşi - ei cercetează tot, chibzuiesc şi primesc drept adevăr doar ceea 
ce rezistă criticii lor. 

» Mai există şi altfel de oameni, care nu doresc să creadă în ceea ce nu este 
pe plac sufletului lor. Astfel, cei răi nu vor să creadă nici unui lucru bun. 
Oamenii, în general, acceptă mai uşor ceea ce corespunde propriilor lor 
dorințe, propriilor lor gânduri, propriilor lor dispoziţii şi nu primesc nimic 
din cele ce nu corespund raţiunilor lor. 


Mulţi oameni nu au crezut în Hristos şi în învierea Lui din cauză că nu aveau 
nevoie de învierea lui Hristos, care îi împiedică să trăiască după mintea lor, având 
egoism şi iubire de sine. De aceea au respins credinţa în Hristos şi Sfânta 
Evanghelie. 


» Există şi o categorie de oameni sceptici, care se îndoiesc de toate. 


În care dintre cele trei tipuri de oameni se încadra Sfântul Toma? El aparţinea 
grupului celor care gândesc profund, însă nu sunt creduli, al celor care doresc să se 
convingă în toate. Este, oare, aceasta o calitate negativă a sufletului şi a minţii? 
Nicidecum! Aceasta este o calitate pozitivă a sufletului şi nimeni nu îndrăzneşte 
să-l învinovăţească de ceva pe Sfântul Toma. 


Domnul lisus Hristos nu l-a învinuit, ci, luând în calcul faptul că i-a fost greu să 
creadă, că mintea lui era una critică, i-a oferit posibilitatea să se convingă de 
învierea Lui. În plus, a afirmat: “Ai crezut pentru că M-ai văzut, dar fericiţi sunt 
cei care n-au văzut şi au crezut!“ 


Cine sunt aceştia care n-au văzut şi au crezut? Sunt acele milioane de oameni, de 
creştini, care au trăit şi trăiesc până în prezent, acceptând şi crezând în Invierea lui 
Hristos fără să-L fi văzut. Pe aceştia îi numeşte Domnul fericiţi. 


Ce vom spune oare noi: cumva că ne este mai greu să credem decât le-a fost 
sfinților apostoli? Ne vom mira de faptul că ucenicii Lui apropiaţi, care au fost 
mereu cu Dânsul, care L-au iubit cu toată inima, care L-au auzit şi L-au văzut pe 
EI, care s-au atins cu mâinile de Dânsul, au crezut cu atâta greutate în învierea lui 
Hristos? De ce le-a fost greu să creadă? În Evanghelie se repetă nu o dată că 
Domnul lisus Hristos, cu mult înainte de patimile şi de moartea Sa pe cruce, le 
spunea uncenicilor Săi că va fi dat în mâinile păcătoşilor şi-L vor bate şi-L vor 
scuipa, şi-L vor răstigni pe cruce. 


A spus aceste lucruri destul de clar, însă ucenicii, care au văzut nu doar o dată cum 
Domnul lisus Hristos învia morţii, să creadă că cel mort, nemișcat, fără suflare, în 
care nu există nici gând, nici simţuri se poate învia pe sine? Acest fapt este mai de 
neînțeles decât marea minune a învierii fiicei lui lair sau a fiului văduvei din Nain. 
Apostolii nu-şi puteau închipui ca un mort să învieze singur. 


Dar noi în ce situaţie ne aflăm? Ne este uşor sau greu, fără să-L fi văzut pe Domnul 
lisus Hristos, să credem în E1? Ar trebui să ne fie mai uşor decât apostolilor, mult 
mai uşor, pentru că din momentul Învierii Domnului lisus Hristos propovăduirea 
Sfintei Evanghelii a cucerit repede întreaga lume, a stins focul păgânătăţii şi a 
luminat întunericul păgân. Şi lumina a strălucit peste lumea toată. 


Încă din timpurile vechi mulţi oameni au crezut în Hristos. Poruncile Evangheliei, 
propovăduirea lui lisus, au trăit în inimile creştinilor şi le-au condus viaţa. Lumina 
lui Hristos a luminat tot universul. Nenumărate popoare au fost pătrunse de o 
evlavie adâncă. Mare şi înflăcărată a fost şi evlavia poporului nostru rus. În toate şi 


întotdeauna oamenii se conduceau după duhul creştinătăţii. În toate faptele lor, la 
toate începuturile lor, cereau binecuvântarea lui Hristos. 


Cu numele lui Hristos pe buze, ei îi învingeau duşmanii cumpliţi, precum a învins 
Dimitrie Donskoi oastea lui Mamai. Oamenii simțeau iubire faţă de Hristos şi 
aveau credinţă în El. Toată literatura timpurilor mai vechi, arta, poezia au fost 
pătrunse de duhul lui Hristos. Și pictorii, şi poeţii, şi scriitorii aduceau jertfă 
Domnului Iisus talentele lor, Îl prea măreau prin cuvintele lor. Totul era impregnat 
de duhul evlaviei creştine; poporul ştia cât de mulţi mucenici şi-au vărsat sângele 
pentru Domnul lisus Hristos, înţelegea că se poate suferi aşa numai pentru sfântul 
adevăr şi credea în acest adevăr. 


Au existat nenumărați sfinţi care au luminat în întunericul lumii asemenea stelelor 
cereşti. Mulţi ruşi, în timpurile de odinioară, mergeau să se închine sfinților la 
Lavra Pecerska din Kiev, duceau acolo dragostea inimilor lor şi sorbeau credinţă 
de la sfinţii care odihneau acolo. 


Dar aşa a fost doar în timpurile mai vechi, până în secolul al XVI-lea. Mai aproape 
de zilele noastre au început să apară tot mai mulți şi mai mulți oameni care se 
străduiau să stingă lumina lui Hristos. Se făcea simțită tot mai mult şi mai mult 


necredința. Au apărut critici crunte, minicinoase la adresa Evangheliei, au apărut 
teoriile ştiinţifice care încercau să distrugă credinţa în Dumnezeu, credinţa în 
Hristos. 


A sosit timpul când mulţi au ajuns la concluzia că credinţa în Hristos este incom- 
patibilă cu datele ştiinţei. Şi a avut loc o apostazie masivă de la Hristos. A început 
să se stingă credința în El. Propaganda învățăturilor laice, împotriva a tot ce 
contravine aspirațiilor noastre duhovniceşti, a înţelegerii noastre duhovniceşti - 
creştea, se extindea şi se adâncea, otrăvind inimile şi minţile multor oameni. De 
aceea le este astăzi greu oamenilor să creadă în Hristos. 


Cine mai crede acum? Oare doar credulii? Nu, nu cei creduli! Cred cei în ale căror 
inimi arde şi luminează dragostea faţă de tot ce este sfânt, de tot ce este înalt, 
dragostea faţă de Domnul lisus Hristos - o dragoste atât de puternică, încât nici o 
dovadă pseudo-filosofică sau pseudo-ştiințifică nu poate stinge în ei această 
dragoste. 


Ei bine, ne vom descuraja oare, ne vom ruşina, vom merge după gloata necre- 
dincioşilor? Ştiaţi că oamenii îi urmează şi îi primesc extrem de uşor pe cei ce 
reprezintă majoritatea. 


Însă creştini care cunosc Sfânta Evanghelie, ale căror inimi sunt luminate de harul 
lui Dumnezeu şi se curăţesc cu rugăciuni îndelungate şi cu post - până la sfârşitul 
lumii îşi vor păstra credinţa lor sfântă. Şi Domnul a spus că Sfânta Biserică nu va fi 
biruită de porțile iadului, atât timp cât va exista lumea. 


Să ne întărească pe noi cuvintele ieşite din buzele Domnului lisus Hristos: “Să nu 
se ruşineze inima voastră, credeţi în Dumnezeu şi în Mine!“ 


Să mergeţi după Hristos, să credeţi în Dumnezeu, niciodată să nu primiţi ruşinea în 
inimile voastre. Şi atunci Se va sălăşlui în voi Însuşi Domnul lisus Hristos cu Tatăl 
Său şi Işi vor face locaş lor. 

(Din: Sfântul Luca al Crimeei, Predici, Ed. Sophia, Bucureşti, 2009) 


ie se ste 


Sfântul Teofan Zăvorâtul — Tâlcuiri la Duminica Tomii 


Duminica Tomii [Fapte 5, 12-20 ; In. 20, 19-31] « Domnul meu şi Dumnezeul 
meu ! », a strigat Sfântul apostol Toma. 


Simţiţi, oare, cu câtă putere s-a agăţat el de Domnul şi cât de tare Îl ţine? Cel 
care se îneacă ţine mai strâns scândura prin care nădăjduieşte să se izbăvească de 
moartea în viaţă. Să mai adăugăm că cel ce nu-L are astfel pe Domnul, acela încă 
nu crede în Domnul aşa cum se cuvine. Noi spunem «Domnul, Mântuitorul », 


înțelegând prin aceasta că EI este Mântuitorul tuturor; iar Toma zice: « Domnul şi 
Mântuitorul meu». 


Cel care spune « Mântuitorul meu », acela simte mântuirea care vine de la El, 
iar Simţământul mântuirii este împreunat cu Simţământul pierzaniei din care îl 
scoate Mântuitorul pe cel mântuit. 


Atunci când omul, care prin firea lui e iubitor de viaţă, îşi simte pierzarea aproape, 
ştiind că singur nu se poate mântui, se simte îndemnat să-L caute pe Mântuitorul. 
Atunci când Îl află şi simte puterea mântuirii ce vine de la Dânsul, se apucă de 
EI cu tărie şi nu vrea să se desprindă de Dânsul, de-ar fi şi omorât pentru asta. 


Întâmplări de acest fel nu numai că sunt închipuite cu mintea, ci sunt şi trăite în 
fapt în viaţa duhovnicească a creştinului. De aceea, atât credinţa, cât şi unirea cu 
Hristos devin din ce în ce mai puternice, ca viaţa sau ca moartea. Un om aflat în 
această stare strigă fără fățărnicie: « Domnul meu şi Mântuitorul meu! » 


Sfântul Teofan Zăvorâtul - Duminica Tomei. Cum ni se aplică nouă cuvântul: 
“Nu fi necredincios, ci credincios”? O lecţie pentru toţi din partea apostolului 
Toma 


„Ei, aţi rămas credincioşi Domnului în săptămâna ce a trecut?” 


“Păziţi-vă, fraților! lată că vine un anotimp în care mai mult decât oricând ne 
pândesc ispite, mai ales prin patimile trupeşti. Fiţi, aşadar, gata să vă arătaţi acum 
credincioşia în chip deosebit. Prietenul la nevoie se cunoaşte, iar adevărata 
credincioşie faţă de Domnul - în ispite”. 


În prima zi a Învierii Sale, seara, Domnul S-a arătat Sfinţilor Apostoli şi i-a bucurat 
cu Învierea Sa. Sfântul Apostol Toma nu se afla atunci împreună cu ei. Când a 
venit, ceilalţi Apostoli au început să-lîncredinţeze: „L-am văzut pe Domnul”, însă 
atunci el se afla într-o asemenea aşezare a duhului, încât n-a vrut să dea crezare 
mărturiei lor şi a răspuns cu hotărâre că dacă nu va vedea cu ochii lui şi nu va pipăi 
cu mâinile sale rănile de pe trupul Domnului, nicidecum nu va crede. El a rămas o 
săptămână întreagă în starea aceasta chinuitoare de neîncredere în Învierea 
Domnului. 


Domnul a văzut ce apăsare avea pe inimă, şi din milă faţă de el, arătându-Se iarăşi 
tuturor ucenicilor, în duminica următoare, când şi Sfântul Toma era cu ei, după ce 
le-a dat bineţe tuturor cu pacea Sa, îndată i-a grăit Apostolului Toma şi a zis: Adu 


degetul tău încoace şi vezi mâinile Mele şi adu mâna ta şi o pune în coasta Mea şi 
nu fi necredincios ci credincios. (În 20, 27). „Ai dorit să capeţi încredinţări pipăite 
cu privire la Învierea Mea? Vino, pipăie şi vezi - atâta doar, nu fi necredincios, ci 
credincios”. Atunci, Sfântul Apostol, într-o pornire puternică de credinţă, a strigat: 
Domnul meu şi Dumnezeul meu! (În 20, 28). 


Această întâmplare ne înfăţişează numeroase şi mişcătoare laturi ziditoare. Mă voi 
opri asupra unei singure spuse, mai de folos nouă: nu fi necredincios, ci credincios. 
Oare n-am auzit cu toţii de curând această poruncă pe care ne-a lăsat-o Domnul: nu 
fi necredincios, ci credincios? Ce am făcut noi când ne-am pregătit de îm- 
părtăşanie? L-am aşteptat pe Domnul. O săptămână întreagă ne-am chinuit, o 
săptămână întreagă ne-am tulburat de nedumerire - Se va milostivi de noi Domnul, 
ne va ierta şi ne va da să-L gustăm? Ne-am spovedit şi am făgăduit să nu-L mai 
jignim. Pentru această făgăduinţă, EI a venit la noi prin Sfintele Taine, ne-a dat nu 
numai să-L pipăim, ci să-L şi gustăm, şi prin această milostivă lucrare a Sa pare a 
spune fiecăruia dintre noi: „Mă dau ţie, gustă şi vezi - însă ia seama, îndeplineşte-ţi 
şi tu făgăduinţa: nu fi necredincios, ci credincios”. 

Aceasta a fost porunca Domnului către noi! Şi ea a fost primită, bineînţeles, de 
conştiinţa fiecăruia. Să se audă, aşadar, necontenit în inima noastră, şi să fie văzută 
de cugetul nostru neîmprăştiat ca şi cum ar fi scrisă, ca ea să îndrepteze paşii noştri 
şi să pună în rânduială faptele şi planurile noastre. Sfântul Apostol Toma şi-a 
dovedit credinţa faţă de Domnul prin toată viaţa sa, prin ostenelile apostolice şi 
prin sfârşitul mucenicesc: sarcina vieţii noastre, grija dureroasă a duhului nostru să 
fie aceea de a dovedi atât Domnului, cât şi tuturor celorlalți, că ţinem minte 
cuvântul Lui: nu fi necredincios, ci credincios. 


Fiecare să-şi amintească ce a făgăduit Domnului la spovedanie şi să-şi repete cât 
mai des singur: nu fi necredincios, ci credincios. I-ai făgăduit Domnului că vei fi 
înfrânat? Să fu înfrânat. l-ai făgăduit că vei fi cu luare-aminte față de nevoile 
altora? Aşa să şi fii. l-ai făgăduit că vei împlini cu evlavie faptele bunei credinţe la 
biserică şi acasă? Să le împlineşti. I-ai făgăduit să nu ţii ranchiună, să nu invidiezi, 
să nu te superi, să nu te mândreşti, să nu osândeşti? Să nu faci nimic din toate 
acestea. Îndeobşte, orice ar fi făgăduit Domnului cineva, în toate cele cu pricina să 
nu fie necredincios, ci credincios. 


Fiecare ştie, bineînţeles, că aşa şi trebuie. Totuşi, fraţilor, este mare nevoie să vă 
amintesc de lucrul acesta, pentru că la noi domneşte un obicei ciudat: atâta timp cât 
este post, suntem serioşi, iar cum trece postul, începem să dezlegăm la toate - şi 
încă la o asemenea scară largă de parcă nu ar fi în asta nici un păcat. Sfânta 


Biserică nu se aşteaptă ca în Săptămâna luminată a Paştilor cineva să se dedea 
vâltorii patimilor şi poftelor necurate. 


Îndată ce a trecut însă această săptămână, prin pilda sa Sfântul Apostol Toma le 
pune unora întrebarea: „Ei, aţi rămas credincioşi Domnului în săptămâna ce a 
trecut?”, iar altora le dă lecţia: „Luaţi seama, şi de acum înainte nu fiți 
necredincioşi, ci credincioşi”. 


Cât timp a fost post, n-am făcut altceva decât să dăm făgăduinţă şi să ne adunăm 
puterile. A trecut postul, şi acum se deschide arena pentru lucrarea noastră, cu 
puterile pe care şi le-a adunat în vremea postirii, potrivit planului pe care fiecare şi 
l-a făcut atunci. Şi să iasă fiecare la lucrul său şi la lucrarea sa, şi să-şi arate puterea 
şi iscusinţa. Vremea postului este vreme pentru a deprinde nevoinţa... Domnul ne- 
a adunat în biserici, ne-a învăţat, ne-a înţelepțit, ne-a tămăduit rănile, ne-a sfărâmat 
lanţurile, ne-a îmbrăcat cu toate armele trebuincioase - şi iată că acum ne scoate la 
luptă. Aşadar să ţinem piept cu bărbăţie şi în unire. Ce laudă se cuvine ostaşilor 
dacă ei, atunci când sunt scoşi la luptă după ce au fost instruiți cum trebuie, aruncă 
armele şi se predau duşmanilor? Ce laudă ni se cuvine şi nouă dacă după o 
asemenea purtare grijă faţă de noi ne vom da iarăşi pe mâna patimii de prima dată 
când se iveşte - şi asta după ce cu atât de puţină vreme în urmă am zis: „Nu voi mai 
'” şi am auzit: „Nu fi necredincios, ci credincios”?! 


păcătui 


Păziţi-vă, fraţilor! lată că vine un anotimp în care mai mult decât oricând ne 
pândesc ispite, mai ales prin patimile trupeşti. Fiţi, aşadar, gata să vă arătaţi acum 
credincioşia în chip deosebit. Prietenul la nevoie se cunoaşte, iar adevărata 
credincioşie faţă de Domnul - în ispite. Când se răscoală patima, îndată să-ţi 
aminteşti de porunca Domnului şi să dovedeşti cu fapta că vrei să-l fii credincios, 
alungând fără cruţare de sine toate îndemnurile ei. Ştie Domnul că acum ne 
înconjoară primejdii din toate părţile, şi de aceea ne aduce aminte şi ne pre- 
întâmpină. Pe mare se fac semne care arată stâncile de sub apă şi bancurile de 
Nisip: aşa şi cu noi. A venit vremea aţâţătoare de patimi, şi fiecare aude: „la seama, 
nu fi necredincios, ci credincios”. Aşadar luaţi aminte la acest îndemn! 


Ce anume are el în vedere să discearnă fiecare sfătuindu-se cu sine însuşi! Fiecare 
are patima sa: va începe aceasta să-l tulbure, ei să-i şi țină piept. Vei ţine piept, vei 
fi credincios; nu vei ţine piept, vei fi necredincios. Pe măsură va fi şi lauda, pe 
măsură va fi şi rodul! În cartea Apocalipsei i se spune unuia dintre îngerii 
Bisericilor: fii credincios până la moarte, şi îţi voi da ţie cununa vieţii (Apoc. 2, 
10). 


Aşadar, dacă nu vei fi credincios, nu vei primi viaţa. Vedeţi, zice: fii credincios 
până la moarte, nu cum facem noi - postim puţin şi credem că am făcut tot ce 
trebuia, că ne-am răscumpărat toate păcatele şi am primit îngăduinţă să trăim după 
bunul plac tot anul. De fapt, când am postit şi ne-am pregătit de Împărtăşanie încă 
nu am făcut nimic, ci doar ne-am pregătit să facem. Când cineva, după ce şi-a 
cercetat grădina sau ogorul şi a găsit acolo rădăcini de ierburi dăunătoare, zice: 
„Cutare şi cutare rădăcini, cutare şi cutare ierburi trebuie smulse”, nu a făcut încă 
NIMIC, Ci doar şi-a trasat planul a ceea ce are de făcut. Şi noi, când postim, ne pre- 
gătim de Împărtăşanie şi ne mărturisim, nu facem altceva decât să ne recunoaştem 
păcatele şi patimile şi să luăm hotărârea de a le dezrădăcina, iar la dezrădăcinare 
trebuie să purcedem printr-o osteneală aparte, nouă, pentru care vremea potrivită 
vine acum. Cel mai bine şi mai lesne este de făcut asta când patimile cu pricina se 
răscoală - fiindcă atunci când ele nu se răscoală nu ştii de ce să te apuci, aşa cum în 
grădină nu ştii ce trebuie să smulgi atunci când rădăcinile cele rele sunt ascunse în 
pământ. Lasă să fie acum vremea patimilor şi acestea să se întărâte şi ia-le cu mână 
tare, smulge-le şi aruncă-le dincolo de gardul inimii, şi fă aceasta cu bucurie, ştiind 
că astfel îi arăţi Domnul, Care ştie toate, credincioşia ta nefăţarnică, şi nu te lăsa 
pradă patimii, oricât de linguşitor s-ar apropia. 

Aşa, aşa, fraţilor, luaţi seama cu grijă cum umblaţi, nu ca nişte neînţelepţi, ci ca cei 
înţelepţi, răscumpărând vremea, că zilele rele sunt (Efes. 5, 15-16). 


Zilele rele sunt cele în care sunt mai multe sminteli. A le răscumpăra înseamnă a 
nu ne lăsa pradă ispitei smintelilor. 


Răscumpăraţi, deci, vremea ce vine în acest fel, pricepând că aceasta este voia lui 
Dumnezeu. Făcând aşa, veţi împlini negreşit ceea ce doreşte şi aşteaptă Domnul de 
la fiecare dintre voi: nu fi necredincios, ci credincios. Amin! 


(din: Sfântul Teofan Zăvorâtul, “Predici”, Editura Sophia, Bucureşti, 2009) 


Cuvinte sfinte de atenţionare duhovnicească asupra riscurilor de a irosi cele 
adunate în vremea postului şi a împărtăşirii cu Sfintele Taine: “Păziţi-vă, 
fraţilor! lată că vine un anotimp în care mai mult decât oricând ne pândesc 
ispite ... Fiţi, aşadar, gata să vă arătaţi acum credincioşia în chip deosebit” 


“Am lepădat povara postului, dar n-am lepădat rodul lui, pe care e vremea să-l 
culegem. A trecut oboseala nevoinţelor, dar să nu treacă râvna faptelor bune. S-a 
dus postul, dar să rămână evlavia. Mai bine spus, a trecut postul cel trupesc, dar n-a 
trecut postul cel duhovnicesc. Acesta e mai bun decât acela, iar acela pentru acesta 
s-a făcut... Să păzim deci măsura şi trebuinţa, împlinind cu sufletul şi cu trupul 
cele cuvenite, ca nu cumva să vărsăm deodată toate cele adunate prin post“. 


Sfântul Teofan Zăvorâtul: O lecţie pentru toţi din partea apostolului Toma - 
„Ei, aţi rămas credincioşi Domnului în săptămâna ce a trecut?” 


Această întâmplare ne înfăţişează numeroase şi mişcătoare laturi ziditoare. Mă voi 
opri asupra unei singure spuse, mai de folos nouă: nu fi necredincios, ci credincios. 


Oare n-am auzit cu toţii de curând această poruncă pe care ne-a lăsat-o Domnul: nu 
fi necredincios, ci credincios? Ce am făcut noi când ne-am pregătit de Impăr- 


tăşanie? L-am aşteptat pe Domnul. O săptămână întreagă ne-am chinuit, o 
săptămână întreagă ne-am tulburat de nedumerire - Se va milostivi de noi Domnul, 
ne va ierta şi ne va da să-L gustăm? Ne-am spovedit şi am făgăduit să nu-L mai 
jignim. Pentru această făgăduinţă, EI a venit la noi prin Sfintele Taine, ne-a dat nu 
numai să-L pipăim, ci să-L şi gustăm, şi prin această milostivă lucrare a Sa pare a 
spune fiecăruia dintre noi: „Mă dau ţie, gustă şi vezi - însă ia seama, îndeplineşte-ţi 
şi tu făgăduinţa: nu fi necredincios, ci credincios”. 


Acesta a fost porunca Domnului către noi! Şi ea a fost primită, bineînţeles, de 
conştiinţa fiecăruia. Să se audă, aşadar, necontenit în inima noastră, şi să fie văzută 
de cugetul nostru neîmprăştiat ca şi cum ar fi scrisă, ca ea să îndrepteze pașii noştri 
şi să pună în rânduială faptele şi planurile noastre. 


Sfântul apostol Toma şi-a dovedit credinţa faţă de Domnul prin toată viaţa sa, prin 
ostenelile apostolice şi prin sfârşitul mucenicesc: sarcina vieţii noastre, grija 
dureroasă a duhului nostru să fie aceea de a dovedi atât Domnului, cât şi tuturor 
celorlalți, că ţinem minte cuvântul Lui: nu fi necredincios, ci credincios. 


Fiecare să-şi amintească ce a făgăduit Domnului la spovedanie şi să-şi repete cât 
mai des singur: nu fi necredincios, ci credincios. 


— I-ai făgăduit Domnului că vei fi înfrânat? Să fii înfrânat. 

— I-ai făgăduit că vei fi cu luare-aminte faţă de nevoile altora? Aşa să şi fii. 

— I-ai făgăduit că vei împlini cu evlavie faptele bunei credinţe la biserică şi 
acasă? Să le împlineşti. 

= I-ai făgăduit să nu ţii ranchiună, Să nu invidiezi, să nu te superi, să nu te 
mândreşti, să nu osândeşti? Să nu faci nimic din toate acestea. 


Indeobşte, orice ar fi făgăduit Domnului cineva, în toate cele cu pricina să nu fie 
necredincios, ci credincios. 


Fiecare ştie, bineînţeles, că aşa şi trebuie. Totuşi, fraţilor, este mare nevoie să vă 
amintesc de lucrul acesta, pentru că la noi domneşte un obicei ciudat: atâta timp cât 
este post, suntem serioşi, iar cum trece postul, începem să dezlegăm la toate - şi 
încă la o asemenea scară largă de parcă nu ar fi în asta nici un păcat. Sfânta 
Biserică nu se aşteaptă ca în Săptămâna Luminată a Paştilor cineva să se dedea 
vâltorii patimilor şi poftelor necurate. 


Indată ce a trecut însă această săptămână, prin pilda sa Sfântul apostol 'Toma le 
pune unora întrebarea: „Ei, aţi rămas credincioşi Domnului în săptămâna ce a 


trecut?”, iar altora le dă lecţia: „Luaţi seama, şi de acum înainte nu fiți necre- 
dincioşi, ci credincioşi”. 


Cât timp a fost post, n-am făcut altceva decât să dăm făgăduinţă şi să ne adunăm 
puterile. A trecut postul, şi acum se deschide arena pentru lucrarea noastră, cu 
puterile pe care şi le-a adunat în vremea postirii, potrivit planului pe care fiecare şi 
l-a făcut atunci. Şi să iasă fiecare la lucrul său şi la lucrarea sa, şi să-şi arate puterea 
şi iscusinţa. Vremea postului este vreme pentru a deprinde nevoinţa... Domnul ne- 
a adunat în biserici, ne-a învăţat, ne-a înţelepțit, ne-a tămăduit rănile, ne-a sfărâmat 
lanţurile, ne-a îmbrăcat cu toate armele trebuincioase - şi iată că acum ne scoate la 
luptă. Aşadar să ţinem piept cu bărbăție şi în unire. Ce laudă se cuvine ostaşilor 
dacă ei, atunci când sunt scoşi la luptă după ce au fost instruiți cum trebuie, aruncă 
armele şi se predau duşmanilor? Ce laudă ni se cuvine şi nouă dacă, după o 
asemenea purtare de grijă faţă de noi, ne vom da iarăşi pe mâna patimii de prima 
dată când se ivește - şi asta după ce cu atât de puţină vreme în urmă am zis: „Nu 
voi mai păcătui!” şi am auzit: „Nu fi necredincios, ci credincios”?! 


Păziţi-vă, fraţilor! lată că vine un anotimp în care mai mult decât oricând ne 
pândesc ispite, mai ales prin patimile trupeşti. Fiţi, aşadar, gata să vă arătaţi acum 
credincioşia în chip deosebit. Prietenul la nevoie se cunoaşte, iar adevărata 
credincioşie faţă de Domnul - în ispite. 


Când se răscoală patima, îndată să-ţi aminteşti de porunca Domnului şi să dove- 
deşti cu fapta că vrei să-l fii credincios, alungând fără cruţare de sine toate 
îndemnurile ei. Ştie Domnul că acum ne înconjoară primejdii din toate părţile şi de 
aceea ne aduce aminte şi ne preîntâmpină. Pe mare se fac semne care arată stâncile 
de sub apă şi bancurile de nisip: aşa şi cu noi. A venit vremea aţâţătoare de patimi, 
şi fiecare aude: „la seama, nu fi necredincios, ci credincios”. Aşadar luaţi aminte la 
acest îndemn! 


Ce anume are el în vedere să discearnă fiecare, sfătuindu-se cu sine însuși! Fiecare 
are patima sa: va începe aceasta să-l tulbure, ei să-i şi țină piept. Vei ţine piept, vei 
fi credincios; nu vei ţine piept, vei fi necredincios. Pe măsură va fi şi lauda, pe 
măsură va fi şi rodul! 


In cartea Apocalipsei i se spune unuia dintre îngerii Bisericilor: fii credincios până 
la moarte și îţi voi da ţie cununa vieţii (Apoc. 2, 10). 


Aşadar, dacă nu vei fi credincios, nu vei primi viața. Vedeţi, zice: fii credincios 
până la moarte, nu cum facem noi - postim puţin şi credem că am făcut tot ce 


trebuia, că ne-am răscumpărat toate păcatele şi am primit îngăduinţă să trăim după 
bunul plac tot anul. De fapt, când am postit şi ne-am pregătit de Impărtăşanie încă 
nu am făcut nimic, ci doar ne-am pregătit să facem. 


Când cineva, după ce şi-a cercetat grădina sau ogorul şi a găsit acolo rădăcini de 
ierburi dăunătoare, zice: „Cutare şi cutare rădăcini, cutare şi cutare ierburi trebuie 
smulse”, nu a făcut încă nimic, ci doar şi-a trasat planul a ceea ce are de făcut. Şi 
noi, când postim, ne pregătim de Împărtăşanie şi ne mărturisim, nu facem altceva 
decât să ne recunoaştem păcatele şi patimile şi să luăm hotărârea de a le 
dezrădăcina, iar la dezrădăcinare trebuie să purcedem printr-o osteneală aparte, 
nouă, pentru care vremea potrivită vine acum. Cel mai bine şi mai lesne este de 
făcut asta când patimile cu pricina se răscoală - fiindcă atunci când ele nu se 
răscoală nu ştii de ce să te apuci, aşa cum în grădină nu ştii ce trebuie să smulgi 
atunci când rădăcinile cele rele sunt ascunse în pământ. 


Lasă să fie acum vremea patimilor şi acestea să se întărâte şi ia-le cu mână tare, 
smulge-le și aruncă-le dincolo de gardul inimii, şi fă aceasta cu bucurie, ştiind că 
astfel îi arăţi Domnului, Care ştie toate, credincioşia ta nefățarnică, şi nu te lăsa 
pradă patimii, oricât de linguşitor s-ar apropia. 


Aşa, aşa, fraţilor, luaţi seama cu grijă cum umblaţi, nu ca nişte neînţelepţi, ci ca cei 
înţelepţi, răscumpărând vremea, că zilele rele sunt (Efes. 5, 15-16). Zilele rele sunt 
cele în care sunt mai multe sminteli. A le răscumpăra înseamnă a nu ne lăsa pradă 
ispitei smintelilor. 


Răscumpăraţi, deci, vremea ce vine în acest fel, pricepând că aceasta este voia lui 
Dumnezeu. Făcând aşa, veţi împlini negreşit ceea ce doreşte şi aşteaptă Domnul de 
la fiecare dintre voi: nu fi necredincios, ci credincios. Amin! 


(din: Sfântul Teofan Zăvorâtul, “Predici”, Editura Sophia, Bucureşti, 2009) 
Sfântul loan Gură de Aur: Rodul postului 

“Am lepădat povara postului, dar n-am lepădat rodul lui, pe care e vremea să-l 

culegem. A trecut oboseala nevoinţelor, dar să nu treacă râvna faptelor bune. S-a 


dus postul, dar să rămână evlavia. 


Mai bine spus, [...] a trecut postul cel trupesc, dar n-a trecut postul cel duhov- 
nicesc. Acesta e mai bun decât acela, iar acela pentru acesta s-a făcut. După cum, 


când posteaţi, vă spuneam că se poate să nu posteşti, deşi posteşti, tot astfel şi 
acum vă spun că se poate să posteşti, deşi nu posteşti. [...] 


Cum poate să nu postească cel care posteşte? lată: când cineva se opreşte de la 
mâncări, dar nu se opreşte de la păcate. 


Cum poate să postească cel care nu posteşte? lată: când se bucură de mâncare, dar 
nu gustă din păcat. [...] 


Poate să se îmbete şi cel care nu bea vin („Vai de cei care se îmbată fără vin!“ - 
Isaia 28, 1) şi poate să fie cumpătat şi cel care bea vin (,„Foloseşte-te de puţin vin 
pentru stomacul tău şi pentru desele tale slăbiciuni“ - I Timotei 5, 23). [...] Şi oare 
nu ne învaţă apostolul: „Nu vă îmbătaţi cu vin, în care este desfrânarea, ci umpleţi- 
vă de Duhul“ (Efeseni 5, 18). Aceasta este beţia cea bună. [...] Umple mintea până 
sus cu Duhul, ca pe un pahar, ca diavolul să nu mai poată turna nimic în el! [...] 
Paharul nostru de bună beţie să fie potirul cel duhovnicesc, potirul neîntinat al 
sângelui Celui Înviat, care nu îmbată, nici nu moleşeşte, ci ne întăreşte întru 
cumpătare. [...] De această beţie să ne îmbătăm, iar de la cealaltă să ne abţinem, ca 
să nu pângărim acest mare praznic, al pământului şi al cerului deopotrivă. Căci 
bucurie mare este astăzi şi pe pământ, şi în cer. Dacă, atunci când se întoarce un 
singur păcătos, este bucurie pe pământ şi în cer [Luca 15, 7], cu cât mai mare 
bucurie va fi în cer când întreaga lume este smulsă din mâinile diavolului? Acum 
saltă de bucurie îngerii, acum se veselesc arhanghelii, acum heruvimii şi serafimii 
prăznuiesc împreună cu noi Învierea cea de a treia zi. [...] 


[Es] 


Isprăvile Invierii 


Ai văzut isprăvile Învierii? Ai văzut iubirea de oameni a Stăpânului? Ai văzut 
măreţia purtării Lui de grijă? Să nu fim aşadar nerecunoscători faţă de un astfel de 
binefăcător, nici să nu ne lenevim sub cuvânt că a trecut postul, ci acum, mai mult 
chiar decât înainte, să avem mare grijă de suflet, ca nu cumva, îngrăşându-ne 
trupul, să rămână sufletul mai neputincios, sau nu cumva, îngrijindu-ne de rob, să 
neglijăm stăpânul! Căci care este folosul dacă, sub pretextul sărbătorii, mănânci 
peste trebuinţă şi depăşeşti în toate măsura? Acest lucru şi trupul îl pângăreşte, şi 
puterea sufletului o micşorează. Să păzim deci măsura şi trebuinţa, împlinind cu 
sufletul şi cu trupul cele cuvenite, ca nu cumva să vărsăm deodată toate cele 
adunate prin post. 


Vă opresc eu oare de la a vă desfăta de hrană şi de odihnă? Nicidecum. Vă îndemn 
însă ca, împlinindu-vă cele de trebuinţă, să nu depăşiţi măsura în desfătări, încât 
sănătatea sufletelor voastre să nu cunoască vătămare. 


In adevăr, unul care depăşeşte hotarele trebuinţei, nici de plăcere nu se bucură, căci 
păţeşte boli şi alte necazuri. Eu însă nu mă îndoiesc că veţi da urmare acestor 
îndemnuri, pentru că ştiu ascultarea voastră...” 


Integral la: http://www.cuvantul-ortodox.ro/hristos-invierea-pasti-predici-cantari/ 
Vlad Botez/ Doxologia: Cum să primim și noi pacea pe care o aduce Hristos? 
Scrisori din Occident (XVI) 


Sfântul Grigorie Palama ne atrage atenția că, de regulă, dacă ne uităm la cele 
unsprezece Arătări ale lui Hristos de după Învierea Sa, în majoritatea situaţiilor 
Hristos se arată apostolilor Săi, adunaţi laolaltă. De aici înțelegem că doar în lupta 
noastră de a ne închega duhovniceşte, de a aparţine unei familii duhovniceşti sunt 
şanse să primim Şi noi, ca apostolii, pacea pe care o aduce Hristos. 


Sfântul Teofilact al Bulgariei chiar tâlcuieşte și spune că Toma, îndoielnic fiind la 
inimă în ale credinţei, nu s-a învrednicit să fie prezent când Hristos a venit în 
mijlocul lor. Și prin aceasta ne arată cât este de important să avem un cuget 
obştesc. lar cugetul obştesc e ca în familie - dacă familia hotărăște să plece în 
vacanţă, în principiu, cam toţi se duc, dacă familia hotărăşte să cumpere o casă, 
toată familia se îndreaptă spre acest efort, spre această provocare. 


De aceea, în mănăstiri şi în parohii totul se zidește în jurul unui duhovnic, care dă o 
linie. 


În momentul în care eu intru în dizarmonie cu părintele şi cu fraţii mei, mă 
autoexclud şi mă fac asemenea lui Toma. Şi de câte ori Dumnezeu vrea să-mi 
confirme din cele ale credinţei, eu voi fi îndoit (dar oare chiar aşa e?). Pentru acest 
lucru lecţia lui Toma este importantă, pentru că ne cheamă la această unitate. 


Când Toma se alătură din nou primeşte, poate, mustrarea, dar şi învăţătura de la cei 
care fuseseră de față. Atunci se face vrednic, după o săptămână, să vadă pe Hristos 
Cel Înviat. 

Și Sfântul Teofilact spune că această săptămână este pentru Toma răgaz de po- 
căință, răgaz de pregătire, răgaz de smerire a cugetului. Vă dați seama că nu i-a fost 


uşor în perioada aceasta, când el încerca să-i convingă pe ceilalți zece că n-are cum 
să învie Iisus, iar ei îi spuneau că tocmai aceasta este experienţa lor. Într-un final, 
se smereşte Toma și se face compatibil cu ei, cu frații săi, reintră în duhul unităţii 
şi se întâlneşte cu Hristos. 


Lucrul acesta este important pentru că vedem în Evanghelie că ascultarea e pre- 
cizată ca sursă de har, ca sursă de pace în inimile noastre. Toma trăieşte ceea ce 
trăim cu toţii, aude și nu crede, după care Îl vede pe Hristos şi parcă tot nu crede. 
Abia atunci când începe dialogul cu Hristos, îndoiala lui Toma este biruită și Toma 
devine teolog - în sensul de văzător de Dumnezeu, vorbitor despre Dumnezeu - 
sintetizând atât de bine că el crede că cele două firi, cea omenească, „Domnul 
meu” şi cea dumnezeiască „Dumnezeul meu” sunt una în Persoana lui Hristos Cel 
Inviat. 


Sfântul Roman Melodul - Imn despre necredinţa lui Toma 

Proimion 1 

Toma, cu dreapta sa cea iubitoare de încredințare, 

A cercetat coasta cea de viaţă dătătoare, Hristoase Dumnezeule; 
Căci uşile fiind încuiate când ai intrat, 

Împreună cu ceilalţi apostoli a strigat: 

“Tu eşti Domnul şi Dumnezeul nostru.” 


Proimion II 

Îndoiala lui Toma credinţa neindoită a rânduit, 
Mântuitorule, prin voia Ta, 

că nimeni vreodată Învierea să pună la-ndoială: 
Căci nu Fiinţă Însăşi S-a arătat aceluia, 

ci urmele cuielor din palma şi-mpunsătura lănci: 
Pentru aceea a şi mărturisit: 

“Tu eşti Domnul şi Dumnezeul Meu.” 


Proimion III 

Necrezând Învierii Tale din morţi 

Şi cercetând coasta Ta cea dumnezeicască 

Cu credinţă a strigat Toma Geamănul: 

“Stăpâne, iartă-mă pe mine, cel ce cu îndrăzneală am atins coasta Ta 
Şi primeşte-mă, lubitorule de oameni, 

Pe mine, cel ce nu mă îndoiesc nicicum, 

Ci strig cu credinţă: “Tu eşti Domnul şi Dumnezeul meu!” 


1. Cine a păzit nearsă palma mucenicului, 

De coasta cea arzătoare a Domnului apropiindu-se? 

Cine i-a dat ei această tărie, de osul cel de foc putându-se atinge? 
Cu-adevărat, coasta cea pipăită. 

Căci dacă nu ea l-ar fi întărit, cum ar fi pipăit dreapta cea de lut 
cutremurătoarele patimi cele de sub cer şi cele de sub pământ? 
Acest har 1 s-a dat lui Toma: 

Ca să se atingă de coastă, iar lui Hristos să-l strige: 

“Tu eşti Domnul şi Dumnezeul nostru.” 


2. Cu-adevărat, rugul cel purtător de foc ardea şi nu se mistuia. 
Și cred celor scrise de Moise pentru mâna lui Toma. 

Căci stricăcioasă fiind şi plină de spini, nu s-a ars 

Când s-a atins de coastă aă de o flacar-aprinsă 

Și, precum oarecând focul s-a pogorât în rugul de spini, 

Acum a alergat către foc mâna în chip de rug. 

Şi Însuşi Dumnezeu S-a fost arătat pe-amândouă păzind. 

Astfel cred şi astfel Îl slăvesc pe acest Dumnezeu şi om, zicând: 
“Tu eşti Domnul şi Dumnezeul nostru.” 


3. Căci pentru mine a fost scris dreptarul acestei credinţe 

Prin mâna lui Toma; căci aceasta, atingându-se de Hristos, 
Trestie de scriitor s-a făcut ce scrie cu iscusinţă, 

Scriind credincioşilor: de aici izvorăşte credinţa. 

De aici a băut şi tâlharul şi s-a îndreptat. 

De aici şi ucenicii şi-au adăpat inimile, 

De aici, din izvor a scos Toma cunoştinţă celor pe care le caută: 
Beau cel dintâi şi apoi pe mulţi adapă, 

Necrezând puţin, dar pe mulți convingându-i a zice: 

“Tu eşti Domnul şi Dumnezeul nostru.” 


4. Pentru care pricină, de ce sau cum de nu a crezut apostolul? 
Să întrebăm, de vă pare, pe fiul lui Zevedeu, 

Căci limpede-i că loan, în cartea Evangheliei, 

Cuvintele Geamănului a scris. 

Căci zice înțeleptul: După învierea lui Hristos 

Ceilalţi ucenici au grăit către Toma: 

O, prietene, văzut-am aicea pe Domnul! 

Dar Toma indat-a răspuns către dânşii: 

Voi cei ce L-aţi văzut, nu vă ascundeţi, ci strigaţi: 

“Tu eşti Domnul şi Dumnezeul nostru!” 


5. Vestiţi întregului popor cele ce-aţi văzut şi auzit 

Nu ascundeţi, ucenicilor, sfeşnicul sub obroc! 

Cele ce ziceţi la-ntuneric, vestiţi-le la lumină! 

Veniţi cu mine afară cu îndrăzneală! 

Staţi încă-n ascunzătoare şi spuneţi aceasta ca să vă faceţi curaj! 
Grăiţi cele înalte în taină, cu uşile închise, 

ŞI apoi strigaţi: văzut-am pe Ziditorul ascuns într-un ungher! 

Să Se arate tuturor! Să afle toată făptura! 

Să-inveţe muritorii a striga Celui înviat: 

“Tu eşti Domnul şi Dumnezeul nostru!” 


6. Cum voi putea crede vouă, auzind cuvinte cu neputinţă de crezut! 
Căci dac-ar fi venit Răscumpărătorul, Şi-ar fi căutat slugă. 

Dacă ziua ar fi răsărit, nu s-ar fi arătat dincolo de vreme. 
De-ntr-adevăr se arată Păstorul, ar fi chemat şi mielul. 

A-ntrebat oarecând: “Unde aţi pus pe Lazăr?” 

lar acum nu a zis: “Unde-aţi lăsat pe Toma?” 

Dar oare a uitat pe cel ce voia a muri cu El împreună? 
Necredincios rămân până nu văd. 

Atunci numai când voi vedea, voi pune mâna mea pe coasta Lui, 
Atunci voi crede şi voi zice: 

“Tu eşti Domnul şi Dumnezeul nostru!” 


7. Încă pe când Toma grăia acestea fraţilor săi, 

Apăru la ei în odaie Mântuitorul, îndrăznirea celor cu frică de Dumnezeu 
Îndrăznirea nepătată a celor prigoniţi şi-ameninţaţi 

În mijlocul ucenicilor S-a arătat prin uşile-ncuiate. 

Dar văzându-L Toma, indată-şi pleacă ochii-n jos, 

Și-nlăuntrul sufletului său zicea: Ce voi face? 


Cum mă voi apăra acum în faţa celor ce-o clipă mai “nainte m-am îndoit? 

Lui Petru ce să-i spun? Şi celorlalți ce voi grăi? 

Pe cei pe care puţin mai înainte i-am luat în râs cum să-i înduplec şi cum voi striga: 
“Tu eşti Domnul şi Dumnezeul nostru!” 


8. O, de aş fi deprins şi eu tăcerea ca şi lisus în sinedriu! 

Dar m-a întărâtat a grăi priveliştea celor ce se bucurau. 

M-am tulburat de cuvintele celor ce strigau cu bucurie: 

Neumbrit am văzut viu pe Cel mort de voie! 

Văzând deci vesel pe Petru, cel ce s-a lepădat, 

Și iarăşi bucuroşi pe cei fugiţi cu el dimpreună, 

Am pizmuit, căci căutam împreună cu ei să săltez de bucurie. 

Aşadar, din pizm-am grăit cele mărturisite întocmai puţin mai înainte. 
Să nu fiu certat, lisuse al meu, ci primit a striga Ţic: 

“Tu eşti Domnul şi Dumnezeul nostru!” 


9. Noapte mi s-a făcut mie şi întuneric adânc cuvintele celor impreună-slujitori cu 
mine; 

Căci acestea nu m-au luminat, nu au aprins în sufletul meu 

Făclia minunii pe care acum o văd mai presus de orice nădejde! 
Căci acum Îl văd limpede pe Hristos iarăşi venind prin uşile-ncuiate. 
Dar dacă vreme-aş fi avut să aflu că a venit astfel, 

Nu aş fi fost necredincios. 

Căci nu aveam decât să cuget. 

La intrarea şi ieşirea Lui din Maria. 

Ei doar mi-au spus că L-au văzut, 

Dar cine nu L-a văzut pe El venind, cum va putea spune: 

“Tu eşti Domnul şi Dumnezeul nostru.” 


10. Aşa zicând în sine Geamănul, a vorbit şi Dumnezeului nostru, 
lar Cel ce cercetează norii, văzând pe Toma cu inima zdrobită, 
Precum odinioară şi pe vameş, 

L-a miluit strigându-i: 


“Tu eşti Domnul şi Dumnezeul nostru!” 


11. Adormit-am într-un mic mormânt şi după trei zile-am înviat, 
Pentru tine şi pentru cei asemenea ţie m-am întins în mormânt, 

Iar tu, în loc de mulţumire, mi-ai adus necredinţă. 

Căci am auzit cele ce-ai spus faţă de fraţii tăi”. 

L-acestea Toma mai tare s-a înfricoşat şi a strigat: 

Nu mă certa, Mântuitorule, căci în Tine cred pururea. 

Dar lui Petru şi tuturor celorlalți mi-a fost greu să le dau crezare, 
Căci ştiu că au minţit Ţie şi-n ceasul răutăţilor s-au temut să-Ţi zică: 
“Tu eşti Domnul şi Dumnezeul nostru.” 


12. Văzând atunci Cela ce vede toate că Toma voia să lepede 
Învinuirea necredinţei, răspunse lui: 

“Şi tu erai cu ei în ceasul de care aduci vorba, 

Toţi M-aţi lăsat singur în vremea înfricoşatei patimi, 

Era greu timpul, Didime, nu-i învinui, 

Pentru aceea a fost scris: Bate-voi păstorul şi se vor risipi oile turmei. 
Pricepe ce îţi spun, şi fă cele ce-ai spus: 

Vrei să mă atingi? Atinge-te zicând: 

“Tu eşti Domnul şi Dumnezeul nostru!” 


13. O, minune! O, indelungă-răbdare! 

O, nemăsurată blândeţe! 

Cel neatins Se lasă-atins! Ținut de rob Se lasă 
ŞI Stăpânul arată slugii rănile Sale. 

În a căror vreme s-a cutremurat întreaga făptură. 
De asemenea daruri Toma făcându-se vrednic, 
Înalţă rugăciune Celui ce l-a învrednicit: 
“Rabdă, zicând, Stăpâne, cutezanţa mea, 

Cruţă iarba, ridică-mi povara, 

Să fiu slobozit de necredinţă, ca să cânt şi să zic: 
“Tu eşti Domnul şi Dumnezeul nostru.” 


14. Fii blând cu mine, pentru că şi eu de Tine să mă desfătez, Doamne, 
Dă-mi mie deplină credinţă care sunt al Tău, 

Ai răbdat celor străini de Tine, 

Rabdă încă şi necredinţa celui al Tău, şi arată-mi mie rănile Tale, 
Pentru că din acestea ca dintr-un izvor să scot şi să beau. 

Nu mă arde Mântuitorule, căci foc eşti prin fire, 

Dar cu voia eşti trupul pe care Însuţi l-ai făcut. 

Mă rog, acoperă-Te cu val, cât de puţin, 


Incât să mă primeşti şi pe mine ca pe femeia cu scurgerea de sânge, 
Căci nu mă ating de haina Ta, ci Insuţi de Tine m-ating, zicând: 
“Tu eşti Domnul şi Dumnezeul nostru.” 


15. Ai auzit odată, bunule ucenic, fii credincios şi nu necredincios, 

Nu te teme, nu te ard, căci îi păzesc pe cei ce rămân întru Mine. 

Dacă-am învăţat pe cuptorul Babilonului să facă aceasta, 

Cu cât mai mult nu o voi face şi nu o voi învăţa eu Însumi. 

Oare decât păcătoasa care uns-a cu mir capul Meu 

ŞI cu părul Mi-a şters sfintele Mele picioare 

Eşti tu mai întinat? Vino deci, prietene, nu ca să mă miruieşti, 

Ci pentru că tu însuţi să fii înmiresmat cu buna mireasmă a credinţei, strigându-Mi: 
“Tu eşti Domnul şi Dumnezeul nostru.” 


16. Da, lubitorule de oameni, şi eu Te voi mirui, dar nu precum păcătoasa 
oarecând, 

ŞI nu voi alerga precum aceea la vânzătorul de miruri, strigând: “Dă-mi mir!” 
Voi aduce doar credinţa mea Ție, Celui ce ai mai presus decât mirul, 

Harul — coasta Ta, al cărei mir atingând, mă bucur. 

Slăvesc, Hristoase, pogorârea Ta cea vrednică de crezare, 

Cum om Te-ai făcut pentru ca pe om, 

Pe care l-ai plăsmuit cu mâna să-l izbăveşti din deşertăciunea idolilor 

ŞI care ai primit a fi pălmuit 

Pentru ca pe mine să mă slobozeşti din patimi, ca să strig Ție: 

“Tu eşti Domnul şi Dumnezeul nostru.” 


16. [bis] Acuma, Stăpâne, ştiind că ţi-am descoperit cugetul inimii mele, 

Tu, Care cunoşti cele mai lăuntrice gânduri, vezi-mi asemenea şi pricinile, 
Dar deopotrivă îţi strig: de mai inainte-ai cunoscut pe robul Tău cel credincios, 
Căci acum văd coasta, pentru ca pe toţi să-i învăţ credinţa. 

Ating osul Tău şi urmele cuielor, 

Domn şi Dumnezeu te propovăduiesem, 

Căci ca un Domn al slavei ai răbdat răstignirea pe lemn, tuturor arătând 

Să strige Ție cu credinţă şi cu inimă curată 

“Tu eşti Domnul şi Dumnezeul nostru.” 

17. Asemenea şi tu ascultă, şi pricepe limpede: te-ai făcut părtaş înţelepciunii 
Căci Eu, Înţelepciunea Tatălui, M-am făcut cunoscut oamenilor, 

Fericit eşti în credinţă, dar Eu mai mult îi fericesc 

Pe cei care-au venit la Mine numai din auz. 

Tu auingându-te de Mine ai cunoscut acum slava Mea, 


Dar aceia numai din auzul cuvintelor se închină Mie, 
Căci mare este cugetul celor ce astfel au crezut 

Ție mă arăt ca unui ucenic al Meu, 

Acelora ca unor sfinți slujitori care strigă: 

“Tu eşti Domnul şi Dumnezeul nostru.” 


18. Cu harul Tău mă întăreşte la suflet şi la trup şi mă mântuieşte, Dumnezeule 
Preaînalte, 

Ca să mă ating şi eu de coasta Ta, primind harul tău, 

Scump sângele Tău şi preacurat trupul Tău, mă voi izbăvi de răutățile mele, 
Ca să aflu iertare pentru căderile mele. 

Toma atingându-se de Tine a cunoscut acum slava Ta, 

Dar eu mă tem, căci cunosc voile Tale 

Cunosc şi faptele mele fărădelege, conştiinţa mă mustră, 

Cruţă-mă, miluieşte-mă, cruţă-mă, Mântuitorul meu, 

Pentru ca să strig Ţie cu credinţă prin fapte şi cuvinte 

“Tu eşti Domnul şi Dumnezeul nostru.” 


Mitropolitul Augustin de Florina - Omilie la Duminica lui Toma 


Iubiţii mei, astăzi este sărbătoare. Este Duminica a doua a Paştilor sau Duminica 
lui Toma. Şi se numeşte Duminica lui Toma, pentru că astăzi Biserica noastră a 
rânduit să se citească Evanghelia care vorbeşte despre Toma. 


SR 5 e 


Ce a fost Toma? Vreun bogat, vreun om de ştiinţă, vreo celebritate a acelor 
vremuri? Nimic din toate acestea. A fost un sărăcuţ analfabet. Şi totuşi a devenit 
cunoscut tuturor. Și dacă oameni mari şi grozavi au fost uitaţi, el trăieşte în 
memoria tuturor. Ce s-o fi întâmplat? Ceva s-a schimbat în viaţa lui Toma şi 
sărăcuţul a devenit o mare personalitate. Ce s-a întâmplat? 


Într-o zi a auzit că-l cheamă o voce. O voce mai dulce şi decât vocea mamei, o 
voce care se adresează întregii lumi şi fericiţi sunt toţi aceia care o aud. Este vocea 
Hristosului nostru. Hristos l-a văzut pe Toma şi a observat că în el se ascunde un 
diamant. Diamant era dispoziţia lui cea bună. Vino cu Mine, i-a spus Hristos. Şi 
imediat Toma a lăsat toate şi L-a urmat. A stat lângă el trei ani. A ascultat 
cuvintele Lui, cuvinte care nu se mai auziseră niciodată în lume. A văzut minunile 
Lui, care sunt nesfârşite — nenumărate. A văzut sfântă vieţuirea Lui. În felul acesta 
a crezut şi a spus: Acesta este Hristos, Cel despre care vorbesc profeţiile că va 
veni. A crezut că Nazarineanul va zdrobi legiunile Romei, îi va izgoni pe ocupanți, 


va aşeza un mare tron, va întemeia un regat, cel mai mare imperiu şi va deveni 
împăratul umanităţii. 


Acestea credea şi era bucuros. Dar când în noaptea Marii Joi, în Ghetsimani — era 
şi el acolo — a văzut că-L prind pe Hristos, că-L leagă fără ca EI să arate cea mai 
mică împotrivire, că-L duc la Anna, la Caiafa, la pretoriu, că-L pălmuiesc, Îl scuipă 
şi în cele din urmă Îl conduc spre Golgota şi ÎL răstignesc fără a arunca trăsnete — 
cum ar fi putut, Toma s-a nedumerit. Când a aflat că Şi-a dat duhul, că a spus 
„Săvârşitu-s-a” (oan 19, 30), şi că L-au pus în mormânt ca pe toţi oamenii 
obişnuiţi, atunci a încetat să mai creadă. Minciună au fost toate, s-a gândit. A 
plecat, s-a dus din nou la treburile sale şi a început să se preocupe de ele ca şi mai 
înainte. Stătea departe de ceilalți ucenici. Într-o zi, când s-a întâlnit cu ei, i-au spus: 
— Toma, ai pierdut! — Ce-am pierdut? — Am văzut pe Domnul. A înviat. S-ar fi 
cuvenit să fi şi tu cu noi. — Nu cred nimic. — Nu ne crezi pe noi, pe care ne cunoşti 
de atâția ani? Nu primeşti mărturia noastră? — Dacă nu voi pune degetul meu în 
semnele lăsate de cuie în mâinile Lui şi de suliță în coasta Lui, „nu voi crede” 
(loan 20, 26). Nu voi crede, dacă nu-L văd, spune. 


A trecut aşa o săptămână în care Toma se lupta între credinţă şi necredinţă, iar 
după opt zile, ucenicii — acum împreună cu Toma — erau iarăşi închişi în 
foişorul de sus. Deodată, „uşile fiind încuiate” (loan 20, 26), iată Hristos. — 
Toma, vino, îi zice. Toma se apropie şi pune degetul său — cum este zugrăvit în 
icoană — în coasta şi în mâinile lui Hristos, şi atunci strigă: „Domnul meu şi 
Dumnezeul meu” (loan 20, 29). Aşa a încetat să mai fie necredincios, a devenit 
credincios şi afierosit lui Hristos. 


De atunci, Toma nu L-a mai ascuns pe Cel în care a crezut, cum din păcate facem 
noi. O astfel de credinţă nu are valoare. Ceea ce crezi trebuie să ai curajul să spui 
pretutindeni, chiar dacă te-ai afla între mii de necredincioşi. Acum, am ajuns că şi 
cruce ne este ruşine să facem. În Tesalonic un sărăcuţ s-a dus la un restaurant să 
mănânce şi a considerat de datoria lui să-şi facă cruce. Când l-au văzut ceilalți, au 
început să-şi bată joc... Toma nu s-a ruşinat, între necredincioşii şi închinătorii la 
idoli care Îl urau pe Hristos, să-L propovăduiască. S-a dus din sat în sat, din cetate 
în cetate, din ţară în ţară. Zbura ca un vultur. Şi pretutindeni spunea: „Domnul meu 
şi Dumnezeul meu”. Nu doar „Domnul şi Dumnezeul”. Acel „„meu” are o 
importanţă. Vezi? Femeia zice „bărbatul meu”, mama zice „copilul meu”, bolnavul 
zice „doctorul meu”. Acest „meu ” al lui Toma înseamnă că Hristos se cuvine să 
fie al meu, „Domnul meu şi Dumnezeul meu”. Că este Domnul întregii lumi este 
o realitate; dar se cuvine să fie şi al tău, să creezi o strânsă relaţie de afecţiune 
cu Hristos, atât de mult să ÎL iubeşti. 


In felul acesta, Toma a ajuns până în India. Acolo au crezut mulţi şi tot acolo el şi- 
a aflat moartea mucenicească. De aceea, creştinii din India se numesc creştinii lui 


Toma. 
Sie 3 ot 


Acesta a fost Toma, care din necredincios a devenit credincios şi astăzi sărbătorim 
pipăirea lui. În zilele noastre există mulţi necredincioşi.O minciună, zic ei, este 
religia; popii îşi bat joc de oameni, exploatează poporul... Cred că în felul acesta 
vor şterge credinţa. Noi ce vom răspunde? Vom aminti câteva lucruri simple. 


1.Apa. Omule nemulţumitor, bei apă? Te-ai gândit cine dăruieşte apa? Dacă vor 
seca izvoarele, vom cere apă. În anii de demult oamenii credeau. Am observat: 
înainte de a bea apă, îşi făceau semnul crucii. Aţi văzut acum pe cineva ca înainte 
de a bea apă să-şi facă cruce? Nimic! Cu înghițitura în gură şi-L înjură pe Hristos. 
În timp ce păsărica bea apă şi îşi înalţă căpşorul ei la cer ca şi cum ar spune: 
„Hristoase, Îşi mulțumesc”, Tu de ce nu crezi? 


2.Soarele. Auzi colo, zic unii, „prin uşile încuiate” să intre Hristos? Este de 
necrezut, inadmisibil... De necrezut? Când eram la şcoală, bunul nostru profesor 
ne spunea: Dezlegaţi enigma: „Îmi încui căsuţa şi hoţul este înăuntru”. Cine 
este hoţul? Ne întrebam unul pe altul şi acasă pe părinţi. Care era răspunsul? 
Soarele! Acesta trece prin geamuri fără să le spargă şi este în casă. Deci şi soarele 
strigă:, Hristos a înviat! ”. 


3. Aerul. Casa este închisă, dar aerul tot intră. Cum? Printr-o crăpătură. O găurică 
să găsească, trece şi ajunge până în cele mai de jos ale pământului. Aşadar, cel 
care a făcut aerul şi soarele, n-ar fi putut El însuşi Să intre „prin uşile 
încuiate”? 


4.Copacii. larna sunt goi — uscați, dar primăvara? „„Astăzi primăvara 
miresmuieşte” (Exapostilarie la Duminica lui Toma). Fiecare frunză care iese, 
fiecare floare, fiecare fruct, toate strigă „Hristos a înviat! ”. 


5. lată şi sămânţa. Plugarul o îngroapă în brazdă precum groparul pe cel mort. 
Sămânţa putrezeşte, şi după aceea înviază şi răsare. De fiecare dată când 
încolțeşte un spic — o tulpină, zice „Hristos a înviat”. Tu te îndoieşti? 


6.0ul pe care îl împărţim de Paşti. Are o importanţă. De ce? În ou este îngropat, 
închis ca într-un mormânt cu placă de marmură, un puişor. Cloşca îl încălzeşte şi 


apoi — după 40 de zile — iată-l, cu cioculeţul lui sparge coaja; doar ce iese afară, 
e ca şi cum ar cânta, ciripi „Hristos a înviat”. 


7. În sfârşit, radioul şi televizorul. Toate sunt închise, dar numai printr-un buton 
casa se umple de voci şi de imagini de la marginile pământului. Cum se întâmplă, 
ce zice ştiinţa? Există aşa-numitele unde hertziene, cărora Dumnezeu le-a dat 
puterea de a aduce toate acestea în casă. Aşadar, zidirile pot să se mişte astfel, iar 


Creatorul nu poate? 
Se aie 2 


Nu ascultați, fraţii mei, balivernele aşa-zişilor învăţaţi şi analfabeţilor. Să credeţi în 
Hristos precum strămoşii noştri, cu credință adâncă. Închideţi-vă urechile în faţa 
ateismului şi necredinţei. Păstraţi adânc în voi credinţa. Să spuneți şi voi ca şi 
Toma: „Domnul meu şi Dumnezeul meu”. Nu vă temeţi, nu vă împuţinaţi deloc. 


Dar credinţa voastră să nu fie moartă. Sfânta Scriptură spune: „Credinţa, dacă nu 
are fapte, este moartă” (lacov 2, 17). „Să arătaţi 
pretutindeni că credeţi. Să arătaţi cu faptele. Aceasta înseamnă: În viaţa voastră 
nici o blasfemie, nici o înjurătură, nici un furt, nici un adulter, nici o desfrânare, 
nici un divorţ. Să împărăţească Hristos în casele voastre, în familiile voastre, în 
copiii voştri,peste tot. 


Vă voi spune un cuvânt, ascultaţi-mă. Cred. Dacă n-aş fi crezut, aş fi rupt toiagul 
acesta pe care-l ţin şi m-aş fi făcut un meseriaş. Dar cred în Hristos, toate sunt 
minciuni, un singur lucru este adevărat. Sub stele nu există altul decât lisus 
Hristos, pe Care copii ai elinilor, lăudaţi-L şi-L preaînălţaţi întru toţi vecii. 


Amin. 


(din: cartea ” Ne vorbeşte Părintele Augustin...” volumul 2, p. 32 Omilie a 
Mitropolitului de Florina, părintele Augustin Kandiotis, în Sfânta Biserică a 
Sfântului Toma Zervis — Edessa, 7-5-1989) 


Sfântul Inochentie al Penzei: Cuvânt în Duminica Tomei - Despre osteneala 
cunoaşterii Domnului 


COLECŢIA-PĂRINTI, RUSI 


Sfântul Inochentie al Penzei 
im ij 
Viaţa care duce la Cer 


Învățăturile unui sfânt tânăr 


“Domnul meu şi Dumnezeul meu! (În 20,28). Aşa a strigat Toma după ce s-a 
îndoit vreme îndelungată de învierea lui lisus Hristos! De multă vreme a fost 
nevoie pentru a pregăti să creadă inima lui zăbavnică! După opt zile a venit lisus la 
ucenici şi Toma era cu ei (v. În 20, 26-27). 


Apostolii au văzut şi după aceea au crezut, pe când Toma n-a vrut să creadă până 
când n-a pipăit cu dreapta sa trupul Celui înviat, până când n-a pus degetele mâinii 
sale în rănile mâinilor lui Hristos şi în rănile coastelor străpunse de lance. Credinţa 
lui a crescut încet, dar când lisus Hristos, arătându-Se, i-a dat să pipăie cu 
mâinile-i stricăcioase trupul Său cel nestricăcios, când i-a arătat şi rănile cuielor 
spre încredințarea celui puţin cu credinţă, atunci şi limba şi inima şi întreg 
duhul lui Toma au strigat Celui înviat: Domnul meu şi Dumnezeul meu! adică: 
“Acum cred, Doamne! Cred din tot sufletul că Tu ai înviat cu adevărat! Cred că 
prin Înviere îşi arată puterea, stăpânirea şi Dumnezeirea nimeni altcineva, ci Tu, 
Singurul meu Domn, Tu, Singurul meu Dumnezeu!“ 


Istorisirea aceasta evanghelică ne mângâie, ascultătorule şi ne învaţă. Ne mângâie 
întrucât Milostivul Domn primeşte şi credinţa celor ce se trezesc şi încep să creadă 
târziu, căci harul lui Dumnezeu poate fi dobândit şi la vârsta bărbăției şi la 


bătrâneţe la fel ca la tinereţe, deşi cu trecerea anilor lucrul acesta devine ceas de 
ceas tot mai greu; iar de învăţat ne învaţă cum trebuie să credem. 


Să continuăm, ascultătorule, împreună-vorbirea dintre Cerescul Învățător şi 
ucenicii Lui prin împreună-vorbirea noastră şi fiind mângâiaţi de milostivire, să 
învăţăm cum să credem în El aşa încât, precum S-a arătat înaintea ucenicilor în 
casă când uşile erau încuiate, să Se arate şi în inimile noastre, care sunt încă 
ferecate înaintea Lui — mai ferecate, poate decât orice casă. 


Dacă cineva ne-ar întreba dacă avem credinţă, am spune, bineînţeles, că da — 
dar când fiecare se întreabă pe sine însuşi: „Se află în mine, oare, credinţă 
măcar cât un grăunte de grâu sau de muştar?“ este silit a recunoaşte că nu are 
nici măcar această puţină credinţă, fiindcă Domnul a zis: „Dacă aţi avea 
credinţă măcar cât un grăunte de muştar, aţi putea muta şi munţii din loc” (Mt. 
17, 20) pe când noi nu numai că nu mutăm munţii, ci nici măcar pe noi înşine 
nu ne putem muta de la necurăţie la curăţie. 


Nu avem măcar conştiinţa faptului că este slabă credinţa noastră? Nu, nici pe 
aceasta n-o avem, fiindcă atunci am fi cerut împreună cu Apostolii: Doamne, 
sporeşte-ne credinţa! (Lc. 17, 5). În fine, nu dorim, cel puţin, să avem credinţa 
adevărată? Ah, ascultătorule! Nu dorim, pentru că atunci ne-am ruga împreună cu 
tatăl celui bolnav de care se aminteşte în Evanghelie: Cred, Doamne, ajută 
necredinţei mele (Mt. 9, 24). Aşadar, ce e credinţa noastră? Fa, după cuvântul 
Scripturii, e o credință moartă (v. lac. 2, 3). Mortul n-aude, nu vede şi nu lucrează; 
aşa şi credința noastră, aşa şi noi, auzind cuvintele lui Dumnezeu nu le auzim, 
văzând îndurările lui Dumnezeu nu le vedem şi lucrând nu facem nimic pentru 
slava lui Dumnezeu. 


Cine crede în lisus Hristos, acela Îl cunoaşte, Îl iubeşte şi-L proslăveşte, adică ÎI 
cuprinde cu mintea Sa, întrucât acolo este locul cunoaşterii; Îl cuprinde cu 
inima, întrucât acolo e locul dragostei; Îl cuprinde cu toate puterile, întrucât 
acestea lucrează; aici se arată slava Domnului, care străluceşte ca lumina 
pentru ceilalţi. Aşadar, a-L cunoaşte, a-L iubi şi a-L proslăvi pe lisus Hristos 
înseamnă a crede în EL. 


Mare este osteneala cunoaşterii Domnului, însă ea este uşurată de faptul că 
Biserica ridică neîncetat la El gândurile noastre. În ea, ca într-o şcoală, este vestit 
zilnic lisus Hristos, în ea şi cântarea şi rugăciunile şi icoanele arată spre lisus 
Hristos Cel Răstignit, Înviat şi Care şade cu Tatăl. 


Trebuie doar să ne deschidem auzul, trebuie doar să ascultăm cu luare-aminte: vom 
auzi multe lucruri despre Domnul Mântuitorul şi Mijlocitorul nostru. Nu vor auzi 
aceasta care nu ascultă sau care nu vor să audă. Dacă vrei să auzi, leapădă ca pe 
praf feluritele gânduri, linişteşte-te de toate grijile casnice, lumeşti. Să nu te 
gândeşti la nimic altceva decât auzi în biserică: vei auzi, cu adevărat, că ţie şi 
fiecărui om vi se dă Trupul lui lisus Hristos, vi se dă Sângele Lui din Potirul 
împărătesc. 


La aceasta să te gândeşti, pentru aceasta să te bucuri, de aceasta să te temi şi 
atunci Îl vom cuprinde pe Domnul cu toată mintea, cu tot cugetul şi vom striga 
împreună cu Apostolul: „Domnul meu şi Dumnezeul meu! Aici, înaintea 
altarului, pipăi trupul Tău răstignit, aici văd sângele care a curs din coastele 
Tale: numai Tu şi nimeni altcineva, Să fii Domnul meu în toate zilele vieţii 
mele!“ 


Cunoscându-L pe Domnul, trebuie să-L iubim. Fiecare dintre noi iubeşte ceva: unii 
iubesc aurul şi comorile, alții — cinstea şi slava, pe când alţii doar propriul trup şi 
de aceea se îndeletnicesc doar cu mâncarea, cu băutura şi îmbrăcămintea. Ceea ce 
iubim umple tot adâncul inimii noastre în aşa fel, încât în aceasta nu mai 
rămâne loc pentru lisus Hristos. În vasul plin cu apă nu mai încape nimic: nici 


inima noastră, fiind plină cu dragoste deşartă, uneori chiar scârbavnică, nu mai 
primeşte dragostea de lisus Hristos şi nici n-o poate primi până când nu se va 
micşora dragostea de lucrurile stricăcioase. 


lisus Hristos l-a întrebat de trei ori pe ucenicul Său: „Petre, Mă iubeşti tu pe 
Mine? Petre, Mă iubeşti tu pe Mine? Mă iubeşti tu pe Mine?“ (vw. În 2115-17) şi 
prin această întreită întrebare l-a curăţit de întreita lepădare. Aşadar, fiecare dintre 
noi, ascultătorule, ar trebui întrebat: „ÎL iubeşti pe lisus Hristos?” de tot atâtea ori 
câte sunt lucrurile pe care le iubim uitând de iubirea pentru Hristos, de tot atâtea 
ori de câte dragostea noastră se întoarce de la Hristos către tot ce e pământesc. Să 
se întrebe cu privire la aceasta fiecare, să întrebe inima sa dacă-L iubeşte pe lisus 
Hristos mai mult decât orice şi mai puternic decât orice, iar ca să aflăm dacă ÎI 
iubeşte cu adevărat, Domnul a arătat ca semn al acestei dragoste împlinirea 
poruncilor: căci dragostea de Dumnezeu aceasta este, să păzim poruncile Lui şi 
poruncile Lui nu sunt grele (| În 5, 3). 


Tot ce facem acum pe placul nostru, pe placul poftelor noastre, sunt porunci ale 
lumii, porunci ale deşertăciunii, altfel spus porunci ale păcatului. Acestor porunci 
ne supunem, iar pe ale Dumnezeu le încălcăm, chiar dacă este mai uşor să umblăm 
după poruncile lui Dumnezeu decât după legea păcatelor şi a nenumăratei 


deşertăciuni — şi vom călca poruncile lui Dumnezeu atâta timp cât nu vom îndrepta 
voile noastre după voia lui Dumnezeu; iar voia şi iubirea lui Dumnezeu ne sunt atât 
de aproape, încât lisus Hristos spune: Eu cu voi sunt în toate zilele (Mt. 28, 20); 
atât de mari, încât aşa a iubit Dumnezeu lumea, ca pe Fiul Său Cel Unul-Născut 
L-a dat (În 3, 16) - cum nu ne va da toate împreună cu EI? (Rom. 8, 32); atât de 
stăruitoare, încât Domnul zice: Iată, Eu stau la uşa inimii fiecăruia şi bat, dacă va 
auzi cineva glasul Meu şi va deschide, voi intra la el (Apoc. 3, 20) — şi uşa inimii 
se va deschide pentru Domnul numai atunci când Domnul va intra în ea şi toată 
inima noastră va striga: Domnul meu şi Dumnezeul meu! — va striga şi ÎL va simţi, 
va gusta dulceaţa de negrăit şi se va bucura în Domnul. 


Cei ce-L iubesc pe Domnul Îl proslăvesc. Făclia aprinsă răspândeşte lumină în 
casă: şi omul care Îl iubeşte pe Domnul străluceşte între ceilalți oameni, luminând 
întunericul lor. Lucrurile lui se înfăţişează privirilor tuturor şi ele sunt asemenea 
lucruri ca, văzându-le, nu poţi să nu-L proslăveşti pe Domnul, nu poţi să nu zici: 
„Slavă lui Dumnezeu! Şi printre noi sunt oameni care Îl caută pe Domnul, sunt 
oameni care-L iubesc“. Lumina nu se poate ascunde în întuneric; mai devreme 
Sau mai târziu, iubirea de Dumnezeu din inima omenească se descoperă pe faţă, 
se arătă în privire prin blândeţe şi prin smerenie, se arată pe buze prin lauda 
adusă lui Dumnezeu şi binecuvântările aproapelui, se arată în toate mişcările 
trupului prin bună rânduială şi prin sfinţenie. Atunci omul întreg împlineşte 
ceea ce porunceşte Duhul Sfânt: ori de mâncaţi, ori de beţi, ori altceva de faceți, 
toate nu spre slava proprie, ci spre slava lui Dumnezeu să le faceţi (I Cor. 10, 
31), şi: proslăviţi-L pe Dumnezeu în sufletele voastre şi nu numai în suflete, ci şi 
în trupurile voastre (I Cor. 6,20). 


Să nu ne amăgim, ascultătorule, pe noi înşine, cum că Îl proslăvim pe Dumnezeu, 
dacă limba noastră Îl laudă cu vorbele de dragoste ale altuia, dacă închinăm câteva 
minute slujirii Lui. Nu! Atâta timp cât inima voastră nu va striga către Domnul cu 
vorbele Apostolului: Domnul meu şi Dumnezeul meu!, adică: „Tu eşti Domnul 
meu, iar lumea, iar deşertăciunea, iar păcatul nu au stăpânire asupra mea; Tu eşti 
Dumnezeul meu, Ţie Unuia mă închin, Ţie Unuia Îţi slujesc şi pentru Tine trăiesc, 
iar toate celelalte, ca pe nişte idoli, ca pe o urâciune, ca pe pierzare, le lepăd şi le 
urăsc“, toată iubirea noastră este numai de ochii lumii şi toată credinţa noastră e 
necredinţă. 


Aşadar, să ne dăruim toate puterile Domnului, să strigăm către El din adâncul 
sufletului: Credem, Doamne, ajută necredinţei noastre! (v. Mt. 11,24), să nu 
încetăm a ne ruga până când Domnul nu va adăuga darul Său — credinţa Sa — la 
credinţa noastră“. 


(din: Sfântul Inochentie al Penzei, Viaţa care duce la Cer. Învățăturile unui 
sfânt tânăr, Editura Sophia, 2012) 


Pr. Valentin Mordasov, duhovnicul de la Pskov - Cuvânt la Duminica Tomei 


Pr. Valentin Mordasov 


duhovnicul de la Pskov 
De 
Invăţături şi 
întâmplări minunate | 


“Apostolul Toma ne oferă prilejul să vorbim despre credinţă şi despre necredinţă. 
Domnul Se întreabă dacă va găsi credinţă pe pământ la cea de-a Doua Venire a Sa. 
La sfârşitul vremurilor se va răci credinţa. Noi suntem martorii acestui fapt. Multe 
localităţi sunt împrejur: Neelovo, Teamsa şi alte sate, dar în ele dacă se găsesc 
patru-cinci drepţi. Oamenii nu merg la biserică pentru că nu au credinţă. 


Sfinţii Părinţi spun că nimic nu-i este omului atât de necesar, precum credinţa. 
De ea depinde nu doar bunăstarea fiecăruia în parte, ci şi a întregii societăţi. 
Fără credinţă, societatea este ca o corabie fără cârmă. Credinţa este sufletul 
poporului. Fără credinţă, poporul este ca un trup care se descompune. Intenţiule şi 
gândurile bune izvorăsc din credinţă. Fără credinţă, societatea este ca o haită de 
animale sălbatice, capabile să se sfâşie una pe alta. Credinţă profundă au cei care se 
străduiesc să împlinească cuvântul lui Hristos, voia Lui. Credinţa vine din auzirea 
Cuvântului. Aşa a fost când Petru a rostit o cuvântare şi 3000 de oameni au venit la 
credinţă; altă dată, în urma propovăduirii sale au venit 5000. 


În zilele noastre, duhul necredinţei este alungat prin citirea Evangheliei. Citeşte 
Faptele Apostolilor, îndrumările Sfinţilor Părinţi, viețile sfinților. Chiar dacă citeşti 
ŞI uiţi, continuă să citeşti, căci prin Cuvânt te sfinţeşti. Roagă-te: „Doamne, dă-mi 
credință!” Apostolul Toma, fiind împreună cu ceilalți apostoli, avea credinţă, însă 


când a rămas singur s-a clătinat. De aceea şi nouă ne este necesară comuniunea cu 
cei credincioşi. Pentru aceasta s-a întemeiat Biserica pe pământ. 


Mlădiţa aflată în viţă dă rod, dar dacă este tăiată, se usucă. Tot aşa şi creştinul: 
dacă se desparte de Biserică, se va lipsi de hrană duhovnicească şi va pieri. Poporul 
a devenit necredincios şi a început să nu mai meargă la biserică. Biserica lui 
Hristos este Raiul pe pământ, unde hrana este pregătită. Hrăneşte-te cu Sfintele 
Taine. Discuţiile evlavioase hrănesc şi ele inima, pentru că unde sunt doi sau trei 
adunaţi în numele Meu, sunt şi Eu cu ei. Fără credinţă tare nu poţi bineplăcea lui 
Dumnezeu. Mulţi sunt chemaţi, dar puţini sunt aleşi. 


Toma este simbolul cunoaşterii: al credinţei prin cunoaştere. Dar cât de des 
cunoaşterea este păcătoasă! Este păcătoasă curiozitatea, când omul vrea să afle cele 
ce sunt mai presus de el şi nedescoperite lui. Aşa cum un animal nu poate să ştie 
ceea ce ştie omul, tot aşa nici omul nu poate şi nu trebuie să ştie cele mai presus de 
el rânduite de Dumnezeu. 


Noi suntem curioşi: „Unde se află iadul?” „Cum să ne aflăm destinul?” N-ar fi 
mai bine să aflăm cum Să evităm iadul şi să ne rugăm ca Domnul să ne îndrepte 
destinul spre mântuirea sufletului? Totuşi, curiozitatea îi împinge pe oameni să 


recurgă la cărţile de noroc şi la vrăji şi la spiritism şi la altele. Cât de des astfel de 
oameni neatenţi devin jucărie în mâna demonilor! Este greşită şi periculoasă 
curiozitatea faţă de cărțile cu conţinut păcătos; când îi dăm curs, suntem asistați de 
diavol. 


Dumnezeu este absent şi din disputele între creştini şi atei: vrăjmaşul distrage 
participanţilor la dispută, atenția de la Dumnezeu. Bârfele, curiozitatea, 
contabilizarea avutului celorlalți sunt periculoase. Curiozitatea este păcatul Evei, 
care a dus la căderea omului. Toate gândurile curiozităţii te împrăştie, te distrag 
de la Dumnezeu şi de la rugăciune. Este folositoare şi necesară curiozitatea faţă 
de tainele sufletului nostru: cum Să biruim păcatul, cum Să atingem nepătimirea, 
cum Să-L atragem pe Duhul Sfânt. Cunoaşterea adevărului vine din Cuvânt. Ea 
ne ajută la dobândirea înţelepciunii duhovniceşti. 


Cunoştinţele în câmpul muncii sunt o necesitate şi ele trebuie dobândite. 
Curiozitatea sfântă este: Cum să mă mântuiesc? Cum Să moştenesc viaţa 
veşnică? Fie ca pe aceasta să o avem şi noi toată viaţa! Amin”. 


(Din: Pr. Valentin Mordasov, duhovnicul de la Pskov: învățături şi întâmplări 
minunate, Editura Sophia, 2011) 


Ce fel de mărturisitori ai Învierii suntem? Vibrează viaţa lui Hristos în noi? 
Cuvântul Vlădicăi Antonie de Suroj la Duminica Sfântului apostol Toma 


ul TON 


Doxologia/ Mitropolitul Antonie de Suroj: Sfântul apostol Toma şi înnoirea 
fiinţei prin Invierea Mântuitorului 


“Hristos a Inviat! Astăzi prăznuim ziua Sfântului apostol Toma. De a cărui îndoială 
ne amintim adeseori. Într-adevăr, el este cel care a pus la îndoială vestea dată de 
ceilalți apostoli: “Hristos a Inviat! Noi l-am văzut!“. 


Însă Toma nu a fost de felul lui un îndoielnic, nici nu a rămas “necredincios“ 
plenitudinii revelației divine în Hristos. Să ne amintim doar episodul când apostolii 
şi Domnul au auzit de boala lui Lazăr, când Hristos le-a spus: <Să ne întoarcem în 
Ierusalim>. La care ceilalţi i-au replicat: <Dar iudeii vor să te omoare. Cum să ne 
întoarcem?> Doar apostolul Toma a spus: <Să mergem și noi, să murim cu EL.> (In 
11, 16). El era pregătit a fi nu doar un ucenic în cuvânt, nu doar un discipol care îşi 
urmează maestrul, ci unul care îşi pune viaţa sa împreună cu EI, ca pentru un 


prieten - şi asemenea unui prieten. Deci, să nu uităm mărinimia, credincioşia şi 
integritatea lui Toma. 


Dar ce s-a întâmplat atunci după Învierea lui Hristos, când ceilalți Apostoli i-au 
spus (lui, care nu fusese prezent) că L-au văzut pe Domnul înviat? De ce nu a 
acceptat vestirea lor? De ce s-a îndoit? De ce a spus că are nevoie de dovezi - 
dovezi palpabile? Pentru că Toma a văzut în spusele lor bucuria că Hristos nu 
murise, că EI era viu, că biruința fusese dobândită; dar, cu toate acestea, ei erau 
aceiaşi oameni. Nu a văzut în ei nici o diferenţă. Erau aceiaşi oameni pe care îi ştia 
- doar că bucuria luase locul fricii. Și Toma afirmă: <Dacă nu voi vedea cu ochii 
mei, dacă nu voi cerceta eu însumi Învierea, nu pot să vă cred>. 


Oare nu acelaşi lucru pot să îl afirme şi cei care ne întâlnesc pe noi? Şi noi am 
vestit Învierea lui Hristos cu câteva zile în urmă - hotărât, sincer, cu toată 
încredințarea. Şi noi credem în Înviere cu toată fiinţa...Dar, cu toate acestea, când 
oamenii ne întâlnesc - în casele noastre, pe stradă, la locurile noastre de muncă, 
oriunde - oare nu zic, la rândul lor: Ce au oamenii aceștia? Ce s-a întâmplat cu ei? 


Apostolii Îl văzuseră pe Domnul înviat, însă Învierea nu devenise încă o parte a 
experienţei lor personale. Nu ieşiseră încă din moarte întru viaţa cea veşnică. La fel 
şi noi. Doar sfinţii... doar vederea lor lasă impresia că mesajul pe care îl transmit 
este un adevăr. 


De ce mesajul nostru rămâne neauzit? Pentru că noi vestim, dar nu suntem. Ar 
trebui să fim atât de diferiţi faţă de cei care nu au experienţa Domnului Celui Viu 
şi Înviat (Cel ce ne-a împărtăşit Viaţa Sa, Cel ce ne-a trimis Duhul Său Cel Sfânt), 
precum o persoană vie este diferită față de o statuie, cum spune CS Lewis. O 
statuie poate fi frumoasă, magnifică, glorioasă şi sublimă - însă rămâne o piatră. O 
fiinţă umană poate să fie mult mai puţin, în prezenţa sa exterioară - dar este vie, 
este o mărturie a vieții. 


Aşadar, să ne examinăm şi să ne punem întrebarea unde ne aflăm. De ce oamenii 
care ne întâlnesc nu sesizează că noi suntem de fapt membre ale lui Hristos Celui 
Inviat, temple ale Duhului Sfânt? De ce? 


Fiecare va trebui să răspundă la această întrebare în mod personal. Să ne examinăm 
fiecare şi să fim pregătiți să răspundem înaintea propriei conștiințe şi să facem ceea 
ce este necesar pentru a ne schimba viețile; în aşa fel, încât oamenii care ne 
întâlnesc să poată afirma: Nu am mai întâlnit un astfel de om... Există ceva în el ce 
nu am mai întâlnit la nimeni altul. Ce este oare?... lar noi să putem răspunde: Este 


Viaţa lui Hristos, care vibrează în noi. Noi suntem mădularele Sale. Este Viaţa 
Duhului Sfânt, care sălăşluieşte în noi. Noi suntem templul său. Amin”. 


“În zilele noastre atât de viclene, în care criza îi îngenunchează pe mulţi, cum 
se poate bucura cineva de Înviere?” - Părinţii Moise Aghioritul şi Zaharia 
Zaharou ne învaţă cum să primim harul Învierii şi să gustăm prezenţa lui 

Hristos în inimă, învingând moartea din noi în fiecare zi 


Mărturie athonită: Ca şi Toma... 


Monahul Moise Aghioritul: 


“Duminica trecută am prăznuit slăvita Înviere a Domnului. Ecoul marii sărbători 
persistă. Strălucitoarea sa lumină ne inundă. Hristos Cel înviat îl cercetează pe 
necredinciosul Toma şi pe noi. Se coboară la neputința noastră. Consimte să ne 
cerceteze, ca să ne alunge gândurile de necredinţă, de îndoială şi de frică. 


La miezul nopţii de Paşti s-a născut nădejdea cea dătătoare de veselie, netemerea 
de moarte, moartea morţii, moartea deznădejdii. Înfricoşătorul și obositorul 
întuneric se retrage. Şi vine o lumină puternică, care le luminează pe toate. Nimic 
nu se poate ascunde, ci toate ies acum la vedere. Lumea încetează să mai fie 
necuviincioasă. Odată cu Învierea lui Hristos suflă un alt vânt, care produce 
schimbare, a venit renașterea omului, începutul unei vieți noi, un alt mod de 
viețuire. Firea noastră s-a transformat. 


Odată cu Învierea, omul își regăseşte valoarea sa, poziţia sa, menirea sa. Se 
luminează, luminează, strălucește, se linişteşte şi se bucură cu adevărat şi cu 
putere. Va putea întreba cineva, cum va putea să se facă aceasta, când zilnic i se 
micşorează venitul, nu o poate scoate la capăt, se mâhnește şi se întristează din 
pricina cheltuielilor, a nevoilor, a dărilor, a obligațiilor, a datoriilor şi a dobânzilor? 
În zilele noastre atât de viclene, în care criza îi îngenunchează pe mulţi, cum se 
poate bucura cineva de Înviere? Suspiciunea, neîncrederea, îndoiala şi neliniștea 
lui Toma revin. Nu cumva ne-am înșelat, pentru că urmăm un Răstignit şi Înviat? 


În Săptămâna mare care a trecut, Hristos Cel fără patimă a pătimit pentru noi cei 
pătimași; Cel fără de păcat pentru noi cei păcătoşi. A luat pe Cruce patimile noastre 
şi le-a răstignit. Patimi multe, înfricoşătoare și felurite. Ura pricinuitoare de 
moarte, mândria luciferică, individualismul abisal, invidia nepotolită, iubirea de 
sine fără frâu, iubirea de bani fără hotar, iubirea de trup maniacă, iubirea de slavă 
nebiruită, răutate îmbelşugată şi prisositoare. Patimile au adus temeri, complexe de 
inferioritate, tulburări, nervozități, dezechilibrări, tulburări psihologice şi goluri 
lăuntrice. 


Creştinul contemporan caută să se prindă de ceva, ca Toma, să pipăie adevărul, să 
se încredinţeze cumva despre adevăr. Mulţi îl dezamăgesc şi nu mai poate să se 
încreadă în ei. Criza economică serioasă, şomajul, viitorul fără lumină, ştirile 
zilnice dure mai degrabă îl dezamăgesc. Oameni tineri cu aripile tăiate se în- 
greuiază să vadă departe, văd cum frumoasele lor vise se îneacă, cum străduințele 
lor eșuează, cum nădejdile lor se sting atât de repede. 


Să cerem să-L vedem pe Hristos ca şi Toma, chiar să şi-L pipăim, ca să ne 
convingem cum trebuie. El este Singurul care nu ne va deznădăjdui, nu ne des- 
curaja niciodată. Numai să acceptăm [să recunoaștem -n.n.] în mod liber şi nesilit 
patimile noastre, greşelile noastre, necredința noastră, prudenţa noastră, credinţa 
noastră rece, nepăsarea noastră, aprecierea greşită a sinelui nostru şi multul nostru 
raționalism. Lupta pentru transformarea patimilor contrare în virtuţi dumnezeieşti 
nu este împiedicată de nimeni niciodată şi de nici o criză economică. Este suficient 
ca noi înşine s-o dorim mult. Omorârea patimilor va aduce nepătimirea, mâhnirea - 
bucurie, deznădejdea - nădejde, desigur într-un alt nivel şi măsură. 


Atunci și noi, ca şi prietenul nostru Toma, vom striga din toată inima, din tot 
sufletul şi cu multă căldură: „Domnul meu şi Dumnezeul meu, slavă Ţie!”. 
Frăţeşte, cu smerenie şi prieteneşte, vă doresc să aveţi cu toții o întâlnire personală 
cu Hristos Cel răstignit şi înviat, ca cea minunată pe care a avut-o "Toma, care în 
cele din urmă nu era cu desăvârşire necredincios, ci un credincios care căuta o 


oarecare probă, puţine dovezi ca să se încredințeze. Desigur Hristos a spus că mai 
fericiți sunt cei care vor crede în EI fără să-L vadă şi fără se ceară semne, precum 
Toma. 


Să nu uităm aceasta, deoarece cred că este destul de însemnat”. 


Augustin Păunoiu - Ziarul Lumina: „Am fost mort şi, iată, sunt viu, în vecii 
vecilor” 


Învierea lui Hristos desparte timpul în două și se așază ca o piatră de hotar între 
lumi. Vestea Învierii din mormânt este noutatea absolută pe care urechile doresc să 
o audă, iar adâncurile sufletelor să o primească ca în oameni să se sălășluiască 
Duhul Celui sculat din morţi. Prin răstignirea şi Învierea Sa, Domnul n-a cedat nici 
unei tranzacţii, n-a făcut nimic de încropeală. A zdrobit omul cel vechi ca să fie cu 
putință eliberarea totală. Peste acest om sfârșit şi sterp a lăsat să cadă piatra grea de 
mormânt, simbol al unei lumi încheiate și al alteia care trebuia să vină. Prin 
Învierea Sa, Hristos, Cel întâi născut din morţi, sparge zăvoarele morţii şi spune 
tuturor celor care cred în EI: „Eu sunt învierea şi viaţa” (loan 11, 25). 


Interviul cu părintele Zaharia Zaharou ne vorbeşte despre cum putem gusta din 
moartea Domnului pentru a ne bucura de Invierea Lui. 


Părinte Zaharia, cum și când învinge Hristos în noi moartea de fiecare zi? 
- Cred că Hristos a învins moartea din noi prin întreaga Lui lucrare mântuitoare pe 
care a săvârşit-o pentru noi, întreaga iconomie dumnezeiască pe care a plinit-o. Din 


momentul în care a unit firea dumnezeiască cu firea omenească, toate virtuțile firii 
dumnezeieşti s-au revărsat, s-au transmis asupra firii omenești. Cu firea omenească 
pe care a luat-o din Sfânta Fecioară, El a împlinit lucrarea mântuirii noastre. 
Sfântul Apostol Pavel spune că Dumnezeu nu ne-a mântuit prin atotputernicia Sa, 
ci prin slăbiciunea sa. Dar slăbiciunea lui Dumnezeu este mai puternică decât tăria 
omului. Vorbim despre slăbiciune pentru că ne referim la deşertarea şi smerirea Sa 
până la trup, pe care le-a răbdat ca să ne răscumpere din păcatele noastre. A suferit 
pentru noi, de bunăvoie şi fără de păcat. De aceea, mormântul nu a putut să-l ţină 
pe Hristos. EI nu a cunoscut stricăciune în mormânt. 


De ce Hristos după Înviere Se arată numai ucenicilor și femeilor mironosițe şi 
nu face dovada acesteia mai-marilor templului și fariseilor? 

- Oricum, fariseii şi căpeteniile templului nu ar fi primit această veste, nu ar fi 
acceptat-o. Din bunătate, Domnul nu a vrut să pună asupra lor un păcat mai mare 
decât aveau deja. Dacă citim cu atenție Scripturile Noului Testament, vedem că 
Hristos a evanghelizat cumva fiecare persoană cu care a intrat în contact. Dar nu 
toți au acceptat lumina adevărului Domnului. Tâlharul cel bun a primit-o. ŞI 
sutaşul, de asemenea. La fel şi soția lui Pilat. Atunci când au venit în Ghetsimani 
să-L prindă, puterea Lui dumnezeiască i-a aruncat la pământ pe toţi. Și asta nu a 
fost de-ajuns ca să le dea să înţeleagă cele despre EI, ci au continuat fapta lor rea, 
L-au prins, L-au răstignit. Nu s-au lăsat convinși de aceste lucruri. 


Dar Domnul, într-un anume fel, Se descoperă fiecărei ființe omenești. Aşa încât, 
nimeni la Judecata de Apoi nu va avea cuvânt de îndreptățire. El nu judecă şi nu 
osândeşte pe nimeni. Noi suntem cei care ne atragem propria noastră osândă prin 
primirea sau respingerea adevărului Lui. 


Explicaţi legătura dintre Cruce și Inviere. In Vinerea mare suntem apăsaţi, trişti, 
neputincioşi în fața morții Mântuitorului, iar Duminică, de Paşti, dimpotrivă, 
biruitori. 


- Fiind împreună cu El prin pocăința noastră și durerile inimii noastre înfrânte, 
murim deşertăciunii lumii acesteia şi sinelui nostru păcătos. Asta ne pregăteşte să 
fim părtaşi la bucuria învierii Lui, să ne împărtăşim de ea. Toată perioada Postului 
mare este un prilej pentru noi de a gusta un pic din moarte. Asta ca să fim în stare 
să intrăm în prezenţa dătătoare de viaţă a lui Hristos cel Înviat. Atunci când 
Domnul Se arată Sfântului loan, cuvântătorul de Dumnezeu în Apocalipsă, îi 
spune: „Am fost mort şi, iată, sunt viu, în vecii vecilor” (Apoc. 1, 18). Şi, de 
atunci, calea către lumina Învierii este aceeaşi. În măsura în care gustăm din 
moartea lui Hristos, ne vom bucura, de asemenea, de Duhul Învierii Lui. În Faptele 


Apostolilor, Sfântul Luca spune că în această lume Hristos este în suferință. Şi aşa 
cum pentru Domnul calea a fost prin Pătimiri și îngropare spre Înviere, aceeaşi cale 
stă şi înaintea noastră. Dacă gustăm fie şi puţin din moartea omului vechi în 
ascultarea de poruncile lui Hristos, atunci, cu siguranţă, ne vom învrednici să fim 
părtași şi harului Crucii şi Învierii Lui. Biserica lui Hristos dreptmăritoare prin 
toate nevoințele pe care ni le pune înainte, în Postul mare cu precădere, dar şi în 
restul anului, este ca o şcoală pentru noi care ne învață cum să gustăm din moarte 
ca să dobândim Învierea. 


Toţi dorim Să înviem, dar nimeni nu vrea să moară. Cum ar trebui să facem ca 
această moarte față de păcat, faţă de egoism să fie dorită de noi, de toţi? 

- Poate că există o scurtătură care să ne ducă la lucrul ăsta. Este cea pe care ne-a 
arătat-o tâlharul aflat de-a dreapta Mântuitorului pe cruce. Trebuie să ne osândim 
pe noi înşine de toată nedreptatea şi să dăm slavă lui Dumnezeu şi dreptate Lui. 
Acest lucru este foarte mare. Dacă ajungem să învăţăm a ne osândi pe noi înșine 
pentru slăbiciunile noastre, pentru nedreptăţile şi păcatele noastre și Îl îndreptățim 
pe Dumnezeu și Îi dăm slavă pentru toate, aceasta ne va duce la dobândirea harului 
primit de tâlharul cel bun. 


De aceea e nostri aveau 0 pei peste smerită: m 


Hristos, de-a lungul vieţii Sale pământești, parcurge un drum, drumul de la 
robul lui Dumnezeu (Ebed-Yahve) aşa cum ni-L prezintă prorocul Isaia în 
capitolul 53 al cărţii sale până la Hristos, Împărat peste moarte, aşa cum Îl 
vedem în finalul Evangheliilor. E calea de la robie la înfiere, prin ascultare până 
la moarte. Care este legătura dintre ascultare şi înviere? 


Calea lui Hristos a fost calea jertfei Sale. EI S-a jertfit pe Sine Însuşi pentru 
păcatele noastre în ascultare de Tatăl şi din dragoste pentru noi. Căci „iubindu-ne 
pe noi, ne-a iubit până la sfârşit” (loan 13, 1). Din momentul în care Hristos intră 
în lume, EI o face cu un singur scop. Epistola către Evrei ne spune în acest sens: 
„lată, Dumnezeule, vin să fac voia Ta” (Evrei 10, 7). Hristos vine în lume ca să 
împlinească voia lui Dumnezeu. Şi aceasta este voia Tatălui şi a Fiului şi a 
Sfântului Duh, din sfatul cel mai dinainte de veci. Și vine în lume cu acest gând de 
a-i mântui pe toţi. EI descoperă cuvântul Tatălui tuturor. Şi Îşi arată dragostea faţă 
de noi, primind rușinea Crucii de dragul nostru. În Ghetsimani Se roagă pentru 
mântuirea întregii lumi. Cu aceeaşi rugăciune și dragoste în inima Lui Se înalță pe 
Cruce la Golgota. Și cu aceeaşi plinătate, dorință de a-i mântui pe toţi, Se pogoară 
în mormânt. Fiindcă era fără de păcat şi în deplină ascultare de Tatăl, lisus nu a 


văzut stricăciune în mormânt, iar Dumnezeu Tatăl L-a înviat a treia zi. Și a înviat 
cu acelaşi dor în inimă, ca toţi să se mântuiască. 


După cum Sfântul loan Gură de Aur zice în Cuvântul său la Paşti: „Hristos a înviat 
şi nimeni nu mai este în mormânt”. În acest fel Mântuitorul ne-a arătat adevăratul 
chip al omului, aşa cum l-a gândit și menit Dumnezeu mai înainte de veci. Hristos 
devine Noul Adam, care poartă în El toată omenirea. De aceea toți sfinţii lui 
Dumnezeu sunt asemenea lui Hristos. Ei primesc aceeaşi lărgire a inimii, care 
devine atotcuprinzătoare şi aduc prin mijlocirea lor înaintea lui Dumnezeu pe toți 
oamenii din lume cu dorința de mântuire pentru ei. 


- Viaţa noastră, a oamenilor de azi, este robită patimilor. Avem vreo șansă la 
înviere atunci când cădem zi de zi? 


- Sigur că avem. Hristos a venit pentru noi, S-a coborât pe pământ, a murit pentru 
noi, S-a îngropat pentru noi, S-a pogorât până la iad pentru a umple de energia 
prezenței Lui întregul univers şi să ne dea posibilitatea să-L întâlnim oriunde ne- 
am afla, indiferent de condiţiile în care am fi. E nevoie de o singură condiţie ca să 
primim harul Învierii, aceea să îmbrăţişăm poruncile Lui și cuvintele Lui. Să le 
primim. Cu cât mai mult primim și împlinim poruncile Lui, cu atât mai puternic 
vânăm moartea din noi. Și dacă trăim mereu cu o inimă înfrântă și cu un duh 
smerit, Îi dăm posibilitatea să se sălășluiască în inimile noastre şi să ne facă şi pe 
noi, de asemenea, fără de păcat. Atunci, cu siguranță, moartea nu va mai avea nici 
o putere asupra noastră. Am trecut din moarte la viaţă, din întunericul şi deşer- 
tăciunea acestei lumi la lumina sfințitoare a Sfintei Treimi, de pe pământ la cer, de 
la om la Dumnezeu. 


De ce Hristos a înviat fără nimeni în apropierea Lui? Sigur, la moartea Lui a 
avut parte de asistență, mai ales ostilă. De ce această discreție totală la Înviere? 

- E simplu. Învierea s-a petrecut în cele mai de jos ale pământului, în iad. Nu în 
mormânt. Dar Hristos ne-a lăsat mărturia învierii apărând timp de 40 de zile în faţa 
ucenicilor și a celorlalți cărora S-a arătat. 


Vorbiţi-ne despre relația dintre Hristos și Duhul Sfânt în învierea noastră. 
- Duhul Sfânt a venit ca să mărturisească că Hristos este Dumnezeul Cel adevărat 


Care a înviat din morți. Darurile Sfântului Duh s-au pogorât ca o ploaie pe pământ 
după Învierea și Înălţarea lui Hristos la cer. Şi aceste harisme au venit mărturisind 
despre împăcarea dintre om și Dumnezeu, care a avut loc prin persoana lui Hristos. 
Și, de atunci încoace, în Biserică, Duhul Sfânt înscrie în inimile fiecărui credincios 
chipul lui Hristos. Pentru asta doar în Duhul Sfânt poate cineva să cheme cu 


adevărat numele lui Hristos. Şi oricine este atins de Duhul Sfânt, primul lucru trăit 
de el rămâne conștiința dumnezeirii lui lisus Hristos. După ce S-a înălţat la cer, 
Hristos a trimis Duhul Sfânt pe pământ pentru a mărturisi tuturor întregul adevăr, 
că Hristos este Dumnezeul nostru, a Cărui singură dragoste biruie moartea. 


Sfântul Filaret al Moscovei spune „Dumnezeu Tatăl este dragostea care 


răstigneşte, Dumnezeu Fiul este dragostea răstignită, iar Duhul Sfânt este 
dragostea biruitoare, care S-a arătat după Inviere”. 


Învierea este un fapt dumnezeiesc, aparține exclusiv lui Dumnezeu. Numai 
Dumnezeu poate învia pe om. Care este rolul nostru în această lucrare? 

- Nici o lucrare a mântuirii nu este unilaterală. Întotdeauna sunt doi factori care 
împreună lucrează. Primul este cel dumnezeiesc, infinit de măreț, necuprins. Dar e 
şi cel omenesc, infinit de mic, dar absolut necesar. Împreună lucrarea armonioasă a 
celor două părți duce la mântuirea noastră. 


Cum poate fi trăită lumina din noaptea Învierii atunci când oamenii se 
confruntă cu împuţinarea credinţei? 

- Nu este altă cale decât: „„Gustaţi și vedeți că bun este Domnul”. Trebuie ca 
oamenii să Îl încerce pe Dumnezeu şi, cu siguranță, Acesta le va confirma ade- 
vărul Lui. Dacă încep să fie ascultători poruncilor lui Dumnezeu, să cheme Sfântul 
Nume, Nume dat prin descoperire, mai presus de orice nume, şi să participe la 
viaţa Bisericii, la Tainele ei, atunci, fără îndoială, Îl vor dobândi pe Hristos viu în 
inimile lor prin credinţă. Şi, cum spune Sfântul Apostol Pavel ucenicului său, 
Timotei: „Adu-ţi aminte mereu de Hristos Cel înviat din morți” 2 Tim. 2, 8), 
trebuie să fim întotdeauna conştienţi de faptul că inima noastră are nevoie să simtă 
în ea prezenţa lui Hristos Cel viu. Şi cele trei mijloace prin care putem să-L do- 
bândim pe Hristos înăuntrul nostru sunt: să chemăm asupra noastră Sfânt Numele 
Lui, să îmbrățișăm cuvântul Lui, poruncile Lui şi să ne împărtăşim cu Sfintele 
Taine la Sfânta Liturghie, așadar cu acel Trup luat de la Duhul Sfânt şi Fecioara 
Maria, cu care EI a suferit moarte de dragul nostru şi a înviat. Acest trup ni L-a 
lăsat pe pământ nouă, credincioşilor, pentru a ne hrăni cu EI şi a trăi veşnic. 


Cum ar trebui ca tinerii din ziua de azi să înțeleagă Învierea? 

- Învierea Domnului, care s-a făcut pentru noi, reprezintă trecerea de la moarte la 
viaţă. Şi pentru noi, de câte ori ne apropiem de Domnul, este ca și cum am veni de 
undeva, dintr-o ţară îndepărtată, şi am ajunge acasă. Paştele nostru, al fiecăruia, se 
petrece într-o anumită măsură, de câte ori ne apropiem şi ne situăm în prezenţa lui 
Dumnezeu. Pentru că tiparul este mereu același. De undeva de departe de EI venim 
lângă El. Și de aceea trebuie să-i încurajăm pe tineri să cheme Numele Domnului, 


să citească cuvântul Lui, să se apropie de Dumnezeu. Atunci, Duhul lui Dumnezeu 
va da mărturie în inimile lor despre Înviere. Nu vom putea fi părtaşi la harul 
Învierii până când nu vom avea o credință fermă în dumnezeirea lui Hristos. Pe de 
o parte, avem nevoie să fim întăriți în această credință, iar pe de altă parte, e 
necesar să ne recunoaștem căderea noastră, ticăloşia noastră și nevoia pe care o 
avem pentru ca EI să ne ridice din ea. Stând înaintea Domnului cu aceste lucruri, 
noi vom putea gusta din harul Învierii. 


Cum putem păstra bucuria pascală? 

- Este imposibil să păstrezi bucuria Învierii permanent. Dar suntem recunoscători 
că putem să o primim măcar din când în când, ca să ne întărească în purtarea Crucii 
pe care o ducem urmând lui Hristos. Aceasta, cu siguranţă, este arvuna pentru 
învierea pe care o vom dobândi la sfârşitul veacurilor. 


Hristos cel Înviat - Singura noutate adevărată în lume (Sfântul Iustin 
Popovici)/ Părintele Stăniloae despre puterea iradiantă în noi a rănilor lui 
Hristos 


Predică la a doua Inviere - Imbrăţişarea cu Dumnezeu 


Hristos a înviat! Adevărat a înviat! 


Iată, în patru cuvinte, întreaga soartă a tuturor oamenilor din toate timpurile! În 
patru cuvinte, întreaga istorie a neamului omenesc! În patru cuvinte, istoria ta şi a 
mea. În patru cuvinte, cea mai mare revoluţie în toate lumile omeneşti, cea mai 
importantă cotitură, cel mai mare macaz. Atunci când trenul vieţii omeneşti, care 
alerga pe şinele morţii, şi-a schimbat dintr-odată direcția spre nemurire, totul s-a 
schimbat. Întorsătura nemaivăzută! Ce s-a întâmplat cu neamul omenesc? 


Prin a Sa Înviere, Domnul ne-a scos din iad şi ne-a înălțat în Rai. A smuls din 
moarte neamul omenesc şi l-a înălţat la nemurire. Din nimicnicie, din neființă, 
Domnul a adus fiinţa omenească la Viaţa veşnică. L-a smuls pe om de la diavol şi 
l-a pus în braţele lui Dumnezeu. Acesta este Paştele! Aceasta este Învierea! Cu 
adevărat cea mai mare revoluţie din toate lumile. Singura revoluţie desăvârşită şi 


împlinită - căci ce se dăruieşte omului prin ea? Viaţa veşnică! Viaţa veşnică, în 
care intrăm prin Adevărul veşnic, prin Dreptatea veşnică, prin Dragostea veşnică, 
prin Bucuria veşnică. 


lată ziua pe care a făcut-o Domnul! (Psalmul 117,24) - se cântă astăzi într-o minu- 
nată cântare bisericească. Şi cine a făcut până acum zilele oamenilor? Cine a creat 
zilele vieţii tale şi ale mele, ale fiecărui om - cine? Moartea! Moartea a făcut zilele 
tale şi ale mele şi prin păcat ne-a aruncat în braţele diavolului, iar diavolul ne-a 
aruncat în iad. lată cine a creat zilele neamului omenesc şi zilele vieţii omeneşti. 
Păcatul, moartea, diavolul - iată creatorii zilelor noastre, iată soarele negru în 
noaptea cumplită a păcatelor şi a morţii în care a petrecut neamul omenesc până la 
venirea Domnului Hristos. 


Ce au făcut ei până la Domnul Hristos? Au ridicat statui. Cui? Morţii şi diavolului! 
Căci orice păcat este o statuie pe care omul o ridică diavolului. Şi această lume 
până la venirea Domnului Hristos fusese transformată într-un nesfârşit teren de 
joacă, arhiplin de dumnezei mincinoşi. Aceste statui le-au înălţat oamenii, oamenii 
cu păcatele lor. Lumea cea plină de idoli, lumea plină de dumnezeii mincinoşi. Ele 
toate l-au făcut pe om să se mintă prin păcat, prin patimi păcătoase. 


Aceasta caută omul şi astăzi, după Învierea Domnului Hristos, atunci când nu vrea 
să-l urmeze Lui. Şi astăzi, prin păcatele sale, el înalță statui diavolului, creează 
idoli de toate felurile, dumnezei mincinoşi cărora li se închină. Câţi oameni nu se 
închină astăzi dumnezeilor mincinoşi? Câţi oameni nu sunt astăzi nesimţitori 
înaintea Domnului Hristos Celui înviat? Oamenii trăiesc într-o cultură mincinoasă. 
Cultura europeană: idolatrie, cumplită idolatrie, legiuire mincinoasă, împărăție şi 
regat mincinos, dictatură mincinoasă, tirani mincinoşi. Toate acestea fără Hristos şi 
împotriva lui Hristos - şi altfel nu poate fi! Altfel nu poate fi! Oamenii ridică 
necontenit statui diavolului, oamenii îşi duc mereu viaţa printre dumnezei 
mincinoşi dacă nu cred în Domnul lisus Cel înviat. 


Această lume fără Hristos - ce este ea? Ţinut al morții? Morgă? Un imens mor- 
mânt! Şi l-au pus în el pe om, hoit după hoit, mort după mort, putreziciune după 
putreziciune. Asta este lumea fără Domnul Hristos! Însă împreună cu EI, cu 
Mântuitorul, această lume devine înviere, devine răsadniţă nemuririi, devine 
primăvară înmiresmată a veşniciei. Aceasta a făcut-o Învierea Domnului Hristos. 


Și noi, creştinii, ce suntem, cine suntem noi? Noi suntem morți care am ieşit din 
morminte, am înviat din morminte şi vieţuim în această lume. Ce a făcut Domnul 
Hristos cu noi prin Invierea Sa? Ce a dăruit Domnul Hristos neamului omenesc 


biruind pe cel mai mare duşman al nostru, moartea şi diavolul şi păcatul? Ce ne-a 
dăruit Domnul Hristos? Ne-a dăruit Viaţa, Viaţa fără de moarte, Viaţa veşnică, în 
care moartea nu mai poate să intre, în care diavolul nu mai poate face rău, în care 
nici un păcat nu poate vătăma. Domnul a preschimbat fiecare ființă omenească 
într-o făptură nemuritoare. Noi, creştinii, trăim în această lume ca nişte morţi 
înviaţi. 


Ce este Sfântul Botez, prin care Îl urmăm pe Hristos? Sfântul Botez nu este nimic 
altceva, după cum învaţă Sfânta Evanghelie, decât îngropare împreună cu Domnul 
Hristos şi înviere împreună cu El (Romani 6, 3-4). Şi noi, prin botez, ne îngropăm 
împreună cu Hristos, precum se spune în minunatele cântări ale Canonului Învierii: 
Ieri m-am îngropat împreună cu Tine, Hristoase; astăzi mă ridic împreună cu 
Tine, Cel ce ai înviat... 


Da, inviez împreună cu Tine, Doamne! Acesta este creştinul. Creştinul este omul 
care a înviat împreună cu Domnul Hristos şi astfel trăieşte în această lume: ca 
un mort care a ieşit din mormânt, a biruit toate morţile şi trece prin această viaţă 
ca un nemuritor pe care nici un fel de moarte nu-l mai poate vătăma. Nici una, 
căci chiar dacă toate morţile l-ar ataca pe omul lui Hristos, nimic nu-i pot face! 
Nemuritor - mai puternic decât toate morțile, mirându-se de orice moarte şi 
nimicind-o cu puterea Domnului Celui înviat. 


Precum Hristos S-a îngropat, precum Hristos a înviat din morţi, prin slava Tatălui, 
aşa să umblăm şi noi, cei ce trăim în această lume, întru înnoirea vieţii (1 Corinteni 
15, 20; Romani 6, 4), spune Sfântul apostol Pavel. Aceasta este nevoinţa noastră, 
nevoinţa creştină în noua Viaţă. În ce fel de Viaţă? În Viaţa fără de moarte. 


Eşti creştin. Intristările vin în această lume, dar ştii, tot ceea ce faci este 
nemuritor. Totul merge în Viaţa veşnică împreună cu tine. 


Cel ce este în Hristos este făptură nouă (2 Corinteni 5, 17), spune Sfântul apostol 
Pavel. Este făptură nouă. De eşti întru Hristos, de ai credinţă în Hristos, iată, eşti 
om nou, om botezat, om nemuritor. lată, tu eşti un om nou, tu eşti un mort înviat, ai 
o inimă nouă, un suflet nou, inimă nemuritoare, suflet nemuritor şi bucurie 
nemuritoare întru Domnul Cel înviat. 


Cele vechi au trecut, iată, toate s-au făcut noi (2 Corinteni 5,17). Cele vechi au 
trecut, a trecut omul cel vechi, muritor, şi s-a făcut om nou, nemuritor întru 
Hristos. A trecut duhoarea vieţii omeneşti şi s-a făcut primăvară a vieţii omeneşti, 
primăvară veşnică. Au trecut vechile simţiri, vechile cugete, moartea cea cu greu 


miros, şi, de la Hristos, a răsărit în om, simţirea cea nouă, nemuritoare şi veşnică, 
răspândind bună mireasmă în Ceruri. Simţirea şi cugetele creştinului, ale omului 
celui nou, răspândesc bună mireasmă în Ceruri. 


Nimic nu este nou sub soare cu excepția Unuia, cu excepţia Domnului Hristos! 
Acesta este Singurul Nou. Şi oamenii care voiesc să aibă în ei înşişi acest Nou, 
acest Nou Veşnic, care niciodată nu îmbătrâneşte, iată îl au întru Domnul Hristos. 
Dar reuşesc să ajungă la aceasta numai cu credinţa în EI, cu credinţă în Domnul 
lisus Cel Înviat. Căci în această lume, frate, nimic nu este veşnic afară de ceea ce 
nu moare, afară de ceea ce este mai tare decât moartea - şi acesta este Domnul 
Hristos şi tot ceea ce este de la EI şi întru El. Acesta niciodată nu moare, acesta 
este Noul Veşnic. Noul Veşnic şi pentru mine şi pentru tine şi pentru fiecare om, 
căci această putere dumnezeiască de a învia, pe care Domnul a dăruit-o omului, 
această Viaţă veşnică, această Dreptate veşnică sunt puterile cele veşnice pe care 
nici o moarte nu le poate nimici, nici nu le poate scoate afară de la tine, omule al 
lui Hristos. 


Da, în această lume numai creştinii sunt veşnic noi, tineri veşnici, căci nu există 
moarte intru sufletele lor. Nimic nu-i poate îmbătrâni. În această lume omul 
îmbătrâneşte din cauza păcatelor, îmbătrâneşte din cauza morţii, până ce nu moare 
cu totul se descompune în mocirla sa. lar omul lui Hristos este veşnic tânăr. Cu cât 
trăieşte mai mult, devine tot mai tânăr, căci astfel este veşnicia pe care o dăruieşte 
Domnul, astfel este Puterea veşnică, Dreptatea Veşnică, Viaţa veşnică pe care le 
dăruieşte Domnul celor care Îi urmează Lui. 


Domnul a venit în această lume ca să arate şi să adeverească aceea că numai prin 
mijloace bune omul poate deveni bun, că numai cu ajutor dumnezeiesc poate 
deveni dumnezeu după har, că numai cu ajutorul lui Dumnezeu, poate deveni 
desăvârşit în această lume, desăvârşit în bine, în dreptate, în adevăr, în iubire. Fără 
de aceasta, lumea se înăbuşă în ucideri şi în răutăţi. Necontenită ucidere - aceasta 
este istoria neamului omenesc. Ucidere necontenită, fără de Hristos şi împotriva lui 
Hristos. 


Un minunat Sfânt, Sfântul Simeon, Noul Teolog, a spus: „Binele care nu se face 


cu intenţie bună, nu este bine”. Aceasta este învăţătura evanghelică, frate. Binele 
se poate obţine numai prin procedee bune. Da, ceea ce este bun se poate obţine 
numai cu ajutorul lui Dumnezeu, iar nu cu ajutorul diavolului. Viaţa veşnică, 
Adevărul veşnic, Dreptatea veşnică se pot obține numai cu ajutorul lui Dumnezeu, 
al Domnului Hristos, nu prin înşelăciunile diavoleşti, nu cu ajutorul diavolului. 


Iar noi, creştinii, începem de la Botez. Aceasta este singura putere, singurul nou, şi 
este dăruit de Domnul Hristos fiecăruia dintre noi. Şi noi ne distingem de ceilalţi 
oameni prin aceea că credem în Învierea lui Hristos şi în învierea noastră proprie. 
Şi noi, creştinii de astăzi, creştinii veacului al douăzecilea, deşi suntem slăbănogi şi 
schilozi, mărturisim, împreună cu Sfinţii apostoli un singur adevăr. Ce fel de 
mărturisire? Mărturisim pe Domnul Cel Înviat! Domnul a înviat, omul a înviat! 
Aceasta este mărturisirea noastră. În această lume, noi, fiecare dintre noi ca şi 
creştin, propovăduim neîncetat un singur lucru, mărturisim acelaşi lucru: pe 
Domnul Înviat şi pe noi înşine înviaţi. Şi vieţuieşti în această lume ca un mort 
înviat, care a biruit moartea, a biruit toate morţile, şi astăzi, şi mâine, şi în vecii 
vecilor. Prin cine? Prin Domnul lisus Hristos Cel înviat. 


Hristos a înviat! Adevărat a înviat! 


(din: Cuviosul Iustin de Celie, Cuvinte despre veşnicie predici alese, Editura 
Egumeniţa, 2013) 


Lumina de Duminică: Părintele Dumitru Stăniloae: Hristos cel înviat - izvorul 
vieţii creştine - Duminica a doua după Paşti (a Sfântului apostol Toma) 


IIZOMENOC 7 
IC AVŢ 


FI Ghe Ş 
MAOHTA OV 


[...] În Hristos cel înviat este viață dumnezeiască, pentru că în El e şi moartea 
omului luat în El însuşi şi amândouă acestea sunt active şi în noi. 


„Noi totdeauna purtăm în trup moartea lui Hristos, ca şi viaţa Lui să se arate în 
trupurile noastre“ (2 Cor. 4, 10). Din puterea morţii, dar şi a Invierii Lui murim 
păcatului şi viem lui Dumnezeu. 


„lar dacă Hristos locuieşte în voi, trupul vostru este mort pentru păcat... Şi dacă 
Duhul Celui ce a înviat pe Hristos din morţi (deci şi Duhul lui Hristos, n.n.), 
locuieşte în voi,... vii va face şi trupurile voastre“ (Rom. 8, 10-11). 


Locuri ca acestea se pot înmulți încă foarte mult. Conţinutul lor a fost făcut explicit 
în multe feluri de Sfinții Părinţi. Acest conţinut se poate rezuma în următoarele: 
Trupul lui Hristos cel înviat este un trup ridicat la deplina transparenţă 
duhovnicească şi în această calitate s-a umplut de sfinţenie, de îndumnezeire, 
aflându-se aşa în faţa Tatălui. Dar această sfinţenie, transparenţă şi îndumnezeire ni 
se comunică şi nouă prin împărtăşire de trupul Său şi deci Învierea lui Hristos 
înseamnă nu numai o comuniune a Lui cu Tatăl, ci şi intrarea Lui în deplină 
comuniune cu noi, comuniune la început pentru noi virtuală, dar având să devină 
comuniune actualizată, prin sălăşluirea lui Hristos prin Duhul Său în fiinţa noastră. 


Hristos şi trupul Său jertfit, iar prin aceasta sfințit, pnevmatizat şi transparent 
pururea în faţa Tatălui, e ca un miros de bună mireasmă înaintea Lui, arătând prin 
aceasta deplina predare a Sa, ca om, Tatălui, deplina comuniune cu Tatăl în Duhul 
Sfânt. Acesta e sensul spiritual al expresiei “jertfă întru miros de bună mireasmă“, 
atât de des folosită de Sfântul Chiril din Alexandria. 


Starea Lui de jertfă bine mirositoare în faţa Tatălui e starea de completă predare 
Tatălui, ca opusă oricărei posibilități de afirmare de Sine a Sa ca om. E o stare 
destinată să fie izvorul unei stări asemănătoare în ceilalţi oameni. De aceea, Hristos 
trebuie să Se afle permanent în această stare. 


Nicolae Cabasila zice: „Hristos S-a gândit să păstreze pe trup mărturia jertfei 
Sale şi să poarte pe EI pururea urmele rănilor Sale dobândite în clipa răstignirii, 
vrând să arate prin aceasta că şi la venirea a doua oară în lumina orbitoare va fi 
pentru robii Săi acelaşi răstignit şi împuns, rănile acestea ţinând loc de podoabe 
împărăteşti“ (Despre viaţa în Hristos, trad. rom. de Teodor Bodogae, Sibiu, 1946, 
p. 138.) 


Aceste răni nu sunt numai nişte amintiri, ci au o actualitate permanentă în Hristos. 
Dar ele sunt şi puterea Lui care iradiază în noi. El e într-o continuă predare a Sa 
Tatălui, ca izvor de moarte jertfelnică pentru orice om faţă de păcat, ca izvor din 
care fiecare se împărtăşeşte de buna mireasmă a jertfei Lui spre a o înfăţişa Tatălui, 


ca opusă relei miresme a păcatului, a afirmării unei independenţe în plăcere şi 
mândrie. 


„Nu e nici o îndoială că păcatul este în noi o stare tristă şi rău mirositoare. Viaţa 
tristă şi rău mirositoare se transformă însă prin Hristos într-o bucurie. Prin credinţă, 
Hristos transmite omului buna mireasmă. Noi ne oferim prin Hristos lui Dumne- 
zeu, căci EI este cel ce curăţeşte prin jertfa Sa pe păcătoşi şi spală spiritual pe cei 
ce se află în necurăţie. Prin Hristos ne oferim şi noi, prin El avem curajul, noi, cei 
necuraţi, să ne apropiem. Dar noi ne apropiem prin credinţă şi ne oferim Tatălui ca 
bună mireasmă numai dacă încetăm să existăm pentru noi, dacă avem în noi numai 
pe Hristos ca bună mireasmă spirituală“ (Sfântul Chiril, Închinare în Duh şi 
Adevăr, XV, P.G. 68, col. 973.) 


Dar această stare de jertfă reală în care Se află EI e şi o stare de compătimire reală 
cu noi, care ne pătrunde şi pe noi. 


Cum se vede, sfinţenia ca transparenţă pnevmatică sau ca bună mireasmă, deci ca 
predare a lui Hristos ca om în faţa Tatălui, ne face părtaşi şi pe noi la ea, deci şi la 
dragostea Tatălui faţă de noi, realizând comuniunea noastră cu El. Aşa cum s-au 
urcat preoţii şi fruntaşii lui Israel cu Moise şi Aaron pe munte, aşa ne ridicăm şi noi 
la Tatăl, cu Hristos şi ajungem aproape de EI, curăţindu-ne în sângele Lui, Care 
„Şi-a dat trupul întru miros de bună mireasmă“ (Idem, Glaphyra, P.G. 69, col. 517 
€.) 


Căci prin Hristos „avem aducerea noastră la Tatăl şi am ajuns aproape de El“ 
(Ibidem, col. 507 C.) Am câştigat această intimitate cu Tatăl, pentru că am intrat 
într-o familiaritate cu Hristos, Fiul Lui. 


„Tatăl şi Dumnezeu îi învredniceşte de privire şi îi cunoaşte numai pe cei ce au o 
familiaritate duhovnicească cu Fiul şi care s-au recunoscut prin Duhul în EI şi s-au 
îmbogăţit prin EL.“ (Ibidem, col. 332 D. ) 


Ne învredniceşte pentru predarea lui Hristos, dar şi pentru compătimirea Fiului Său 
față de noi, Euharistia stare în care rămâne EI permanent. „Familiaritatea duhov- 
nicească“ cu Fiul înseamnă o unire cu Hristos prin Duhul, Care e o transparenţă a 
Lui pentru noi ca să ne facă şi pe noi transparenţi Lui, penetrându-ne în Euharistie 


de trupul Lui. 


Pe măsură ce devenim şi noi transparenţi lui Hristos, El nu mai e o realitate 
obiectivă pentru noi, nici una subiectivă, ci El şi noi ne aflăm într-o unitate reală, 


dincolo de obiectivitate şi subiectivitate. El e în noi şi noi în EI, fără să ne 
confundăm. În relaţia cu Hristos am depăşit subiectivitatea, ne aflăm în Hristos ca 
în realitatea cea mai obiectivă, dar şi cea mai subiectivă. Această transparenţă 
trupească înseamnă şi o transparenţă sufletească, şi prin amândouă se realizează 
transparenţa lui Hristos ca persoană, care înseamnă o mare sensibilitate şi iubire a 
Lui. Aceasta ne face şi pe noi sensibili faţă de EI şi delicaţi între noi. 


Prin Înviere, prin faptul că trupul Lui transparent, iradiant de iubire, ne penetrează, 
Însuşi El ne-a devenit propriu împreună cu sufletul şi cu dumnezeirea din El. Iar 
noi, înduhovnicindu-ne, am devenit proprii lui Hristos, întrucât ne-am deschis Lui 
prin credinţă. 


„Hristos Se sălăşluieşte deplin în noi prin împărtăşirea Duhului şi nu S-a împărțit, 
cum spune Pavel“ (1 Cor. 1, 13) (bidem, col. 425 A.) 


„Punându-Și sângele pentru noi, a desfiinţat moartea şi a nimicit stricăciunea; şi 
aşa ne face ai Săi, ca unii ce nu mai trăim viaţa noastră, ci mai degrabă viaţa Lui“ 
(Ibidem, col. 437 B.) 


La iubirea Lui, răspundem cu iubirea noastră, prin care renunțăm la noi, cum a 
renunţat El la Sine. 


Cei ce sunt în această intimitate cu Fiul primesc prin Duhul o lărgime în viaţa şi 
cunoştinţa lor, din lărgimea vieţii Fiului ca om, înaintând spre statura spirituală a 
lui Hristos: „Hristos ni Se dă nouă mort, înviat şi înălţat la cer, lărgind prin Duhul 
în chip spiritual inimile celor ce-L primesc“ (Ibidem, col. 242 A.) 


Viaţa lui Hristos a devenit viaţa noastră. Incoruptibilitatea trupului Său înviat 
lucrează în noi în vederea învierii noastre. Orizontul nostru s-a lărgit prin Hristos 
cel înviat, a depăşit orizontul fenomenelor fizice şi psihice care se repetă în fond, 
sfârşind în moarte. Legea ne închidea orizontul, lăsându-ne în afara comuniunii cu 
Dumnezeu în Hristos. 


„Căci ne lărgim şi noi prin credinţă (prin încredere) şi iubire, dar numai înrădă- 
cinându-ne în Hristos. Pentru că legea era strâmtă şi mintea închinându-se la idoli 
era îngustă.“ (Ibidem, col. 240.) 


Cu Hristos, care a urcat prin Jertfă şi Înviere, urcăm şi noi la vârfurile cunoaşterii 
lui Dumnezeu şi ale vieţii dumnezeieşti prin curăţire de patimile egoiste. Acum 
privim cu faţa descoperită, prin transparenţa trupului lui Hristos, slava neplafonată 


şi veşnică la care s-a ridicat omul în EI. Prin aceasta ea se oglindeşte şi în noi (2 
Cor. 3, 18) (bidem, col. 233 D.) 


Dacă Fiul îi înfăţişează Tatălui buna mireasmă a omului predat cu totul Lui, şi 
odată cu El şi pe noi, nouă Fiul ne comunică nu numai puterea acestei bune 
miresme a predării, şi deci a renunţării la orice egoism, ci şi buna mireasmă a 
cunoaşterii de Dumnezeu la care a ajuns prin aceasta omul în Hristos, sau buna 
mireasmă a cunoaşterii celei mai înalte de Dumnezeu prin umanitatea lui Hristos. 


„Căci prin Sfinţii apostoli Domnul nostru lisus Hristos ni S-a arătat ca miros de 
bună mireasmă a cunoaşterii lui Dumnezeu şi Tatăl.“ (Ibidem, col. 172. ) 


Slava ce o avem este una cu iradierea acestei bune miresme, dar este totodată 
iradierea Persoanei unice divino-umane, pentru Care trupul nu-i o barieră. Căci, 
deşi trupul e prilejul trăirii comuniunii cu Persoana lui Hristos, uităm de trupul Lui, 
cum uităm şi de al nostru, cum spune Sfântul apostol Pavel (2 Cor. 5, 16; 12,2). 
Desigur, toate acestea sunt în mare măsură o virtualitate pentru aproape toţi credin- 
CIoşiI; dar o virtualitate reală, din care luăm puterea spre învierea noastră pentru 
viaţa viitoare. 


„Căci cele în Hristos sunt făptură nouă şi ne-am înnoit în El spre sfinţenie şi 
nestricăciune şi viaţă.“ (Ibidem, col. 172 B. ) 


Hristos cel înviat este începutul creaţiei celei noi, pentru că ne cuprinde în starea 
jertfită şi înviată a trupului Său în mod actual pe toţi care credem nu numai prin 
comunitatea de natură ce o are cu noi, ci şi prin cuprinderea noastră personală în El 
şi prin petrecerea Lui în noi. 


E de prisos să mai spunem că aceasta înseamnă şi o cuprindere a noastră în 
memoria Lui (virtual îi cuprinde şi pe cei ce nu cred în EI). El prezintă în Sine 
Tatălui pe toţi cei ce cred în EI, deci sunt alipiţi de EI. Ei sunt văzuţi în EI de Tatăl, 
dar îi are înscrişi şi în memoria Lui veşnică. Şi Tatăl îi vede înscrişi în memoria 
Lui. Totodată vede imprimat şi pe Hristos în ei, în starea Lui de jertfă şi de înviere. 


În faţa lui Hristos îi vede pe toţi cei care cred în EI, căci pe faţa Lui se reflectă 
gândul lui Hristos la fiecare, şi în faţa fiecărui credincios vede imprimat pe Hristos. 
Îl vede pe Hristos progresând în transformarea fiecărui credincios după chipul Lui 
până îl va aduce la starea Sa de înviere. În aceasta constă comuniunea progresivă a 
Tatălui cu toţi cei ce cred în Fiul Său. Astfel unindu-ne cu Sine, Hristos ne uneşte 
cu Tatăl. 


„A devenit departe, cu noi, pentru noi, pentru ca şi noi să ne facem împreună cu EI 
şi în El aproape de Tatăl... Căci făcându-ne părtaşi la EI prin Duhul, ne unim cu 
Dumnezeu şi Tatăl, prin EI.“ (Ibidem, col. 517 A.) 


Prin trupul înviat al lui Hristos iradiază neîmpiedicată puterea Celui ce a făcut 
acest trup nestricăcios, conducând pe toţi cei ce se vor împărtăşi de EI la înviere şi 
la nestricăciune, ba conducând întreaga creație la incoruptibilitate şi la transpa- 
renţă, adică la maxima transfigurare şi comunicabilitate între persoane prin Duhul 
şi la o totală personalizare a cosmosului, în Hristos şi în oameni; pentru că există o 
continuitate ontologică între materia trupului şi materia cosmosului. 


„Căci, după naşterea din trup, este frate acestora provenind din Adam, proto- 
părintele în acest veac prezent; dar odată ce, prin înviere, trupul Său mort Şi l-a 
făcut duhovnicesc şi ni-l oferă nouă spre mâncare, sădeşte şi în noi prin el puterea 
vivificării spre învierea după moarte; prin aceasta ne-a devenit cauză a unei astfel 
de firi duhovniceşti în veacul viitor şi a unei stări nemuritoare şi incoruptibile a 
trupurilor noastre stricăcioase de acum... Căci pentru noi, pe care ne va învia în 
trupuri duhovniceşti, va restabili întru nestricăciune şi corpurile din jurul nostru, 
corespunzătoare celor ce locuiesc, umblă, viețuiesc şi petrec întru ele, pentru că şi 
creaţia însăşi se va elibera de robia stricăciunii, spre slava libertăţii fiilor lui 
Dumnezeu, Care S-a făcut om şi frate şi părinte al nostru şi spune: lată Eu şi 
pruncii pe care Mi i-a dat Dumnezeu.“ (Leonţiu de Bizanţ, Adv. Nest. libr. V, PG, 
1, col. 1744 D-1745 A. ) 


Starea aceea va însemna o biruinţă a persoanelor şi a libertăţii lor asupra naturii 
care robeşte, o biruinţă a comuniunii lor, din comuniunea cu Persoana divină, sau 
supremă, devenită şi Persoana umană eliberată, prin suportarea morţii de bunăvoie, 
de stăpânirea morţii, care e suprema tiranie a naturii învârtoşate, supremul duşman 
al persoanei sau al comuniunii interpersonale. Tot ce ne e dat acum ca natură se va 
personaliza, va sluji eternei comuniuni personale. Slava împărătească a Persoanei 
supreme devenită şi Persoana umană va deveni slavă a tuturor celor ce se vor 
deschide Persoanei supreme şi centrale. 


Prin toate se va vedea Persoana supremă, prin toate se vor vedea persoanele între 
ele. Nu se va mai vedea o natură care face greu de sesizat persoana. Vom vedea 
„faţă către faţă“ pe Dumnezeu, dar ne vom vedea „faţă către faţă“ şi între noi, 
neacoperiți nici de natura manifestată în trebuinţe materiale, în slăbiciuni trupeşti, 
în boli, supusă morţii, nici de natura devenită exclusivistă prin tot felul de pasiuni. 
În veacul de acum, împărtăşindu-ne de Hristos, vestim moartea Lui, care rămâne şi 


în forma ei trupească în existenţa noastră, pentru a ne ajuta să o umplem şi să o 
transformăm spre folos prin moartea noastră faţă de egoism. 


„Dar când va veni în slava Tatălui, nu vom mai oferi mărturisirea cuvenită despre 
patima Lui, ci Îl vom cunoaşte în chip curat ca Dumnezeu „faţă către faţă“... Căci 
atunci nu-L vom mai cunoaşte din cele ce sunt ale omului, ci Îl vom cunoaşte din 
cele ce sunt ale lui Dumnezeu adevărat, fiind trecută iconomia prin care a devenit 
şi trup. Căci vor înceta, cum se cuvine, raţiunile întrupării şi va intra o cunoştinţă 
mai mare şi ne va veni de la EI o strălucire şi o vedere şi o înţelegere a mântuirii 
celei întru slavă.“ (Sfântul Chiril al Alexandriei, Glaphyra, P.G. 69, col. 429. ) 


Trupul nu va înceta, dar el va fi transparent, încât vom vedea prin el nemijlocit pe 
Dumnezeu întru slavă, fiind totul înduhovnicit, toţi şi toate vor aparţine tuturor, 
dincolo de împărţirea în subiectiv şi obiectiv, dincolo de lanţurile naturii, de lupta 
pasionată pentru a stăpâni natura şi pe ceilalți văzuţi ca obiecte exterioare, de lupta 
fiecăruia pentru a se apăra de ceilalți. Singură învierea ne deschide perspectiva 
scăpării de fatalitatea naturii care duce la moarte, deschide un plan demn de noi şi 
de năzuinţele noastre; iar odată cu aceasta, perspectiva unei tot mai adânci 
sensibilităţii şi delicateţi. Numai învierea ne va scăpa de lupta greşită pentru a ne 
asigura o existență efemeră, cu preţul profitării de alţii, cu preţul unor imaginare 
experienţe de împlinire prin plăceri, prin orgolioase şi găunoase realizări. 


Numai perspectiva învierii ne dă puterea să ducem adevărata luptă cerută de ea: 
lupta împotriva pasiunilor, lupta pentru sensibilizare, pentru transparenţă, pentru 
comuniune, pentru asemănarea cu Hristos, puterea Celui care a înviat susținându- 
ne pe această cale. 


(* Preotul profesor Dumitru Stăniloae, Teologia Dogmatică Ortodoxă, vol. 2, 
Editura Institutului Biblic şi de Misiune Ortodoxă, Bucureşti, 2010, pp. 181- 
189.) 


Protos. Dr. Vasile Vasilache - Predică la Duminica Tomei 


Archimandrit Mitrofor 
Vicar Dr. Vasile Vasilachi 


Fraţi creştini, un veac naşte un alt veac. Şi un veac pregăteşte educaţiunea veacului 
următor. Şi aşa, rând pe rând, bunicii şi părinţii îşi transmit fiinţa şi zestrea lor 
sufletească urmaşilor, iar aceştia la rândul lor, fac la fel, înmânând făcliile 
viitorului tinerelor generaţii. 


Noi, aceştia care suntem în imediata apropiere a anului 1900, în care timp, mulţi, 
aproape jumătate dintre noi, şi-au primit instrucția şi educaţiunea, în veacul al 
XIX-lea, am moştenit aproape în întregime şi spiritul educaţiei acelui veac. În 
veacul trecut, educaţiunea era îndeosebi raţionalistă sau pozitivistă. 


Atunci domnea ştiinţa materialistă. Orice nu era ştiințificeşte dovedit, orice nu avea 
o bază de experiența materială, era socotit nedemn de a se bucura de vreo 
atenţiune, vrednic doar de a se arunca în lumea iluziilor. Domnia ştiinţei ajunsese 
oarecum tiranică. Acest spirit de dominație pozitivistă a stăpânit triumfător până 
către sfârşitul decadei a doua a veacului al XX-lea, de când i-a încetat tirania şi în 
mod fericit s-a armonizat în complexul vieţii sufleteşti a omenirii. Şi astăzi, se 
socot pe acelaşi plan toate valorile vieţii sufleteşti ale omenirii, care se străduiesc 
să ne fericească. 


Am spus că spiritul educaţiunii pozitiviste s-a transmis şi nouă. Şi astfel, fiind 
crescuţi în acest duh, contemporanii noştri, când e vorba să aprecieze şi să 


primească ceva, apoi ei nu sunt de acord, decât asupra unei singure dovezi de 
nediscutat: ei ţin în onoare de a fi realişti, de a respecta „Faptul”. Pentru dovedirea 
cea mai evidentă ei îţi cer faptul brut, fără interpretare. 


Acest spirit al pozitivismului, îl au şi îl cer şi în cele ale credinţei. Ei pretind că 
toate faptele credinţei să se prezinte într-o înfăţişare de soliditate şi obiectivitate, 
care, ca o stâncă de granit, să evidenţieze toată maiestatea ei, în privirea noastră. Şi 
astfel că, mijlocul prin care-i putem aduce la o convingere religioasă, nu poate fi 
decât o dovadă evidentă a simţurilor. 


Acest spirit pozitivist, în cele ale credinţei, nu e ceva nou sub soare, căci, chiar la 
începutul creştinismului, avem cazul cu apostolul Toma. Şi lui, ca şi la o parte 
dintre noi, care se închină numai în faţa dovezilor simţuale, deşi i s-a spus că a 
înviat Domnul şi l-au văzut tovarăşii Lui de apostolat, totuşi n-a crezut, şi a spus: 
„până nu voi vedea în mâinile lui semnul cuielor şi de nu voi pune degetul meu 


în semnul cuielor şi de nu voi pune mâna mea în coasta Lui, nu voi crede” (loan 
XX 25). 


Toma nu a dat crezare celor auzite şi nici n-a voit ca prin credinţă să se convingă 
de această minune a Invierii Domnului. Pentru el nu conta credință, care-i văzul 


sufletului, ci pipăitul, simţul cărnii, numai prin el putea să se convingă de 
adeveritatea Invierii. 


Dumnezeu, care toate le-a suferit pentru a ne mântui, n-a lăsat ca acest puţin 
credincios discipol, foarte pretenţios, să fie înecat în valurile necredinţei. De aceea, 
Domnul nostru lisus Hristos, pentru a-l încredința şi pentru a ne da şi o dovadă 
evidentă cum că cu adevărat EI a înviat şi nu este o fantomă, apare la opt zile după 
Înviere, în mijlocul apostolilor, care erau adunaţi dimpreună cu Toma. Şi a zis lui 
Toma: „Adă-ţi degetul încoace şi vezi mâinile Mele; adă-ţi mâna şi o pune în 
coasta Mea, şi nu fi necredincios, ci credincios. Și a răspuns Toma şi a zis către 
Dânsul: „Domnul meu şi Dumnezeul meu ” (loan XX,27). 


Acest Toma îndoielnic şi greoi în a crede, care cerea să pipăie pentru a crede, e 
protopărintele celor din zilele noastre, care fiind educați după cum am văzut în 
spiritul pozitivist, nu vor să creadă până nu li se dă o dovadă faptică a credinţei. Şi 
dacă în numărul celor unsprezece apostoli s-a găsit numai un Toma, care să ceară o 
astfel de dovadă, apoi, astăzi, în numărul cel mare al creştinilor avem mii şi zeci de 
mii de alde Toma, care nu vor să creadă, până nu-i vom convinge prin fapte 
evidente, prin arătarea realităţii aproape fără nici o explicare. Celelalte dovezi ei le 
socotesc visări şi umbre ale faptelor. 


Oare, fraţilor, se poate crede că Domnul nostru lisus Hristos, care n-a lăsat să piară 
sufletul unui om - al lui Toma - care prin dovezi l-a salvat din necredinţă, zic, se 
poate crede că pe aceşti mii de Toma din zilele noastre să-i dea pieirii, fără a le da 
dovada cerută de ei? Cum, dacă EI a trăit, a murit şi a înviat, acum aproape XX de 
veacuri în urmă, oare să nu mai fie printre noi, pentru a ne fundamenta temeinic 
credinţa noastră în EI? 

Oare să nu avem noi dovezi vădite de la Acel pe care-L numim „Viaţă” şi Stăpânul 
omenirii de astăzi şi de mâine? 


Fraților, dacă acel în care credem ar fi fost numai om, ci nu şi Dumnezeu, desigur 
că n-ar fi înviat. Şi dacă lisus Hristos ar fi fost numai om, desigur că şi EI era să fie 
mărginit între tărâmurile unui veac, însă, E] fiind Dumnezeu care a creat totul şi 
care stăpâneşte peste veacuri, El este actual şi tot atât de puternic ca şi acum XĂ 
de veacuri în urmă. Şi atunci, desigur, ca şi pentru miile de suflete necredincioase 
din zilele noastre, vom avea evidenţa faptelor credinţei, care să înlăture îndoiala 
din suflete. Şi atunci, pe baze de fapte, de realităţi, vom căuta să zidim convingeri 
de nezdruncinat în sufletele tuturor acelor ce nu vor să creadă fără dovezi pipăibile. 


Fraţi creştini, Domnul nostru Iisus Hristos, a doua persoană a Dumnezeirii_a 


Prin urmare şi în acest timp, avem pe Hristos printre noi, şi deci în mod pozitiv 
putem avea dovada existenţei Lui, a Dumnezeirii Lui, şi a atotputerniciei Lui. 
Desigur, că acei care fac parte din ceata lui Toma, foarte grăbiţi mă vor întreba: 
„unde-i, arată-ne să-L vedem, să ne convingem şi noi, căci altfel nu vom crede?” 


Fraților, să-mi fie îngăduit ca aceste dovezi evidente şi deci reale ale dovedirii 
faptice a lui lisus Hristos, să vi le aduc în mod treptat şi numai la urmă să aveţi 
dovada totalitară a credinţei sprijinite nu pe raţiuni, ci pe fapte. 


Fraţi creştini, mai întâi, ţin să menţionez că învățătura Bisericii către lume este şi 
rămâne pentru totdeauna 

aşa cum a înfăţişat-o EI pentru prima dată. Noi, avem întocmai ceea ce 
ne-a descoperit Dumnezeu, adevărul Său ni se face cunoscut aşa cum l-a spus lisus 
acum aproape XX de veacuri în urmă. Prin urmare, avem o dovadă evidentă a 
existenţei, a puterii veşnice a lui lisus Hristos, prin faptul că ni s-a păstrat de către 
Biserică, învăţătura Sa, care e tot vie, tot plină de lumină, tot actuală şi tot 
salvatoare şi pentru noi, care ne aflăm pe culmile atâtor veacuri. 


Iată deci, cum Biserica, prin ierarhia ei, ne prezintă şi reprezintă real pe Insuşi 
în chemarea Lui de Învățător al lumii. Căci tot ceea ce 
învaţă Biserica nu este, după cum am spus, decât învăţătura lui lisus Hristos. 


În ceea ce priveşte cel de-al doilea rol al lui lisus Hristos, sfințirea lumii, apoi cine 
continuă în chip mai credincios a sfinți pe om, decât ? Ea este aceea care 
în numele lui lisus Hristos şi 

lată deci, o nouă înfăţişare aidoma şi cu totul reală a lui 


Nu mai stăruim în ce priveşte chemarea de conducătoare, pe care o are Biserica, în 
călăuzirea credincioşilor şi, prin care se face de trei ori, în una şi aceeaşi persoană, 
infăţişătoarea credincioasă a lui lisus Hristos. 


În sfârşit, o ultimă dovadă a realei prezente a lui lisus Hristos printre noi, o avem 
în Sf Taină a Îm ărtăşaniei, în care, 

Dar această prezenţă, 
intru tot reală, recunosc nu este simțită decât pentru acei care o privesc cu ochii 
credinţei. 


Oricum, din cele spuse mai sus, se poate vedea cu prisosinţă, în chip nezdruncinat, 


Biserica este divină şi umană, întocmai precum şi lisus Hristos este Dumnezeu şi 
om. Pe de-o parte credincioşii şi ierarhia ei, pe de altă parte acţiunea Sf. Duh, 
care lucrează în Biserică. lisus Hristos e capul Bisericii, iar trupul lui Hristos, 
deci al Bisericii, îl alcătuim noi creştinii. 


Şi astăzi, Biserica, care e în locul lui Hristos şi e Însuşi Hristos, are de luptat ca şi 
acum XX veacuri, cu Irozi, Caiafe şi lude. lar învăţătura Lui întâmpină aceleaşi 
împotriviri şi aceleaşi războiri satanice. lată cum, şi din acest punct de vedere, 
Biserica reproduce punct cu punct istoria trăită de Fiul lui Dumnezeu. 

Aşa că, cu drept cuvânt a spus un mare predicator bisericesc - Bossuet: Biserica 
este lisus Hristos, dar lisus Hristos răspândit şi multiplicat. 


lată cum, Domnul nostru lisus Hristos e real printre noi şi se apropie cu aceeaşi 
evidență de Toma timpurilor noastre. lată prin urmare, că există subiectul şi 
obiectivitatea credinţei noastre. lată subiectul obiectivizat şi pentru timpurile 
noastre. lată pe Hristos în cea mai dovedită înfăţişare. oo, vino şi te apropie. 
Convinge-te prin fapte, nimeni nu te sileşte. lisus Hristos ţi-arată, dar nu te duce 


legat la El. Dumnezeu ne iubeşte până la suferinţă, El rabdă şi aşteaptă ca noi să 
ne apropiem de EL. 


Fraţilor, voiţi să vedeţi şi să aveţi pe Hristos? ÎL găsiţi în Biserică. Nu vă luaţi 
după aceia cari îşi mărginesc evidenţa credinţei lor în Hristos numai în Evanghelii. 
Nu vă luaţi după aceşti sectanţi ai zilelor noastre, care-şi îngustează orizontul 
privirii lor, numai printr-o latură a înfăţişării lui Hristos, şi anume, numai prin 
învăţătura Sa, pe care o reduc şi pe aceasta numai la ceva ce îi scris în Sf. 
Scriptură. Prin aceasta ei nu fac decât să aşchieze originalul. Căci ei, sprijinindu-se 
numai pe o frântură din învăţătura creştină şi pe imaginaţia lor subiectivă, nu pot să 
ne redea pe Hristos real printre noi, aşa cum îl vedem în Biserica noastră ortodoxă, 
ca într-o oglindă. Aceşti sectanți au schimbat în imaginaţia lor individuală chipul 
cel real al lui Hristos, vai, reducându-l la o caricatură! Ei au creat printr-o filosofie 
sentimentală şi printr-un iluminism şi o confuzie interesată, o fantomă din lisus 
Hristos, iar nu ceva real, cum Îl avem în Biserica Ortodoxă. 


Pentru acei creştini care nu-s urmaşi ai lui Toma, în ceea ce priveşte felul cum îşi 
capătă convingerea lor religioasă, căci ei o au prin credinţă, şi deci fac parte din 
acei fericiţi care n-au văzut dar au crezut, le fac următoarea rugăminte: 


Fraţilor, pentru ca noi să căpătăm mântuirea deplină, şi pentru ca şi cei ce nu vor să 
creadă cu una cu două să se întoarcă la calea cea adevărată, se cere nouă ca să 
trăim cu adevărat creştineşte, pentru ca aceşti Toma ai zilelor noastre, văzând şi la 
noi evidenţa credinţei salvatoare în Hristos şi a biruinţei Lui prin noi, să se atingă 
de noi şi să creadă şi ei în lisus Hristos. 


Pentru aceasta se cere şi din partea noastră o strădanie de adâncă viaţa creştină. Se 
cere să fim creştini nu de ochii lumii, ci de o adâncă viaţă duhovnicească. Să nu ne 


mulțumim a trăi în nepăsare căci aceasta e moartea; victoria, să fie crezul şi țelul 
vieţii noastre. Acest eroism al credinţei noastre ne va ferici pe noi şi apoi va face 
€roi Şi pe acei ce cu atâta greutate cântăresc în a se înrola în rândurile eroismului 
creştin; eroism, care aduce fericire aici şi în viaţa care va să vină, unde nu este 
durere, ci fericire fără de sfârşit, realitatea după care atâta suspinăm. Ain. 


Protos. Dr. Vasile Vasilache 
(din volumul „Dumnezeu este Lumina ” — 
Predici rostite la laşi între anii 1935-1939) 


Părintele Galeriu - Cuvânt de învăţătură la Duminica Tomei de la Paştele cel 
mare la “Paştele cel mic” — 


În numele Tatălui şi al Fiului şi al Sfântului Duh. Amin. 


Dreptmăritori şi iubiţi fraţi şi surori în Sfânta Biserică a Domnului nostru lisus 
Hristos, 


În lumina Învierii, în lumina pascală, petrecem îndeosebi aceste zile, după 
calendar, de la Înviere până la Înălţarea Domnului. Precum suntem încredințaţi 
mereu, fiecare duminică preamăreşte Învierea. Şi în fiecare zi şi clipă de la 
Hristos cel răstignit şi înviat, de la acel fapt unic al Dumnezeirii pentru noi, să 
cugetăm, să grăim şi să petrecem cu această conştiinţă a Crucii şi a Învierii Lui, a 
împărtăşirii noastre din Crucea şi Învierea Lui, ca unii care aşa am fost zidiţi, să 
fim părtaşi la ceea ce Dumnezeu-Tatăl prin Fiul în Duhul Sfânt ne-a dăruit. Şi cel 
mai scump dar, se înţelege, e Învierea; dar nu numai: e Crucea şi Învierea. Prin 
Cruce, care-i calea spre Înviere: acesta este darul, bucuria şi puterea prin care 
suntem chemaţi să trăim. Numai aşa omenirea trăieşte potrivit chemării ei, potrivit 
vredniciei ei de a fi zidită după chipul lui Dumnezeu şi în perspectiva infinitei 
asemănări cu EL. 


Ne aflăm astăzi în Duminica a doua după Paşti. Observaţi, nu întâia, ci a doua, 
pentru că a Paştilor este “Cea una, împărăteasă şi doamnă, al praznicelor praznic, 
sărbătoare a sărbătorilor”, cum e preamărită în cântările pascale. Şi nu ziua întâi 
este corect, ci cea una, a Învierii — unică, unită în taina ei cu cea una a creaţiei, a 


începutului zidirii. De aceea, în calendar, numărătoarea duminicilor de la Ziua 
Învierii până la Cincizecime începe cu ziua duminicii: Ziua cea una a Învierii, 
Duminica a doua după Paşti ş.a.m.d. Numai după Duminica Tuturor Sfinților se ia 
numărătoarea obişnuită, în timpul obişnuit al Creaţiei. 


Duminica a doua, deci, numită şi a lui Toma, pentru evenimentul deosebit care s-a 
săvârşit cu acest ucenic al Domnului. Să ascultăm şi să ne împărtăşim cu luare 


un înţeles mai adânc decât celelalte simţuri. Ascultând cu urechile, vedem cu 
duhul, şi văzând cu duhul, auzim cu urechile, din darul lui Dumnezeu. Și iată 


seară, în ziua aceea, una a Săptămânii (duminica), şi uşile fiind încuiate, unde 
erau adunaţi ucenicii de frica iudeilor, a venit lisus şi a Stat în mijloc şi le-a zis: 
«Pace vouă!». Și zicând acestea, le-a arătat mâinile şi coasta Sa. Deci s-au 
bucurat ucenicii, văzând pe Domnul. Şi lisus le-a zis iarăşi: «Pace vouă! 
Precum M-a trimis pe Mine Tatăl, vă trimit şi Eu pe voi». Şi zicând acestea, a 
suflat asupra lor şi le-a zis: «Luaţi Duh Sfânt; Cărora veţi ierta păcatele, le vor fi 
iertate, şi cărora le veţi ţine, vor fi ţinute». Iar Toma, unul din cei doisprezece, 
cel numit Geamănul, nu era cu ei când a venit lisus. Deci au zis lui ceilalți 
ucenici: «Am văzut pe Domnul!». Dar el le-a zis: «Dacă nu voi vedea în mâinile 
Lui Semnul cuielor, şi dacă nu voi pune degetul meu în semnul cuielor, şi dacă 
nu voi pune mâna mea în coasta Lui, nu voi crede». Și după opt zile, ucenicii Lui 
erau iarăşi înăuntru, şi Toma, împreună cu ei. Și a venit lisus, uşile fiind 
încuiate, şi a Stat în mijloc şi a zis: «Pace vouă!». Apoi a zis lui Toma: «Adu 
degetul tău încoace şi vezi mâinile Mele, şi adu mâna ta şi o pune în coasta Mea, 
şi nu fi necredincios, ci credincios». A răspuns Toma şi I-a zis: «Domnul meu şi 
Dumnezeul meu!/». lisus i-a zis: «Pentru că M-ai văzut ai crezut. Fericiţi cei ce 
n-au văzut şi au crezut!». Deci şi alte multe minuni a făcut lisus înaintea 
ucenicilor Săi, care nu sunt scrise în cartea aceasta. lar acestea s-au Scris ca să 
credeţi că lisus este Hristosul, Fiul lui Dumnezeu, şi, crezând, să aveţi viaţă în 
numele Lui” (loan 20, 19-31). 


Iubiţilor, să plecăm pentru o clipă de la ultimul cuvânt: “Jar acestea — zice dumne- 
zeiasca Evanghelie — s-au scris ca să credeţi că lisus este Hristosul, Fiul lui 
Dumnezeu, şi, crezând, viaţă să aveţi în numele Lui”. USII 

spune că Dumnezeu a dat omului, dintru începutul zidirii, cuvântul, şi 
a rânduit să se şi scrie, deci să-i dea trup, ca la plinirea vremii oamenii să-L 
întâmpine pe Dumnezeu-Cuvântul. Pentru că Dumnezeu-Cuvântul trup S-a 
făcut. Şi, iubiţilor, nu mă pot opri a stărui: vrem noi cu adevărat să simţim viaţa şi 
învierea lui Hristos? 


învierea, prin orice cuvânt al Evangheliei, apoi şi DEO EUSĂCiUNeA OAstEă. 


Precum am auzit, fiind seară, în acea zi una, ucenicii erau adunaţi înăuntru, de frica 
iudeilor... Ne gândim toți: lisus Hristos răstignit, apoi aşezat în mormânt — peştera 
dăruită de Iosif din Arimateea. lar mormântul pecetluit, pentru frica sinedriului ca 
ucenicii să nu fure trupul. lar acum, pentru că învierea se săvârşise, mormântul 
rămăsese gol... Fi erau cuprinşi, însă, şi de o altă frică — de cutremur spiritual, 
duhovnicesc, mai cutremurător decât orice cutremur al pământului. Erau adunaţi în 
acea cămăruţă unde luaseră Cina cea de Taină — primul locaş, prima biserică. Şi 
iată că lisus, uşile fiind încuiate, intră şi stă în mijlocul lor. Prin uşile încuiate! Ce 
încuietori pot fi pentru Dumnezeu?! Nici încuietorile mormântului: EL ieşise 
înainte ca piatra să fie dată la o parte! Taină a Învierii! Dezvăluire a tainei prin care 
ni se împărtăşeşte un suiş, un „transcens”, o depăşire neîncetată a existenţei şi vieţii 
noastre. Noi suntem chemaţi toţi la un suiş continuu. 


O, iubiţilor, ce înseamnă însuşi cuvântul „Paşte”? De la pesah (ebr.), paskha 
(gr.), avem şi-n româneşte Dar ce fel de 
trecere? Trecere de Dumnezeu luminată, rânduită, însoţită într-un suiş 
continuu. Nu simte tot omul, iubiților, mai înţelept şi mai puţin înţelept, chemarea 
aceasta de înnoire neîncetată, de zidire din treaptă în treaptă? Aşa cum patriarhul 
Iacov a văzut scara care unea cerul cu pământul (Facerea, cap. 28), iar îngerii 
lui Dumnezeu suiau şi coborau pe ea. Și în capul scării — Dumnezeu, grăind lui 
Iacov, cel numit apoi Israel, adică “Cel ce s-a luptat cu Dumnezeu”, 
închipuindu-ne pe noi toți în neîncetata luptă cu chemarea lui Dumnezeu: mai 
răspundem, mai nu răspundem, mai ne împotrivim, mai ţipăm... Aceasta vrea să 
spună: Făptura este într-o luptă continuă. Să se trezească, deci, şi să lupte! 


O, dacă am simţi noi taina Paştelui, a trecerii! Căci așa a zidit Dumnezeu 
întreaga făptură, în această lege pascală. Primul Paşte — Ziua cea Una a Creaţiei, 
când a adus Dumnezeu totul de la neființă la fiinţă. Neîncetat apoi a fost 
sărbătorit acest Paşte de-a lungul Vechiului Testament şi la toate popoarele. Căci 
nu e popor pe lume care să nu poarte în adânc o închipuire, o întipărire a tainei 
pascale, a acestui suiş — sau măcar a dorului de suiş — pe care poporul Israel l-a 


însemnat în trecerea lui de la robia lui Faraon la libertate. Căci, ştim toţi, acesta 
este Paştele Vechiului Testament, pe care iudeii îl trăiau atât de viu. Gândiţi-vă la 
proorocia lui lezechiel, când vede câmpul de oase şi aude glasul îngerului: “Învia- 
vor, oare, oasele acestea?” (lezechiel 37, 3). Parcă ne strigă nouă: Învia-vor oare 
inimile voastre din nesimţire? Căci nesimţirea, cum au zis Părinţii, e moartea 


sufletului înainte de moartea trupului. Or, când auzi cuvântul „Paşte”, când auzi 


„Am Spus-o şi 
altădată: moartea pe cruce e minunea lui Dumnezeu; sau, dacă vreţi, neobişnuitul 
din Dumnezeu. Pentru că în lisus Hristos, Dumnezeu şi Om, e Dumnezeirea cea 
veşnică, nemurirea cea veşnică; iar ca om, este trup luat din Fecioară, deci fără de 
păcat, şi nu era în El sămânţa morţii, pentru că moartea nu-i altceva decât plata 
păcatului. Aşadar, EI a luat moartea noastră şi, precum Adam a schimbat în moarte 
starea de jertfă, de comuniune cu Dumnezeu, Fiul lui Dumnezeu ia moartea lui 
Adam şi a noastră şi o transfigurează în jertfă, care duce la înviere. Învierea pentru 
noi. 


Amintesc din nou cuvântul femeii aceleia — mama fraţilor Macabei — pe care îl 
pomenesc mereu, tocmai ca să se întipărească mai adânc în noi. Când imperiul 
elenist cucerise Israelul, iudeii n-au primit cultul idolatru al zeilor, ci păstrau 
descoperirea dumneziească dată lor prin Moise: „Israele, Domnul Dumnezeul tău 
unul este. Să nu ai alți dumnezei afară de Mine!” (Ieşirea 20, 3). Şi au murit 
primii şase fraţi, păstrându-şi credinţa. Când a venit rândul celui de-al şaptelea, 
vrând mai mult să-l momească Antioh, a chemat-o şi pe mama lui stăruitor, 
făcându-i făgăduinţe... Ce poate însă făgădui cineva din lumea aceasta, care să nu 
fie muritor? Unii din temnițe erau momiţi cu toate acestea ale lumii, numai şi 
numai să primească a fi de partea lor. Dar întrebarea capitală, pentru orice 
conştiinţă: Ce poate oferi un om, oricât de mare ar fi, chiar la nivelul cel mai înalt 
al piramidei sociale? Poate oferi ceva nemuritor, ceva nesupus stricăciuni şi 
morții? Aceasta e problema capitală: a învierii şi a vieţii care a fost — prin 
nefericitul demon -— atacată de moarte. Şi o simt tot mai mult, din clipă în clipă: 
moartea e invenția lumii, a demonului, a făpturii în căderea ei. Ca dovadă, când 
vrem să scăpăm de cineva, când îl urâm, îl pizmuim, sau din alte “rațiuni ale 
dracilor” (cum sunt numite gândurile rele), căutăm să-l dăm morții. E invenţia 
demonului şi a noastră, nu a lui Dumnezeu. Și Părinţii o spun limpede: Dumnezeu 
nu a făcut moartea şi nu se bucură de moartea nimănui. 


Revenind, acea mamă — PONI — 1-a îndemnat pe acest ultim fiu al ei să nu se 


cer şi pe pământ, pe toate le-a adus Dumnezeu de la fiinţă la neființă. În mărturia 
ei, acea mamă trăia adânc Paştele cel dintâi al Creaţiei. Şi oricine se înalţă cu 
cugetarea aşa de sus trăieşte Paştele, legea firii noastre, lumina care străbate 
întreaga fire şi o cheamă la înălțare. Cu fiecare zi a creaţiei — şi a doua, şi a treia, şi 
celelalte, noi fiind creaţi în a şaptea zi, ca într-un fel de Tabor. Căci lumina primită 
de Adam, după ce l-a zidit Dumnezeu din ţărână, o asociază Părinţii cu Taborul. 
Aşa cum se împărtăşeau de lumină cei trei fruntaşi ai apostolilor, Petru, Iacov şi 
Ioan, contemplând pe Hristos în strălucirea feţei şi a veşmintelor Lui, aşa era şi 
Adam când a primit suflare de viaţă. Şi în acea zi a şaptea a Creaţiei S-a odihnit 
Dumnezeu, adică a fost împlinită Creaţia la o anumită măsură a ei. Căci odihna, în 
înţelesul divin al Scripturii, aceasta înseamnă. lar în Hristos e plenitudinea 
întregului adevăr şi a descoperirii dumnezeieşti. 


In seara aceea aşa a intrat la ucenici, cum trecuse mai devreme prin piatra mormân- 


tului: pentru trupul Lui transfigurat, îndumnezeit, nu mai există obstacole. Trece, 
deci, prin uşile încuiate şi le zice ucenicilor: „Pace vouă!”. 


Acum El este viu, le arată mâinile şi coasta Lui, iar ucenicii se 


bucură. Și spun Părinţii că bucuria e semn al harului (când foloism cuvântul 
„plăcere”, ne referim la simţuri; când zicem „bucurie”, ne referim la darul Duhului, 


precum spune ÎI. «Căci roada Duhului este dragostea, 


bucuria, pacea, îndelunga răbdare ...”). Şi iarăşi lisus ia cuvântul şi zice: “Pace 


trimit şi Eu pe voi». Şi zicând acestea, a suflat asupra lor şi le-a zis: «Luaţi Duh 
Sfânt; Cărora veți ierta păcatele, le vor fi iertate, şi cărora le veţi ţine, vor fi ţi- 
nute»”, 

“Dumnezeu-Cuvântul cel atotstăpânitor — psalmodiază Biserica — a vindecat 
cugetele apostolilor de păcat, gătindu-Și Luişi casă curată”. Aceasta vrea să 
spună cuvântul: „Luaţi Duh Sfânt”. Observaţi legătura? Când a rânduit să coboare 
în sânul Maicii Domnului, ce a zis Arhanghelul? “Duhul Sfânt va cobori peste 
tine şi puterea Celui Preaînalt te va umbri”. Duhul Sfânt pregăteşte vasul, 
iubiţilor, şi de aceea trupul nostru e numit “templu al Duhului Sfânt, biserică a 
Dumnezeului Celui Viu”. Biserica în care odihneşte Fiul. De aici înţelegem şi 
mărturisirea din Crez: Duhul Sfânt de la Tatăl purcede, unica sursă; nu de la Tatăl 
şi de la Fiul. Fiul, de la Tatăl, odihneşte în Duhul Sfânt. lar Duhul Sfânt e sălaşul. 
Înţelegem acum şi taina făpturii noastre: trupul e legat de Duhul Sfânt, după 
cum Deci să simţi că trupul tău e templu al Duhului 


Sfânt, e biserică a Dumnezeului Celui Viu! Vedeţi cum lucrează Tatăl prin Fiul 
în Duh Sfânt? “Dumnezeu- Cuvântul, cel Atotţiitor”, zice Biserica, „a vindecat 
cugetele apostolilor de păcat, gătindu-Și Luişi casă curată”. De aceea zice 
Mântuitorul: “Luaţi Duh Sfânt; cărora veţi ierta păcatele, se vor ierta...”. Întâi 
lor, dar aceasta se face la orice spovedanie a noastră, ca să locuiască apoi trupeşte 
Hristos în noi. Iar IDEII auziţi ce frumos spune: Pentru că 
suflarea cea dintâi a fost întunecată prin păcatele cele de bunăvoie, numai 
Dumnezeu cu harul Său, cu lumina divină veşnică putea să ne înnoiască din 
nou, ziditor, făptura. Reterindu-se la acelaşi moment, auziţi ce minunat spune şi 

: Zidirea e nouă iarăşi când se împărtăşeşte de Duhul, din 
lipsa Căruia s-a învechit. Căci trebuie să conlucreze cu noutatea de la început 
înnoirea şi contribuţia de acum. Care a fost această noutate de la început? Când |- 
a zidit Dumnezeu pe Adam din ţărâna pământului, adică trupul biologic, a suflat 
peste el suflare de viaţă — harul dumnezeiesc. Dar s-a învechit. Ca şi omul: în timp 
fiind, se învecheşte. 


Două sunt slăbiciunile omului: întâi păcatul, care-i un fel de înstrăinare, de 
alienare din adevăr, dar şi stagnarea. 

Suişuri să pui în inimă, cum Spune Psalmistul, căci 
“merge-vor din putere în putere” (Psalmi 83, 6-8)! Ceea ce numesc oamenii 
învăţaţi de azi Transcensul, adică depăşirea continuă. lar depăşirea nu e din lumea 
aceasta. Și atunci, zice Palama, în ziua Învierii, când lisus a zis: „Luaţi Duh 
Sfânt”, suflând asupra lor, se înnoieşte făptura şi, cum a zis el atât de frumos, 
conlucrează zidirea: înnoirea creaţiei de atunci cu înnoirea din ziua Învierii. A 
scos iar la iveală chipul, spune 


vindecându-i, făcându-Și sălaş Luişi, ca ucenicii să-L simtă prezent în ei, 
deodată lisus Se face nevăzut. 


Şi, cum ni se mărturiseşte în dumnezeiasca Evanghelie, Toma nu era de faţă. 
Aceasta a fost un tâlc şi o lucrare dumnezeiască. Și nefiind Toma de faţă, 
ucenicii, în lumina bucuriei divine, când îl întâlnesc, îi spun: „Tomo, am văzut 
pe Domnul înviat!”. lar el, o clipă răscolit de o memorie sfântă (memoria 
petrecerii cu lisus trei ani şi ceva, memoria cuvintelor Lui, memoria durerii Lui 
din grădina Ghetsimani...), auzind, se cutremură: „Cum L-aţi văzut?!” „Viu!”, 
Și aici observăm cum lucrează în el, în chip firesc, mintea omului, în chemarea ei 
de a judeca. L-a urmat în trup şi L-a văzut răstignit. Acum e viu? E Acelaşi? Și. 


..A 


pentru o dovadă a identităţii între Hristos Cel ce a petrecut trupeşte, Cel ce a fost 


răstignit şi înmormântat şi Cel ce acum e înviat, el zice: “De nu voi pune degetul 
meu în Semnul cuielor, de nu voi pune mâna mea în coasta Lui, nu voi crede”. 
Deci proba identităţii, iubiţilor. Cu adevărat, a fost taină a lui Dumnezeu 
neprezenţa Lui. De aceea zice Biserica: “0, fericită îndoială a lui Toma, căci ea 


ne-a descoperit o dată mai mult taina şi puterea Invierii! ”. 


După opt zile, ucenicii erau iarăşi adunaţi. De ce după opt zile? Deodată simţim şi 
mărturisim: pentru că ziua duminicii era noua zi a sărbătorii, Ziua Învierii, de acum 
instituită pentru înnoirea umanităţii. După opt zile ucenicii erau iarăşi adunaţi. Şi, 
cuvânt nu simplu scris, ci împlinit, atunci li S-a arătat iarăşi lisus, în acea Zi Una a 
Învierii. Acum şi Toma era cu dânşii. Şi a venit lisus. Uşile fiind încuiate, EI stă în 
mijloc şi le grăieşte: „Pace vouă!”. Apoi se adresează celui ce se îndoise: ,„ 7omo, 
adu-ţi degetul şi vezi rănile Mele. Adu-ţi mâna şi pune-o în coasta mea. Şi nu fi 
necredincios, ci credincios”. Zice Biserica, atât de luminos: “Toma, cel ce se 
numea şi Geamănul, nu era cu dânşii când ai intrat, Hristoase, uşile fiind 
încuiate, pentru aceasta şi necrezând el spuselor lor, din necredinţă în credinţă I- 
ai întărit şi n-ai socotit, Bunule, lucru nevrednic a arăta lui preacurată coasta Ta 
şi rănile mâinilor şi ale picioarelor Tale. Iar el, pipăind şi văzând, Te-a 
mărturisit pe Tine că eşti nu numai Dumnezeu şi nici numai om, şi a grăit: 
«Domnul meu şi Dumnezeul meu!» ”, 


S-au întrebat dacă într-adevăr, când Mântuitorul a spus: “Adu-ţi mâna ta şi degetul 
tău...”, Toma a pipăit mâna şi coasta Mântuitorului. Aşa încredinţează Biserica. ŞI, 
într-adevăr, ca să fie încredințare deplină, Toma a rostit: „Domnul meu şi 
Dumnezeul meu!” Mântuitorul îi spune: “Pentru că M-ai văzut, Toma, ai crezut. 
Fericiţi cei ce n-au văzut şi au crezut”. În mod obişnuit, noi spunem că vederea cu 
ochii sensibili nu mai are nevoie şi de credinţă: este în ea însăşi o evidenţă. 
Mântuitorul spune însă ceva mai adânc. Pentru că vederea noastră numai cu ochii 
sensibili nu înseamnă deplină vedere. Vederea este mult mai adâncă; de la cele 


trei lumini, cum le mărturisim: 


„ Cealaltă vedere e mai 

adâncă — e lumina divină. Căci, mereu o spunem, 
Pentru această lumină necreată, “cea pururea 
fiitoare”, cum o numim în Noaptea Pascală, “lumina cea fără de ani”, ne-a dat 
La această lumină îl cheamă acum Mântuitorul pe Toma: „M- 
ai văzut, ai crezut. Fericiţi cei ce n-au văzut şi au crezut”. Căci, când treci dincolo 


de vederea aceasta sensibilă a minţii, te înalți la cealaltă vedere, a credinţei. Cum 
tot BIBI spune: “Cei dinainte de Hristos de departe îmbrăţişau, prin credinţă, 
descoperirile cele viitoare” — cei ce n-au văzut şi au crezut. 


Iubiţilor, în taina Paştelui, o dată cu marea trecere de la neființă la fiinţă a Creaţiei, 
cu marea trecere a lui Israel de la robie la libertate, cu marea trecere de la Cruce la 
Înviere a lui Hristos, să cugetăm o clipă la trecerea pe care o simţim în noi. 
Îngăduiţi să citesc cuvântul atât de luminos: “Venit-ai, Doamne, cu strălucirea cea 
neumbrită a dumnezeirii Tale, uşile fiind încuiate. Şi stând în mijlocul ucenicilor, 
le-ai dezvelit coasta Ta. Şi arătându-le semnele rănilor din mâinile şi din picioarele 
Tale, şi risipind mâhnirea tulburării lor, ai glăsuit lămurit: «Precum vedeţi, din 
trupul cu care M-am întrupat, o, prieteni, nu port fire de duh”. Pare numai trup, ca 
noi; trup ca ale noastre, pe care le privim cu ochii aceştia. Trupul e ca un fel de 
perete, în care nu vedem în adânc sufletul. De aceea Palama spune că la înviere 
abia de vom ghici trupul din suflet, în timp ce acum abia de ghicim sufletul în trup. 
Dar Mântuitorul S-a arătat în trup. “Pe ucenicul care se îndoia l-a îndemnat să se 
atingă cu frică, zicându-i: «Ei, cel ce pe toate le iscodeşti, vino şi nu te mai 
îndoi!»”. Le iscodeşti: adică le cercetezi raţional, cu judecata omenească. „Cum, 
cel pe care l-am văzut răstignit, pe care puteam să-l pipăi, e acelaşi cu cel 
înviat?!”. Asta-i iscodirea lui raţională. Că omul raţionează şi, raţionând, se 
îndoieşte. “lar el, simțind cu mâna firea Ta cea îndoită...” — ce cuvânt răscolitor! 
Când omul „se îndoieşte”, el se împarte în două. Aşa a fost căderea lui Adam. 
Îndoiala e în minte, e a raţiunii omului. De aceea Dumnezeu a apărut în „fire 
îndoită”: pentru cel care se îndoieşte. Mintea şi voinţa ta îndoite sunt chemate să 
pipăie firea îndoită, pe Hristos, Dumnezeu şi Om, în cele două firi, în care nu mai e 
îndoială, ci unitate desăvârşită. Şi aceasta este lucrarea lui Dumnezeu. În aceeaşi 
idee, cu frică şi credincioşie, a grăit Toma atunci, pătruns de credinţă. EI, cu firea 
lui îndoită, a pipăit firea îndoită, a Dumnezeirii şi omenităţii, şi a strigat: „Domnul 


) 


meu şi Dumnezeul meu!” 


Hristos a înviat! Şi aceasta-i legea firii: legea pascală. Invierea e sensul 


existenţei noastre. De aceea suntem chemaţi cu toții să ne închinăm, iarăşi şi iarăşi, 
„sfintei Invierii Lui celei de-a treia zi”! 


Amin. 


Părintele Gheorghe Calciu - Cuvânt la Duminica Sfântului apostol Toma: 
“Indoiala — cea mai distrugătoare boală a sufletului” 


Toma reprezintă acele persoane care sunt dominate de raționalitate, care au nevoie 
de dovezi. Nu sunt necredincioşi, dar pentru întărirea credinţei au nevoie de 
dovezi. În clipa când i s-a dat dovadă, ei devin total dăruiţi şi credincioşi, mergând 
până la sacrificiul final, aşa cum a fost Sfântul Apostol Toma. 


De ce Toma n-a fost cu ucenicii? Toţi ucenicii erau adunaţi grămadă în prima 
duminică, a Învierii, în casă, de frica iudeilor, spune Evanghelistul. Numai Toma 
nu era cu ei. Probabil că Toma a fost cel mai curajos dintre dânşii. A ieşit afară fie 
ca să capete informaţii, cum se spune, adică să vadă ce se mai spune despre lisus, 
fie era plecat să aducă hrană, pentru că ceilalţi n-aveau curajul să iasă. De aceea 
când a venit lisus, el nu era acolo. Când ei i-au spus: “Am văzut pe Domnul!”, 
Toma a zis: “Dacă nu voi vedea în mâinile Lui semnul cuielor şi dacă nu voi 
pune mâna mea în coasta Lui, nu voi crede!” (loana 20,25). Dar tot în ziua aceea, 
când lisus S-a arătat ucenicilor şi Toma nu era, ucenicii s-au îndoit şi nu credeau că 
e lisus. Deci Mântuitorul fiind cu ei şi spunându-le “Pace vouă!”, ei s-au îndoit, 
spune Apostolul, şi atunci Mântuitorul “le-a arătat mâinile şi coasta Sa” (loan 
20, 20) zicându-le: “Vedeţi mâinile Mele şi picioarele Mele, că Eu Însumi sunt; 
pipăiţi- Mă şi vedeţi, că duhul nu are carne şi oase, precum mă vedeţi pe Mine că 
am ” (Luca 24, 39). Deci cine este mai necredincios: Toma, care n-a văzut şi S-a 
îndoit, sau ucenicii care L-au văzut şi se îndoiau? 


Mântuitorul, Care ştia toate, a cunoscut îndoiala lui Toma şi a venit în mod special 
pentru el. Hristos vine în lumea aceasta nu numai pentru cei credincioşi sau 
numai pentru cei păcătoşi, ci vine şi pentru cei care trăiesc în îndoială. 


Îndoiala este o acţiune demonică. Demonul caută totdeauna să insufle sufletului 
nostru îndoială. Bine, cred în Dumnezeu, cred că lisus Hristos a venit în lume, a 
murit şi S-a răstignit pentru a noastră mântuire, dar dacă n-a fost Fiul lui 
Dumnezeu? Cred că s-a făcut minunea cutare, dar dacă nu s-a făcut totuşi 
minunea? Aceasta este îndoiala, care e cea mai tulburătoare şi mai distrugătoare 
boală a sufletului. 


În Apocalipsă, Îngerul Domnului, adresându-se Bisericilor din Asia Mică, spune 
celei din Laodiceca: “Pe tine te scuip din gura Mea pentru că nu eşti nici cald, 
nici fiebinte, nici rece, ci căldicică”. Dumnezeu nu iubeşte pe cei căldicei. Cel 
care este înfocat “împotrivă”, Dumnezeu ştie că poate fi întors. Sfântul Apostol 
Pavel a fost persecutorul creştinătăţii, dar când 1 s-a arătat Mântuitorul pe 
drum, S-a întors la credinţă şi a devenit cel mai mare apostol. Mai curând întorci 
la credinţă pe un adversar, decât pe un căldicel. Cel căldicel trăieşte în apa lui 
căldicică: nici nu fierbe, nici nu îngheaţă, dar nici nu aduce nimic bun. 


Toma nu era un om căldicel, Toma avea credinţă, dar avea nevoie de dovezi. 
Mântuitorul i S-a arătat şi i-a spus: “Adu degetul încoace şi vezi mâinile Mele şi 
adu mâna ta şi o pune în coasta Mea şi nu fi necredincios, ci credincios!” (loan 


faţa lui. De ce dovadă mai avea nevoie, să pună mâna în coastă şi în cuie? Era 
acolo Mântuitorul întreg, strălucind de lumina Învierii, pătrunzând prin uşile 
încuiate şi prin ziduri, un Dumnezeu strălucitor, Care aducea peste tot lumina 
Sa. Dar Mântuitorul îi spune ceva, nu pentru el, ci pentru noi. Spune aşa: 
“Pentru că M-ai văzut, ai crezut”. Nu spune: “Pentru că M-ai pipăit”, ci “Pentru 
că M-ai văzut!”... Dar “fericiţi cei ce n-au văzut şi au crezut!”. Această fericire 
este pentru toată generaţia de creştini rugători. 


N-a venit numai pentru cei care cred, sau numai 


pentru evrei, sau numai pentru credincioşi sau păcătoşi. A venit şi pentru cei 
căldicei, dacă ei se încălzesc, se înfierbântă. Şi pentru îndoielnici a venit. Şi toți 
suntem îndoielnici, toţi avem dubii... Ne îndoim pentru că o dată am cerut ceva de 
la Dumnezeu şi nu ne-a dat. Dar o singură strigare la vreme de nevoie nu arată 
credință. Ea arată slăbiciune omenească. Trebuie să avem o credință puternică, 
statornică, care să nu fie îndoielnică. Şi toată Evanghelia de astăzi este pentru care 
suntem îndoielnici. 


Când S-a arătat lisus, Toma, care se îndoise, L-a văzut şi a căzut la picioarele 
Lui şi a spus: “Domnul Meu şi Dumnezeul Meu!”. Şi noi să cădem la picioarele 


lui lisus şi să strizăm: “Domnul meu şi Dumnezeul meu!” 


(din: Părintele Gheorghe Calciu, Cuvinte vii. 
“A sluji lui Hristos înseamnă suferinţă”, Editura Bonifaciu, 2009) 


Nicolae Steinhardt (Monahul Nicolae Delarohia) - Verbul “a crede” 


N. STEINHARDT 


“Iisus i-a zis: Pentru că M-ai văzul, ai crezut. Fericiţi cei ce n-au văzut şi au 
crezut!" (loan 20, 29) 


Când arhiereul şi cărturarii, păşind prin faţa Răstignitului de pe Golgota, îşi 
clătinau capetele şi spuneau: Pe alții a mântuit, dar pe Sine nu poate să Se 
mântuiască, Hristos, împăratul lui Israel, să Se coboare acum de pe cruce ca să 
vedem şi să credem în EI, ei desigur săvârşeau blasfemie. Dar mai făceau şi o 
eroare de ordin lingvistic, întreaga scenă sumar înfăţişată în Evanghelia de la Luca 
(23, 25) şi pe larg de cele ale lui Matei (27, 31 şi urm.) şi Marcu (15, 29 şi urm.) 
transmite cititorului un fior profund realist şi autentic. Toate amănuntele vădesc 
referatul întocmit pe date culese la faţa locului şi par întru totul verosimile. 


Huu! (ori he!) strigă bătrânii şi fruntaşii lui Israel şi s-ar zice că şi comentează 
compătimitor şi ironic: pe alţii a ştiut să-i ajute, pe Sine iată că nu poate. Fiul lui 
Dumnezeu. Un amăgitor, un naiv, singur şi-a făcut-o. Şi apoi se justifică, îşi dau 
loruşi certificat de bună, rațională şi logică purtare: A, dacă s-ar ţine de cuvânt, 
dacă ne-ar da o dovadă de consecvență (şi care altă ar fi mai peremptorie decât 
coborârea de pe această cruce?), atunci, da, noi, ca oameni drepţi şi cu judecată ce 
ne aflăm de îndată L-am recunoaşte ca împărat. Dar aşa, pe ce anume să ne 
întemeiem credinţa? 


Lăsau să se întrevadă şi niţica nedreaptă milă pentru nenorocitul acela destul de 
tânăr, însă nu se puteau lepăda şi de un ton de biruinţă, nu puteau renunţa la 
minunatul prilej de a-L batjocori (în sfârşit, oficial şi legitim) şi dascăli (profesoral 
şi nepărtinitor) pe Acel care le pricinuise atâtea supărări, temeri, iritaţii şi griji şi 
erau grăbiţi, mai ales grăbiţi, considerent pentru care şi scurtaseră din plăcerea 
contemplării mersului sub arşiţa amiezii a osânditului cu unealta de tortură în spate 
şi făcuseră apel la Simon din Cirene. Aici însă, îşi acordau răgaz, se destindeau, îşi 
savurau triumful şi-l explicau: să Se mântuie, coborându-Se de pe cruce! Dacă vom 
vedea, vom şi crede! Şi aşteptau plini de bunăvoință şi înţelepciune. 


Eroare lingvistică, de bună seamă. Căci nu numai că nu bănuiau pe Cine 


spânzuraseră pe lemn dar nu ştiau nici ce înseamnă "a crede" şi foloseau cuvântul 
fără a-l înţelege defel. 


Dacă, următor injoncţiunii arhiereşti, Domnul ar fi coborât de pe crucea pe 
care, grăieşte atât de frumos 
cuvântul “credinţă” ar fi fost desfiinţat pentru 


totdeauna şi năvalnic s-ar fi înscăunat împărăţia lui Dumnezeu. 


Faptul coborârii nu putea fi crezut, ci numai constatat, înregistrat, luat la cunoştinţă 


în plinătatea evidenţei sale. S-ar fi impus ca atare şi ar fi redus la zero orice 
supravieţuire a enigmaticului verb "crede" A crede nu este sinonim cu a dovedi, a 
demonstra, a fi evident, cu sintagma "a crede pentru că”. A crede înlătură 
orice dubiu, rezervă şi motivaţie. 


Brusca apariţie a unei imense păsări roşii căzută din cer i-ar pune pe oameni, scrie 
Kierkegaard, faţă în faţă cu un eveniment extraordinar şi senzaţional care nu le-ar 
mai îngădui să nu-şi dea seama că au de-a face cu un semn cert, unul dintr-acelea 
stăruitor cerute de farisei, scribi şi cărturari. Coborârea de pe cruce, la Golgota, ar 
fi fost o asemenea pasăre colorată, după ivirea căreia arhiereilor şi tuturor celor 
aflaţi în perimetrul acela nu le mai rămânea altceva de făcut decât să se supună 
evidenţei, să îngenuncheze, să cânte Osana. 


Nu aşa însă lucrează dumnezeirea, nu aşa a înţeles Domnul verbul a crede ori de 
câte ori l-a rostit şi mai ales când S-a adresat lui Toma la opt zile după înviere. 
Textele pauliene toate arată că acest cuvânt de bază al creştinismului credinţa - 
se prezintă ca străin de orice dovezi, fapte constatatoare, înscrisuri, parafe, 
obiecte vizibile. Să vedem şi să credem, spun arhiereii, şi contradicție mai acută 
nici că se poate să fie. Dacă vedeau nu mai avea nici o noimă să creadă, nici că s-ar 


mai fi putut să creadă din moment ce "vedeau cu ochii" ce le impunea evidenţă cu 
irezistibila-i putere de ridicare a oricărei şovăieli. 


A crede înseamnă a nu vedea. Sfântul Apostol Pavel e cât se poate de limpede: 
"Dar nădejdea care se vede nu mai e nădejde. Cum ar nădăjdui cineva ceea ce 
vede?"' (Rom. 8, 24). Sau: "lar credinţa este încredințarea celor nădăjduite, 
dovedirea lucrurilor nevăzute.” (Evr. 11,1) Sau încă: "Neprivind la cele ce se 
văd, ci la cele ce nu se văd.” (2 Cor. 4, 18) întreg capitolul 11 al Epistolei către 
Evrei, versete ca cele de la Rom. 4, 13 şi urm. ori Efes. 3, 17 şi urm. arată şi ele 
desluşit că entitatea principală în relaţia dintre om şi Dumnezeu nu are nimic 
de-a face cu "negrul pe alb”, revolverul fumegând (smoking gun) al englezilor, 
flagranta certitudine, indubitabilul. Și totuşi ea e condiţia şi esenţa: "Dreptul din 
credinţă va fi viu" (Rom. 1, 17; Evr. 10, 38). Textul de la 1 Cor. 2, 4-5 
completează perfect cele de mai sus: "lar cuvântul meu şi propovăduirea mea nu 
Stăteau în cuvinte şi înduplecare ale înţelepciunii omeneşti, ci în adeverirea 
Duhului şi a puterii. Pentru ca credinţa voastră să nu fie în înţelepciunea 
oamenilor, ci în puterea lui Dumnezeu." 


Frumos au onorat reformaţii francezi memoria amiralului de Coligny înscriind pe 
statuia sa din Rue Saint-Honore la Paris cuvintele de la Evr. 11, 27: "A rămas 


neclintit, ca cel care vede pe Cel nevăzut." 


3 


A crede e cu totul altceva decât aparent asemănătorul "a crede pentru că" şi nu are 
nici o legătură cu simţul văzului îndeobşte socotit cel mai ferm şi mai neînşelător. 
Tocmai pe acesta - atât de sigur de sine - îl contrazice uneori şi-l îndepărtează. A 
crede este a crede pe nevăzute, a chezăşui (şi au fost epoci în istorie când 
chezăşuirea aceasta s-a plătit cu viaţă) aserțiuni neverificate experimental, 
neprobate pe căile simţirii. Credinţa în textele pauliene e mai ales apropiată de 
alte trei elemente: libertatea (opusă robiei), duhul (opus literei) şi bucuria (opusă 
întristării). Câtuşi de puţin de fapte categorice, semne univoce şi fenomene 
vizuale imperative. 


Credinţa se identifică aşadar cu ceea ce Pascal, Kierkegaard şi existenţialiştii aveau 
să numească risc, pariu, aventură; Andre Gâde, act gratuit; Henri Bremond, poezie 
pură. Un act nemotivat înţelegi, exclamă Gâde dintr-o dată cuprins de entuziasm, 
înţelegi, un act neîntemeiat, cu totul fără cauză, explicaţie, rațiune, plauzibilitate, 
închis în el însuşi! Doar că pentru a exemplifica Gâde (în Beciurile Vaticanului) 
alege o crimă lipsită de interese materiale şi coerentă, un asasinat sine ira et studio. 
Dacă însă e dată la o parte pilda (şi ea, în bună parte, ironică), calificanţii lui Gâde 
se aplică întocmai credinţei şi o descriu fără greş. 


Nu cred pentru că dispun de cutare dovezi. Dovezile ştiinţifice, istorice, geografice, 
arheologice, literare, scripturistice, logice etc. etc. pot, eventual, întări credinţa (cu 
toate că şi acest mod de exprimare e greşit: o credință adevărată nu poate fi mărită 
din afară, nu poate depinde ca intensitate de aportul unor consideraţii relative şi 
supuse intepretărilor); îi pot da, în faţa oamenilor, o justificare rațională; ceea ce 
nu-i neapărat de disprețuit, dar şi deloc decisiv. Nici dovezile cele mai 
înduioşătoare şi mai ştiinţific controlate nu constituie o excepţie (cum ar fi giulgiul 
de la Torino). 


Coborârea de pe cruce ar fi fost un act de autoritate, de constrângere, de siluire a 
voinţei şi libertăţii, de înlocuire a credinţei prin evidenţă. Cercetarea atentă a 
textelor evanghelice şi meditarea lor ne îndeamnă să ajungem la concluzia că nu 
acesta a fost "stilul de lucru" al Domnului. Nu cu evidențe, cu dovezi, ci parcă 
dimpotrivă, în mod tainic şi dubitativ I-a plăcut să procedeze, lăsând totdeauna 
posibilitatea sesizării unei doze de incertitudine şi a conceperii validității unei 
îndoieli. 


lisus nu ne-a lăsat nimic scris de EL, de scris a scris numai pe nisip; portrele ale 
Sale nu există decât cel întipărit pe marama Veronicăi şi cel destinat regelui 
Agvar - amândouă pierdute; de confirmări independente - cum le place englezilor 
a grăi - nu dispunem; referatele evanghelice pot oricând şi de către oricine a fi 
contestate ca părtinitoare şi datorate unor partizani, deci nu "obiective"; ba şi ca 
tardive şi prelucrate post factum; până şi puţinul material aflat la Tacit, Pliniu cel 
Tânăr ori losefus Flavius a fost învinuit de interpolări; iar argumentele apologetice, 
toate, sunt sustrase istoriei, ţin numai de foarte relativa filosofie S-ar zice că 
Hristos a făcut totul pentru ca să nu putem invoca acte sigure şi tangibile, pentru a 
nu fi trecut în rândul personajelor istorice. Pentru ca să nu scadă nimic din 
minunata valoare a oricărui act de credinţă ci a-i păstra integral puterea, virtutea şi 
originalitatea. Dovezi certe în sens material, juridic şi ştiinţific nu avem şi nici nu 
vom avea până la plinirea vremii şi la a doua venire, când fireşte, va dispărea şi 
credinţa, precum şi Sfântul Pavel constată la | Cor. 13. 


Domnul, ce anume cere de la noi? Să credem, act "absurd", ilogic, acauzal şi de 
netălmăcit în limbaj concret, sminteală şi nebunie în ochii inteligenţilor greci ori 
nenumăraţilor inşi de bun simţ de pe întinsul lumii vechi. Fii ai libertăţii, nu ai 
robiei, suntem trataţi cu deferenţă: nu ni se impune nimic, nu ne constrâng 
evenimente absolute ca acel reclamat cu puternice (şi mieroase) glasuri de 
vrăjmaşii lui Hristos; ceea ce ei - cu atât de perfidă ingenuitate - voiau, S-ar fi 
redus la o constatare ulterior căreia credinţa îşi pierdea sensul. 


"Credinţa mea", declară IRI, flămândul scriitor de limba 


franceză, aprigul convertit, "credinţa mea nu se sprijină nici pe raţiunea mea nici 
pe mai mult ori mai puţin certele percepții ale simţurilor mele; ea ţine de un 
Simțământ lăuntric, de o Siguranță dobândită prin dovezi lăuntrice.” 


Desigur că verbul a crede, ca temelie a religiei, pare straniu; de ce tocmai o 
vocabulă atât de greu de înţeles, definit şi precizat Să constituie miezul 
creştinismului? Nu ar fi putut Dumnezeu şi Apostolii Săi găsi o altă mai puţin 
misterioasă, mai accesibilă înţelegerii mulţimii oamenilor şi la urma urmei - de 
ce nu? - mai puţin scandaloasă şi derutantă pentru oamenii de ştiinţă raţionalişti 
şi logicieni care nu Sunt toți şi negreşit de cealaltă parte a baricadei ori zăvorâţi 
în prejudecăţi? 


Dar dacă ne adresăm ştiinţei, aflăm că şi acolo substantivul de bază folosit pentru a 
lămuri alcătuirea şi menţinerea universului e tot unul prea puţin logic, prea puţin 
unul inteligibil; vag, confuz, plurivalent; un termen şi el aferent domeniului 
afecțiunii şi sentimentelor, un termen şi el piatră de poticnire pentru acea 
matematică şi material de rigoare presupusă ştiinţei şi în special astrofizicii, 
astronomiei şi mecanicii. Cuvântul cheie al organizării cosmice se numeşte atracție 
universală. Atracţie! Căci legea gravitaţiei aceasta nimic altceva este, în cuvintele 
însăşi ale formulatorului ei. Şi ce altceva poate fi mai duios, mai gingaş, mai 
nedefinit, mai puţin solemn şi rece! 


lată pentru care pricină şi verbul a crede şi substantivul credinţă trebuie să işte mai 
potolită uimire într-un domeniu ca al religiei; atracţia şi credinţa sunt - în fizica 
universului ori în inimile oamenilor - deopotrivă de neconcordante cifrelor, 
severităţii, sistematicii, deopotrivă de "ne-ştiintifice" în sensul pedant al 
calificativului. 


Dintr-o înţelegere mai atentă a verbului a crede îmi pare că rezultă numeroase 
consecinţe. Trei se arată vrednice a fi menţionate aici pe scurt: 


1) De vreme ce esența o constituie credinţa, se poate afirma că actele de 
asceză se bucură numai de o valoare şi o însemnătate individuală şi 
educativă. Textul de la Colos. 2, 20-23 ne ajută să pricepem o enunţare la 
prima vedere îndrăzneață. Se întreabă Apostolul neamurilor de ce oamenii 
care cred în Hristos rabdă porunci ca: nu lua, nu gusta, nu te atinge. Apoi 
numindu-le lucruri menite să piară prin întrebuințare potrivit unor rânduieli 
şi învățăminte omeneşti, conchide: "unele ca acestea au oarecare înfăţişare 


de înțelepciune în păruta lor cucernicie, în smerenie şi necruţarea trupului 
dar n-au nici un preţ şi sunt numai pentru saţiul trupului." 


Ascezele, aşadar, nu sunt osândite (să nu fie!) ori minimalizate, însă li se 
delimitează câmpul gravitațional, magnetic şi valoric: sunt bune ca acte de 
înfrângere şi smerenie, ca "exerciţii spirituale", ca disciplină, dar nu atrag prin ele 
însele ceea ce numai harul, credinţa şi faptele bune, laolaltă, ne pot face să 
dobândim. 


2) Se cade să nu ne lăsăm ispitiți de vraja (ori obsesia) căutării şi aflării 
dovezilor, pot fi de ajutor unora; dar nu celor care ştiu că "Hristos n-a vrut 
Să-Și întemeieze împărăţia Sa spirituală pe nisipul iluziilor (Ştiinţifice, 


istorice ş.a.m.d.), ci pe stânca de granit a credinţei." 


Toate argumentele filosofice, istorice ori ştiinţifice sunt supuse relativităţii acestor 
discipline mereu schimbătoare. Ptolemeu l-a înlocuit pe Aristarh din Samos; 
Copernic pe Ptolemeu; Einstein pe Copernic. În aşteptarea zilei când, probabil, 
tahioni ori alt fenomen încă neobservat ori alte calcule vor pune în discuţie teoria 
relativităţii. 


3) Dacă prin credinţă ne apropiem în modul cel mai desăvârşit de Hristos, 
dacă ea este calea cea bună spre mântuire, nu e mai puţin adevărat că fără 
fapte credința e moartă (lacov 2, 17). Mai mult decât atât: aici pe pământ 
"cu inima se crede spre dreptate, iar cu gura se mărturiseşte spre mântuire" 
(Rom. 10, 10). 


Credinţa, s-ar putea spune interpretând cuvintele apostoliceşti, e suficientă în 
relația de tip eu-tu dintre credincios şi Mântuitorul său. Dar în relaţia mai 
complicată  om-mediu-Dumnezeu,  om-semen-Hristos, mântuirea implică şi 
mărturisirea credinţei, curajul de a o proclama public, în faţa celorlalți, de a nu te 
lepăda ori ruşina de Hristos şi de credinţa ta. 


Verbul a crede ajungând astfel în dublu chip fundament al nădejdii, 
mântuirii. După cum spre a ne dovedi sinceritatea şi seriozitatea credinţei ne sunt 
cerute faptele bune, tot astfel pentru a ne dovedi netemerea şi neruşinarea în 
faţa semenilor trebuie să o mai şi mărturisim "cu gura”, către exterior. Pentru că 
nu credem în Hristos numai în calitatea noastră de ființă individuală, de suflet 
incomparabil, ci şi de om-în-lume, de om-printre-oameni. 


Cred, Doamne și mărturisesc. Copula este capitală şi de neevitat: amândouă 


verbele ne condiționează, ne caracterizează, ne fac întru adevărat fii ai Tatălui 
ceresc. Astfel încât concluzia nu poate fi alta decât: nu "a dovedi" este completarea 
lui "a crede”, ci "a mărturisi”. Şi dacă-i vorba aşa, oare nu faptele bune şi 
mărturisirea nereticentă a credinţei sunt cele mai bune dovezi ale credinţei? 


Credinţa nu are nevoie de nici un soi de dovezi, are însă nevoie să fie dovedită. 
Faptele bune şi mărturisirea cu gura - singure - prefac verbul a crede într-o 
putere şi-i dau încărcătură energetică şi duhovnicească necesară trecerii lui din 
rândul vorbelor în al cuvintelor, din al ideilor în al acelor "'idei-forţă” despre 
care a Scris 


Arhimandritul Teofil Părăian - Duminica Tomii 


În a opta zi de sărbătoare a Învierii Domnului nostru lisus Hristos, când facem 
pomenirea întâlnirii Domnului nostru lisus Hristos cu ucenicii Săi, de faţă fiind şi 
Sfântul apostol Toma, vreau să evoc câteva momente despre felul cum au înţeles şi 
cum s-au raportat oamenii din vremea când s-a petrecut învierea Domnului 
Hristos, cum s-au raportat ei şi cum au înţeles învierea, vestea despre învierea 
Domnului Hristos. Şi apoi, câte ceva despre Sfântul apostol Toma, răspunzând la 
întrebarea dacă acesta a acceptat invitaţia Domnului Hristos de a pipăi coasta Lui. 


Din Sfânta Evanghelie, desigur ştim că Domnul Hristos, înainte de patima Sa cea 
mântuitoare, le-a vorbit ucenicilor Săi de mai multe ori despre patimile Sale din 
Ierusalim, despre răstignirea Lui, despre moartea şi învierea Lui. Este însă 
interesant de luat aminte că ucenicii Domnului Hristos au ţinut seama de faptul că 
Domnul şi Mântuitorul nostru avea să pătimească, dar s-au gândit prea puţin sau 
poate deloc la învierea din morți. 


De unde ştim aceasta? De acolo că, atunci când Domnul Hristos avea să 
pătimească, ucenicii s-au împrăștiat. Unul dintre ei, Sfântul apostol Petru, s-a 
lepădat de trei ori de Învățătorul său. Iosif şi cu Nicodim L-au înmormântat pe 
Domnul nostru lisus Hristos, ca şi când EI n-ar mai fi avut să învieze niciodată. 
Femeile mironosiţe s-au dus la mormântul Domnului Hristos să-L ungă cu 
miresme în semn de cinstire, şi-L. căutau în mormânt ca pe un mort, nu pe unul 
care trebuia să fi înviat. 


Au fost însă şi unii care au luat aminte la faptul că Domnul Hristos a vorbit şi 
despre învierea Lui. Şi aceia au fost duşmanii Lui. Aceştia s-au dus la Pilat şi au 
zis către dânsul „Înşelătorul acela aşa numindu-l pe Domnul Hristos, Cel pe care 
L-au răstignit ne-a spus că după trei zile va învia.” Deci, l-au rugat ei pe Pilat: 
„Porunceşte să fie întărit mormântul cu pază ca nu cumva să-l fure ucenicii Lui şi 
să spună că a înviat, şi va fi rătăcirea cea de pe urmă mai mare ca cea dintâi” 
(Matei 27, 64). Pilat a hotărât să fie împlinită dorinţa lor şi într-adevăr, mormântul 
a fost pecetluit şi a fost pusă pază la mormânt ca să nu se întâmple ceea ce credeau 
duşmanii Domnului Hristos că urmează să se întâmple, adică să nu vină ucenicii 
Săi şi să-L fure. 


A venit vremea ca cele hotărâte, cele proorocite, cele vestite de Domnul Hristos să 
se împlinească. 


A treia zi, în zorii zilei, femeile mironosiţe s-au dus la mormânt cu dorinţa de a-şi 
arăta cinstirea lor față de Domnul Hristos, ducând miresmele pe care le-au 
cumpărat şi pe care le-au pregătit, dar au găsit mormântul gol de trupul Domnului 
Hristos. Prin urmare, femeile mironosiţe, în loc să găsească trupul mort al 
Domnului Hristos, au găsit mormântul gol. Ce se întâmplase? Ne spune Sfântul 
evanghelist Matei. În al XXVII-lea capitol din Sfânta Evanghelie de la Matei se 


poate citi despre faptul că un înger din cer a coborât, s-a făcut cutremur, a fost 
lumină mare, ostaşii care erau de pază au căzut cu feţele la pământ. Îngerul a dat la 
o parte piatra care acoperea mormântul. Domnul Hristos înviase din morţi. Femeile 
mironosiţe când au ajuns la mormânt n-au mai văzut pe nimeni acolo, ostaşii nu 
mai erau, ci au văzut doar un înger care le-a spus: „Nu vă temeţi, că ştiu că pe 
lisus Cel răstignit îl căutați. Nu este aici, căci S-a sculat precum a zis; veniți să 
vedeţi locul în care a zăcut. Şi degrabă mergând, spuneţi ucenicilor Lui că S-a 
sculat din morţi şi iată va merge înaintea voastră în Galileea; acolo îl veţi vedea, 
iată, v-am spus vouă (Matei 28. 5-7). Aceasta este relatarea despre înviere a 
Sfântului evanghelist Matei. 


Femeile mironosiţe au plecat de la mormânt, cu oarecare îndoială, cu o confuzie, 
nu ştiau ce să creadă, au căutat pe Domnul Hristos ca pe un mort, au aflat despre EI 
că este viu. Dar Domnul Hristos Cel care a înviat li S-a arătat şi a zis: “Bucuraţi- 
vă!” şi „Nu vă temeţi! îndemnându-le să spună ucenicilor că a înviat din morţi, că 
urmează să se întâlnească cu ei în Galileea. 


Ostaşii care au fost de faţă la învierea Domnului Hristos, n-au văzut cum a înviat 
Domnul, pentru că de lumina aceea şi cutremurul care a avut loc au căzut cu feţele 
la pământ şi au rămas ca morţi, au amorțit. Ei s-au dus şi au spus celor care i-au 


rânduit să stea de pază că a înviat Domnul Hristos. Atunci, mai marii preoţilor i-au 
îndemnat să spună că. pe când dormeau, ucenicii L-au furat din mormânt. 
Bineînţeles că mărturia aceasta nu putea fi adevărată. Cum poţi şti ce se întâmplă 
în jurul tău când dormi? Şi au mai adăugat mai marii preoților, dându-le şi o sumă 
de bani îndemnându-i să nu aibă teamă de mânia autorităţilor romane în cazul în 
care se va afla, asigurându-i pe ostaşi că nu vor păţi nirnic în această situaţie. 


Prin urmare, au fost şi oameni care s-au împotrivit gândului că Domnul Hristos ar 
fi înviat, s-au împotrivit gândului că Domnul Hristos este de fapt biruitorul morţii, 
că a înviat din mormânt. Au încercat să-l inducă în eroare au încercat să-i 
rătăcească de la adevăr pe cei care ar fi putut să creadă în învierea Domnului 
Hristos. Despre asta citim în Sfânta Evanghelie de la Matei. 


Și mai citim că atunci când S-a întâlnit Domnul Hristos cu ucenicii Săi în Galileea, 
pe un munte, ucenicii 1 s-au închinat Domnului Hristos, ei, care se îndoiseră. Și 
mai aflăm că Domnul Hristos le-a spus: “Mi S-a dat toată puterea în Cer şi pe 
pământ drept aceea mergând, învăţaţi toate neamurile, botezându-le în numele 
Tatălui şi al Fiului şi al Sfântului Duh, învăţându-le să păzească toate câte v-am 
poruncit vouă - şi a zis Domnul Hristos mai departe — iată, Eu cu voi sunt în toate 
zilele, până la sfârşitul veacului. Amin” (Matei 28, 20). Toate acestea sunt cuprinse 


în Sfânta Evanghelie de la Matei în al XXVIII-lea capitol. 


Sfântul evanghelist Marcu spune mai puţine despre învierea Domnului Hristos. 
Vorbeşte şi el despre femeile mironosiţe care s-au dus la mormânt, care au găsit un 
înger care le-a spus că Domnul Hristos a înviat. Că femeile mironosiţe, spune 
Sfântul evanghelist Marcu, n-au îndrăznit să se ducă la ucenici să le spună despre 
învierea Domnului Hristos. Unele, desigur, s-au dus, altele nu. Ne mai spune 
Sfântul evanghelist Marcu şi faptul că cel dintâi căruia i S-a arătat Domnul Hristos 
după înviere a fost de fapt o femeie, Maria Magdalena. Zice că în ziua în care s-a 
sculat din morţi Domnul nostru lisus Hristos S-a arătat mai întâi Mariei Magdalena 
din care scosese şapte draci. 


E o informaţie foarte, foarte prețioasă pentru noi, să ştim că cel dintâi moştenitor al 
Raiului a fost un tâlhar, tâlhar pocăit, tâlhar schimbat, un tâlhar care nu mai era 
tâlhar, dar care a fost totuşi tâlhar şi pe care Domnul Hristos l-a primit ca cel dintâi 
moştenitor al Raiului, pentru că l-a schimbat şi l-a făcut vrednic de Rai. Şi este 
important să ştim că cea dintâi căreia i S-a arătat Domnul Hristos după înviere a 
fost o femeie, Maria Magdalena, de care, spune Sfântul evanghelist Marcu fără să 
se sfiască, că Domnul Hristos scosese din ea şapte draci. Ce înseamnă asta? Că era 
o femeie păcătoasă, că avea cele şapte patimi de căpetenie. 


Deci, cea dintâi care l-a văzut pe Domnul Hristos după înviere a fost o femeie 
păcătoasă pe care Domnul Hristos a iertat-o, a îndreptat-o şi a întărit-o, ceea ce ne 
dă mare nădejde în puterea pocăinţei, în puterea chemării Domnului nostru lisus 
Hristos, în puterea schimbării de suflet spre bine pe care o are Domnul Hristos şi 
pe care ne-o împărtăşeşte şi nouă spre binele nostru, spre schimbarea noastră în 
bine. 


Sfântul evanghelist Luca scrie şi el în Sfânta Evanghelie, în al XXIV-lea capitol 
despre învierea Domnului Hristos, şi anume, spune tot aşa: că femeile mironosiţe 
s-au dus la mormânt, că au găsit îngeri care le-au spus că Domnul Hristos este viu, 
că ele s-au dus şi le-au spus ucenicilor, iar ucenicii s-au dus la mormânt. El mai 
spune că Sfinţii apostoli Petru şi loan s-au dus şi au găsit giulgiurile singure în 
mormânt, fără trupul Domnului Hristos. 


Și, după aceea, ne mai spune Sfântul evanghelist Luca şi aceea că Domnul Hristos 
S-a arătat la doi călători care mergeau spre Emaus. Aţi auzit în a treia zi de Paşti 
citindu-se din Sfânta Evanghelie despre aceasta, cum Domnul Hristos i-a mustrat 
pentru necredinţa lor, cum Domnul Hristos le-a dat mare bucurie în suflet, cum ei, 
după ce şi-au dat seama că Cel de-al treilea călător este Domnul Hristos Cel înviat 
din morţi s-au dus la Ierusalim şi au mărturisit despre învierea Domnului Hristos 
celorlalți ucenici care şi ei ştiau că Domnul Hristos a înviat şi S-a arătat lui Petru. 
Și apoi, fund ei cu toţii de faţă. Domnul Hristos Li S-a arătat. Toma lipsind din 
ceata lor atunci, iar Domnul le-a spus ucenicilor: „Pipăiţi-Mă şi vedeţi că duhul 
carne şi oase nu are precum Mă vedeţi pe Mine având , şi apoi a mâncat în faţa lor 
din ceea ce I-a fost oferit, şi anume se spune că i-au dat o bucată de peşte fript şi un 
fagure de miere. Cu prilejul acela, Domnul Hristos le-a vorbit despre patima Sa, 
despre învierea Sa, despre pocăinţa spre iertarea păcatelor. Şi le-a dovedit că toate 
acestea trebuiau să se întâmple pentru căa aşa a fost scris în prooroci şi în psalmi. 


Sfântul evanghelist loan ne spune şi el despre învierea Domnului Hristos că s-au 
dus la mormânt femeile mironosiţe. Deci, fiecare evanghelist spune că întâi s-au 
dus la mormânt „femeile purtătoate de mir”, „femeile cinstitoare de Dumnezeu”, 
„femeile gânditoare de Dumnezeu”, şi că au găsit altceva decât ceea ce aşteptau, au 
găsit mormântul gol, au găsit înger care le-a spus despre învierea Domnului Hristos 
şi că, după aceea, au mers ucenicii. Sfântul evanghelist loan spune că la mormânt 
au mers Sfântul apostol Petru şi ucenicul pe care-l iubea lisus, care este de fapt cel 
care a scris Evanghelia a IV-a, Sfântul evanghelist loan. El se numeşte pe sine 
ucenicul pe care-l iubea lisus. 


După aceea li S-a arătat Domnul Hristos ucenicilor în ziua învierii, seara, când le-a 
dat puterea iertării păcatelor, a suflat peste ei şi a zis: „Luaţi Duh Sfânt, Cărora veţi 
ierta păcatele, le vor fi iertate şi cărora le veţi ţine, vor fi ţinute” (loan 20, 22-23). 
Dar nu era de faţă Sfântul apostol Toma. precizează Sfântul apostol loan. 


Au urmat apoi cele ce ni le spune, că întâlnind ceilalți ucenici pe colegul lor de 
ucenicie, pe Toma, i-au spus că L-au văzut pe Domnul. Şi el a zis: „Dacă nu voi 
vedea, în mâinile Lui, semnul cuielor, şi dacă nu voi pune degetul meu în semnul 
cuielor, şi dacă nu voi pune mâna mea în coasta Lui nu voi crede (loan 20, 25). Cu 
aceasta s-a sfârşit cele ce s-au citit din Sfânta Evanghelie la Vecernia din ziua de 
Paşti, deci cu o mărturisire de necredinţă. 


E foarte important de ţinut minte, că nici unii dintre cei care au văzut mormântul 
gol - femeile mironosiţe, Sfântul apostol Petru. Sfântul apostol loan, cei doi care 
mergeau spre Emaus şi au aflat despre mormântul gol şi despre îngerii care s-au 
arătat - nici unii dintre cei care au auzit despre învierea Domnului Hristos nu s-au 
repezit asupra gândului că: Da, a înviat Domnul Hristos, că da, într-adevăr, trebuia 
să se împlinească ceea ce a spus EI înainte de pătimire. Nu s-au gândit nici unii 
astfel, toţi au stat cu îndoială, toţi au stat cu întrebare, toţi au stat cu nedumerire. 
De aceea ne şi spune Sfântul evanghelist Marcu că Domnul Hristos i-a mustrat pe 
ucenicii Lui că n-au crezut despre învierea Lui, că n-au crezut în învierea Lui şi i-a 
mustrat pentru împietrirea inimii lor. Că n-au crezut ceea ce au aflat despre 
învierea Domnului Hristos (Marcu 16, 14). 


La fel cei doi călători care mergeau spre Emaus, au fost mustraţi de Domnul 
Hristos care le-a zis: „O, nepricepuţilor şi zăbavnici cu inima a crede toate câte au 
scris proorocii" (Luca 24, 25). 


Deci, e foarte important faptul acesta că noi zicem despre Sfântul apostol Toma că 
a fost necredincios. Deşi este vorba aceasta „Toma necredinciosul”, într-un fel toţi 
au fost necredincioşi până s-au întâlnit cu Domnul Hristos, până ce Domnul 
Hristos a rânduit să fie încredinţaţi despre învierea Lui. Deci nu numai Toma este 
necredinciosul, ci se poate spune că şi Petru şi ceilalți ucenici sunt necredincioşi în 
învierea Domnului Hristos. De ce? Pentru că ştim cum se spune despre învierea 
Domnului Hristos, că este mai presus de lume. Cum să poţi înţelege cu măsuri 
pământeşti, cu măsuri omeneşti, lucrurile cele mai presus de lume, lucrurile 


cereşti? Nu se poate decât prin puterea lui Dumnezeu. 


Vă aduceţi aminte cum a zis Domnul Hristos către Sfântul apostol Petru când L-a 
mărturisit ca Hristos Fiul lui Dumnezeu Celui viu. „Fericit eşti Simone, că nu trup 


şi sânge ţi-a descoperit ţie aceasta, ci Tatăl Meu Cel din ceruri” (Matei 16, 17). 
Deci, fără descoperirea dată de Tatăl Cel din ceruri, fără descoperirea făcută de 
Dumnezeu, nu poate omul să înţeleagă lucrurile lui Dumnezeu. Lucrurile cerești se 
înţeleg cu o minte sfântă, cu o minte înduhovnicită, cu o minte mai presus de lume, 
cu mintea lui Hristos. Fără mintea lui Hristos nu poţi înţelege lucrurile cele 
minunate ale lui Dumnezeu. Ori schimbarea minţii o face Dumnezeu în sufletele 
noastre, dacă şi noi o dorim, iar dacă suntem încredinţaţi de învierea Domnului 
Hristos înseamnă că EI ne-a schimbat spre bine mintea noastră. A fost schimbată 
de însuşi Domnul Hristos Cel înviat. 


Noi nu L-am văzut pe Domnul Hristos Cel înviat cum L-a văzut Sfântul apostol 
Toma, dar încredințare lăuntrică despre învierea Domnului Hristos, tot din puterea 
Domnului Hristos o avem. Fără puterea, fără intervenţia Domnului Hnsios nu 
putem noi înşine să ajungem să înţelegem lucrurile cele mai presus de lume, 
lucrurile cele dumnezeieşti. Aşa ceva nu se poate. Lucrurile lui Dumnezeu numai 
lui Dumnezeu Îi sunt eu putință să le descopere în firea omenească, în mintea 
pământeană. când o face cerească, când o schimbă spre bine. 


Nu este de mirare că Sfântul apostol Toma dorea ceva, dorea să fie încredinţat cel 
puţin la măsurile la care au fost încredinţaţi ceilalți ucenici. In Sfânta Evanghelie 


de la Luca ni se spune că Domnul Hristos când li S-a arătat 1-a îndemnat pe ceilalți 
ucenici care credeau că văd un duh: „Pipăiţi-Mă şi vedeţi, că duhul carne şi oase nu 
are, cum Mă vedeţi pe Mine având”. Nu ne spune în Sfânta Evanghelie de la Luca 
dacă ucenicii L-au pipăit pe Domnul Hristos, dar se spune că Domnul Hristos a 
cerut de mâncare şi El a mâncat în faţa lor. Ce s-a întâmplat cu mâncarea, cu 
peştele şi cu fagurii de miere pe care i-a mâncat Domnul Hristos dacă EI era un 
trup duhovnicesc care nu avea trebuinţă de mâncare? Ce s-a întâmplat? S-a 
prefăcut şi ea în ceea ce era Domnul Hristos. S-a înduhovnicit mâncarea. Deci 
Domnul Hristos a primit mâncare materială şi ea s-a prefăcut în mâncare duhov- 
nicească, la măsurile timpului celui duhovnicesc al Domnului Hristos după înviere. 


Sfântul apostol Toma despre care ştim noi aşa de puţine şi despre care nu uităm 
totuşi niciodată că n-a avut destulă credinţă, parcă seamănă cumva cu noi. Și ne 
pare bine că în Sfânta Evanghelie mai sunt oameni prin care putem avea nădejde că 
şi noi, dacă avem îndoială, dacă avem ezitare, dacă avem rezervă, putem să fim 
încredințaţi prin puterea lui Dumnezeu că iată, au mai fost oameni ca noi şi 
Dumnezeu i-a miluit, nu i-a depărtat, nu S-a lepădat de la ei. 


Au trecut opt zile de zbucium pentru Sfântul apostol Toma, şi tot atâtea zile de 
bucurie şi pace pentru ucenicii care s-au încredinţat de învierea Domnului Hristos. 


Sfântul apostol Toma dorea să aibă şi el bucuria celorlalţi şi nu a avut-o. dar a venit 
vremea ca Domnul Hristos să se arate tuturor ucenicilor, fiind şi Toma de faţă. 
Atunci l-a încredinţat pe Toma de învierea Lui, şi a zis către el: „Adu degetul tău 
încoace şi vezi mâinile Mele şi adu mâna ta şi o pune în coasta Mea şi nu fi 
necredincios, ci credincios! (loan 20, 27). Mare lucru! Să-L auzim pe Domnul 
Hristos spunându-ne mereu: „Nu fi necredincios, ci credincios!” că aceasta ne-o 
spune şi nouă: Credeţi în învierea Mea. Nu fi necredincios, ci credincios! 


Atunci Sfântul apostol Toma s-a uimit de prezența Domnului Hristos care intrase 
în casă prin uşile încuiate, aşa cum a ieşit din mormânt prin piatră - pentru că 
aceasta este credința noastră că peceţile au rămas nestricate: „Păzind peceţile 
mitrei Hristoase, ai înviat din mormânt, Cel ce n-ai stricat cheile Fecioarei întru 
a Ta naştere, şi ne-ai deschis nouă uşile Raiului” , mărturisim noi la Sfintele 
slujbe sau: “Piatra fiind pecetluită şi ostaşii străjuind prea curat trupul Tău, 
înviat-ai a treia zi Mântuitorule. * 


Credinţa noastră, învăţătura Bisericii noastre este că Domnul Hristos a ieşit din 
rnormânt prin piatra mormântului şi tot aşa a intrat şi la ucenicii Săi, uşile fiind 
încuiate şi l-a încredinţat pe Sfântul apostol Toma, zicându-i cuvintele acestea pe 
care să nu le uităm niciodată: „Nu fi necre-dincios, ci credincios!" Atunci Sfântul 
apostol Toma, sub puterea Domnului Hristos, prin puterea Domnului Hristos s-a 
încredinţat şi a zis: „Domnul meu şi Dumnezeul meu!" Au izbucnit din sufletul lui 
aceste cuvinte, şi Sfântul apostol Toma, a fost învrednicit de Domnul Hristos să 
audă cuvintele: „Pentru că M-ai văzut, ai crezut. Fericiţi cei ce n-au văzut şi au 
crezut!" (loan 20, 29). 


Deci cine sunt fericiţi? Ştiţi cine? Cei ce cred, cei ce cred în Dumnezeu, aceia sunt 
oameni fericiţi. Şi dacă crede cineva în Dumnezeu şi nu este fericit, să ştie că nu 
crede în Dumnezeu său, în orice caz, nu crede destul. Credinţa în Dumnezeu este 
un izvor de fericire. Cine crede în Domnul Hristos aşa cum a crezut şi Sfântul 
apostol Toma, zice şi el din tot sufletul, nu pentru că l-a-nvăţat cineva, nu pentru 
că este scris undeva, zice: „Domnul meu şi Dumnezeul meu!", iar aceasta aduce 
în sufletul său fericire şi-i un om fericit, cum a fost Sfântul apostol Toma care s- 
a bucurat de prezenţa Domnului Hristos aşa cum s-au bucurat şi ceilalţi ucenici. 


Se pune întrebarea foarte firească: a pipăit Toma pe Domul Hristos, sau nu L-a 
pipăit? În Sfânta Evanghelie nu ni se spune nimic. Oricât ai citi capitolul al XX-lea 
din Sfânta Evanghelie de la loan şi mai ales sfârşitul capitolului unde este scris 
despre Sfântul apostol Toma, nu poţi să scoţi de acolo gândul că Domnul Hristos a 
fost pipăit de Toma, deşi Toma a dorit să pipăie pe Domnul Hristos, a vrut să se 


încredinţeze nu numai prin vedere, nu numai prin auzire, ci şi prin pipăire. A vrut 
să pună mâna pe Domnul Hristos, a dorit lucrul acesta. 


Cine ne poate spune nouă dacă Sfântul apostol Toma L-a pipăit sau nu L-a pipăit 
pe Domnul Hristos? Ştiţi cine? Cine este tâlcuitoarea Evangheliei? Sfânta noastră 
Biserică. Ce-nvaţă Sfânta noastră Biserică în legătură cu aceasta? L-a pipăit Toma 
pe Domnul Hristos, sau nu L-a pipăit? Eu am să amintesc două alcătuiri, şi sunt 
mai multe de felul acesta, din care ne lămurim dacă Sfântul apostol Toma a pipăit 
sau n-a pipăit pe Domnul Hristos. 


Prima este condacul: „Cu dreapta cea osârduitoare coasta Ta cea de viaţă dătă- 
toare Toma o a cercat Hristoase Dumnezeule; Că dacă ai intrat uşile fiind 
încuiate, cu ceilalți apostoli a strigat către Tine: Domnul Meu eşti şi Dumnezeul 
meu!” 


Când a strigat Toma „Domnul meu şi Dumnezeul meu”? După ce a cercat coasta 
Domnului Hrisstos. Cu ce? Cu dreapta cea osârduitoare. Cu mâna dreaptă. Ce a 
făcut? S-a atins de coasta Domnului Hristos, a pipăit coasta Domnului Hristos. lată 
răspunsul. A pipăit sau n-a pipăit? A pipăit! Cine ne spune? Sfânta Biserică prin 
alcătuirile de la Sfânta slujbă. 


O altă alcătuire, Icosul: „Cine a păzit mâna ucenicului nearsă când s-a apropiat 
de coasta Domnului cea de foc? Cine i-a dat ei îndrăzneala de a putut pipăi osul 
cel de văpaie? Cu adevărat ceea ce s-a pipăit! Că dacă n-ar fi dat coasta putere 
dreptei cele de lut, cum ar fi putut pipăi patimile care au clătit - am zice care au 
zguduit - cele de sus şi cele de jos? Acest dar lui Toma s-a dat a o pipăi pe 
aceasta şi a strigat lui Hristos: Domnul meu şi Dumnezeul meu!" 


Acest dar 'Tomii s-a dat a o pipăi pe aceasta şi a striga lui Hristos: Domnul meu şi 
Dumnezeul meu! lată de câte ori se spune că Domnul Hristos a fost pipăit de 
Sfântul apostol Toma. De câte ori? De cinci ori. De patru oii şi a cincea oară când 
zice „Cine a păzit mâna ucenicului nearsă când s-a apropiat de coasta Domnului 
cea de foc?” După aceea spune „pipăit" clar şi anume coasta a dat putere dreptei 
celei de lut de a putut pipăi osul cel de văpaie, de a putut pipăi patimile care au 
zguduit cele de sus şi cele de jos. Însăşi coasta i-a dat putere vie a pipăi Biserica 
învaţă şi ne învaţă nu pe ocolite, ne învaţă nu în simboale, nu în gânduri subțiri, ci 
ne învaţă direct şi ne spune clar Sfântul apostol Toma a îndrăznit să pipăie pe 
Domnul Hristos. Şi bineînţeles că Domnul Hristos a vrut şi El aceasta. De ce? Ca 
să-l încredinţeze pe Sfântul apostol Toma. 


lată cum au stat oamenii în faţa Domnului Hristos din punct de vedere ideologic, 
adică al minţii. 


Dar cum stăm cu starea oamenilor care s-au încredinţat despre învierea Domnului 
Hristos? Femeile mironosiţe s-au bucurat. S-au bucurat pentru că şi Domnul 
Hristos le-a spus „Bucuraţi-vă!" Deci, cine crede în învierea Domnului Hristos 
trăieşte într-o mare bucurie. Aceasta este adevărata bucurie! 


(Extras din cartea:Arhimandritul Teofil Părăian - Lumini de gând - 31 de 
predici din perioada Penticostarului) 


Pr. Teofil Părăian - Despre bucurie, pace şi fericire 


Predică rostită de ierodiaconul Teofil în Duminica Tomii, 1979 


Domnul Hristos a spus despre Sine: „Eu sunt învierea şi viaţa; cel ce crede în 
Mine, chiar dacă va muri, viu va fi. Şi oricine trăieşte şi crede în Mine nu va 
vedea moartea în veac” (loan 11, 25-26). Şi când a spus aceste cuvinte pe care le- 
a adresat Martei, sora lui Lazăr, cel care murise, a întrebat-o: „Crezi tu aceasta?” 
Şi Marta a răspuns: „Da, Doamne, eu am crezut că Tu eşti Hristosul, Fiul lui 
Dumnezeu, Care a venit în lume", întemeiată pe încredințarea că lisus din Nazaret 
învățătorul este Mesia Care trebuia să vină în lume, Marta a ajuns să creadă că EI 
este învierea şi viaţa. 


Întrebarea aceasta: crezi tu aceasta, crezi tu că Eu sunt învierea şi viaţa, ne-o pune 
Domnul Hristos şi nouă tuturor, fiecăruia dintre noi ne pune această întrebare: 
„Crezi tu că Eu sunt învierea şi viaţa?”. Şi răspunsul nostru la această întrebare este 
după măsura credinţei fiecăruia, că şi în credinţă sunt mai multe trepte de înaintare. 
Unii sunt începători, alții sunt mai înaintați, alţii au credință mare, cum au avut 
sutaşul din Capernaum şi femeia cananeancă, credinţă de care S-a minunat însăşi 
Domnul nostru lisus Hristos. 


Toate câte ni se propovăduiesc nouă din învăţătura Sfintei Biserici, scoase din 
izvorul cel pururea curgător al Sfintei Evanghelii, ni se dau nouă spre credință, 
pentru că acolo unde este taină, acolo este trebuinţă de credinţă. O taină nu poate fi 
primită altfel decât prin credinţă. Şi cel ce are bucuria credinţei, cel ce este între 


fericiţii cei ce cred, acela are putere şi pentru viața aceasta pământească şi are 
bucurie şi acum, şi-n veşnicie. Cine însă nu are credinţă nu poate cunoaşte tainele. 
Cine nu are credinţă nu poate avea bucuria din credință, nu poate simţi viaţa cea 
veşnică pe care o dă Mântuitorul nostru lisus Hristos, EI care este învierea şi viaţa. 


În faţa Patimilor Sale, Domnul nostru lisus Hristos S-a rugat lui Dumnezeu Tatăl 
cu o rugăciune din care o parte a rămas cuprinsă în Sfânta Evanghelie de la Ioan, în 
acea parte este scris că Domnul nostru lisus Hristos a zis către Tatăl: “Aceasta este 
viața cea veşnică: Să Te cunoască pe Tine, singurul adevăratul Dumnezeu, şi pe 
Iisus Hristos pe Care L-ai trimis” (loan 17, 3). În măsura cunoștinței noastre de 
Dumnezeu, pe măsura legăturii noastre cu Dumnezeu, avem viaţa veşnică, avem 
putere de viaţă. 


Sigur, viaţa cea veşnică se întemeiază şi pe viaţa fizică, pe viaţa cea firească pe 
care o avem, dar adevărata viaţă care este vrednică de fiinţa noastră omenească, 
adevărata viaţă a omului este cunoştinţa de Dumnezeu care izvorăşte din credinţa 
în Dumnezeu. Credem şi pe măsura credinţei cunoaştem, şi pe măsura cunoștinței 
iubim pe Dumnezeu, şi pe măsura iubirii ajungem să fim fericiți. Cine crede în 
Dumnezeu Îi slujeşte lui Dumnezeu, şi cine-l slujeşte lui Dumnezeu ÎI cunoaşte pe 


Dumnezeu, şi cine cunoaşte pe Dumnezeu iubeşte pe Dumnezeu pe măsura cuno- 
ştinţei şi are viaţă veşnică, iar viaţa este fericire. 


De aceea a zis Domnul Hristos: „Fericiţi cei ce n-au văzut şi au crezut", respectiv, 
fericiţi cei ce cred, pentru că cei ce cred au fericirea de a sluji lui Dumnezeu, şi pe 
măsura slujirii au fericirea de a-L cunoaşte pe Dumnezeu, şi când ajung să-L 
cunoască pe Dumnezeu prin credinţă şi slujire simt trebuinţa de a-L iubi pe 
Dumnezeu, şi iubirea este totdeauna fericire, de aceea sunt fericiţi cei ce cred. 


Când Sfântul apostol Toma s-a întâlnit cu ucenicii Mântuitorului, cei învredniciți 
de a-L vedea pe EI înviat, aceia i-au spus cu bucurie: „Am văzut pe Domnul!". Şi- 
au împărtăşit colegului lor de apostolie şi ucenicie bucuria pe care au simţit-o când 
L-au văzut pe Domnul Hristos înviat. 


S-au bucurat ucenicii văzând pe Domnul, spune Sfântul evanghelist loan, şi 
bucuria aceasta ei şi-au împărtăşit-o şi celui care n-a avut parte de bucuria lor şi au 
spus: „Am văzut pe Domnul!". 


Toma era în îndoială, şi a zis nişte cuvinte pe care le cunosc şi credincioşii şi 
necredincioşii, le cunosc foarte mulți oameni: „Dacă nu voi vedea, în mâinile Lui 


semnul cuielor, şi dacă nu voi pune degetul meu în semnul cuielor, şi dacă nu 
voi pune mâna mea în coasta Lui, nu voi crede" (loan 20. 25). EL voia să vadă 
întâi şi apoi să creadă. Dar Sfântul apostol Toma era frământat de starea lui, şi-ar fi 
vrut să creadă. Şi frământarea lui, cu toate că era o frământare din necredinţă, nu I- 
a depărtat de colegii lui cei credincioşi, de colegii lui cei plini de bucurie, de 
colegii care au văzut pe Domnul, ci a stat împreună cu ei, cu toată diferenţa dintre 
el şi ei, ca unii erau credincioşi şi fericiţi şi el era fără credinţă şi nefericit. 


De unde ştim? De acolo unde S-a arătat din nou Domnul ucenicilor, când era şi 
Toma de faţă, a avut bucuria de a-L vedea pe Domnul Hristos şi de a auzi cuvintele 
care i le-a spus. Mai întâi, când S-a apropiat Domnul Hristos de ucenicii Săi, care 
erau încă cuprinşi de teamă, stând cu uşile încuiate, a zis celor ce erau de faţă 
acum fiind şi Toma: „Pace vouă!" 

lată ce dă Mântuitorul nostru lisus Hristos celor credincioşi. Le dă Pace, le dă 
linişte. 


De altfel nu este de mirare, pentru că atunci când a venit pe lume Fiul lui 
Dumnezeu întrupat, în Betleemul Iudeii, îngerii au cântat: “Mărire întru cei de sus 
lui Dumnezeu şi pe pământ pace, întru oameni bunăvoire.” (Luca 2, 14) deci au 
vestit îngerii atunci pacea pe care o dă Domnul Hristos. Şi apoi Hristos Însuşi a 


spus ucenicilor Săi în cuvântarea de despărţire: “Pacea mea dau vouă, pacea Mea 
las vouă, nu daruri precum dă lumea vă dau Eu”, şi le-a făgăduit şi bucurie”, 
căci le-a zis: “Mă duc şi de aceea este întristată inima voastră, dar iarăşi vă voi 
vedea şi se va bucura inima voastră şi bucuria voastră nimeni nu o va lua de la 
voi” (loan 16, 22). 


S-a arătat Domnul Hristos ucenicilor şi le-a împărtăşit pace, zicându-le: “Pace 
vouă!” şi le-a dat şi bucurie, căci s-au bucurat ucenicii văzând pe Domnul şi 
femeilor mironosiţe le-a spus: “Bucuraţi-vă!” şi ele întâmpinându-L au căzut la 
picioarele Lui, iar Domnul Hristos a zis: “Nu vă temețţi, ci bucuraţi-vă!” 


Bucurie şi netemere, pace şi linişte, fericirea cea izvorâtă din credinţă, iată ce dă 
Domnul Hristos. Cunoştinţa, care este viaţa cea veşnică, cunoştinţa de Dumnezeu 
care este fericitoare de suflet, de aceea a spus Domnul Hristos: „Fericiţi sunt cei ce 
cred, fericiţi cei ce n-au văzut şi au crezut “ adică cei ce cred oricând sunt fericiţi, 
sunt fericiți pentru slujirea lor faţă de Dumnezeu, sunt fericiţi pentru iubirea care 
izvorăşte din cunoştinţă, sunt fericiţi pentru toate darurile câte le cuprinde credinţa 
în Dumnezeu. 


Sfântul Isaac Sirul spune: „Credinţa cuprinde toate comorile cerului şi ale pă- 
mântului”. Omul care crede are bucurie pentru că are viaţă, şi viaţa-l bucurie şi 


viaţa-i fericire, şi viaţa-i putere şi mai ales viaţa cea veşnică care este izvorâtă din 
cunoştinţa de Dumnezeu. 


Și a zis Domnul Hristos către Toma, după ce le-a împărtăşit lor pacea: “Adu 
degetul tău şi îl pune în mâinile Mele şi adu mâna ta şi o pune în coasta Mea - şi i-a 
spus un cuvânt vrednic să-l ţinem minte cu toții - şi nu fi necredincios, ci 
credincios!". De ce? Pentru că credinţa cuprinde toate comorile, şi când ai credință 
ai de toate şi eşti un om care poate face toate spre bine, un om de care se bucură şi 
alții, un om de care se bucură Dumnezeu, un om care are bucurie, pentru că s-au 
bucurat ucenicii văzând pe Domnul şi fericiţi sunt cei ce cred, fericiţi cei care cred 
pentru credinţa altora şi pentru darul pe care-L revarsă Dumnezeu tuturor celor 
care doresc să creadă şi care pentru că doresc să creadă stau împreună cu cei 
credincioşi. 


Se spune undeva în Pateric: „Apropie-te de omul care se teme de Dumnezeu, şi 
te vei teme şi tu de Dumnezeu”. 


Putem spune tot aşa de bine: Apropie-te de omul credincios şi te vei face şi tu 


credincios", pentru că omul credincios are puterea de a împărtăşi din credinţa lui şi 
altora. 


Sfântul apostol Toma, uimit şi bucuros, când a văzut pe Domnul Hristos înviat, a 
fost fericit cu o fericire atât de mare încât n-a putut să zică decât atât: “Domnul 
meu şi Dumnezeul meu.” S-a uimit de Dumnezeu. De astfel, toţi aceia care s-au 
întâlnit cu Domnul Hristos înviat în cele patruzeci de zile după înviere, cât a mai 
stat Domnul Hristos între oameni, de care ori s-a întâlnit cineva cu Hristos înviat şi 
a avut conştiinţa că Îl vede pe Cel înviat, nu a avut putere să spună multe cuvinte. 


Şi Maria Magdalena lângă mormântul Domnului, în urma întâlnirii cu Mântuitorul, 
când a avut simțământul că L-a întâlnit, nu a putut spune decât “Rabunni”, şi Toma 
n-a putut decât să spună: “Domnul meu şi Dumnezeul meu!” de ce ? Pentru că erau 
aşa de copleșiți de puterea Mântuitorului nostru lisus Hristos, de fericirea care 
izvorăşte din puterea învierii Lui, încât n-au putut spune mai mult, li s-a luat, cum 
zice Sfântul Isaac Sirul, cuvântul de pe buze. Numai puteau spune altceva, ci 
simțeau că Domnul are putere, şi că din puterea Lui trăiesc şi ei şi aşa ar trebui să 
ajungem şi noi. 


Se zice că omul care nu se minunează de Dumnezeu încă nu a cunoscut pe Du- 
mnezeu. Câtă vreme nu ne minunăm de Dumnezeu, n-am ajuns să simțim puterea 
Lui şi nu avem viaţa cea veşnică lucrătoare în noi, izvorâtoare de bucurie pentru 
noi. Dar să avem nădejdea că aşa cum Domnul Hristos S-u arătat Sfântului apostol 
Toma, ne poate întări şi pe noi în credinţă, ne poate da şi nouă siguranţa învierii 
Lui. 


De altfel ne şi rugăm pentru aceasta când zicem: „Cela ce ai intrat la ucenicii Tăi 
prin uşile încuiate şi pe Toma L-ai încredinţat de învierea Ta”, deci avem 
încredințarea că Acela ce a făcut aceasta poate face oricând aceasta şi pentru noi, şi 
ne mai rugăm, dacă vă gândiţi, iubiţi credincioşi, la rugăciunea de mulţumire după 
mâncarea de amiază, când zicem: „precum în mijlocul ucenicilor Tăi ai venit 
Mântuitorule pace dându-le lor, tot aşa vino şi la noi şi ne mântuieşte”. 


Se pune întrebarea: oare Toma a pipăit coasta Domnului, sau nu a pipăit-o? Sfânta 
Biserică ne învață că da. Şi anume în Icosul din Duminica Tomii, la slujba 
Utreniei, se spune aşa: „Cine a păzit mâna ucenicului nearsă când s-a apropiat de 
coasta Domnului cea de foc? Cine i-a dat ei îndrăzneală de a putut pipăi osul cel de 
văpaie? Cu adevărat ceea ce s-a pipăit”. 


Adică Domnul Hiistos, coasta Lui i-a dat putere - că zice mai departe - „că de n-ar 
fi dat coasta putere dreptei cele de lut cum ar fi putut pipăi patimile cele ce au 
zguduit, cele ce au clătit” - adică au zdruncinat, au mişcat - Ce? - „cele de sus şi 
cele de jos.” 


Că se ştie că la Patima Domnului Hristos s-a cutremurat pământul, s-au despicat 
pietrele, deschis mormintele, s-a rupt catapeteasma bisericii, s-au petrecut nişte 
lucruri mari, deci patima Domnului Hristos „a clătit cele de sus şi cele de jos”. 
Acesta dar i s-a dat lui Toma a pipăi coasta, şi a zice către Hristos: “Domnul meu 
şi Dumnezeul meu!” 


Deci Sfânta Biserică vede în întâlnirea Domnului nostru lisus Hristos cu Toma un 
lucru mare şi minunat, ceva uimitor, ceva negrăit. De ce? Pentru că cugeteie cele 
luminate, cugetele sfinţilor văd altfel lucrurile pe care le vedem noi. Noi le vedem 
aşa ca prin ceaţă, ca prin întuneric, cum ai vedea noaptea, iar ei le văd în lumină, şi 
ce văd ei în lumină ne spun nouă. 


Noi, prin întunericul nostru, cu greu le înţelegem, cu greu le simţim dar avem 
încredințarea că precum ei au ajuns în lumină şi noi putem ajunge, cu condiția să 
mergem pe calea lor. Cum? Să ne apropiem cei care ne temem de Dumnezeu, să 


ținem legătura cu cei credincioşi, să luăm parte la Sfintele Slujbe, să ne întărim din 
binecuvântările Sfintei Liturghii, să primim Sfintele Taine şi mai ales să ne 
împărtăşim cu Trupul şi Sângele Mântuitorului nostru lisus Hristos spre iertarea 
păcatelor şi spre viaţa de veci. 


Și vom avea această tărie sufletească când simţim cunoştinţa de Dumnezeu 
izvorâtă din credinţă, când simţim bucuria izvorâtă din cunoştinţă, când se revarsă 
în noi iubirea faţă de Dumnezeu şi faţă de aproapele şi din noi se revarsă spre cei 
din jurul nostru. Atunci se întrevede în sufletul nostru viaţa veşnică, se-mplineşte 
ceea ce a zis Domnul nostru lisus Hristos că „cel ce crede în Mine râuri de apă vie 
vor izvori din fiinţa lui" (loan 7, 38). 


Să ne ajute Bunul Dumnezeu, prin rugăciunile Sfântului apostol Toma să ajungem 
şi noi la încredințare deplină despre învierea Domnului nostru lisus Hristos, să 
ajungem şi noi să simţim puterea învierii Lui în noi, să ajungem şi noi să fim între 
cei fericiți pentru că suntem credincioşi. 


(Extras din cartea:Arhimandritul Teofil Părăian - Lumini de gând - 31 de 
predici din perioada Penticostarului) 


Arhimandritul Teofil Părăianu - Cine sunt fericiţi? 


Sfântul apostol Toma despre care ştim noi aşa de puţin şi despre care nu uităm 
totuşi că n-a avut destulă credinţă, parcă seamănă cumva cu noi. Să ne pară bine că 
în Sfânta Evanghelie mai sunt oameni prin care mai putem avea nădejde că şi noi, 
dacă avem îndoială, dacă avem ezitare, dacă avem rezervă putem să fim 


încredinţaţi prin puterea lui Dumnezeu că iată, au mai fost oameni ca şi noi şi 
Dumnezeu i-a miluit, nu i-a depărtat, nu S-a lepădat de ei. 


Au trecut opt zile de zbucium pentru Sfântul Apostol Toma şi tot atâtea zile de 


bucurie şi pace pentru ucenicii care s-au încredinţat de învierea Domnului 
Hristos. 


0, dar a venit vremea ca Domnul Hristos să se arate tuturor ucenicilor, fiind şi 
Toma de faţă. Atunci l-a încredinţat pe Toma de învierea Lui şi a zis către el: 
"Adu degetul tău încoace şi vezi mâinile Mele şi adu mâna ta şi o pune în coasta 


Mea şi nu fi necredincios ci credincios!" (loan 20, 27). 
Atunci 


Sfântul Apostol "Toma s-a uimit de prezenţa Domnului Hristos care intrase în casă 
prin uşile încuiate, aşa cum a ieşit din mormânt prin piatră. 


Credinţa noastră, învăţătura Bisericii noastre este că Domnul Hristos a ieşit din 
mormânt prin piatra mormântului, şi tot aşa a intrat şi la ucenicii Săi, uşile fiind 
încuiate, şi l-a încredinţat pe Sfântul Apostol Toma, zicându-i cuvintele acestea 
pe care să nu le uităm niciodată: "Nu fi necredincios, ci credincios!" Atunci 
Sfântul Apostol Toma, sub puterea Domnului Hristos, prin puterea Domnului 
Hristos, s-a încredinţat şi a zis: "Domnul meu şi Dumnezeul meu!". Au izbucnit 


din sufletul lui aceste cuvinte şi Sfântul Apostol Toma a fost învrednicit de 
Domnul Hristos să audă şi cuvintele: "Pentru că M-ai văzut ai crezut. Fericiţi cei 
ce n-au văzut şi au crezut!" (loan 20, 29). 


Deci cine sunt fericiţi? Ştiţi cine? - Cei ce cred, cei ce cred în Dumnezeu, aceia 
sunt oameni fericiți. Şi dacă crede cineva în Dumnezeu şi nu este fericit, să ştie că 
nu crede în Dumnezeu, sau în orice caz nu crede destul. Credința în Dumnezeu 
este izvor de fericire. Cine crede în Domnul Hristos aşa cum a crezut şi Sfântul 


Apostol Toma, zice şi el din tot sufletul - nu pentru că l-a învăţat cineva, nu 
pentru că este scris undeva -, zice: " "iar 
aceasta aduce în sufletul său fericire şi-i un om fericit, cum a fost şi Sfântul 


Apostol "Toma, care s-a bucurat de prezenţa Domnului Hristos aşa cum s-au 
bucurat şi ceilalţi ucenici. 


Pr. dr. Constantin Necula - Predică la Duminica a II-a după Paşti - Despre 
credinţa lui Toma şi puţină noastră credinţa 


(Duminica a II-a după Paşti - a Sfântului apostol Toma; În 20, 19-31) 


Într-o carte de curând apărută, Riscul de a fi ortodox (interviuri realizate de 
Costion Nicolescu cu o serie de "curajoşi" ai Ortodoxiei, Ed. Sofia, București, 
2003,335 p), un text reţine atenţia măcar prin titlu. Părintele Dimitrie Bălan spune 
la un moment dat, citându-l pe prof. Simion Mehedinţi: "Un popor şi un individ 
atâta preţuiesc: cât au înţeles din Evanghelie" (p. 67-94). Citindu-l, mi-am adus 
aminte cât de aspru este poporul cu apostolul Toma atunci când, după 
înţelepciunea gândului omenesc, îl numeşte Toma necredinciosul. 


Parte din Evanghelia zilei de acum (În 20, 19-25) s-a constituit în argumentul celei 
dintâi Evanghelii citite după Înviere, la slujba numită şi "a Doua Înviere”. Atunci, 
în câte limbi poate sluji soborul sau cunoaşte preotul, cât mai multe aşadar, s-au 
citit versetele care-l nedumereau pe Toma, căci, nefiind de faţă, nu crede, zicând: 
"Dacă nu voi vedea în palmele Sale semnul cuielor şi dacă nu voi pune degetul 
meu în semnul cuielor, şi dacă nu voi pune mâna mea în coasta Lui, nu voi crede" 
(În 20, 25). Am insistat asupra mulţimii limbilor în care se citeşte Evanghelia 
pentru că, în fond, atât a Doua Înviere, cât şi sărbătoarea Izvorului Tămăduirii prin 
care am trecut, cât şi această Duminică, prin raportarea pe care o fac la lucrarea 
Duhului Sfânt, ne obligă să vedem deja că am făcut trecerea de la Triod (cu Cruce, 


Patimă şi Moarte) la Penticostar (cu Pogorârea Duhului Sfânt, prima roadă majoră 
a Învierii şi Înălţării Domnului). 


Două texte ale Vecerniei ne arată deja că am trecut, în exegeza Penticostarului, la 
descoperirea epifaniei celei noi, pe care Invierea a făcut-o posibilă: creşterea 
Bisericii, mărirea Ortodoxiei. 


Căci zice cântarea liturgică: "Uşile fiind încuiate, venit-ai la Ucenici, Hristoase. 
Atunci Toma, prin dumnezeiasca rânduială, nu se afla cu dânşii, că zicea: Nu 
voi crede, de nu voi vedea şi eu pe Stăpânul; de nu voi vedea coasta din care a 
fâşnit sângele, apa, botezul; de nu voi vedea rana prin care s-a vindecat omul de 
rana cea mare; de nu voi vedea că nu este ca un duh, ci trup şi oase. Cel Ce ai 
călcat moartea şi pe Toma l-ai încredinţat, Doamne, slavă Ţie!” (Slavă..., Și 
acum... la stihirile Vecerniei Mari, gis. 6, duminică Tomii). 


lar la Litie, Stihira idiomela zice: '"'Venit-ai, Doamne, cu strălucirea cea 
neumbrită a dumnezeirii Tale, uşile fiind încuiate; şi stând în mijlocul 
ucenicilor, le-ai dezvelit coasta Ta; şi arătându-le semnele rănilor mâinilor şi ale 
picioarelor Tale şi risipind mâhnirea tulburării lor, ai glăsuit lămurit: Precum 
vedeți, din trupul cu care M-am întrupat, prieteni, nu port fire de duh. lar pe 
ucenicul care se îndoia l-ai îndemnat să se atingă, cu frică, zicându-i: Cel ce pe 
toate le iscodeşti, vino şi nu te mai îndoi! lar el, simțind cu mâna firea Ta cea 
îndoită, cu frică şi cu credinţă a grăit, pătruns de credinţă: Domnul meu şi 
Dumnezeul meu, slavă Ţie!” 


Acest "Domnul meu şi Dumnezeul meu!", pe care Toma îl strigă în revenirea sa, 
este, poate, cel mai frumos strigăt de biruinţă - după "Hristos a înviat!" - prin care 
creştinismul a intrat în istorie, iar creştinul întâmpină veşnicia. Pe de-o parte, 
coasta lui Hristos, din care curge sângele şi apă, Fuharistia şi Botezul, prin care 
creştinul depune candidatura la Înviere. 


Pe de altă parte, "simțind cu mâna firea Ta cea îndoită" - divino-umană, cum zic 
Sfinții Părinţi ai Bisericii - "Toma, apostolul cel "mult-iscoditor”, ne pune în palme 
cheile prin care pururea putem să ne controlăm conţinutul credinţei. Căci nu 
Ortodoxiei îi este caracteristic dictonul zis creştin: "Crede şi nu cerceta!", ca şi cum 
credinţa ar fi o prostire de minte, o învârtoşare de sensuri. Ci Bisericii îi este 
caracteristică icoana lui Toma, care, “bogăție scoțând Făcătorul de bine din 
vistieria cea nefurată a dumnezeieştii coaste împunse cu sulița [...], umple lumea 
de înţelepciune şi de cunoştinţă ” (Canon Utrenie, Cântarea 4.4). 


ŞI de aceea - pentru curajul exprimării şi al căutării - cântă geamănului Biserica: 
"O, cu adevărat vrednică este de laudă fapta cea înfricoşătoare a lui Toma! Că a 
pipăit cu îndrăzneală coasta care strălucea de dumnezeiescul foc” (Cântărea a 
S-a. 3). 


Necredinţa lui Toma, Hristos o arată roditoare de credință, "dreapta lui cea 
iubitoare de încredințare" fiind în fond mana gândului nostru îndreptată mereu, 
întrebătoare, spre taina ce izvorăşte din coasta noului Adam, Hristos. Dacă din 
coasta Adamului celui dintâi izvorăşte femeia, din coasta rănită de rană ce vindecă 
rana lui Adam izvorăşte pnevma (duhul) care naşte Biserica, tainicul pântec care ne 
naşte pe toţi în Hristos. Căci coasta lui Hristos, ne-o zice textul liturgic (cos), este 
"o coastă de foc", acel "foc dumnezeiesc" care, arătat la Cincizecime, va umple de 
Biserică lumea. Biserica, Geamănă geamănului, care mereu "pipăind"” taina 
dumnezeirii, pururea mărturiseşte pe Hristos Cel înviat că Domn şi Dumnezeu. 


Îndrăzneala indoielnicului! Toma dă lecţia căutării şi aflării lui Hristos Cel înviat. 
Nu se mulţumeşte cu puţin, nu-i grabnic în a "înghiţi" spusele prietenilor săi - pe 
care-l va fi surprins, nu o dată, îndoindu-se de Hristos, fugind, căci să nu uităm, 
dintâi sunt în foişor "de frica iudeilor”. Cum să crezi nişte fricoşi? lar din 
normalitatea curajului său, oarecum atins de necredinţă, se naşte gestul sublim, 
care ni se cere şi nouă mereu: al mărturiei fondate. Pe adevăr şi curaj. Pe căutare şi 
aflare. 


O întrebare care deschide vistieria răspunsurilor fundamentale, în Hristos şi în 
Biserică; aceea care cu noi cântă de-a pururea: "Hristos a înviat!" 


Pentru că ştie de ce! 


(Extras din cartea: Pr. Lect Univ. Dr. Constantin Necula - Iubesc, Doamne, 
ajută neiubirii mele...) 


Pr. conf. univ. dr. Constantin Necula - „Pentru ca M-aţi văzut, aţi crezut? 
Fericiţi cei ce n-au văzut şi au crezut!” 


Hristos a înviat! Şi fiecare dintre frățiile voastre, cititorilor, aţi răspuns: „Adevă- 
rat a înviat!” 


Ne-a fost dat să ne regăsim în Sfânta Biserică în a doua Duminică după Paşti, 
numită şi Duminica Tomei. 


Să ne oprim la cuvintele cuprinse în Evanghelia de la loan: „Când s-a făcut seară 
în ziua aceea, întâia după Sâmbătă iar uşile erau încuiate acolo unde erau 
ucenicii,de frica iudeilor, lisus a venit, a Stat în mijlocul lor şi le-a zis: „Pace 
vouă” Și spunând aceasta, le-a arătat mâinile şi coasta. Ucenicii s-au bucurat 
când L-au văzut pe Domnul. Le-a zis iarăşi: „Pace vouă! Aşa cum M-a trimis pe 
Mine Tatăl, şi Eu vă trimit pe voi” Şi spunând acestea, a suflat peste ei şi le-a 
zis: „Luaţi Duh Sfânt! Cei cărora le veţi ierta păcatele, vor fi iertate, iar cei 
cărora le veți ţine, vor fi ţinute” 

Dar Toma, zis şi deamănulunul dintre cei doisprezece, nu era cu ei când a venit 
Iisus. Aşadar, ceilalți ucenici i-au spus: „L-am văzut pe Domnul!” Însă el le-a 
spus: „Dacă nu voi vedea urma cuielor în mâinile Lui şi nu-mi voi pune mâna în 
coasta Lui, nu voi crede!” După opt zile ucenicii Lui erau iarăşi înăuntru, iar 
Toma era împreună cu ei. lisus a venit deşi uşile erau încuiate, a Stat în mijloc şi 
a zis: „Pace vouă!” Apoi i-a zis lui Toma: „Adu-ţi degetul aici şi vezi-Mi mâinile 


şi adu-ţi mâna şi pune-o în coasta Mea şi nu fi necredincios, ci credincios.” 
Toma I-a răspuns şi a zis: „Domnul Meu şi Dumnezeul Meu!” lisus i-a spus: 
„Ai crezut pentru că M-ai văzut. Fericiţi cei care nu au văzut şi au crezut!” Şi 
alte minuni a făcut lisus înaintea ucenicilor Săi, care nu sunt scrise în cartea 
aceasta. lar acestea s-au scris ca să credeţi că lisus este Hristos, Fiul lui 
Dumnezeu, şi, crezând să aveţi viaţă în Numele Lui.” 


lată, aşadar, pilda aceasta a unui om, pe care poporul s-a obişnuit să-l numească 
„necredinciosul' ”, ne aduce înaintea ochilor o întâmplare minunată, care se leagă 
de fapt, cu seara învierii, a Duminicii învierii. 


Să rămânem însă la prima parte a Evangheliei unde găsim răspunsuri la două taine 
mari: răspunsul la pururea fecioria Maicii Domnului şi răspunsul la taina 
Spovedaniei. 


lată că acest „Pace vouă!” - dar după ce Mântuitorul intră prin uşile încuiate - ne 
arată că acolo unde Domnul voiește, biruieşte rânduiala firii, şi că nimic 
materialnic nu poate sta înaintea intrării şi ieşirii Domnului din Biserica Sa. Ori, 
Biserica slavei lui Dumnezeu şi-a aflat mai întâi sălaş în Maica Domnului. 


Cea de-a doua taină este aceea a Spovedaniei. lată ce spune Mântuitorul: „Precum 
M-a trimis pe Mine Tatăl, vă trimit şi Eu pe voi” Şi zicând acestea a suflat asupra 
lor şi le-a zis: „Luaţi Duh Sfânt cărora veţi ierta păcatele, le vor fi iertate şi cărora 
le veţi ţine,vor fi ținute” 


Cea de-a doua parte a Evangheliei, însă, ne arată şi ne descoperă înaintea ochilor 
noştri alte câteva taine legate de Biserică. lată! Toma se întoarce de acolo de unde 
va fi fost plecat şi răspunde strigătului de bucurie al ucenicilor, zicând: „Am văzut 
pe Domnul.” 


Până şi Domnul îi zice Toma necredinciosul, dar poporul chiar exagerează spu- 
nând aceasta, pentru că în cele din urmă Toma este modelul credinţei noastre în 
Hristos. Prea ades ne lăsăm furaţi să credem că a crede înseamnă a nu cerceta. 
Chiar spuneau unii că Bisericii îi aparține acel dicton celebru: „Crede şi nu 
cerceta”. Dar acest „Crede!” cere întotdeauna să cercetezi ceea ce crezi, să ai un 
fel de foarte bună atenţie îndreptată spre diferenţierea duhurilor care se 
îndreaptă 

către tine... 


Niciodată Dumnezeu nu va putea fi cuprins într-o singură carte. Niciodată 
Dumnezeu nu va fi cuprins în vreo minte omenească la maximum. De aceea, 
îngăduit ne este nouă ca, pe lângă Sfânta Scriptură, să folosim Sfinții Părinţi şi tot 
ceea ce Biserica ne învaţă, pentru a ne putea îndrepta spre strigătul acesta al lui 
Toma: „Domnul meu şi Dumnezeul meu!” 


Nevoia rămânerii în sărbătoare 


Dezaxată de atâtea false sărbători (astăzi, orice poate să fie consemnat ca fiind 
evenimentul mileniului), societatea românească a pierdut, cu riscuri morale 
maxime, de altfel, conţinutul, plin de duh, al cuvântului sărbătoare. Mai ales 
sărbătoare creştină. Deşi ea s-a simţit în atmosfera zilelor ce au trecut mai mult ca 
de obicei. Sărăcia sau ieşirea apelor din matcă, deznădăjduirile cotidiene, ca şi 
teribilul proces al înnegririi sufletului unora dintre contemporanii noştri au obligat 
la luare de poziție. Şi ea a venit dintâi - cum socotim a fi şi firesc - dinspre 
Biserică. Oamenii s-au simţit reaşezaţi în uman prin participarea la Sărbătoare, 
nodul divin ce readuce în spațiul şi timpul profan existența veşnică a lui 
Dumnezeu. 


Sigur că scepticii ne-au lansat deja întrebarea: Ce va face Biserica după 
Sărbătoare? Dar noi ştim că spaţiul ecclesial refuză să creadă că există ceva după 
sărbătoare, moştenind continua trecere din slavă în slavă până în slava deplină a 
veşniciei. O zi neînserată. 


Itinerariul duhovnicesc post-pascal al creştinului ortodox poartă amprenta 
lecturilor evanghelice, care prelungesc sărbătoarea nu doar în săptămânile ce se 
desfăşoară în aşteptarea Înălţării şi a Pogorârii Duhului Sfânt, ci mult dincolo de 
acestea, în fapt, până la Paştele zilei celei veşnice. A Judecăţii şi a lertării 
milostive. 


— Duminca a Il-a după Paşti ne aduce în prim-plan pe Sfântul Toma, 
apostolul credinţei, nedreptăţitul predicilor noastre (In. 20.19-31). 

= A treia Duminică după Paşti poartă numele de Duminica Mironosiţelor (Mc. 
15.43-47 şi 16.1-6). 

> A patra Duminică este cea a Slăbănogului (In. 5.1-15), 

= a cincia este a samaritencei (In. 4.5-42), iar 

=> a şasea care premerge Înălţării - cea a Orbului (In. 9.1-38). 

— Duminica a şaptea, cu valoarea ei de Duminică de interval eshatologic 
simuată între Înălțare şi Pogorârea Sfântului Duh, poartă amprenta 
sărbătorii Sfinţilor Părinţi (In. 17.1-13). 


Fiecare dintre ele reînnoiesc adevărul etern al Învierii lui Hristos. Dar ne supun 
conştiințele la examinări-reexaminări duhovniceşti atât de necesare limpezirii 
crezului nostru. Este necesar să fim mereu martori ai intrării pe uşile încuiate ale 
foişorului Cinei celei de Taină, pentru ca să simţim eliberare de frica iudeilor şi 
îmbucurarea sufletului laolaltă cu Toma, cel care ne învaţă că sărbătoarea este 
întâlnire cu Hristos şi mărturisire („Domnul Meu şi Dumnezeul Meu”). 


Mironosiţe fiind, alergăm spre mormântul „mortului” nostru. Şi acolo, unde 
aşteptam piatra pecetluită descoperim azuriul care depecetluieşte taina morţii. 


Acolo unde aşteptam beznă, găsim înger de lumină. lar mirurile nu vă sunt de 
folos, căci Mirele Hristos se face izvor de mir pentru toţi aceia care-L caută. Şi am 
învăţat cu femeile cele grabnic împlinitoare de datorie duhovnicească, lucrul de 
preţ al sărbătorii: căutarea lui Hristos cu palmele căuş peste ce avem mai de preţ: 
bună-mireasma iubirii noastre necondiționate. 


Cu slăbănogul aflat-am că Hristos S-a făcut om pentru ca noi, oameni ai „bolii 
celei dintâi” (păcatul), să nu mai plângem că nu avem om pentru a ne arunca în 
scăldătoare. Ba, mai mult, am aflat că locul de împlinire al sărbătorii este 
scăldătoarea cea cu şapte pridvoare - Taine, care este Biserica - locul renaşterii 
celei adevărate. 


Teribil abecedar duhovnicesc de descifrare a slovei sărbătorii, perioada aceasta în 
aşteptarea Duhului Sfânt, Care nu ne-a lăsat în fapt lipsiţi de EI nici o clipă, ne 
obligă la mărturie. La purtarea în noi a ecoului reverberat de piatra mormântului 
cea răsturnată la pământ. Numai aşa putem să reîncepem alfabetizarea celor 
contemporani şi cospaţiali nouă. Restaurând sărbătoarea. 


(Extras din cartea: Pr. conf. univ. dr. Constantin Necula - Duminici în dar: 
Predici şi gânduri) 


Părintele lerodiacon Visarion — Duminica Tomii 


... Nu fi necredincios, ci credincios! (loan cap. XX, v. 27) 


Fraţi creştini, aceste cuvinte din Evanghelia de astăzi sunt cele mai însemnate în 
viaţa creştină şi în calea mântuirii veşnice: “Nu fi necredincios, ci credincios!, a 
spus Domnul Hristos Apostolului Toma când i s-a arătat după înviere. Și într- 
adevăr, dacă noi am fi credincioşi cu adevărat, am fi drepți, am fi sfinţi, am fi 
desăvârşiți. Dar pentru că suntem necredincioşi, sau puţin credincioşi, sau cu 
îndoială cât de mică de existenţa lui Dumnezeu şi a lucrurilor nevăzute, devenim 
îndeobşte vicioşi, iubitori de păcate, stricaţi şi nelegiuiţi, rătăcind cu totul pe căile 
cele mai primejdioase ale sufletului şi trupului. 


Credinţa ne insuflă râvnă, evlavie, nădejde şi dragoste, bucurie şi pace, sfinţenie 
şi apropiere de Dumnezeu. lar necredinţa ne pricinuieşte în sufletele şi în inimile 
noastre întunecare, împietrirea inimii, pofte deşarte, plăceri pătimaşe, gânduri 
urâte, trândăvie în a face lucruri bune, apropiere de toate păcatele şi unire chiar cu 
diavolul. Credinţa este începutul mântuirii noastre, iar necredinţa este pricina 
osândirii noastre şi în lumea aceasta şi la judecata viitoare şi în veşnicie. 


Sfânta Evanghelie de astăzi ni-l arată pe Sfântul Toma în aceste două stări, a 
credinţei şi a necredinţei. El se îndoiește de învierea Domnului şi Mântuitorului 
Hristos şi nu a vrut să creadă ca ceilalți apostoli. Dar după ce a pipăit coasta 
Mântuitorului şi semnele cuielor, s-a încredințat pe deplin şi a mărturisit cu 
credinţă ca nimeni altul, zicând: “Domnul meu şi Dumnezeu meu!” Mărturisirea 
lui înfocată şi evlavioasă ne opreşte şi pe noi de a mai fi necredincioşi, 
îndemnându-ne a fi credincioşi. 


Din Grădina Ghetsimani, de când Mântuitorul s-a lăsat să fie prins, legat şi dus la 


judecata mai marelui poporului, o mare tulburare, deznădejde şi necredinţă a 
început să stăpânească sufletele ucenicilor. 


Am auzit cu toţii în Evangheliile din Săptămâna Patimilor, cum Domnul îi 
înştiințase de cele ce avea să 1 se întâmple, însă ei nu credeau că Acela care 
făcuse atâtea minuni, care înviase morţii, o să se lase să fie batjocorit ca nimeni 
altul şi răstignit pe Cruce între doi tâlhari, fără a se apăra. De aceea, 
descurajaţi, ucenicii s-au risipit toți şi s-au întors la treburile lor, ba Petru s-a şi 
lepădat de El de trei ori în faţa duşmanilor Lui. Numai loan, ucenicul cel iubit al 
lui lisus, a fost martorul cel mai Statornic care a văzut toate cele ce s-au făcut, 
doar el L-a urmat pe Domnul, fiind o mare mângâiere pentru Preacurata 
Fecioară Maria, a fost sprijin şi ajutor al ei şi al celorlalte sfinte femei 
mironosiţe. 


Dar de ce erau ucenicii aşa de răspândiţi în gândurile lor, aşa de fricoşi, aşa de 
nestatornici? Pentru că cu toţii gândeau mai mult cele pământeşti, cele ale lumii 
acesteia. Ei încă nu cunoşteau gândul Mântuitorului, gândul cel dumnezeiesc 
care voia să-i facă şi pe ei să fie îndumnezeiţi şi să lucreze pentru Împărăţia 
Cerurilor, Împărăţia cea veşnică a lui lisus. Duhul sfânt nu venise peste ei şi de 
aceea erau tot materialnici, tot pământeşti în gândurile şi ideile lor. Nu se 
curăţiseră prin Duhul Sfânt care trebuia să vină de la Tatăl după înălțarea 
Mântuitorului. 


Ucenicii doreau viaţa pământească, fericirea lumească şi tot ceea ce poate oferi 
lumea aceasta trecătoare. Pentru aceasta luda L-a vândut, Petru s-a lepădat, Toma 
nu L-a crezut, Filip a cerut să-i arate pe Tatăl şi fiecare dintre ei ar fi vrut întâietate 
şi lucruri pământeşti. Nu i-au transformat multele minuni pe care le făcuse 
Mântuitorul, decât trezindu-i pentru moment sau pentru un timp foarte scurt şi 
pentru unii numai pentru timpul cel până la răstignire; aici s-au încurcat foarte rău 
şi n-au mai ştiut ce să creadă, li s-a spulberat toată nădejdea lor în Mesia cel 
aşteptat ca să-i facă fericiţi aici pe pământ. 


Dar aşa trebuia să se întâmple ca să-i scuture de toate visurile înşelătoare ale 
lumii acesteia, de toate plăcerile vieţii trecătoare şi, cu adevărata lepădare de 
sine să-şi ia crucea şi să-L urmeze pe Domnul. Și pentru ca să facă aceasta, 
trebuia să propovăduiască o minune mai mare decât toate minunile, minunea 
Învierii Lui, care este sărbătoarea sărbătorilor, 


Adeverirea dumnezeirii lui lisus ne străluceşte mai întâi pe dealul Golgotei, când 


lumina lumii apunea, El murind pe Cruce răstignit; atunci s-a făcut întuneric mare 
peste tot pământul de la al şaselea până la al nouălea ceas, pământul s-a 
cutremurat, stâncile Golgotei s-au despicat şi mormintele morţilor s-au deschis. 
Morţii înviaţi au început să umble prin cetate, arătându-se şi chiar vorbind cu 
prietenii lor. Fulgerele şi trăsnetele care s-au dezlănţuit de pe bolta cerească au 
sfâşiat perdeaua din interiorul templului ca semn de protest împotriva tuturor 
necredincioşilor şi vrăjmaşilor lui lisus. Toate aceste semne înfricoşate au adeverit 
că EI a fost Fiul lui Dumnezeu şi că suferise pentru mântuirea noastră. Ucenicul 
loan, Maica Domnului şi sfintele femei au auzit pe sutaşi spunând: “Cu adevărat, 
Acesta a fost Fiul lui Dumnezeu !” 


După ce Domnul Hristos a fost îngropat de Iosif şi Nicodim, după ce a fost 
pecetluit mormântul şi piatra cea grea pusă deasupra mormântului, Domnul Iisus 
Hristos a înviat, arătându-se Mariei Magdalena şi ucenicilor care erau încă 


scrie foarte amănunţit minunea învierii. El spune că în ziua întâi a Săptămânii, 
înainte de a se lumina de ziuă, S-a făcut cutremur mare de pământ şi un înger al 
Domnului a venit din cer, a prăvălit piatra de la uşa mormântului, iar străjerii 
tremurau de frică şi au îngheţat ca nişte morţi. lar femeile care erau acolo, 


Sfintele femei au plecat repede şi au dat de veste ucenicilor, dar pe cale le-a 
întâmpinat lisus şi le-a zis: “Bucuraţi-vă!” Ele I s-au închinat şi au plecat spre 
oraş. 


Pe când mergeau ele să spună ucenicilor, au intrat în cetate şi străjerii care 
păziseră mormântul, au dat de veste preoţilor despre toate cele întâmplate, 
spunându-le că a înviat lisus. Evreii însă au dat bani ostaşilor învăţându-i să 
spună că pe când dormeau ei, lisus a fost furat de ucenici; de aceea ei cred şi 
astăzi o minciună în locul adevărului. Domnul Hristos nu a mai putut fi găsit de 
nici un necredincios, decât numai de aceia care s-au căit de păcatele lor şi au 
recunoscut că lisus este Fiul lui Dumnezeu. 


In aceeaşi zi, după ce ucenicii au auzit de la sfintele femei cele spuse de înger, 
tot nu credeau, iar Petru a dat fuga la mormânt şi a găsit giulgiurile singure 
zăcând. lisus înviase, nu mai era acolo. Spre seară, în aceeaşi zi, alți doi ucenici 


din cei 70, Luca şi Cleopa mergeau spre Emaus şi Domnul s-a apropiat de ei, iar 
ochii lor erau ţinuţi ca să nu-L cunoască. Au mers vorbind împreună, lisus 
adeverindu-le din Scripturi cele cu privire la EI şi i-a mustrat pentru necredinţa 
şi învârtoşarea inimii lor. La stăruința lor a rămas ca să cineze cu ei, iar în 
momentul când a rostit binecuvântarea, frângând pâinea şi dându-o lor, li s-au 
deschis ochii şi L-au cunoscut. Dar EI s-a făcut nevăzut dinaintea lor. Apoi cei 
doi s-au dus la Ierusalim spunând şi celor unsprezece cele întâmplate. După 
înviere Domnul Hristos s-a arătat în mai multe rânduri ucenicilor ca să-L 
cunoască şi să slăvească ziua Învierii Sale. 


Cea mai temeinică adeverire a Învierii lui lisus a fost încredințarea lui Toma 
apostolul după cum am auzit din Evanghelia de astăzi. /oare împrejurările îl 
sileau pe Toma să creadă că lisus Hristos a înviat. Spusele femeilor care-L 
văzuseră, mărturisirea Magdalenei care vorbise cu EI, spusele celor doi ucenici 
care Stătuseră cu EI la masă în Emaus, mărturisirea celorlalți apostoli adunaţi, 
în mijlocul cărora se arătase Mântuitorul, mormântul ce s-a găsit gol, mărturia 
străjerilor care făcuseră de gardă împrejurul mormântului, toate acestea 
trebuiau să-l convingă pe Toma despre învierea Mântuitorului, însă el Stă tot 
împietrit, trist şi îngândurat, cu sufletul abătut şi nu crede; din contră el spune 
celorlalţi că, de nu va vedea coasta, mâinile şi semnele cuielor şi de nu va pune 
degetul lui în coasta Sa nu va crede. 


Dar 
Toma. EL, Păstorul cel bun însă, a 


Paştele cu Domnul, de data aceasta era şi Toma, uşile erau zăvorâte de frica 
iudeilor; lisus vine în mijlocul lor şi le zice: “Pace vouă!” 
O, cât de mare o fi fost emoția apostolului Toma, mai cu seamă când Mântuitorul, 


luându-l de o parte îi zise: “Adu-ţi degetul tău încoace, Toma, şi vezi mâinile mele 
şi adu mâna ta şi pune-o în coasta Mea şi nu fi necredincios, ci credincios!_ 


“Domnul meu şi Dumnezeul meu!” 


Toma, prin aceste cuvinte se înalță mai presus de el, căci mărturiseşte dumnezeirea 
lui lisus Hristos, el este cel dintâi care spune în chip hotărât că lisus Hristos este 
Dumnezeu. Au fost mai mulţi care L-au recunoscut ca Fiu al lui Dumnezeu, 


“+ căci Petru a zis: “Tu eşti Hristos, Fiul lui Dumnezeu! ”; 

+ Natanail a zis: “Tu eşti Fiul lui Dumnezeu! “; 

4 Marta a zis: “Eu am crezut că Tu eşti Fiul lui Dumnezeu! ”; 

4 sutaşul a zis şi el: “Cu adevărat Acesta a fost Fiul lui Dumnezeu!” 


Aceste mărturisiri indirecte mărturisesc despre EI, ca Fiu natural al lui Dumnezeu, 
însă Toma îl mărturiseşte hotărât ca Dumnezeu adevărat. De aceea şi Biserica are 
ca cea dintâi dogmă fundamentală mărturisirea lui lisus Hristos ca Dumnezeu. 
Peste o jumătate de secol, împăratul Traian primeşte o scrisoare de la Pliniu, în 
care spune despre creştini că ei cântă imnuri de slavă lui Hristos cel răstignit de 
evrei, ca unui Dumnezeu. De aceea, fără această dreaptă credinţă în dumnezeirea 
lui lisus Hristos, nimeni nu se poate mântui, oricine ar fi, oricât de luminat ar fi în 
celelalte învățături. 


Dar oare este de ajuns numai a crede În Dumnezeu? Adevărul după Sfânta 
Scriptură şi după trăirea Sfinţilor Părinţi şi a tuturor creştinilor adevăraţi, până mai 
acum un sfert de veac, ne dovedeşte că nu este de ajuns numai a crede în 
Dumnezeu. ERIS spune lămurit, credința fără fapte este moartă, după 
cum trupul fără suflet este mort, scrie „Şi tot el arată că şi dracii 
au credinţă puternică şi se înfioară, dar faptele lor ştim cu toţii că sunt împotriva lui 
Dumnezeu. Şi zice iarăşi Apostolul Iacov: “Suflete preacurvare, nu ştii că 
prietenia lumii este vrăjmăşie cu Dumnezeu?” 


Aici este vorba despre lumea necredincioasă, despre lumea vrăjmaşă Bisericii şi 
dreptei credinţe ortodoxe; credinţa are multă lume, aşa după capul lor, o credinţă 
rătăcită. Credinţă spun că au şi sectanţii, toţi despărțiți de Biserică. Întâlnim 
creştini care n-au fost la Biserică şi n-au venit unii de când erau copii şi dacă-i 
întrebi, ei răspund că au credinţă, că se pot închina şi ei cred că există Dumnezeu, 
dar după faptele lor îi vom cunoaşte, aşa cum a spus Mântuitorul când a vorbit 
despre proorocii mincinoşi şi hristoşii mincinoşi. 


EEE, insutiat ac Duhul Sfânt, zice: “Dacă crede cineva că este 
religios şi nu-şi înfrânează limba, îşi înşeală inima, religia unui astfel de om este 
zadarnică. Religia adevărată, curată înaintea lui Dumnezeu, Tatăl nostru, este 
Să cercetăm pe orfani, pe văduve în necazurile lor şi să ne păzim neîntinaţi de 


lume”; şi ne mai dă un sfat folositor, zicând: “Orice om să fie grabnic la 
ascultare, încet la vorbire, zăbavnic la mânie.” 


Creştinii din vechime se sileau să fie cât mai corecţi, aveau tot felul de fapte bune 
împreunate cu credinţă şi trăiau în cea mai fierbinte dragoste de Dumnezeu. lubeau 
dreptatea, pacea şi trăiau o viaţă sfântă. În acea vreme toţi mâncau de post, unii se 
nevoiau mai mult şi mâncau numai seara, alţii petreceau cu multă sfinţenie şi 
teamă de a păzi legea lui Dumnezeu. Nu spurcau postul cu pofte trupeşti. Alţii se 
făgăduiau lui Dumnezeu şi trăiau în feciorie, erau nelipsiţi de la Sfânta Biserică în 
duminici şi sărbători. 


Când nu ştiau ceva despre credinţă, călăuza lor era arhiereul şi preotul care le 
tălmăcea cele de trebuinţă. Când se întâlneau cântau şi vorbeau despre Dumnezeu. 
În duminici şi sărbători soţii nu se culcau în acelaşi pat, ci fiecare deosebit. 
Femeile nu erau pricină de sminteală bărbaţilor, ele erau foarte înțelepte, ştiau să se 
poarte cât mai simplu şi cuviincios ca să nu greşească lui Dumnezeu şi oamenilor. 


lată ce scrie un preot creştin din vremea aceea pentru o cetate din părțile Tebaidei: 
“Erau în cetatea aceea foarte mult popor, multe biserici şi mănăstiri şi nu se afla 
acolo nici un om de altă credinţă sau vreun eretic; toţi erau creştini ortodocşi, 
iar cei mai mulţi vieţuiau în feciorie, în chipul călugărilor, şi erau de acest fel ca 
la zece mii de bărbaţi şi două zeci de mii, parte femeiască. Aceştia căutau Să 
placă lui Dumnezeu cu tot felul de fapte bune în linişte, în curăţie şi ascultare de 
mai marii lor. Erau păzitori ai sfintelor sărbători şi duminici, iubitori de străini 
şi se întreceau care mai de care în fapte bune, mai ales în fapta milosteniei. 

Dacă se întâlneau cu persoane necredincioase, eretici, păgâni, când mergeau în 
altă cetate, ei nu le dădeau nici bună ziua, aşa cum spun Sfinţii apostoli. Ei 
mărturiseau învierea Domnului Hristos şi se salutau cu cuvinte de laudă şi 
slăvire lui Dumnezeu, precum şi cu frumosul salut de “Hristos a înviat!_ Şi atâta 
timp cât s-a păzit credinţa dreaptă împreună cu aceste fapte sfinte, au fost toate 
bune şi au avut pace şi linişte şi au crescut ca nişte pomi udaţi la vreme. ” 


Dar ce vedem astăzi între creştinii noştri, care numai de formă mai poartă credinţa? 
Nu mai spun, că le ştiţi prea bine. Nu mai e frică de Dumnezeu, a pierit orice 
ruşine, s-au lepădat încetul cu încetul de dreapta credinţă şi au ajuns creştinii noștri 
ca o desfrânată care şi-a înşelat bărbatul părăsind casa, s-a dus departe trăind în 
desfrânare. Aşa se numesc aceia care s-au lepădat de Sfânta Biserică şi s-au 
depărtat de Sfânta Împărtăşanie, de Mirele Hristos şi nu vor să ştie de sfinţenie şi 
de păzirea dragostei dumnezeieşti, deşi se laudă cu credinţă în Dumnezeu. Să se 
ştie lămurit de toţi că zadarnică e credinţa fără faptele care sunt legate de credinţa 


noastră. 


Dar de unde ni se trage nouă, creştinilor, atâta rătăcire, atâta necredinţă, atâta rău? 
Pentru că din cauza păcatelor s-au încuibat duhurile necurate în trupurile multora, 
îi chinuiesc îngrozitor şi nu mai pot vedea adevărul credinţei. 


Înainte de potop, fiii lui Dumnezeu se numeau cei născuţi din Sit, al treilea fiu al 
lui Adam, care s-a născut în locul lui Abel, cel omorât de Cain. Aceşti fii ai lui 
Dumnezeu au luat soţii din neamul lui Cain. Şi cei ce s-au născut din ei au fost 
oameni uriași la statură, urâţi şi mâncători de oameni. Aceştia s-au înmulțit, s-au 
înrăit şi mai mult, căci numai potopul le-a pus capăt, stârpindu-i de pe faţa 
pământului. 


Aşa şi noi, creştinii, am primit tot felul de învățături şi obiceiuri păgâneşti 
anticreştine. De la străini au venit toate sectele, obiceiuri cu fel de fel de bâlciuri în 
sărbători şi zile de duminică. Când clopotele sunau la Biserică, chemând pe creştini 
să ia parte la Sfânta Liturghie, lumea a început să se ducă în târguri să vândă şi să 
cumpere. Prietenia s-a întețit şi încetul cu încetul credința s-a destrămat şi s-a 
pierdut, lumea a ajuns să nu mai aibă frică de Dumnezeu şi n-au mai păzit sfânta 
duminică. Evreii însă şi sectanţii ţin sâmbăta lor, dar creștinii nu mai ţin duminica, 
ziua învierii Domnului, ziua eliberării noastre din robia satanei şi a iadului. Evreii 
țin că au fost eliberaţi din robia Egiptului pământesc, iar noi creştinii nu vrem să 
ținem sărbătoarea sărbătorilor, care este sfânta duminică, ziua Domnului. 


lată acum cu câtă stricteţe ţin evreii la sâmbăta lor. Un scriitor creştin povesteşte că 
un evreu foarte bogat, învăţat şi râvnitor în a păzi sâmbăta lui, avea într-un orăşel 
un prieten creştin, şi mergând acolo dânsul, a zăbovit până în ziua sâmbetei. Şi 
ducându-se evreul pentru nevoia cea trupească la wc-ul acelui creştin din 
întâmplare s-a rupt podina şi a căzut într-însul. Aşteptând, creştinul nu ştia de ce nu 
mai vine şi se duse să vadă. Îl găseşte scufundat în murdării, îi cere ca să-i dea 
mâna şi să-l scoată afară, dar el refuza zicând: “Nu, nu se poate că este ziua 
sâmbetei.” Şi a rămas acolo până a doua zi. 


Trecând ziua sâmbetei a mers creştinul să vadă ce face acolo, era duminică 
dimineaţa şi voia să meargă la Sfânta Biserică. L-a găsit scufundat până la brâu în 
murdării şi ceru creştinului să-l scoată de acolo; dar şi creştinul nostru cu frică de 
Dumnezeu, înflăcărat în credinţă i-a spus: “De ce n-ai vrut ieri să te scot? Azi e 
ziua Domnului şi cum voi putea eu să calc porunca Domnului meu, dacă tu atât de 
nebun ai fost ca să ţii la legea ta, care este vremelnică, cu atât mai mult voi ţine cu 
la legea mea, căci n-am nici o nevoie şi n-am pentru ce să calc legea Sfintei 


Duminicii. Şezi acolo până va trece şi sărbătoarea mea şi te voi scoate mâine.” ȘI 
lăsându-l, creştinul s-a dus. Luni dimineaţa venind ca să vadă ce face, nu l-a mai 
văzut pentru că se scufundase cu totul şi pierise acolo. 


lată cum ţineau creştinii din vremea aceea la credinţa lor, ce frică aveau de 
Dumnezeu. Nu ca cei de astăzi, care s-au vândut pentru bani şi s-au lepădat şi de 
sărbători şi de Dumnezeu. Te doare sufletul când vezi creştinele noastre, fete 
tinere, plimbându-se şi distrându-se cu tot felul de străini, că s-a spurcat pământul 
țării noastre de destrăbălările pe care le fac fetele creştinilor cu toți păgânii şi 
necredincioşii, ateii şi vrăjitorii, cu toate naţiile şi rasele pământului. Au făcut copii 
şi au rămas pe pământul ţării noastre care este o ţară sfântă de la strămoşii noştri 
creştini. Păcatele acestea sunt foarte mari şi grele şi cad sub blestem dumnezeiesc, 
al sfinților părinţi şi al moşilor şi strămoşilor noştri, cad aceia care le-au făcut şi le 
fac. 


Am auzit cu toţii la slujba Sfintei Învieri cuvinte înfricoşătoare, cuvinte de osândire 
care sunt spuse de Duhul Sfânt prin gura lui David: “Să învieze Dumnezeu şi să se 
risipească vrăjmaşii Lui, să piară cum piere fumul, cum se topeşte ceara de la 
faţa focului, aşa să piară păcătoşii de la faţa lui Dumnezeu, iar drepţii să se 
veselească.” 


Sub blestemul acesta cad toţi necredincioşii care-şi pierd timpul în altă parte şi nu 
vor să vină Duminicile la Sfânta Biserică, fiindcă ziua duminicii este ziua 
Domnului şi nu a omului. Ar trebui plini de recunoştinţă să venim să-l mulțumim 
pentru toate cele ce ne-a dat EI nouă. 


De aceea, iubiţi fraţi şi creştini şi voi tinere şi tineri care vă îndulciţi de darurile 
binefăcătoare ale Bisericii şi care vă încălziți la focul Sfântului Duh în Casa 
Domnului, fericiți sunteți că vă aflați aici să-L urmaţi pe EI. Când Domnul nostru a 
fost prins şi legat în Grădina Ghetsimani, toți ucenicii L-au părăsit şi au fugit de 
frică, lăsându-L în mâinile soldaților şi servitorilor arhiereilor, dar pe drumul ce 
cobora din Ghetsimani spre Ierusalim, un tânăr mergea după EI. 


Cine era acest tânăr, ce nume purta, Sfânta Carte nu ne spune, Sfântul Evanghelist 
Marcu e singurul care scrie acest amănunt, dar nu dă numele. Pentru tineretul care 
citeşte Sfânta Scriptură şi se străduieşte să trăiască învăţăturile Domnului, nu este 
mai mare bucurie ca aceea de a şti, că atunci când cei vârstnici au părăsit pe 
Hristos, s-a găsit un tânăr curajos care să meargă după El. 


Se vor ridica mulţi învăţători ai tineretului şi vor chema pe tineri să-i urmeze, vor 


promite tot ce gura le poate vorbi; tineretul creştin are însă un singur Învățător 
de care trebuie să asculte şi după care să meargă, Hristos Lumina lumii. Fără El 
nu este mântuire, El a luminat întotdeauna sufletele tinerilor care L-au chemat 
şi L-au rugat cu credinţă şi cu dragoste. 


tărie ca nimeni să nu v-o poată stinge, nici un vrăjmaş de zi şi de noapte, nici 
vântul cel turbat şi nici vijeliile şi toate uraganele de s-ar înfuria împotriva voastră. 


Sunteţi salvaţi, sunteţi luminaţi, sunteţi în corabie, sunteţi cu Împăratul, este în 
mijlocul nostru. Păziţi mai departe credinţa, nădejdea şi dragostea şi nimic să nu fie 
în stare să vă întoarcă de pe drumul cel adevărat care duce la viaţă. Acum este 
momentul să stăm mereu de veghe ca să nu pierdem truda şi agoniseala 
sufletească, uniţi cu toţii în rugăciunile din Biserică, cât şi cele de acasă, să zicem 
şi noi cu Apostolul Toma: 


Rugăciune 


Domnul meu şi Dumnezeul meu, ajută-ne să sfârşim cu bine zilele vieţii noastre, 
trăind în dreapta credinţă şi în sfânta pregătire sufletească şi trupească, ca să fim cu 
tine nedespărțiţi în ceruri în vecii vecilor. Amin. 


Părintele Ion Cârciuleanu - Sfântul apostol Toma - Credinţă şi îndoială 


Praznicul praznicelor şi sărbătoarea sărbătorilor creştine este, fără îndoială, 
Învierea Domnului şi Mântuitorului nostru lisus Hristos. Prin Învierea Mân- 
tuitorului, “moartea a fost înghițită de biruinţă” şi iadul a fost înfrânt (| Corinteni 
15, 54-55). “Hristos Dumnezeu ne-a trecut pe noi din moarte la viaţă şi de pe 


pământ la cer”, cum glăsuieşte o cântare din canonul Sfintelor Paşti. 


Învierea Domnului, deşi prevestită de însuşi Mântuitorul (Matei 16, 21; Marcu 8, 
31; Luca 9, 22), părea ceva imposibil şi de aceea acest eveniment a produs o 
impresie extraordinară asupra multora şi a prilejuit o bucurie neașteptată 
apostolilor şi tuturor celor care au aflat, într-un fel sau altul, că lisus, după moarte 
şi coborârea Sa în mormânt, a înviat din morți. 


Întâmplările dramatice din săptămâna Patimilor (prinderea lui lisus, aducerea Sa în 
faţa judecății sinedriului iudeilor şi a lui Pilat, condamnarea la moarte, răstignirea 
şi moartea pe cruce, împungerea cu sulița în coastă şi alte batjocoriri, bătăi şi 
chinuri pe care le-a îndurat lisus în acele zile) au înspăimântat pe ucenicii săi în aşa 
măsură, încât ei au uitat, pentru un moment, că lisus trebuie să pătimească toate 
acestea şi a treia zi să învieze. 


Regăsindu-se ucenicii după îngroparea Domnului, “în ziua întâia a săptămânii, 
seara, uşile fiind încuiate de frica iudeilor, venit-a lisus şi a Stătut în mijloc şi a 


zis lor: “Pace vouă” (loan 20, 25). “Şi aceasta zicând, a arătat lor mâinile şi 
coasta Sa. Şi s-au bucurat ucenicii, văzând pe Domnul” (Ioan 20, 20). 


Este greu pentru noi să înţelegem uimirea şi chiar o anumită spaimă a ucenicilor în 
prima clipă, când toţi au văzut pe lisus viu în mijlocul lor. Dar în clipa următoare, 
bucuria, o nespusă bucurie, a pus stăpânire pe inimile lor. “Și s-au bucurat 
ucenicii, văzând pe Domnul” (loan 20, 21). Fără îndoială că această bucurie a 
crescut când lisus le-a vorbit din nou, încredințându-i că a înviat cu adevărat, 
trimițându-i la propovăduire şi împărtăşindu-le harul prin cuvintele: “Luaţi Duh 
sfânt; cărora veţi ierta păcatele, se vor ierta lor şi cărora le veţi ţine, vor fi 
ținute” (loan 20, 22-23), har ce a trecut de la Sfinţii Apostoli la episcopi şi la 
preoți şi care s-a păstrat şi se va păstra în Biserică până la sfârşitul veacurilor. 


Dintr-o înţeleaptă rânduială a lui Dumnezeu, un singur apostol fusese lipsă în seara 
aceea, a fericitei întâlniri dintre Hristos şi ucenicii săi: Toma Geamănul, căruia, 
venit mai târziu, ceilalți ucenici, plini de sfântă şi mare bucurie, i-au zis: “Am 
văzut pe Domnul!” (loan 20, 25). Vestea era aproape de necrezut pentru Toma. 
Deşi fusese prezent la atâtea minuni săvârşite de lisus, inclusiv la învierea lui 
Lazăr, minune care, cu o săptămână înainte, uimise tot Ierusalimul (loan 12, 18), 
Toma ardea de dorinţa de a primi încredințarea temeinică despre Învierea 


Domnului, deşi Toma îl iubea pe lisus din toată inima şi credea cu tărie în 
cuvântul pe care li-l vestise Domnul pe calea propovăduirii credinţei celei noi. EI 
aştepta cu nerăbdare Învierea, pe care Domnul însuşi le-o vestise mai înainte de 
răstignire. Înţelesese cu inima şi cu mintea sa, că învierea lui Hristos este piatra 
de temelie a întregii credinţe creştine; în gândurile sale, poate, îşi făcuse loc 
adevărul pe care avea să-l rostească mai târziu Apostolul Pavel: “Şi dacă Hristos 
n-a înviat, zadarnică este atunci propovăduirea noastră, zadarnică credinţa 
voastră” (Corinteni 15, 14). 


Toma dorea, aşadar, ca lisus să fi înviat, dar teama, neîncrederea, îndoiala puseseră 
stăpânire pe sufletul său: dacă Hristos n-a înviat, ci numai un zvon se răspândise 
prin Ierusalim? Dacă Isus n-a înviat şi numai o părere a ucenicilor îi fac să ia 
drept fapt împlinit dorinţa lor puternică, să socotească adevăr, închipuirea lor? 
Îndoielile îl cuprind, îl stăpânesc, îl chinuie, îi frământă sufletul ars de dragoste şi 
de nădejde. Când ceilalți ucenici, plini de bucurie, îi spun: am văzut pe Domnul, el 
mărturiseşte lor: “De nu voi vedea în mâinile lui semnul cuielor şi de nu voi pune 
degetul meu în semnul cuielor şi de nu voi pune mâna mea în coasta lui, nu voi 
crede” (loan 20, 25). 


Convinşi de adevărul învierii lui Hristos, ceilalți apostoli n-au mai încercat să-l 
convingă pe Toma. Ei îi cunoşteau firea de om înclinat să cerceteze orice fapt, 
pentru a ajunge la concluzii pe baza unor dovezi sigure. Pe de altă parte, apostolii 
erau încredințaţi că Mântuitorul va reveni în mijlocul lor şi atunci Toma se va 
convinge personal că Domnul a înviat. 


Pasii poi pane Opt zile l-a lăsat Domnul pe Toma să se 


frământe în dorinţa de a afla, în sfârşit, el personal, adevărul învierii Domnului. 
Intre timp, 


a constatat că 
mormântul unde fusese pus trupul Domnului era gol (Luca 24). 


În sfârşit, Toma se învrednici de o experienţă proprie, la care se gândea şi pe care o 
dorea tot timpul. După opt zile, ucenicii Domnului erau iarăşi înăuntru, şi Toma 
împreună cu ei. Şi a venit lisus, uşile fiind încuiate, şi a stat în mijloc şi a zis: 
“Pace vouă”. 


Apoi a zis lui Toma: “Adu-ţi degetul tău încoace şi vezi mâinile Mele şi adu 
mâna ta şi o pune în coasta Mea, şi nu fi necredincios, ci credincios” (loan, 20, 
26-27). În faţa lui Toma şi a celorlalţi apostoli se afla Mântuitorul, care le vorbea şi 
le arăta semnele patimilor Sale. Toţi îl vedeau, îl ascultau şi îl recunoscură imediat. 
De data aceasta era exclusă orice posibilitate de a se înşela în privinţa realităţii vii a 
prezenţei lui lisus cel înviat. Copleşit de uimire şi de recunoştinţă pentru că s-a 


învrednicit să-L vadă pe lisus cel înviat, Toma n-a putut spune decât: * 
şi prin 


Teama, îndoiala şi necredinţa sa se transformară într-o credinţă tare, izvorâtă din 
puterea dragostei ce o avea pentru Domnul, şi din chinul său lăuntric. /a 
mărturisirea acestei credinţe, Domnul lisus, cu glasul blând şi mângâietor, 
printr-o blândă imputare, îi răspunde: “Căci M-ai văzut pe Mine, Tomo, ai 
crezut; fericiţi cei ce n-au văzut şi au crezut” (loan 20, 29-30). 


In necredința apostolului Toma vedem şi o înaltă rânduială dumnezeiască. 
Dumnezeu însuşi a îngăduit-o, pentru ca ea să aducă mai mare folos credinţei 
noastre. De aceea cântările noastre bisericeşti din Duminica Tomei nu-l învinuiesc 


pe acest apostol, ci descriu şi califică starea lui Toma: “0, bună necredința lui 
Toma este o credinţă mântuitoare, care adevereşte faptul învierii spre 
încredințarea lumii. O, prea mărită minune! Necredinţa, credinţă adevărată a 
rodit!”. 


va porni în lume pentru a vesti şi altora, cu vorba şi cu viaţa sa proprie, 


în ţinuturile Parţilor, Mezilor, Perşilor, ajungând până în India, unde a suferit 
moarte de mucenic. 


Binecuvântatul privilegiu al Sfântului apostol Toma, de a cunoaşte astfel pe 
Mântuitorul, a fost mare şi unic în istoria Bisericii noastre. 


Risipirea îndoielii Sfântului apostol Toma, prin arătarea Mântuitorului, a avut ur- 
mări pozitive pentru Biserica creştină, căci a întărit şi credinţa altora, şi a convertit 
la credinţă pe mulţi dintre necreştini. 


Și acest fapt l-a dorit Hristos, căci învierea Sa este evenimentul hotărâtor în 
lucrarea de mântuire a lumii. 


Cercetarea înţelesului evanghelic de astăzi ne conduce la adevărul unei pro- 


sufletul nostru şi înlătură piedicile pe care duhul cel rău le pune în calea 
desăvârşirii noastre. 


aducându-ne aminte de îndemnul 
zice: “Credeţi în Dumnezeu fără să-L vedeţi şi vă veţi bucura cu o bucurie 
negrăită!” (| Petru 1, 8). lar de se va strecura vreo îndoială în inima noastră, să 
auzim cuvântul Domnului spus lui Toma: “Pune degetul tău şi vezi mâinile 
Mele. Pune mâna ta în coasta Mea, şi nu mai fi necredincios, ci credincios”. Te 
vei cutremura şi vei răspunde ca şi Toma: “Domnul meu şi Dumnezeul meu!”. 


Amin. 


b'LOGOS - Dumnezeul meu 


„Drept răspuns, Toma i-a zis: «Domnul meu şi Dumnezeu meu!“ 


Ce salt uriaş a făcut într-o clipă sufletul ucenicului convins! Ce revelaţie a trăit 
toată fiinţa lui Toma în clipa atingerii de lisus! Ce lumină strălucea în el, ce strigăt 
a izbucnit, ce transformare s-a făcut deodată în inima lui, ca la un contact zguduitor 
cu o putere nebănuită. De la „nu voi crede“, Toma a ajuns fulgerător la suPerlativul 
încredinţării doar printr-o singură atingere de lisus. 


Binecuvântate sunt sufletele sincere care, când li se dovedeşte adevărul, îl 
primesc cu toată inima, se prăbuşesc lui Hristos fără nici o rezervă şi se 
transformă zguduitor şi total la o singură, dar supremă atingere a lui lisus! 


Abia aceasta este aflarea lui lisus. Impărtăşirea cu El. Şi învierea cu EI. Şi abia de 
la această stare înainte, ucenicul devine apostol. Indoielnicul, neclintit. Temătorul, 
erou. Omul, îndumnezeit. Adică devine ceea ce voieşte Dumnezeu cu fiecare din 
NOI. 


In loc de răspuns, Toma a zis: „Domnul meu şi Dumnezeul meu!“ Fra singurul 
răspuns pe care ucenicul îl putea aduce, în adevăr, vrednic de dragostea care 1 se 
arătase. Nici un alt grai nu ar fi fost vrednic de clipa aceea. 


Căci toată prăbuşirea şi înălțarea ta este atunci un act al Dumnezeirii Lui. O 
minune a dragostei Lui şi o transfigurare a atingerii Lui de tine. 


Nu degetul lui Toma s-a înălţat spre rănile lui lisus. Ci rana Inimii lui lisus s-a 
coborât până s-a atins de degetul lui Toma, de sufletul său. 


Noi nu ne-am suit spre lisus, ci El S-a coborât până S-a atins de noi. 
X Nu noi L-am căutat pe EI, ci El ne-a căutat pe noi! 
X Nu noi L-am ales pe EL, ci E ne-a ales pe noi. 


Ceea ce noi numai am dorit, El a realizat nebănuit de frumos, neînțeles de uşor şi 
nemărginit de dulce... 


Și acum, când toată ființa noastră vibrează ca o harfă de aur cu toate coardele ei 
atinse puternic şi deodată, când grelele revărsări de stări cereşti ne copleşesc duhul, 
când ochii noştri, reflectând nepământeşte străluciri negrăite, se apleacă inundaţi 
de lacrimi, recunoaştem că toate acestea sunt binecuvântate efecte ale atingerii lui 
lisus şi recunoaştem că El S-a coborât până unde noi, întinzându-ne, abia de-am 
putut ajunge să ne atingem de EL. 


Și recunoscând, tt şi noi cu toată iubirea şi e pial inimii noastre: 


III) a nu este um dar moştenit. 


Nici un lucru învăţat. Nici chiar adeziunea formală la vreo Biserică sau cult, sau 
adunare. 


În aşa fel, încât ceva din butuc să se urce până în ramul cel mai de sus al mlădiţei. 
Și lumina cea mai de sus să se coboare până în rădăcina cea mai profundă. Atunci 
întrepătrunderea este atât de tainică, încât Hristos Se manifestă în tot ce este al 
omului,iar omul se contopeşte în tot ce este al lui Hristos. 


O astfel de credință nu este decât personală, căci la ea nu putem ajunge decât 
fiecare personal. Nu pentru toţi, căile de ajungere la ea sunt la fel. Dar ea, când 
este, ajunge în toţi la fel, un bun cu totul personal. 


Poate fi Hristos Domnul şi Dumnezeul Adevărat, dar, dacă EI nu este chiar al tău, 
nu mult îţi foloseşte ţie aceasta. 


Și acum, şi în veci. Să fii bine încredinţat de asta! 


Suflete dragă, cum Stai tu faţă de aceste adevăruri? 4i făcut tu acest salt ceresc 
prin care să devii un om nou?A4i avut tu în viaţa ta acea dumnezeiască clipă a 
atingerii de lisus?Ai simţit tu în toată fiinţa ta o cerească transformare întocmai 
ca o naştere din nou când Hristos S-a atins de tine, când tu te-ai atins de El? 


O, dacă da, ferice de tine! Strânge-te tot mai mult de EI până când vei fi una cu EI 
şi El una cu tine. Să fu astfel fericit cu EI.Dar dacă nu, atunci te rog, atinge-te chiar 


al tău deplin-deplin, iar tu al Lui în totul. 


Traian Dorz — Degetul lui Toma 


Toate sfintele cuvinte ale lui Dumnezeu lăsate nouă în Sfânta Sa Evanghelie 
sunt întru totul adevărate şi întocmai aşa cum Sunt scrise. Sfintele buze ale 
Mântuitorului nostru lisus Hristos, Care a venit de la Tatăl Ceresc, ne-au vestit 
numai adevărul şi în gura Lui n-a aflat nimeni niciodată minciună. 
De aceea oricine aude sau citeşte Sfânta Evanghelie trebuie să creadă din tot 
sufletul lui tot ce este cuprins în ea. 


Oricine se îndoieşte de vreunul din aceste cuvinte seamănă cu necredincioşii. 
lar necredincioşia este un mare păcat. 


Dar dacă noi avem un cuget curat şi dacă din inimă dorim Să cunoaştem 
adevărul, Domnul lisus nu ne lasă în necredinţă, ci ne ajută Să ajungem Să 
vedem că tot ce a spus EI este întocmai aşa. 


Aşa s-a petrecut şi cu Sfântul Apostol Toma, care la Învierea Domnului, n-a putut 
crede că Hristos a înviat, chiar dacă toţi ceilalți îi spuseseră că ei L-au văzut pe 
Domnul. „De nu-mi voi pune mâna mea în rănile Lui şi degetul meu în coasta Sa 
cea străpunsă, nu voi crede — zicea Toma.” 


Ci, în prima duminică după Sfânta Înviere, Domnul lisus li S-a arătat din nou 
Sfinților Apostoli, când era între ei şi Toma. Și aşa a fost atunci: „Pe când uşile 
casei unde erau ei erau încuiate de frica iudeilor, Domnul lisus S-a arătat în 
mijlocul lor şi le-a zis: «Pace vouă!» 


Apoi i-a zis lui Toma: «Adu-ţi degetul tău încoace, uită-te la mâinile Mele şi 
adu-ţi mâna ta şi pune-o în coasta Mea, şi nu fi necredincios, ci credincios». 


Drept răspuns, Toma I-a zis: «Domnul meu şi Dumnezeul meu!»Dar lisus i-a 
zis: «Fiindcă M-ai văzut, Tomo, ai crezut. Dar ferice de cei care n-au văzut şi au 
crezut...»” 


Din clipa când degetul lui a atins coasta Mântuitorului, care sângera încă, se spune 
că Sângele, curgând din coasta Domnului, s-a prelins pe degetul lui Toma şi tot 
degetul lui s-a înroşit. După aceea, orişicât s-a şters şi s-a spălat Toma, nu şi-a mai 
putut albi degetul său niciodată. I-a rămas pe totdeauna înroşit de Sângele luat pe el 
din rana lui Hristos. Astfel că ori de câte ori Toma îşi privea degetul său, îşi aducea 


aminte nu numai cu bucurie despre adevărul Invierii Mântuitorului, ci şi cu durere 
şi ruşine despre îndoiala şi necredinţa lui în această slăvită Inviere. 


Până la sfârşitul vieţii sale pământeşti, Sfântul Apostol Toma, ori de câte ori 
propovăduia Evanghelia şi vorbea despre Învierea Domnului, îşi înălța în faţa 
oamenilor degetul său rămas înroşit de Sângele din coasta lui Hristos şi le spunea 
cu ochii scăldaţi în lacrimi: — Iată dovada Învierii Lui! Nici eu n-am crezut până ce 
am văzut şi am pus degetul acesta în rănile Lui. Ferice de voi dacă veţi crede şi nu 
vă veţi îndoi, cum m-am îndoit eu... Degetul acesta pe care îl vedeţi este încă o 
dovadă puternică despre Învierea lui Hristos. 


Cine crede în El are viaţa veşnică. Dar cine nu crede nu va vedea viaţa, ci mânia 


lui Dumnezeu rămâne peste el! 


Când adunarea Bisericii se încheia, printre rugăciunile sale, Toma, apostolul pe 
veci credincios şi fericit, spunea adesea şi următoarele cuvinte: Prea slăvite lisuse 
Hristoase, Marele nostru Dumnezeu şi Mântuitor, slavă Ţie şi slavă veşnică 
Slăvitei Tale Învieri, prin care ne-ai arătat Dumnezeirea Ta şi ne-ai întărit 
credinţa în tot adevărul Evangheliei Tale. 


Din toată inima mea Îţi mulțumesc că Te-ai milostivit şi de mine şi mi-ai dovedit 
atât de etre acest adevăr mântuitor. Dar din toată inima mea îmi pare rău şi 


Doamne lisuse, Te rog să ai milă de toţi acei care până la sfârşitul veacurilor se 
vor mai îndoi vreodată de Tine şi nu vor putea crede din toată inima lor Învierea 
Ta. Îndură-Te şi de ei, Doamne lisuse şi nu lăsa pe nimeni în necredinţă, cum 
nu m-ai lăsat nici pe mine. 


Ci ajută fiecăruia să creadă în mântuirea Ta, pentru ca nimeni Să nu piară, ci 
toţi să aibă parte de răsplata credinţei şi Invierii Tale. Amin. 


(Traian Dorz, povestire din «Pe genunchii lui lisus») 


Traian Dorz - Meditaţii la Apostolul din Duminica a II-a după Paşti 


„„.Prigonirile sunt pentru credinţă ceea ce este furtuna pentru foc. Când focul e 
slab, furtuna îl împrăştie, dar când focul e puternic, ea îl aprinde nespus mai mult şi 
îl răspândește nespus mai repede. Aşa a fost totdeauna şi aşa a şi rămas până astăzi. 
Încă din primele zile ale creştinismului, diavolul a stârnit împotriva Bisericii 
Domnului lisus cea mai ucigaşă ură şi cea mai necruțătoare prigonire, cu gândul de 
a o nimici, după cum căutase să facă şi cu lisus. Dumnezeu a îngăduit diavolului 
să-şi împlinească, în mare parte, aceste planuri ale lui, dar numai în măsura în care 
acestea foloseau chiar Bisericii Sale şi fiecărui credincios care ajunsese în această 
cernere a lui Satan, cum spusese Mântuitorul (Luca 22, 31). Dar aceasta era 
îngăduită de Dumnezeu tocmai în vederea curăţării grâului Său din hambarul 
Bisericii, prin această cernere. 


..„.Furtuna n-a stins niciodată un foc viu, ci numai pe acela care şi aşa era mort. 
Cernerea n-a pierdut niciodată grâul care era sănătos, ci numai pe acela care şi aşa 
era sec. Nu vă miraţi de încercarea de foc ce s-a abătut peste voi — spune Cuvântul 
lui Dumnezeu (1 Petru 4, 12)... 


„.„.Furtuna trebuie să împrăştie focul, iar vântul trebuie să curețe aria, când fumul 
se lasă prea Jos în ochi, iar aria se prea umple cu pleavă şi cu gunoaie. 


Nu vine încercarea decât atunci când este nevoie şi numai acolo unde este lipsă de 
ea. 


Vântul nu scutură decât florile seci şi nu face să cadă decât fructele viermănoase. 
După ce şi-a făcut această lucrare binefăcătoare, încercarea trece şi vântul 
încetează. 

(Traian Dorz, din Hristos — Puterea Apostoliei ) 


Traian Dorz - Fraţii şi străinii 


1. Doar puţin lipsise Toma dintre frații săi — şi ce mare deosebire este acum între el 
şi ceilalți! Doar puţin plecase la alții — şi acum iată-l pe Toma cât de greu se mai 
poate înţelege cu fraţii săi, cu adunarea sa, cu felul credinţei pe care şi el o avusese 
înainte, în care şi el umblase atâta vreme şi atât de strâns unit cu ceilalți după 
Domnul. 


2. Sfântul loan îşi va fi amintit cu durere că tot aşa începuse şi luda să lipsească 
dintre ei — până a ajuns unde a ajuns. Lipsirea dintre fraţi l-a dus la pierzare şi 
trădare pe luda. Sfântul loan ştia bine unde duce lipsa dintre fraţi şi pe unde poate 
să ajungă fratele plecat. 


Cu ce gânduri şi cu ce vorbe va veni el înapoi la ei, spre a-i tulbura şi a-i clătina 
din credinţa lor dintâi. Ceilalţi frați petreceau împreună în rugăciune, în aşteptarea 
Domnului, în îmbărbătarea Cuvântului Sfânt, mângâindu-se şi încurajându-se unii 
pe alţii în aceste momente grele când rămăseseră atât de puţini şi de zdrobiţi... lar 
Toma lipsea. Toma se dusese în altă parte şi la altceva. O, ce mare primejdie este 
asta! Fraţii mei, aveţi grijă! 


3. Aveau şi ceilalți apostoli familii, aveau şi ei interese şi griji — dar lor, mai presus 
de toate acestea, le era acum unitatea lor, ascultarea Cuvântului şi Cauza lui 
Hristos. 


Toma pare a fi ajuns acum într-o mare ispită. Dar, pentru că inima lui nu se rupsese 
cu totul de fraţi, Domnul a avut milă de el şi l-a salvat în ultimul moment. 


4. Nu te depărta nici tu şi nu lipsi niciodată dintre frați. Nu te supăra pe nici unul 
dintre fraţii tăi. Şi nu merge nicăieri altundeva când trebuie să fii în mijlocul lor. 


Nu părăsi adunarea ta, cum au unii obicei, ca să nu ajungi lipsit de bucuria 
Domnului, străin de fraţii tăi şi de credinţa ta de la început (Evr 10, 25). 


5. Nu te lăsa atras de alții şi nu socoti nimic mai de preţ decât a fi împreună cu 
frații tăi, când sunt adunaţi în aşteptarea Domnului, Care a promis că va veni în 
mijlocul lor (Mt 18, 20). 


lar dacă totuşi mai umbli prin alte părți, nu aduce între frații tăi gânduri străine de 
încredinţările lor, de învăţătura şi de familia lor şi nu te arăta cu încăpățânare de 
altă părere decât a lor, cum fac mulţi care se rătăcesc, prin dezbinare, pe totdeauna 
şi care nu se mai întorc din rătăcirea lor niciodată. 


Ei sunt gata apoi totdeauna de ceartă cu fraţii, dar nu mai sunt gata niciodată de 
înţelegere cu ei. 


6. Cei ce se duc pe la străini capătă duh străin, iar apoi între fraţii lor sunt gata 
numai de luptă, dar nu mai sunt gata de pace. 


Sunt gata de rătăcire, dar nu mai sunt gata niciodată de întoarcere. 


Incredinţările străine sunt gata să şi le apere cu orice preţ - dar pe cele ale fraţilor 
nu mai pot să le primească. 


Ce blestemat duh face astfel de lucrare! Şi câtă pază şi grijă ne trebuie fiecăruia, ca 
să nu cădem în stăpânirea lui, fiindcă, iată, cei care au căzut nu se mai pot salva 
niciodată. 


7. Ci tu, fiul meu, rămâi mereu între „cei doisprezece” ai tăi, ţinând la adunarea ta 
mai mult ca la orice, căci numai acolo este, pentru tine, Hristos. Şi numai acolo 
este mântuirea ta şi este adevărul tău. 


8. Ce uşor îţi este totul câtă vreme rămâi credincios între fraţi - dar ce greu îţi 
devine totul atunci când nu mai eşti cu ei! 


Ce uşor îi fusese lui Toma să creadă şi ce fericit spusese şi el împreună cu ceilalți, 
doar de câteva zile: „Acum cunoaştem... acum credem!” (In 16, 30). Şi ce greu şi 
cât de cu neputinţă îi este acum să mai creadă ca fraţii lui! Şi să mai recunoască aşa 
ca el! 


9. Până fusese statornic cu fraţii, până nu părăsise adunarea sa, până nu mersese la 
alții, până nu ascultase şi nu primise părerile străine - ce unitate de gânduri şi de 
simţiri era între Toma şi ceilalți frați ai lui, ucenicii Domnului! 


Dar iată că, îndată ce numai o dată s-a dus în altă parte, el nu se mai poate înţelege 
CU ei, ci vine la ei cu o credinţă şi cu o părere dezbinătoare. 


10. Suflete dragă, să nu spui că a lipsi o dată de la adunare, că a merge doar o dată 
la alţii, că a primi doar una dintre părerile altora nu este păcat şi nu este rău. 


Căci iată unde îl pot duce astfel de căi ispititoare chiar şi pe unul dintre apostoli. 
Iată unde l-au putut duce pe Toma! 


11. Şi nu te bizui apoi pe nimeni - că tu nu eşti Toma. Vezi apoi cum Toma îi 
dispreţuieşte pe toți fraţii lui şi se arată plin de îngâmfare, încrezător numai în eul 
său. 


Dacă nu voi vedea eu..., degetul meu..., mâna mea... Parcă-i auzi pe unii care 
spun: Eu nu ascult decât de Domnul, eu nu primesc nimic de la oameni... cu nu 
recunosc decât ce spune Evanghelia. 


„„.Şi această „ascultare” este, de fapt, nu de Domnul, nici de Evanghelie, ci de eul 
lui, de interpretarea pe care o dă acest eu, totdeauna eul orb, nenorocit, sărac şi gol. 


12. Adevăratul Trup al lui Hristos are totdeauna semnul cuielor. Adevărata 
Biserică a lui Hristos va avea totdeauna semnul jertfei, al pătimirii, al suferințelor 
pentru EI. 


13. Cei care vin din necazul cel mare vor avea cea mai fericită primire în ceruri 
tocmai pentru că poartă şi ei semnul cuielor în acelaşi fel în care îl purtase lisus 
(Fapte 14, 22; Apoc 7, 14). 


Semnul cuielor este cea mai puternică dovadă că un mădular face parte din Trupul 
lui Hristos. 


14. Mâinile şi picioarele Domnului, adică acei care lucrează şi umblă cu adevărat 
în Biserica Sa, au neapărat parte de încercări şi pătimiri pentru Numele Lui (Le 6, 
22). Acei lucrători şi ostenitori care sunt cu adevărat ai lui Hristos trebuie neapărat 
să aibă în vreun fel semnul cuielor (II Tim 3, 12). 


Nu totdeauna cei care suferă sunt ai lui Hristos, dar totdeauna cei care sunt ai lui 
Hristos suferă. 


15. O, ce fericit lucru este să poţi avea o voioasă credinţă şi o neclintită încredere 
în acest mare şi fericit fapt al Invierii lui Hristos! 


Cu câtă siguranţă îți umple credinţa asta inima în faţa vieţii, cu câtă pace — în faţa 
morţii, cu câtă mulțumire — în faţa greutăților, cu câtă răbdare — în faţa încercării, 
cu câtă despăgubire — în faţa nedreptăţilor şi cu câtă veşnicie — în faţa 
nestatorniciei! 


O, ce nefericit lucru trebuie să fie a nu putea crede în Inviere! Şi a nu avea toate 
aceste daruri ale ei! 


16. Petru fusese cernut înainte de moartea Domnului, Toma fusese cernut după 
Invierea Lui. 


Petru nu putea crede în moartea lui lisus, Toma nu putea crede în Învierea Sa. 
Domnul i-a salvat însă pe amândoi, pentru că motivul necredinţei lor nu era trufia, 
ci slăbiciunea. Nu era răutatea, duşmănia şi vânzarea, purtată în inimă îndelung ca 
la Iuda. Ci era o neaşteptată şi grea încercare, venită peste ei dintr-o dată. Dar care 
le-a fost o învăţătură pe care au ţinut-o minte toată viaţa — şi pe care n-au mai 
repetat-o niciodată. Pe când, mulți din cei de azi rămân în ea pe totdeauna. 


17. Fără credinţa în moartea lui lisus pentru iertarea păcatelor nu poate fi nici 
credinţa în Invierea Lui pentru viaţa veşnică. 


Credinţa în Inviere este condiţionată de credinţa în moarte. 


Hristos nu putea să învie decât după ce murise mai întâi. Slava Invierii Lui nu 
putea să vină decât după moartea Sa. Şi tot aşa nu poate să vină nici a noastră. 


18. Pentru noi, care credem în Hristos, lucrurile nu pot fi decât tot aşa. Trebuie să 
murim duhovniceşte faţă de păcat, ca să înviem faţă de neprihănire. Trebuie să 
murim sufleteşte pentru lumea aceasta, ca să înviem şi trupeşte, pentru lumea 
viitoare. Trebuie să murim şi trupeşte, în forma aceasta, pentru pământ, ca să 
înviem în forma cealaltă, pentru cer (| Cor 15, 42 52). 


19. Nu se poate ajunge acolo în Slavă decât prin unica uşă a morții. Nimeni n-a 
putut ajunge până acum în alt fel (In 3, 13). Aşa a ajuns şi Hristos Domnul nostru. 


Şi aşa vom ajunge, sigur pe urmele Lui şi noi, care ÎL iubim şi-L urmăm pe El până 
la moarte. 


20. Totuşi cât de nemărginit de Bun este Dumnezeu! După ce toate din jurul 
nostru, din afara noastră şi dinăuntrul nostru sunt numai dovezi ale existenţei, ale 
înțelepciunii şi ale Puterii Lui, noi tot mai cerem mereu alte şi alte noi dovezi, 
spunând: „Dacă nu le voi vedea, nu voi crede”. Şi Dumnezeu Se lasă ispitit de noi. 
Şi ne arată mereu fiecăruia alte şi alte semne. 


Slavă veşnică Lui! Amin. 


Traian Dorz, Răsplata ascultării 


Traian Dorz — Să nu fii necredincios 


„Apoi i-a zis lui Toma: «Adu-ţi degetul încoace şi uită-te la mâinile Mele şi adu- 
ți mâna şi pune-o în coasta Mea şi nu fi necredincios, ci credincios». “ (loan 20, 
27) 


Cât de nelipsit este Dumnezeu de lângă fiecare din noi! Cât de bine cunoscător este 
Hristos a tot ce facem şi ce spunem fiecare! Cât de adânc ne pătrunde Duhul Sfânt 
toate gândurile pe care le purtăm în inima noastră! Într-adevăr nimic nu este ascuns 
dinaintea ochilor Aceluia cu Care avem a face (Evrei 4, 13). 


Totuşi cât de nemărginit de bun este Dumnezeu! După ce toate din jurul nostru, din 
afara noastră şi dinlăuntrul nostru sunt numai dovezi ale existenţei, ale 
înțelepciunii şi ale puterii Lui, noi tot mai cerem mereu alte şi alte noi dovezi, 
spunând: Dacă nu le voi vedea, nu voi crede. 


Şi Dumnezeu Se lasă ispitit de noi. Şi în bunătatea Lui, ne arată nouă personal 
atâtea semne şi mărturii, anume pentru noi, care le-am cerut. 


O, la câte gânduri ne-a răspuns EI, la câte chemări a venit! Câte rugăciuni a 
ascultat! O, dacă ni le-am aminti pe toate! 


Credinţa adevărată nu-L ispiteşte pe Dumnezeu. Ea nu cere semne, ca să creadă. 
Ea nu are nevoie să pipăie, ca să se încredinţeze. Ea nu-l pune condiţii lui 
Hristos nici chiar în cele mai grele răscruci ale vieţii sale. Nici chiar în cele mai 
de cumpănă clipe ale Adevărului. Nici chiar în cele mai neaşteptate lovituri ale 
nădejdii. Credinţa adevărată se bizuie liniştită pe Dumnezeul ei cel Viu. Pe 
Numele lui lisus cel Biruitor. Pe Cuvântul Său cel adevărat şi puternic. 


Aceste realităţi vii şi slăvite sunt mai puternice pentru sufletul credincios decât 
orice furtună, decât orice cutremur, decât orice întuneric, decât orice lovitură. 
Numai adevărata iubire Îl cunoaşte pe Hristos în acel înalt fel în care ea nu mai are 
nevoie de nici un alt semn. 


Toţi ucenicii Domnului au avut nevoie de vreun semn să poată crede că Hristos a 
Inviat. Chiar şi ucenicul cel mai iubit. Dar Sfânta Sa Mamă n-a avut nevoie de nici 
un semn. Pentru ea fuseseră destule cele pe care le văzuse începând cu ziua Bunei- 
Vestiri. 


Y Singură ea crezuse în ceea ce i se vestise (Isaia 53, 1). 

Y Ea Îi pusese numele lisus, Cel ce mântuieşte (Luca 1, 31). Ea a auzit 
mărturia îngerilor, a păstorilor, a magilor. 

Y Ea L-a sărutat şi L-a hrănit la sânul ei. 

Y Ea L-a îmbrăţişat şi L-a încălzit la inima sa, ferindu-L de frig şi de 
primejdii. 

Y Ea L-a dus în Egipt, a suferit şi a muncit pe la străini, ca să-L hrănească şi 
să-L îmbrace. 

Y Ea, Mama Lui Scumpă, a tremurat şi s-a rugat cu atâtea lacrimi pentru El 
peste legănuţul Lui. 

Y Ea, care stătea mereu în umbra Lui retrasă şi smerită, fără a dori să fie nici 
măcar văzută de mulțime, era desigur cea mai atentă ascultătoare a 
cuvintelor Lui. Fiindcă nimeni altcineva pe lume nu ştia atât de bine ca ea 
Cine este EI, Fiul ei. Nimeni altcineva pe lume nu mai putea avea asemenea 
încredințare despre Dumnezeirea Lui ca ea, Mama Lui Dulce. 


De aceea credinţa tuturor celorlalți a avut nevoie de semne şi dovezi, de întrebări şi 
răspunsuri, de alergări şi pipăiri. 


Singură credinţa Maicii Sfinte n-a avut nevoie de acestea, pentru că singură ea nu 
se îndoise niciodată. 


De aceea nici nu se scrie nimic despre ea în toate aceste frământate zile, fiindcă 
lucrurile cele mai evidente nu-i nevoie să le dovedeşti. 


Cele scrise s-au scris anume spre credinţa celor ce încă nu credeau (loan 20, 31). S- 
au despre cei ce s-au îndoit, pentru cei care încă se mai îndoiesc, ca să nu se mai 
îndoiască. S-au scris despre cei care n-au crezut, pentru cei care încă nu cred, ca să 
nu mai fie necredincioşi. Dar nu s-a scris despre Maica Domnului, care a crezut, 
pentru cei care cred. Pentru că aceştia n-au nevoie de dovezi. Fi cred mai fericiţi 
fără ele. 


O, suflet scump care ai cerut şi ai primit din partea lui Hristos atâtea dovezi că 
EI este Viu şi Atotputernic, nu mai fi necredincios niciodată. Bizuieşte-te pe 
Cuvântul Său Adevărat şi pe puternicele dovezi pe care le-a dat EI altora — şi 
chiar ţie — şi nu te mai îndoi, ci crede.Crede cu toată tăria în tot ce a spus şi a 
făcut lisus pentru tine. Și crezând, primeşte viaţa pe care ţi-o îmbie EL 
urmându-L apoi prin toate până la sfârşit. 


Fericit este orice suflet care, în urma semnelor şi dovezilor primite, ajunge la o 
credinţă nezguduită în Hristos. Care merge şi vesteşte cu o tărie nebiruită Puterea 
şi Slava Învierii Lui.Care, bizuindu-se pe acest strălucit Fapt, mărturiseşte 
înflăcărat Evanghelia, nebiruit de nimic până la moarte. Ferice de el, de un astfel 
de suflet vestitor. 


Dar mai ferice de o mie de ori de acela care, pentru a ajunge la o astfel de credinţă 
şi de biruinţă, n-are nevoie de nici un semn şi de nici o dovadă specială. Căruia îi 
este de-ajuns doar Cuvântul dragostei lui Dumnezeu şi părtăşia cu lisus. Sufletului 
adânc, Hristos 1 se descopere pe cu totul altfel de căi decât cele ale simţurilor 
trupeşti. Dar într-un fel nespus mai strălucit şi mai convingător. 


Într-un astfel de chip pentru care nu sunt cuvinte să poată fi spus. Şi de aceea nici 
nu este spus. EI Se descoperă în taină. Şi se trăieşte tot aşa. Ascuns de cuvinte şi 
fugind de „dovezi“. 


Mărire Invierii Tale, Doamne lisuse, mărire Ţie! Iţi mulțumim pentru toate 
semnele pe care le-ai făcut Tu pentru a ne încredința pe noi, care eram 
necredincioşi şi Străini, despre Invierea şi viaţa veşnică. 


Te rugăm, ajută-ne să ajungem, de la credinţa care are mereu nevoie de semne, 
la aceea care nu mai are nevoie de nici un semn. 


Şi care tocmai prin aceasta Te are pe Tine în modul cel mai înalt şi în părtăşia 
cea mai fericită. 


Amin. 


Traian Dorz, Hristos — Mântuitorul nostru 


Traian Dorz - Credinţa-ncununată 


Credinţa-ncununată 
cu premiul ceresc, 
din inima mea toată, 
Iisuse, mi-o doresc. 


Credinţa-ncununată 
cu veşnica răsplată 
mi-0 dă, lisus iubit, 
în cerul fericit. 


Credinţa-mplinitoare 

a Sfântului Cuvânt 
să-mi ducă până-n slavă 
întâiul legământ. 


Credinţa înfrânată 

cu posturi şi vegheri 
mi-o dă, lisuse Doamne, 
aşa cum Iu mi-o ceri. 


Credinţa răbdătoare 


prin orice jertfă grea 
Te rog, ajută-mi, Doamne, 
mereu s-o pot avea. 


Credinţa iubitoare 

vreau, Doamne, mai presus, 
căci ea va sta în ceruri 

la Sânul Tău, lisus. 


de Traian Dorz, din vol. Cântările Eterne 


Traian Dorz - O, semnul cuielor 


O, semnul cuielor cumplite 


ce mâinile Ţi le-au străpuns, 
ce-adânc vedem în el lisuse 
al făr'delegilor răspuns. 


O, semnele durerii Tale 

pe care le-ai răbdat supus, 
ce-adânc vedem în ele preţul 
iertării care ne-ai adus. 


O, semnul spinilor ce fruntea 
usturător Ți-au sângerat, 
ce-adânc vedem în el durerea 
cu care ne-ai răscumpărat. 


Lisuse, toate-a noastre semne 
de răni şi chin, odată pier 
dar semnele durerii Tale 

se vor vedea pe veci şi-n cer. 


O, semmul suliţei ce coasta 


Ţi-a despicat-o ascuţit, 
ce-adânc vedem în el iubirea 
ce ne-a spălat şi ne-a sfințit. 


Ca-n veci, privindu-le lisuse 
să ne-amintim cât ne-ai iubit 
cât de adânc ne-a fost păcatul 
ŞI cu ce preţ ne-ai dezrobit. 


Traian Dorz - Suflete fără credinţă 


Suflete fără credinţă, 
roabe duhului ateu, 
cine-o să vă mântuiască 
dacă n-aveţi Dumnezeu? 


Când priviţi spre munți ori ape, 
ori spre cer un curcubeu, 

cui vă revărsaţi uimirea 

dacă n-aveţi Dumnezeu? 


Când o să strigaţi din chinuri 
disperaţi, gemând mereu, 
cine oare-o să v-audă 

dacă n-aveţi Dumnezeu? 


Când cărarea vă va trece 
prin abisul morţii greu, 
cine-o să vă dea lumină 
dacă n-aveţi Dumnezeu? 


Când pândi-va neagră Spaima 
să vă-nghită ca un leu, 


unde-o să căutaţi scăparea 
dacă n-aveţi Dumnezeu? 


Când vă va cuprinde focul 
iadului etern şi greu, 

ce veţi face, ce veţi face 
dacă n-aveţi Dumnezeu? 


“O, dumnezeiescul, o, iubitul...” 

“O, dumnezeiescul, o, iubitul, o prea dulcele Tău glas! Căci cu noi Te-ai făgăduit 
să fii cu adevărat până la sfârşitul veacului, Hristoase; pe care întărire şi nădejde, 
credincioşii avându-Te, ne bucurăm”. (Canonul Invierii Domnului lisus Hristos) 


Părintele Zaharia de la Essex - Duminica Tomii 


Prima duminică din Penticostar este Duminica Tomii. Pericopa evanghelică ne 
vorbeşte despre arătarea Domnului ucenicilor la opt zile după Înviere. Toma, care 
lipsise atunci când Domnul li Se arătase prima dată ucenicilor, nu a crezut în 
mărturia acestora, ci a voit să vadă şi să atingă pentru a crede. Domnul l-a 
îndemnat să „pună degetul său în semnul cuielor şi mâna sa în coasta Lui” (cf. loan 
20, 25), iar Toma, chiar mai înainte de a-L atinge, doar pentru că pătrunsese în 
prezenţa lui Hristos cel Înviat, după cum tâlcuiesc Sfinţii Părinţi, a strigat cu glas 
mare: „Domnul meu şi Dumnezeul meu!” (loan 20, 28). 


Am putea spune că, într-un anume fel, Toma a fost primul care a primit harisma 
vorbirii în limbi. Atunci când puterea mântuirii, puterea lui Hristos cel Înviat, s-a 
revărsat în inima lui, din pieptul său a ţâşnit acest strigăt: „Domnul meu şi Dumne- 
zeul meu!” 


Darul vorbirii în limbi a fost un dar aparte, pe care Dumnezeu l-a dat Bisericii 
primare prin venirea Mângâietorului. Atunci când oamenii au simțit revărsarea 
Duhului lui Dumnezeu înlăuntrul inimii lor, au scos strigăte de bucurie, de slavă şi 
de mulţumire. Tot ce ştiau era că Dumnezeu îi învăluise cu Duhul Său. 


La început, creştinii au considerat acest dar ca fiind cu totul deosebit şi de mare 
preţ, pentru că prin el toţi se întăreau în credinţă. Însă, mai apoi, apostolul Pavel, în 
întâia sa Epistolă către Corinteni, îl va aşeza la capătul listei darurilor Duhului 
Sfânt, avertizându-i pe credincioşi să nu se folosească de acest dar în public (cf. 1 
Cor. 14, 27-28). 


După cum spun Sfinţii Părinţi, locul darului vorbirii în limbi a fost luat de 
rugăciunea minţii, de neîncetata chemare a Numelui lui Hristos. Credincioşii au 
aflat acest mijloc de a-şi cultiva inima şi nu mai aveau nevoie de harisma vorbirii 
în limbi pentru a păstra viu simţământul prezenţei lui Hristos înlăuntrul lor. 


Duhul aducerii de mulţumită este atât de puternic, încât cel ce i se încredinţează 
întru totul îşi iese parcă din minţi şi din pieptul lui ţâşnesc strigăte pe care n-ar 
îndrăzni niciodată să le scoată în prezenţa celorlalți, deoarece le-ar uzurpa spaţiul 
duhovnicesc. Însă atunci când intrăm în cămara noastră (cf. Matei 6, 6), putem să-l 
aducem Domnului rugăciuni de proslăvire şi de cerere cu „suspine negrăite“ (Rom. 
8, 26). 


Vedem că Dumnezeu i-a îngăduit lui Toma să şovăie pentru ca noi să cunoaştem 
tainele Împărăției Sale. Prin mijlocirea necredinţei binecuvântate a ucenicului, în- 
găduite de pronia lui Dumnezeu, El ne face cunoscută adevărata lege a credinţei 
(cf. Rom. 3, 27): „Fericiţi cei ce n-au văzut şi au crezut!” (loan 20, 29). Adică 
Suntem binecuvântaţi atunci când le întemeiem pe toate pe făgăduinţa lui 
Dumnezeu, când, fie că îl vedem sau nu înlăuntrul nostru, credinţa noastră 
rămâne neîmpuţinată, iar alipirea noastră de poruncile şi de Duhul Lui este la 
fel de strânsă. Aceasta este legea vieţii pe care ne-o oferă Biserica în Duminica 
Tomii, reînsufleţind în noi cuvintele înțelepte ale lui Hristos. 


Aceste cuvinte, „Fericiţi cei ce n-au văzut şi au crezut!” (loan 20, 29), au o mare 
însemnătate în viaţa noastră de zi cu zi. Noi suntem cei ce am văzut harul învierii, 


după cum zice una din stihiri, însă noi suntem şi aceia care trebuie să fie cercaţi ca 
să ni se vădească adevărata inimă. Fiecare dintre noi este în aceeaşi măsură cel ce a 
văzut şi a crezut, precum şi cel ce nu vede şi totuşi crede, pentru că nouă, tuturor 
celor ce ne-am alăturat Bisericii, Dumnezeu ne-a dat la început un mare har ca să 
ne unim cu El. 


În această primă perioadă a harului era ca şi cum Îl vedeam pe Domnul întru totul 
viu în inima noastră şi ni se părea atât de uşor să-L urmăm. Puteam chiar să primim 
ocările semenilor noştri fără să ne răzvrătim, fără să ripostăm şi să ne arătăm 
iscusinţa şi superioritatea. Atunci când Hristos era prezent în inima noastră, eram 
gata să ne smerim şi să ne rugăm, iar pomenirea lui Dumnezeu nu se depărta de la 
noi Nici în timpul somnului, nici când eram treji. Cuvântul Lui era atât de dulce în 
inimă şi pe buzele noastre, încât voiam neîncetat să cercetăm Scriptura. Nesfârşite 
sunt suişurile pe care Domnul le pune în inima noastră în această primă perioadă a 
harului! 


Însă mai apoi, Dumnezeu îngăduie să fim încercaţi şi retrage de la noi acest har 
simţit. Harul se împuţinează şi de multe ori se îndepărtează, încât simţim în inimă 
o mare uscăciune, însă abia atunci se va vădi adevărata înclinaţie a inimii noastre, 
căci, după cum spune Sfântul Grigorie Palama, „disprețul este cel ce pune inima la 
încercare”. Adică disprețul şi ocara pe care le suferim din partea semenilor noştri, 
uscăciunea inimii pe care o resimţim atunci când se depărtează harul de la noi, 
durerea ce ne copleşeşte atunci când suntem încercaţi în această viaţă, toate acestea 
vor scoate la iveală adevărata noastră inimă. Însă vom fi cu adevărat binecuvântaţi 
doar dacă vom păstra învăţătura pe care ne-a dat-o Domnul atunci când am trăit 
experienţa Învierii Sale. 


Dacă în perioada de uscăciune şi de pustiire duhovnicească îi aducem Domnului 
aceleaşi rugăciuni şi dacă stăm înaintea Lui cu aceeaşi credinţă, prea mărindu-L şi 
dându-l slavă şi îndreptăţire, şi luăm asupra noastră toată ruşinea şi fărădelegea, 
atunci suntem cu adevărat binecuvântaţi, căci „am rămas neclintiţi, ca cei ce-L văd 
pe Cel nevăzut” (cf. Evrei 11, 27). Îi aducem acum lui Dumnezeu ceea ce L-am 
adus şi atunci când Îl vedeam întru totul viu în inima noastră. 


Noi toţi avem trebuinţă să păstrăm acest început, căci în viaţa aceasta toate sunt 
schimbătoare şi trecătoare. De multe ori ne vom afunda până în cele mai de jos ale 
pământului, iar uneori Dumnezeu ne va ridica din nou cu mângâierea şi puterea 
harului Său. Însă noi trebuie să păstrăm cu sfinţenie lecţia aceasta pe care ne-a dat- 
o harul. Astfel, învăţăm să ne folosim toată priceperea pentru a descoperi mereu 


noi căi, noi cugete care să ne apropie şi mai mult de Hristos, astfel încât această a 
doua perioadă devine foarte creativă duhovniceşte. 


Fie că simţim sau nu prezenţa lui Dumnezeu în viaţa noastră, noi păstrăm neclintită 
credinţa că Hristos este adevărat şi că Şi-a vădit adevărul prin viaţa şi moartea Sa. 
De aceea pentru noi încetează să mai aibă însemnătate dacă îl vedem şi suntem 
reînnoiţi de prezenţa Lui sau dacă Se depărtează de la noi şi, lipsiţi fiind de vederea 
Feţei Sale, simţim cum moartea ne împresoară. Nu are importanţă dacă suferim sau 
suntem fericiți, dacă trăim sau murim (cf. Rom. 14, 8). Important este să-L 
cunoaştem pe Cel Înviat din morţi, să statornicim cu EI o legătură personală, să-l 
fim bineplăcuţi, urmându-l poruncile. Dumnezeu rămâne pentru noi binecuvântat 
şi milostiv în veac, iar noi suntem slugile Lui pentru totdeauna. O astfel de credință 
biruieşte lumea şi ne face părtaşi la izbânda lui Hristos cel Înviat (cf. 1 loan 5,4). 


(în: Arhimandrit Zaharia Zaharou, Veşnicul astăzi, Editura Bizantină, 2018) 


Părintele Savatie Baştovoi: Îndoiala lui Toma nu este un păcat 


Ea se înscrie în îndoiala pe care trebuie să o avem față de îngerii luminoşi în care 
se poate îmbrăca răul, sau îngerul care poate vesti o altă Evanghelie de care ne 
vorbeşte apostolul Pavel. 


Credinţa și încredințarea sunt lucruri diferite. A crede orice minune nu este o 
virtute, dimpotrivă, este o cale sigură spre cădere. Toma s-a îndoit nu pentru că nu 
avea credință - el nu avea încredințare. Încredinţarea este descoperirea care se 
face în Duhul Sfânt, vederea minunii, nu credința oarbă. Toma era într-o stare de 
bucurie în presimțirea întâlnirii cu Cel iubit. EI era atât de bucuros şi de nerăbdător 
să-L vadă pe Hristos Cel înviat, încât se temea că totul este neadevărat. Este acea 
formă de necredinţă pe care o avem când ni se spune că a venit cineva iubit fără să 
ne anunţe: nu cred, cum a fost posibil?, zicem noi. Aşa a reacționat şi Toma: mi-aţi 
dat o veste atât de minunată încât nu pot să o cred! De aceea Hristos nu-l ceartă, ci 
îl cheamă să-L atingă. 


Nimeni din ucenici nu l-a atins după Înviere, deşi toţi au fost frământaţi de îndoiala 
lui Toma. Această îndoială reiese din felul cum procedează cu ei Hristos: văzând 
că se îndoiesc de prezenţa Lui aievea, le-a cerut ceva de mâncare. Nu le-a zis să-şi 
bage degetele în coasta Sa, dar le-a arătat într-o altă formă că este reală arătare, 
mâncând în faţa lor. Deci, toţi ucenicii au fost încercaţi de îndoială, dar nimeni din 
ei nu a avut sinceritatea lui Toma să o spună atât de direct: vreau să pun degetul în 


rana Lui ca să mă conving! Prin Toma, toți ucenicii au pus degetul în rana lui 
Hristos. 


ȘI noi toţi. Iubirea are pragurile ei de îndoială pentru a se ridica şi mai sus. Indoiala 
lui 'Toma a sporit iubirea, căci a fost o îndoială venită dintr-o prea mare bucurie la 
aflarea veștii că Hristos a înviat. Hristos a înviat, dragii mei! 

În patimile Sale Hristos a murit, iar moartea s-a resimţit în tot Universul, astfel că 
şi soarele s-a întunecat. S-au întunecat şi oamenii, toată făptura a trăit o moarte 
spirituală, manifestată prin pierderea harului, a credinței, a curajului - Petru se 
leapădă, apostolii se ascund de frica arhiereilor - nu sunt acei apostoli curajoşi de 
după Înviere care au propovăduit și au primit moartea mucenicească. 


In aceeaşi stare era şi Toma, desigur. De aceea nu s-a aflat cu ceilalți, era într-o 
cădere sufletească. Dar s-a ridicat îndată la aflarea veștii, aşa cum Petru a sărit să 


alerge la mormânt. 


Hristos S-a arătat pe cale ucenicilor, s-a arătat pe malul mării - nu erau toţi 


împreună, i-a adunat pe rând după Înviere. lar Toma a aflat la urmă - nu cred că 
este un păcat frica lui. E o frică omenească pe care au trăit-o toţi apostolii, sub 
diferite forme și pe care Hristos nu a mustrat-o, căci erau în zilele când harul s-a 
retras din lume, zilele pătimirii și a morții lui Hristos. De aceea, atunci când a intrat 
la apostoli, unde ei erau ascunși de frică, nu le-a zis: fricoşilor și necredincioșilor şi 
păcătoşilor! Ci a zis: Pace vouă. 


Pr. Dumitru Ichim 


Precizările făcute în cuvântul duhovnicesc al Părintelui le găsesc deosebit de 
importante ca prilej de meditaţie la această luminoasă duminică dedicată Sfântului 
apostol Toma. S-a stabilit în mulțime sintagma greșită de "Toma necredinciosul” şi 
tot auzim pe unii afirmând că ar fi undeva prin Biblie afirmația că ““crede şi nu 
cerceta”. Dimpotrivă găsesc foarte bine venite cuvintele de astăzi care ne arată că 
există o diferență între credinţă, încredere şi încredințare, că Sfânta Scriptură ne 


9939 


îndeamnă ““puneţi toate la încercare”, "cercetaţi Scripturile şi veţi afla adevărul”. 


Sfântul apostol Toma L-a iubit foarte mult pe Iisus Hristos, încât, la un moment 
dat, când toţi apostolii erau înfricoşaţi că lisus vă fi prins şi omorât Toma plin de 


curaj îi îndeamnă să nu-L părăsească şi "să mergem și să murim împreună cu EI”. 
Nicăieri Biblia nu ne îndeamnă la o credință oarbă, ci la o credinţă vie, o credinţă 
luminată de dragoste. 


In cazul de față, "necredinţa” lui Toma era a unuia care iubeşte şi nu a unuia căruia 
îi este frică. Este ”necredinţa” prea plinului de iubire, când nu eşti indiferent de 
persoana iubită, necredinţa prea plină de credinţă când "nu-ţi vine să crezi” de 
bucurie. 


La cuvintele Părintelui Savatie nu pot adăuga decât îndemnul de a medita la cele 
spuse atât de simplu și înălțător de adevărat. Poate că această Duminică a Tomii ar 
putea fi numită și Duminica Dragoste. 


În acest context îmi amintesc de poetul apocrif care când lisus îl cheamă pe Toma 
să aducă degetul şi să-l pună în semnul cuielor, ci deschizându-și amândoi braţele 
s-au îmbrățișat cu dor, iar Toma doar numai atât a mai putut rosti strângându-L pe 
lisus la piept: "Domnul meu şi Dumnezeul meu!” 


Ierom. Calinic Berger: Spovedania sinceră a lui Toma cel îndoielnic şi 
“Spovedania” lui Hristos sau: Cine II caută onest pe Dumnezeu, pe acela... 
Dumnezeu Îl va găsi negreşit! 


Descoperirea de sine a lui Toma şi descoperirea de Sine a lui Hristos 


Biblia e plină de exemple de oameni mai puţin desăvârşiţi care s-au plâns, s-au 
îndoit, ba chiar s-au certat cu Dumnezeu. Dumnezeu acceptă acest lucru. În fapt, ne 
cheamă la aceasta. Dumnezeu doreşte o relaţie deschisă, sinceră şi onestă cu noi în 
contextul „sortării lucrurilor” şi a mersului prin viaţă. Dumnezeu nu-i respinge pe 
cei care-L iubesc şi se străduiesc să-l slujească, au făcut sacrificii pentru EI, 
după care se simt răniţi, dezamăgiţi sau rămaşi în urmă când lucrurile nu merg 
pe făgaşul anticipat de ei. 


Un astfel de exemplu e apostolul Toma, al cărui zel şi iubire pentru Hristos l-au 
condus să spună: “Să mergem şi noi şi să murim cu El” (În 11,16). În ziua 
Învierii s-a întâmplat însă un eveniment remarcabil la care Toma n-a fost 
prezent: Hristos Se arată şi transferă autoritatea Lui exclusivă de Dumnezeu de 
a ierta păcatele apostolilor Săi, suflând asupra lor pe Dumnezeu Însuşi, Duhul 
Sfânt, prin Care se dă iertarea. 


Dar înainte de Cincizecime ucenicii nu erau înzestrați pe deplin cu puterea Duhului 
Sfânt şi din acest motiv se adunau încă cu frică în spatele uşilor închise. În această 
adunare - înaintea Bisericii şi a apostolilor ei - Toma îşi mărturiseşte îndoielile. 
Ar fi putut ascunde asta, dar a preferat să fie onest. 


Toma a transmis un mesaj dur: respingea mărturia lor. Comitea el un păcat prin 
îndoială? Am putea fi tentaţi să gândim aşa, pentru că Toma nu avea nici un motiv 
să se îndoiască. La urma urmei, Toma lăsase totul şi-L urmase pe Iisus timp de trei 
ani. Îl auzise învățând aşa cum nici un om nu învățase vreodată, l-a văzut ostenind 
fără odihnă zi şi noapte ca un ascet desăvârşit, vindecând la suflet sau la trup 
nenumărați oameni - chiar pe cei născuţi orbi - şi sculând trei oameni din morţi, 
inclusiv pe unul care devenise un cadavru mirositor de patru zile. lisus îşi profeţise 
şi suferinţele, moartea şi învierea Sa. Cu toate acestea, faptul că a fost răstignit ca 
un criminal într-o spectaculoasă etalare publică de mulțimi violente, eficienţa 
romană Şi intrigi viclene între liderii religiei proprii a fost cel puţin traumatic. 


Dar lisus S-a sculat din morţi şi a început să se arate ucenicilor Săi, dându-le cu 
fiecare prilej dovada pe care o doreau. 1 S-a arătat lui Petru şi celorlalți, care au dat 
mărturie de asta. Toma a respins mărturia lor. Mai degrabă Toma căuta un semn. 
Cum e cu putinţă aceasta? lisus spusese mai înainte că numai „o generaţie rea şi 
adulteră căuta un semn“. Poate că Toma se încăpăţânase, dar nu putem spune că 
era nerezonabil. E evident că Toma căuta să creadă, dar nu putea dacă asta 
însemna Să fie neonest cu sine însuşi. Avea nevoie să fie onest cu sine însuşi. E 
onest şi cu apostolii, pentru că nu-şi ascunde necredinţa. Ar fi putut pur şi 
Simplu Să-şi continue calea şi să-şi rezolve problemele cu Dumnezeu prin el 
însuşi. Le-ar fi putut mărturisi numai lui Dumnezeu în particular, acasă. La 
urma urmei, nu ne aude Dumnezeu la fel de bine şi în particular? Dar Toma nu 
a mărturisit în particular, iar Dumnezeu nu i-a răspuns în privat. În schimb, 
amândoi au luat loc înaintea apostolilor, cei prin care lisus lucrează acum 
printr-un dar al Duhului Sfânt. 


Ceea ce se întâmplă apoi revelează un adevăr important: Dumnezeu ne cere să fim 
oneşti. Ne cere să-l spunem deschis durerile, îndoielile, neliniştile, înfrângerile 
noastre. Va răspunde la orice problemă. Hristos n-a spus: „Acest Toma! Până nu se 
maturizează, nu voi mai vorbi cu el.” Mai degrabă, când Toma şi-a mărturisit 
cinstit îndoielile, Hristos i-a oferit lui Toma mâinile şi coasta Sa exact aşa cum 
îşi dorea Toma. Hristos n-a protestat nici atunci când Toma n-a ezitat să 
cerceteze, aşa cum ne arată icoana şi imnele Bisericii. Dumnezeu nu se opune 
întrebărilor noastre, dacă suntem cinstiţi şi căutăm. Nu se aşteaptă Să avem o 


credinţă „oarbă” sau să nu ne folosim gândirea raţională, căci pentru ce ne-a 
dat EI o minte dacă nu pentru a o folosi? 


Dar onestitatea noastră faţă de Dumnezeu nu poate fi separată de Biserică, aşa cum 
Hristos nu poate fi separat de Biserica Sa. Hristos continuă să ierte păcatele şi să 
Se reveleze pe Sine însuşi în Biserică. Astfel, nici mărturia lui Toma, nici 
descoperirea lui Hristos n-au avut loc în privat, ci în mijlocul apostolilor. 
Descoperirea de sine a lui Toma lui Hristos a prilejuit descoperirea de Sine a lui 
Hristos lui Toma. Toma nu s-a putut împăca cu Hristos dacă nu s-ar fi împăcat 
cu Trupul Său, Biserica şi sfinţii apostoli. 


Onestitate (mărturisire) şi Revelaţie (Euharistie) sunt embleme ale vieţii apostolice. 
Prima e descoperirea noastră înşine lui Dumnezeu, iar a doua e răspunsul Său de 
descoperire de Sine nouă. Ambele sunt profund personale şi în acelaşi timp 
inseparabile de Biserică. Toma e un exemplu pentru noi în ambele. Numai fiind 
oneşti cu Dumnezeu, punând toate înaintea Lui, descoperindu-ne pe noi înşine 
Lui, îi dăm ocazia să ni Se descopere pe Sine Însuşi. Dumnezeu invită la această 
deschidere reciprocă, dar vine cu aceeaşi poruncă pe care i-a dat-o lui Toma: 
» Dar nu fi necredincios, ci credincios!“ (În 20,27). 


Scepticismul, erudiţia şi mărturisirile lui Toma şi Petru 


Relatarea întâlnirii Sfântului apostol Toma cu Iisus cel înviat prilejuieşte o reflecţie 
despre relația dintre investigaţiile ştiinţifice şi istorice ale adevărurilor religioase şi 
credinţa simplă. Astfel de investigaţii sunt de primă importanţă în lumea noastră 
contemporană. Sunt ele irelevante pentru credință sau poate păcătoase? Exemplul 
lui Toma ne arată că nu. Scepticismul lui Toma se baza pe chestiuni de maximă 
importanţă pentru el - nu tangenţiale, astfel încât să fie îndepărtate fără prea multă 
preocupare ca de nerezolvat. Toma trebuia să ştie adevărul. Afunci Domnul i-a dat 
lui Toma întreaga dovadă empirică pe care o ceruse, ce-i drept cu o nouă 
fericire: „Fericiţi cei care n-au văzut şi au crezut“ (În 20,29). lar mărturisirea lui 
Toma care a urmat a fost mai profundă şi mai consecventă decât cea a apostolului 
Petru. 


Ca şi Toma, oameni din toate timpurile au avut întrebări şi au investigat teme de 
credinţă, îndeosebi cele privitoare la persoana lui lisus Hristos. Dar când oameni 
diferiți privesc aceleaşi „date”, ei pot ajunge la concluzii foarte diferite. Acelaşi 
lucru s-a adeverit după Înviere când „unii se îndoiau” (Mt 28,17). Cum ar trebui să 
înţelegem sau să abordăm aceste probleme? Multe depind de dorinţa unei persoane 
de a-L cunoaşte pe Dumnezeu în termenii lui Dumnezeu, ceea ce implică 


întotdeauna o iubire altruistă. De exemplu, cei care aşteptau un Mesia politic (un 
Mesia în termenii lor) au fost extrem de dezamăgiţi de lisus. Cu alte cuvinte, 
dorinţa omului a-L cunoaşte pe Dumnezeu (sau nu) determină adeseori „teologia” 
lui şi are un mare impact asupra felului în care unii abordează chestiunea legată de 
credinţă şi de lisus Hristos. 


Să luăm, de exemplu, pe savantul contemporan, Bart Ehrman (Universitatea 
Carolinei de Nord, Chapel Hill). Ehrman e un filolog expert în textul Noului 
Testament şi a scris o duzină de cărți despre „contradicțiile” din Biblie - îndeosebi 
din Noul Testament - de exemplu, cele privitoare la relatările despre Învierea lui 
Hristos. Aceste contradicții, îşi informează sistematic Ehrman ascultătorii, l-au 
condus la pierderea credinţei în credibilitatea istorică a mărturiei Bibliei. La urma 
urmei, dacă Dumnezeu a scris Biblia, iar Biblia e Revelația, argumentează Ehrman, 
atunci n-ar fi trebuit oare să scrie ceva perfect? De altfel, cum putem avea 
încredere în informaţia care ne vine nu din manuscrisele originale ale acestor 
scrieri, ci doar din copiile acestora? Ehrman îşi relatează parcursul de la 
convertirea sa adolescentină, studiile sale în două din citadelele protestantismului 
fundamentalist (Moody şi Wheaton), apoi la Princeton, cu Bruce Metzger (celebru 
savant nou-testamentar, el însuşi un credincios), până la ulterioara sa pierdere a 
credinţei în creştinism şi în cele din urmă, transformarea sa într-un agnostic de 
către problema răului. Ce trebuie să facem cu punctele de vedere ale lui Ehrman şi 
discrepanţele asupra cărora atrage el atenţia? 


Fără să intrăm în detalii, poate fi uşor arătat că sfinţii Părinţi erau conştienţi de 
toate aceste discrepanțe din naraţiunile Evangheliilor, inclusiv diferenţele 
cronologice pe care le evidențiază Ehrman. Dar, în mod evident, la sfinții Părinţi 
aceste discrepanțe n-au provocat pierderea credinţei. De ce au făcut-o la Ehrman? 


Pentru că nu putem vorbi personal cu Ehrman, putem atrage atenţia asupra unei 
slăbiciuni tipice pentru cea mai mare parte din teologia protestantă: ea echivalează 
Revelația divină cu Biblia. lar atunci când e evidenţiată partea umană a Bibliei, 
atunci se clatină nu numai credinţa în Biblie, dar şi validitatea Revelaţiei pretinse. 
În Ortodoxie însă Biblia - oricât de sfântă şi cinstită - e o carte despre Revelaţie, 
dar nu e ea însăşi Revelația. Revelația divină nu e nimic altceva decât lisus Hristos 
Însuşi, Singurul care, prin Învierea Sa şi acordarea îndumnezeirii Duhului, L-a 
revelat atât pe Dumnezeu Tatăl, cât şi destinul umanităţii. Prin urmare Biblia 
trimite spre Revelația divină, dă mărturie despre ea şi prin aceasta participă la ea, 
dar nu poate înlocui sau substitui Revelația care e o Persoană vie, Fiul Cel veşnic, 
întrupat, răstignit, înviat şi înălţat al lui Dumnezeu, lisus Hristos Domnul, „Unul 
din Sfânta Treime”. 


Dacă avem în minte acest adevăr fundamental, putem înţelege de ce atâţia savanţi 
angajaţi în critica textului cred încă în lisus Hristos şi primesc pe deplin mărturia 
Sfintei Scripturi. Între aceştia, aşa cum s-a observat mai sus, a fost şi Bruce 
Metzger, mentorul personal al lui Ehrman. Altul e N.T. Wright, actualmente 
episcop anglican la Durham (Anglia), care a publicat recent o carte de şapte sute de 
pagini apărând istoricitatea Învierii. În această carte Wright arată că nu avem 
documentele originale ale unui mare număr de lucrări istorice (de exemplu, Iosif 
Flavius sau chiar Platon etc), iar „contradicţii” asemănătoare apar în toate aceste 
lucrări la aceiaşi autori. În realitate, astfel de contradicții sprijină istoricitatea 
evenimentelor mai degrabă decât o denigrează. De exemplu, faptul că la Matei 
cocoşul a cântat o dată, iar la Marcu de două ori trimite spre existenţa a doua 
relatări independente ale lepădării lui Petru, ceea ce indică faptul că Petru chiar L-a 
negat pe Hristos. Dacă evenimentul ar fi fost o simplă povestire scrisă mai târziu, 
n-ar fi existat contradicţie în relatări. Diferenţele în relatări reflectă cât de real sunt 
percepute, relatate sau povestite evenimentele de oameni reali. 


S-ar putea adăuga aici mult mai multe lucruri cu privind la abordările criticii 
biblice, numărul şi calitatea manuscriselor, atestările istoricității existenţei şi 
conţinutului lor etc. E de ajuns să spunem că atunci căutarea adevărului cu 
sinceritate, ca temă de viaţă şi moarte, va conduce întotdeauna la Adevăr. Cine 
caută va găsi (Mt 7,7). 


Acesta a fost şi cazul lui Toma. Când s-a asigurat de dovada empirică a Învierii lui 
lisus, el n-a spus pur şi simplu aşa cum a făcut-o Petru, „7u eşti Hristosul, Fiul 
Dumnezeului Celui viu” (Mt 16,16). Aceeaşi „informaţie” a fost cerută şi oferită 
lui Caiafa (Mt 26,63) şi n-a condus la nici o mărturisire a credinţei. Dimpotrivă. 
„Informaţia” nu e niciodată de ajuns pentru că aceasta ar forța credinţa în 
Dumnezeu şi dragostea de Dumnezeu, iar Dumnezeu nu doreşte o iubire forţată, 
care nu e niciodată o adevărată iubire. De aceea Toma n-a făcut o mărturisire ca 
Petru pentru că aceasta i-ar fi îngăduit să se îndepărteze, ca şi cum ar fi aflat şi 
stabilit un fapt obiectiv care n-a mai avut apoi un impact asupra vieţii lui. 
Mărturisirea lui Toma revelează faptul că scopul întrebării lui Toma nu era o 
simplă cunoaştere, ci mântuirea - o cunoaştere mântuitoare, Toma trebuia să ştie 
adevărul pentru că acesta era o chestiune de viaţă şi de moarte pentru el. Aflându-l, 
Toma şi-a întors însăşi viaţa sa spre lisus Hristos exclamând: „Domnul meu şi 
Dumnezeul meu!“ (În 20, 28). 


Toma e un exemplu pentru noi astăzi: scepticismul nu e un păcat dacă aflarea 
Adevărului e preocuparea noastră ultimă şi mântuitoare. Dacă e aşa, atunci 
dovezile ne vor fi date de Dumnezeu Insuşi. Acestea pot să nu fie acceptate de alții 


care nu au această preocupare - sunt mulţi cei care n-ar crede „nici dacă s-ar 
ridica cineva din morţi“ (Le 16,31). Într-adevăr Cineva s-a ridicat din morţi şi 
profeția lui Hristos rămâne: ei tot nu cred. Dar dacă vom căuta vom găsi. Sau, mai 
degrabă, Dumnezeu ne va găsi, aşa cum a făcut-o cu Toma. Atunci va depinde de 
noi să spunem, ca Toma, “Domnul meu şi Dumnezeul meu!“. 


(În: Ierom. Calinic, Provocări ale gândirii şi vieţii ortodoxe astăzi, Editura 
Deisis, 2012) 


Cum să pregătim loc descoperirii lui Dumnezeu în inima noastră? - Căutarea 
şi dorul arzător după legătura vie şi personală cu Dumnezeu, depăşind 
obişnuinţele formalismului religios. Omilie excepţională la Duminica Tomei 


Părintele Varnava lankos: Necredinţa cea „bună” 


Astăzi este Duminica lui Toma (loan 20, 19-31) şi Biserica noastră pomeneşte 
evenimentul pipăirii Domnului nostru „în locul cuielor” de către apostolul Toma. 
Biserica noastră numeşte necredinţa lui Toma „necredinţa cea bună”, pentru că 
această nevoie şi acest mod de a fi al său l-au condus la cunoştinţa învierii lui 
Hristos. 


Toma, respingând orice formă de ipocrizie religioasă, care se exprimă prin înţe- 
lesul credinţei religioase ca tradiţie, ca obişnuinţă şi ca identitate, caută ca să-i fie 
întemeiată credinţa pe gustare şi experienţă personală. 


Nu s-a mulțumit, aşadar, cu mărturiile celorlalți ucenici, ci a vrut el însuşi să fie 
martor ocular al Învierii lui Hristos, astfel încât să aibă putere cuvântul său şi 
predica sa, când mai târziu îl vom vedea că merge în India în calitate de apostol al 
lui Hristos. 


Aşadar, Toma a vrut să-L atingă pe Domnul, să-L pipăie, ca să poată să spună şi 
altora: „Eu L-am văzut, L-am gustat, L-am pipăit. Nu poate nimeni să mă ia în râs, 
spun adevărul”. În acest fel pătrunde el însuşi în procesul relaţiei personale cu 
Dumnezeu. 


Avem aici dimensiunea predici şi a trăirii, dimensiunea a ceea ce am învăţat sau a 
ceea ce ne-au spus alții şi a trăirii personale. Secularizarea care se întâmplă în viaţa 
noastră cotidiană este rezultatul acestei distanţe dintre ceea ce am fost învăţaţi şi 
ceea ce trăim. Aceste două realităţi trebuie să fie unite. 


De multe ori declamăm că suntem credincioşi şi că nu avem nevoie de ceva ca să 
se întărească credinţa noastră, nu deoarece credem, ci pentru că realmente nu 
credem în posibilitatea unei legături vii cu Dumnezeu. 


Secularizarea majorităţii membrilor Bisericii noastre se datorează unei religiozități 
pe care aceştia şi-o consolidează pe experienţele altora. Dar Biserica lui Hristos, ca 
să devină vie, trebuie să fie întemeiată pe trăirile personale ale membrilor ei acum 
ŞI aici. 


Faptul de a nu căuta trăirea personală este posibil să nu se datoreze credinţei orto- 
doxe, ci mai degrabă necredinţei noastre. Socotim că un asemenea lucru este 
irealizabil şi ne odihnim iarăşi în obişnuinţă, în religiozitate, în tradiţie. Însă o 
tradiție care nu are o trăire vie este o tradiție moartă. O tradiție care este numai 
reamintire şi nu este posibilitatea participării personale la taina Crucii şi Învierii 
este avorton bisericesc şi infirmitate duhovnicească. 


Atunci când omul se limitează la câteva canoane în viaţa bisericească, aceasta este 
dovada că îşi doreşte frâna. Chiar şi ascultarea, atunci când o folosim în Biserica 
noastră drept paravan, multe vor fi simptomele căderii bisericesc-religioase. 
Aşadar, mă odihnesc, iarăşi, în mărturia unui terţ, şi nu am responsabilitate perso- 
nală, dorinţă personală de a mă întâlni cu Hristos. 


De multe ori dorul nostru pentru Hristos este îngrădit de „ascultări” de tip 
psihologic, ca să simţim o asigurare religioasă pentru un Rai viitor. Dar Raiul, dacă 
nu este o simţire vie a Invierii lui Hristos, este un Rai mincinos. 


Dumnezeu este şi pentru măsurile noastre, dar ne şi depăşeşte. Insă se apropie de 
noi cu dragostea Sa şi cu îngăduinţa Sa. Ceea ce controlează Dumnezeu, ceea ce 
deosebeşte Dumnezeu în inima noastră este credinţa noastră în legătura personală 
cu El. 


Aceasta înseamnă că în inima noastră avem simţirea că nu este suficient modul în 
care trăim pentru ca să fim vii. Nu este suficient modul de a fi dimpreună cu 
evenimentele şi cu propunerile lumii şi cu plăcerile ei ca să acopere inima noastră 
pe deplin. 


Chiar şi faptul că noi Suntem pur şi Simplu numai mădulare ale Bisericii nu ne 
este suficient. Inima noastră caută adevărul, nu întrucât l-a auzit de la un 
oarecare preot, Sau a citit despre el în vreo carte, ci pentru că omul însuşi în mod 
personal doreşte să-l guste. 


Pentru aceasta există Biserica, pentru ca Să-i dea omului posibilităţile de a 
participa (de a se împărtăşi) în mod personal la lucrările lui Dumnezeu, la 
dragostea lui Dumnezeu; pentru ca omul să aibă o legătură personală cu 
Dumnezeu. 


Ceea ce instituie cu adevărat păcatul nostru este izolarea noastră în faptele noastre, 
în aranjarea pe care o creează faptele şi datele vieţii noastre şi în respingerea unei 
necontenite căutări lăuntrice şi a neliniştii, de a găsi ceea ce denaturează viaţa 
noastră de zi cu zi. De a găsi ceea ce este adevărat şi biruieşte moartea. 


Obişnuinţa este aceea care ne distruge; în special obişnuinţa religioasă, care a 
devenit o stare „profesională”, am putea spune. 


Ceea ce de multe ori devine un motiv pentru mulți oameni, membri ai Bisericii, ca 
să se înregimenteze în oarecari secte, sau grupări religioase, este faptul că acestea, 
prin modul lor de a fi, prin expresia şi structura lor psihologică, dau senzația 
VIoiciunii în viaţa duhovnicească şi în relaţia lor cu Dumnezeu. Dimpotrivă, la noi 
baricadarea noastră în spatele unor stări sau obişnuinţe statornicite a omorât 
simţirea lui Dumnezeu. Această omorâre (necrozare) a noastră o acoperim spunând 
că „nu ajunge mintea noastră la Dumnezeu”, drept pentru care, suntem în regulă, 
ne este de ajuns faptul că suntem creştini ortodocşi şi astfel ne continuăm parcursul 
nostru. Aceasta este o greşeală uriaşă. 


Drept pentru care ce ne arată nouă apostolul Toma? Din care motiv Biserica 
noastră dă mărturie pentru acest eveniment al pipăirii Domnului? Ca să ne spună că 
există un fel de necredinţă care nu este „rea”. Există o „necredinţă bună” atunci 
când omul are gând bun şi când Hristos vrea să devină realitatea vie a vieţii lui. 
Dar, ca să se întâmple aşa ceva, trebuie să-L urmăm pe Hristos nu numai în 
Înviere, ci şi pe Golgotha. Trebuie să fim gata să ne răstignim voia „proprie”. 


Hristos ne răspunde în acord cu voia noastră, însă aceasta nu trebuie să fie o 
curiozitate a minţii, ci o dispoziţie adevărată de a ne răstigni împreună şi de a învia 
împreună cu Hristos cel înviat. Când omul are această maturitate a dispoziţiei de a- 
ŞI „vinde” propriul „eu” pentru această aşteptare, atunci Hristos îi răspunde. 


Insă atunci când este doar o curiozitate a minţii, o certitudine a capacităţii noastre 
intelectuale, aceasta este o înlocuire a lui Hristos cu propria noastră putere. Prin 
urmare, o cădere reală şi o neputinţă de a ne întâlni cu Hristos. 


La apostolul Toma aşa ceva nu a existat. Și unde se vede că apostolul cel 
necredincios era gata să se întâlnească şi să se răstignească împreună cu Hristos? 
După această mărturisire ce a făcut? A devenit el însuşi apostol misionar, a ajuns 
până în India, consemnează biograful său. 


Dar noi suntem gata ca după întâlnirea cu Hristos cel înviat să le lăsăm pe toate? 
Acolo, aşadar, se vede în ce măsură suntem gata „să ne vindem” dorinţa noastră, 
gândul nostru. Aşa cum face cel îndrăgostit, care pentru a-şi asigura dragostea 
(erosul) sa, le lasă şi le uită pe toate, toate grijile. Aşadar, care este problema? 
Desigur, să ni se descopere Hristos cel înviat, să ne descopere experienţa Învierii. 
Dar suntem noi gata să le lăsăm pe toate? Dacă nu suntem, atunci trăirea reve- 
latoare a Învierii devine o ofensă. 


Credinţa nu este o curiozitate a minţii. Credinţa nu este o rafinare a puterilor 
noastre sufleteşti. Credinţa este o descoperire a lui Dumnezeu în omul smerit. Cine 
este omul smerit? Este omul rănit, care vrea să afle dragostea şi este gata să le lase 
pe toate pentru ea. Exact opusul acesteia este secularizarea. Această îngroşare a 
minţii şi a inimii, din pricina căreia pierdem sensibilitatea duhovnicească şi 
funcționăm numai pentru voia noastră, numai pentru interesul nostru. 


Noi vrem, prin urmare, şi Învierea, vrem şi păcatul. Vrem Învierea ca să fim 
asiguraţi față de impasul existenţial, dar în acelaşi timp vrem să urmăm şi 
păcatului. În acest caz, Învierea satisface numai mintea noastră, nu ne odihneşte 
existenţa, nu ne va odihni „persoana” noastră. 


Pentru ce însă Domnul îi zice lui Toma: „Fericiţi cei ce n-au văzut şi au crezut”? 
Domnul nu-l condamnă pe Toma pentru această nelinişte a lui, pentru această 
dorinţă a lui, adică pentru a deveni şi el părtaş personal la Învierea Lui. Ci îl judecă 
pentru planul pe care l-a ales pentru a-L întâlni pe Hristos, cel mai de jos plan, 
acela al simţurilor: Să-L ating pentru a mă încredința; să pun degetul „în locul 
cuielor”. 


Există însă şi planul Cuvântului, planul Luminii, planul iubirii lui Dumnezeu. Insă, 
ca să poată omul să primească şi să distingă cine este Duhul lui Dumnezeu, se cere 
o deosebită maturitate lăuntrică. 


Precum, de pildă, îndrăgostitul, care doreşte să-l întâlnească pe cel iubit numai în 
planul simţurilor. Ştim că aceasta nu are o mare durată în timp. Dacă, însă, relația 
se dezvoltă într-o mai profundă legătură lăuntrică, ce are de-a face cu raţiunea 
vieţii omului, aceasta are adevăr, are profunzime, are durată, nu se strică. 


În planul simţurilor omul îşi exprimă în principal dispoziţia sa de a fi stăpânul 
celuilalt, adică este negat faptul smereniei pe care-l are dragostea cu o altă per- 
soană. 


În acelaşi fel funcţionează şi relaţia noastră cu Dumnezeu, nu se mulţumeşte cu 
asemenea criterii mărunte ale unei „mici cuviinţe” a minţii noastre, care vrea ca 
existența noastră să devină un microscop pentru a-L analiza pe Dumnezeu şi să 
devenim stăpânitorii Lui. 


Aşadar, în acest înţeles este mustrat Toma. Nu este mustrat pentru dorinţa Sa 
faţă de adevăr, ci pentru modul în care a ales să-L întâlnească pe Dumnezeu. 


Planul lui "Toma nu fusese dezvoltat la un asemenea nivel, încât să aibă marea 
posibilitate a primirii luminii dumnezeieşti, tocmai pentru că el îl alesese pe acela 
al simţurilor. Omul, însă, începe să dezvolte un alt simţ atunci când ÎL caută pe 
Dumnezeu şi se exercită într-o nevoinţă care nu este numai exterioară. Metăniile 
lui, îngenuncherile lui, osteneala lui exprimă o nelinişte lăuntrică, o subţirime 
lăuntrică, astfel încât să poată să recunoască faptul că în Persoana lui Dumnezeu se 
află bucuria lui. Este o subțirime a întregii noastre existenţe care dobândeşte 
posibilitatea cunoaşterii şi a discernământului. Şi poate apoi să deosebească 
duhurile, care este al lui Dumnezeu şi care nu este al lui Dumnezeu. 


În acest mod el poate să deosebească în persoana fratelui său întru Hristos starea 
lăuntrică a aceluia. lar aceasta nu ca să lucreze în chip manipulator împotriva lui, ci 
ca să-i ofere premisele odihnei sufleteşti. Oamenii, prin diferitele lor sisteme 
lumești, vor să-l cunoască pe celălalt ca să fie manipulatorii aceluia, în vreme ce ar 
trebui să-l cunoască pe celălalt pentru a-l odihni, mai degrabă pentru a se oferi pe 
ei înşişi spre folosul celuilalt ca să fie odihnit. 


Ca să avem, însă, această posibilitate, este nevoie să trecem într-o stare lăuntrică în 
care să nu domine simţurile noastre exterioare; acestea vor fi binecuvântate printr-o 


simţire a cunoaşterii lăuntrice, care are de-a face cu mila şi cu îngăduinţa lui 
Dumnezeu, iar nu cu propriile noastre puteri. Atunci când omul se străduieşte să 
creadă cu propriile lui puteri, în planul simţurilor sale, poate să fie condus spre 
înşelare, şi astfel ceea ce va crede să fie idolul său, iar nu Dumnezeu. 


Credinţa este darul lui Dumnezeu. Şi Dumnezeu nu se cunoaşte prin descoperirile 
noastre, ci prin descoperirea (revelaţia) Lui. Trebuie ca Dumnezeu să Se pogoare 
în inima noastră. Ca să poată să se întâmple aceasta, este nevoie de o pregătire 
lăuntrică, este nevoie de acea fecundă stare lăuntrică prin care să putem să-i dăm 
loc lui Dumnezeu întru noi. 


Noi îi vom da loc prin trei moduri. 


—> Primul este ca să dorim adevărul şi să nu epuizăm raţiunea existenţei 
noastre la fenomenele exterioare şi formale, chiar şi dacă acestea sunt 
forme bisericeşti. Să avem, aşadar, un dor după adevăr. 

— Al doilea este să depunem osteneală. Să ne rugăm, să priveghem, să ţinem 
poruncile lui Dumnezeu din perspectiva de a-i oferi lui Dumnezeu premisele 
de a locui în inima noastră. 

= Și al treilea este smerenia, zdrobirea inimii. Omul se zdrobeşte lăuntric şi 


înțelege că adevărul îl depăşeşte, cu consecința de a cere milă lui 
Dumnezeu. 


Căutarea stăruitoare a harului şi a milei este lăuntrica noastră pipăire a lui Hristos 
cel înviat. De acum vedem şi mărturisim. 


(din: Preot Varnava lankos, Biserica păcătoşilor, Editura Egumeniţa, 2016) 


Părintele Eugen Tănăsescu - Toma necredinciosul din Ierusalim versus Toma 
credinciosul din ASUR 


Duminica aceasta gândurile-mi sunt răvăşite de către doi misionari, ambii numiți 
Toma. Necredinţa unuia desăvârşeşte credinţa. Credinţa celuilalt desăvârşeşte 
necredinţa. Necredinţa credinţei versus credinţa necredinţei. Pare complicat, aşa-i? 


Să o luăm logic şi cronologic. Apostolul Toma, cel numit şi Geamănul, reuşeşte în 
scena atingerii rănilor Mântuitorului, un paradox tot atât de important ca şi cel al 
tatălui ce avea un fiu suferind: Cred, Doamne!, ajută necredinţei mele! Căci pare 
greu de înţeles ce mai este credinţa şi necredinţa la cel ce evoluează de la: Nu voi 
crede, la: Domnul meu şi Dumnezeul meu. Dar nu este prima oară când Toma pare 
că vorbeşte în dodii. Tot el, când aude că Lazăr murise, spune: Să mergem şi noi să 
murim cu EI! 


În realitate, Toma crede că a fi un bun teolog presupune eliminarea îndoielilor, prin 
dovezi ştiinţifice. EI ştia bine că Învierea nu există fără Patimi, că Dumnezeu, deşi 
nu poate muri, fusese totuşi îngropat, dar mai ştia şi că omul nu poate învia fără 
Dumnezeu. Deci ecuația ştiinţifică a lui Toma e simplă şi a fost enunțată ceva mai 
târziu, prin sec. V, de călugării din părțile Dobrogei, în frunte cu loan Maxenţiu: 
Unul din Dumnezeire a pătimit în trup. Adică Hristos pătimise în umanitatea Sa, nu 
şi în divinitatea Sa. Dacă EI Înviase pe deplin şi nu era doar o fantomă divină, 
atunci trebuia neapărat să poarte, ca Om deplin, semnele Pătimirii. Acestea erau, 
pentru Toma, dovada că Hristos cel Înviat este acelaşi cu Hristos Cel Răstignit: 
Dumnezeu şi Om. De aceea, după ce vede semnele Patimilor, mărturiseşte că 
Hristos este Mântuitorul firii umane, Domn al oamenilor şi Dumnezeu al creaţiei, 
care ne dă tuturor şansa de a deveni dumnezei după har. 


Cuvintele rostite de Hristos către Toma amplifică şi mai mult paradoxul 
necredinţei credincioase. Mai întâi, îl invită să vadă şi să atingă rănile Sale, 
asemeni multor oameni de ştiinţă care vor o demonstraţie palpabilă a existenţei 
suprafireşti. Numai că, încredințarea nu va veni prin observare şi atingere, ci prin 


credinţă. Empirismul nu are nici o valoare dacă nu este însoţit de credinţă. Ce folos 
că cercetezi şi obţii date empirice, dacă ele nu-ţi folosesc mai departe spre 
desăvârşirea umană? Fără progres moral, ştiinţa este numai o împachetare de fum. 


Aşa că urmează, din partea Domnului, un îndemn clar către Toma, valabil şi pentru 
toți cercetătorii acestui veac şi acestei lumi, anume: nu fi necredincios, ci 
credincios! Pericolul pândeşte şi azi, aşa cum îl pândea şi pe Toma: să vrei să 
transformi totul în dovadă empirică, în valoare măsurabilă (diavolul e contabil, 
zicea părintele Cleopa). În acel moment, sufletul moare, iar viaţa devine un pat al 
lui Procust. Dar totuşi, cum să măsori iubirea, durerea, jertfa, spiritul? Ultima 
nebunie ar fi aceea de a dori să demonstrăm că existăm. Să ne punem singuri sub 
observaţie. Dar nu râdeţi. Uitaţi-vă, Dumnezeu spune că El este Cel ce este, dar 
unii se agită să-L găsească ştiinţific, căutându-l acolo unde nu este, ca şi cum ar 
vrea să pună credinţa sub microscop. De aici, altă răstălmăcire a credinţei: că ea 
ne-ar impune ocultă formulare crede şi nu cerceta. Doar că eroarea constă în 
metoda: spiritul uman nu se măsoară cu şublerul, nici aura sfinţeniei cu „auro- 
metrul”. 


Dar poate s-ar întreba unii: Dar de ce? La ce bun să fii credincios? Hristos nu ne 
lasă fără răspuns, ştiind că tragem mai mult spre îndoială şi necredinţă: fericiţi cei 
ce au crezut fără să fi văzut! Adică fericirea nu ţine de ceea ce descoperim empiric, 
ci de împlinirea unui crez, a unui ideal în viaţă. Căci fericirea vine în sufletul 
umplut de iubire, nu în buzunarul umplut cu cele materiale, fie ele şi ultimele 
cuceriri high-tech. 


Ajuns aici, mă întreb ce fericire îi aşteaptă pe secular-umaniştii contemporani care, 
nici nu s-au „răcit“ bine Sărbătorile şi au şi ieşit la atacarea religiei. Aflu că 
domnul Toma Pătraşcu, de la ASUR, credincios, în felul său, lipsei de credinţă, se 
îngrijeşte iarăşi de îmbunătăţirea condiţiei libertăţii de conştiinţă, printr-o nouă 
propunere constituțională. Numai că, din păcate, credința domniei sale şi a 
tovarăşilor lui, îi va duce, paradoxal, pe un drum opus fericirii, ba chiar în opoziţie 
Şi cu drumul sfințitor al Geamănului. 


Acela voia să se încredinţeze că Dumnezeu a salvat umanitatea, prin Inviere. 
Acesta vrea să fie sigur că L-a scos din societate şi L-a îngropat pe termen foarte 
lung sau definitiv, asemeni deşeurilor radioactive. 


Acela dorea să vadă urma Patimilor desăvârşite în Invierea veşnică. Acesta vrea să 
se asigure că jertfele şi pătimirile noastre, din această lume, se vor sfârşi definitiv, 
în Moartea veşnică. 


Primul se ridică, cu puţină mustrare, din necredinţă spre credinţa unirii omului cu 
divinitatea. Al doilea mustră pe cine apucă, pentru că Statul (compus din oameni 
care decid pentru alți oameni) nu e destul de separat de Dumnezeu şi astfel există, 
chipurile, riscul că religia să devină cel mai toxic poluator al societăţii. 


Primul dă un sens fericit ştiinţei. Al doilea va rămâne nefericit dacă se va lua doar 
după ştiinţă. 


Primul a vrut ca, prin pipăire, cu toţii să ne încredinţăm că umanitatea a fost iertată 
şi răscumpărată de către divinitate. Al doilea doreşte ca, prin secularizare, 
umanitatea să-şi facă de cap după cum doreşte, fără a fi învinuită de a nu 
răscumpăra, prin desăvârşire, viaţa dusă sub răutatea zilei. 


Primului îi era teamă ca nu cumva Invierea să fie o înşelare. Celui de-al doilea îi 
este frică de Inviere, ca nu cumva să îi „înşele“ pe cei ce cred că Ea nu există. 


Primul a propovăduit creştinismul iubirii de Dumnezeu şi de semeni. Al doilea este 
misionarul noii religii a europenismului, în care omul este autonom, individualist şi 
(se) iubeşte egoist, doar pentru pofte, plăceri şi interese. 


Primul se îngrijeşte de desăvârşirea fulor săi duhovniceşti, murind prin India, din 
dragoste pentru ei. Al doilea, în numele creştinismului fără de creştinism numit 
interesul superior al copilului, omoară educaţia părinților, transformându-i în nişte 
proşti care probabil, nu mai ştiu ce e bine pentru copiii lor. 


Și uite-aşa, alții te vor lămuri cum că religia e nasoală pentru copilul tău, iar eu mă 
gândesc cu înfrigurare la „1984“ a lui George Orwell, în care „nou vorba“ şi 
„dubla gândire“ băgaseră în lagăr umanitatea, iar poliția gândirii se chinuia să-i 
spele creierul şi inima. În fond, ultima redută a umanităţii, motorul vieţii întregi 
este inima, dragostea. Omoar-o şi vei obţine dezastrul perfect, aducător de control 
asupra maselor, iar pentru controlori, profit. Că altfel nu-mi explic ce caută 
afaceristul Soros printre semnatarii noii „dublei gândiri“ constituționale. 


Avem aşadar un scenariu contemporan de luptă: Toma contra Toma. Credinţa 
necredinţei versus necredinţa credinței. 


Pr. Vasile Gordon - Predică la Duminica a II-a după Paşti - a Sfântului 
apostol Toma 


„A răspuns Toma şi a zis: Domnul meu şi Dumnezeul Meu!” (loan 20, 28). 


lubiţi credincioşi, credem că momentul cel mai impresionant al Evangheliei de 
astăzi este acela în care Toma, întâlnindu-L pe Mântuitorul înviat din morţi, a 
strigat gâtuit de emoție: „Domnul meu şi Dumnezeul meu!”. În acest strigăt se 
cuprind, deodată, bucuria fără margini că-L vede şi el pe Învățătorul, aşa cum ÎI 
văzuseră cu opt zile înainte ceilalți ucenici şi mărturisirea părerii de rău că s-a 
îndoit, vreme de o săptămână, de Cel Care le spusese în mai multe rânduri că, deşi 
va fi omorât, va învia după trei zile. 


Aşadar, în exclamaţia „Domnul meu şi Dumnezeul meu” vedem o bucurie smerită. 
Bucurie, datorită reîntâlnirii Celui Care l-a învăţat sensurile cele mai înalte ale 
vieţii; smerită, ca recunoaştere, cu capul plecat, a îndoielii căreia s-a lăsat pradă. 


lubiţi credincioşi, „cazul” Apostolului Toma ne reţine atenția în special pentru 
faptul că simţim o vie asemănare între îndoiala lui şi îndoielile noastre, între 
frământările lui şi frământările noastre. Chiar dacă fizic ne despart aproape 
douăzeci de veacuri, simţim că Toma se identifică cu noi, acum şi aici. Căci cine 
dintre noi ar putea să afirme că nu s-a îndoit sau nu se îndoieşte în problemele de 
credință? Nu suntem noi nişte căutători în permanenţă ai adevărului? Nu tânjim noi 
după dobândirea certitudinii în înviere? Căci Toma această certitudine voia s-o 
aibă. 


Recunoscându-ne propriile îndoieli, îl vom înţelege mai bine şi ne vom da seama 
că, după ce ucenicise trei ani lângă un Învățător fascinant prin vorbe şi fapte, 
însoţite chiar de învieri din morţi, în ziua în care L-a văzut murind, ceva s-a 
prăbuşit în sufletul său. 


Nu sunt excluse chiar clipe de deznădejde, în care va fi rostit, poate, pentru sine: 
mai bine aş fi rămas un pescar liniştit în Galileea mea natală. De aceea, la vestea 
năpraznică dată de confraţi: „L-am văzut pe Domnul!”, Toma va avea o reacţie cu 
totul omenească, rostind în sinea sa: „Nu se poate! Nu-mi vine să cred! Este prea 
mare şi îmbucurătoare vestea!”, apoi cu glas tare: „Dacă nu voi vedea în mâinile 
Lui semnul cuielor” şi celelalte. 


Nu facem şi noi aşa, iubiţi credincioşi, în împrejurări similare? Când cineva ne 
aduce o veste mare, de bucurie sau de întristare, nu exclamăm noi, până să ne 
dumirim: „Nu se poate! Nu-i adevărat! Nu pot să cred!”. Apoi, în faţa evidenţelor, 
dacă vestea este de bucurie îl îmbrățişăm pe aducător, bâlbâind mulţumiri, 
amestecate uneori cu lacrimi de fericire; sau, dacă vestea este tristă, şoptim 
resemnaţi: „Aşa a fost să fie, aşa a vrut Domnul. lartă-mă că nu pot să cred ce s-a 
întâmplat”. 


Astfel, amintindu-ne de propriile noastre experienţe, înţelegem mai bine ex- 
clamaţia emoţionantă a lui Toma: „Domnul meu şi Dumnezeul meu!”. 


Iubiţi credincioşi, încercând, aşadar, să ne regăsim în atmosfera simțămintelor lui 
Toma, credem că una din temele propuse nouă spre meditaţie de Evanghelia de azi 
este dorința omului de a dobândi certitudinea învierii. Sau, mai pe scurt, căutarea 
nemuririi. 


Omul a fost dintru început un căutător. Chiar şi în Rai. Curiozitatea Evei, 
împărtăşită şi de Adam, nu este oare o expresie a căutării? Dintre scrierile vechi, 
un exemplu relevant al căutării (şi nu de orice fel, ci căutarea nemuririi), îl 


reprezintă Epopeea lui Ghilgameş, plasată în jurul anului 3000 î. Hr. Ghilgameş, 
eroul acestei vechi scrieri sumeriene, porneşte în căutarea nemuririi în clipa în 
care-l moare cel mai bun prieten, Enkidu. Spectrul şi spaima morţii îl alarmează: 
„Voi ajunge şi eu pulbere precum Enkidu?”. Şi pleacă hotărât în căutarea nemuririi 
pentru a-şi readuce prietenul la viaţă, dar şi pentru ca el însuşi să nu cadă cândva 
pradă ţărânei. 


Aceeaşi spaimă, pe alt plan desigur, va fi încercat şi Toma: dacă Iisus, Învățătorul, 
atât de puternic, Care - între altele - nu cu mult timp în urmă l-a înviat pe Lazăr, 
moare neajutorat pe o cruce banală, e pus în groapă, iar peste gura gropii e aşezată 
o piatră „foarte mare”, ce se va întâmpla cu mine, cel atât de slab? 


Frica morţii conjugată cu năzuința spre nemurire va fi imbold de căutări 
neîntrerupte, în toate timpurile. 


Literatura universală cunoaşte în acest sens opere de largă circulaţie, precum 
„Creanga de Aur” (a lui James Frazer) şi „Faust”, celebra lucrare a lui Goethe. În 
prima, autorul, după îndelungi cercetări şi comparații ale feluritelor mituri, 
identifică „creanga de aur” cu vâscul, ca simbol al nemuririi, prin însuşirea lui de a 
fi verde, în timp ce copacul pe care creşte nu mai are frunze. Ei bine, această plantă 
intra în recuzita unui ritual în timpul alegerii noului rege, tânăr şi puternic, garant 
al continuității, cu alte cuvinte al nemuririi. lar Faust, în dorinţa lui de a-şi prelungi 
viaţa şi fericirea, face pact chiar cu diavolul, în persoana lui Mefisto. 


Vedem aici tot o fugă de moarte a omului, implicit dorință de nemurire. Spiri- 
tualitatea românească nu-i lhpsită de exemple similare. Credem că cel mai elocvent 
este balada Mioriţa, în care ciobanul sacrificat îl reprezintă pe Hristos cel omorât, 
dar înviat a treia zi. 


Părintele Stăniloae, vorbindu-le unor studenţi, face această scurtă tâlcuire: „Mioriţa 
reprezintă pe Hristos şi sufletul omenesc; Hristos care are milă de sufletul 
omenesc. Cei trei ciobani: cel cu oi mai multe este Hristos; iar ceilalți doi: Pilat şi 
evreii. Şi EL are ca mireasă sufletul omenesc” (Filocalia, foaie editată de ASCOR 
Cluj, Octombrie, 1995, p. 1). 


In acelaşi sens al dorului după nemurire se înscrie şi lucrarea, de excepţională 
valoare, „Nostalgia Paradisului”, a lui Nichifor Crainic. Insăşi etimologia 
cuvântului „nostalgie”, după autor, este o expresie a căutării Raiului pierdut: în 


A SA 


limba greacă „nostos” înseamnă întoarcere, iar „algos”, durere. 


Și autorul explică apoi: „Nostalgia este, astfel, durerea de a nu mai fi în locul unde 
ai fost odinioară...”. Nu putem încheia şirul exemplificărilor fără să amintim de 
Petre "Ţuţea, cel care, după Revoluţia din '89, prin mărturisirile lui, ca ale unui 
veritabil apostol al neamului românesc, credem că a îndreptat mulți paşi spre 
sfintele biserici. 


Interviurile şi cărțile, mai ales cele autobiografice, descoperă în persoana lui un 
căutător redutabil. Vom da, însă, un exemplu inedit. Am fost martor ocular la 
următoarea scenă: Petre Ţuţea se găsea pe un pat al Spitalului Christiana, bolnav, 
cu puţin timp înainte de a trece în veşnicie. Am intrat în salon cu un grup de 
studenţi de la Teologie, spre a-l vedea. „Domnule Ţuţea, sunt aici cu câţiva teologi 
tineri care ar dori să audă un cuvânt”. Bătrânul s-a ridicat puţin, s-a uitat la noi şi a 
zis: „Măi băieţi, auziţi ce pot să susțină unii, că viaţa poate fi concepută fără 
Dumnezeu. Auziţi voi?”. 


Și în secundele următoare a izbucnit într-un plâns cu sughiţuri, din care nu s-a mai 
putut opri. Noi am mai stat preţ de un minut, după care, impresionați peste măsură, 
am ieşit discret, temându-ne să nu-l tulburăm mai tare. Tinerii primiseră, de fapt, 
cuvântul folositor! 


Iubiţi ascultători, şi acum să rămânem la aceste două noţiuni: căutare şi nemurire. 
Nemurirea, sau viaţa veşnică, poate fi găsită, dobândită atunci când căutarea este 
susținută de bună credinţă şi de osteneală neîntreruptă, potrivit dictonului: „Tot ce- 
i căutat este găsit, dacă nu te laşi şi nu fugi de osteneală”. 


Nemurirea, dar de la Dumnezeu pentru căutătorii harnici, ne-a fost arvunită prin 
Învierea Domnului şi intră în logica normalităţii. Dumnezeu I-a creat pe om într-un 
scop bine definit, iar viaţa are un sens precis. De fapt, numai viaţa are sens. 
Moartea nu. Dacă existenţa noastră s-ar stinge în moarte (care este un „non-sens”), 
ar însemna că viaţa însăşi este non-sens, aberaţie pe care nici măcar materialiştii n- 
O susţin. 


Goethe, pe care-l pomenim din nou, a spus-o potrivit genialității hărăzită lui de la 
Dumnezeu: „Urma zilelor mele pământeşti nu poate dispărea în veşnicie...” 
(Faust). 


lar în clipa în care, de vom fi vrednici, ne vom găsi în fața Mântuitorului lisus 
Hristos Cel înviat, vom rosti şi noi ca Toma „Domnul meu şi Dumnezeul meu!”, 
într-o stare de bucurie smerită: de bucurie, ca fericiţi trăitori ai Marii Întâlniri, dar 


recunoscându-ne smeriţi, cu capetele plecate, greşeala atâtor pământene îndoieli. 
Să ne învrednicească Dumnezeu de această clipă! Amin. 


Pr. Constantin Sturzu: In cine cred cei care nu cred 


Astăzi însă mijloacele prin care se caută a se zdruncina credinţa în Inviere au 


devenit mai consistente, nu în substanță, pentru că strategia este aceeaşi, ci în 
capacitatea de a atrage atenţia publicului larg (explicabil şi prin impactul mass- 
media). 


Reluăm, după o necesară pauză, această rubrică în care ne propunem o “traducere”, 
în contextul timpurilor noastre, a cuvintelor şi faptelor scripturistice rostite acum 
aproximativ două mii de ani. În tot acest interval bimilenar, de când Învierea lui 
Hristos a început să fie vestită la neamurile pământului, ca şi pe vremea apostolilor 
şi astăzi se găsesc destui care să contrazică acest fapt. Numai că azi nu se mai 
cumpără gărzile pentru a da mărturie mincinoasă despre furtul trupului Său (e bine 
să ne reamintim şi că cel care era căpetenia romanilor prezenţi la răstignire şi a 
celor care au păzit apoi mormântul, Longhin sutaşul, a refuzat mita, s-a botezat şi a 
preferat să fie ucis, ulterior, decât să mintă cu privire la învierea lui lisus). Că nu 
puteau fura trupul unui mort o mână de oameni speriaţi, aşa cum erau atunci 
ucenicii Domnului (şi chiar Evangheliile nu se sfiesc să-i prezinte ca atare), e un 
lucru întărit şi de atitudinea lor ulterioară. Toţi au suferit, iar cei mai mulți au şi 
fost ucişi, pentru credinţa lor nestrămutată în adevărul învierii cu trupul a lui 
lisus Hristos. Cine ar fi atât de nebun încât să-şi dea viaţa pentru o minciună? 
Şi care ar fi fost câştigul?, căci aceşti ucenici nu au avut nimic de câştigat pe 
pământ, decât, cum spuneam, doar şi-au atras prigoniri şi moarte martirică. 


Astăzi însă mijloacele prin care se caută a se zdruncina credinţa în Înviere au 
devenit mai consistente, nu în substanță, pentru că strategia este aceeaşi, ci în 
capacitatea de a atrage atenția publicului larg (explicabil şi prin impactul mass- 
media). 


În primul rând este ales cu grijă momentul difuzării unor aşa-zise descoperiri 
despre ceea ce s-a întâmplat în Ierusalim după momentul Golgota, colportorii 
având o slăbiciune deosebită pentru perioada de dinainte de Sfintele Paşti. Nu cred 
că, în ultimii ani, a fost vreo perioadă a Postului Mare în care să nu auzim despre 
veşti “senzaţionale” care “vor schimba tot ce ştim despre creştinism”, “vor zgudui 
din temelii credinţa în Hristos”. Fie că e vorba despre vreo nouă “evanghelie”, fie 
că s-a descoperit locul în care a fost îngropat de fapt lisus (dimpreună cu 
osemintele care contrazic actul învierii) sau că e vorba despre faptul că Baraba, nu 
lisus ar fi fost cel răstignit, ideea răspândită cu viteza unui virus este, în fond, 
aceeaşi: s-a dovedit în mod “ştiinţific” că tot creştinismul este o minciună. Aşa s-a 
întâmplat şi anul acesta, când cercetătorul James Tabor şi realizatorul de filme 
documentare Simcha Jacobovici au descoperit o cameră mortuară sub un turn de 
piatră din Ierusalim, pe pereţii căreia este un peşte incrustat în zid şi inscripția 
“Divin lehova, ridică-te, ridică-te”. Bineînţeles, tot acolo s-au găsit şi — sunt sigur 
că aţi anticipat! — rămăşiţe de oase umane, atribuite lui Iisus. 


N-are importanță că “descoperirea” s-a făcut încă din 2010, dar s-a făcut publică 
abia anul acesta, în perioada prepascală. Nici nu ne vom lega de faptul că lisus nu 
este numit Iehova nici măcar în creştinismul primar şi că oricum, inscripţia este 
scrisă în limba greacă, nu în aramaică, aşa cum ar fi fost firesc pentru acele 
vremuri. Orice discuţie cu argumente pro şi contra nu poate să fie decât cronofagă, 
nicicum edificatoare. În fond, avem o opinie exprimată de unii oameni, care se 
vrea ruinătoare pentru convingerile altor oameni. Să nu ne amăgim că la mijloc 
sunt niscaiva aspecte de ordin ştiinţific. La acest nivel, arheologia, cu ştiinţele 
conexe, nu poate să ofere certitudini, ci interpretări! Pe care le poţi accepta sau 
respinge, ele nu se pot impune “de la sine”. Aşa s-a întâmplat şi acum. Cei care nu 
sunt dispuşi să creadă adevărul Învierii au jubilat şi s-au întărit în convingerile lor. 
Pe cei care sunt credincioşi, în sensul autentic al cuvântului, nu i-a smintit nici o 
clipă “senzaţionala descoperire”. Pentru a înţelege însă ce mecanism interior se 
pune în mişcare în atari situaţii, haideţi să facem un mic, dar necesar ocol 
scripturistic. 


Toma, mai credincios decât ceilalți apostoli? 


Să ne îndreptăm puţin privirile la ceea ce s-a întâmplat în prima săptămână de după 
Învierea Domnului, aşa cum reiese din Scripturi. Hristos se arată cu trupul înviat 
ucenicilor, dar nu la toţi deodată, ci treptat, mai întâi celor dispuşi să accepte 
această minune (şi aici primele au fost femeile mironosiţe), apoi apostolilor. Nu li 
s-a arătat celor care îl răstigniseră pentru a-i cruța de un şoc: cine ar rezista să se 
întâlnească cu o persoană în carne şi oase după ce a ucis-o şi s-a asigurat că e 
îngropată? Cei mai mulți ar risca să-şi iasă din minţi după o astfel de întâlnire. 
Între cei cărora nu li se arată încă de la început se numără şi Toma, apostolul numit 
şi Geamănul. Acestuia îi spun ceilalţi ucenici că L-au văzut pe Domnul, iar el îşi 
exprimă dorinţa de a avea o dovadă palpabilă: “Dacă nu voi vedea, în mâinile Lui, 
semnul cuielor şi dacă nu voi pune degetul meu în semnul cuielor şi dacă nu voi 
pune mâna mea în coasta Lui, nu voi crede” (loan 20, 25). 


lar răspunsul lui lisus n-a întârziat, căci la câteva zile li s-a arătat din nou, iar Toma 
a fost îndemnat să se încredinţeze şi singur că are în faţă un trup înviat. Păţania lui 
Toma are un tâlc cu mult peste nivelul la care îl coboară eticheta de “necre- 
dinciosul”. Căci nu de necredinţă este vorba aici sau dacă e să o interpretăm astfel, 
atunci toţi ceilalți apostoli au fost necredincioşi, din acest punct de vedere. Căci şi 
lor, când L-au văzut prima oară, “le-a arătat mâinile şi coasta Sa” (loan 20, 20); ba, 
mai mult de atât, încă nefiind ei pe deplin convinşi de aceste dovezi, ca să le arate 
că nu e “duh”, a mai trebuit şi să mănânce în faţa lor (deşi trupul Său înviat nu mai 
resimțea foame) “o bucată de peşte fript şi dintr-un fagure de miere” (Luca 24, 42). 
Lucru pe care nu a mai fost nevoie să-l facă în faţa lui Toma... 


Atitudinea lui Toma aş privi-o, totuşi, dintr-o altă perspectivă. EI a primit de la toţi 
ceilalți (apostoli sau femei mironosiţe) vestea despre învierea lui lisus, dar a 
refuzat să-i creadă pe ei. A refuzat să se încreadă în alți oameni ca şi el. Toma a 
ales să-L creadă doar pe lisus, nu pe nişte oameni, fie ei şi ucenici ai Domnului! 
Aici este cheia care ne poate deschide şi nouă o altfel de perspectivă asupra 
capacităţii şi posibilităţii omului de a crede. În fond, a crede este o chestiune de 
alegere, de opţiune. Eu pot să aleg să-L cred pe Iisus, să-l cred pe un altul (sau pe 
alți oameni) sau în ultimă instanţă, să mă cred doar pe mine. Aceasta din urmă 
situație este extrem de rară în stare pură, pentru că atunci când aleg să cred în 
mine, aleg o educaţie primită, o sumă de cunoştinţe sau de credinţe, de frustrări sau 
de reuşite etc., toate primite tot de la (sau mijlocite de) alți oameni. Şi sunt multe 
idei sădite în noi fără ca noi să conştientizăm acest lucru, dar pe care noi ni le 
impropriem ca fiind ale noastre. Chiar şi când credem că am ales să credem o idee 
(sau într-o idee), de fapt alegem, implicit, să credem persoana care a emis-o (acest 
lucru este valabil, la limită şi în cazul adevărurilor ştiinţifice; dacă mi se spune că 
s-a mai descoperit, cu ajutorul tehnologiei de azi, o nouă galaxie, eu nu cer să o 


văd sau mă duc s-o vizitez pentru a crede că există, ci mă uit la cel care emite 
informaţia şi dacă mi se pare de încredere, iau de bun ce susţine el.) In orice caz, 
indiferent de persoana în care credem, în cineva tot alegem să credem. 


Cei care nu cred în Dumnezeu, aleg, cel mai adesea, să creadă în aşa-zise 
descoperiri ştiinţifice, în fapt o serie de fapte explicate, interpretate, de alți oameni 
ca şi mine, după tot felul de paradigme, cum este evoluționismul lui Darwin (un alt 
om în care unii aleg să creadă!). Aşadar, în spatele unei părute libertăţi a noastră în 
gândire se află de fapt o serie nedesluşită, dar reală, de credinţe în alte persoane. 
“Boala” aceasta este veche, încă de la Adam şi Eva, care au ales, la un anumit 
moment, să-l creadă pe şarpe (adică pe satana), nu pe Dumnezeu care-i avertizase 
că vor muri dacă vor mânca din pomul cunoştinţei binelui şi răului. 


În concluzie, pe cine alegeţi să credeţi: pe Iisus Hristos cel înviat din morţi sau 
cuplul Tabor/Jacobovici? Dar orice am alege, să fim conştienţi că în cineva tot ne 
punem nădejdea (a se citi “îl investim cu încrederea noastră”). Eu sper că încă mai 
avem înţelepciunea de a alege pe acel Cineva care să fie demn de toată nădejdea 
noastră. 


Cuvinte de învăţătură la Duminica Sfântului Toma “curajosul”: Domnul 
poartă rănile noastre şi are încredere în noi 


TIR IMCREDULTY PF ST. TURIAS 


Pr. Constantin Sturzu - Predică la Duminica Sfântului apostol Toma (2014) 


Prea cuvioşi şi prea curcernici Părinţi, iubiţi credincioşi, Hristos a înviat! Ne aflăm, 
iată, la o săptămână după ce am prăznuit Învierea Domnului, ne aflăm în momentul 
pe care l-aţi auzit relatându-se în pericopa evanghelică ce s-a rostit, pentru că în a 
3-a zi înseamnă în duminica următoare Învierii Domnului - la evrei numărătoarea 
se făcea incluzând şi ziua respectivă cu care se începea, deci numărând inclusiv 
duminica trecută până acum sunt 8 zile - şi în această a 8-a zi auzim relatându-se 
despre ceea ce Biserica numeşte a fi “Încredinţarea lui Toma“, Toma pe care noi 
ne-am obişnuit să îl etichetăm ca fiind cel necredincios, în popor se spune adesea 
“nu fii ca Toma necredinciosul”. 


Și de multe ori auzim că această sintagmă este totuşi pe nedrept atribuită lui, pentru 
că Toma nu este nici într-un caz mai necredincios decât ceilalți apostoli, şi n-am 
auzit nicăieri spunându-se despre “Petru necredinciosul”, “loan necredinciosul”, 


sau despre oricare dintre apostoli dintre cei zece care au mai rămas în afara lui 
Toma, pentru că luda, aşa cum ştim, s-a spânzurat după ce l-a trădat pe Domnul. 


Și totuşi cu ce a greşit Toma, pentru că într-un fel sau altul, el este mustrat, care 
să fie greşala lui Toma? Aceea că n-a crezut că Domnul a înviat cu trupul, că a 
vrut această încredințare pipăind minile şi coasta lui să vadă rănile produse de 
piroane, respectiv de sulița cu care a fost împuns Domnul? 


Păi să fim atenţi la Evanghelia care s-a rostit şi să vedem că până şi evanghelistul 
loan ne relatează că, atunci când S-a arătat celor zece, Toma nefiind de faţă, le-a 
arătat mâinile şi coasta Sa, ba mai mult, în Evanghelia după Luca vedem că nici 
după ce le-a arătat mâinile şi coasta Sa celor zece, nici atunci încă nu credeau! Şi 
atunci, ca să îi încredinţeze că nu este nălucă, că le-a zis “pipăiţi-Mă să vedeţi că 
năluca nu are carne şi oase cum vedeţi că am Eu“, Domnul a mâncat înaintea lor o 
bucăţică dintr-un peşte fript şi dintr-un fagure de miere. 


lată că cei zece n-au crezut nici cât Toma, Toma n-a mai avut nevoie nici să îl vadă 
pe Domnul mâncând, nici nu ştim dacă chiar a pus mâinile în semnele cuielor sau 
în semnul lăsat de sulița în coastă, pentru că îl vedem imediat exclamând: “Domnul 
meu şi Dumnezeul meu!“. 


Veţi spune că poate că Domnul l-a mustrat, i-a zis: “nu fi necredincios, ci 
credincios“, şi pentru aceea el a primit această etichetă, dar de mustrat i-a mustrat 
foarte mult şi pe ucenicii cărora li S-a arătat înaintea lui Toma, ne spune aceasta 
Evanghelia după Matei, că i-a mustrat foarte tare. Deci care să fie vina lui Toma 
totuşi, cu ce a greşit Toma? Pentru că vedem că şi ceilalți au fost îndoielnici, şi 
ei au avut nevoie de încredințare concretă, palpabilă, ba mai mult, au avut 
nevoie de dovezi suplimentare faţă de Toma, a fost nevoie să mănânce Domnul 
înaintea lor. 


Ei bine, ce putem constata noi este că greşeala lui Toma a fost că, atunci când 
Domnul li s-a arătat în seara primei zile după înviere, deci în duminica aceea, el nu 
era de faţă, el nu era cu ceilalți zece care stăteau adunaţi, închişi de frica iudelilor. 
Într-un fel sau altul, vina lui a fost că nu a fost în comuniune, nu a fost în Biserică, 
ca să spun aşa, pentru că Biserica asta înseamnă, comunitate, comuniune între cei 
care cred şi Îl mărturisesc pe Hristos ca Domn şi Mântuitor, chiar dacă propriu zis 
la Cincizecime putem vorbi de un act oficial de naştere a Bisericii. Dar ei deja erau 
acea comunitate, şi toţi au stat împreună, doar Toma nu a fost! 


Există în tradiţia Bisericii Iacobite din India, acolo unde Toma a propovăduit şi 


unde a fost martirizat, o menţiune cum că Toma nu era de faţă pentru că el a 
fost singurul care a avut curajul să iasă din casă, bineştiind că îi căutau iudeii să 
îi omoare şi pe ei, şi să se ducă să cumpere de mâncare, ceilalți neavând acest 
curaj, că era deja a treia zi de când erau închişi de frica iudeilor acolo. i de 
aceea în tradiţia acestei Biserici din India el este numit “Toma curajosul”, şi 
Chiar este expresia aceasta “de aş avea curajul lui Toma“, nu “Toma 
necredinciosul”, cum îi spunem noi. 


Dar chiar şi aşa, Toma tot are vina de a nu fi crezut pe cei cu care se dorea a fi în 
comuniune, pentru că, să ne gândim la noi cei de astăzi, noi până la urmă avem 
credinţă în Dumnezeu, dar această credinţă de cine ne este nouă întărită, cum şi de 
unde o primim noi? O primim de la toţi cei care au fost înaintea noastră, e vorba de 
apostoli, de evanghelişti, apoi de toţi mucenicii, de toți care au mărturisit pe 
Domnul, e vorba de toți Sfinţii Părinţi care au scris şi au apărat credinţa ortodoxă, 
şi au vorbit despre adevărata credinţă în Dumnezeu cel viu. Noi înşine nu aveam 
această încredințare, spre exemplu, despre dogma Sfintei Treimi, că Dumnezeu 
este Unul în ființă şi întreit în Persoane, ci îi credem pe cei care au primit această 
încredințare, ne bazăm pe aceştia, până ajungem, dacă voim, la măsura dumne- 
zeiască, şi noi înşine ne încredințţăm de acest lucru. 


Și Toma putea şi el să facă aceasta, să îi creadă pe ceilalţi zece, dar vedem că 
Domnul nu îl lasă, ci îi arată şi lui, îl recuperează şi pe el, ca să spun aşa, cum a 
făcut şi cu Petru, cel care s-a lepădat, vedem cât de mult îi iubeşte pe toţi şi nici pe 
unul nu vrea să piardă, numai luda s-a pierdut din propria alegere, pentru că 
Domnul ştia că Îl va vinde, dar el nu era predestinat să se spânzure, aceasta a fost 
alegerea sa. 


Ce mai înţelegem din momentul acesta teribil al întâlnirii lui Toma cu Hristos, Cel 
care poartă semnele rănilor, ale răstignirii Sale? Mai înţelegem, amintindu-ne de 
ceea ce ne zice Isaia proorocul, în capitolul 53, şi anume: “prin rănile Lui noi toţi 
ne-am vindecat“, că adesea şi noi avem nevoie de această încredințare, că într- 
adevăr Domnul poartă rănile noastre, pentru că rănile pe care caută să le pipăie 
Toma erau rănile produse de noi, oamenii, noi L-am rănit pe Hristos, noi L-am 
răstignit pe Hristos, şi El poartă rănile noastre. Şi asta căutăm şi noi adesea, şi de 
multe ori aici apare un blocaj şi nu putem avea o relaţie vie cu Dumnezeu, şi 
rămânem în suferinţa noastră şi nu avem nici o nădejde, pentru că nu credem că 
Hristos a luat rănile noastre, nu credem că rănile noastre sunt şi rănile Lui, nu 
credem că El este deopotrivă pe Tronul Sfintei Treimi, dar este şi răstignit până la 
sfârşitul veacurilor, este în agonie, pentru că acolo, pe Cruce, EI a luat toată rana şi 


tot păcatul, toate păcatele care s-au făcut şi se vor face; nu este păcat pe care să îl 
facem noi, că păcatul rană aduce, şi rană de moarte, şi pe care Hristos să nu îl fi 
luat deja pe cruce. 


Și noi avem de multe ori nevoie de această încredințare, să vedem “Doamne, Tu 
chiar ai luat rana mea, durerea mea chiar ai luat-o Tu, păcatul ăsta, fărădelegea pe 
care eu am săvârşit-o şi care a rănit sufletul meu şi îl împovărează, l-ai ridicat Tu, 
chiar este acolo pe cruce?”. Şi abia când ne încredințăm de aceasta, ne încredințăm 
de fapt de iubirea Lui şi îndrăznim şi noi să spunem: “Domnul meu şi Dumnezeul 
meu!” 


Acesta este momentul în care cu adevărat viaţa noastră duhovnicească se aşează pe 
cale, până atunci sunt multe frământări, sunt multe căutări. În momentul în care 
îndrăznim să spunem “în durerea aceasta a mea, în căderea aceasta a mea, în 
neputinţa mea, în patima mea, Îl chem pe Domnul şi Îl rog să o ia, pentru că ştiu că 
EI şi le-a asumat”, abia în momentul acela se întâmplă ceva. 


Cum i-a spus Domnul, WOR, care nu avea ce să Îi ofere de ziua 


naşterii Domnului, n-avea nici un cadou, şi Domnul îi spune: “Fiule, dă-mi 
păcatele tale”, că în rest toate le avea Domnul, n-avea el ce să îi ofere, nici 
măcar propria viaţă, că tot de la Domnul o primise. 


Dar este ceva ce Domnul nu are şi ceea ce vrea de la noi, şi de asta a venit, vrea 
păcatele noastre, să le ia să le pironească pe cruce, vrea rănile noastre să le ia să le 
vindece. Dacă nu 1 le dăm, EI tot rănit rămâne, după cum o mamă rămâne 
îndurerată chiar dacă copilul său recunoaşte sau nu recunoaşte că a greşit. Dacă nu 
recunoaşte, ea ştie când a greşit copilul şi o doare fapta pe care a săvârşit-o, 
durerea fiind cu atât mai mare cu cât fapta este mai gravă. 


Tot aşa şi pe Domnul Îl îndurerăm, dar putem să Îl bucurăm într-un singur fel, 
problema nu este că Îl rănim, problema este că nu Îi dăm rănile noastre, problema-i 
că nu Îl chemăm în durerea noastră, nu Îl chemăm acolo, în locul unde noi ne 
luptăm cu păcatul, cu suferinţa, cu disperarea, cu deznădejdea, în depresia noastră, 
dacă vreţi, pentru că tot este boala cu cea mai mare incidenţă, şi ea este un efect al 
vieţii noastre rupte de Dumnezeu, nu poate să vină depresia decât acolo unde omul 
nu mai este în comuniune cu Dumnezeu. 


Și mai înţelegem din această încredințare a lui Toma că toate lucrurile se fac în 
mod gradat şi Dumnezeu ni Se dezvăluie şi ni Se arată pe măsura dorinţei noastre, 
a râvnei noastre, şi a iubirii noastre, că de aceea El S-a arătat mai întâi Fecioarei 


Măria, apoi femeilor mironosiţe, apostolilor, celor zece, apoi lui Toma, apoi 
celorlalţi, lui Luca, lui Cleopa, deci EI se arată treptat în funcţie de cât de mult ne 
dorim să ne întâlnim cu Dumnezeu. lar cei care nu avem această credinţă, măcar să 
îi credem pe cei care mărturisesc despre asta, pentru că putem vedea în viaţa 
acestor oameni care este rodul credinţei, de aceea Domnul zice “după roadele lor îi 
veţi cunoaşte”. 


Când te uiţi la un om şi vezi pace, vezi bucurie, îl vezi cu adevărat că ia chip 
Hristos în el, atunci poţi avea această încredințare că acel om are o relaţie vie cu 
Dumnezeu; şi de aceea şi avem nevoie, şi căutăm, şi alergăm de atâtea ori la părinţi 
cu viața îmbunătăţită sau la persoane cu viaţă sfântă care mai trăiesc şi în zilele 
noastre. 


Dar mai este un lucru la care reflectăm foarte rar, apropo de Toma şi de credinţă! 
Vedeţi, Toma nu a crezut, cum nu au crezut nici ceilalți, dar un lucru a făcut 
posibilă întâlnirea lui Hristos cu ei, şi anume faptul că Hristos a crezut în cei, 
Hristos a crezut şi în Petru care s-a lepădat, şi nu l-a lăsat pentru că ştia inima Lui, 
ştia că se poate întoarce. Hristos a crezut până şi în luda că se poate întoarce, de 
aceea îl şi numeşte: “prietene“, chiar când Îl vinde cu o sărutare, pentru că era 
posibilă pocăință, dar Iuda n-a avut încredere în mila şi în iubirea Lui Dumnezeu şi 
a ales să se rupă de EI. Hristos a avut încredere în toţi, inclusiv în Toma, de aceea i 
se arăta şi îi zice “vino, încredinţează-te, îţi arăt rănile mele ca să crezi cu adevărat 
că Eu sunt”. 


Vedem aşadar că Hristos are încredere în apostoli şi în felul acesta Hristos are 
încredere şi în noi. Noi vorbim adesea despre cât de greu este ca să crezi în 
Dumnezeu, şi într-adevăr nu este lucru uşor, pentru că credinţa presupune nădejdea 
celor nevăzute, încredințarea celor pe care nu le poţi cuprinde, nu le poţi pipăi, dar 
prea puţin vorbim despre credinţa lui Dumnezeu în om, pentru că Dumnezeu a avut 
această credinţă şi ne-a plămădit, ne-a adus din neființă la ființă, bineştiind că 
exista riscul să Îl trădăm, ceea ce s-a şi întâmplat cu Adam şi cu Eva, şi ceea se 
întâmplă cu fiecare dintre noi, că există riscul să folosim darurile pe care ni le-a 
dat, uneori chiar împotriva Lui, şi Şi-a asumat acest risc pentru că Dumnezeu crede 
în noi! 


De aceea există acel cuvânt pe care i-l adresează monahul de la Rohia, Nicolae 
lui Virgil Ierunca, într-o scrisoare pe care i-o trimite la Paris, şi îi 
» 


zice: “Dumnezeu în care tu [spui că] nu crezi, Acela crede EI în tine!” 
Dumnezeu crede în noi, dacă nu ar avea această încredere în noi ar fi cumplit! 


Uitaţi-vă la noi cum nu avem încredere unii în alții, uitaţi-vă cât de suspicioşi 
suntem unii faţă de ceilalți, uitaţi-vă cei care sunteţi părinţi cum nu avem încredere 
în copiii noştri când încep să crească la un moment dat şi pare că se rup de noi, 
pare că încep să o ia razna, să facă lucruri pe care noi nu i-am învăţat să le facă, 
uitaţi-vă ce se întâmplă când într-o relație, soţ şi soţie încep să nu mai aibă 
încredere unul în iubirea celuilalt! Dacă acum, în astfel de momente ne-am gândi: 
“Doamne, tu cum ai încredere, cum de mai ţii copilul ăsta în viaţă, cum de îl mai ţii 
pe soţul sau soția mea în viaţă, cum de îi mai ţii pe oamenii din jurul meu, dacă îi 
ţii în viaţă, înseamnă că ai încredere în ei, înseamnă că ai încredere că se pot 
mântui, înseamnă că ai încredere că poate să ia chip Hristos în ei, că se pot şi ei 
întoarce către Lumină, către Adevăr, către bucurie, că iubirea poate să sălăşluiască 
în ei şi să ţâşnească apoi din ei şi să se răsfrângă în lume, dacă Tu ai această 
încredere, atunci cine sunt eu ca să nu am încredere?” 


Aşa încât, dacă se poate, în această zi, să reflectăm puţin la acest lucru, să 
reflectăm puţin la momentele de-a lungul vieţii noastre în care Dumnezeu a avut 
încredere în noi, deşi am făcut atâtea lucruri de ruşine şi de ocară, deşi am păcătuit 
atât de mult şi am făcut multe fărădelegi, şi de multe ori L-am supărat şi de multe 
ori am făcut lucruri de care acum ne ruşinăm foarte, şi Dumnezeu chiar şi atunci 
când noi eram cel mai căzuţi, în noroiul cel mai de jos, avea încredere în noi, avea 
încredere că ne putem ridica. 


Aşa să ne ajute Bunul Dumnezeu, să deschidem inima noastră, să primim această 
încredere a lui Dumnezeu, şi noi să răspundem pe măsura acestei încrederi precum 
Toma, mulţumindu-l cu recunoştinţă pentru ceea ce ne-a dăruit şi pentru ceea ce 
ne-a chemat să fim, şi spunând o dată cu Toma Domnul meu şi Dumnezeul meu! 
Amin!” 


Nicolae Pintilie/ Doxologia: Creștinii Sfântului Toma, curajosul 


Chpele nopții pline de lumină au fost trăite de către creştinii din lumea întreagă. 
Mai mult sau mai puţini pregătiți, toți am fost cu lumânarea, dar şi cu inima 
pâlpâind lângă Hristos, Acel Hristos pe care l-am aşezat în mormântul rece şi gol. 


„Astăzi mă îngrop împreună cu Tine, Hristoase, mâine înviez împreună cu Tine” - 
am cântat cu toţii. „Hristos a Inviat!” a adus şi unora, şi altora bucurie pe chip, 
bucurie ce am prelungit-o în dumnezeiasca Liturghie, dar şi în liniștea căminului. 


Spunea un părinte contemporan că viaţa noastră se desfăşoară între un Paşti și 
altul. Totul ţine de felul în care reuşim să prelungim noaptea de Paşti în viaţa 
noastră, pentru că viaţa sfinților nu este altceva decât o Inviere prelungită. 


Dacă deschidem primele pagini ale cărții Faptele Apostolilor, cuprinsă în Sfânta 
Scriptură, vom observa tocmai această stare de înviere. Dacă la sfârşitul 
Evangheliilor îi găsim pe apostoli ascunşi de frica iudeilor - Sfântul Efrem Sirul 
spune că stăteau ascunşi de frica morţii lor personale - în Faptele Apostolilor îi 
găsim în rugăciune şi Fuharistie, deci în stare de înviere. 


Ce credeți că fost în mintea unor bărbaţi trecuţi de jumătatea vieţii, să ia toiagul de 
capăt şi să străbată lumea? Tocmai această stare a Învierii Mântuitorului isus 
Hristos! Au crezut cu toată ființa lor că Răstignitul a devenit Înviatul și au dus 
această credință până la marginea pământului, aşa cum spun Faptele Apostolilor. 


Mulţi s-au întrebat la ce se referea Sfântul evanghelist Luca, prin expresia „mar- 
ginea pământului”? De-a lungul istoriei au fost încercate mai multe explicaţii, 
dintre care cea mai plauzibilă se referă la faptul că Imperiul Roman și limitele sale 


erau considerate „oikoumnei” - „lumea”, iar ce era dincolo de granița imperială era 
marginea pământului. Alţi teologi s-au gândit la posibilitatea propovăduirii 
Sfântului apostol Pavel în Spania, la marginea continentului european. 


La sfârşitul secolului al IV-lea, un document sirian numit Constituţiile Sfinţilor 
Apostoli aduce lumină în interpretarea textului „până la marginea pământului”. 
Autorul necunoscut menţionează că apostolul Toma a trecut dincolo de „marginea 
pământului, vestind Evanghelia Învierii neamurilor din ţara Parţilor şi Inzilor”. 


Ne putem întreba, de ce Sfântul Toma a înaintat în Orient, pe când toți ceilalți 
apostoli au ales nordul Africii, Asia Mică şi Europa? Nebunie? Curaj? Credinţă, 
când noi îl numim „Loma necredinciosul”? 


Și, totuşi, nu toată creștinătatea îl numeşte „necredinciosul”! Undeva, pe coasta 
vestică a Indiei, în două provincii - Malabar şi Malannkar, Sfântul Toma este 
„curajosul”! 


„Curajosul”, pentru că a fost singurul care a avut curaj să sfideze ameninţarea 
evreilor. Dacă toţi erau ascunși de vineri seara, Sfântul Toma - după tradiția 
malabarează - a venit să vadă ce s-a întâmplat la mormântul din Ghetsimani. Așa 


se înţelege din faptul că el lipsea în dimineaţa Învierii, când Hristos s-a arătat 
apostolilor care erau ascunşi. Sfântul a sfidat moartea şi a ieşit din ascunzătoare cu 
preţul vieţii, fiind conștient că toţi apostolii lui lisus erau căutați de farisei şi de 
către bătrânii poporului. A mers spre mormânt, dar a văzut paza şi soldaţii şi nu s-a 
apropiat. Când s-a întors, i-a găsit pe frați plini de speranţă - Domnul înviase! 


Deci, „curajosul” şi nu „necredinciosul”! Credinţa şi curajul, au făcut că apostolul 
să ia altă direcție - India. După o viaţă de propovăduire, în jurul anului 72, Sfântul 
Toma şi-a încredințat obştea în mâinile lui Dumnezeu, el primind cununa marti- 
rului. A lăsat în urmă o Biserică puternică, ce a făcut faţă vitregiei istoriei. 


Când spunem India, ne gândim la hinduism, budism, Taj Mahal, aglomeraţie și 
vaci pe stradă - şi, mai puţin la creştinism. Și, totuşi, există creştini în India. În cele 
două provincii de pe coasta vestică, Malabar şi Malannkar, trăiesc aproximativ 
două milioane de creștini! Creştini ce moştenesc ceva din curajul apostolului 
Toma, care a semănat aici credinţa Învierii. Au venit peste ei regii hinduși, iar 
tomiţii au rămas în picioare. Apoi mogulii musulmani și cumplitele lor persecuții, 
dar creștinii Sfântului Toma nu s-au mişcat din loc. 


La jumătatea secolului la XVI-lea au venit şi creştinii occidentali, care au încercat 
să-i facă să se unească cu Roma latină. Și au spus „nu” - „noi rămânem în credința 
părintelui nostru Toma, care a murit pentru credința poporului”! 


În mulţimea templelor hinduse şi a sinagogilor musulmane, smerite sunt mă- 
năstirile şi bisericile creştinilor tomiţi. Majoritatea creştinilor locuiesc în bordeie de 
pământ acoperite cu vegetaţie, dar au biserici de piatră. Poate este unul dintre 
puţinele locuri din lume în care preoții creştini slujesc desculți.... ca să fie solidari 
cu majoritatea comunităţii, care este sub pragul sărăciei din India! În aceste 
condiții dure, bisericile sunt pline, când se oficiază botezul în Sâmbăta Mare din 
săptămâna Sfintelor Pătimiri - sute de noi creștini îmbracă haina cea albă a 
neofiților! Neştiutori de carte, cu lipsuri de hrană şi medicamente evidente, tomiții 
din Malabar şi Malannkar se împărtăşesc cu sutele, în fiecare duminică! 


Sistemul de caste hinduse i-a împins la marginea societății, numindu-i paria, fapt 
ce le-a interzis dreptul la educaţie. Multă vreme, creştinii tomiți au avut interzis în 
şcolile publice ale guvernului indian. Dar s-au ţinut de Evanghelie, de comoara pe 
care le-a lăsat-o Sfântul apostol Toma. Astăzi, a fi creştin în India este un gest de 
curaj - cum ar putea fi altfel, dacă apostolul lor a fost „Toma curajosul”? 


Predici şi meditaţie la Duminica Tomii: Sfântul apostol Toma, “geamănul” 
nostru. Chiar a fost “necredincios”? 


i Atăcoț iei 


Doxologia: Nicolae Pintilie: Toma „necredinciosul” sau Toma „curajosul”? 
Fiecare dintre noi a cântat „Hristos a Înviat” în noaptea sfântă. Ne-am umplut 
sufletele de lumină şi de bucurie apoi, cu lumânările în mâini şi candele pâlpâind în 
suflete ne-am întors la ale noastre. Hristos cu ale Lui şi noi cu ale noastre, din ce în 
ce mai multe şi mai împovărătoare. Pe Hristos l-am lăsat bine. Ultima dată când Îl 
pomenisem, înviase din morţi. Toată lumea era fericită, EI se întâlnise cu femeile şi 
cu ucenicii, dintre care doar unul lipsea - Toma necredinciosul. 


De ce oare s-a încetățenit, mai ales în limbajul uzual, formula aceasta? Când vrei 
să spui despre cineva că este îndoielnic, încăpățânat, că nu se încrede uşor într-o 
teorie demonstrată şi că îşi calcă din cuvântul dat, ne vine imediat pe buze 
expresia: „Eşti Toma necredinciosul!”. 


Astfel, Sfântul Apostol Toma a devenit un mic luda, un alt personaj negativ din 
paginile Sfintei Scripturi. Chiar aşa o fi? lar dacă este aşa, oare de ce cultul liturgic 
îi consacră o Duminică în cursul fiecărui an bisericesc? Care este motivul pentru 
care Sfânta Biserică îşi aminteşte de Toma în prima Duminică, după Învierea 
Domnului? 


Dacă deschidem paginile Sfintei Scripturi, dar şi unele scrieri istorice ale lui 
Eusebiu de Cezareea şi Tertulian, vom găsi un tablou cu totul opus - Toma era unul 
din cei mai credincioşi apostoli ai Învierii Domnului lisus Hristos. 

În cărţile Noului Testament, Sfântul este amintit de mai multe ori în dialog cu 
Hristos şi cu ceilalți ucenici. Dintre toate, cea mai convingătoare, este intervenţia 
lui Toma în contextul morţii şi învierii lui Lazăr. Se punea problema ca Iisus să se 
întoarcă din nou în ludeea, acolo unde fusese ameninţat cu moartea. Ucenicii i-au 
atras atenţia lui Hristos asupra pericolului, dar EI a rămas neclintit. Atunci Toma a 
ZIS: „Să mergem şi noi şi Să murim împreună cu El!” (loan 11,16). 


Aşa a făcut. A fost martor la multele pătimiri ale Mântuitorului, L-a văzut sus pe 
Cruce şi cu siguranţă, în după amiaza zilei de vineri, de departe, a privit dimpreună 
cu femeile cum a fost pus în mormântul cel rece. Apoi, toţi s-au risipit şi s-au 
ascuns, aşa cum i-a găsit Domnul în Duminica Învierii, „ascunşi de frica iudeilor”. 


Dintre toţi 11, doar Toma lipsea! Unde să fi fost? 


Un răspuns pertinent şi vrednic de crezare ni-l dă Sinaxarul Bisericii lacobite 
Siriene din Malabarul Indiei, numit Paremmakkal Varthamanappusthakam. Cartea 
istorică a Bisericii Siriene lacobite din India prezintă o altă faţă a apostolului care a 
creştinat coastele vestice ale Indiei. 


Din ziua de vineri, apostolii nu mai ştiau nimic despre ce se întâmplase cu 
dragul lor Învățător. Au stat ascunşi, apostolii într-o casă şi femeile, dimpreună 
cu Maica Domnului, la casa lui loan Marcu. Nu ştiau ce se va întâmpla cu ei, 
toată nădejdea lor se risipise, fusese îngropată. Sâmbătă au Stat la fel de ascunşi. 
Duminică noaptea, unul dintre ei nu mai avea stare. Voia să ştie ce s-a întâmplat 
la mormânt... oare surorile or fi bine? Îşi muncea mintea Toma... Nu mai avea 
răbdare. Nu prea mai aveau nici apă, nici mâncare şi nici unul nu avea curaj să 
meargă să cumpere. Nici măcar Petru... Toţi erau deznădăjduiţi şi îndoielnici 
asupra soartei lor, se simțeau abandonaţi şi ai nimănui. Toma a Sfidat moartea şi 
a ieşit din ascunzătoare cu preţul vieţii, fiind conştient că toţi apostolii lui lisus 
din Nazaret erau căutaţi de farisei şi de bătrânii poporului. A mers spre 
mormânt, dar a văzut paza şi soldaţii şi nu s-a apropiat. A făcut rost de cele ale 


gurii şi spre dimineaţă, s-a îndreptat spre ascunzătoare, acolo unde i-a găsit pe 
fraţi plini de speranţă - Domnul înviase! 


Conform sursei sirene, Toma a crezut din primul moment, iar dialogul dintre el şi 
ceilalți frați nu denotă o îndoială asupra învierii, ci asupra posibilității arătării 
Domnului cu trupul pământesc. 


Oricum am interpreta evenimentele, din toate reiese că Sfântul Apostol Toma nu 
îşi merită numele de „necredinciosul”. Ar fi mai bine să îl numim „curajosul”. A 
fost un om plin de curaj, când a ieşit din ascunzătoare, cu preţul vieţii. A fost 
curajos şi în vestirea Evangheliei într-o parte de lume care încă nu era foarte 
cunoscută contemporaneităţii sale — India. 

„Să mergem şi noi şi să murim împreună cu EI” a fost împlinit întru totul, Sfântul 
Toma primind moarte martirică în ținutul îndepărtat al Indiei, pe coasta Malabar, 
aproape de oraşul care astăzi se cheamă Madras. 


De multe ori ne grăbim să-l acuzăm pe Toma de necredinţă şi îndoială. Insă, poate 
că a venit timpul ca să zicem ca şi sinaxarul malabarez: „O, Doamne, dacă aş fi şi 
eu ca Toma curajosul...!”. 


Arhim. Mihail Daniliuc: Lumini din lumina Învierii 


Am fost martori deja la primele arătări ale lui lisus Cel Răstignit, iar apoi Înviat. 
Luca şi Cleopa, cei doi ucenici care mergeau spre Emaus, au avut fericitul prilej de 
a li se alătura pe cale Însuși Hristos, Biruitorul morţii, pe când ochii lor „erau ţinuţi 
ca să nu-L cunoască”. Mergând în drumul lor, vorbeau despre cele întâmplate la 
Ierusalim, exprimându-și dezamăgirea că, deşi îşi puseseră toată nădejdea în Iisus, 
iată, tocmai Acesta fusese răstignit, spulberând prin moartea Sa speranţa izbăvirii, 
frumoasele perspective ale Împărăției. 


Dialogul purtat cu străinul Călător, printre dumbrăvile de măslin, parcă i-a 
încurajat puţin pe cei doi discipoli. Cu toate că primiseră vestea învierii de la 
femeile mironosiţe, de la ceilalți ucenici din Ierusalim, încă şovăiau. Doar minu- 
nata descoperire a Mântuitorului la frângerea pâinii i-a convins că L-au văzut pe 
Domnul Înviat. 


Duminică, ne vom reîntâlni duhovniceşte cu un alt ucenic al Domnului, Toma, la 
fel de sceptic şi îndoielnic ca și ceilalți în probabilitatea ridicării din mormânt a lui 
lisus. Numai Domnul, prezent în faţa lui, îndemnându-l să-l atingă rănile din palme 
şi din coastă, l-a făcut pe Toma să exclame: „Domnul meu şi Dumnezeul meu!”, cu 
neclintita credinţă că Hristos a înviat cu adevărat. 


Deducem din aceste două arătări ale lui lisus Înviat că bucuria pascală o trăim 
deplin abia când Îl întâlnim pe Domnul, când EI ni Se descoperă. Numai 
înțelegerea sensului morţii Sale face să apară lumina pascală. lisus Înviat nu 
poate fi recunoscut decât în lumina care arată sensul suferințelor îndurate 
pentru noi şi a noastră mântuire. 


Oare nu şi inimile noastre au ars de frumuseţea cuvintelor Sfintei Evanghelii? Nu 
ne-a cuprins și pe noi dorul de-a călători în această lume avându-L alături pe 
Hristos? În nenumărate rânduri am primit pe Hristos euharistic, ospătând din cina 
mântuirii precum Luca şi Cleopa la Emaus. 


La fel cum s-a întâmplat cu Toma, s-a strecurat în gândul nostru, poate, inevitabila 
dilemă: oare să fi fost chiar aşa? De aceea, cu fiecare sărbătoare pascală, ni se 
potolesc setea şi foamea după Dumnezeu, se ostoieşte dorul după Hristos; de 
fiecare dată, împreună cu Toma strigăm: „Domnul meu și Dumnezeul meu!” lar 
toate acestea se întâmplă pentru că proslăvirea Învierii Domnului înseamnă a 
mărturisi că El este chezăşia învierii noastre, Izvorul nemuririi. Prea mărind 
Învierea, ne întâlnim cu Marele Răstignit şi Înviat, Care continuă să fie viu, 
aflându-Se mereu între noi şi în noi, purtându-ne astfel spre zorile vieţii veşnice. 


Cu fiecare sărbătoare pascală pregustăm din farmecul veacului viitor (Evrei 6, 5), 
retrăind un adevăr mângâietor şi încurajator: nu mai trăim pentru noi, ci pentru 
Acela Care a murit şi a înviat pentru noi, după spusele Sfântului Pavel, apostolul 
(II Corinteni 5,15), căci cu toţii suntem fii ai luminii şi ai Învierii. 


Pr. Prof. univ. dr. Ovidiu Moceanu - Invierea de după Inviere 


»„Fericiţi cei ce n-au văzut şi au crezut!” (loan 20, 29) 


Când Mântuitorul se arată ucenicilor a opta zi de la Înviere, Toma, numit şi 
„Geamănul” sau „Didimos”, are prilejul să se convingă de realitatea şi adevărul 
Învierii. Îi spuseseră apostolii că L-au văzut pe Mântuitorul înviat, dar el, nefiind 
de faţă, nu crede: „Dacă nu voi vedea eu în mâinile Lui semnul cuielor şi dacă 
nu-mi voi pune degetul meu în semnul cuielor şi dacă nu-mi voi pune mâna mea 
în coasta Lui, nu voi crede” (loan 20, 25). 


Nu ştim dacă a făcut până la urmă aşa, pentru că de îndată ce Îl vede pe Învățător, 
cade la picioarele Lui, cerând parcă iertare: „Răspunzând Toma, I-a zis: Domnul 
meu şi Dumnezeul meu!” (loan 20, 28). Era un suflet curat, aprins de râvnă, gata 
să moară pentru lisus, cum vedem din capitolul învierii lui Lazăr, când ucenicii 
află că fariseii şi cărturarii au pus la cale uciderea Lui, iar Toma a zis: „Să mergem 
şi noi să murim cu EL!” (loan 11, 16). La Cina cea de Taină, când Mântuitorul le 
arată că merge la Tatăl, Toma întreabă: „Doamne, nu ştim unde Te duci; iar 
calea, cum o putem şti?” (loan 14, 5). „Eu sunt Calea, Adevărul şi Viaţa. Nimeni 
nu vine la Tatăl decât prin Mine”, îi răspunde Învățătorul (Ioan 14, 6). 


Momentul necredincioşiei lui ar putea părea bizar, dacă n-am şti că toate 
întâmplările de acest fel au o anumită destinaţie în istoria mântuirii. El a confirmat, 


de fapt, adevărul Invierii pentru aceia care, mai târziu, aveau să-l conteste. O 
minune atât de mare urma să producă reacţii dintre cele mai diverse, mergând până 
la negarea ei. 


De altfel, chiar în secolul 1 apare o erezie (dochetismul), care susținea că lisus 
Hristos, Fiul lui Dumnezeu, S-a întrupat într-un corp aparent, deci şi moartea Lui 
n-a fost decât aparentă. Sfântul loan i-a combătut pe eretici, de aceea accentuează 
asupra realităţii întrupării: „Jubiților, nu daţi crezare oricărui duh, ci puneţi 
duhurile la încercare dacă sunt de la Dumnezeu; pentru că mulți profeţi 
mincinoşi au ieşit în lume. Întru aceasta să cunoaşteţi voi duhul lui Dumnzeu: 
fiece duh care-l mărturiseşte pe lisus Hristos ca venit în trup este de la 
Dumnezeu şi fiece duh care nu-L mărturiseşte pe lisus nu este de la Dumnezeu . 
„+. "(loan 4, 1-3). 


Evanghelia după Luca prezintă un episod foarte semnificativ în acest sens, în care 
Însuşi Mântuitorul îi îndeamnă pe ucenicii înspăimântați să se atingă de trupul Lui, 
ca să se convingă, să vadă că nu e duh: „De ce sunteți tulburaţi şi pentru ce se 
ridică astfel de gânduri în inima voastră? Vedeţi mâinile Mele şi picioarele Mele, 
că Eu Însumi sunt: pipăiţi-Mă şi vedeţi că duhul nu are carne şi oase aşa cum 
Mă vedeţi pe Mine că am. Şi zicând acestea, le-a arătat mâinile şi picioarele” 
(Luca 24, 38-40). Ba mai mult, cere de mâncare şi mănâncă în faţa lor o bucată de 
peşte fript şi un fagure de miere. 


Cunoştinţa aceasta, prin vedere trupească, era necesară pentru a-i repune pe ucenici 
în adevăr, tulburaţi de evenimentele care s-au derulat cu repeziciune uimitoare. 
Adevărata cunoaştere, mai înaltă, avea să vină după Pogorârea Duhului Sfânt, când 
apostolii sunt deplin pregătiţi să înfrunte orice primejdie pentru a-L face cunoscut 
pe Hristos. Îmbrăcaţi cu putere de sus, pe temeiul credinţei, ei aveau să devină 
martorii Lui, „în Ierusalim şi-n toată Iudeea şi-n Samaria şi pân” la marginea 
pământului” (Faptele Apostolilor 1,8) 


Insuşi Toma va primi moarte martirică, propovăduind şi întemeind Biserica din 
India, după cum se va întâmpla cu atâţia urmaşi ai apostolilor şi ai ucenicilor. 


Dar el rămâne un caz cu atâtea conotaţii, pentru că pune încă o dată problema 
credinţei. A crede nu trebuie confundat cu a constata, cum arată şi NE 
(Dăruind vei dobândi). A constata îți limitează libertatea, iar lisus ne cere să 
credem în libertate deplină, în afara oricărei constrângeri a simţurilor. A crede 
devine, aşadar, un legământ prin care tu primeşti putere şi dai iubire, ca să trăieşti 
perpetuu în slava lui Dumnezeu. 


„Fericiţi cei ce n-au văzut şi au crezut!” (loan 20, 29), ultima fericire pe care le-o 
descoperă Mântuitorul ucenicilor, înseamnă desprinderea de simţualitate, în care 


omul a căzut prin păcatul protopărinţilor şi învierea în duh pentru a fi pregătiţi 
pentru Împărăţia Cerurilor. Amin! 


Adrian Cocoşilă - Îndoiala lui Toma nu este identică cu îndoielile noastre 


Apostolul Toma este cunoscut de mulți dintre noi ca fiind "necredincios". 
"Necredinţa” sa ar proveni din faptul că nu da crezare mărturiei Apostolilor că 
Hristos a înviat: "Dacă nu voi vedea, în mâinile Lui, semnul cuielor, şi dacă nu 
voi pune degetul meu în semnul cuielor, şi dacă nu voi pune mâna mea în coasta 
Lui, nu voi crede” (loan 20, 25). 


Însă, Apostolul Toma nu se îndoieşte de faptul că Hristos a înviat, ci de faptul că 
Hristos Se află după învierea Sa într-un trup care nu mai poate fi văzut. Sfântul 
afirmă că atunci când Toma spune: "dacă nu voi pune degetul meu în 


Cuvintele Mântuitorului: "Adu degetul tău încoace şi vezi mâinile Mele şi adu 
mâna ta şi o pune în coasta Mea şi nu fii necredincios, ci credincios" (loan 24, 
27), sunt 0 invitaţie în a ne descoperi că natura umană nu este desfiinţată prin 
Înviere. Natura umană pe care Hristos a asumat-o nu s-a pierdut în dumnezeire, ci 
a fost transfigurată. Aşadar, arătarea către Toma a pus în lumină existenţa celor 
două firi în Hristos. Nu întâmplător, în prima duminică după Paşti, se cântă 
"Nepărăsind sânurile pământeşti, Te-ai arătat pe pământ purtător de trup" 
(Penticostarul, 1912, pag. 73) 


Aşadar, Toma nu căuta un temei palpabil pentru Invierea Domnului, ci pentru 
semnele stricăciunii din trupul nestricăcios. 


Din toate arătările de după Inviere, nici una nu a atestat într-un mod atât de 
evident, ca în descoperirea făcută lui Toma, că Hristos se afla prezent în mijlocul 
ucenicilor nu ca o nălucă, ci cu trupul Său cu care pătimise pe cruce. 


Îndată după ce Toma s-a învrednicit să-L privească pe Mântuitorul în chipul 
Său de om şi de Dumnezeu, Hristos spune: "Pentru că M-ai văzut, ai crezut. 
Fericiţi cei ce n-au văzut şi au crezut!" (loan 24, 29) Dacă ne întrebăm "în ce au 
crezut ca să primească fericirea? ”, răspunsul e simplu: în mărturia Apostolilor. 
Aşa că eu nu văd în cuvintele "Fericiţi cei ce n-au văzut şi au crezut!" o mustrare 
adusă lui Toma. Dimpotrivă, pe baza celor văzute de el şi de ceilalți Apostoli, noi 
de vom crede, vom putea fi fericiți. Astfel, noi nu mai avem nevoie de alte arătări 
din partea lui Hristos, ci doar de a crede. 


În Euharistie Hristos este prezent în mod real, dar nu-L vedem. Nevăzutul în 
acest caz, nu este lipsa văzutului în EI, ci copleşirea văzutului de lumina ce se 
naşte din străbaterea trupului, de spiritualitatea bunătăţii, fiind un fenomen de 
mare şi neînţeleasă taină. 


Dacă Toma nu se îndoieşte de Învierea Domnului, ci de faptul că Hristos după 
înviere nu mai poate fi văzut, apostolul nu trebuie privit ca o persoană cu care 
noi ne identificăm atunci când ne îndoim de adevărurile de credinţă. 
Frământările noastre de a cere semne, de a-L vedea pe Hristos aşa cum ne vedem 
unii pe alţii, nu sunt frământările lui Toma. Deci, dacă ne vom recunoaşte propriile 
îndoieli, nu înseamnă că îl vom înţelege mai bine pe Toma. 


Cine este Apostolul Toma? 


Sfântul Apostol Toma este unul din cei doisprezece Apostoli ai Mântuitorului. 
Numele de Toma, în aramaică te'oma, tradus în greacă Didymos, înseamnă 
geamăn. În aramaică şi în ebraică, Toma este doar un epitet. La unii creştini sirieni 
el este cunoscut sub numele de luda Toma (luda Geamănul). Nu cunoaştem 


momentul când a fost chemat la apostolat. Sfânta Scriptură îl menţionează alături 
de Hristos de trei ori. 


A Prima oară este menţionat, alături de ceilalţi ucenici, când pleacă în 
Betania ca să-l învieze pe Lazăr. 

x Cu acest prilej, are loc şi a doua menționare. Mântuitorul este prevenit că 
fariseii şi cărturarii vor să-l omoare, iar Toma le spune: "să mergem şi noi 
să murim cu El" (loan 11, 16). 

X Iar cea de-a treia menţiune are loc la Cina cea de Taină, când Hristos le 
vesteşte ucenicilor că merge la Tatăl să le pregătească loc. Atunci Toma 
întreabă: "Doamne nu ştim unde Te duci şi cum putem Să ştim calea?", iar 
Mântuitorul îi răspunde: "Eu Sunt Calea, Adevărul şi Viaţa. Nimeni nu 
vine la Tatăl decât prin Mine" (loan 14, 15-16). 


Tradiţia canonică nu păstrează informaţii detaliate despre activitatea misionară a 
lui Toma după Invierea Mântuitorului. Cu toate acestea, în scrierile unor Sfinţi 
Părinţi Toma este numit "Apostol al Indiei”. 


Din informaţiile provenite de la Origen şi Eusebiu de Cezareea, Apostolul Toma a 
murit ca martir în India, străpuns cu lancea. Este interesant că Toma atinge 
coasta Mântuitorului străpunsă cu sulița şi moare străpuns de suliță. 


Moaşte ale Sfântului Toma sunt prezente în mai multe ţări: capul său în insula 


Patmos, în Italia (la Ortana) părticele din trupul său şi o mână la biserica 
Sfântul Denis, din Paris. 


Apostolul Toma: un îndoielnic ce ne preface în credincioşi 


Duminica a doua după Paşti este numită Duminica Tomei. După unii exegeţi, 
numele Toma este forma ebraică a lui Teom, sau Tauma, iar numele de Didim, 
cum a fost consemnat pentru istorie, înseamnă în latineşte "geamăn", adică s-a 
născut deodată cu un alt frate. În mod simbolic, acest nume poate defini şi 
caracterul său, împărțit în două: când credincios avântat, când îndoielnic. 


Dovada Învierii avea să o constate Toma la opt zile de la acest eveniment. Iată ce 
spune Evanghelistul Ioan despre acel moment: "Și după opt zile, ucenicii Lui erau 
iarăşi înăuntru şi Toma, împreună cu ei. Şi a venit lisus, uşile fiind încuiate şi a 
Stat în mijloc şi a zis: Pace vouă! Apoi a zis lui Toma: Adu degetul tău încoace şi 
vezi mâinile Mele şi adu mâna ta şi o pune în coasta Mea şi nu fi necredincios, ci 
credincios". 


Toma a atins rănile Mântuitorului şi, cutremurat, a spus: "Domnul meu şi 
Dumnezeul meu", iar lisus i-a zis: "Pentru că M-ai văzut, ai crezut! Fericiţi cei ce 
n-au văzut şi au crezut". 


In aceste cuvinte ale Domnului descoperim lauda şi pentru viitor smerenia acelora 
care, în decursul veacurilor, vor trebui să creadă în EI, bazaţi pe predica 
Apostolilor şi vederea minunilor lor. 


A fost rânduiala lui Dumnezeu absenţa lui Toma de la prima arătare a lui Hristos 
ucenicilor, ca, prin pipăirea urmelor cuielor din trupul Lui şi a coastei Lui, să se 
dea o dovadă şi mai hotărâtă despre învierea Lui reală. 


X Hristos S-a dezvăluit Mariei numai prin rostirea numelui ei, 

X /ui Luca şi Cleopa li S-a dezvăluit pe drumul spre Emaus prin tâlcuirea 
Scripturilor cu privire la EI şi prin frângerea pâinii, prin care L-au 
cunoscut (Lc.24, 13-24). 

x Celor unsprezece ucenici Hristos S-a dezvăluit în seara zilei învierii prin 
arătarea mâinilor şi a coastei rănite. 

X Lui Toma îi va dovedi că a înviat cu trupul prin îngăduinţa de a pipăi în 
trupul Lui urmele cuielor şi ale suliței. A ieşit cu trupul din lumină ce-i 
copleşea în grade diferite, după cum a fost necesar. 


Însă faptul că Hristos nu stă mereu între ucenicii Săi după înviere, ci apare din 
când în când, arată că trupul Lui înviat nu mai era că cel dinainte de înviere. Modul 
Lui obişnuit era de a fi copleşit de lumină, pe care însă oamenii nu-l pot vedea aşa 
cum îl vor vedea în viaţa viitoare. Li Se arată numai atât cât era necesar ca să-l 
convingă că a înviat în mod real. 


SII n exclude supoziţia că Toma credea deplin în învierea lui 
Hristos, dar socotea că EI Se afla într-un trup care nu mai poate fi văzut. Când 
el spune: "dacă nu voi pune degetul meu în semnul cuielor nu voi crede...", el 


învierea lui Hristos, vecină cu necredinţa că poate fi văzut, l-a făcut să dorească 
puternic să-L vadă şi să se convingă prin pipăirea urmelor cuielor. 


Aşadar, Apostolul Toma nu este un necredincios. Toma se odihneşte în "coasta" 
Mântuitorului. Rămâne în El. Astfel, Toma va fi în lume, dar nu al lumii, va fi 
misionar prin care se vor dezvălui "cele nearătate şi cele ascunse ale Înţelepciunii 
lui Dumnezeu". Zicând: "Domnul meu şi Dumnezeu meu", Toma exprimă şi 
relaţia afectivă, de iubire: "Eşti al meu Doamne!"'. Toma găseşte fundamentul 
suprem al existenţei sale. 


Trebuie să mărturisim că Apostolii nu au ajuns la credinţa în Învierea Domnului ca 
nişte naivi, lipsiţi de spirit critic sau ca nişte spirite înclinate cu uşurinţă spre 
închipuiri şi suferind de vreo slăbiciune care să le dea halucinaţii. Le-au trebuit 
dovezi concrete, reale, spre a se convinge de fapta minunată şi nu uşor de admis a 
Învierii Domnului. 


Dacă Domnul a voit să le arate îngerilor că a mers în iubirea faţă de oameni 
până la moarte, de ce nu ar fi voit să ne dovedească aceasta şi nouă în veci, 
arătând lui Toma că păstrează urmele cuielor în trupul înviat? De unde s-ar fi 
ştiut că trupul înviat era al lui Hristos? Dacă Hristos n-ar fi voit să le arate 
oamenilor dragostea până la jertfă pentru ei, ar fi şters urmele cuielor. 


În Sfânta Liturghie primim Sfântul lui trup, dar în chip nevăzut. EL e prezent în 
mod real, dar nu-L vedem. Îl sesizăm cu sensibilitatea spirituală a credinţei, dar nu 
cu simţurile trupului. Ne împărtăşim de trupul Lui înviat. De aceea nu-L vedem, 
cum nu-L. vedeau permanent nici ucenicii. Dar în faptul că ni se dă spre 
împărtăşire avem dovada învierii Lui. Nevăzutul nu este lipsa văzutului în EI, ci 
copleşirea văzutului de lumină ce se naşte din străbaterea trupului de spiritualitatea 
bunătăţii, fiind un fenomen de mare şi neînţeleasă taină. 


Conform informaţiilor care provin de la Origen şi Eusebiu de Cezareea, Apostolul 
Toma a predicat în Pârtia, apoi în India, unde a murit ca martir, străpuns cu lancea. 
De la numele lui, creştinii de pe coasta Malabarului din India se numesc până 
astăzi "tomiţi”. Mormântul lui Toma se află în Madras. În jurul anului 1500, 
portughezii au găsit în mormântul său câteva oseminte. Potrivit tradiției siriene, 
negustorul Khabin a dus osemintele lui Toma la Edessa (Turcia) şi au fost 


îngropate în cimitirul Regilor. Moaştele sale sunt prezente în mai multe ţări: o 
parte din moaştele sale se află la Ortana, în Italia, capul său în insula Patmos şi o 
mână se află la biserică Sfântul Denis, din Paris. 


Pr. Prof. Dr. Stelian Tofană - Apostolul Toma - un „ne-credincios”? 


Duminica a doua după Paşti (a Sfântului apostol Toma) loan 20, 19-31 


In prima zi a învierii, seara, lisus se arată ucenicilor Săi, în Ierusalim. Apostolii se 


găseau baricadaţi undeva, într-o casă, ascunși de frica iudeilor. Şi, dintr-odată, se 
pomenesc cu lisus în mijlocul lor. Apariţia Lui, pe cât a fost de surprinzătoare, pe 
atât a fost şi de cutremurătoare: a intrat în odaia lor, pătrunzând cu trupul Său prin 
ușile încuiate! 


Toma, unul din cei doisprezece, nu a fost de faţă când lisus li S-a arătat. Aşa se 
face că, după arătarea lui lisus, cândva, ceilalți ucenici i-au spus că L-au văzut pe 
Domnul înviat, descriindu-i şi modul miraculos în care EI li S-a arătat. Copleşit de 
cele auzite, Toma exclamă: „Dacă nu voi vedea în mâinile Lui semnul cuielor şi 
dacă nu voi pune degetul meu în semnul cuielor şi dacă nu voi pune mâna mea în 
coasta Lui, nu voi crede” (In 20, 25). 


Se pune, acum, o întrebare: Această exprimare a lui Toma oferă dovada evidentă a 
unei îndoieli marcate de necredinţă, în virtutea căreia Toma să poată fi numit „ne- 
credincios”? Nicidecum! Cred că aici este vorba, mai mult, de opacitatea omului 
în faţa misterului; de neputinţa de a-l pătrunde cu raţiunea, stare din care apare cu 
ușurință scepticismul. Dar scepticismul nu este egal cu necredinţa. EI poate fi ge- 
nerat de trăirea unor stări, de genul, „este prea frumos să fie aşa!” sau, pur şi 
simplu, de faptul de a fi copleșit de ceva, pentru care, pe moment, nu ai argumente 


logice. Acest fenomen trebuie să se fi întâmplat şi cu Toma, care, la prima vedere, 
a lăsat impresia unei atitudini pe care, adesea, o numim necredinţă. 


Într-adevăr, două texte, din aceeaşi Evanghelie, îl arată pe acest ucenic „lent la 
înţelegere”, dar nu necredincios. Când lisus le-a vorbit, în ultimul Său discurs, de 
dinaintea Pătimirii, de întoarcerea Sa la Tatăl, Toma I-a zis: „Doamne, nu ştim 
unde Te duci; iar calea, cum o putem şti?” (In 14, 5), sau, când le-a amintit de 
faptul că va merge la Ierusalim, unde va fi omorât, atunci Toma, cel numit Gea- 
mănul, le-a zis celorlalţi ucenici: „Să mergem şi noi să murim cu EI!” (In 11, 16). 


În contextul Învierii, prin atitudinea sa sceptică, Toma întruchipează, cel mult, 
neputința ucenicilor de a accepta şi de-a înţelege misterul evenimentului, pe fondul 
în care speranţele şi aşteptările lor mesianice, legate de persoana Învăţătorului 
divin, şi le-au văzut, prin moartea Lui, spulberate (cf. Lc 24, 37 urm). 


În acest context, se pune o altă întrebare: Ce n-a putut să accepte Toma din ceea ce 
ucenicii i-au relatat, referitor la arătarea lui lisus înviat? Învierea ca act în sine? 
Răspunsul este: Nu! Pentru că învierea, ca minune, nu era pentru el o noutate, el 
însuşi fiind martor ocular la învierile din morţi pe care Iisus Însuşi le săvârşise (fiul 
văduvei din Nain - Lc 7, 11-16; fiica lui lair - Le 8, 41-56; Lazăr - In 11, 1-45). 


Aşadar, Invierea, ca eveniment miraculos, nu ar fi fost pentru el, ca ucenic al 
Domnului, ceva imposibil de acceptat şi nici o noutate. 


Apostolul Toma, nu un necredincios, ci mai degrabă un logician 


Ceea ce, însă, Toma nu putea accepta era modul în care lisus S-a arătat celorlalți 
ucenici, şi anume, pătrunzând cu trupul prin uşile încuiate. Şi aceasta, pentru că nu 
putea admite fenomenul, în sine, ca fiind logic şi rațional. Toma îşi va fi zis, 
probabil, în sinea lui: „Că a înviat lisus poate fi posibil! Învieri din morţi s-au mai 
petrecut şi am văzut şi eu, săvârşite chiar de către Domnul meu. Dar a pătrunde, 
însă, cineva cu trupul său material prin uşi încuiate, printr-un zid, este mai greu de 
acceptat, dacă nu chiar imposibil”. lată, aşadar, ce nu putea să creadă Toma. 
Logica, raţiunea sa, respingea acest lucru. Nu putea accepta ca fiind un fenomen 
normal. Aşa se face că el exclamă: „Dacă nu voi pune mâna mea în coasta Lui, nu 
voi crede“ (In 20, 25). Adică, dacă nu va pipăi trupul pe care el îl cunoştea şi pe 
care el l-a văzut sângerând în suferinţa pătimirilor şi a cărui rană din coastă a vă- 
zut-o cu ochii lui, nu va accepta modul în care apostolii i-au descris că li se arătase 
Domnul Înviat. Prin urmare, nu faptul că lisus a înviat nu putea crede Toma, ci 
spusele colegilor lui de apostolat referitoare la felul în care EI li S-a arătat. Acesta 
era lucrul care sfida logica sa. 


Din acest punct de vedere, putem să afirmăm că Toma nu era un necredincios, ci 
mai degrabă un logician, care încerca să pătrundă şi să înţeleagă misterul divin cu 
raţiunea, cu logica, cu mintea sa. 


Că este aşa stă mărturie faptul că, după opt zile, lisus se arată din nou ucenicilor 
Săi, de data aceasta fiind şi Toma cu ei, exact în acelaşi mod ca în prima zi a 
învierii, adică pătrunzând cu trupul prin uşile încuiate. lată ce spune evanghelistul: 
„Și după opt zile, ucenicii Săi erau iarăşi înlăuntru, şi Toma împreună cu ei. Şi a 
venit lisus, uşile fiind încuiate, şi a stat în mijloc şi le-a zis: Pace vouă!” (In 20, 26; 
vezi spre comparare versetul 19). În acest moment, Domnul înviat îl invită pe 
Toma să se apropie de EI şi să-l pipăie rănile: „Apoi a zis lui Toma: «Adu-ţi 
degetul tău încoace; şi vezi mâinile Mele; şi adu-ţi mâna ta şi o pune în coasta 
Mea; şi nu fi necredincios, ci credincios!»” (In 20, 27). lisus Se manifestă, acum, 
ca Dumnezeu adevărat, Cel ce poate totul şi ştie totul: pătrunde cu trupul prin uşile 
încuiate, îi descoperă lui Toma „îndoiala”, scrutându-i gândurile şi repetându-i 
cuvintele pe care el însuși le-a rostit în faţa celorlalți ucenici: „Dacă nu voi vedea 
în mâinile Lui semnul cuielor şi dacă nu-mi voi pune degetul meu în semnul 
cuielor şi dacă nu-mi voi pune mâna mea în coasta Lui, nu voi crede” (In 20, 25). 


De fapt, pentru fiecare revendicare a lui Toma există un răspuns al lui lisus: „Dacă 
nu voi vedea eu în mâinile Lui semnul cuielor” - „Vezi mâinile Mele!“; „Dacă nu- 
mi voi pune degetul meu în semnul cuielor” - „Adu mâna ta!”; „Dacă nu-mi voi 
pune mâna mea în coasta Lui” - „Adu mâna ta şi o pune în coasta Mea!” „Nu voi 
crede” - „Nu fi necredincios, ci credincios!”. 


Suma şi concluzia mărturisirilor dumnezeirii lui Hristos 


Copleşit de evidenţă, Toma face acum marea mărturisire de credinţă pascală: 
„Răspunzând Toma, I-a zis: Domnul meu şi Dumnezeul meu!” (In 20, 28). Aceasta 
este cea mai explicită, mai directă şi mai profundă mărturisire a dumnezeirii lui 
lisus din întreaga Evanghelie a IV-a, care, de altfel, este şi singura care îşi des- 
făşoară conţinutul între două mărturisiri ale divinității lui lisus: „„... Dumnezeu era 
Cuvântul” (In 1, 1) şi „Domnul meu şi Dumnezeul meu” (In 20, 28). Mărturisirea 
lui Toma este ultima dintr-o serie de mărturisiri clare din Evanghelia după loan (cf. 
|, 29.49: 3, 2: 4, 42; 6, 09509, 17.33.36; 11. 27; 19, 134 20, 18025). Ea este si 
concluzia și suma tuturor. 


Pentru Toma era, acum, totul clar: lisus Cel Înviat, Domn şi Dumnezeu adevărat, 
era în faţa lui. Toate cele ce i-au fost relatate de către ceilalți apostoli au devenit, 
acum, certitudine. Judecata raţiunii sale era biruită de evidenţă! 


În acest context, presupunem că Toma nu va mai fi pipăit rănile lui Iisus din coasta 
şi din mâinile Sale. De altfel, evanghelistul nici nu consemnează că acest fapt se va 
mai fi petrecut. Toma, copleşit de dumnezeirea lui lisus, nu mai avea nevoie de 
argumente palpabile. De aceea credem că pictarea lui Toma cu degetul în coasta lui 
lisus nu prea este biblică! 


Domnul fericeşte roadele credinţei din nevedere 


Analizând, aşadar, „episodul Toma”, ne întrebăm: Unde va fi greşit, totuşi, apo- 
stolul şi ce nu a luat în calcul în modul său de manifestare faţă de ceea ce i s-a 
relatat? 


Greşeala lui Toma credem că a constat în nesocotirea mărturiei grupului celorlalți 
zece ucenici şi neluarea în calcul a faptului că această mărturie putea să fie expre- 
sia experienţei pascale pe care apostolii au avut-o deja cu Domnul înviat. 


O mărturie este prin ea însăşi rodul unei experienţe personale, fapt pe care Toma 
avea să-l înţeleagă de-abia la întâlnirea lui directă cu lisus, cel înviat. Este exact 
ceea ce doreşte Mântuitorul să precizeze în finalul episodului, când îi va spune lui 
Toma şi, prin el, nouă tuturor, precum şi celor care vor veni după noi, până la 


sfârşitul veacurilor: „Fericiţi cei ce n-au văzut şi au crezut!” (In 20, 29). În acest 
fel, Mântuitorul Hristos fericeşte, acum, roadele credinţei din nevedere. 


Evanghelistul loan reţine această temă cu o intenţie teologică precisă. Ceea ce el 
voia să demonstreze era modul în care lisus cel înviat i-a condus pe ucenicii Săi şi, 
prin ei, creştinătatea viitoare spre maturitatea credinţei pascale: să crezi fără să 
vezi, doar pe baza mărturiilor, înţelese ca rezultat al experienţei altora, adică pri- 
mele dovezi ale celor dintâi martori. 


De fapt, noi trăim, în viaţa de zi cu zi, cu convingeri care vin din mărturia şi expe- 
riența altora. Spre exemplu: Câţi dintre noi am văzut globulele albe sau roşii din 
sânge? Nu cred că mulți! Dar alții le-au văzut și le-au experiat. Şi ne-au spus și 
nouă despre ele. Și nu ne îndoim de adevărul spuselor lor. Aşa e şi cu Domnul 
înviat. Alţii L-au văzut, L-au atins şi au trăit lângă EI. Și ei ne-au transmis nouă. 
De ce pe aceştia să nu-i credem, iar pe alţii, relatând alte adevăruri din experienţe 
personale, să îi credem? 


Maturitatea credinţei pascale 


„Reproşul” făcut de lisus lui Toma, „nu fi necredincios, ci credincios”, rezumă, 
aşadar, întreaga problematică a credinţei în viziunea evanghelistului. Este un 
avertisment pentru primii ucenici ai Domnului înviat, ca şi pentru cei ai Bisericii 
din toate timpurile, şi anume: Învierea lasă să se înţeleagă pentru toţi că mărturia 
celui ce L-a experiat odată pe Domnul înviat trebuie să fie suficientă şi pentru alții 
pentru a crede în El. 


Istoria vieţii lui lisus se cere, aşadar, acceptată, pornind de la mărturiile primare, 
apostolice, şi nu de la „vederea” noastră contemporană. Toma a deschis, în acest 
sens, zbuciumata istorie a credinţei prin ne-vedere a Bisericii viitoare. 


Faptul că loan evanghelistul consemnează că evenimentul relatat a avut loc în a 
„opta zi” nu este nici el lhpsit de o semnificaţie profund teologică, specifică scri- 
sului său. Această zi anticipează, în viziunea sa, „Ziua Domnului“ în care se va 
desăvârşi creaţia primă. Din acest punct de vedere, Învierea este înțeleasă ca fiind 


începutul unei noi creaţii, prin desăvârşirea celei dintâi. 


Aşadar, a vedea şi a crede - este experienţa lui Toma, marcată de postulatele raţiu- 
nii; a crede, fără a vedea - este experienţa pascală marcată de puterea spiritului. 


Concluzionând, putem afirma, totuşi, că apostolul Toma nu va fi fost un „ne- 
credincios”, ci mai degrabă un „logician”, dominat pe moment de prioritatea argu- 
mentelor logicii, şi mai puţin de cele ale mărturiei credinţei. Poate că a fost atunci 
un „mai puţin credincios”, „frate de îndoială” cu Petru de pe valuri! (cf. Mt 14, 31). 


Intrebarea-mesaj pe care o pun, şi la care să ne răspundem fiecare, în parte, este: Pe 
care Toma îl întrupăm, călătorind prin viață? Pe cel care cere doar argumente pal- 
pabile pentru a crede, sau pe cel imaginar, care ar fi trebuit să creadă dincolo de 
ele? 


Să nu înţelegem că aş promova, prin ceea ce am spus, principiul: „Crede şi nu 
cerceta!” Nu! Să cercetăm și să ne fundamentăm credința, pe cât e posibil, pe argu- 
mente! Nu e păcat să cercetăm şi să căutăm argumente pentru propriul nostru crez. 
Dar când cercetarea a ajuns la capăt, nemaiputând să ne ofere argumente, atunci să 
credem şi fără ele. Să ştim, atunci, că cercetarea noastră a ajuns doar la un capăt al 
logicii, că nu e la sfârşit, ci numai la un început, dar la un alt punct de start, unde 
funcționează o altă logică, cu alte argumente. 


Acestea nu mai sunt ale raţiunii, ci ale spiritului, ale credinţei. Şi cred că ele sunt 
mai odihnitoare. Să ajungem la ele! Ele ne vor spune altceva despre ceea ce sun- 
tem, dar, mai ales, despre ceea ce vom fi! 


Pr. Ciprian Florin Apetrei - Duminica lui Toma 

Duminica a doua după Paşti este numită a Sfântului apostol Toma. Evanghelia care 
s-a citit în această duminică ne aduce o dovadă minunată a Învierii lui Hristos, o 
mărturie întărită prin credința apostolului Toma și, împreună cu credinţa lui, 
credinţa mulțimii creştinilor de la începutul istoriei mântuirii până în zilele noastre. 


La prima arătare a Domnului după Înviere apostolilor Săi, aflăm de la Sfântul 
evanghelist loan că „Toma, unul din cei doisprezece, cel numit Geamănul, nu era 
cu ei când a venit lisus” (loan 20, 24). 


Întrebarea legitimă care se ridică este: unde era Toma? Un răspuns pertinent îl 
oferă Sinaxarul Bisericii iacobite siriene din Malabar - India, care arată că din 
Vinerea Sfintelor Pătimiri apostolii nu mai ştiau nimic despre ce se întâmplase cu 
Domnul nostru Iisus Hristos, rămânând ascunşi de frica iudeilor. În noaptea de 
sâmbătă spre duminică, Toma a ieşit de unde erau ascunşi apostolii şi a mers la 
mormântul unde era îngropat trupul Domnului lisus Hristos, dar văzând paza 
militari lor romani, nu s-a apropiat, mergând mai departe să caute mâncare pe care 
să o ducă fraților săi întru apostolie. Când s-a întors, a aflat de la ceilalți apostoli că 
Domnul a înviat şi ei L-au văzut. 


Dovada Învierii cu Trupul a Domnului o constată Sfântul apostol Toma la opt zile 
după Inviere. 


lată ce spune Sfântul evanghelist loan despre acest moment: „Și după opt zile, 
ucenicii Lui erau iarăși înăuntru şi Toma împreună cu ei. Și a venit lisus, uşile fiind 
încuiate, şi a stat în mijloc şi a zis: Pace vouă! Apoi a zis lui Toma: Adu degetul 
tău încoace şi vezi mâinile Mele şi adu mâna ta și o pune în coasta Mea și nu fi 
necredincios, ci credincios” (loan 20, 26-27). Toma a atins Trupul Mântuitorului și 
a spus: „Domnul meu şi Dumnezeul meu!”, iar lisus i-a spus: „Pentru că M-ai 


văzut, ai crezut. Fericiţi cei ce n-au văzut şi au crezut” (loan 20, 28-29). 


Prin arătarea la opt zile după Inviere, Domnul a vrut să confirme marele eveniment 
al Invierii Sale, ferindu-l de orice atac şi de orice formă de contestare, astfel încât 
să dăinuiască drept o certitudine şi realitate pentru cei care însetează după adevăr. 


“Domnul meu şi Dumnezeul meu!”. PS Benedict - cuvânt sensibil şi profund 
despre nevoia de trăire a Invierii ca experienţă a întâlnirii personale cu 
Hristos, nevoie vitală, “ca a unui pământ însetoşat” 


25.04.2020 


PS Benedict Bistriţeanul: „Fiecare dimineaţă este darul învierii pe care ni-l 
oferă Hristos” 


Cuvântul de învățătură al Preasfințiţului părinte Benedict Bistriţeanul, episcopul- 
vicar al Arhiepiscopiei Vadului, Feleacului şi Clujului, rostit în a doua zi de Pașţi, 
luni, 20 aprilie 2020, la Catedrala Mitropolitană din Cluj-Napoca: 


Iubiţi fraţi şi surori de acasă, din biserica din casă! Credinţa în Înviere este cel mai 
important suport pe care cineva poate să îl aibă în această viaţă. Aş zice că, pe de o 
parte este testul suprem, dar mai mult decât testul suprem, aş zice că este puterea 
cea mai mare pe care cineva poate să o aibă pe acest pământ. Dacă frica de moarte 
este cea mai adâncă dintre toate fricile pe care omul poate să le cunoască, credința 
în Înviere este cea mai mare putere pe care cineva poate să o aibă, este cel mai 
consistent suport în această viaţă care, până la urmă, ne determină şi ne generează 
şi o anumită viziune asupra a cine suntem noi în mijlocul acestei lumi şi în ce fel 
trebuie să trăim în această viaţă. Cine nu se mai teme de moarte nu se mai teme de 
nimic, iar credinţa în Înviere înseamnă această biruinţă împotriva morţii, pe care a 
adus-o Hristos. 


În multe momente în care Domnul Hristos i-a întâmpinat pe cei apropiaţi ai Săi, i-a 
întâmpinat cu aceste cuvinte: Nu vă temeţi! Nu vă temeţi! Pentru că de acum 
moartea nu mai înseamnă sfârşitul, ci moartea înseamnă Paştele. Aici este, de 
altfel, şi schimbarea de paradigmă pe care o aduce sărbătoarea Învierii Domnului, 
că moartea înseamnă trecere, moartea înseamnă Paştele nostru personal sau cum ar 
numi-o Lucian Blaga, înseamnă marea trecere, accentuând în acest fel importanţa 
acestui eveniment în viaţa fiecărui om. Şi, cu toate acestea, e tare greu să crezi în 
Înviere în faţa evidenţei mormântului, şi suntem realişti că atunci când stai faţă în 
față cu moartea în mod concret, în mod imediat, direct, e tare greu să te foloseşti de 
această putere pe care am numit-o credinţa în Înviere. 


Dacă este să ne gândim la apropiații Domnului Hristos, la ucenici, la femeile 
mironosiţe, le-a fost tare greu să petreacă cele trei zile de când Domnul a murit 
până a înviat, zile pe care noi le numim zile ale tăcerii. Dar nu o tăcere în sensul de 
linişte lăuntrică, ci o tăcere în sensul de neastâmpăr, în sensul de căutare, de 
cercetare, în sensul de nelinişte, în sensul poate de necredinţă şi de deznădejde. E 
tare greu să crezi în Înviere atunci când Cel care ţi-a promis Învierea se odihneşte 
în mormânt şi nu dă nici un semn, te lasă parcă să-ţi trăieşti agonia, să-ţi trăieşti 
până în adâncime deznădejdea în Cel în care ţi-ai pus toată speranţa vieţii de acum 
încolo şi poate şi a vieţii de dincolo de moarte. Să-ţi pierzi toată speranţa în faţa 
cuvântului pe care tu l-ai auzit, că “Eu sunt Învierea şi Viaţa”... În acele momente, 
Învierea nu părea să fie o realitate evidentă şi de aceea socotim că suferinţa lor a 
fost mare. Cum este, de altfel, şi suferința noastră atunci când trăim o durere mare 
şi când stăm faţă în faţă cu moartea, sentimente de incertitudine, sentimente de 
necredință sau poate chiar de deznădejde. 


În toată această aşteptare par să se individualizeze două categorii: femeile cura- 
joase, pe de o parte şi ucenicii, pe de cealaltă parte, într-un fel identificând şi două 
paradigme, două modalități de abordare a situației. Cea a apostolilor care erau 
prevăzători, care erau prudenţi şi care, potrivit logicii, trăiau o realitate cu frică şi 
s-au retras, ba chiar s-au ascuns în spatele uşilor încuiate. 


lar, pe de altă parte, “metodologia” femeilor mironosiţe, care dincolo de logică, par 
să meargă pe o intuiţie specific feminină, o intuiţie care nu le lasă liniştite să stea 
acasă. Şi au plecat dis de dimineaţă tocmai la mormânt, acolo de unde nu te mai 
aştepţi la mare lucru, pentru că mormântul nu mai înseamnă viaţă, sau cel puţin în 
înţelegerea noastră omenească. ȘI totuşi, în ciuda evidenţelor, ele nu au stat acasă 
ŞI s-au dus înspre mormânt. Ba mai mult, ştiau foarte bine că era o piatră mare pusă 
la uşa mormântului pe care ele nu ar fi putut niciodată să o ridice şi nici nu au cerut 
ajutorul de la nimeni. S-au dus purtate de această intuiție duhovnicească, această 


nelinişte, nerăbdare, ca să se întâlnească cu Domnul, chiar şi mort fiind. Pentru că 
e important să Îl urmezi pe Domnul în slavă, dar e şi mai important să Îl urmezi pe 
Domnul la răstignire şi chiar şi la moarte, asta însemnând fidelitate şi credinţă care 
trece dincolo de logică. Nu este ilogică, dar trece dincolo de logică şi se foloseşte 
de o intuiţie duhovnicească care, în ciuda oricăror evidențe, te face să te duci 
înainte. Acesta este primul moment pe care am vrut să îl evidenţiez în cuvântul de 
astăzi, starea aceasta de incertitudine şi totuşi de nelinişte bună, de neastâmpăr 
duhovnicesc. 


Cel de-al doilea moment, care se vede după Înviere, este nevoia de întâlnire 
personală cu Hristos. Şi femeile, şi apostolii, şi toţi apropiații, până la urmă îşi 
doreau să se întâlnească cu Hristos. Nici unii nu se mulțumesc pur şi simplu cu 
vorbele despre Învierea Lui, ci ei înşişi voiesc acest lucru, să-L vadă pe Hristos, să 
vorbească cu Hristos, să Îl simtă pe Hristos. Este nevoia aceasta umană de a avea 
fiecare o experienţă personală. Nu e suficientă o experienţă colectivă a realităţii lui 
Dumnezeu, a prezenţei lui Dumnezeu în Biserică sau în afară, ci este nevoie de o 
experienţă personală, cu să-L văd pe Domnul, eu să-L simt pe Domnul, eu să vor- 
besc cu Domnul. 


Bucuria Învierii vine ca întâlnire, să nu uităm acest lucru, bucuria Invierii vine ca 


întâlnire personală cu Hristos, nu doar a participa la o veste care ţi se transmite, ci 
întâlnirea noastră cu Hristos. Şi această întâlnire se întâmplă acolo unde nu te-ai 
aştepta. Se întâmplă în faţa mormântului. Ziceam: ce se poate întâmpla bun în faţa 
unui mormânt? Şi totuşi, Hristos cel Înviat se întâlneşte acolo cu femeile 
mironosiţe. Se poate întâmpla în grădină, adică acolo unde ne desfăşurăm noi 
activitatea, la muncă. Se poate întâmpla pe drum, asemeni lui Luca şi Cleopa care 
mergeau în drum spre Emaus. Se poate întâmpla şi în casă, aşa cum s-a întâmplat 
cu cei zece ucenici, iar mai apoi ll ucenici, aşa cum am auzit în Evanghelia de 
aseară, de la Vecernia zilei Învierii. Se poate întâlni Hristos cu noi în orice loc, dar 
acum insist, în casă. 


ŞI sunt trei detalii foarte importante care se pot contextualiza bine în aceste 
vremuri. Cei zece ucenici - şi apoi 1 - se aflau în casă în zi de duminică, când noi, 
în mod special, ar trebui să fim în biserică, la Sfânta Liturghie. De câteva săp- 
tămâni bune noi stăm acasă în zi de Duminică şi ne doare acest lucru. Stăm acasă 
pentru binele nostru, pentru sănătatea noastră, dar totuşi ne doare pentru că nevoia 
noastră religioasă nu se mai împlineşte acum. Dar e primul detaliu foarte impor- 
tant: Duminică, se întâmplă Duminică, ziua Liturghiei, ziua întâlnirii colective, 
comunitare cu Domnul în mod special. 


Un al doilea detaliu foarte important în această relatare evanghelică este că ucenicii 
se aflau în spatele uşilor încuiate. Noi stăm în spatele uşilor închise, încuiate, aca- 
să. Situaţie similară. 


Și al treilea detaliu foarte important, ne spune evanghelistul loan, că stăteau de 
frică în spatele uşilor încuiate. Probabil că nu există un sentiment mai pregnant, 
mai adevărat, mai intens în aceste zile decât frică. Şi chiar dacă, la nivel general, 
informaţiile mass-media ar dori să ne ajute să trecem peste această panică generală, 
totuşi cred că luate individual, din nefericire, toate ştirile, toate informaţiile, sau 
oricum multe dintre ele, dimpotrivă, cresc această frică, sporesc în intensitate 
panica pe care noi o trăim în aceste zile. 


Deci iată, trei detalii foarte importante: în zi de Duminică, în spatele uşilor închise, 
şi stând [ascunși] de frică. 


Dar vestea cea mare este cu atât mai mare, cu cât acolo se întâmplă întâlnirea cu 
Hristos, bucuria. Hristos vine în spatele uşilor încuiate şi le vesteşte, le aduce 
ucenicilor pacea Lui, le aduce bucuria Lui. Pentru că, zic încă o dată, bucuria se 
întâmplă în întâlnire - şi în întâlnirea personală. 


Înţelegem acest lucru şi din comportamentul celui de-al unsprezecelea ucenic, 
Toma, care a auzit de această Înviere de la confrații săi, dar nu s-a mulţumit cu 
atâta, pentru că era nevoie de o experiență personală. Experienţa nu se poate 
transmite, oricât ne-am dori, experienţa se vesteşte, dar nu se poate transmite de la 
unul la altul, este doar personală. 


Şi era firesc ca şi Toma să îşi dorească, asemeni celorlalţi zece, să Îl vadă pe 
Domnul şi era firesc să nu fie mulţumit doar cu vestea, doar cu cuvântul fraților 
săi, chiar dacă eu sunt convins că îi credea pe cuvânt. Dar nu era vorba doar de 
atât, era vorba de mai mult, îşi dorea pur şi simplu ca şi el să Îl vadă pe Domnul, să 
se întâlnească cu Domnul, lucru care se întâmplă peste o săptămână. 


E această nevoie personală a noastră ca noi înşine “să punem mâna” pe Domnul, să 
Îl vedem pe Domnul duhovniceşte şi să zicem “Domnul meu şi Dumnezeul meu!“ 
Răspunsul lui Toma nu este doar al lui, este al nostru. Sunt convins că toți cei care 
sunteți împreună cu noi vă doriţi acest lucru, să-L vedeţi pe Domnul, să-L întâlniți 
pe Domnul, la fel cum ne dorim şi noi, să-L întâlnim pe Domnul, “să punem mâna 
pe EI”, duhovniceşte şi să zicem: Domnul meu şi Dumnezeul meu, Tu eşti sensul 
vieții mele, Tu eşti cel care îmi dă identitate, Tu eşti cel care îmi dă direcție, Tu 
eşti cel care îmi arată vocaţia şi îmi împlineşte scopul... 


Și cel de-al treilea moment vine mai tare înspre noi, pornind de la această ultimă 
idee că avem nevoie de o experienţă personală. Avem nevoie de Înviere, noi toţi 
avem nevoie de Înviere, Înviere ca realitate zilnică, Înviere ca trăire cu Domnul. 
Hristos înviind a schimbat lumea, pe toate le-a făcut noi, aşa am auzit din lecturile 
din aceste zile. De fapt, viaţa noastră înseamnă o continuă moarte şi înviere. Viaţa 
noastră înseamnă moarte odată cu somnul de seară şi înseamnă înviere odată cu 
trezitul de dimineaţă. Faptul că ne trezim dimineaţa este darul Învierii pe care ni-l 
dă Hristos. lar viaţa noastră nu este nici ieri, nici mâine, ci este astăzi, din mo- 
mentul în care Domnul ne trezeşte la viaţă din nou. 


Avem nevoie de Înviere! Avem nevoie de Înviere ca întâlnire personală cu Hristos 
şi îmi vine să zic: ca un pământ însetoşat ne dorim, Doamne, să trăim această 
Înviere! Nu există nevoie mai mare în această lume decât nevoia de Înviere, iar 
această nevoie de Înviere se împlineşte doar dacă ne întâlnim cu Domnul Hristos 
cel Înviat. Şi zic încă o dată, viaţa noastră nu este nimic altceva decât o succesiune 
de învieri, pe modelul şi prin puterea lui Hristos cel mort şi înviat. De aceea, zic 
încă o dată, Învierea este o experienţă personală. Se trăieşte, din nefericire, foarte 
mult la nivel exterior. 


Chiar şi în condițiile date, în condiţii de restrişte, ne pregătim cu toate cele ale 
mâncării, ale gurii, haine potrivite. Dar foarte puţin poate ne pregătim lăuntric. Şi 
zic pregătire lăuntrică în sensul de a sta cu noi înşine, în sensul de a medita, în 
sensul de a încerca să ne întrebăm şi noi: cum trăiesc eu, personal, Învierea, ce 
relevanţă are Învierea lui Hristos pentru mine acum, anul acesta, în această zi? Şi 
ne ferim de a sta împreună cu noi înşine, de a sta în singurătate şi ne aruncăm, 
zicem noi, în întâlniri de tot felul, dar mai puţin în întâlnirea cu Hristos, pentru că 
Hristos nu vine în gălăgie, Hristos nu vine în mijlocul ospeţelor, Hristos vine acolo 
unde este pace şi linişte. Şi chiar dacă ar veni nu L-am auzi în alte condiţii. A trăi 
Învierea la nivel lăuntric înseamnă a face al tău acest eveniment al Învierii şi aş 
folosi un cuvânt mai modern, a metaboliza Învierea, a te pogori în adânc. Şi care 
este adâncul tău? Adâncul tău este mormântul, pentru că adâncul nostru fiind plin 
de păcate este mormântul, şi din nefericire, de cele mai multe ori noi îl sigilăm şi 
nu lăsăm pe nimeni să intre acolo, dar nu-L lăsăm nici pe Hristos să intre ca să 
curețe mormântul şi să intre EI în acel mormânt şi să-l facă luminos - pentru că 
mormântul, de la Învierea Lui, devine izvor de viaţă, izvor de lumină. Şi noi îl 
sigilăm pentru veşnicie, ţinând păcatul ascuns acolo. 


Ba mai mult decât atât, în viaţa noastră personală Îl căutăm pe Domnul acolo unde 
nu este El. De aceea le întreabă Ingerul pe femei: de ce căutați pe Cel viu între cei 
morţi? Şi ne zice şi nouă: de ce [Il căutaţi pe Hristos acolo unde nu este EI? El nu 


este în moarte, el nu este pe aiurea, El este înlăuntrul nostru. Desigilaţi mormântul 
şi lăsaţi-L să intre ca să facă curăţenie şi să se sălăşluiască El acolo şi să devină 
Mormânt purtător de viaţă! În felul acesta încercăm şi noi să trăim, atât cât putem, 
la nivel personal, Taina Învierii. 


Acesta este gândul pe care am dorit să vi-l pun astăzi la suflet. Subliniez încă o 
dată, folosindu-mă de Canonul Învierii, această rugăciune pe care o rostim astăzi 
pentru ca Hristos să ne facă părtași Învierii Lui tot mai mult: Ieri m-am îngropat 
împreună cu Tine, astăzi mă ridic împreună cu Tine, Hristoase. Amin! 


“Sfântul Toma, geamănul nostru...”. Predici la Duminica Tomei. PS Macarie: 
“Câtă nevoie avem de Hristos euharistic acum, câtă nevoie avem de Sfintele 
Taine! Nu ne mulţumim cu un Hristos virtual” 


27.04.2020 


Episcopia Europei de Nord: „Suntem, deseori, nişte Toma rătăcitori prin 
propriile noastre vieţi!” 


Cuvântul episcopului Macarie Drăgoi la Liturghia din Duminica Sfântului apostol 
Toma în Paraclisul Centrului Episcopal din Stockholm, 26 aprilie 2020; 


Dăm slavă Prea milostivului Dumnezeu că am reuşit să săvârșim în fiecare zi 
Dumnezeiasca Liturghie în această Săptămână luminată, iar acum îl avem alături 
pe Sfântul apostol Toma, numit geamănul, unul dintre cei 12 ucenici ai Domnului, 
care era cuprins de un neastâmpăr al inimii, de un entuziasm al inimii, fiindcă aşa 
cum ştim din dumnezeieștile Evanghelii, înainte de Sfintele Pătimiri şi de Răstig- 
nire, Mântuitorul lisus Hristos se pregătea să meargă în Betania pentru a-l învia pe 
prietenul Său Lazăr. Toma neștiind ce avea să facă Domnul, a spus celorlalți 
ucenici: „Să mergem să murim şi noi cu EI” (loan 11, 16). Însă a spus un mare 
adevăr, fiindcă, aşa cum ne încredințează Domnul şi Sfinţii Săi apostoli, trebuie să 
murim împreună cu Domnul, ca să şi înviem împreună cu El. Cum avea să spună 


neîncetat Sfântul apostol Pavel: „M-am răstignit împreună cu Hristos şi nu mai 
trăiesc eu, ci EI trăieşte în mine” (Galateni 2, 20) . 


Totodată, Toma L-a întrerupt pe Domnul în cuvântarea de despărțire de la Cină de 
Taină, când a verbalizat, de altfel, ce gândeau toţi ucenicii, întrebându-L pe 
Hristos: „Doamne, nu ştim unde mergi, cum putem şti calea?”. Deci apostolul 
Toma avea această îndrăzneală pe care o avea şi Sfântul apostol Petru, de a-L între- 
ba pe Domnul şi de a lămuri cele nelămurite. 


lată că s-a oferit un prilej cu totul deosebit după ce lisus Hristos cel Răstignit a 
înviat în prima zi a săptămânii (Duminica), El S-a arătat ucenicilor în foişor, in- 
trând prin uşile încuiate aşa cum intră de atunci mereu prin ușile încuiate ale 
istoriei. I-a întâmpinat pe ucenici, binecuvântându-i, spunându-le: „Pace Vouă!” şi 
suflând asupra lor, le-a împărtășit harul Preasfântului Duh, dăruindu-le puterea de a 
lega şi dezlega păcatele oamenilor. Însă Toma nu era de față şi nereușind să-L 
vadă, ratând întâlnirea cu EI şi aflând de la ucenici că Domnul li S-a arătat, a fost 
covârşit de necazul și durerea de a nu-L fi întâlnit pe Hristos alături de ceilalți 
ucenici. 

E adevărat că ratăm de fiecare dată întâlnirea cu Domnul atunci când nu suntem în 
foişorul Cinei celei de Taină, alături de fraţii noştri întru credință, însă cred că toate 
sunt îngăduite de Domnul, fiindcă, iată, după o săptămână, Hristos iarăşi S-a arătat 
ucenicilor intrând la ei prin uşile încuiate, iar, de această dată, Toma se afla îm- 
preună cu ceilalți ucenici. 


Hristos, după ce i-a binecuvântat, spunându-le: „Pace vouă!”, a mers direct la 
Toma, fiindcă Domnul cunoştea îndoiala lui şi de altfel îndoiala altora care ar fi 
dorit să Îl atingă şi să se convingă prin propriile lor simţuri că este Hristos cel 
răstignit şi înviat. Toma avea să zică ucenicilor după ce aceştia i-au spus că L-au 
văzut pe Hristos: „Dacă nu voi vedea în mâinile Lui semnul cuielor şi dacă nu voi 
pune degetul meu în semnul cuielor şi dacă nu voi pune mâna mea în coasta Lui, 
nu voi crede.” (loan 20, 25). Adică Toma nu s-a mulțumit, nu s-a consolat cu 
mărturia indirectă, chiar dacă aceasta venea de la ucenicii Domnului şi de la frații 
săi. Nu. A dorit să se regăsească cu Hristos, direct, integral, „pe viu”, cum am 
spune, şi Domnul i-a oferit această mare bucurie de a-L întâlni personal, spunându- 
i: „Loma, adu degetul tău încoace şi vezi mâinile Mele şi adu mâna ta şi o pune în 
coasta Mea şi nu fi necredincios, ci credincios!” (loan 20, 27). A răspuns Toma și a 
zis: „Domnul meu şi Dumnezeul meu!” (loan 20, 28). lisus i-a adresat această 
dulce mustrare, această dulce dojană, adăugând o nouă fericire: „Pentru că m-ai 
văzut ai crezut. Fericiţi cei ne n-au văzut şi au crezut!” (loan 20, 29). 


Oare nu Suntem şi noi, deseori, niște Toma rătăcitori prin propriile noastre vieţi? 
Oare putem noi să îl condamnăm pe Toma pentru îndoiala sa din săptămâna în 
care dorea cu ardoare să Îl întâlnească pe Hristos? Oare dacă ceilalți ucenici ar 
fi fost în locul lui nu ar fi reacționat la fel? Oare dacă noi înşine am fi fost în 
locul lui Toma ne-am fi mulțumit cu ceea ce am fi auzit de la cei din jur? Mai cu 
seamă că era vorba de Învierea Domnului, de această mare bucurie, de această 
nesperată și neașteptată bucurie care venea după drama Răstignirii? Cu siguranță 
că nu ne-am fi mulțumit. Am fi dorit să-L întâlnim direct pe Hristos, să-L întâlnim 
în chip deplin pe Hristos, aşa cum ne dorim şi acum în această criză pandemică. 
Câtă nevoie avem de Hristos euharistic acum, câtă nevoie avem de Sfintele Taine! 
Nu ne mulțumim doar să privim slujbele pe internet, nu ne mulțumim doar cu un 
Hristos virtual, ci ne dorim să ne regăsim asemenea Sfântului apostol Toma cu 
Hristos şi să ne convingem cu propriile noastre simţuri că EI este lângă noi şi noi 
suntem lângă El şi să exclamăm aşa cum a exclamat şi Toma cu mare bucurie: 
„Domnul meu şi Dumnezeul meu!” 


Nu vă descurajaţi, prea iubiții mei, fiindcă iată se apropie vremea să ne adunăm 
iarăşi în foişorul Cinei celei de Taină şi să fim în comuniune deplină cu Hristos - 
Bucuria noastră. Însă îl rugăm pe Sfântul apostol Toma să ne călăuzească şi să ne 
ajute. Să ne dăm toată silinţa să fim „încăpăţânaţi” asemenea lui Toma, să fim 


determinaţi asemenea lui Toma şi să Îl dorim pe Hristos, să dorim să ÎL atingem pe 
Hristos, aşa cum a dorit şi apostolul Toma, fără a ne mulțumi cu răspunsurile con- 
venţionale care vin de la cei din jur. Însă deplin ÎI întâlnim pe Hristos numai în 
Liturghia Bisericii, în Casa Domnului. 


După cum ştim, Mântuitorul Hristos a îngăduit absenţa lui Toma din foişor atunci 
când S-a arătat prima oară ucenicilor, tocmai pentru a dovedi ulterior că EI a înviat 
cu trupul Său cel răstignit, care purta rănile cuielor şi lancei. Domnul i-a arătat lui 
Toma şi ucenicilor semnele cuielor și coasta Lui străpunsă. Aşa cum Domnul a 
îngăduit ca apostolul Toma să lipsească și de la prohodirea Preasfintei Născătoare 
de Dumnezeu, să ajungă mai târziu ca să fie deschis mormântul în care a fost 
aşezat prea curatul trup al prea curatei Maici şi atunci s-a constatat că asemenea 
mormântului Mântuitorului și mormântul Maicii Domnului era gol, fiindcă Maica 
Domnului a ajuns pe cea mai înaltă treaptă a dumnezeirii. 


Sfântul apostol Toma L-a propovăduit pe Hristos până în îndepărtata Indie. Acolo, 
ajungând printre băștinași şi aflând că una dintre căpeteniile locale căuta un 
arhitect să-i ridice un palat, Sfântul apostol Toma a primit banii de la acest rege 
local şi i-a oferit săracilor luminându-i pe băştinaşi cu lumina Adevărului. lar cei 
botezați de Sfântul apostol Toma chiar purtau numele lui, fiind numiţi „tomiţi”. 


După o vreme, venind regele să-şi vadă palatul, nu a găsit nimic iar Toma a fost 
pus în lanţuri și condamnat la moarte. Însă fratele regelui a trecut năpraznic din 
această viață şi ajungând în ceruri, acolo a văzut un palat prea frumos, strălucitor. 
Iar îngerii care îi purtau sufletul i-au spus: „Nu este al tău, ci al fratelui tău, ridicat 
de Toma apostolul!” Acesta în chip minunat s-a întors pe pământ, a înviat doar 
pentru o clipă, pentru a-i cere îngăduinţa fratelui său să locuiască în acel palat din 
ceruri, ridicat prin rugăciunea şi milosteniile Sfântului apostol Toma. Desigur, în 
urma acestei minuni şi regele care îl condamnase pe apostolul Toma s-a convertit 
la creştinism iar acele locuri, în îndepărtata Indie, au rămas creştine prin lucrarea 
de apostolat a Sfântului apostol Toma. De aceea, îl rugăm pe Sfântul apostol Toma 
să ne facă şi nouă Casă în ceruri! 


PS Benedict Bistriţeanul: „Ţelul vieţii noastre este acela de a-L întâlni pe 
Hristos Cel înviat” 


Cuvântul de învățătură al Preasfințiţului părinte Benedict Bistriţeanul, episcopul- 
vicar al Arhiepiscopiei Vadului, Feleacului şi Clujului, rostit în Duminica a Il-a 
după Paşti (a Sfântului apostol Toma), 26 aprilie 2020, la Mănăstirea Căşiel, Pro- 
topopiatul Dej, judeţul Cluj: 


Părinților, maicilor, surorilor, fraţilor de acasă! Hristos a înviat! Ne aflăm în cea 
de-a doua Duminică după Paşti, aşa numită a Sfântului apostol Toma. Şi din 


copilărie am fost obişnuiţi să îl numim pe Sfântul apostol Toma, Toma necre- 
dinciosul. Şi cumva această Duminică însemna pentru noi restabilirea lui alături de 
ceilalţi în demnitatea asemănătoare celorlalți. Însă intrând în relatarea evanghelică 
fără grabă, putem înţelege mai mult decât se spune în popor şi între noi, analizând 
traiectoria, prezenţa Sfântului apostol Toma între ceilalți apostoli şi, până la urmă, 
în interiorul evenimentelor care se succed în preajma Învierii Domnului Hristos. 


Evanghelistul loan îl numeşte geamănul. De altfel, în limba aramaică, Toma în- 
seamnă tocmai acest lucru, “geamănul”. Există multe explicaţii pentru ce înseamnă 
“oeamănul”, în cazul său. Eu m-aş opri doar la una singură: Sfântul apostol Toma 
este geamănul meu, este geamănul nostru poate, a celor care trăim sentimente şi 
atitudini foarte diverse în viaţa noastră personală, în relaţia noastră cu Dumnezeu. 


Și dacă este să facem o retrospectivă scurtă a atitudinii şi trăirii apostolilor în prea- 
jma acestor evenimente şi după, imediat înţelegem despre ce este vorba. După 
Vinerea mare, când Domnul Hristos a fost răstignit, când a murit pe cruce şi apoi a 
fost şi înmormântat, trăirile ucenicilor cred că nu au fost unele uşoare. Şi dacă este 
să ne ducem cu gândul dpoarte atunci în vremea lor, înţelegem mai bine acest 
lucru. De ce? Pentru că ei îşi puseseră toată nădejdea în Domnul Hristos, că EI era 
cel care avea să îi mântuiască, şi totuşi, în văzul lor Hristos a fost răstignit şi a 


murit pe cruce. Şi L-au şi pus în mormânt. Şi acum atitudinea cea mai omenească, 
nu duhovnicească, ci cea mai omenească, cea mai rapidă care este? Ce poţi să te 
mai aştepţi de la un mort? Chiar şi un mort care făcuse multe minuni înainte? Dacă 
este pus în mormânt, în faţa unui mormânt nu te mai poţi aştepta la mare lucru. Din 
momentul în care Hristos zăcea în mormânt şi până când ei înşişi s-au întâlnit cu 
EI înviat, cred că trăirile lor au fost foarte grele. Suferinţă multă şi, mai mult decât 
suferinţă, deznădejde. 


Și această deznădejde este exprimată şi de ucenicii Domnului, Luca şi Cleopa, în 
drum spre Emaus. Că ei, întâlnindu-se cu Domnul, fără să ştie că este Domnul, ce 
I-au zis? Că noi credeam că El este cel care avea să ne mântuiască şi acum sunt trei 
zile de când EI zace în mormânt. Grea trăire trebuie să fi avut! EI care L-au urmat 
şi acum conştienţi fiind că EI se afla în mormânt, ce mai pot spera? Aşa că şi 
Sfântul apostol Toma, ca şi ceilalți, a trăit o perioadă foarte grea, aceea între 
Răstignirea Domnului şi înmormântarea Sa şi Înviere, şi mai exact momentul în 
care el a luat contact cu Hristos cel Înviat. Până la urmă, Domnul Hristos, vedeţi că 
îi încredinţează pe apostoli şi pe cei apropiaţi de Învierea Lui indiferent de trăirile 
lor. Şi asta este motiv de optimism pentru noi. 


Sunt convins că şi noi, de foarte multe ori, chiar şi monahi fiind, sau credincioşi 
apropiaţi ai bisericii, acolo în chilia noastră, în cămăruţa noastră, trăim tot felul de 
sentimente. Ne bucurăm de prezenţa Domnului în Înviere, în rugăciune, în desco- 
peririle pe care Domnul le îngăduie uneori, dar trăim şi suferinţe, trăim şi deznă- 
dejdi, trăim şi necredinţa. Cred că nu este nimic neobişnuit în a ne recunoaşte şi 
necredinţele noastre uneori. Cu toate că suntem poate de zeci de ani în Biserică, şi 
în jurul lui Hristos şi ne împărtăşim foarte des, totuşi trăim şi necredinţa. Şi până 
la urma aşa este omul. 


De aceea am zis că Toma este geamănul meu, al nostru, pentru că ne exprimă pe 
noi în ceea ce suntem. El a fost curajos, dacă este să ne uităm în istoria vieţii lui, 
atât cât putem şti din Sfânta Evanghelie, pentru că în momentul în care Domnul 
Hristos le-a pomenit despre patimile Sale, Sfântul apostol Toma, ca un bărbat 
curajos a zis: Să mergem şi noi să murim cu EI! De altfel, şi Petru a zis că “dacă 
toţi se vor lepăda eu sigur nu mă voi lepăda de Tine“. Şi noi cred că am zis de 
multe ori lucrul acesta. Şi apoi numai noi ştim cum am trăit lepădarea în chiliile 
noastre înaintea lui Dumnezeu cu sinceritate. De câte ori nu L-am lepădat pe 
Domnul prin atitudinile noastre şi poate chiar prin necredinţele noastre. El a zis: Să 
mergem să murim cu EI! Şi apoi tot el este cel care, împreună cu ceilalți, s-a 
ascuns. În jurul crucii nu avem foarte multe persoane: o avem pe Maica Domnului 
care L-a iubit cel mai mult şi pe apostolul loan, despre ei ştim. Şi femeile miro- 
nosiţe care se aflau mai în depărtare. Însă apostolii ceilalți au cam fugit toţi, 
inclusiv Sfântul apostol Toma. 


Şi în ziua Învierii ştim că Hristos S-a arătat, erau numai zece de față, din cei 
unsprezece rămaşi, fără luda. Sfântul apostol Toma lipsea, nu ştim unde. Poate să 
fi fost râvnitor şi să se fi dus... în stânga, în dreapta să vadă ce se mai întâmplă, nu 
ştim asta. Şi când a venit şi i-au spus ucenicii ceilalţi că L-au văzut pe Domnul, nu 
a fost convins. Sau haideţi să zicem că, aşa cum era firesc, şi el voia să aibă această 
experienţă a întâlnirii cu Hristos, nu doar să audă din vorbe, de la ceilalți, fie ei şi 
prietenii cei mai buni. Că nici pe noi, până la urmă, nu ne mulţumeşte faptul că 
vreuna dintre maici sau chiar un părinte mai deosebit ne spune că L-a întâlnit pe 
Domnul. Noi înşine am vrea să Îl întâlnim pe Domnul, nu-i aşa? Cred că toţi care 
suntem astăzi aici, în această frumoasă bisericuţă, ne-am dori să ÎL vedem pe 
Domnul, să Îl întâlnim pe Domnul într-o formă sau alta. Nu doar să ştim din 
Evanghelie că EI se arată sau că unii părinți sau maici duhovniceşti au trăit această 
experienţă, ci eu, Doamne, cu vreau să Te văd, eu vreau să Te simt şi experienţa 
mea să fie deplină. 


E tare greu să trăieşti în suferință şi în deznădejde, dar nu e uşor nici să trăieşti 
bucuria. De ce? Pentru că nici în bucurie nu poţi să pătrunzi deplin şi deodată 
pentru că nu eşti pregătit. Ni se întâmplă şi nouă, sunt convins de asta, şi îmi veţi 
da dreptate. Atunci când afli o bucurie foarte mare, când ni se spune ceva, eşti 
rezervat, ca nu cumva să atingi şi bucuria, dar, de fapt, să nu fie adevărat. Nu poţi 
să plonjezi pur şi simplu în bucuria pe care ţi-o vesteşte cineva, ci, de regulă, mai 
aştepţi să vezi cum e. De ce? Pentru că dacă intri prea rapid în bucurie şi nu e reală, 
nu e adevărată, atunci suferința e mai mare şi noi ştim să ne ferim de asta. De 
aceea, când auzim ceva, prima dată mai verificăm: oare sigur e aşa? Şi dacă sigur e 
aşa, apoi avem şi noi curajul să ne bucurăm. Aşa era şi cu Sfântul apostol Toma - 
nu e vorba pur şi simplu că era necredincios, cum se spune, ci era, mai înainte de 
orice, această rezervă, precauţie, să vadă dacă cu adevărat este această bucurie, adi- 
că el însuşi să o vadă. 


Și al doilea lucru foarte important este că avea nevoie el însuşi de o experienţă 
directă a lui Dumnezeu. Singurul lucru care nu se transmite de la un om la altul 
este experienţa. Char dacă cineva dintre frățiile voastre are o experienţă directă a 
lui Dumnezeu poate să spună despre aşa ceva, dar celălalt nu poate să primească 
intensitatea trăirii experienţei celui care o comunică, pentru că experienţa este 
personală. 


Şi era foarte firesc până la urmă ca şi Sfântul apostol Toma să îşi dorească să Îl 
vadă pe Hristos, la fel cum l-au văzut şi ceilalți zece. Şi le-a spus lucrul acesta: 
Dacă nu Îl voi vedea eu însumi pe Hristos, nu voi crede. Nu ştim cum o fi trăit în 
cele opt zile, din momentul în care ucenicii i-au spus că L-au văzut pe Domnul, 
până când el însuşi să Îl vadă pe Domnul, dar putem bănui, putem să facem un 
exercițiu de imaginație. Ce o fi gândit Sfântul apostol Toma în tot intervalul 
acesta? Doamne, eu nu am fost vrednic? Ceilalţi zece te-au văzut, au stat cu Tine la 
Cină, s-au bucurat de Tine şi pe mine mă ţii încă o săptămână. Zic eu acum, pentru 
că acum se întâmplă, dar putea să fie foarte multă vreme. Putea să zică lucrul 
acesta. Doamne, eu nu am fost vrednic, iartă-mă! Sau poate să se frământe şi mai 
tare, să îşi arate nemulţumirea. De ce, Doamne, eu, tocmai cu nu am avut această 
bucurie să Te văd şi ceilalți au avut-o? Nu ştim, ar fi putut să fie multe trăiri în tot 
acest interval, însă cred că râvna de a-L întâlni pe Domnul era foarte prezentă: 
Doamne, nu mai pot fără Tine! Viaţa mea nu are sens fără Tine! Dacă ai înviat din 
morţi şi Te-ai arătat lor trebuie să îmi dai şi mie un semn. 


Și apoi, în a opta zi, vine în acelaşi loc unde se aflau cei zece, de acum unsprezece, 
şi aici e un detaliu foarte important - în zi de Duminică - în spatele uşilor încuiate, 
ascunşi de frică. Cele trei elemente descriu foarte bine şi timpurile în care noi ne 


aflăm şi pe care le-am mai pomenit. În zi de Duminică, când noi ar trebui să fim la 
biserică, în casa lui Dumnezeu, poporul lui Dumnezeu stă închis în case, izolat 
cum se spune acum, de frică. Și atunci vine Hristos, a doua oară de-acum. Şi Se 
arată ucenicilor, dar ucenicii ceilalţi probabil că nu mai aveau nevoie, că ei Îl 
văzuseră, ştiau că înviase, dar avea nevoie Toma. Şi s-a îndreptat direct spre el: 
Toma, vino şi atinge cu mâinile tale semnele cuielor şi coasta Mea, şi nu fi 
necredincios, fii credincios! N-a mai avut nevoie Sfântul apostol Toma să ÎL mai 
atingă, nu ne mai spune Sfântul evanghelist loan că ar fi venit să pună degetul, că 
nu mai e nevoie. Când Domnul te cheamă pe nume nu mai e nevoie de altceva. 
Până atunci da, că aşa suntem noi, oamenii, avem nevoie să punem mâna. Simţul 
văzului este cel mai complet din cele cinci simţuri. Când auzi ceva, există şi 
expresia asta, “mi s-a părut că am auzit”. Dar nu ești sigur, dacă cineva îţi spune că 
nu € nimic, îi dai crezare. Mirosul, cu atât mai mult. Dar când e vorba de văz şi 
simţul tactil, când pui tu mâna, atunci pare să fie mai adevărat. Deşi nici atunci, că 
ni se întâmplă şi asta: am văzut nu ştiu ce, zicem noi şi celălalt zice: “ţi s-a părut” 
şi îl credem. Dar aşa e omul, vrea să pună mâna. 


De fapt Hristos, în dialogul pe care îl are cu Toma, a opta zi, schimba perspectiva 
şi zice că sunt mai fericiți cei ce nu au văzut şi au crezut. ŞI, într-un fel, am fi 
tentaţi să zicem că nu e nevoie să Il vedem pe Dumnezeu aievea, ci, pur şi simplu, 


e nevoie să credem. Aici €, de fapt, vorba despre altceva. E adevărat că noi trăim 
foarte mult din viaţa noastră prin credinţă, adică credem că EI există, credem că El 
ne poartă de grijă, credem. Pentru că auzim Evanghelia, pentru că suntem aproape 
de Biserică, etc. Dar nu înseamnă că a-L vedea pe Hristos nu este un ţel mai înalt 
decât credinţa. Pentru că Părinţii mari ai Bisericii despre asta vorbesc, că Îl văd pe 
Hristos, Îl văd pe Dumnezeu. Credinţa este un drum până la vedere. 


Dar unde e problema aici? Problema era că Toma îşi închipuia că această întâlnire 
cu Hristos este una fizică. Şi de asta Hristos zice: nu asta este cea mai importantă, 
vederea fizică, dar cel mai important lucru este întâlnirea cu Hristos. Şi în felul 
acesta ne dă nouă şansă, celor care trăim la 2000 ani după aceste evenimente, să ne 
întâlnim cu Hristos, să Îl vedem. Noi nu Îl mai putem vedea fizic, aşa cum era El 
atunci, pentru că S-a înălţat la Ceruri, dar vederea lui Hristos există. ŞI care este 
această vedere a lui Hristos? Este una lăuntrică, pe care omul lui Dumnezeu, omul 
curat cu inima, aşa zice evanghelia după Matei, în Predica de pe munte: Fericiţi cei 
curaţi cu inima. De ce zice “curaţi cu inima“? Păi ca să vezi fizic nu trebuie să fiu 
curat cu inima, dar pentru că este vorba de vederea lăuntrică, inima trebuie să fie 
curată, acolo Îl vezi pe Hristos. Şi culmea că acea vedere lăuntrică nu mai este 
însoţită de dubii. 


Ca şi în cazul Sfântului apostol Toma, paradoxal, el se încrede în simţuri, dar pe de 
altă parte, prin replicile pe care le dă fraţilor săi, de fapt are neîncredere, are dubii 
în ceea ce priveşte simţurile: dacă nu voi vedea eu, dacă nu voi pune mâna eu, deşi 
ceilalți i-au spus că L-au văzut. El însuşi avea dubii în simţurile nostre fizice, 
omeneşti. Şi atunci Domnul zice: nu asta e vederea adevărată, care va veni de 
acum încolo, ci vederea adevărată este cea din inimă şi credinţa - de fapt că primim 
pur şi simplu ceea ce Biserica ne spune, ci credinţa înseamnă experienţă. 


Și frăţiile voastre, şi noi până la urmă, ne-am făcut călugări din această dorinţă, de 
a ne întâlni cu Hristos. E tare important acest lucru şi această întâlnire cu Hristos să 
ne conducă la acea concluzie: Domnul meu şi Dumnezeul meu! Eu să Îl văd pe 
Hristos, eu să Îl simt pe Hristos. Poate pare mult ceea ce spunem acum, însă 
Părinţii ne-au făgăduit acest lucru. Sigur că noi trăim aşa cum putem şi cât putem, 
iar Domnul când va binevoi să ni se descopere Se va descoperi, însă țelul creş- 
tinului este acesta, de a-L vedea pe Hristos, încă o dată zic, nu fizic, dar lăuntric, în 
inimă. 


Și iarăşi mă întorc la chilia noastră pentru că mă adresez în mod special frăţiilor 
voastre, care faceţi din chilie Rai şi încercăm şi noi să facem din chilie Rai, în 
chilie se întâmplă foarte multe lucruri. Trăim şi suferinţa, trăim şi iadul uneori, 


pentru că ne simţim singuri, ne simţim părăsiți poate de Dumnezeu, dar trăim şi 
Raiul, pentru că pacea pe care a vestit-o de atâtea ori Hristos în preajma Învierii 
uneori ne este îngăduită şi nouă, acolo, în ungherul nostru care stă faţă în faţă cu 
Domnul. Şi e tare bine. Şi Evanghelia de astăzi ne încurajează în acest lucru, pe 
noi, cei din mănăstiri, dar şi pe ceilalți, din lume. Ţelul principal, scopul final al 
vieţii noastre este acesta: de a ne întâlni cu Hristos cel Înviat. 


De aceea, Sfântul apostol Toma ne devine şi nouă un model, într-un fel, un model 
de căutare, de cercetare, de nelinişte bună, până când şi noi ne întâlnim cu Domnul. 
Și aş mai adauga lucrul acesta: ne cheamă să nu fim leneşi, iertaţi-mi exprimarea 
poate un pic dură, şi să nu ne mulţumim cu puţin. Ne cheamă să fim foarte harnici 
şi râvnitori şi să Îl chemăm pe Domnul foarte des, neîncetat: Doamne, lisuse 
Hristoase, Fiul lui Dumnezeu, miluieşte-mă pe mine, păcătosul/păcătoasa şi lumea 
Ta! Acesta este darul de Înviere pe care ni-l aduce astăzi Sfântul apostol Toma, 
posibilitatea de a ne întâlni cu Domnul Hristos. 


Predica vie a PS Macarie despre tânjirea arzătoare după Domnul a Sfântului 
apostol Toma vs. formele de necredinţă distrugătoare din lumea de azi. 
Primejdia ratării întâlnirii cu Dumnezeu şi a pierderii roadelor duhovniceşti 
prin “relaxarea de după Paşti şi, în general, prin negrija şi influenţele lumești: 
“Să nu ne lăsăm de rugăciune şi de pocăință!” 


(desen-icoană de Gabriela Mihăiţă David) 


PS Macarie Drăgoi: Dacă apostolul Toma a „ratat” întâlnirea cu Domnul, o 
putem „rata” şi noi i 


Ardea de dorul lui Hristos 


' Duminica Sfântului apostol Toma, 11 aprilie 2010, în Biserica parohiei româneşti „Sfântul 
mare mucenic Gheorghe ” din Stockholm. 


A rămas în popor sintagma „Loma necredinciosul”, dar necredinţa sfântului 
apostol este cu totul diferită față de necredinţa care e păcat sau împotrivire față de 
Duhul Sfânt. Reacţia Sfântului apostol Toma se explică mai degrabă printr-o 
exigență impusă sieşi decât printr-un act de lipsă de încredere în Domnul. Auzind 
de la ceilalți apostoli că L-au văzut pe Domnul înviat, Toma a refuzat să creadă 
acestor mărturii şi a rostit cunoscutele cuvinte: „Până nu voi vedea rănile Sale şi 
până nu voi pune degetul meu în acestea, nu voi crede.” 


De fapt, Sfântul apostol "Toma ardea atât de tare de dorul lui Hristos, încât, atunci 
când a auzit vestea, nefind martor, şi-a interzis orice mângâiere până când nu va fi 
fost el însuşi obligat de evidenţă să-şi dea drumul acelei bucurii pe care Mân- 
tuitorul le-o promisese ucenicilor Săi, la ultima convorbire cu ei dinaintea Pati- 
milor: „Deci şi voi acum sunteți trişti, dar iarăşi vă voi vedea şi se va bucura 
inima voastră şi bucuria voastră nimeni nu o va lua de la voi” (loan 16, 22). 
Aşadar, mai degrabă am putea parafraza spusele Sfântului apostol 'Toma astfel: 
„Dacă nu voi vedea, în mâinile Lui, semnul cuielor, şi dacă nu voi pune degetul 
meu în semnul cuielor, şi dacă nu voi pune mâna mea în coasta Lui, nu voi intra 
întru bucuria Domnului Meu” (loan 20, 25; Matei 25, 21). 


La aceasta se adaugă faptul că ucenicii Domnului nu ştiau când va mai veni Acesta 
şi li Se va arăta. Cât de greu trebuie să fi fost pentru Sfântul apostol Toma să 
realizeze că a ratat, poate, unica întâlnire cu Domnul cel Înviat! Şi din acest motiv, 
aşadar, apostolul Toma Îl provoacă, într-un fel, pe Hristos. 


„Necredinţa” apostolului Toma nu este, prin urmare, scepticism, nici îndoială. Este 
gestul aproape disperat al ucenicului de a respinge orice fel de consolare a propriei 
sale doriri, a propriei sale iubiri pentru Domnul, prin delegaţie, adică prin inter- 
mediul celorlalți. El nu a primit să-şi spună sieşi: Mă pot bucura şi eu alături de 
ceilalți, chiar dacă nu am avut parte de El. 


Mustrarea lui Hristos, atunci când îi descoperă ucenicului Său rănile, o putem 
înţelege şi astfel: Nu aţi înţeles încă faptul că de acum, după Înviere şi după ce Se 
va pogori Duhul Sfânt, nu mai trebuie să fiu prezent fizic, ca până acum, cu voi, 
pentru ca voi să aveţi parte de Mine. Fericirea întru Domnul nu mai depindea, 
adică, ca până atunci, de prezenţa Sa istorică. Relaţia vie cu Hristos devine o relație 
duhovnicească, întru Duhul. 


Aşadar, necredinţa lui Toma nu este un păcat, pentru că nu este ceea ce înțelegem 
astăzi prin necredință. Ce bine ar fi dacă necredincioşii zilelor noastre ar fi ca 
apostolul Toma! Ce bine ar fi dacă necredincioşii zilelor noastre ar refuza să creadă 


pentru că, de fapt, sunt mistuiţi de dragostea lui Dumnezeu şi vor să-L atingă şi să 
strige de bucurie! Dar nu este aşa. Astăzi ne confruntăm cu diferite tipuri de 
necredință, una mai rea decât alta. 


Este necredința ateilor declaraţi, a celor care duc război neîncetat lui Dumnezeu şi 
creştinilor. Şi, deşi veacurile moderne au arătat din plin la ce duce ateismul 
militant, responsabil de moartea groaznică a sute de milioane de oameni, totuşi 
vedem că şi astăzi, sau poate chiar mai mult astăzi, ateii militanți sunt lăudaţi, 
promovați, eroizaţi. Sunt prezentaţi ca adevăratele instanţe morale ce au dreptul să 
ÎI judece pe Însuşi Dumnezeu şi, desigur, pe creştini, pe cei credincioşi, care sunt 
atât de disprețuiţi, încât trec drept oameni inferiori faţă de atei. 


Există şi necredința seculariştilor, care, fără a contesta pe față pe Dumnezeu sau 
Bise-rica, îşi propune cu tot dinadinsul să-l evacueze din viaţa socială şi din 
spaţiul public. Sunt cei care vor să scoată icoanele şi orele de religie din şcoli, cei 
care nu vor să accepte că Biserica are un cuvânt de spus în treburile publice, cei 
care nu admit ca creştinii să îşi promoveze punctele de vedere sau să-şi apere 
interesele în societate. 


Există necredinţa făţarnicilor, a celor care pretind că şi ei cred în Dumnezeu, dar nu 
acceptă Biserica şi învăţăturile de credință ale acesteia. Fi pretind că Biserica ar fi 
o structură de putere care îndoctrinează şi falsifcă învățătura Domnului. Fac 
aceasta doar pentru a răstălmăci şi a întoarce pe dos Scripturile şi poruncile evan- 
ghelice. Sunt cei care vor să Îl transforme pe Dumnezeu într-un vehicul al 
propriilor lor ideologii, cei care vor să-L transforme pe lisus într-un fel de proto- 
comunist, într-un fel de progresist avant la lettre, care ar fi de acord cu căsătorii 
homosexuale şi cu alte blestemăţii ale societăţii de astăzi. 


Există, de asemenea, necredința fraţilor mincinoşi (v. Galateni 2, 4), a celor despre 
care apostolul Ioan spune: „Dintre noi au ieşit, dar nu erau de-ai noştri, căci de-ar fi 
fost de-ai noştri, ar fi rămas cu noi; ci ca să se arate că nu sunt toţi de-ai noştri, de 
aceea au ieşit” (| loan 2, 19). Sunt cei care suferă de aceeaşi boală ca luda 
Iscarioteanul, care au venit pentru alte scopuri în rândurile noastre, ale celor din 
Biserică, cei care trădează. Cu frică să ne gândim şi la aceştia, căci Mântuitorul a 
spus: „vai aceluia prin care vine sminteala!” 


Multe feluri de necredință sunt astăzi în lume! Dar să îndrăznim, căci Hristos a 
biruit lumea! Să ne ferim de aluatul fariseilor şi irozilor, adică de aluatul acestor 
învățături ale minciunii, ale necredinţei, să ne păzim de aluatul ateismului, de 


aluatul secularismului, al neo-ereziilor, de duhul vicleniei şi trădării! Să dea 
Domnul ca, dacă ne confruntăm cu necredinţa, aceasta să fie asemenea celei a 
Sfântului apostol Toma, şi să nu fie ca cea a vrăjmaşilor lui Hristos! 


Din dorinţa de a-l revedea pe Hristos provine refuzul lui Toma de „a crede” 


În perioada de după Paşti suntem, poate, tentaţi, după îndelungă postire, să mai 
slăbim frâiele nevoinţei duhovniceşti, să ne „relaxăm”. Această stare, de înţeles 
într-o anumită măsură, ne poate face să pierdem tocmai roadele duhovniceşti ale 
ostenelilor noastre. 


Cum să facem să fim la fel de vii, de râvnitori şi de atenți duhovniceşte şi după 
Paşti? Luând aminte la exemplul Sfântului apostol Toma. lată, dintre toți cei 11 
ucenici ai Domnului, singur Toma nu s-a aflat atunci când li S-a arătat Hristos cel 
Înviat. De aici reacţia binecunoscută a Sfântului apostol Toma, care spune că nu va 
crede până când nu va pune el însuşi degetul în rănile Domnului. 


Această atitudine a lui Toma nu este izvorâtă din păcatul necredinţei. Toma nu a 
spus că nu crede pentru că ar fi fost sceptic sau pentru că s-ar fi îndoit. Şi nici nu 
are, în acest caz, o credință asemenea tatălui copilului lunatic, ce spusese: „Cred, 
Doamne, ajută necredinţei mele!”. Ci lui Toma i se frângea inima pentru că nu a 
fost şi el de faţă când a venit Domnul. Cât de mult s-a frământat şi ce mult l-a durut 
pe apostolul Toma că nu a fost şi el de faţă când S-a arătat Hristos ucenicilor Săi! 


Din această dorinţă arzătoare de a-L revedea pe Hristos provine şi refuzul său de a 
„crede”. Cu alte cuvinte, apostolul Toma spune: Nu voi avea pace până nu-L voi 
vedea eu însumi pe Domnul Inviat! 


Să tânjim după Domnul 


Aici mai este o taină: apostolul Toma reprezintă starea încă nedesăvârşită a uce- 
nicilor dinaintea Pogorârii Duhului Sfânt. El voia neapărat să aibă parte de 
prezenţa istorică, fizică a Mântuitorului. Nu înţelegea încă, aşa cum nu înțelegeau 
nici ceilalți ucenici, că de acum vor avea parte de Duhul Domnului, că vor avea 
parte întru Duhul de Domnul Înviat, iar nu ca şi până atunci, de prezenţa Sa 
istorică. Din acest motiv, atunci când Domnul îi spune lui Toma: „Fericiţi cei care 
nu au văzut şi au crezut!”, se referă şi la toţi cei care Îl cunosc pe Hristos întru 
Duhul, fără să fi avut parte de prezenţa Sa istorică. 


Dar să revenim cu gândul la Toma. Ce freamăt al inimii, ce doruri nespuse, ce 
ardoare ferbinte va fi avut Toma apostolul aşteptându-L pe Domnul! Cât de intensă 
va fi fost aşteptarea sa! Aşa trebuie să dăm dovadă şi noi de ardoare, aşa trebuie şi 
noi să tânjim după Domnul! Să conştientizăm că, iată, dacă şi apostolul Toma a 


A 


„ratat” întâlnirea cu Domnul, o putem „rata” şi noi. 


Dar, pentru a nu ni se întâmpla acest lucru, ce avem de făcut? Să stăm nedezlipiți 
de ceilalți ucenici ai Domnului. Adică să stăm nedezlipiți de Sfânta Biserică, de 
Sfintele Taine, de părinţii duhovniceşti, de prietenii şi fraţii întru Domnul. Să stăm 
împreună cu cei care-L aşteaptă pe Domnul. Să nu ne întovărăşim cu cei care au 
alte preocupări, să nu care cumva să ne trezim că mergem pe alte căi, unde nu este 
Domnul! 


Să stăm nedezlipiţi de Domnul şi de cuvintele Sale! Să nu ne lăsăm furați de grijile 
lumești, de cuvintele altor învățături, ci ca Maria să stăm la picioarele Domnului şi 
să-L ascultăm întru smerenia inimii. Să avem aproape Evangheliile şi Epistolele 
apostolilor. 


Să nu ne lăsăm de rugăciune şi de pocăință. Și, astfel, vom avea sufletul treaz şi 
veghetor, vom fi asemenea fecioarelor înțelepte, cu candelele duhului aprinse, iar 
nu precum fecioarele neînțelepte, care, din negrijă duhovnicească, au „ratat” 
întâlnirea cu Mirele! 


(Din: țMacarie, Drăgoi, Episcopul Europei de Nord, Să topim ghețarii 
sufletului! 10 ani cu Hristos în Scandinavia, Editura Sophia, 2018) 


Încredinţarea lui Toma - Predica părintelui Hrisostom de la Putna: “Noi nu Îl 
credem pe Dumnezeu şi nu ne încredem în EI! V-aţi pus în palma lui Hristos! 
De ce nu staţi cuminţi acolo? De ce vă agitaţi? Sunteţi în palma Lui! Unde poţi 


fi mai ocrotit şi mai lipsit de griji?” 


“Aceste semne din palme, de la picioare, din coastă, aceste semne au devenit 
pecetluirea acestei iubiri. A acestei iubiri care face ca omul să fie una cu Dumne- 
zeu pentru că relaţia este personală şi este iubitoare. Domnul meu şi Dumnezeul 
meu!” 


(icoana de Gina-Maria Pilipovici) 


Protos. Hrisostom - Predică la Duminica Sfântului apostol Toma (a doua după 
Paști) Mănăstirea Putna, 8 mai 2016: 


Hristos a înviat! 


Ziua de astăzi este o zi foarte importantă pentru viaţa noastră duhovnicească pentru 
că, dacă în săptămâna ce a trecut am fost alături de cei care au fost numiţi de Însuşi 
Hristos martorii Învierii sale - pentru că le-a zis Hristos: Voi sunteţi martorii Mei - 
astăzi roadele Învierii sunt gata să fie puse întru lucrare. Astăzi începem să lucrăm 
ceea ce Hristos a realizat în inimile noastre. Astăzi începem să ieşim şi noi în lume. 


Dacă am auzit în Evanghelie că ucenicii stăteau în prima zi a săptămânii, cum zice 
Sfântul evanghelist, ascunşi de frica iudeilor, de astăzi începând ei au ieşit la pro- 
povăduire, de astăzi începând ei au ieşit cu curaj să arate oamenilor că Hristos a 
murit şi a înviat pentru noi toți şi că nu este obiect de ocară Crucea. Chinurile, 
semnele cuielor, nu mai sunt semne şi urmări ale ocării pentru care Hristos a 
coborât pe pământ. 


Până şi astăzi vedeţi că sunt mulți oameni care se numesc pe ei înşişi pocăiţi şi încă 
ei spun că Hristos a fost ocărât, Crucea este obiect de ocară şi că această Cruce nu 
trebuie ridicată deasupra pentru că ne aduce aminte că noi L-am răstignit şi că ne 
aduce aminte că asta este o pată şi o ruşine pe obrazul Bisericii, fără să înţeleagă ei, 
sărmanii, că Hristos S-a întrupat, S-a răstignit şi a înviat din iubire. Nu l-au auzit ei 
pe Sfântul loan evanghelistul zicând că atât de mult a iubit Dumnezeu lumea încât 
pe Unicul Său Fiu L-a dat pentru noi? L-au auzit, desigur, dar nu l-au crezut şi de 
aceea ei sunt încă în întuneric, de aceea credinţa lor este slabă. 


Ce spune Sfântul Pavel că este credinţa? În Epistola către Evrei găsim o definiţie a 
credinţei şi zice Sfântul Pavel că este încredințarea celor nădăjduite şi adeverirea 
celor nevăzute. Adică această credinţă urmează nădejdii noastre şi această credinţă 
aduce lumea nevăzută în lumea aceasta, văzută; uneşte cerul cu pământul. Alt scop 
nu are credinţa. 


Și duminica de astăzi, numită şi Duminica Tomei, în care ne este pus înainte acest 
Sfântul apostol Toma, pe care de prea multe ori îl înfierăm cu apelativul de necre- 
dincios, spunând de multe ori că “parcă eşti Toma necredinciosul“. 


Dar oare Toma era necredincios? De ce spunem aşa? Din cauza acelui cuvânt pe 
care el l-a auzit din gura Mântuitorului: Nu fi necredincios, ci credincios. Dar asta 
nu înseamnă că el era necredincios! Mântuitorul l-a avertizat mustrându-l pentru că 
era doar EI cu ucenicii Lui! 


Petru, care se lepădase de EI de trei ori, n-a auzit mustrare din gura Mântuitorului. 
De ce? Spune Sfântul loan Gură de Aur: pentru că Hristos n-a vrut să fie ruşinat 
ucenicul Lui în faţa iudeilor. N-a vrut să-l ruşineze. De data aceasta Mântuitorul 


era doar EI cu ucenicii Lui şi atunci l-a dojenit ca un Părinte iubitor. Şi a zis: <Ai 
grijă, Toma! Nu cumva ca îndoiala asta a ta, nu cumva tristeţea asta a ta să se 
transforme în necredinţă. Ai grijă! Şi transformă toate acestea în credinţă, pentru că 
de tine depind şi ceilalui!> 


Și, într-adevăr, de credinţa aceasta depindem noi toți. De ce? Am să vă spun. 
Sfântul Roman Melodul, într-un condac al său, spune ca şi cum ar fi spus Toma: 
Cum pot eu să cred cuvintelor voastre - adică ale ucenicilor, ale apostolilor, care 1- 
au povestit că L-au văzut pe Mântuitorul, pe Stăpânul - cum pot eu să cred aceasta, 
aceste lucruri de necrezut? Oare Păstorul când apare nu Se îngrijeşte de turma Sa? 
Am înţeles: Bate-voi păstorul şi se va risipi turma. Dar a apărut Păstorul! A înviat! 
Nu Se va îngriji de turma Lui? Cum de n-a zis: <Pe Toma unde l-aţi lăsat?> Cum 
de n-a zis: <Dar Toma unde este?> A uitat EI de ucenicul care a zis: Să murim 
împreună cu El atunci când EI Se pregătea să meargă spre Cruce? 


Gândiţi-vă, el lipsea. Era o durere foarte mare a tuturor ucenicilor. Şi această 
durere şi frică cauzată de lipsa Mântuitorului şi a acelei nădejdi care încă, iată, nu 
era încredințată, credinţa încă nu avea toate elementele ca să poată să rămână tare. 
Credinţa, aşa cum a zis Sfântul Pavel, vă reamintesc, este încredințarea celor 
nădăjduite. Ei nădăjduiau că Acest lisus îi va izbăvi din moarte. 


Vă aduceți aminte de Luca şi Cleopa, cum I-au zis ei [lui Hristos, pe calea spre 
Emaus], neștiind că este Mântuitorul: Şi iată, este a treia zi de când a murit. Acest 
lisus nu numai că a fost prins, dar a fost şi răstignit. Nu numai că a fost răstignit, 
dar a şi murit. Şi nu numai că a murit, dar iată, este a treia zi şi încă nu ştim nimic 
de El. Şi toţi râd de noi. Şi atunci credinţa noastră cum poate fi cu putință? Nădej- 
dea noastră se pare că va fi ruşinată. 


Aceste gânduri se ridicau în inimile ucenicilor atunci când Mântuitorul a intrat la ei 
şi le-a zis: De ce se ridică astfel de gânduri în inimile voastre? Vedeţi-mă că Eu 
Însumi sunt. Şi le-a arătat mâinile şi coasta Lui. Le-a arătat și ucenicilor şi i-a 
încredinţat. Toma, însă, nu era. Şi Toma a trebuit să rămână cu această durere încă 
o săptămână. Era Toma cel îndurerat, nu Toma cel necredincios. Era Toma cel 
neîncrezător, poate, dar nu necredincios. Și atunci când a venit Hristos, cum zice 
troparul zilei de astăzi, prin uşile încuiate, la fel cum ieşise din mormântul 
pecetluit, reiterând, dacă vreţi, învierea Sa pentru Toma, a apărut în mijlocul 
ucenicilor prin uşile încuiate şi S-a dus direct la Toma. ŞI i-a zis: Adu degetul tău 
şi pune-l în semnele cuielor şi adu mâna ta şi o pune în coasta Mea şi nu fi 
necredincios, ci credincios! A venit special pentru Toma. Pentru ucenicul care 


singur, dintre toți ucenicii, a zis: Să murim împreună cu EI! Şi atunci Toma a zis 
acel cuvânt unic în Noul Testament: Domnul meu şi Dumnezeul meu! 


Poate ştiţi că în Roma, începând cu Aurelian, toţi împărații pretindeau de la supuşii 
lor să fie cinstiți ca nişte zei. Și atunci apelativul era <Dominus et deus>. Adică 
domn şi dumnezeu. 


lată, însă, că Toma zice: Domnul meu şi Dumnezeul meu. Pentru că tot Sfântul 
Roman Melodul subliniază un lucru foarte important: Mântuitorul nu Şi-a arătat 
firea Sa lui Toma, ci i-a arătat semnul cuielor şi coasta cea împunsă. I-a arătat 
semnele dragostei lor, dragostei pentru ei. Hristos a venit din dragoste, dragostea 
Lui şi dragostea Tatălui. Şi aceste semne din palme, de la picioare, din coastă, 
aceste semne au devenit pecetluirea acestei iubiri. A acestei iubiri care face ca 
omul să fie una cu Dumnezeu pentru că relația este personală şi este iubitoare. 
Domnul meu şi Dumnezeul meu! 


Două aspecte ale credinţei aş vrea să subliniez în ziua de astăzi. Primul aspect 
este acela al încredinţării. Nu este de ajuns să crezi că există Dumnezeu. Nu 
spune Sfântul Iacov: Tu-mi spui mie că crezi în Dumnezeu, dar şi dracul crede şi 
se cutremură! Arată-mi mie din fapte credinţa ta - dar ce fel de fapte? Noi nu e 
vorba că nu credem în Dumnezeu; noi nu Îl credem! 


— Noi nu Îl credem când zice că a făcut toate pentru noi şi este gata din nou să 
facă acelaşi lucru pentru unul singur! 

— Nu Îl credem pe Dumnezeu Tatăl că atât de mare I-a fost iubirea încât L-a 
trimis pe Unicul Său Fiu să fie batjocorit, să fie omorât pentru noi. 

— Nu Îl credem pe EIristos că El de bunăvoie Şi-a întins mâinile pe cruce şi S-a 
lăsat pironit pe cruce pentru ca noi să vedem nu ruşinea, ci braţele întinse 
pentru a ne îmbrăţişa în iubirea Lui. 


Și noi, mai departe, credem că Hristos a venit doar pentru păcatele noastre. Dar 
păcatele noastre sunt mai importante sau mai presus decât iubirea Lui? Hristos a 
venit pentru iubirea Tatălui şi iubirea aceasta şterge orice păcat. Noi nu Îl credem 
pe Dumnezeu şi nu ne încredem în EI! 


Cum ne spunea părintele nostru de multe ori: “Voi, care aţi venit în mănăstire şi v- 
aţi lepădat şi v-aţi aşezat la picioarele Lui, voi v-aţi pus în palma lui Hristos! De ce 
nu staţi cuminţi acolo? De ce vă agitaţi? Sunteţi în palma Lui! Unde poţi fi mai 
ocrotit şi mai lipsit de griji?“ Pentru că grija aceasta alungă credinţa, acea credinţă 


care te face să izbucneşti în zisele Sfântul apostol Toma: Domnul meu şi Dumne- 
zeul meu! 


Deci primul aspect al credinţei, foarte important, şi aş vrea să-l reţineţi, să-l 
puneţi în inimile dumneavoastră, este încredințarea. A te încrede în Dumnezeu, 
a-L crede pe Dumnezeu şi a-L lăsa pe EI să-ţi rânduiască viaţa cum ştie El mai 
bine. 


Al doilea aspect al credinţei pe care o înţelegem din cuvintele Mântuitorului către 
Sfântul apostol Toma, Şi nu fi necredincios, ci credincios, este acela că ar trebui să 
ne încredem nu numai în cuvântul Mântuitorului, ci şi în cuvintele ucenicilor Lui şi 
ale ucenicilor ucenicilor Lui şi ale ucenicilor ucenicilor ucenicilor Lui, pentru că El 
a zis: Cine vă primeşte pe voi, pe Mine Mă primeşte. Și cine Mă primeşte pe 
Mine, primeşte pe Cel Care M-a trimis pe Mine. În Biserica noastră este ierarhie 
pentru că ierarhia urmează legii celei calde a iubirii. Ascultarea este cea care ţine 
această ierarhie, nu tirania. Nu este democraţie în Biserică, pentru că în democraţie 
legea este rece şi legea aceasta rece duce, până la urmă, la toleranța care face con- 
fuzie între bine şi rău. 


Dumnezeu ne-a ales pe noi şi nu noi pe El. Şi foarte bine că a făcut aşa, pentru că 


are şi căderea de-a face. EI este Creatorul şi nu noi. Eu v-am ales pe voi, zice 
Hristos ucenicilor, nu voi M-aţi ales pe Mine. De aceea trebuie să ne încredem şi în 
cuvântul lui Hristos şi în cuvântul apostolilor şi al preoților, care au primit această 
încredințare şi această putere prim mâna apostolilor. Pentru că, dacă nu facem 
aceasta, nu putem auzi acel cuvânt pe care tot în ziua de astăzi l-a auzit Toma: 
Pentru că M-ai văzut, ai crezut, Tomo. Fericit este cel ce n-a văzut şi a crezut. La 
cine Se referea, dacă nu la noi? Fericiţi vom fi dacă vom crede şi fără să vedem. Şi 
dacă ne vom încrede şi fără să observăm sau să fim încredinţaţi prin cele văzute, 
pentru că noi nădăjduim la cetatea aceea, din cer; nu la aceasta, trecătoare, ci la 
aceea, stătătoare. Şi acolo este Hristos, pentru că Hristos S-a coborât pe pământ nu 
doar pentru ca să fie alături de noi şi printre noi. Hristos S-a coborât pe pământ 
pentru ca în Biserica Lui să domnească iubirea. Pentru ca în inimile noastre să 
intre această iubire. Pentru ca noi să înţelegem că EI Şi-a dat şi viaţa şi moartea 
pentru noi. Începând de astăzi noi va trebui să devenim, la rândul nostru, 
mărturisitori. 


Mântuitorul i-a încredinţat pe ucenici, le-a arătat mâinile şi coasta, semnele cuielor. 
Și, încredinţându-i, aceştia au devenit de neoprit. Aceştia au fost inspirați şi întăriți 
de o credinţă care nu este de pe pământ. Nu este o credință omenească. Nu este o 
putere a vreunui om deosebit sau special. Nu. Este însăşi Iubirea lui Dumnezeu şi 


iubirea aceea jertfelnică. Hristos a spus, poate vă aduceţi aminte, ucenicilor: Cei 
care fac cuvintele Mele, minuni mai mari decât Mine vor săvârşi. 


Și în Apostolul de astăzi de aceea îi vedem pe toţi oamenii că abia aşteptau să vină 
ucenicii, să apară ucenicii printre ei şi toţi îşi aduceau pe cei bolnavi, paralizaţi sau 
îndrăciți şi-i puneau la picioarele ucenicilor, zicând ei ca măcar umbra lui Petru să 
treacă peste ei. S-a auzit aşa ceva legat de Mântuitorul? Umbra Mântuitorului a 
trecut vreodată peste un bolnav şi s-a vindecat? Nu. De ce? Pentru că asta a făcut 
întotdeauna Dumnezeu: S-a dat un pas înapoi pentru ca pe om să-l scoată în faţă. A 
iubi înseamnă a trăi viaţa celuilalt. A iubi înseamnă Să nu mai trăieşti pentru 
tine. De aceea iubirea se aseamănă foarte mult şi cu moartea. Şi în moartea lui 
Hristos găsim viaţă. 


Ucenicii s-au întărit mai mult decât toți oamenii. Și noi vom face acest lucru şi să 
nu uităm că Mântuitorul a rămas 40 de zile pe pământ alături de ucenicii Săi, până 
la Înălţarea Sa, din două motive: 
Y în primul rând să-i întărească în Scripturi şi să înţeleagă că EI a fost Cel 
propovăduit. 
V Și, în al doilea rând, El a rămas alături de ucenicii Lui pentru a le întări 
nădejdea, ca ei să nu se mai simtă orfani în momentul în care EI Se va înălța 
la cer. 


Aşa spun toți Sfinţii noştri Părinţi. Hristos, înainte de a Se înălța la cer, ne-a 
făgăduit că nu ne va lăsa orfani şi că va fi cu noi până la sfârşitul veacurilor. 


Suntem deja intraţi pe acest drum de la Înviere către Înălțare. Dacă în Săptămâna 
Patimilor am fost foarte adunaţi, foarte atenţi şi rugăciunea parcă mergea altfel, 
dacă în Săptămână Luminată ne-am simţit cu totul ridicați de pe acest pământ, cu 
totul rupți de cele lumeşti, iată că acum intrăm pe acest drum al mărturisiri. 


Am putut să ne simţim astfel în Săptămâna Patimilor şi în cea Luminată pentru că 
am fost atenţi doar la Hristos. Ochii şi inimile noastre au fost doar la Hristos. ŞI aşa 
am reuşit să ne înălțăm de la pământ. Să ştiţi şi aceasta: dacă Hristos a înviat, toţi 
oamenii învie. Învierea a fost câştigată pentru toţi: şi păcătoşi, şi drepţi, şi creştini, 
şi păgâni. Toţi vor învia. Însă, atenţie, nu toţi se vor înălța. 


— Se va înălța numai acela care poate să strige din inima lui: Domnul meu şi 
Dumnezeul meu! 

— Se va înălța doar acela care a înţeles că viaţa lui nu-i mai aparține, că 
moartea Lui este iubire. 


— Se va înălța doare acela care a fost atent la cuvintele Mântuitorului şi a 
înțeles că aceste cuvinte sunt cuvinte de iubire. 

= Se va înălța doar acela care se va lăsa tras de Hristos la cer, nu cel care va 
încerca prin propriile lui puteri să se ridice deasupra celorlalți. Cel care se 
va lăsa tras de Hristos, acela se va înălța. 


ŞI noi, repet şi aş repeta-o la nesfârşit: acest drum facem în viaţa aceasta: de la 
Inviere la Inălţare. 


Dacă noi nu putem să spunem, aşa cum spunea Sfântul Serafim de Sarov, în fiecare 
zi: Hristos a înviat, bucuria mea!, măcar să spunem, măcar în inimile noastre, ce a 
spus Sfântul apostol Toma: Domnul meu şi Dumnezeul meu! Măcar aceste cuvinte 
să spunem şi să înţelegem că suntem fii ai Învierii. 


Și să mărturisim, pentru că în ziua de astăzi, să nu ne înşelăm, ni se cere să măr- 
turisim. Nu este o opțiune mărturisirea, nu mai este de mult o opţiune. Ni se cere să 
mărturisim! Şi, dacă nu vom mărturisi că Hristos a înviat, atunci zadarnică este 
credinţa noastră, zadarnică este propovăduirea apostolilor, zadarnică facem şi viaţa 
şi moartea Mântuitorului. Să mărturisim prin faptele noastre şi prin tăria mărtu- 
risirii noastre, a credinţei noastre, că Hristos a înviat! 


“Căutaţi-L pe Dumnezeu cel viu, nu alergaţi după minuni, după lucruri ieşite 
din comun! Nu vă bazaţi pe cele din afară!” - Preasfinţitul Damaschin 
Luchian despre amăgirea credinţei dependente de minuni şi semne exterioare 
vs. Întâlnirea lăuntrică, vie cu Hristos 


Preasfinţitul Damaschin Dorneanul, episcop vicar al Arhiepiscopiei Sucevei şi 
Rădăuţilor - „Credinţa nu este doar un dar, ci o întâlnire cu Hristos”: 


Cuvântul de învăţătură al Preasfințitului Damaschin Dorneanul adresat în data de 6 
mai 2019, cu ocazia împlinirii a 380 de ani de la sfinţirea bisericii Mănăstirii 
„Sfinți trei Ierarhi” din lași: 


“(...) S-a citit astăzi aceeaşi Evanghelie care, în bisericile de mir, se citeşte la 
Taina Sfintei Cununii. In mănăstiri nu se citeşte decât o singură dată pe an şi 
anume în ziua de luni din a doua săptămână de după Paşti. 


Domnul Hristos era cu ucenicii şi cu mama Lui în Cana Galileii, la o nuntă. S-a 
terminat vinul şi pentru a nu se face de râs cei care organizaseră nunta, mama 
Domnului Hristos L-a rugat: fă ceva, nu mai au vin. Atât a zis. De fapt nici nu i-a 
cerut nimic, doar i-a spus: nu mai au vin. Domnul a zis în prima fază: dar Eu încă 
nu îmi propusesem să încep şirul minunilor, ce ne priveşte pe noi până la urmă? 
Mama Domnului cred că s-a uitat adânc în ochii Lui, nu I-a mai spus nimic Fiului 
său dar apoi a spus celorlalți: faceţi tot ceea ce vă va spune! Erau acolo vreo şase 


vase mari puse pentru curăţia iudeilor, cu apă, aproape vreo 200 de litri, cam aşa, 
în măsurătoarea de capacitate din zilele noastre. Domnul a binecuvântat apa, apa s- 
a făcut vin, vin bun, ca un vin vechi cum ar veni astăzi. Mesenii nu şi-au dat seama 
de ceea ce s-a întâmplat, |nu au văzut] decât că s-a schimbat gustul vinului, şi au 
rămas doar cu nedumerirea cum de la o nuntă se pune vinul mai bun la sfârşit şi nu 
la început. Şi se încheie Evanghelia de astăzi cu următoarele cuvinte: “şi acesta a 
fost începutul minunilor lui lisus şi au crezut într-Însul ucenicii Săi“. 


Oare chiar au crezut? Au urmat şi după această minune alte minuni, chiar mai mari 
decât aceasta. Tot în Evanghelia după loan, la câteva capitole mai încolo, avem 
minunea vindecării unui om slăbănog, paralizat de 38 de ani, stând şi chinuindu-se 
la o scăldătoare, la Vitezda. Şi în capitolul imediat următor, capitolul 6, după 
această minune, aflăm că unii dintre cei care văzuseră minunea aceasta, poate şi 
auziseră de minunea din Cana, auzind că Domnul Hristos le vorbeşte ceva care este 
mai presus de înţelegerea lor, despre pâinea care se pogoară din cer, despre Trupul 
Domnului pe care trebuie să-L mâncăm, au plecat. Când li s-a cerut ceva mai mult 
n-au mai stat cu Iisus. Şi vreo trei ani şi jumătate, tot minuni peste minuni au văzut 
ucenicii şi oamenii, dar asta nu înseamnă că au avut o credinţă puternică până la 
sfârşit. E adevărat ce zice Sfânta Evanghelie de astăzi, că au crezut într-Însul 
ucenicii Săi. Da, au crezut... atunci pe moment. 


Nu de mult am avut Intrarea Domnului în Ierusalim. Înainte de această zi, o mi- 
nune mare, recunoscută de către toată lumea şi consemnată ca fiind o minune 
nemaîntâlnită chiar de Sfintele Evanghelii. Este vorba de învierea unui om mort de 
patru zile, Lazăr în Betania, intrat în putrefacție. Se zice că toată lumea a slăvit pe 
Dumnezeu care face astfel de minuni şi un entuziasm din ce în ce mai mare şi a 
doua zi când a intrat în Ierusalim, numai “Osana” şi “Binecuvântat este cel ce vine 
întru numele Domnului!”. Acesta este Cel care l-a înviat ieri pe Lazăr! Credinţă 
puternică, nu? 


Luni, marţi, miercuri, Joi, vineri. 5 zile. Au uitat... Răstigneşte-l, răstigneşte-l! Păi 
dar pe cine să răstignesc? Pe Acesta care l-a înviat pe Lazăr? Pe Acesta care l-a 
ridicat pe slăbănogul de 38 de ani? Pe Acesta care a înviat-o pe fiica lui lair? Pe un 
tânăr al unei văduve din Nain, pe Acesta să-L răstignesc? - ar fi trebuit să întrebe 
Pilat, care v-a înmulțit pâinile din cer, a adus pâine pe pământ. Să-L răstignesc pe 
Acesta care din 6 vase pline cu apă a făcut 6 vase pline cu vin? Unde e credinţa în 
Acesta? Atât de repede s-a şubrezit? Atât de repede s-a scurs? Ce se întâmplă? 


Ştiţi ce se întâmplă? Minunile nu ne fac credinţa mai trainică, mai puternică. Viaţa 
creştină nu este un şir neîntrerupt de “waw!”, de descoperiri, de lucruri minunate, 


nu asta vrea Domnul să facă. Domnul când face o minune întrerupe pentru un 
moment dat nişte legi: merge pe apă, EI şi Petru, dar legea gravitaţiei rămâne pe 
mai departe, învie un om din morţi, pe Lazăr, dar Lazăr a murit câţiva ani mai 
încolo. Schimbă firea apei şi o face vin, dar nu toate apele din Cana Galileii sau din 
împrejurimi s-au transformat în vin, nu! Minunile nu ne fac credinţa mai puternică. 
ŞI dacă alergăm prea mult după minuni, eu îmi pun un semn de întrebare cu privire 
la credința noastră. Minunile nu ne alimentează credinţa. Pot să o confirme la un 
moment dat. Dar toată experienţa Scripturii ne arată că nu minunea i-a făcut pe 
oameni credincioşi deplin, statornici, trainici. 


Dar ce i-a făcut? Hai, aduceţi-vă aminte, vă rog, de ziua de ieri: Toma puţin îndoit, 
aude despre Învierea Învăţătorului lui şi al lor, al apostolilor, dar vrea ceva. Nu atât 
să pună mâna, nu atât să se încredinţeze cu ochii şi nu simţul tactil sau simţul 
vizual, [nu acestea] l-au făcut pe Toma mai credincios decât înainte. Dar ce? 
Întâlnirea lui personală cu lisus Cel Înviat. Asta a întărit credinţa lui Toma şi asta 
ne face şi pe noi credincioşi statornici, când ne întâlnim cu Cel în care credem. De 
aceea Toma a zis: Domnul meu şi Dumnezeul meu! Gata, cu m-am convins acum: 
Tu eşti Domnul meu şi Dumnezeul meu! 


Cu ceva vreme înainte de Sfintele Pătimiri oamenii vorbeau despre Domnul 
Hristos că ar fi Ilie, Ieremia, unul dintre prooroci şi Domnul Iisus i-a întrebat pe 
apostoli: dar voi, voi cine ziceţi că sunt? Asta zic oamenii, dar voi? Pentru voi Eu 
cine vă sunt? Şi Dumnezeu ne va întreba şi pe noi: pentru tine Eu cine sunt? Spun 
şi eu că Toma: Domnul meu şi Dumnezeul meu? 


Credinţa mea în Domnul şi Mântuitorul lisus Hristos nu se alimentează [doar] din 
afară, nici din Sfânta Lumină venită pe piatra Sfântului Mormânt. Nici din Sfânta 
Aghiazmă care nu se strică, nici din orice minune pe care o vedem la sfinți, minune 
făcută până în zilele noastre. Nu doar de aici, ar fi insuficient. Dar de unde? 
Dinlăuntru. Ce diferenţă este între un om sănătos trupeşte, care are un sistem 
imunitar bun, “strong“, cum se zice astăzi, şi care, atunci când ia contact cu un 
virus organismul lui luptă şi este înfrânt virusul respectiv. Dacă eşti slab, dacă eşti 
firav, dacă eşti pipernicit, dacă ai antecedente medicale, ai nevoie de sprijin şi din 
afară: de vaccin, de antibiotic, şamd. Dar omul care este sănătos lăuntric, el 
dinăuntru găseşte resursa să lupte contra a ceva rău, tot aşa, dinlăuntrul firii noastre 
celei duhovniceşti ar trebui să crească, să se reaprindă credinţa în Dumnezeu. 


Nu vă bazaţi pe cele din afară! Ceea ce nu este metabolizat, primit lăuntric şi 
integrat în toată fibra noastră duhovnicească, piere, e relativ. Aşa cum apostolii 
care astăzi au văzut minunea transformării apei în vin şi alte minuni, când lisus a 


fost prins au uitat. O amnezie la o vreme când n-ar fi trebuit să fie, că nu erau bă- 
trâni, doar Petru era ceva mai în vârstă. Şi au dat bir cu fugiţii, L-au lăsat pe lisus 
singur pe cruce. 


Cine totuşi a rămas? loan evanghelistul. Poimâine facem prăznuirea lui, una din 
cele două de peste an. De ce? Era om tânăr, mai simplu. El iubea pe Domnul. Şi 
dacă n-ar fi văzut nimic în jurul lui, nici o apă transformată în vin, nici o pâine 
înmulțită, nici peşti puşi în faţa celor care aşteptau acolo să mănânce, nici o 
Înviere, loan cred că tot ar fi rămas. De ce? EI Îl iubea pe Domnul. EI credea 
dinăuntru, nu avea nevoie de ceva din afară. Şi mai târziu apostolii toți au 
redobândit credinţa, încă şi mai mare. Și în timpul vieţii Domnului Hristos pe acest 
pământ apostolii oscilau: sporeşte-ne, Doamne, credinţa! Nu aveau credință sta- 
tornică. Dar după aceea, după ce L-au văzut pe Domnul şi s-au întâlnit cu un altfel 
de Iisus după Învierea din morţi, credinţa lor a devenit o credinţă de foc şi Duhul 
Sfânt le-a desăvârşit această credinţă. 


Acesta este gândul pe care am vrut să vi-l pun la inimă când am citit aseară, pre- 
gătindu-mă pentru acesta sfântă şi dumnezeiască Liturghie, acest pasaj din Sfânta 
Evanghelie, asta mi-a venit, ultimele cuvinte din Evanghelie. Asta mi-a venit să vi 
le împărtăşesc şi să mă rog Domnului să rodească. Minunea nu ne face în mod 


obligatoriu mai tari în credinţă. Dar întâlnirea personală cu Hristos, care face o 
minune oricând şi oricât de mare, aceea ne va face mai credincioşi. 


Credinţa nu e doar un dar de la Dumnezeu, ci este o întâlnire. Dumnezeu vrea să 
ne-o dea, noi trebuie să fim deschişi. Fiţi deschişi, căutaţi-L pe Dumnezeu cel viu, 
nu umblaţi după minuni, nu alergaţi după lucruri ieşite din comun. Repet, credinţă, 
viaţa noastră nu este un şir nesfârşit de entuziasme venite din afară, de “waw”-uri, 
ci o credință molcomă, statornică, efervescenţă, entuziastă, dar având rădăcina în 
Altceva şi aceasta ne va face mai credincioşi în Domnul meu şi Dumnezeul meu, 
Amin! 


IPS Bartolomeu (Valeriu) Anania - Noi, cei din Duminica Tomii 


“De două mii de ani ne purtăm prin lume cu Toma de mână şi nu ştim prea bine de 
ce i se spunea Geamănul şi prea târziu ne dăm seama că-i suntem deopotrivă. Frate 
de credinţă şi îndoială, de înfrigurări şi aşteptare, de cutremur şi îngenunchere, el 
rămâne obsesia noastră perpetuă şi întruparea neputinței noastre de a accepta 
Bucuria dintr-odată şi fără echivoc. 


Există nu numai o dramă a Patimilor, ci şi una — mai puternică — a Invierii, şi ea se 
consumă, totodată, în sufletul lui Toma. 


În trei trepte se consumă, toate ale lui Toma: 
el află şi nu-i vine să creadă; 
vede şi încă se îndoieşte; 
se înfrânge şi biruie. 


Nuanţele sunt revelatorii. Toma nu e necredincios prin structură, ci mai degrabă 
ipostaza omului care exclamă: e prea frumos ca să fie adevărat! El nu e un 
împietrit, cum devenise — de pildă — Iuda. E/ nu refuza să creadă; el e doar 
copleşit de obiectul credinţei lui virtuale. Fenomenul Învierii i se pare colosal. 
Poate că e singurul dintre ucenici care intuieşte implicaţiile ei cosmice. Toma ştie 
că adevărul trebuie să existe în sine, dar îl imploră să-i devină certitudine, adică 
adevărul lui, personal. Cei zece îi spun: am văzut pe Domnul. El nu le pune la 


îndoială spusele, ci doar putinţa ochilor lor de a nu se fi înşelat. De aceea, el se 
hotărăşte să facă apel la simţul tactil, cel mai material dintre cele cinci. Aceasta, în 
ipoteza că Domnul i se va arăta şi lui. Toma îl vede pe Domnul. Și totuşi, se 
îndoieşte de adevărul Lui. Nu se încrede în simţul văzului. EL ştie ce poate fi o 
vedenie, o halucinație, o iluzie optică, o sugestie în masă. Prevăzuse impasul, era 
pregătit. Nici nu era el întâiul şovăielnic. 


e Oare Petru nu se îndoise de cel ce umblă pe ape? 

e Oare acelaşi Petru nu se îndoise de dumnezeirea Celui stâlcit în bătăi? 

e Oare Maria Magdalena nu i se plângea Grădinarului că i se furase 
Stăpânul din mormânt? 


Toma şedea în faţa lui lisus cu povara — adânc omenească — a tuturor 
îndoielilor Vechiului şi Noului Testament. 


la una ori la cealaltă. Împietritul [în schimb, nota noastră] refuza deopotrivă şi 
adevărul şi certitudinea. EI nu solicită miracolul, iar când acesta se produce totuşi 
şi-i oferă evidenţa, el va exclama: cu domnul demonilor îi scoate pe demoni. Toma 
e un necredincios numai prin aceea că, bântuit de îndoială, are nesăbuirea de a 
solicita minunea sensibilă. El nu cunoaşte credinţa pură şi încă nu a învăţat că 
minunea demonstrativă e argumentul vulgar al lui Dumnezeu pentru spiritele 
vulgare. Este el un spirit inferior? Până la acest prag cel puţin, aşa se arată. Dar 
Domnul îl cunoaşte mai bine pe Toma şi, înainte ca acesta să-şi fi rostit cererea, 
întinde palmele spre el, îi oferă urmele cuielor şi urma suliţei şi... 


şi-l prăbuşeşte în genunchi. El nu se poate încovoia la treapta spiritului de jos. E 
un biruitor lăuntric: rănile Domnului sunt şi ale lui Toma, Domnul este şi al lui 
Toma. 


Lui Toma i se rosteşte Cuvântul. Şi ce poate fi mai sensibil decât cel prin care 
însuşi sensibilul şi-a luat fiinţă? Credinţa de acum a lui Toma nu e un triumf al 
exprienţei, nu simţurile sunt acelea care-i adeveresc realitatea Înviatului. EI ştie că 
chiar dacă degetul său ar fi ajuns să pipăie rănile Domnului, aceasta nu i-ar fi 
rezolvat dilema din care, rațional, nu se poate ieşi: dacă ceea ce văd e nălucă, cum 
de se lasă pipăit? lar dacă are trup, cum de a intrat prin uşile încuiate? 


Să amintim iarăşi de roua care nu poate umezi floarea dacă 
aceasta nu i se deschide? 


De curând, giulgiul de la Torino a fost din nou scos la vedere şi câteva sute de 
savanţi au îndreptat asupra-i lentilele, pelicule, pensete, microscoape electronice, 
raze de tot felul, izotopi şi ordinatoare, ca tot atâtea degete ale lui Toma, înfipte în 
rănile lui lisus. Concluziile par spectaculoase, dar nu ne impresionează. O parte din 
lume continua să ceară minuni. Dar noi, cei din Duminica Tomii ştim că Minunea 
e zilnic cu noi, la măsura îndoielilor şi deschiderilor noastre”. 


IPS Bartolomeu (Valeriu) Anania (text datând din 1979, 
apărut în cartea “Din spumele mării”, 
Ed. Dacia, Cluj-Napoca, 1995) 


Episcopul Sebastian al Slatinei - Predica la Duminica a doua după Paşti (a lui 
Toma) - Necredinţa sau frustarea 


Dreptmăritori creştini, învăţătura Bisericii noastre ne arată că, odată încheiată viaţa 
aceasta, „se trage linie” şi că dincolo de mormânt nimeni nu mai poate face nimic, 
fără Biserică şi urmaşii noştri, prin rugăciunile şi jertfele lor. Această învăţătură 
izvorăşte şi din atitudinea şi comportamentul Mântuitorului Hristos după învierea 
Sa din morţi. la gândiţi-vă! Înainte de Înviere, Domnul a petrecut în mijlocul 
tuturor, întâlnindu-se şi vorbind cu toţi, stând de vorbă şi cu cei care ÎL ascultau, 
dar şi cu nemulțumitorii şi suspicioşii farisei, cărturari şi saduchei. Stătea la masă 
cu vameşii şi cu păcătoşii (Mc.2, 16), vorbea, predica şi Se arăta tuturor, căutând 
să-i folosească pe toți. 


Ei bine, dacă în viaţa Sa pământească de până la Înviere, Hristos a petrecut cu toţi 
după aceea se arată doar celor apropiaţi Lui, prietenilor Săi. Nu Se mai arată 
fariseilor, cărturarilor, saducheilor ori necredincioşilor în general. Nu mai stă de 
vorbă cu vameşii şi păcătoşii, căci se consumase etapa în care oamenii avuseseră 
posibilitatea să-L cunoască. După Înviere, Hristos are o altă atitudine: Se arată doar 
celor apropiaţi. Doar pentru aceştia consideră că mai merită să Se reveleze, 
dovedind astfel că s-a făcut deja „,cernerea” sau alegerea, pentru că prin moarte se 
merge într-o altă viaţă, pentru care s-a optat deja, în decursul vieţii acesteia. 


Hristos petrece, aşadar, încă patruzeci de zile pe pământ după învierea Sa din 
morţi ca să îi încredinţeze de realitatea Invierii doar pe prietenii şi apropiații 
Săi,adică pe cei aleşi pentru Împărăţia Cerurilor. Astfel, 


Se arată mai întâi Mariei Magdalena, din care scosese şapte demoni (Lc.8, 
2), iar apoi 

Se arată femeilor mironosițe, pe când acestea se întorceau de la mormânt, 
zicându-le :,,Bucuraţi-vă! "(Mt.28, 9) 

S-a arătat, după aceea, ucenicilor Săi în „„Mica Galilee ”” pe muntele Eleon, 
intrând pe uşile încuiate (Mc.16, 7), iar apoi 

S-a arătat deosebi la doi dintre ucenici, Luca şi Cleopa, pe când aceştia 
mergeau la o țarină din Emaus (Lc.24, 13). 


În sfârşit şi, de aceea sărbătorim în duminica aceasta pe Sfântul Toma, Mântuitorul 
Hristos S-a arătat şi acestui apostol pe care, vreau să spun încă de la început că pe 
nedrept poporul l-a etichetat drept „necredinciosul”, ca şi cum ceilalți ar fi crezut 
în Înviere... 


Vreţi să spuneţi că Maria Magdalena a fost dispusă să creadă în EI, de vreme ce L- 
a confundat cu grădinarul?(In.20, 15) Nu se aştepta să-L întâlnească pe Hristos 


înviat din morţi, ci se interesa să afle cine I-a luat trupul din mormânt. 


Femeile mironosiţe, oare, au crezut în El, de vreme ce „n-au spus nimănui nimic, 
căci se temeau "?(Mc.16, 8) căci, înspăimântate, erau gata-gata să nu dea ascultare 
cuvântului Domnului care le zisese:,, Mergeţi şi spuneţi ucenicilor Lui şi lui Petru 
că va merge în Galileia, mai înainte de voi; acolo ÎI veți vedea, după cum v-a 
spus” (Mc.16,7). 


Cei doi ucenici, Luca şi Cleopa, oare au crezut în Invierea Lui, de vreme ce nici nu 
L-au recunoscut mai înainte de frângerea pâinii? (Lc.24, 35) 


A crezut, oare, cineva, că Domnul a înviat? Este motivul pentru care Hristos a 
ales să mai petreacă pe pământ alte patruzeci de zile, ca să-i încredinţeze, nu pe 
toţi, ci pe cei aleşi, pe prietenii Săi, de faptul că EI cu adevărat a înviat din morți. 


De ce atunci poporul l-a etichetat pe Sfântul Toma ca fiind „necredincos”? 
Probabil pentru că acesta „L-a provocat” pe Hristos! Nu cu ateism, nici cu 
aroganță, ci cu amărăciune şi frustare! S-a simţit nedreptăţit; s-a simţit respins. De 
ce? Pentru că Domnul Se arătase Mariei Magdalena, femeilor mironosiţe, celor doi 
care mergeau spre Emaus, ucenicilor în după amiaza Învierii şi lui Simon Petru, 


când l-a repus în demnitatea apostolească (În.21, 15-17) din care căzuse prin 
lepădare. Numai lui, lui Toma, nu i Se arătase şi tradiția spune că acesta a plâns şi 
s-a considerat nedreptăţit:,,Nu am fost şi eu, oare, ucenic al Său? Nu L-am slujit şi 
eu trei ani şi jumătate? Nu I-am ascultat şi eu învăţătura şi nu m-am arătat şi cu 
gata să mor împreună cu EI?” Aduceţi-vă aminte că, la învierea lui Lazăr, Hristos 
le-a zis ucenicilor Săi: „Lazăr, prietenul nostru, a adormit; Mă duc să-l trezesc”, 
la care Apostolul Toma a replicat: „„Să mergem şi noi şi să murim cu El”(În.11, 
II şi 16). 


lată-l pe Sfântul Toma, aşadar, la fel de „credincios” ca ceilalți şi la fel de gata să- 
şi dea viaţa pentru El. Şi, cu toate acestea, suntem astăzi în a opta zi de la Înviere, 
şi pe Toma, Hristos îl „trecuse cu vederea”; nu i Se arătase. De aceea, nu din 
necredință, ci dintr-o amărăciune firească, dintr-o nedreptate pe care a simţit-o 
profund apăsându-i inima şi din frustrare, Apostolul Toma a spus aceste cuvinte pe 
care poporul s-a grăbit să 1 le eticheteze drept necredinţă: „Dacă nu voi vedea în 
mâinile Lui semnul cuielor şi dacă nu voi pune degetul meu în semnul cuielor şi 
dacă nu voi pune mâna mea în coasta Lui, nu voi crede”(În.20, 25). 


Dacă ar fi fost vorba de necredinţă sau aroganță, Hristos nu S-ar mai fi arătat 
Apostolului Toma, pentru că după Inviere El nu S-a mai arăt decât celor care au 


meritat. A fost, însă, altceva: a fost mâhnire, a fost amărăciune, a fost frustarea de a 
nu fi considerat şi el vrednic de a-L vedea pe Domnul înviat, alături de ceilalți 
ucenici, alături de Petru chiar, care se lepădase de trei ori de El. Acela ÎL întâlnise 
pe Hristos, iar Toma nu. Este motivul pentru care astăzi Domnul vine în foişorul 
din Ierusalim, intră prin uşile încuiate la ucenici (În.20, 26) şi îl „îndreptăţeşte” pe 
Apostol cu aceste cuvinte: „Adu degetul tău încoace şi vezi mâinile Mele şi adu 
mâna ta şi o pune în coasta Mea şi nu fi necredincios, ci credincios »(În.20, 27). 


Şi, credeţi dumneavoastră că Toma S-a apropiat să pună degetul în semnul 
cuielor, sau a pipăit coasta rănită a Domnului? Scriptura nu ne spune că Toma 
d fost atât de „trupesc”. Numai dacă ar fi făcut-o, am fi putut spune că aceasta 
într-adevăr a avut o problemă de credinţă. Toma însă nu s-a apropiat de Hristos 
Să-i pipăie rănile, i-a fost de ajuns cuvântul Său Dumnezeiesc pentru a-L 
recunoaşte. I-a fost de ajuns bunăvoința Domnului de a i Se arăta şi lui, ca să-i 
treacă mâhnirea şi să-i potolească amărăciunea şi frustarea şi să declare: 
Domnul meu şi Dumnezeul meu!” Fără să-L pipăie! lar Hristos i-a răspuns 
aşa, ca să ne încredinţeze pe noi de faptul că Toma nu a fost necredincios, ci 
credincios: „Pentru că M-ai văzut, Tomo, ai crezut. Fericiţi cei ce n-au văzut şi 
au crezut! ”(În.20, 29) 


„A văzut”, aşadar, nu a mai pus mâna sa în coasta Lui şi nu a mai pipăit rănile ca 
să se convingă de faptul că avea de-a face cu Hristos Cel Inviat din morți. 


Iubiţi credincioşi, lisus a adăugat şi sintagma „Fericiţi cei ce n-au văzut şi au 
crezut! "(În.20, 29), referindu-Se la noi, cei de peste veacuri, care suntem prietenii 
Săi, cei aleşi, cei pentru care El înviază în fiecare an şi cu care petrece nu doar 
patruzeci de zile după învierea Sa, ci petrece zi de zi şi clipă de clipă înlăuntrul 
nostru, în fiinţa noastră , ca să ne încredinţeze că a înviat cu adevat, că este viu şi 
că este cu noi. Hristos nu refuză mâhnirea noastră, ori lupta şi dorinţa noastră 
de a ne convinge de adevăr. Nu poate tolera, însă necredinţa sau aroganţa. Buna 
cuviinţă lui Toma şi justificata lui mâhnire nu L-au ofensat pe Domnul, ci 
dimpotrivă, L-au făcut să-i răspundă şi să i Se arate, de unde înţelegem că 
dorința noastră legitimă de a-L cunoaşte, a-L recunoaşte ori a-L „întâlni” şi 
„simţi” pe Hristos, fie în Taina Sfintei Spovedanii, fie în Taina Sfintei 
Împărtăşanii, în post şi în toate celelalte fapte bune sunt dorinţe pe care EI le 
binecuvântează. Nu poate tolera, însă ateismul, aroganţa sau îndărătnicia celor 
care se opun adevărului oricât de evident ar fi el! Şi a fost adevărul lui Hristos 
atât de evident de-a lungul celor două milenii, cu vârf şi îndesat... 


Oamenii, însă, sunt aceia pe care îi vedem cu toţii. Puţini aleşi, chiar dacă mulți, 
adică toţi chemaţi la credinţă, iar duminica de astăzi, a încredinţării lui Toma, 
este totodată şi o încredințare a noastră de faptul că Mântuitorul Hristos, închis 
în mormânt, a înviat; S-a arătat a fi Dumnezeu adevărat şi ne-a cerut tuturor să 
trăim viaţa aceasta creştină împreună cu EL, ca aleşi ai Săi. 


Atenţie, însă, că la finalul vieţii acesteia se trage linia şi tradiţia spune că în cele ce 
vom fi aflaţi, în acelea vom şi judecaţi! Hristos, prin atitudinea şi comportamentul 
Său de după Înviere, arată că nu mai este al tuturor, ci doar al celor aleşi, iar cei 
respinşi sau aflaţi de-a stânga, aşa cum se zice în evanghelia Înfricoşătoarei 
Judecăţi (Mt.25, 31-46), nu mai sunt ai Lui. 


Dragii mei, încredințarea de astăzi a Apostolului Toma ne face şi pe noi să credem 
că într-adevăr Hristos a înviat, că ne poate învia şi pe noi şi ne poate duce la viaţa 
cea veşnică împreună cu EI, ca aleşi ai Săi. Numai să lepădăm de la noi necredinţa, 
aroganţa, încăpăţânarea de a nu crede Sfânta Scriptură, de a nu-i crede pe Sfinţii 
Părinţi care ne-au învăţat că aşa se trăieşte viaţa în Dumnezeu şi aşa trăind-o putem 
să rămânem aleşi ai Lui, în comuniune cu EI în viaţa de apoi. /7ristos este gara să 
petreacă împreună cu noi şi dincolo de moarte. El, după cum a petrecut cu 
ucenicii Săi, cu cei aleşi şi apropiaţi, este gata să petreacă şi cu noi viaţă 
duhovnicească, viaţă dumnezeiască, viaţă creştină adevărată. 


Să ne rugăm Lui, aşadar, să ne dăruiască şi nouă credinţa Sfântului Toma, căruia 
nu a trebuit să i se dovedească nimic. A vrut doar să-L întâlnească şi el pe Hristos. 
L-a întâlnit, l-a auzit vocea, I-a recunoscut Duhul şi a spus: „Domnul meu şi 
Dumnezeul meu”(În.20, 28). Să-L recunoaştem şi noi pe Dumnezeu şi să 
petrecem împreună cu El: Domnul nostru şi Dumnezeul nostru! Să ducem viaţă 
bineplăcută Lui, să fim aleşii Săi, să fim prietenii Lui, petrecând împreună cu El 
toată viaţa. Şi atunci cu siguranţă, după ce se va trage linia şi vom păşi în viaţa de 
dincolo, nu vom putea decât să petrecem în mod firesc în continuare împreună cu 
EI, în realitatea vieţii veşnice, Amin. 


Preafericitul părinte patriarh Daniel - Predică la Duminica a II- a după Paşti 
(a Sfântului apostol Toma) - Biruinţa credinţei asupra îndoielii 


Sfânta Evanghelie din duminica de după sărbătoarea Învierii Domnului este 
Evanghelia Duminicii numită Duminica Tomii pentru că al doilea personaj 
principal în această Evanghelie, pe lângă Mântuitorul lisus Hristos, este Sfântul 


apostol Toma. Evanghelia este plină de înţelesuri duhovniceşti sau semnificaţii 
spirituale pentru viaţa Bisericii în general şi pentru viaţa fiecărui creştin în special. 


Biserica trăieşte din credinţa Apostolilor, iar modul în care Apostolii au arătat 
credinţa lor în Iisus Hristos cel Înviat este lumina credinţei Bisericii. Evanghelia 
ne arată că în seara zilei Învierii Sale Mântuitorul lisus Hristos a intrat prin uşile 
încuiate în casa în care se aflau ucenicii Săi adunaţi de frica iudeilor şi a stat în 
mijlocul lor şi le-a zis: “Pace vouă! Precum M-a trimis pe Mine Tatăl vă trimit şi 
Eu pe voi. Şi zicând acestea a suflat asupra lor şi le-a zis: Luaţi Duh Sfânt! 
Cărora veţi ierta păcatele, le vor fi iertate şi cărora le veţi ţine, ţinute vor fi” (loan 
20, 21-22). Toma însă nefiind de faţă la prima arătare a Mântuitorului în mijlocul 
ucenicilor Săi a zis mai târziu: “Dacă nu voi vedea în mâinile Lui semnele cuielor 
şi dacă nu voi pune degetul meu în semnul cuielor şi dacă nu voi pune mâna 
mea în coasta Lui nu voi crede” (In. 20, 25). De aceea, pentru a-l încredința pe 
Toma de realitatea învierii Sale ca şi pe ceilalți ucenici, după opt zile, Mântuitorul 
lisus Hristos S-a arătat încă o dată Apostolilor Săi, trecând, de asemenea, prin uşile 
încuiate şi stând în mijlocul lor le-a zis: “Pace vouă”, dar acum S-a adresat în mod 
deosebit lui Toma zicându-i: “Adu degetul tău încoace şi vezi mâinile Mele şi adu 
mâna ta şi o pune în coasta Mea şi nu fii necredincios, ci credincios”. (loan 20, 
27) 


Hristos, Domnul vieţii şi Dumnezeu adevărat 


Mântuitorul, într-un mod pedagogic sau pastoral şi pe un ton de mustrare, i-a arătat 
lui Toma realitatea sau adevărul Învierii Sale din morţi printr-o dovadă palpabilă, 
fizică, de atingere a trupului Său înviat din morţi. În momentul în care Sfântul 
Apostol Toma a atins cu mâinile lui urmele cuielor din mâinile lui lisus şi urma 
rănii pe care a lăsat-o lancea care I-a străpuns coasta Lui, el nu a zis: cred că ai 
înviat, ci a spus ceva mai mult: “Domnul meu şi Dumnezeul meu” (loan 20, 28). 
Adică Toma a mărturisit că Mântuitorul lisus Hristos este Domnul sau Stăpânul 
vieţii şi Dumnezeu adevărat. Cântările liturgice ale Bisericii, pe care le auzim 
cântându-se la strană în această duminică, mai ales la Utrenie, spun că atunci când 
Toma a atins coasta Mântuitorului Înviat din morţi el s-a atins de “osul dumnezeirii 
Sale”. Deci, Sfântul apostol Toma nu a mărturisit doar Învierea lui Hristos, ci şi 
dumnezeirea Sa. Toma s-a atins de un trup văzut şi L-a mărturisit pe Fiul lui 
Dumnezeu Cel nevăzut prezent în trupul Său înviat, a atins trupul limitat şi a 
mărturisit pe Dumnezeu Cel nelimitat; a atins trupul cel creat sau zămislit din 
Fecioara Maria şi a mărturisit pe Dumnezeu Creatorul Cel necreat. 


Îndoiala poate fi vindecată 


Deşi, la început, Sfântul Toma s-a îndoit, îndoiala lui a fost biruită sau vindecată în 

sensul că el a devenit un mărturisitor puternic al adevărului Învierii Mântuitorului 

şi al dumnezeirii Sale. Ca atare, Mântuitorul lisus Hristos i-a spus lui Toma: 

“Pentru că M-ai văzut ai crezut. Fericiţi cei ce n-au văzut şi au crezut!” (loan 20, 

29), adică fericiţi sunt cei ce n-au văzut cu ochii trupului, dar au crezut. Deci 
nu este o vedere. fizică, trupească,_ prin simțuri, ci 


Mântuitorul lisus Hristos îi fericeşte pe cei ce au această putere sau capacitate 
spirituală de a cunoaşte cele nevăzute, de a vedea dincolo de vederea fizică, 
corporală. De aceea, 5 spune : “Cele ce se văd sunt 
trecătoare, iar cele ce nu se văd sunt veşnice” (Il Corinteni 4, 18). Dumnezeu, 
fiindcă este netrecător şi nemărginit, nu poate fi văzut cu ochii noştri trupeşti sau 
fizici limitați. Însă sufletul care este luminat de credință poate vedea dincolo de 
vederea fizică. 


Evanghelia de astăzi se termină cu învăţătura sau concluzia cea mai profundă 
referitoare la credinţă. “Iar acestea s-au scris ca să credeţi că lisus este Hristosul, 
Fiul lui Dumnezeu, şi, crezând, să aveţi viaţă în numele Lui” (loan 20, 31). 


Răsplata pentru credinţă, viaţa veşnică 


Evanghelia nu se referă doar la credinţa şi convingerea lui Toma, ci se referă la toți 
cei care vor crede în lisus Hristos, Fiul lui Dumnezeu Cel nevăzut Care S-a făcut 
văzut prin întrupare pentru noi oamenii şi pentru a noastră mântuire. lar rodul 
credinței în El este viaţa veşnică. De aceea, când mărturisim credinţa în lisus 
Hristos şi în Învierea Lui noi ne-am decis deja că dorim să avem viaţă veşnică. Voi 

Credinţa nu este o aşteptare pasivă, ci şi o pregustare spirituală a Împărăției 


cerurilor prin rugăciune şi iubire jertfelnică. 


Aceasta ne-o spune III zicând: :Credinţa este încredințarea 


celor nădăjduite şi dovedirea celor nevăzute” (Evrei 1l, 1). Deci ea este o 
pregustare a unor realități promise şi o dovedire a unor daruri sfinte nevăzute cu 


Sfintele Taine sau Sacramente ale Bisericii sunt o pregustare a bucuriei din 
Împărăţia cerurilor, din bucuria lui Hristos Cel Înviat din morţi. De unde ştim noi 
aceasta? De la [Ce spune, de fapt, Sfântul Apostol Petru? 
“Pe lisus Hristos fără să-L fi văzut, ÎI iubiţi; întru EL, deşi acum nu-L vedeţi, voi 
credeţi şi vă bucuraţi cu bucurie negrăită şi preamărită” ( Petrul, 8). 


“Îl iubiţi deşi nu-L vedeţi, credeţi în EI deşi nu-L vedeţi acum, dar crezând vă 
bucuraţi în El cu o bucurie negrăită”, mai presus de orice exprimare în cuvinte şi 
preaslăvită, adică o bucurie care vine din slava lui Dumnezeu, de la Hristos Cel 
Înviat din morţi şi înălțat întru slava cerească. Aceasta înseamnă bucurie negrăită şi 
preaslăvită, bucuria slavei Învierii Sale. Apoi, Sfântul Apostol Petru adaugă 
imediat: “Dobândind răsplata credinţei voastre, mântuirea sufletelor” (| Petru 1, 


pe Cel pe care nu l-aţi văzut, credeţi în Cel pe care nu-L vedeţi, dar vă bucuraţi 
întru EI cu bucurie negrăită şi preaslăvită. 


De aceea, (7 662), în secolul al VII-lea, a 
vorbit despre virtutea credinţei pe care o consideră a fi puterea de legătură, 
energia care înfăptuieşte unirea desăvârşită, nemijlocită, imediată şi mai presus 
de înţelegere a credinciosului, a celui ce crede, cu Dumnezeu Cel crezut. Este, 
deci, foarte clar că pentru Sfinţii Bisericii credinţa nu este simplă convingere 
intelectuală, ci o putere duhovnicească care înfăptuieşte legătura între cel care 
crede şi Dumnezeu Cel crezut. În această legătură nevăzută trăim noi, în legătura 
vie între noi credincioşii şi Dumnezeu Cel nevăzut, dar prezent real. lar prezenţa 
Lui în om este roditoare de bucurie negrăită şi preaslăvită în viaţa noastră zilnică 
încă începând din lumea aceasta, de pe pământ. De aceea, Mântuitorul spune: “Cel 
ce crede în Mine, chiar dacă va muri, va trăi” (loan 11, 25). Chiar dacă moare cu 
trupul, va fi viu cu Sufletul. lată cum credinţa aceasta ca legătură vie dintre 
credincios şi Dumnezeu în care credem este lumina vieţii Bisericii pe pământ şi 
arvuna vieţii celei veşnice şi pregustarea bucuriei preaslăvite din Împărăţia 
Preasfintei Treimi. 


Credinţa, un dar ce trebuie cultivat 


pei CI pen 7 Dumnezeu dăruieşte tuturor oamenilor acest dar, 


însă nu toți oamenii îl cultivă. Toţi oamenii sunt chemaţi la mântuire, pentru că 
“Dumnezeu doreşte ca tot omul să se mântuiască şi la cunoştinţa adevărului să 
vină” (| Timotei 2,4). Pentru faptul că omul este creat după chipul lui Dumnezeu, 
ca Persoană veşnic vie (cf. Facere 1,26), el are deja pusă temelia pentru legătura sa 
cu Dumnezeu, legătură personală, inteligentă şi iubitoare sau afectivă. Totuşi, nu 
toţi oamenii cultivă acest dar al legăturii lor posibile cu Dumnezeu. Mulţi oameni 
nu merg cu gândirea lor până la capăt ca să se întrebe cine a făcut cerul şi 
pământul, soarele şi luna, aerul şi apa de care oamenii beneficiază pentru a exista, 
ci se poartă în creaţia lui Dumnezeu ca şi când Dumnezeu nu ar exista. Dacă însă 
noi nu vrem să comunicăm cu Dumnezeu, aceasta nu înseamnă că Dumnezeu nu 
există. Cei care comunică totuşi cu El prin rugăciune, prin credinţă şi prin fapte 
bune, aceia primesc încă din lumea aceasta bucuria cea negrăită şi preaslăvită a 
credinţei lucrătoare prin iubire. Aici, pe pământ, uneori primim bucurie adesea 


printre necazuri, printre încercări, şi o primim doar ca pe o arvună, însă în 
Impărăția lui Dumnezeu o vom primi în plinătate, mai ales după învierea cea de 
obşte, când şi trupul omului va participa la bucuria veşnică a sufletului său. 


„De aceea, noi cântăm duminica: “Invierea 
lui Hristos văzând, să ne închinăm Sfântului Domnului lisus, Unuia Celui fără 
de păcat. Crucii Tale ne închinăm Hristoase şi Sfântă Invierea Ta o lăudăm şi o 
mărim'. 


Răspunsul la predicarea Evangheliei este credinţa noastră 


Noi credem că Hristos-Domnul a înviat pentru că Sfinții Apostoli care ne-au 
propovăduit Evanghelia lui Hristos au văzut cu ochii lor trupeşti pe Hristos Cel 
Răstignit şi Inviat. 


Aici vedem legătura tainică dintre predica Evangheliei ca propunere a 
adevărului credinţei şi răspunsul sau acceptul nostru în credinţă ca mărturisire: 


Crezul. De la cine am învăţat noi aceasta? De la femeile mironosiţe şi de la Sfinţii 


Apostoli. 
Când au crezut? După ce au ascultat vestea cea bună a 


Învierii Lui predicată de către înger la mormânt. “Căutaţi pe lisus Nazarineanul, 
Cel răstignit? A înviat! Nu este aici (a spus îngerul femeilor purtătoare de 
aromate)... Mergeţi şi spuneţi ucenicilor Lui...” (Marcu 16, 6 — 7). 


patrol et Ele însă n-au spus: Ne îndoim, nu credem, ci 


au auzit şi au crezut. Apoi s-au întors spre casă cu bucurie şi cu teamă, teamă de 
mister, de neobişnuit, şi bucurie pentru vestea cea bună pe care au auzit-o şi care a 
rodit în inima lor multă credinţă. Au crezut din auzire pentru că li s-a vestit 
Evanghelia Învierii de către înger. Iar pe când se întorceau ele spre Ierusalim, pe 
neaşteptate, L-au întâlnit pe Însuşi Domnul Hristos Cel Înviat, Care le-a zis: 


“Bucuraţi-vă, nu vă temeţi”. 
Evanghelia ne spune că 


atunci când ele L-au văzut pe lisus s-au închinat Lui, şi au cuprins picioarele Lui. 
Atingând picioarele lui Hristos, pe când s-au închinat în faţa Lui, femeile 
mironosiţe au simţit că, de fapt, adevărul împărtăşit lor de către îngeri prin predică, 
prin bună vestire, s-a confirmat prin întâlnirea cu Hristos Cel înviat. Şi de atunci 


până astăzi 


Prin credinţă vedem pe Hristos Cel înviat prezent în Biserica Lui 


Când intrăm în biserică duminica sărutăm icoana Învierii lui Hristos, pe care o 
sim pe iconostasul mic din dreapta, 
iar apoi, într-o formă sensibilă, 

primind Trupul şi Sângele Lui, ca arvună a vieţii şi iubirii 
veşnice din Împărăţia cerurilor. Ceea ce au trăit femeile mironosiţe sau purtătoare 
de aromate, ceea ce au trăit ucenicii care l-au văzut pe Hristos înviat şi au atins 
coasta Lui străpunsă, aceea se mărturiseşte şi transmite de către Biserică. Din 
credinţa celor care L-au văzut cu ochii trupeşti pe Hristos Cel înviat ne întărim 
credinţa noastră văzându-L pe Hristos cu ochii sufletului sau cu ochii credinţei. 


De aceea putem spune “Învierea Lui Hristos văzând” şi Îi mulțumim Lui pentru 
darul cel mare al credinţei ca mod de cunoaştere a prezenţei Lui iubitoare în viaţa 
Bisericii şi în viaţa noastră a fiecăruia. Prin urmare, să fim şi noi vestitori ai 
Învierii Mântuitorului Iisus Hristos, să fim şi noi mărturisitori ai iubirii lui Hristos 


pentru oameni spre slava Lui şi spre a noastră mântuire. Amin! 


„Credinţa în Hristos este izvor de viaţă veşnică” 


Arhid. Ştefan Sfarghie 
26 apr, 2020 


În Duminica a 2-a după Paşti, a Sfântului apostol Toma, Preafericitul părinte 


Daniel, patriarhul Bisericii Ortodoxe Române, a săvârşit Sfânta Liturghie în Para- 
clisul istoric „Sfântul mare mucenic Gheorghe” din Reşedinţa Patriarhală. Prea 
fericirea Sa a spus că pasajul evanghelic citit în cadrul Sfintei Liturghii (loan 20, 
19-31) ne arată că de fapt „credinţa în Hristos este izvor de viaţă veşnică”. 


Preafericitul părinte patriarh Daniel a enumerat cinci învățături esenţiale care se 
desprind din Evanghelia -Duminicii a 2-a după Paşti: 


„În primul rând, Domnul lisus Hristos cel înviat a venit la ucenicii Săi 
trecând prin uşile încuiate, a stat în mijlocul lor şi le-a spus: Pace vouă! 
(loan 20, 19), arătându-le apoi mâinile şi coasta Sa, care au fost străpunse în 
timpul răstignirii Sale pe cruce. lisus a venit la ei pentru a-i încredința de 
adevărul Învierii Sale. 

În al doilea rând, Hristos cel înviat din morţi îi trimite pe ucenici să-L 
mărturisească la toate popoarele zicând: precum M-a trimis pe Mine Tatăl, 
vă trimit şi Eu pe voi (loan 20, 21). 

În al treilea rând, Hristos cel înviat din morţi le dăruieşte ucenicilor Săi harul 
sau puterea de a ierta păcatele oamenilor, instituind astfel Sfânta Taină a 
Mărturisirii sau a Spovedaniei. Prin aceasta vedem că Mântuitorul lisus 
Hristos le împărtăşeşte acest har ucenicilor săi zicând: Luaţi Duh Sfânt! 


Cărora veţi ierta păcatele, le vor fi iertate; şi cărora le veţi ţine, vor fi ţinute 
(loan 20, 22-23). 

În al patrulea rând, vedem că, întrucât 'Toma nu a fost la prima întâlnire cu 
ucenicii atunci când a venit lisus, el a exprimat o îndoială, nu a crezut că 
lisus a înviat până când nu s-a lămurit, până când nu a pus degetul său în 
semnul cuielor care au străpuns mâinile lui lisus şi până nu a pus mâna sa în 
coasta Lui, care a fost străpunsă de lance. De aceea, lisus Hristos a venit a 
opta zi din nou acolo unde se aflau împreună ucenicii Lui, dar de data 
aceasta fiind prezent și Toma. El a venit la ei în mod special pentru a-l 
încredința pe Toma de învierea Sa din morţi. 

În al cincilea rând, Hristos cel înviat din morţi îi fericeşte pe cei care nu L-au 
văzut înviat, dar cred că EL a înviat din morţi. 


Sfârşitul Evangheliei de astăzi ne arată că, de fapt, credinţa este o legătură vie a 
credincioşilor cu Hristos cel înviat din morţi”, a arătat Preafericirea Sa. 


Întâistătătorul Bisericii noastre a precizat că Sfântul apostol Toma, fiind vindecat 
de îndoială, a mărturisit dumnezeirea lui Hristos. „În tradiţia iudaică, Dumnezeu 
este nevăzut, necuprins şi neapropiat, adică inaccesibil. Sfântul apostol Toma, după 
ce a atins trupul unui Om, a mărturisit dumnezeirea Lui. A atins un trup limitat şi a 
mărturisit pe Dumnezeu Cel nelimitat. A atins un trup omenesc şi a mărturisit 
prezenţa dumnezeirii în acest trup al lui Hristos înviat din morţi. 


Prin aceasta vedem că, aşa după cum Sfântul evanghelist loan, stând cu capul pe 
pieptul Mântuitorului la Cina cea de Taină, a mărturisit mai târziu că Dumnezeu 
este Iubire, acum Sfântul apostol Toma cel vindecat de îndoială, de şovăială în a 
crede, Îl mărturiseşte pe Iisus, nu doar ca fiind Cel înviat din morţi, ci fiind Domn 
şi Dumnezeu (loan 20, 28) (...). Mântuitorul lisus Hristos vrea să-l aducă pe Toma 
la aceeaşi vrednicie şi la aceeaşi bucurie împreună cu toţi ceilalți ucenici care au 
crezut în El. Harul iubirii milostive a lui Hristos este foarte cuprinzător: El nu 
exclude, EI ajută pe omul care are îndoieli să se întărească în credinţă şi să-L 
mărturisească pe Hristos”, a spus Preafericirea Sa. 


În continuare, patriarhul României a explicat semnificaţia cuvintelor Mântuitorului 
adresate Sfântului apostol Toma: Fericiţi cei ce n-au văzut şi au crezut (loan 20, 
29). „Hristos fericeşte pe cei care nu L-au văzut pe EI înviat, dar au crezut ceea ce 
au spus ucenicii Săi, care au fost martorii Învierii Sale. Această fericire este feri- 
cirea credinţei. Prin aceasta vedem că, de fapt, credinţa este o virtute, este un dar al 
lui Dumnezeu, pe care omul este chemat să-l cultive. Credinţa este un mod de 
cunoaştere a prezenţei lui Dumnezeu în creaţie, dar mai ales a prezenţei şi lucrării 


Lui în Biserică, este un mod de cunoaştere mai presus de simţurile trupeşti, mai 
presus de atingerea cu mâinile a trupului lui Hristos. Această cunoaştere prin 
credință este superioară cunoaşterii materiale, în sensul că prin credință putem 
cunoaște cele nevăzute, nelimitate şi netrecătoare (...). Prin credinţă noi cunoaştem 
realităţile eterne, cereşti, imateriale şi veşnice. Credinţa este capacitatea omului de 
a simţi şi de a vedea cu ochii sufletului ceea ce nu se vede cu ochii trupului”, a 
explicat părintele patriarh Daniel. 


La final, Preafericirea Sa a arătat modul în care noi primim în Biserică darul 
vederii şi al simţirii duhovniceşti a lui Hristos: „Mai întâi, ascultăm Evanghelia lui 
Hristos, ascultăm ce ni se spune în Evanghelie despre Hristos. Apoi, ca răspuns la 
ceea ce am auzit în Evanghelie, mărturisim Crezul, care este o formă condensată a 
credinţei ortodoxe. În Crez mărturisim că Hristos cel răstignit a înviat a treia zi şi 
că noi aşteptăm învierea morţilor şi viaţa veacurilor. Numai după ce am mărturisit 
Crezul urmează împărtăşirea prin Euharistie cu Hristos”. 


Părintele patriarh Daniel i-a îndemnat pe credincioşi să se roage Mântuitorului 
lisus Hristos ca să-i întărească în credinţă, aşa cum l-a întărit pe ucenicul Său 
Toma, „să ne dăruiască pacea şi bucuria Sa, mai ales în aceste vremuri de mare 
tulburare. Să cerem pacea lui Hristos ca EI să vină la noi prin uşile sufletelor 
încuiate uneori de îndoială, de frică prea mare, de spaimă şi de panică şi să le 
deschidă, să ne dăruiască pacea Sa binecuvântată şi sfântă. Să-l cerem să ne 
dăruiască bucuria Sa în mijlocul multor întristări. 


Oamenii au nevoie de bucurie, de întărire, de aceea, noi, ca vestitori ai Învierii lui 
Hristos, trebuie să transmitem bucurie în jurul nostru prin cuvinte frumoase, prin 
faptele iubirii milostive, prin ajutorarea celor singuri, bolnavi, bătrâni şi îndoliaţi. 
Făcând toate acestea, arătăm că şi noi suntem ca şi apostolii lui Hristos, vestitori ai 
Învierii Sale şi ai bucuriei Sale”, a îndemnat Preafericirea Sa. 


Istorioară — Urmele mâinilor lui Dumnezeu 


Pe un drum de munte, s-au întâlnit doi ţărani. Unul dintre ei, mai răutăcios, l-a 
întrebat pe celălalt: 

- Am auzit că mergi des la Biserică şi că te rogi mult. Dar de unde ştii tu că există 
Dumnezeu? 


Ca şi când nu l-ar fi auzit, celălalt ţăran l-a întrebat la rândul său: 
- Spune-mi, crezi că vitele noastre au fost astăzi la păşune? 


- Da, cu siguranţă, priveşte pământul moale, este plin de urmele lor! 


- E, acum priveşte şi tu soarele ce tocmai a răsărit peste dealuri, priveşte pădurea 
înverzită din faţa noastră, priveşte-te pe tine şi pe oamenii din jurul tău! Toate 
acestea sunt urmele mâinilor lui Dumnezeu Atotputernicul şi Atotţiitorul. Cum să 
fi fost făcute toate acestea, dacă nu din iubirea lui Dumnezeu şi pentru ce să le fi 
făcut EI aşa cum sunt dacă nu tot pentru iubire? Mai încape îndoială? 


1% se ste 


"Unicul adevăr este iubirea. Iubirea este aceea care dă viaţă şi căldură, care 


inspiră şi călăuzeşte. Iubirea este sigiliul pus creaţiei, semnătura Creatorului. 
Iubirea explică lucrul mâinilor Sale." 

Şi a venit lisus, uşile fiind 
încuiate, a stat în mijlocul 
lor şi a zis: „Pace vouă!” 
Apoi a zis lui Toma: 
„Adu degetul tău încoace 
şi vezi mâinile Mele, şi adu 


mâna ta şi o pune în coasta 
Mea, şi nu fi necredincios, 
ci credincios!” 


A răspuns Toma şi l-a 
zis: „Domnul meu şi 
Dumnezeul meu!” 


Odoxologia.ro 


Apoi a zis lui Toma: Adu degetul tău încoace şi vezi mâinile Mele şi adu mâna ta 
şi o pune în coasta Mea şi nu fi necredincios ci credincios. 


A răspuns Toma şi I-a zis: Domnul meu şi Dumnezeul meu! 


lisus I-a zis: Pentru că M-ai văzut ai crezut. Fericiţi cei ce n-au văzut şi au 
crezut! 


